
L  E  C  T  O  R  I. 


Pr^electicms^es  has  philosophicas,  ab  iis  vix 
diversas,  quas  per  plures  annos  discipulis  tradidi, 
prelo  commissurus,  cur  eas  scripserim  aequum  est 
ut  paucis  dicam.  Multa  certe  sunt  quae  philoso- 
phiae  studium  difficile  adolescentibus  reddunt;  sed 
inter  prsecipua  obstacula  illud  ponendum  est,  quod 
plerique  unius  anni  spatio  curriculum  emetiri 
debeant.  Id  difficultatem  adeo  auget,  ut  nisi  serio 
perpendatur  "quid  ferre  recusent,  quid  valeant 
humeri"  cum  discipuli,  tum  magistri,  incassum 
operam  ponent.  Huic  tamen  praecepto  aegre  ad- 
modum  temperare  potui,  dum  receptos  in  scholis 
philosophiae  cursus  sequi  conarer.  Optimi  hi  qui- 
dem  sunt  et  ab  hominibus  scriptiomnilaudedignis; 
sed  temporis  et  ingenii  non  parum  requirunt;  tum 
quia  abstrusa  quaeque  versant,  tum  etiam  quia  ea 
exarati  sunt  methodo,  quae  juvenilibus  mentibus 
parum  videtur  accommodata.  Horum  compendia 
extare  fateor;  sed  fatear  etiam  in  iis  sermonem 
tantummodo  fuisse  contractum,  caeteris  interea, 
prope  qualia  erant,  manentibus.  Senserunt  hoc 
alii;  at  dum  difficultati  occurrere  putarunt,  in  alium 


VI  LECTORI. 

impegerunt  scopulum,  summulasque  ediderunt  quas 
non  philosophiae  cursus,  sed  quaestionum  indices 
potius  dixeris.  Neutros  sequi  Juvat  si  adolescen- 
tium  bono  prospicere  in  animo  est.  Fusiori  calamo 
ea  mihi  tractanda  videntur,  quae  majoris  momenti 
ab  omnibus  ducuntur  temporumque  necessitatibus 
respondent;  csetera  autem  vel  omnino  praetermit- 
tenda;  vel,  si  silentio  nefas  sit  praeterire,  ita  cum 
potioribus  quaestionibus  colliganda  ut,  quin  ex 
professo  probentur,  ex  eis  satis  lucis  habeant  et 
firmitatis.  Id  efficere  conatus  sum.  Quamobrem 
praecipuas  quaestiones  ita  exegi  ut  prius  eas,  quan- 
tum  satis  erat,  declararem ;  in  quo  praestando  multa 
breviter  attigi  quae  distinctis  articulis  ab  aliis  com- 
prehenduntur;  tum  ad  eas  probandas  gradum  feci; 
ac  demum  si  quae  essent  difficultates  ex  praenota- 
tis  vel  probationibus  nondum  solutae,  eas  solvendas 
aggrederer.  Multa  in  hoc  labore  ex  praefatis 
auctoribus  ad  meum  usum  derivavi;  immo  quando- 
que  ipsa  eorum  verba  exscripsi ;  parum  referre  ratus 
quis  ea  dicat  quae  dicere  juvat,  modo  alterius  alter 
non  ferat  honorem.  Omnia  denique  facili  sermone 
complexus  sum,  ne  dum  verborum  elegantiam  sen- 
tentiarumque  sectarer,  libri  usum  difiiciliorem  red- 
derem.  Id,  inquam,  in  mente  habui;  fuerimne  id 
consecutus,  aliorum  est  judicium. 


PROLEGOMENA. 

I.  Diversae  apud  diversos  auctores  leguntur  plrilosophise 
definitiones.  Omnes  quidem  fatentur  —  quod  cseterum 
ipsum  nomen  indicat  —  eain  sublime  quoddam  esse  studi- 
um,  perfectaque,  quantum  licet,  cognitione  mentem  imbu- 
ere ;  at  quum  non  nomen  sed  rem  ipsam  explicare  aggre- 
diuntur,  prout  huic  vel  illi  systemati  quisque  favet,  hanc 
etiam  vel  illam  proponit  definitionem.  Ut  nos  ab  initio 
inutiles  qusestiones  caveamus,  ex  iis  philosophias  definitio- 
nem  eruemus,  quae  vel  omnibus  comperta  sunt,  vel  certe 
facile  suaderi  possunt. 

II.  Duplex  datur  cognitio,  vulgaris  alia  atque  communis, 
alia  magis  perfecta;  illa  in  factis  sistit,  haec  factorum  ratio- 
nes  scrutatur  ;  inquirit  altera  utrum  res  sit,  altera  quid  sit, 
cur  sit,  unde  sit.  Jamvero  —  a)  cognitio  in  qua  rei  ratio 
affulget,  scientifica  vocatur;  et  earum  cognitionum  comple- 
xum,  qua?  a  quibusdam  principiis  eruuntur,  communique 
vinculo  connectuntur,  scientiam  nuncupamus.  Atqui  id 
philosophiam  prrestare  ex  dicendis  patebit.  Ergo  scientire 
nomine  jure  insignitur.  —  b)  Verum  philosophum  qui 
sapiat  invenies  neminem,  cui  scientia  haec  caeteris  praestan- 
tior,  in  ipsa  scientise  ratione,  esse  non  videatur.  Ergo  id 
quod  omnem  aliam  cognitionem  ad  scientiae  clignitatem 
evehit,  plenius  in  hac  reperiri  necesse  est.  Atqui  qusevis 
alia    cognitio  tuni    scientise    nomen  obtinet,  cum   res  per 

suas  causas  explical ;  ergo  eatenus  philosophia  cseteris 
praestare  dici  potest,  quatenus  ad  magis  intimas  rerum 
rationes  descendit,  vel  ad  altiores  assurgit  causas,  quibus 
res  vel  fiunt,  vel  constituuntur,  vel  explicantur  et  proban- 
tur.  Licet  ergo  philosophiam  dicere  "  cognitioriem  per 
ultimas  causas"  nomine  causee  id  intelligentes,  quo  res 
est,  fit  vel  cognoscitur.  —  c)  Porro  si  cognitio  detur  nulla 
quse  suum  non  habeat  objectum,  quodnam  est  objectum 
circa  quod  philosophia  versatur  ?  Respondemus  eam  agere 
de  omni  re  ;  nec  aliud  revera  nomen  sapientice,  cujus  phi- 
losophia  est  studium,  sonat  quam  rerum  omnium  cognitio. 
Quod  adeo  certum  est,  ut  id  causse  fuerit  cur  Pythagoras 
nomen  sapientis  hominibus  attribui  posse  negaverit,  eoque 
Supremo  Rerum  Conditori  relicto,  se  non  sapientem,  verum 
sapientise  studiosum  seu  philosophum  appellaverit.  Quum 
tamen  de  omni  re  philosophia  agere  dicitur,  id  non  ita 
intelligas  velim,  quasi  vel  nihil  sit  quud  ipsa  non  assequa- 
tur  —  multa  quippe  sunt  quse  ratio  complecti  nequit,  immo 
nec  suspicari  —  vel  eas  ipsas  res,  de  quibus  agit,  singilla- 
tim  expendat.  Non  de  omnibus  et  singulis  rebus  specia- 
tim,  §ed  de  omnibus  universim  philosophia  tractat.  Quid- 
quid  enim  est,  id  vel  productum  est  vel  improductum  ;  si 
autem  productum,  vel  sensu  ac  ratione  prseditum  vel  se- 
cus;  quare  qui  de  Deo,  deque  homine  et  mundo  sermonem 
facit,  is  de  omni  universim  re  agere  dicendus  est.  —  d) 
Q.uod  si  demum  inquiras  quo  medio  cognitionem  lianc  phi- 
losophia  attingat,  id  non  est  aliud  quam  naturale  rationis 
lumen.  Atque  in  hoc  potissimum  scientia  quam  versamus 
a  Theologia  secernitur,  quippe  quse  a  principiis  revelatis 
proficiscitur.  Ab  his  tamen  philosophia  omnino  prsescin- 
dere  nec  potest  nec  debet;  cujus  rationem  verbis  Summi 
Pontificis  Pii  IX.  indicare  juvat.  "Quamvis  naturales 
disciplinae,  inquit  Pontifex,  suis  principiis  ratione  cognitis 
nitantur,  catholici  tamen  earum  cultores  divinam  revela- 
tionem  veluti  rectricem  stellam  habeant  oportet,  qua  prse- 

lucente  sibi  a  syrtibus  et  erroribus  caveant  ubi  in  suis 
investigationibus  et  commentationibus  animadvertant  pos- 
se  se  illis  adduci,  ut  ssepissime  accidit,  ad  ea  proferenda, 
quae  plus  minusve  adversantur  rerum  veritati,  quae  a  Deo 
revelatse  fuere"  (Epist.  Apost.  ad  Archiep.  Monac,  1863). 
Hinc  ratio  cur  proscripta  illa  propositio  habeatur  "Philoso- 
phia  tractanda  est  nulla  supernaturalis  revelationis  habita 
ratione."  Philosophise  igitur  definitio  ha3C  est:  "Cognitio 
reruni  per  ultimas  causas,  naturali  lumine  comparata ;" 
atque  hanc  communiter  Scholastici  tradunt. 

III.  De  philosophiae  praestantia  ac  necessitate  multa  dici 
possent;  nobis  referre  sufficiat  verba  ejusdem  Pontificis 
(Dec.  1862,  in  condemn.  op.  D.  Frohschammer)  quae  simul 
patefaciunt  quanto  in  pretio  philosophica  studia  ab  Eccle- 
sia  habeantur.  "Vera  ac  sana  philosophia,  inquit,  nobi- 
lissimum  suum  locum  habet,  quum  ejusdem  philosophise  sit 
veritatem  diligenter  inquirere,  humanamque  rationem  licet 
primi  hominis  culpa  obtenebratam,  nullo  tamen  modo 
extinctam,  recte  ac  sedulo  excolere,  illustrare  ejusque 
cognitionis  objectum  ac  permultas  veritates  percipere, 
bene  intelligere,  promovere ;  earunique  plurimas,  uti  Dei 
existentiam,  naturam,  attributa,  quae  etiam  fides  credenda 
proponit,  per  argumenta  ex  suis  principiis  petita  demon- 
strare,  vindicare,  defendere,  atque  hoc  modo  viam  munire 
ad  ha;c  dogmata  fidei  rectius  tenenda,  et  ad  illa  etiam  recon- 
ditiora  dogmata  quae  sola  fide  percipi  primum  possunt,  ut 
illa  aliquo  modo  a  ratione  intelligantur.  Hsec  quidem 
agere  et  in  his  versari  debet  severa  et  pulcherrima  verse  et 
sanae  philosophia^  scientia." 

IV.  Superest  ut  aliquid  dicamus  de  philosophise  par- 
titione ;  at  in  hac  etiam  expendenda  non  est  cur  diu  im- 
moremur.  Diximus  philosophiam  agere  de  Deo,  deque 
homine  et  mundo.  Jamvero  homo  sub  respectu  triplici  con- 
siderari  in  philosophia  solet,  in  physica  sc.  ipsius  natura, 
quoad  operationes  intellec^tus  et  actus  voluntatis.     Exinde 

exurgunt  Anthropologia,LogicaQtMoralis;  quibussi  addas 
tractationes  de  Deo  et  de  Mundo,  quinque  habes  philoso- 
phise  partes.  Ast  ne  eadem  pluries  repetantur,  qusestiones 
omnibus  liis  partibus  communes,  specialis  tractatio  com- 
plectetur;  quas  qusestiones  quum  prsecipue  versentur  circa 
entis  naturam,  proprietates,  divisiones,  causas  cseteraque 
hujusmodi,  sexta  quae  additur  pars  Ontologia  nuncupatur. 
Dici  etiam  solet  Metaphysica  generalis,  dum  e  contra 
Metaphysicai  specialis  nomine  venit  Cosmologia,  Anthro- 
pologia  et  Theologia  naturalis.  A  Logica  autem  exordimur, 
quippe  qua  ad  omnem  scientiam  acquirendam  manudu- 
cimur. 


SUMMA   PHILOSOPHICA, 


LOGICA. 

1.  Quum  intellectus  sit  ad  veritatem  factus,  quasdam 
suapte  natura  in  cogitando  servat  normas,  qure  ducunt  ad 
veritatis  assecutionem.  Ingenita  hsec  dispositio  ac  pro- 
pensio  ad  illas  normas  sectandas,  ac  cogitantis  facultatis 
actus  cum  eisdem  conformandos,  vocatur  Logica  Naturalis. 
Hujus  ope  ad  magis  necessarias  magisque  obvias  veritates 
liomo  devenit  ordinis  cum  physici  et  metaphysiei,  tum 
etiam  moralis.  At  qui  logica  tantum  utitur  naturali,  ap- 
prehendit  quidem  utcumque  regulas,  ad  quas  mentis  actus 
sunt  exigendi,  sed  earum  distinctam  notitiam  non  habet; 
cum  neque  earum  rectitudinem  videat,  neque  eas  a  quavis 
alia  fallaci  cogitandi  ratione  secernere  valeat.  Quod  si 
regulas  illas  distincte  cognoscas,  earumque  rationes  clare 
percipias,  tum  logica  polles  artijiciosa,  quse  definitur : 
"scientia  dirigendi  facultatem  cogitandi  in  agnoscenda 
veritate,"  ac  proprio  nomine  logica  nuncupatur.  Hinc 
cum  logica  artificiosa  non  aliud  sit  quam  logica  naturalis 
arte  perfecta,  bonus  logicus  non  cudit  ipse  novas  regulas 
aut  novum  quoddara  cogitandi  genns  invehit ;  sed  ipsura 
cogitandi  naturalem  modum  ita  exponit,  ut  distincte  intel- 
ligatur.  Esedem  sunt  regulae  utriusque,  quamquam  non 
eadem  sit  in  utraque  illarum  explicatio.  Cum  autem  logi- 
ca3  munus  sit  mentem  humanam  in  suis  operationibus  diri- 
gere,  ejus  duee  sunt  partes,  quarum  una  efncit  ut  mentis 

operationes  recte  procedanl  ;  altera,  ut  rebus  circa  qnas 
versantur,  consones  sint.  Quamobrem  brevius  logica  dici 
potest :  "facultas  recte  et  vere  cogitandi."  Rectitudi- 
nem  operationum  nostrarum  intellectualium  expendit  Di- 
ALECTICA:  Ceitica  autem  veritatem.  Habes  igitur  par- 
tes  in  qnas  Logica  dividitur. 

LOGIC^E  PAKS  PEIMA 

SEU  DIALECTICA. 

2.  Dialectica,  uti  diximus,  normas  tradit  juxta  quas 
mentis  nostrse  operationes  exigi  debent.  Visum  est  impri- 
mis  totum  DialecticaB  conspectum  ob  oculos  discipulorum 
ponere ;  eo  quidem  fine  ut  vocabula  discant  quorum  vel 
ab  initio  frequentior  est  usus,  atque  ita  facilior  reddatur 
rerum  intelligentia.  Quo  peracto  actus  mentis  ex  ordine 
expendemus,  nec  non  agemus  de  eorumdem  coordinatione 
atque  methodo. 

CAPUT   PEIMUM. 

De  Pktmo  Mentts  Actu. 
art.  i.  -  -dialecttc.e  conspectus. 

§1.  — De  actibns  mentis  generatim. 

3.  Omnis  humana  cognitio  tribus  mentis  operationibus 
continetur,  quse  sunt  simplex  apprehensio,  judicium  at- 
que  discursus.  Atque  ut  a  simplici  apprehensione  exordi- 
amur : 

a)  ea  est  actus  quo  mens  alicujus  objecti  notitiam  capit, 
nulla  adjecta  affirmatione  aut  negatione  nulla.  Heec  objecti 
notitia  ejusdem  expressione  continetur,  ipsiusque  quadam 
veluti  imagine,  quse  in  mente  gignitur ;  quapropter  defini- 
ri  etiam  solet:  "expressio  mentalis  objecti."     Dicitur  ex- 

pressio,  siquidera  apprehensio  11011  est  ipsa  res,  sed  tantuira 
rei  reprassentatio  ;  dicitur  mentalis  expressio,  quia  in  raente 
habetur  et  cliffert  omnino  ab  illa  repraesentatione  quae  fit 
in  sensu  vel  in  imaginatione,  quaque  materiali  modo  expri- 
muntur  materialia  objecti  elementa  seu  characteres ;  dicitur 
demum  objecti  expressio,  dari  quippe  nequit  repraesenta- 
tio  sine  re  repraesentata  aut  perceptio  sine  re  percepta. 

5)  Illud  quod  apprehensio  vel  idea  exprimit,  dicitur  idece 
objectum.  Hoc  duplex  est,  materiale  unum,  formale  aliud. 
Prius  est  objectum  ut  est  in  se,  cum  omnibus  iis  cha- 
racteribus  quos  habet ;  posterius  est  hoc  ipsum  objectum 
materiale,  sed  secundum  illud  tantum  quod  apprehensio 
repraesentat.  In  quolibet  enim  objecto  dantur  attributa 
sibi  propria,  quae  sunt  veluti  objecti  lineamenta,  qure- 
que  vocantur  notw,  formce,  affectioncs,  determinationes  rei 
etc.  Porro  cura  mens  objectum  percipit,  plures  paucio- 
resve  ex  ejus  notis  attingit,  seu  plures  paucioresve  notas 
in  se  expriniit.  Objectum  igitur,  si  consideretur  prse 
omnibus  notis  quibus  constat,  dicitur  materiale  ;  si  prse  iis 
tantum  quas  idea  exprimit,  dicitur  formale  iclece  objectum. 

<?)  Ut  ex  dicendis  patebit,  dantur  ideae  quae  ad  plura 
vel  pauciora  objecta  relationem  dicunt.  Ha3C  idearum 
amplitudo  et  aptitudo  dicitur  idens  cxtensio ;  cum  com- 
plexus  earum  notarura,  quibus  aliqua  idea  constat,  vocetur 
ideae  comprehensio.  Extensio  et  comprehensio  idearum 
ordine  se  habent  inverso,  quatenus  quo  pluribus  aut  pauci- 
oribus  notis  idea  constet,  eo  pauciora  aut  plura  respiciat 
objecta.  Quamobrem  altera  crescente,  altera  clecrescat 
oportet. 

6?)  Prima  ista  mentis  operatio  plura  sortitur  nomina: 
vocari  sc.  solet  apprehensio,  conceptus,  notio,  idea,  etc. 
Hsec  nomina  eumdem  referunt  mentis  actum,  diverso 
tamen  respectu.  Quatenus  enim  per  illum  actum  ob- 
jectum  in  raente  quodammodo  transfertur,  dicitur  appre-- 
hensio ;    quatenus  ille  actus  speetatur   ut  partus  quiclam 

mentis,  dicitur  conceptus;  quatenus  per  illum  actum  ali- 
quam  rei  notitiam  comparamus,  dicitur  notio;  quateuus 
demum  ille  aetus  rem  menti  prsebet  contuendam,  dicitur 
idea :  quod  nomen  idem  sonat  ac  visio.  Fateniur  quidem 
ideam  magis  proprie  adhiberi  ad  significandum  exemplar 
in  mente  existens,  juxta  quod  artifex  operatur  ;  attamen 
solet  etiam  significare  mentalem  objecti  expressionem. 
Duplicem  istam  nominis  acceptionem  ipse  D.  Thomas 
agnovit,  quamquam  priorem  magis  propriam  esse  fateatur. 
(Summa  la  P.  Q.  XV.  a.  I.) 

4.  Altera  mentis  operatio  est  judicium.  Cum  mens 
duas  ideas  invicem  comparat  tiiplieiter  se  habere  potest ; 
scilicet  —  a)  vel  deprehendit  eas  inter  se  convenire,  id  est 
eas  unum  idemque  objectum  repraesentare,  seu  esse  obje- 
ctive  identicas  —  quse  onmia  idem  sonant ;  vel  —  b)  depre- 
hendit  eas  inter  se  discrepare,  seu  non  referri  ad  idem 
objectum,  et  esse  objective  diversas  ;  vel  —  e)  earum  neque 
convenientiam  percipit,  neque  discrepantiam.  De  hoc 
tertio  postea  agemus,  quum  de  discursu  erit  sermo.  Con- 
venientiam  vel  discrepantiam  duarum  idearum  cum  mens 
ratam  habet,  juclicare  dicitur.  Est  ergo  judicium:  actus 
quo  mens  aliquicl  cle  aliquo  affirmat  aut  negat ;  vel  etiam  : 
actus  quo  percipitur  objectiva  identitas  aut  diversitas  dna- 
rum  idearum  :  vel  denique  :  actus  quo  mens  duas  ideas  con- 
jungit  vel  separat :  unde  judicium  vocari  solet  compositio 
vel  divisio. 

5.  Tertia  mentis  operatio  est  ratiocinium.  Quando  mens 
duas  ideas  comparans,  nequit,  ut  supra  diximus,  deprehen- 
dere  utrum  inter  se  conveniant  necne,  artiflcio  uti  debet  ad 
id  detegendum.  Quod  artificium  in  eo  est  ut  comparet 
utramque  ideam  cum  tertia  aliqua,  quam  vel  sponte  obla- 
tam  arripiat  vel  quserendo  inveniat,  et  in  relationibus  con- 
venientise  vel  discrepantise  quas  utraque  idea  habet  cum 
tertia,  detegat  convenientiam  vel  discrepantiam  quam 
habent  inter  se.     Cuilibet  enim  immediate  affulgent  ista 

duo  principia:  quce  smit  eadem  uni  tei'tio,  sunt  eadem  in- 
ter  se ;  et :  cum  dantur  duo  quorum  unum  cum  tertio 
eonvenit  et  alterum  ab  eo  discrepat,  illa  duo  differunt  inter 
se.  Quapropter  hac  instituta  comparatione  tria  locum 
liabere  possunt :  vel  una  et  altera  iclea,  de  quarum  relatione 
inquiritur,  est  a  tertia  objective  diversa ;  vel  utraque  est 
objective  eadem ;  vel  demum  idearum  altera  cum  tertia 
convenire  reperitur,  altera  secus.  In  primo  casu  nihil 
proficitur ; 'media  idea  fuit  male  selecta  atque  ad  aliam 
recurri  clebet ;  in  secundo  casu,  cluse  ideae  sunt  objective 
identicae ;  in  tertio  sunt  objective  diversae.  Hinc  quam 
antea  identitatem  vel  diversitatem  inter  duas  ideas  mens 
non  assequebatur,  eam  modo,  mediante  illa  tertia,  clepre- 
henclit,  jucliciumque  ponit  affirmativum  vel  negativum. 
Operatio  hactenus  clescripta  est  ratiocinium,  quod  defini- 
tur :  actus  quo  mens  ex  una  veritate  ad  alterius  notitiam 
devenit ;  vel  actus  quo  unum  ex  alio  infertur" 

#       §  2.  —  De  orali  expressione  actunm  mentis. 

6.  Actus  mentis  nostras  aliis  innotescere  nequeunt  nisi 
exterius  manifestentur ;  manifestantur  autem  potissimuni 
per  voces.  Vox  definitur  "sonus  articulatus  ab  homine  pro- 
latus,  ex  intentione  aliquid  significandi.',  Dicitur  sonus  ar- 
ticulatus,  ut  discernatur  cum  a  risu  et  gemitu  humano, 
tum  a  confusis  quibusdam  brutorum  animantium  sonis  ;  at- 
que  adclitur  prolatus  ex  intentione  aliquid  significandi,  ne 
vocibus  articulatis  assimiletur,  quas  animalia  quseclam,  cu- 
jusmodi  sunt  psittaci,  temere  interdum  effundunt.  Quare 
licet  aliis  moclis  homo  conceptus  suos  aliquatenus  possit 
manifestare,  eos  tamen  plene  et  perfecte  non  exprimit  nisi 
per  voces,  quas  sunt  magis  apta  magisque  communia  con- 
ceptuum  signa. 

7.  Signum  generatim  dici  solet  quodcumque  notum  in 
quo  aliud  cognoscitur.  Cseteris  clivisionibus  omissis,  cluplex 
philosophi  distinguunt  signum :   naturale  et  arbitrarium ; 

proul  connexio  quani  signum  habet  cum  re  significata,  vel 
ab  ipsius  rei  natura,  vel  ab  hominum  arbitrio  pendet.  Sie 
Pumus  est  signum  naturale  ignis;  laurus,  arbiirarium  si- 
gnum  victorise.  Porro  Hcet  loquendi  facultas  sit  homini 
naturalis,  vini,  quye  vocibus  inest  significandi  certas  quas- 
dam  cogitationes  et  res,  non  a  natura  sed  ab  hominum 
placitu  patet  esse  repetendam.  Id  constat  tum  ex  idio- 
matum  diversitate  ;  tum  etiam  ex  eo  quod  quse  voces  ad 
certas  quasdam  res  cogitationesque  exprimendas  modo 
passim  usnrpantur,  easdern  ad  alias  plane  diversas  indi- 
eandas  adhiberi  potuissent.  Quare  voces  sunt  signa  arbi- 
traria,  qua3  quidem  immediate  referunt  conceptus  nostros, 
at,  istis  mediantibus,  ipsas  res.  His  positis,  idese  expri- 
muntur  per  vocabula,  judicia  per  propositiones,  ratiocinia 
per  argumentationem.     Pauca  de  singulis. 

8.  Vocabulum  est  vox  hominis  articulata  ex  hominum 
conventione  significans.  Ex  vocabulis,  alia  sine  ullo  addi- 
to  completam  habent  significationem,  ut  pater,  loquor,  etc. 
—  alia  secus,  ut  aliquis,  omnis,  nullus,  etc.  Priora,  quae  a 
veteribus  categorematica  appellabantur,  a  recentioribus 
vocabula  per  se  significantia  dicuntur ;  qui  vocant  voca- 
bula  non  per  se  significantia  ea  quse  veteres  dicebant  voca- 
bula  syncategorematica.  Vocabula  dicuntur  etiam  termini 
orales,  quia  in  ilios  propositio  ultimo  resolvitur.  Nota 
tamen  terminum  simpliciter  sumptum  latius  patere,  siqui- 
dem  esse  potest  mentalis,  vocalis  et  scriptns.  Ex.  gr.,  cum 
dico  Petrus  est  homo,  Petrus  et  liomo,  in  quantum  expri- 
muntur  conceptu  interno,  sunt  termini  mentales  ;  in  quan- 
tum  vocibus,  sunt  termini  orales ;  in  quantum  exaratis 
litteris,  sunt  termini  scripti.  Quare  si  nomine  termini  in- 
telligamus  rem  significatam,  terminus  mentalis,  oralis  et 
scriptus  sunt  idem  terminus,  sed  diverso  modo  expressus : 
si  vero  nomine  termini  sonet  signum  exprimens,  sunt  ter- 
mini  diversi. 

9.  Propositio  est  oratio  aliquid  de  aliquo  affirmans  vel 

negans:  Homo  est  mortalis :  Anima  non  est  corpus.  Pro- 
pusitio  omnis  tribus  constat  elementis,  subjecto  scilicet 
prsedicato  et  copula.  Subjectum  est  icl  cle  quo  aliquid  af- 
firmatur  vel  negatur ;  illud  quod  affirmatur  vel  negatur  de 
subjecto,  dicitur  prcedicatum  vel  etiam  attributum  ;  copula 
est  verbum  quod  prsedicatum  cum  subjecto  connectit  vel 
ab  illo  separat.  Subjectum  et  praedicatum  clicuntur  propo- 
sitionis  materia  ;  copula  e  contra  constituit  propositionis 
formam,  quse  est  affirmativa  vel  negativa.  Tria  ista  ele- 
menta  in  omni  propositione  dantur,  non  tamen  semper 
explicite.  Propositio  potest  interclum  constare  duabus 
tantum  vocibus ;  immo  quandoque  unica  voce  absolvi ;  ut 
essent  istae :  Petrus  currit ;  vivo  ;  quse  prsepositiones  istis 
sequivalent :  Petrus  est  currens  ;  Ego  sum  vivens.  Quod 
si  interclum  propositio  pluribus  constat  vocibus,  id  ex  eo 
provenit  quocl  subjectum,  vel  prseclicatum,  vel  utrumque 
sint  termini  complexi,  ut  postea  declarabitur. 

10.  Ratiocinii  expressio  dicitur  argumentatio,  ac  definiri 
potest ;  oratio  quce  unam  propositionem  ex  aliis  cleducit 
Argumentationis  forma  multiplex  est;  omnium  perfectissi- 
ma,  ad  quam  qusecunque  aiia  reducitur,  est  sylloyismus. 
Hic  definitur:  argumentatio  tribus  co7istans  propositionibus 
ita  inter  se  connexis,  ut  duabus  positis,  tertia  ponatur  ne- 
cesse  est.  En  exemplum  :  Omnis  homo  est  mortalis  ,  atqui 
Petrus  est  homo ;  ergo  Petrus  est  mortalis.  Ex  istis  pro- 
positionibus,  prima  vocatur  major ;  altera  minor,  tertia 
conclusio.  Major  et  minor  dicuntur  prcemissce  vel  ante 
cedens ;  conclusio  autem,  consequens.  Hsec  attigisse 
sufficiat. 

§  3.  —  Qusedam  aliae  notiones  declarantur. 

11.  Antequam  ad  specialem  uniuscujusque  mentis  actus 
tractationem  accedamus,  juvat  notiones  quasdam  paucis 
declarare :  quicl  scilicet  sit  abstractio,  reflexio,  attentio, 
associatio  idearum,  analysis  et  synthesis.     Itaque : 

a)  Abstractiorie  utitur  mens  cum  ex  duobus  vel  pluri- 
bus  natura  sua  conjunctis,  unum  sine  altero  cogitat. 
Qnum  ab  alio  separatur;  non  quidem  realiter,  sed  tantum 
in  cognitione ;  non  affirmatur  unum  esse  sine  alio,  verum 
unum  intelligitur  alio  non  intellecto.  Abstractio  autem 
potissimum  iit  vel  considerando  unam  objecti  partem,  aliis 
minime  attentis :  sic  posset  quis  de  hominis  capite,  aut 
oculo,  aut  cerebro  cogitare,  quin  de  reliquo  corpore  cogi- 
taret ;  vel  considerando  notas  essentiales,  hoc  est  notas 
illas  sine  quibus  aliqua  res  concipi  nequit,  neglectis  notis 
accidentalibus ;  illis  videlicet  quse  ita  sunt  in  re  ut  possint 
non  esse :  quod  faceret  ille  qui  ad  colorem,  staturam,  etc, 
hominis  minime  attenderet,  et  hominem  conciperet  ut 
animal  rationale ;  vel  considerando  rei  proprietatem  ali- 
quam  aut  determinationem,  re,  cui  inest,  negiecta.  Sic 
possem  pomi  colorem  aut  figuram  concipere,  pomo  ipso 
non  attento.  Res,  cui  illa  proprietas  vel  determinatio 
inest,  dicitur  determinationis  subjectum ;  determinatio 
autem  ipsa  subjectiforma. 

b)  Reflectere  mens  dicitur  quum  ad  suos  proprios  actus 
considerandos  se  convertit.  Est  igitur  reflexio  ;  attentio 
mentis  in  proprios  actus.  Isti  autem  actus  spectari  pos- 
sunt  subjective  vel  objective,  videlicet  vel  quatenus  sunt 
affectio  quasdam  subjecti,  vel  ut  sunt  expressio  alicujus 
objecti  et  ad  id  relationem  dicunt.  Si  actus  attinguntur 
sub  priori  respectu,  reflexio  est  psycliologica  :  si  sub  altero, 
ontologica. 

c)  Attentio  dici  solet  animi  applicatio  ad  aliquod  obje- 
ctum.  Hujusmodi  autem  applicatio  voluntatem  vel  ante- 
vertere  vel  sequi  potest.  Hinc  attentio  dispartitur  ic. 
spontaneam  seu  directam,  et  voluntariam  seu  reflexam. 
Prior,  remissiori  saltem  aliquo  gradu,  quamlibet  cognitio- 
nem  comitatur ;  posterior  non  afficit  nisi  cognitionem  illam, 
quse  sub  voluntatis  imperio  peragitur. 

d)  Associatio  idearum  est  vinculum  illud  quo  ideae  in 

nobis  mutuo  connectuntur,  ita  ut  una  alteram  consequatur, 
ejusque  adminiculo  revocetur.  Hsec  etiam  cluplex  esse 
potest,  naturalis  scilicet  et  arbitraria.  Naturalis,  quia  ut 
res  nexu  aliquo  inter  se  ut  plurimum  connectuntur,  sic 
etiam  icleaa  nexum  aliquem  inter  se  servant;  arbitraria, 
quia  etsi  objecta  nullam  habeant  connexionem  inter  se, 
potest  tamen  quis,  si  velit,  iu  consideratione  ita  ea  mutuo 
colligare,  ut,  quum  unius  idea  excitatur,hoc  ipso  rei  alterius 
idea  menti  sistat. 

e)  Analysis  et  Synthesis.  Illa  separat  ideas  idearum- 
que  elementa  seu  notas  ;  haec  has  ipsas  componit.  Percipio 
v.  g.  aliquoi  complexum,  puta  ferrum  calidum ;  factum 
istud  mens  decomponit  per  analysim,  deinde  illud  iterum 
componere  potest  per  synthesim  unum  de  alio  affirmando : 
ferrum  est  calidum.  Defmitiones  patent  ex  ipsis  Verbis : 
ovvdeoig  enim  graece  idem  sonat  ac  eompositio  latine,  a  verbo 
grseco  (jupridi]ui  quod  est  eomponere  ;  illud  autem  quod 
graece  avulvotg  dicitur,  latme  sonat  resolutio,  a  verbo  6"«Mw 
quod  est  resolvere.  Ha3c  fusius  suo  loco  versabimus ; 
necesse  tamen  fuit  et  hic  aliquid  dicere  quia  verba  ssepe 
recurrunt. 

ART.   II.  —  DE  IDEIS   SPECIATIM. 

12.  Expendimus  jain  quid  sit  idea,  quodnam  ejus  obje- 
ctum  et  quotuplex  habeat  nomen.  Quasstiones  duas  in  hoc 
articulo  distinctis  paragraphis  complectemur.  Notionum, 
quas  evolvemus,  notitiam  majorem  comparare  si  quis  cu- 
piat,  Logicam  P.  Tongiorgi  S.  I.,  ex  qua  plura  exscribimus, 
legat.  Eminet  hic  auctor  in  his  notionibus  enucleanclis ; 
at  piget  dicere  eumdem  non  pari  exitu  plures  metaphysi- 
cas  qusestiones  tractasse. 

§1.  — De  idearum  partitionibus. 

13.  Quum  idea  sit  objecti  reprsesentatio  in  mente  habita, 
in  tradenda  idearum  divisione  tria  attencli  possunt;   vel 

scilieet  modus,  quo  objectum,  quantum  logicorum  interest, 
;nl  eas  efformandas  concurrit;  vel  modus  magis  minusve 
perfectus  quo  idese  objectum  exprimunt:  vel  demum  natura 
et  amplitudo  objectorum,  qiue  per  ideas  reprsesentantur  el 
ad  qiue  ideae  referuntur.  Triplex  ergo  est  generalis  idea- 
rum  partitio. 

14.  Primam  idearum  divisionem  sic  fere  prosequitur  I*. 
Tougiorgi.  Si  rationem  habes  originis,  idese  dividuntur  in 
intuitivas  etfactitias.  Idea  intuitiva  ea  est  ad  quam  mens 
determinatur  ab  ipsa  objecti  prsesentia ;  intuitio  enim  est 
objecti  praesentis  perceptio.  Prsesens  porro  objectum  est 
cum  actu  animum  afficit.  Afficitur  autem  animus  ab 
objecto,  mecliante  sensu  externo  vel  interno.  Hinc  idea 
intuitiva  dividitur  in  directam  et  reflexam.  Directa  est 
illa  cujus  objectum  fit  animo  praBsens  per  sensum  exter- 
num  :  talis  est  v.  g.  idea  solis,  soni,  etc.  Reflexa,  cujus 
objectum  fit  prsesens  per  sensum  internum,  quam  vocamus 
reflexam,  quia  reflectione  comparatur ;  ut  esset  idea  v.  g. 
doloris.  Idea  factitia  est  ea  quam  mens  sibi  format 
plures  intuitivas  ideas  simul  conjuDgendo,  ad  aliquod 
objectum,  cujus  intuitionem  numquam  habuit,  sibi  re- 
prsesentandum.  Est  htec  pariter  duplex :  discursiva, 
cum  ope  ratiocinii  efformatur,  ut  idea  Dei :  arbitra- 
ria,  cum  ad  arbitrium  ideie  elementa  componuntur,  ut 
idea  rami  aurei.  Ad  id  autem  requiritur  ut  notee, 
quae  iri  unum  conceptum  componuntur,  nullam  involvant 
repugnantiam. 

15.  Altera  idearum  divisio  petitur  ex  ratione  majoris 
minorisve  perfectionis  qua  objectum  exprimitur.  Si  enim 
idea  tot  exprimit  notas,  quot  sufficiunt  ad  unum  obje- 
ctum  ab  alio  discernendum,  idea  dicitur  clara  ;  si  insuper 
discernere  possumus  inter  diversas  notas  quibus  idea  con- 
flatur,  dicitur  distincta  ;  si  omnes  traduntur  notae,  quibus 
unum  objectum  ab  alio  discernitur,  idea  dicitur  completa. 
Quod  si  per  ideam  cognoscatur  de  objecto  quidquid  cogno- 

scibile  est,  idea  dicitur  adcequata  vel  etiam  comprehensiva, 
quas  ideas  humana  mens  nequit  habere.  Idese  autem  qiue 
ab  his  definitionibus  deficiunt,  dicuntur  ex  ordine  obscurce, 
eonfusce,  ineompletce,  inadcequatce. 

16.  Tertia  demum  idearum  divisio  sumitnr 

1°.  Ex  objectis.  Si  objectum  quocunque  modo  exten- 
tionem  continet,  idea  dicitur  geometrica ;  si  extensionem 
nullam  involvit,  idea  dicitur  pura.  Hinc  etiam  exurgunt 
idese  concretce  et  abstractce.  Concreta  illa  dicitur  idea, 
quse  exprimit  formam  ut  existentem  in  subjecto  (n.  11.),  ut 
esset  album,  rotundum,  etc. ;  abstracta  e  contra  quse,  prse- 
cisione  mentis,  exprimit  formam  extra  subjectum,  quasi 
lrcec  in  se  existeret :  ut  esset  albedo,  rotunditas.  Ihec 
ultima  divisio  convenit  etiam  terminis  oralibus. 

2°.  Ex  objectorum  amplitudine.  Dantur  enim — a)  idea> 
qme  unum  objectum  et  id  quidem  determinato  modo 
reprsesentant.  Ha3  ideae  vocantur  singulares.  Notre  illse 
qiue  ideam  ita  determinant,  vocantur  individuantes,  noto- 
que  hoc  versiculo  coutinentur: 

Forma,  figura,  locus,  tempus,  stirps,  patria,  nomen. 
—  b)  Sunt  aliye,  qiue  licet  ad  unum  objectum  referantur 
unumque  exprimant,  illud  quoduam  sit  minime  deter- 
minant.  Hie  vocantur  particulares.  —  <?)  Dantur  et  alia3 
qua3  plura  objecta  per  modum  unius  significant,  ita  ut 
illa  idea  de  pluribus  quidem  objectis  simul  sumptis  prse- 
dicari  possit,  sed  ad  unumquoaque  individuum  siugilla- 
tim  seu  distributive  referri  nequeat.  Haa  dicuntur  colle- 
etivce.  —  d)  Demum  ideas  liabemus  qua3  sic  ad  plura  refe- 
runtur  ut  possint  etiam  eorum  unicuique  applicari. 
Meus  euim  facile  animadvertit  plures  esse  res,  qiue  licet 
in  multis  inter  se  differaut,  quoad  alia  tamen  inter  se 
conveniunt.  Ab  illis  pra^scindendo  et  notas  istas  com- 
munes  exprimendo,  has  comprehendit  sub  unica  idea, 
qua3   representat   aliquid   pluribus   commune.     Ista3  idea3 

dicuntur  universales.     Harum  classes  sequenti  paragrapho 
versabimus. 

§2.— De  idearum  universalium  classibus. 

17.  Distinguendum  imprimis  est  inter  ideas  transcenden- 
tales  et  ideas  proprie  dictas  universales.  Priores  ad  omnia 
qua?  sunt,  vel  esse  possunt,  sese  porrigunt,  ut  quee  aliquid 
exprimunt  quod  in  omnibus  omnino  reperitur  ;  posteriores, 
illas  sunt  quas  paullo  ante  descripsimus.  De  transcenden- 
talibus  agere  ad  Metaphysicam  pertinet ;  ad  Logicam  de 
Universalibus. 

18.  Quae  communia  pluribus  inveniri  possunt  ad  quin- 
que  capita  reducuntur ;  et  quoniam  idea  universalis  expri- 
mit  aliquid  pluribus  commune,  sequitur  quinque  dari  idea- 
rum  universalium  classes. 

Species.  Cum  singularia  entia  inter  se  comparamus, 
ea  in  pluribus  notis  convenire  comperimus,  quse  plures 
notae  ita  competunt  singulis  objectis,  ut  sine  illis  nec  esse 
nec  concipi  possint.  Istae  notae  constituunt  essentiam. 
Jamvero  species  est  notio  universalis  exprimens  totum  illud 
quod  communem  plurium  individuorum  essentiam  con- 
stituit. 

Genus.  Quod  si  plures  species  inter  se  conferamus, 
has,  non  secus  ac  individua  singularia,  in  quibusdam  dif- 
ferre,  in  aliis  convenire  reperiemus.  Exurgit  inde  idea 
generis,  quae  est  notio  universalis  exprimens  id  qaod  pluri- 
bus  speciebus  est  commune. 

Differentia.  Cum  idea  generis  illud  exhibeat  quod  in 
pluribus  speciebus  reperitur  identicum  et  species  tamen 
inter  se  differant,  profecto  specierum  diversitas  non  ali- 
unde  potest  exurgere,  quam  ex  aliqua  vel  aliquibus  notis  in 
idea  generis  minime  contentis.  Hsec  cujusque  speciei  nota 
essentialis  est  differentia,  quee  proinde  definitur:  notio 
universalis  exprimens  illud  in  quo  una  species  ab  alia  dif- 
fert  sub  eodem  genere  contenta  ;  vel  etiam :  illud  quod  generi 

additum  speciem  constituit.  Hinc  vides  cur  geims  vocetur 
pars  determinabilis  essentiae ;  differentia  e  contra,  pars 
determinans  ;  scilicet  quia  illa  ab  hac  contrahitur  ad 
aliquam  speciem  determinatam. 

Proprium  vocatur  illud  quod  cum  essentia  connectitur 
et  ab  illa  necessario  dimanat;  unde  fit  ut  in  omnibus, 
solis  ac  semper  invenitur  individuis  quae  ad  speciem  perti- 
nent.  Facultas  ridendi  et  facultas  loquendi  v.  g.  hominis 
proprietates  sunt. 

Accidens.  Quando  datur  aliquid  in  re  ita  ut  ab  ea 
possit  abesse,  quin  res  desinat  esse  id  quod  est,  illud 
dicitur  accidens.  Color  albus  v.  g.  est  accidens  in  papyro ; 
rotunditas  accidens  in  marmore  ;  non  enim  marmor  cessa- 
ret  esse  marmor,  aut  papyrus  cessaret  esse  papyrus,  si  haec 
nigra,  illud  quadratum  supponeretur. 

19.  Notiones  illae  quse  genera  vocantur  inter  se  compa- 
rari  possunt;  ex  qua  comparatione  quum  mens  detegat 
duo  diversa  genera  aliquid  commune  habere,  ideam  generis 
altioris  sibi  efformat,  et  illa  qiue  genera  erant,  relate  ad 
hanc  novam  ideam,  specierum  numere  fungentur.  Pergere 
in  ista  comparatione  mens  posset,  et  genera  altiora  cum 
generibus  altioribus  conferens  ad  ideam  magis  magisque 
genericam  ascendere.  Datur  tamen  limes  aliquis ;  scilicet 
datur  genus  quod  species  altioris  generis  evadere  nequit, 
quia  nullum  altius  genus  dari  potest;  et  a  pari  species 
datur  quae  nunquam  genus  evadere  potest,  quia  nulla 
magis  infima  species  potest  constitui.  Illud  genus  supre- 
mum,  haec  species  infima  vocari  solent.  Illa  autem  omnia 
geir-ra,  quae  inter  ista  duo  dantur,  ^w^y*  subalterna  vocan- 
tur.  Ex  istis  generibus  illud  sub  quo  species  immediate 
continetur  ad  quam  datum  individuum  pertinet,  vocatur 
genus  proximum ;  et  differentia  illa  quae,  huic  generi 
addita,  speciem  ejusdem  dati  individui  constituit,  vocatur 
differentia  ultima  seu  specifica.  Haec  omnia  sequens 
tabella  ab  oculos  ponit. 

SUBSTANTIA 
CORPOREA  INCORPOREA 

CORPUS 

Organicum  Inorganicum 

VlVENS 

Animatum  Inanimatum 

Animal 
Rationale  Irrationale 

Homo. 

art.  iii.  —  de  terminis  oralibus. 

20.  Quae  de  terminis  oralibus  dici  solent,  ad  tria  potissi- 
mum  reducuntur,  quorum  primum  spectat  eorum  naturam 
et  vim  significandi;  alterum  eorumdem  partitiones;  ter- 
tium  eorum  usum.  Primum  jam  exegimus  (6,  7.) ;  duo 
alia  hic  versamus.  Notamus  tamen  hsec  duo.  sic  ad  termi- 
nos  orales  pertinere,  ut  etiam  actus  quos  exprimunt,  ali- 
quatenus  attingant;  quod  praesertim  valet  relate  ad  aliquas 
terminorum  divisiones. 

21.  Terminorum  partitiones  ad  quatuor  praacipuas  revo- 
camus  ;  quare  eos  dividimus  in  reales  et  logicos;  in  simpli- 
ces  et  complexos;  in  absolutos  et  connotativos;  demum 
in  univocos,  aequivocos  et  analogos.  De  terminis  singu- 
laribus,  collectivis,  particularibus,  et  universalibus,  nec 
non  de  abstractis  et  concretis,  nihil  dicimus ;  conferantur 
quse  diximus  agentes  de  idearum  partitionibus.     Quare  : 

1°.  Realis  terminus  ille  est  qui  exprimit  objectum  prout 
extra  mentem  existit  vel  existere  potest ;  logiens,  qui  refert 
objectum  prout  in  mente  habet  vel  habere  potest  existen- 
tiam .  Veteres  vocabant  primos  terminos  primce  intentionis  ; 
alteros,  secundoe  intentionis.  Unde  terminus  primse  intentio- 
nis  est  ille  qui  significat  rem  secundum  statum  quem  habet 
a  parte  rei  vel  extra  mentem ;  terminus  secundse  intentio- 

nis  est  qui  significat  rem  secunclum  aliquem  statum  quem 
ab  intellectu  recipit,  ut  sunt  genera  et  species,  etc. 

2°.  Simplex  terminus  dicitur  ille  qui  unico  constat  voca- 
bulo;  complexus,  qui  pluribus,  ut:  Plato ;  Plato  philoso- 
phus  ;  liomo  ;  homoprudens.  Terminuscomplexussignificat 
rem  et  rei  affectionem.  Terminus  qui  rem  significat,  dici- 
tur  principalis  ;  qui  rei  affectionem,  incidens.  Porro  termi- 
nus  incidens  si  principali  conveniat  secundum  totam  ipsius 
extensionem  (3.  &.)  appellatur  explicativus ;  sin  minus, 
restrictivus  vel  determinativus,  v.  g.  homo  mortalis;  homo 
prudens.  Attributum  mortale  convenit  homini  secundum 
totam  extensionem  quam  terminus  homo  habet ;  ergo  est 
terminus  incidens  explicativus ;  et  quoniam  e  contra  non 
omnis  homo  sit  prudens,  hic  terminus  convenit  principali 
sscundum  partem  extensionis  qua  gaudet;  est  ergo  termi- 
nus  incidens  restrictivus. 

3°.  Ut  inutiles  qusestiones  praecaveamus  monemus  parti- 
tionem  terminorum  in  absolutos  et  connotativos  nos  ita  acci- 
pere,  ut  terminum  absolutum  dicamus  illum,  qui  objectum 
exhibet  quod  in  se,  sine  ordine  ad  aliud  intelligitur:  atque 
hucpertinent  pleraque  e  substantivis  ;  terminum  verocon- 
notativum  dicamus  illum,  qui  objectum  exhibet  quod  cum 
ordine  ad  aliud  cogitatur.  Huc  pertinent  cum  termini 
qui  exprimunt  in  concreto  modos  affectionesque  rerum, 
omnia  sc.  adjectiva  nomina ;  tum  etiam  substantiva  plura 
quse  objectum  exprimunt  sub  eo  aspectu  quo  refertur  ad 
aliud :  sic  dominus  dicitur  per  respectum  ad  subditum : 
pater  per  respectum  ad  filium ;  cccna  per  respectum  ad 
tempus  etc. 

4°.  Univocus  terminus  ille  dicitur  qui  pluribus  tribuitur 
juxta  eamdem  omnino  significationem,  quatenus  exprimit 
in  omnibus  rationem  eamdem.  Sic  vox  animal  "  corpus 
organicum  sentiens''  semper  significat,  sive  dicatur  de  ho- 
mine,  sive  de  pecude.  ^Equivocus  e  contra  pluribus  attri- 
buitur  sensu  omnino  diverso,  quippe  qui  in  pluribus  expri- 

niit  rationes  omnino  diversas;  ut  quum  malum  dicimus 
defectum  perfectionis  debitse  et  notissimum  pomi  genus. 
Analogus  tandem  terminus  ille  est  qui  medium  veluti  tenet 
loeum  inter  univocum  et  sequivocum,  pluribusque  attribui- 
tur  secundum  significationem  partim  eamdem  et.partim 
diversam,  pro  diversa  objectorum  analogia.  Analogia 
objectorum  alia  esfproportionis,  alia  attributionis  ;  et  hsec 
rursum  vel,  ut  dici  solet,  cum  forma  intrinseca  in  omnibus 
analogis,  vel  cum  forma  intrinseca  in  uno,  extrinseca  in 
aliis.     Igitur : 

a)  Terminus  analogus  analogia  attributionis  cum  forma 
in  uno  intrinseca,  in  aliis  extrinseca,  est  ille  qui  tribuitur 
pluribus  ob  ordinem  quem  dicunt  ad  rationem  unam  per 
terminum  expressam.  Haec  ratio  in  uno  proprie  reperitur, 
in  aliis  non ;  his  tamen  idem  attribuitur  nomen  propter 
ordinem  quem  ad  primum  habent.  Sic  sanum  dicitur  de 
animali,  de  cibo,  de  colore  vultus,  de  medecina;  sanitas 
tamen  proprie  non  est  nisi  in  animali;  cibus  autem  dici- 
tur  sanus  quia  sanitatem  illam  conservat;  color  vurtus, 
quia  iliam  manifestat ;  medicina,  quia  illam  restituit,  etc. 

b~)  Datur  et  alia  species  analogise  attributionis,  illa  sc. 
in  qua  id  quod  nomen  exprimit  reperitur  in  omnibus  illis 
quibus  nomen  attribuitur,  quanquam  id  in  diversis  rebus 
diverso  reperiatur  modo :  ut  cum  id  quod  nomen  expri- 
mit  est  in  uno  imparticipato  modo  et  independenter,  in 
aliis  participato  modo  et  dependenter  a  primo.  Nomina 
omnia  quae  Deo  et  creaturis  communia  sunt,  hanc  habent 
analogiam. 

c)  Terminus  analogus  analogia  proportionis  ille  est  qui 
de  pluribus  prsedicatur,  quse  secundum  aliquam  proportio- 
nem  conveniunt.  Est  autem  proportio  habitudo  similis 
quam  duo  habent  ad  alia  duo.  Unde  analoga  proportionis 
non  dicuntur  quatenus  inter  se  sunt  similia,  sed  quatenus 
similes  habent  habitudines  ad  alia.  Sic  per  istam  analo- 
giam   dicimus  virentia  pratd  ridere,  quia  quemadmodum 

se  habet  risus  in  hominis  vultu,  ita  se  habet  viror  herba- 
rum  in  prato.     Metaphorae  huc  pertinent. 

22.  Usus  terminorum  dicitur  suppositio.  Hsec  genera- 
tim  loquendo  triplex  est:  materialis,  logica,  et  realis. 
Possumus  enim  aliquando  vocem  1°.  vel  adhibere  pro  voce 
ipsa,  ut  cum  dico :  homo  est  vox  duarum  syllabarum,  vel 
tertiae  declinationis ;  et  suppositio  est  materialis ;  2°.  vel 
pro  significanda  re  secundum  illum  modum  existendi 
quem  habet  in  mente,  ut  cuin  dico :  homo  est  species ;  et 
suppositio  dicitur  logica ;  3°.  vel  pro  re  secimclum  eum  mo- 
dum  existendi  quem  habet  extra  mentem  ;  et  suppositio  est 
realis;  ut  si  dicerem  :  homo  est  animal  rationale.  Suppo- 
sitio  logica  et  realis  communi  nomine  dicitur  etiam/ormaZes. 
De  suppositione  materiali  nihil  dicemus ;  ad  grammaticos 
spectat  de  ea  agere  Suppositio  autem  formalis  plures 
habet  divisibn.es,  quas  videre  licet  apud  Fonsecam  (Instit. 
Dialect.  lib.  VIII.  c.  19  seq.),  vel  etiam  apud  Tongiorgi 
(Logica,  lib.  I.  c.  3).  Unam  hic  commemoramus,  illam 
scilicet  in  qua  vox  adhibetur  ad  significandum  aliquid 
commune  pluribus  in  sensu  distributivo,  quo  in  casu 
suppositio  dicitur  distributiva. 

23.  Suppositio  distributiva  est  ergo  "usus  termini  pro 
omnibus  suis  inferioribus  singillatim  enumerandis."  Infe- 
riora  dicuntur  objecta  quibus  terminus  communis  vel  idea 
communis  applicari  potest.  Haec  suppositio  distributiva 
potest  esse  completa  vel  incompleta.  Erit  completa,  cum 
terminus  usurpatur  pro  omnibus  et  singulis  individuis,  quse 
continentur  in  ejus  extensione,  ut  in  exemplo :  Omnis 
homo  est  mortalis,  videre  est ;  unusquisque  enim  homo  est 
mortalis.  Erit  incompleta,  cum  terminus  *usurpatur  non 
pro  singulis  individuis,  sed  dumtaxat  pro  singulis  indivi- 
duorum  speciebus,  ut  si  dicas  :  Omne  animal  terrestre  fuit 
inclusum  in  arca  Noe.  Utraque  exceptionem  habere  potest, 
quo  in  casu  dicitur  accommoda.  Patet  autem  exceptionem 
ipsam  aliunde  probari  debere  ;  quod  si  prsestatur,  jam  hoc 

ipso  verba  illa  omne,  nullum,  sensu  accomodo  explicanda 
sunt.  Non  ergo  ex  eo  quod  locutiones  illse  adhibeantur, 
oinnis  exceptio  debet  excludi.     Atque  de  liis  satis. 


CAPUT   SECUNDUM. 

De  Secundo  Mentis  Actit. 

24.  Quid  juclicium,  quid  propositio  sit  antea  vidimus ; 
lioc  in  capite  reliqua,  quee  hanc  alteram  mentis  opera- 
tionem  respiciunt,  tractare  intendimus.  Quae  ad  quatuor 
reduci  possunt :  ut  primum  scilicet  agamus  de  prsecipuis 
judiciorum  differentiis ;  deinde  de  terminorum  valore  in 
propositione  ;  tertio  de  propositionum  proprietatibus ; 
quarto  de  pra^cipuis  propositionum  speciebus. 

ArT.  I. — DE   JUDICIIS   ET   PROPOSITIOKLBUS. 
§  1. —  De  prsecipuis  judiciorum  differentiis. 

25.  Judicium,  ut  diximus,  definiri  solet :  actus  quo  perci- 
pitur  objectiva  identitas  vel  objectiva  diversitas  duarum 
idearum.  Cum  sola  idearum  comparatio  nos  docet  eas 
unum  idemque  vel  diversum  objectum  reprsesentare,  judi- 
cium  est  a  priori;  si  e  contra  experientia  de  objecto  habita 
est  ea  qua3  nos  docet  duas  ideas  ad  idem  objectum  referri 
vel  secus,  judicium  est  a  posteriori.  In  illis  una  idea  ex 
alia  veluti  efnorescit  vel  ab  alia  excluditur;  in  his  ideo 
duas  ideas  simul  conjungimus  vel  ab  invicem  separamus, 
quia  experientia  id  faciendum  esse  suadet.  Sit  judicium  : 
totum  est  majus  sua  parte  ;  in  ipsa  idea  totius  deprehendi- 
mus  ideam  exeessus  supra  partem  contineri ;  est  ergo  judi- 
cium  a  priori ;  judicium  e  contra  proferimus  a  posteriori, 
cum  ferrum  calidum  tangentes,  habita  caloris  sensatione, 
pronunciamus :  hoc  ferrum  est  calidum.  Utrumque  esse 
potest  immediatum  vel  mediatum,  prout  ad  convenientiam 

vel  repugnantiam  terminomm  detegendam,  medio  utimnr 
vel  non. 

26.  Utraque  judiciorum  species  plura  sortitur  nomina. 
Judicia  a  priori  vocantur  quoque  analytica,  quia  per  analy- 
sim  deprehendimus  unam  ideam  in  altera  contineri ;  pura, 
quia  identitas  vel  diversitas  objectiva  dnarnm  idearum 
deprehenditur  in  ipsisideis,  quin  ad  sensunm  experientiam 
recurramus;  necessaria,  non  enim  res  potest  se  habere 
aliter  ac  est ;  liinc  absoluta  cum  a  nulla  pendeant  condi- 
tione ;  demum  metaphysica  cum  versentur  circa  veritates 
positas  supra  ordinem  plrysicum  et  contingentem.  Ob 
contrarias  rationes,  judicia  a  posteriori  vocantur  synthetica, 
empirica,  eontingentia,  conditionata,  physiea.  Hic  tamen 
animadverte  etiam  judiciis  a  posteriori  competere  necessi- 
tatem  aliquam,  illam  sc.  qua3  dicitur  hypothetica,  qiicCque 
in  eo  est,  ut  lieet  res  aliter  se  habere  possit,  donec  tamen 
eo  modo  est,  de  facto  non  se  habet  aliter. 

27.  Divisionem  hanc  adrequatam  esse  semper  philosophi 
agnoverunt.  Secus  Kautio  visum  est.  Hic  asseruit  non 
omnia  judicia  synthetica  esse  a  posteriori,  sed  quredam 
esse  qua3  medium  veluti  obtinent  locum,  quaique  judicia 
sy 'nthetica  a  priori  vocat  in  Critica  rationis  purce.  In  eo 
confutando  inunorare  nec  vacat,  nec  hujus  est  loci.  Legi 
possent  ea  qua3  habet  Tongiorgi  (Logica  lib.  II.  c.  iv)  ; 
animadversionem  unam  exscribimus.  Mens  per  se  non 
judicat  nec  judicare  potest  nisi  subjecti  et  praedicati 
identitatem  vel  diversitatem  objectivam  percipiat.  At  in 
judiciis  syntheticis  a  priori  mens  nullo  modo  identitatem 
hanc  vel  diversitatem  percipit.  Non  enim  potest  mens 
alinnde  illam  assequi  quam  vel  ex  ipsa  idearum  considera- 
tione,  qua  intelligat  eas  jdem  objectum  vel  diversum  re- 
prsesentare ;  vel  ex  consideratione  objecti,  qua  intelligat 
illud  binis  ideis  reprassentari.  Sed  primo  modo  judicium 
ponitur  a  priori  et  analyticum ;  altero  modo  syntheticum 
et  a  postertori.     Ergo  repugnat  humaine  mentis  indoli  ut 

per  se  ad  judicia  synthetica  simul  et  a  priori  deveniat. 
Dico  per  se,  potest  enim  temeritate  voluntatis  induci  mens 
ad  judieandum  sine  ratione.  Unde  divisio  in  judicia  a 
priori  et  a  posteriori  adsequata  liaberi  debet. 

§  2.  —  De  propositione  quoad  valorem  terminorum. 

28.  Propositio  omnis  duplici  constat  termino,  quorum 
convenientia  vel  discrepantia  prsedicatur.  Quaerimus  hic 
quinam  sit  valor  utriusque  iu  propositione.  Spectare 
possumus  vel  extensionem  vel  comprehensionem.  Ac 
primum  cle  extensione  subjecti. —  «)  Subjectum  esse 
potest  vel  singulare,  vel  particulare,  vel  collectivum,  vel 
universale ;  hinc  tota  propositio,  prout  hoc  vel  illucl  sub- 
jectum  habet,  respondens  sibi  vindicat  nomen.  Quoniam 
cetera  ex  dictis  clara  sunt,  aliquid  tantummodo  de  proposi- 
tionibus  universalibus  attiugemus.  Propositiones  univer- 
sales  trifariam  patent,  quia  triplex  distinguenda  est 
universalitatis  species,  metaphysica  pliysica  et  moralis. 
Universalitas  metaphysica  habetur  quando  subjectum  ita 
datum  prsedicatum  sibi  vindicat,  vel  a  se  repellit,  ut  nulla 
sit  possibilis  exceptio :  v.  g.  omnis  circulus  habet  radios 
cequales.  —  Universalitas  plrysica  habetur  quoties  prsedica- 
tum  singulis  subjecti  inferioribus  convenit  ex  ordinario 
naturse  cursu ;  hinc  exceptio  non  est  absolute  impossibilis. 
Cum  ergo  hujusmodi  propositiones  proferuntur,  semper 
subintelligitur  ex  orclinario  naturoe  cursu.  —  Universalitas 
moralis  nititur  moribus  hominum,  qui  licet  constantes 
sint,  exceptionem  tamen  pati  possunt;  homines  quippe 
libere  agunt.  —  Quod  si  in  propositione  particulari  subje- 
ctum  non  habeat  illam  notam  aliqui,  vel  in  universali  non 
habeat  designationem  omnes,  tum  ex  sensu  et  subjecta 
materia  determinandum  est  utrum  de  aliquibus  vel  de  om- 
nibus  sermo  sit,  et  proinde  utrum  sit  particularis  vel 
universalis  assertio.  Illud  generatim  dici  potest,  quod  si 
prsedidatum  illius  propositionis  exprimat  proprietatem  ali- 

quara  subjecto  essentialiter  convenientem,  vel  essentialiter 
repugnantem,  propositio  est  absolute  universalis ;  si  e 
contra  prsedicatum  proprietatem  exprimat  subjecto  acci- 
dentalem,  propositio  censetur  magis  minusve  particularis, 
prout  tale  prsedicatum  pluribus  vel  paucioribus  individuis 
sub  subjecto  contentis  convenit. 

29.  5)  At  in  quavis  propositione  quinam  est  prsedicati 
valor?  Respondent  dialectici  praedicatum  cujusvis  propo- 
sitionis  affirmantis  esse  terminum  particularem  ;  negantis 
e  contra  esse  terminum  universalem.  Etenim  in  affirma- 
tiva  propositione  dicitur  quidem  datum  prsedicatum  dato 
subjecto  convenire,  non  tamen  asseritur  illi  soli  convenire. 
Ita  qui  asserit  omnem  hominem  esse  mortalem,  non  pro- 
pterea  negat  alia  dari  entia  quae  mortalia  sunt ;  liinc  ter- 
minus  mortalis  in  allato  exemplo  sumitur  secundum  partem 
tantum  extensionis  siue.  In  propositione  autem  negativa, 
idea  praedicati  negatur  esse  objective  identica  cum  idea 
subjecti.  Id  manifeste  importat  subjectum  ab  omnibus 
differre,  quibus  idea  prsedicati  convenit,  seu  differre  ab 
omnibus  iis  quse  sub  extensione  prsedicati  continentur. 
Ergo  cum  propositio  negans  est,  prsedicatum  sumitur  in 
sensu  universali;  sumitur  e  contra  particulariter  cum 
propositio  est  affirmativa.  Attamen  si  praedicatum  propo- 
sitionis  affirmantis  sit  terminus  singularis,  vel  singulari 
sequivalens  —  quod  habetur  cum  prsedicatum  est  definitio 
essentialis  subjecti  —  in  eo  casu  suppositionem  habet  uni- 
versalem,  ut  videre  est  in  hoc  exemplo :  Omnis  homo  est 
animal  rationale.  Aliis  verbis  ha3C  exceptio  tum  habet 
locum,  cum  prsedicatum  ita  convenit  subjecto,  ut  nulli 
alii  conveniat;  vel  cum  subjectum  in  pnedicatum  et  hoc 
in  illud,  retenta  veritate,  converti  possit.  Sic  ut  vere 
dicimus  omnem  hominem  esse  animal  rationale,  ita  a  veri- 
tate  non  deflectimus  cum  asserimus  omne  animal  rationale 
esse  honiinem. 

30.  Hactenus  de  extensione  prsedicati ;  quid  de  ejusdem 

eomprehensione  f  Docent  iterum  dialectici  in  proposi- 
tione  affirmativa  praedicatum  tribui  subjecto  juxta  omnes 
et  singulas  notas  eomprehensionis  suse.  Ut  enim  prtedi- 
catuni  inter  et  subjectum  identitas  affirmetur,  requiritur 
u  t  quidquid  per  prsedicatum  exprimitur,  idipsum  in  sub- 
jecto  reperiatur.  In  propositione  autem  negativa,  com- 
prehensio  praedicati  complexive  sumpta  removetur  a  sub- 
jecto,  quin  tamen  asseratur  inter  preedicatum  et  subjectum 
nihil  omnino  commune  reperiri.  Cum  dicitur  v.  g. ; 
Homo  no?i  est  Angelus,  non  negatur  quasdam  notas  in 
utroque  similes  reperiri,  licet  negetur  de  homine  complexus 
earum  notarum,  quas  naturam  angelicam  Constituunt. 

31.  Ex  dictis  facile  inteliiges  quid  sit  quantitas,  quid 
qualitas  propositionis.  Quantitatem  dialectici  vocant  pro- 
positionis  extensionem,  ex  qua  pendet  utrum  propositio 
sit  particularis,  an  universalis,  etc ;  qualitatem  vero 
vocant  propositionis  formam,  qua  fit  ut  propositio  sit 
affirmans  vel  negans.  Ut  autem  temporis  compendium 
fiat,  per  quasdam  litteras  propositiones  designant ;  vocatur 
A  propositio  universalis  affirmans ;  E  universalis  negans  ; 
T  particularis  affirmaus;  O  particularis  negans.  Hinc 
versiculi  illi  memorise  juvandaa  gratia : 

Asserit  A,  negat  E,  verum  generaliter  ambo ; 
Asserit  I,  negat  0,  sed  particulariter  ambo. 

ART.  II. DE    PROPEIETATIBUS  PROPOSITIONUM. 

32.  Proprietates  propositionum  alise  sunt  absolutw,  alire 
relativce.  Absolutae  dicuntur  illse,  qu?e  uni  propositioni 
seorsim  sumptse  conveniunt;  atque  spectant  propositionis 
quantitatem  aut  qualitatem.  De  liis  egimus.  Proprie- 
tates  relativse  sunt  illse  quae  propositionibus  ad  invicem 
comparatis  conveniunt.  Tres  nuinerantur,  op>positio  nempe 
conversio  et  cequipollentia. 

33.  Oppositio.  Propositiones  duae,  idem  subjectum 
idemque  prtedicatum  habentes,  tum  quantitate,  tum  qua- 

litate,  tum  utraque  differre  possunt.  Ex  iis  differentiis 
exurgunt  propositiones  oppositce,  qua3  sunt  contradictoriee, 
contrarise,  subcontrarise  et  subalternae.  Duec  proposi- 
tiones  dicuntur  —  a)  eontradictorice,  se.u  contradictorie  op- 
ponuntur,  cura  altera  tantum  ponit  affirmando  vel  negando 
quantum  sufficit  ad  reddendam  alteram  falsam :  v.  g. 
Omnis  Jiomo  est  mortalis ;  aliquis  Jiomo  non  est  mortalis. 
—  b)  Sunt  contrarice  cum  ambse  sunt  universales  et  altera 
tantum  ponit  affirmando  vel  negando,  quantum  altera 
negat  vel  affirmat ;  v.  g.  Omnis  Jiomo  est  mortalis  ;  nullus 
Jiomo  est  mortalis.  —  c)  Sunt  subcontrarice,  quae  cum  ambse 
particulares  sint,  una  tamen  est  affirmans  et  altera  negans : 
v.  g.  aliquis  Jiomo  est  mortalis ;  aliquis  Jtomo  non  est  mor- 
talis. —  d)  Demum  subalternce  illae  sunt  quae  eamdem  quali- 
tatem  liabentes,  sola  qnantitate  differunt:  v.  g.  Omnis 
Jiomo  est  mortalis ;  aliquis  Jiomo  est  mortalis.  Jamvero 
proprie  dicta  oppositio  non  datur  nisi  in  duabus  prioribus, 
quia  relate  ad  illas  tantuni  ponuntur  conditiones  ad  veram 
oppositionem  requisitie.  Ha3  autem  conditiones,  ut  ex 
definitione  colligitur.  sunt  1°.  ut  in  utraque  propositione 
idem  sit  subjectura;  2°.  ut  sit  idem  prsedicatum ;  3°.  ut 
altera  negando  destruat  id  quod  altera  affirmando  ponit. 
A  prima  conditione  subcontrame  deficiunt ;  a  tertia, 
subalternse. 

34.  Quoad  propositionem  oppositionem  sequentia  statu- 
imus.  l°.Contradictome  nec  siniul  vene,  nec  simul  falsse 
e«se  possunt ;  unde  una  est  necessario  vera,  altera  neces- 
sario  falsa.  Nequit  enim  idem  de  eodem  simul  affirmari 
et  negari ;  atqui  id  fieret  si  ambee  propositiones  contra- 
dictoriai  siraul  forent  verse  vel  fals?e  ;  ergo  simul  verse  vel 
falsa^  esse  nequeunt.  Nam  id  quod  universim  de  subjecto 
affirmatur  vel  negatur,  affirmatur  pariter  de  singulis  indi- 
viduis  quae  in  subjecti  extensione  continentur ;  atqui 
subjectura  propositionis  particularis  est  unum  ex  indivi- 
duis,  quse  in  subjecto  propositionis  universalis  continentur  ; 

ergo  de  hoc  subjecto  particulari  affirmatur  vel  negatur 
prsedicatum  propositionis  universalis ;  ergo  eidem  subjecto 
vi  unius  propositionis  illud  prsedicatum  competeret,  vi 
alterius  non  competeret,  quod  diximus  esse  absurdum. 

2°.  Contrarise —  a)  simul  verae  esse  non  possunt  in  quali- 
bet  materia;  —  b)  possuntesse  simul  falsse  in  materia  contin- 
genti; — <?)  non  possunt  tamen  esse  simul  falsse  in  materia 
necessaria.  Hinc  quamvis  ex  unius  veritate  valeamus  al- 
terius  falsitatem  inferre ;  non  semper  tamen  possumus  ex 
unius  falsitate  ad  alterius  veritatem  arguere.  Ratio  regu- 
loe  quoad  primam  partem  petitur  ex  eo  qaocl  iclem  nequeat 
esse  simul  et  non  esse ;  quoad  secundam,  ex  eo  quod  in 
materia  contingenti  fleri  possit  ut  uni  vel  pluribus  ex  infe- 
rioribus  subjecti  universalis  conveniat  prseclicatum,  non 
item  aliis ;  quocl  si  contingat,  propositiones  contrariee 
sunt  ambse  falsee.  Icl  autem  cmn  nequeat  contingere 
quoacl  praedicatum  quod  necessario  tribuen^um  sit  sub- 
jecto,  aut  ab  eo  necessario  removenclum,  patet  cur  propo- 
sitiones  contrarise  in  materia  necessaria  simul  falsae  esse 
nequeant. 

3°.  Subcontrarise  —  ct)  nequeunt  esse  simul  falsse ;  at  —  b) 
esse  possunt  simul  verie.  —  Hinc  licet  ex  unius  falsitate 
ad  alterius  veritatem  recte  quis  conclucleret,  falsitatem 
tamen  unius  ex  alterius  veritate  deducere  minime  posset, 
nisi  qusestio  sit  de  materia  necessaria.  —  Si  enim  simul 
falsas  duse  subcontrarige  forent,  earum  coiitraclictoriee  esse 
deberent  simul  verse ;  atqui  contraclictoriae  cluarum  pro- 
positionum  subcontrariarum  contrarie  opponuntur ;  ergo 
cluse  propositiones  contrarise  forent  simul  verae,  contra  id 
quod  antea  statuimus.  Quod  autem  esse  possint  simul 
verse,  id  ex  antea  clictis  constat. 

4°.  Subalternae  demum  esse  possunt  A"el  ambee  verae  vel 
amba?  falsee,  ita  tamen  ut  posita  veritate  propositionis 
universalis,  poni  debeat  veritas  propositionis  particularis ; 
at  non  viceversa  posita  falsitate  propositionis  universalis 

admittere  cogimur  et  particularem  esse  falsam  ;  quia  praedi- 
catum  quibusdam  tautum  competere  posset.  Si  e  contra 
propositio  particularis  sit  falsa,  falsa  pariter  dici  debet 
propositio  universalis,  ut  patet. 

35.  Conversio.  Converti  dicuntur  propositiones  in 
quibus,  milla  veritatis  jactura,  subjectum  fit  pnedicatum 
et  prsedicatum  subjectum :  v.  g.  Omne  compositum  est 
divisibile  ;  Omne  divisibile  est  compositum.  In  hac  autem 
terminorum  transpositione  vel  servatur  eadem  propositio- 
nis  quantitas,  vel  secus.  Si  servatur,  conversio  dicitur 
simplex  ;  sin  minus,  conversio  dicitur  per  accidens.  Jam- 
vero  conversio  simplex  habet  locum:  —  ci)  in  propositioni- 
bus  universalibus  uegativis,  quia  in  liis  prsedicatum  est 
terminus  universalis ;  ergo  cum  hoc  prsedicatum  fit  subje- 
ctum,  propositio  non  desinit  esse  universalis ;  — b)  in  pro- 
positionibus  particularibus  affirmativis,  ut  patet: — c)  in 
propositionibus  universalibus  affirmativis  cum  prsedica- 
tum  est  definitio  essentialis  subjecti.  Conversio  per  acci- 
dens  Ijabetur  in  propositiojiibus  ujjivei^salibus  affirmativis, 
quia  in  his  prsedicatum  est  terminus  particularis.  Sic  pro- 
positio  :  Omnis  Jwmo  est  mortalis,  convertituv  in  hanc  :  ali- 
quod  mortale  est  homo. 

36.  iEguiPOLLENTiA.  iEquipollentia  est  eadem  vis, 
idemque  sensus  duaviuu  propositidnum,  quaa  divej^sis  voca- 
bulis  exprimuntur ;  vel  est  duarum  propositionmn  opposi- 
tarum  reductio  ad  eamdem  significationem.  Propositiones 
eequipollentes  ita  ad  invicem  comparantur  ut  una  cojj- 
cessa,  altera  sine  contradictione  negari  jjoji  possit.  Ratio 
ajitem  quare  hac  reductiojje  utimur  est,  ut  veritas  alicujus 
propositionis  magis  pateat,  clariorque  appareat  processus 
syllogisticus. 

ART.    III.  —  DE   SPECIEBUS    PROPOSITIONUM. 

37.  Propositionujn  quadruplex  est  praecipua  classis,  qua- 

nini  qiueque  plures  sub  se  coutinet  species.  Omissis 
cseteris,  quse  vel  jam  indicatse  fuere  vel  facile  intelligun- 
tur,  prima   classis  complectitur   propositiones   simplices ; 

altera  aperte  compositas  ;  tertia  propositiones  exponibiles  ; 
quarta  modales. 

38.  Propositiones  quae  unico  subjecto  atque  unico  pra> 
dicato  constant  dicuntur  simplices ;  quse  pluribus  compo- 
sitce.  Advertendum  est  quasdam  videri  compositas,  dum 
reapse  simplices  sunt.  Propositionis  enim  simplicitas 
dijudicari  non  debet  ex  unitate  vocabulorum,  verum  ex 
unitate  subjecti  ac  praedicati.  Sunt  porro  propositiones 
qusedam,  quarum  quidem  unicum  est  subjectum  et  preedi- 
catum,  nihilominus  alterutrum  vel  utrumque  alias  com- 
plectitur  enunciationes,  quas  incidentes  vocant,  quseque 
ejus  partes  merito  censentur.  Sit  hoc  exemplum  :  Deus, 
qui  est  invisibilis,  creavit  mundum  qui  est  visibilis.  Hsec 
composita  videtur;  simplex  tamen  est,  cum  huic  alteri 
eequivaleat :  Deus  invisibilis  creavit  mundum  visibilem. 
Dialectici,  quo  majori  consulant  claritati,  hujusmodi  pro- 
positiones  vocant  simplices  complexas ;  alias  autem  sim- 
plices  incomplexas.  De  simplicibus  propositionibus  nihil 
aliud  notatu  dignum  occurrit. 

39.  Propositiones  quae  pluribus  constant  subjectis  vel 
pluribus  praedicatis,  vel  utrisque  dicuntur  compositse. 
Ex  his : 

a)  aliaB  sunt  copulativce,  in  quibus  plura  subjecta  vel 
prasdicata  particula  quadam  vel  conjunguntur,  vel  ab  invi- 
cem  separantur  :  v.  g.  Vita  et  mors  a  Deo  proveniunt ;  vel : 
neque  voluptates,  neque  honores  possunt  reddere  hominem 
beatum.  Ut  verse  propositiones  istse  sint,  requiritur  ut 
partes  omnes,  quibus  constant,  veritate  gaudeant. 

b)  alise  sunt  disjunctivos,  ese  nimirum  quarum  membra 
per  quasdam  particulas  disjungentes  secernuntur.  Hu- 
jusmodi  sunt  istse  :  imperat  aut  servit  regina pecunia  cuique  ; 
aut  sol  circa  tellurem,  aut  tellus  circa  solem  movetur.     Ha- 

rum  propositionum  membra  ita  clebent  inter  se  opponi,  ut 
veritas  cum  uno  tantum  consistat.  Ad  has  revocantur 
adversativaz,  qua3  plura  praedicata  aut  subjecta  particulis 
adversantibus  secernunt ;  ut :  vos  mundi  estis,  sed  non  om- 
nes  ;  Plato  non  est  bonus  miles,  sed  est  bonus  philosophus. 
Possunt  huc  etiam  adduci  propositiones  conjunctivce,  ill?e 
scilicet  quae  negant  duas  enunciationes  simul  esse  veras, 
ex  eo  quod  incompatibiles  sint ;  v.-g.  Corpus  nequit  simul 
moveri  et  quiescere. 

c)  aliae  sunt  conditionales.  Hse  duabus  constant  simpli- 
cibus  enunciationibus,  quae  per  conditionalem  quamdam 
particnlam  connectuntur ;  ut :  si  animus  est  simplex,  est 
incorruptibilis.  Ex  his  partibus,  altera  dicitur  antecedens 
vel  conditio,  ea  quippe  quae  proxime  sequitur  particulam 
conditionalem ;  altera  consequens  vel  conditionatum,  quse 
ex  illa  fluit.  In  propositionibus  conditionalibus  simplicium 
enunciationum  veritas  minime  spectatur,  sed  attenditur 
dumtaxat  nexus  qui  inter  utramque  viget.  Hinc  contin- 
gere  potest  ut  utraque  propositio  simplex  in  se  spectata 
falsa  sit,  dum  propositio  conditionalis  sit  vera ;  v.  g.  Si 
Ecclesia  errat,  Christus  mentitur  ;  et  e  contrario  contingere 
potest  ut  tota  propositio  sit  falsa,  licet  simplices  enuncia- 
tiones,  quibus  constat,  nulla  falsitate  laborent :  v.  g.  Si 
Petrus  vivit,  loquitur.  Potest  nempe  esse  verum  quod 
Petrus  vivat  et  loquatur,  et  tamen  falsum  est  id  quod 
tota  propositio  asserit,  ideo  nempe  quia  nexus  desideratur. 
Hujusmodi  propositiones  sunt  conditionales  spectata  tan- 
tum  forma  verborum.  Attendant  ad  boc  tyrones,  quia 
facilis  est  lapsus. 

d)  aliae  sunt  causales.  Harum  membra  ita  se  habent 
inter  se  ut  unum  alterius  rationem  prsebeat,  seu  clicat  cur 
datum  prsedicatum  dato  subjecto  convenit:  v.  g.  Beati 
mundo  corde,  quia  ipsi  Deum  videbunt.  Ad  harum  verita- 
tem  requiritur  ut  illud,  quod  esse  dicitur  ratio  rei,  revera 
ita  se  habeat  ut  asseritur.     Hinc  falsa  est  haec  propositio  : 

Petrus  est  bonus  quia  dives,  licet  Petro  utrumque  praedica- 
tum  eonveniat  .  Ad  causales  reduci  possunt  propositiones 
relativce,  seu  propositiones  in  quibus  per  particulas  relativas 
talis,  qualis,  ubi,  ibi,  etc,  ipsarum  membra  ita  comparantur, 
ut  unum  revera  ex  aiio  quamdam  determinationem  acci- 
piat ;  v.  g.  Ubi  thesaurus  vester  est,  ibi  et  cor  vestrum  erit. 
In  his  etiam  veritas  pendet  ex  veritate  adsertae  deter- 
minationis. 

40.  Expoxibiles.  Icleo  hoc  nomen  quibusdam  proposi- 
tionibus  tribuitur  quia  expositione  indigent  ut  penetretur 
earum  vis  et  significatio.  Ex  his  — a)  aliae  sunt  exclusivce 
m  quibus  per  particulas  solum,  tantum,  etc,  praedicatum  ita 
ad  proprium  subjectum  coarctatur,  ut  nulli  alii  dicatur 
convenire.  Sit  exemplum  :  Solus  Deus  est  ceternus ;  ex- 
ponitur  ita :  Deus  est  ceternus  ;  omne  aliud  ens  non  est 
ceternum. —  ?>)  Aliae  sunt  exceptivce  per  quas  ope  particulse 
prceter  aut  alius  similis,  aliquid  inferius  subjecto  et  sub  illo 
contentum,  excipitur  a  participatione  praedicati.  Exem- 
plum  esto:  omnes,pro2ter  B.  V.  Mariam,  in  Aclam peccaverunt . 
In  hac  propositione  Virgo  Maria,  qui  est  terminus  conten- 
tus  sub  voce  omnes,  excipitur  a  prseclicato,  quod  propositio 
omnibus  tribuit.  Exponitur:  B.  V.  Maria  hvAclam  non 
peccavit  ;  omnes  alii  in  Adampeccaverunt.  —  c)  Aliae  sunt 
comparativce,  quae  non  modo  asserunt  vel  negant  praedi- 
catum  aliquod  convenire  dato  subjecto ;  sed  insuper  affir- 
mant  prreclicatum  illud  dato  subjecto  aequaliter  ac  alteri 
convenire,  aut  etiam  magis  vel  minus:  v.  g.  Virtus  est 
pretiosior  auro.  Exponitur:  Virtus  est  pretiosa  ;  aurum 
est  pretiosum  ;  pretium  virtutis  excedit  pretium  aicri.  —  c7) 
Alise  demum  sunt  reduplicativce.  Propositio  reduplicativa 
est  illa  in  qua  geminatur  subjectum,  ita  ut  determinetur 
quo  sensu  subjectum  accipiendum  sit,  ut  habeat  illucl  prae- 
dicatum.  Sic  cum  dico :  Homo  sentit,  vera  est  propositio, 
quia  homo  revera  est  etiam  animal,  cujus  est  sentire.  Hinc 
reduplicando  subjectum  dicere  possum  :  Homo,  qua  animal 

sentit.  At  si  alio  modo  subjectum  reduplicando  dicerem : 
Homo,  ut  homo,  sentit,  falsa  esset  propositio,  quia  in  hac 
propositione  vi  particulse  geminantis  homo  sumitur  quate- 
nus  rationalis  est.  Porro,  ut  rationalis,  homo  non  sentit, 
sed^intelligit. 

41.  De  Modalibus  Propositionibus.  Propositio  mo- 
dalis  est  illa  in  qua  indicatur  modus  quo  prwdicatum  inestvel 
non  inest  subjecto  :  v.  g.  Deus  est  necessario  justus.  Inhac 
propositione  non  modo  justitia  de  Deo  prsedicatur;  sed 
etiam  exprimitur  quomodo  attributum  justitise  Deo  compe- 
tat.  Quatuor  autem  sunt  modi ;  necessarium,  impossibile, 
possibile,  et  contingens.  Necessarium  dicit  aliquid  non  posse 
non  esse  ;  impossibile,  non  posse  esse;  possibile,  posse  esse ; 
contingens,  posse  non  esse.  Notat  Sylvester  Maurus 
(Qusest.  Phil.  lib.  1,  c.  45)  quoad  materiam  propositiones 
omnes  modales  esse  in  materia  necessaria  vel  impossibili. 
"  Ratio  est,  quia  quod  est  possibile,  necessario  est  possi- 
bile,  et  non  potest  non  esse  possibile ;  ergo  propositio  per 
quam  affirmatur  possibile  est  Petrum  currere,  est  in  materia 
necessaria.  Quod  non  est  possibile,  necessario  non  est 
possibile ;  ergo  propositio  qua  affirmatur  Deum  currere 
non  est  possibile,  est  in  materia  impossibili,  cum  prsedica- 
tum  necessario  repugnet  subjecto.  Idem  dic  de  reliquis 
modis." 


CAPUT   TEKTIUM. 

De  Tebtio  Mentis  Actu. 

42.  Quid  sit  ratiocinium  et  quid  argumentatio,  jam 
antea  paucis  descripsimus.  Nunc  in  eamdem  rem  redeuntes, 
tria  puncta  versamus ;  expendemus  nimirum :  1°.  qua> 
nam  sint  figurae,  modi  et  formse  diversse,  quas  argumen- 
tatio    assumere    potest;    2°.  quibus    legibus    syllogismus 

temperetur;    3°  qiuenam  sint  pra?cipua3    argumentationis 
species. 

ART.  I.  —  DE   NATURA    SYLLOGISMI,  EJUSQUE   FIGURIS, 
MODIS,    AC   FORMIS. 

§  1.  —  De  natura  et  structura  syllogismi. 

43.  Argumentatio  quae  ratiocinii  elementa  naturali 
ordine  disposita  integre  exprimit,  dicitur  syllogismus  sim- 
plex;  ceterse  argumentationes  omnes  ad  unum  vel  ad 
plures  syllogismos  reducuntur,  ut  ex  natura  ratiocinii, 
quse  una  est,  intelligitur.  Uncle  hic  agimus  de  syllogismo 
simplici;  in  tertio  articulo  expendemus,  quas  propria 
sunt  hujus  vel  illius  specialis  formas.  Syllogismus 
autem  simplex  definitur;  argumentatio  tribus  constans 
propositionibus  ita  inter  se  nexis,  ut  duabus  positis, 
tertia  ponatur  necesse  est.  In  hac  argumentatione  consi- 
derari  possunt  —  #)  termini,  quibus  propositiones  constant; 
—  6)  ipsse  propositiones,  quse  syllogismum  conflant ;  et  —  c) 
propositionum  ad  concludendum  apta  dispositio.  Hinc  ma- 
teria  remota,  materia  proxima,  et  forma  syllogismi.  Ha^c 
declaranda  suscipimus. 

44.  Materia  remota  syllogismi  snnt  tres  termini.  Dicun- 
tur  materia  remota,  quia  termini  immediate  constituunt 
propositiones,  et  nonnisi  his  mediantibus  syllogismum. 
Terminorum  porro  numerus  dijudicari  non  debet  ex 
numero  vocabulorum,  quse  adhibentur ;  plura  siquidem 
vocabula  possunt  unum  complexum  terminum  efformare. 
Ex  his  tribus  terminis  duo  illi,  de  quorum  objectiva  iden- 
titate  vel  diversitate  inquiritur,  quique  conjunguntur  vel 
separantur  in  tertia  syllogismi  propositione,  vocantur 
extrema  ;  prsedieatum  dicitur  extremum  majus,  ideo  quia, 
ut  plurimum,  majorem  extensionem  habet  ac  subjectum, 
quod  idcirco  dicitur  extremum  minus.  Ille  autem  terminus 
quocum  duo  extrema  comparantur,  dicitur  medius  terminus, 
vel  simpliciter  medium.     Exempli  gratia: 

Omne  spirituale  est  immortale  ; 

Omnis  homo  est  spiritualis  ; 

Ergo  omnis  homo  est  immortalis. 
In  hoc  syllogismo  tres  sunt  termini:   homo,  spirituale,  et 
immortale  :  immortalis   est   extremum  majus :  homo  extre- 
mum  minus  :  spirituale  demum  est  terminus  meclius. 

45.  Materia  proxima  sunt  tres  propositiones  quibus 
syllogismus  immediate  constat.  Vocantur  Major,  Minor, 
Conclusio.  Major  est  ea  propositio,  in  qua  majus  ex- 
tremum  confertur  cum  medio  termino ;  minor  ea  quae 
comparationem  contiuet  inter  minus  extremum  eumdem- 
que  medium  terminum;  conclusio  demum  ea  quse  duo 
extrema  complectitur.  Major  et  minor  communi  nomine 
vocantur  prcemissoe,  vel  etiam  simpliciter  antecedens  syllo- 
gismi ;  conclusio  quandoque  vocatur  etiam  consequens.  In 
scholis  tamen  usus  praevaluit  ut  ea  propositio  vocetur 
major,  qiue  primum  locum  obtinet  in  syllogismo.  Ut 
hsec  ex  superius  allato  exemplo  illustremus,  propositio: 
omne  spirituale  est  immortale,  est  major  syllogismi,  non 
prsecise  quia  occupat  primum  locum,  sed  quia  in  ea  termi- 
nus  immortale  — majus  extremum  —  confertur  cum  termino 
spirituale,  qui  est  medius  terminus ;  et  pari  ratione  propo- 
sitio  :  omnis  homo  est  spiritualis,  est  minor  syllogismi  quia 
comparationem  continet  inter  hominem  et  spirituale,  nempe 
minus  extremum  et  medium  terminum  ;  propositio  demum: 
omnis  homo  est  immortalis,  hoc  ipso  quod  immediate  con- 
fert  duo.  extrema  inter  se,  conclusio  nuncupatur. 

46.  Forma  syllogismi  est  propositionum  dispositio  ad 
concludendum  idonea.  Hsec  consistit  in  nexu  qui  viget 
inter  proemissas  et  conclusionem.  Nexus  hic  vocatur  con- 
sequentia,  atque  exprimitur  particula  illativa  ergo.  Hinc 
vides  quid  discriminis  inter  consequens  et  consequentiam 
intercedat.  Consequens  est  tertia  propositio  in  se  spe- 
ctata;  consequentia  respicit  logicam  dependentiam  quam 
tertia  hsec  propositio  habet    a    duabus    prioribus.     Cum 

consequentia  datur,  syllogismus  dicitur  esse  in  forma ; 
ft  prout  antecedens  est  verum  vel  falsum,  ita  etiam  et 
ipsum  consequens.  Unde  ex  falsitate  consequentis,  quod 
recte  infertur,  argui  debet  ad  antecedentis  falsitatem. 

§  2.  —  De    figuris  et  modis  syllogismi. 

47.  Syllogismus  ratione  formce  in  varios  modos  ac  figuras 
dividitur.  Figura  est  specialis  combinatio  extremorum  cum 
medio;  ac  proinde  diversitas  figurse  exurgit  ex  peculiari 
loco  quem  medius  terminus  occupat  in  prsemissis.  Jamvero 
medius  terminus  esse  potest  1°.  subjectum  majoris  et 
prsedicatum  minoris,  et  habetur  prima  figura;  vel  est  2°. 
prsedicatum  utriusque  prEemissee,  hinc  altera  flgura;  vel  3°. 
tum  in  majori  tum  in  minori  subjecti  munere  fungitur, 
quod  tertiam  figuram  constituit;  4°.  quarta  demum  figura 
habetur  cum  medius  terminus  est  praedicatum  majoris  et 
subjectum  minoris.  Priores  tres  omnes  admittunt :  multi 
rejiciunt  quartam,  quae  nomine  auctoris  Gralenica  nuncu- 
patur.  Eam  nos  retinebimus  claritatis  gratia,  licet  syllo- 
gismi,  qui  juxta  eam  fiunt,  optime  reducantur  ad  primam 
figuram. 
la.  Figura :     Omne  vitium  est  turpe  ; 

Atqui  ambitio  est  vitium  ; 

Ergo  ambitio  est  turpis. 
Medium,    vitium,    est     subjectum     majoris,    prsedicatum 

minoris. 
2a.  Figura  :     Omnis  liomo  est  risibilis  ; 

Atqui  nullus  equus  est  risibilis  ; 

Ergo  nullus  equus  est  homo  ; 
Medium,  risibilis,  prsedicatur  in  utraque  prsemissa. 
3a.  Figura:    Omnis  liomo  est  rationalis  ; 

Atqui  omnis  homo  est  animal ; 

Ergo  aliquod  animal  est  rationale. 
Medium,  homo,  est  subjectum  utriusque  praemissae. 

4a.  Figura :    Omnis  homo  est  animal ; 

Atqui  omne  animal  est  substantia  ; 
Ergo  aliqua  suhstantia  est  Jiomo. 
Medium,  animal,  est  prsedicatum  majoris,  subjectum 
minoris. 
48.  Modus  syllogismi  est  "dispositio  praemissarum  inter 
se,  secundum  universalitatein  et  particularitatem,  affirma- 
tionem  et  negationem."  Porro,  aliis  omissis  quae  lmc  non 
pertinent,  propositionum  quatuor  suut  geuera:  universalis 
affirmativa,  universalis  negativa,  particularis  affirmativa  et 
particularis  negativa —  A,  E,  I,  O.  Hse  propositioues  si 
diversimode  dispouantur,  locum  dabunt  sexcedim  modis 
in  unaquaque  figura;  qui  modi  pro  ngurarum  numero 
quater  sumpti  ad  sexaginta  quatuor  assurgent.  Nam  spe- 
ctata  propositiouum  quantitate,  sunt  quatuor  possibiles 
diversae  combinationes.  Prima  est  si  utraque  pra^missa  sit 
universalis  :  secunda,  si  utraque  sit  particularis :  tertia,  si 
major  sit  universalis,  minor  particularis ;  quarta,  si  e 
converso  major  sit  particularis,  minor  universalis.  Singulae 
ex  istis  combinationibiis  quadrupliciter  variautur  per 
qualitatem.  Prima  variatio  est,  si  utraque  propositio  sit 
affirmativa ;  secunda,  si  utraque  negativa ;  tertia,  si 
major  affirmans,  minor  negans ;  quarta  si  major  sit  negans 
ac  minor  affirmans.  Unde  multiplicando  quatuor  per 
quatuor,  habes  totalein  numerum  modorum  pro  unaquaque 
figura.  Ex  his  modis  pauci  tantum  recte  conclndunt: 
alii  peccant  contra  regulas,  quas  in  seqnenti  articulo 
dabimus.  Veteres  scholastici  modos  legitimos  unius- 
cujusque  figurse  versibus  conunendarunt,  non  elegantia' 
quidem,  sed  memorise  juvandae  unice  studentes.  Vocales 
litterae  tantum  attendi  debent: 

Brtrbara,  celaveut,  davii,  ierioque  prioris   (hguraB) ; 

Ccesaie,  camestres,  festiiio,  havocco,  secundai ; 

Tertia  davauti,  disamis,  datisi,  ielapton 

Bocardo,  ieriso  habet ;  quarta  insuper  addit 

Bmmmit/p,  camenes,  diramis,  IVsapo,  fres/son. 
Quapropter  quaerenti  ut  facias  syllogismum  in  Barbara, 
respondebis  per  syllogismuin  tribus  univerSalibus  affinna- 
tivis  propositionibus  constantem  ;  quse  propositiones  per 
litteram  A,  ter  iu  illa  voce  repetitam,  reprsesentantur.  Ab 
exemplis  abstinemus ;  unusquisque  potest  ea  suo  marte 
eonficere. 

§3.  —  De    diversis  formis  argumentatioiiis. 

49.  Quamquam  ratiocinium  lioc  habeat  proprium  ut 
unum  ex  alio  inferat,  cum  tamen  verbis  exprimitur,  aliam 
atque  aliani  potest  formam  induere.  Nihilominus  si  quis 
attente  consideret,  argumentationis  formas  omnes  ad  syllo- 
gisticam  reduci  posse  procul  dubio  videbit.  Sunt  autem 
sequentes : 

1°.  Epicherema,  seu  syllogismus  cujus  vel  alterutri  vel 
utrique  prseniissee  sua  statim  probatio  adjungitur.  Ad 
epiclierema  reduci  potest  tota  illa  pulcherrima  Tullii 
oratio,  quain  pro  Milone  habuit :  Licet  occidere  insidia- 
torem :  id  enim  evincunt  tum  lex  naturce,  tum  jus  gentium, 
tum  plurima  exempla ;  Atqui  Claudius  insidias  struxit 
Miloni :  ut  eruitur  ex  adjunctis  loci,  temporis,  armorum 
apparatu,  militum  copia,  etc. ;  Ergo  licuit  Miloni  occidere 
Cloclium.    . 

2°.  Polysyllogismus  est  argumentio,  in  qua  uni  completo 
syllogismo  alter  et  alter  ita  subnectuntur,  ut  conclusio 
prsecedentis  fiat  prsemissa  sequentis.  Exemplo  sit :  Quod 
est  immutabile  caret  principio,  fine  et  successione ;  Atqui 
Deus  est  immutabilis ;  Ergo  Deus  caret  principio,  fine  et 
successione  ;  Atqui  id  quod  caret  principio  fine  et  successione 
est  ceternum  ;   Ergo  Deus  est  ceternus. 

3°.  Enihymema.  Quidquid  sit  de  hujus  vocis  acce- 
ptione  apud  Aristotelem  antiquosque  alios,  enthymema 
communiter  accipitur  pro  syllogismo  mutilo  ;  videlicet  est 
syllogismus    cujus    alterutra    pra^missa   reticetur,    utpote 

quse  suppleri  facile  queat  ab  omuibus,  vel  certe  ab  eo 
quocum  loquimur  ;  v.  g.  Pauperes  sunt  homines  ;  ergo  non 
sunt  contemnendi.  Maxime  autem  reticeri  soleut  principia 
generalissima,  qua3  sunt  omnibus  nota.  Interclum  ambas 
enthymematis  propositiones  ad  unam  reducimus,  quae  dici 
solet  propositio  vel  ^ententia  enthymematica,  cujnsmodi 
est  haec  :  Haud  ignara  mali,  miseris  succurrere  clisco.  En- 
thymema  evolutum  esset:  —  Non  sum  ignaramali;  ergo 
miseris  succurrere  disco  ;  integer  vero  syllogismus  esset : 
—  qui  non  est  ignarus  mali,  miseris  succurrere  discit ; 
atqui  ego  11011  sum  ignara  mali ;  ergo  miseris  succurrere 
disco. 

4°.  Sorites  est  argumentatio  in  qua  propositionum  series 
ita  disponitur,  ut  pnedicatum  primse  fiat  subjectum  se- 
cundae,  prsedicatum  secundse  subjectum  tertiae  et  ita  porro, 
donec  fiat  conclusio,  in  qua  subjectum  primae  confertur 
cum  prsedicato  ultimse  :  v.  g. 

Qui  cupiditates  suas  non  coercet  multa  desiderat ; 

Qui  multa  desiderat,  multis  eget ; 

Qui  multis  eget,  i^iquietus  vivit  ; 

Qui  inquietus  vivit,  pacem  non  liabet ; 

Qui  pacem  non  habet,  caret  bono  maximo  liujus  vitce  ; 

Qui  caret  bono  maximo  hujus  vitce,  miser  est ; 

Ergo  qui  cupiditates  suas  non  coercet,  miser  est. 
Si  quis  soritis  resolutionem  faciat,  deprehendet  eum  in 
tot  syllogismos  resolvi,  quot  sunt  prsemissse,  una  dempta  ; 
vel  quot  sunt  propositiones,  demptis  duabus.  Unde  ex 
allato  exemplo  quinque  syllogismi  eruuntur :  1.  Qui  multa 
desiderat  niultis  eget ;  Atqui  qui  cupiditates  suas  non 
coercet,  multa  desiderat ;  Ergo  qui  cupiditates  suas  non 
coercet,  multis  eget.  2.  Qui  multis  eget,  inquietus  vivit ; 
Atqui  qui  cupiditates  suas  non  coercet,  multis  eget ;  Ergo 
.  .  .  inquietus  vivit.  3.  Qui  inquietus  vivit,  pacem  non 
habet ;  Atqui  qui  cupiditates  suas  non  coercet,  inquietus 
vivit ;    Ergo  .  .  .  pacem  non  habet.     4.   Qui   pacem  non 

habet,  caret  bono  maximo  hujus  vitse  ;  Atqui  qui  cupidita- 
tes  non  eoercet,  pacem  non  liabet.  Ergo  .  .  .  caret 
bono  maximo  hujus  vitse.  5.  Qui  caret  bono  maximo 
hujus  vitsB,  miser  est ;  Atqui  qui  cupiditates  suas  non 
coercet,  caret  bono  maximo  Lujus  vitSB;  Ergo  qui  cupidi- 
tates  suas  non  coercet,  miser  est  —  Hsec  argumentatio  liis, 
ut  patet,  regitur  principiis :  quidquid  continetur  in  alio, 
continetur  in  iis  omnibus  in  quibus  illud  includitur  —  et : 
quidquid  in  alio  non  continetur,  neque  continetur  in  iis,  in 
quibus  illud  includitur  :  quorum  unum  habet  locum  quan- 
do  conclusio  est  affirmans  ;  alterum  quaudo  conclusio  est 
negans  —  Soritem  tamen  Tullius  lubricum  vocat  ac  peri- 
culosum  argumentandi  genus,  quia  difficile  est  ut  error 
non  irrepat.  In  scholasticis  disputationibus  adhiberi  non 
solet ;  et  si  in  scriptis  occurrat,  stricte  examiuetur,  eum 
resolvendo  in  syllogismos  simplices,  de  quorum  rectitu- 
diue  mens  judicabit,  regulas,  quas  brevi  sumus  daturi, 
applicando. 

5°.  Dilemma  est  argumentatio,  cujus  autecedeus  est 
propositio  disjunctiva,  duo  contiuens  membra,  ex  quibus 
utrisque  aliquid  coutra  adversarium  concluditur.  Si  mem- 
bra  propositionis  plura  sint  quam  duo,  dicitur  trilemma, 
quadrilemma,  etc,  pro  membrorum  numero.  Exemj^lum 
dilemmatis  habemus  in  illa  arsrumentatione  Tertulliani 
contra  Trajanum.  Is  lege  sanciverat  ne  christiani  inqui- 
rerentur ;  si  tamen  delati  essent,  ut  poena  a  judice  mul- 
ctarentur.  Tertullianus,  ut  legis  injustitiam  prosequere- 
tur,  sic  argumentatus  est ;  Vel  nocentes . sunt  christiani  vel 
innocentes  ;  si  nocentes,  cur  inquiri  prohibes?  si  innocentes, 
cur  delatis  poenam  irrogas  ?  —  Phylotas  item  apud  Curtium, 
cum  Alexander  post  multos  demum  annos  ei  daret  cri- 
mini,  quod  Amyntee  in  se  conjurantis  amicus  fuisset,  ita, 
dilemmate  usus,  respondit:  An  impiorum  amicis  insonti- 
bus  quoque  moriendum  est?  quod  si  cequum  est,  cur  tamdiu 

vlvof  si  injustum,  cur   nunc   demum   occidof —  Ut  autem 
dilemma  rite  concludat,  requiritur  : 

a)  Ut  disjunctio  sit  completa;  si  enim  omnia  membra 
disjunctivae  propositionis  non  enumerentur,  argumentum 
robore  destituitur.  Hinc  vitium  sequentis  dilemmatis,  quod 
morienti  Socrati  tribuitur  ;  Aut  animus  simul  cum  corpore 
perit,  aut  ipsi  supervivit ;  Si  primum,  nullus  dolor  est  ti- 
mendus  ;  Si  alterum,  animus  vivet  vitam  feliciorem  ;  Ergo 
mors  nulla  ratione  est  timenda — Falsa  argumentatio  :  da- 
tur  quippe  tertium,  demigratio  scilicet  animce  ad  aeterna 
supplicia. 

b)  Ut  retorqueri  nequeat  contra  eum  a  quo  profertur. 
Exinde  vitium  istius  dilemmatis,  cuidam  ea  ratione  objecti 
ut  deterreretur  a  regimine  reipublica3  suscipiendo :  Aut 
bene  aut  male  rempublicam  administrabis ;  Si  male,  displi- 
cebis  Deo  ;  Si  bene,  hominibus  —  Adversarius  itareposuit: 
Aut  bene  aut  male  rempublicam  administrabo ;  Si  male, 
placebo  hominibus  ;  si  bene,placebo  Deo  ;  Ergo  regimen  rei- 
publicai  est  suscipiendum  —  Quapropter  dilemma  hoc  etiam 
debet  habere,  ut  illud  quod  ex  unoquoque  membro  iiifevtur, 
ex  eodem  necessario  profluat. 

AET.  II. — DE   LEGIBUS    SYLLOGISMI. 

50.  Syllogismi  regulas  ad  octo  reduxerunt  scholastici, 
quas  memorise  juvandae  causa  sequentibus  versiculis  ex- 
presserunt.  Quatuor  ex  illis  terminos  spectaut;  quatuor, 
propositioues : 

1.  Tum  re,  tum  sensu  triplex  modo  terminus  esto. 

2.  Latius  liunc  quam  proemissse  conclusio  non  vult. 

3.  Aut  semel  aut  iterum  medius  generaliter  esto. 

4.  Nequaquam  medium  capiat  conclusio  oportet. 

5.  Amba3  affirmantes  nequeunt  generare  uegantem. 

6.  Utraque  si  prsemissa  neget,  nil  inde  sequetur. 

7.  Pejorem  sequitur  semper  conclusio  partem. 

8.  Nil  sequitur  geminis  ex  particularibus  unquam. 

51.  Priorum  quatuor  sensus  patet.  Eorum  ratio  efflore- 
scit  ex  ipsa  syllogismi  natura.  Totum  enim  syllogismi 
artificiura  in  eo  est,  ut  termini  non  conjungantur  vel  sepa- 
rentur  in  conclusione  nisi  quatenus  identici  vel  diversi 
reperti  fuere  cum  medio.  Jamvero  comparatio  nulla  esset 
in  prsemissis,  si,  quacumque  de  causa,  magis  quam  tres 
essent  termini.  Quatuor  autem  essent  si  vel  medius  ter- 
minus  non  sumeretur  salteni  semel  in  sensu  universali,  vel 
si  termini  non  haberent  in  conclusione  eamdem  extensio- 
nem  ac  in  prsemissis.  Nam  si  medius  terminus  sumeretur 
bis  particulariter,  sensus  iste  particularis  posset  esse  diver- 
sus ;  si  diversus,  subjectum  et  prsedicatum  conclusionis 
cum  eodem  medio  minime  conferrentur.  Idem  dicas  si 
termini  non  sumerentur  in  conclusione  secundum  eamdem 
extensionem  quam  habuerunt  in  prsemissis ;  quia  tunc  se- 
cundum  unum  conferrentur  cum  medio,  secundum  aliud, 
inter  se.  Quarta  autem  regula  per  se  patet,  cum  conclu- 
sio  conferre  tantum  debeat  extrema  inter  se ;  comparatio 
cum  medio  habita  jam  fuit  in  prsemissis. 

52.  Juvat  hic  duo  notare.  1°.  Potest  medius  terminus 
in  utraque  prsemissa  esse  singularis,  et  syllogismus  recte 
concludere  ;  hoc  nunc  prsetermittimus.  2°.Sit  hic  syllogi- 
smus:  Solus  Deus  est  ceternus;  Atqui  mundus  non  est  Deus ; 
Ergo  mundus  non  est  ceternus.  Terminus  ceternus  est  prae- 
dicatum  in  majori  affirmante,  et  prsedicatum  etiam  in 
conclusione  negante.  Jamvero  praedicatum  affirmantis  est 
terminus  particularis ;  praBdicatum  negantis  propositionis 
est  universalis.  Ergo  terminus  ceternus  latius  patet  in 
conclusione  quam  in  prsemissis,  et  tamen  syllogismus  est 
rectus.  Respondeo  terminum  illum  non  re  sed  specie 
tenus  latius  patere  in  conclusione  quam  in  prsemissis ; 
nam,  quoniam  major  est  propositio  exclusiva,  in  ea  seterni- 
tas  negatur  de  aliis,  hoc  ipso  quod  affirmatur  de  solo  Deo. 
Quod  magis  patebit  si  syllogismum  sic  proponas :   Quid- 

quid  non  est  Deus,  non  est  ceternum  ;  Atqui  mundus  non  est 
Deus  ;   Ergo  mundus  non  est  ceternus. 

53.  Quinta  regula  cleclaratione  non  eget :  quse  enim 
conveniunt  uni  tertio,  conveniunt  inter  se.  Neque  eget 
declaratione  sexta ;  siquiclem  ex  eo  quocl  uterque  terminus 
discrepat  ab  uno  tertio,  colligi  nequit  utrum  inter  se  con- 
veniant  necne.  Hic  tamen  notandum  est  preemissam  ali- 
quam  habere  posse  speciem  negantis  at  reapse  affirma- 
tivam  esse,  et  constituere  cum  alia  vere  negante  antece- 
dens  legitimi  syllogismi.  Sit  jam  allatum  exemplum : 
Quidquid  non  est  Deus,  non  est  seternum;  atqui  mundus 
non  est  Deus ;  ergo  mundus  non  est  aBternus.  Nam,  quo- 
niam  medius  terminus  est :  quidquid  non  est  Deus,  propo- 
sitio  minor  integre  prolata  est  hasc :  Atqui  mundus  est 
aliquid  quod  non  est  Deus  ;  quse  affirmativa  est. 

54.  Septima  regula  clocet  conclusionem  semper  sequi 
pejorem  partem.  Prsemissa  negativa  respectu  affirrnativae 
et  particularis  respectu  universalis  vocantur  a  logicis  pejor 
pars.  Igitur  prout  altera  prsemissarum  est  negativa  aut 
particularis,  negativa  vel  particularis  conclusio  esse  debet. 
Primum  patet  ex  ipsa  syllogismi  natura ;  siquidem  cum 
altera  prremissa  est  affirmativa  et  altera  negativa,  unum 
ex  extremis  convenit  cum  tertio,  alterum  non ;  ergo  duo 
extrema  non  conveniunt  inter  se ;  proinde  conclusio  con- 
venientiam  negare  debet.  Alterum  patet  ex  secunda  re- 
gula;  nam  si  praemissarum  una  sit  particularis,  in  ea 
comparatio  cum  medio  fit  tantum  secundum  partem  suse 
extensionis ;  ergo  in  conclusione  etiam  nonnisi  secundum 
eam  partem  affirmatio  vel  negatio  fieri  potest.  Hinc  peccat 
sequens  syllogismus :  Omnes  pii  salvantur ;  atqui  aliqui 
homines  sunt  pii  ;  ergo  omnes  homines  salvantur.  Ut  rite 
concludat,  prsedicatum  salvantur  ad  eos  tantum  extendi 
debet,  ad  quos  extenditur  esse  pios  :  icl  est :  ergo  aliqui 
homines  salvantur. 

55.  Octava  demum  regula  vetat  ne  conclusio  ex  cluabus 

particularibus  inferatur.  Particulares  quippe  praemissse 
vel  supponuntur  esse  anibce  negantes ;  vel  ambse  affirman- 
tes;  vel  una  affirmans  et  altera  negans —  non  datur  quar- 
tum  quod  assignari  possit.  Atqui  1°.  Si  ambse  suut 
negantes,  nulla  est  conclusio  ex  regula  sexta.  2°.  Si  amba? 
sunt  affirmantes,  nulla  est  conclusio  ex  regula  tertia : 
medius  terminus  nusquam  sumitur  universaliter  in  prae- 
missis ;  omnes  termini  sunt  particulares ;  subjecta,  vi 
ipsius  propositionis ;  prsedicata,  vi  propositionis  affir- 
mativse.  3°.  Si  una  est  affirmans  et  altera  negans,  nulla 
est  conclusio  vel  ex  regula  secunda,  vel  ex  tertia.  Xam 
in  tertio  isto  casu,  conclusio  debet  esse  negans,  cum 
sequi  debeat  pejorem  partem.  Si  negans,  praedicatum 
conclusionis  debet  esse  terminus  universalis,  proindeque 
universaliter  etiam  debet  sumi  in  prasmissis ;  atqui  in 
prsemissis  unus  datur  locus  pro  unrversali  termino,  prsedi- 
catum  sc.  propositionis  particularis  negantis.  Qui  locus 
si  occupatur  ab  uno  ex  extremis,  non  occupatur  a  medio 
termino.  Yides  ergo  cur  nihil  sequatur  geminis  ex  par- 
ticularibus  unquam. 

56.  Antequam  qusestionem  aliam  aggrediamur,  no.tare 
juvat  quosdam  esse  syllogismos,  qui  rite  concludere  vi- 
dentur,  quamquam  ad  prsedictas  regulas  non  exigantur. 
Unum  vel  alterum  citabo  exemplum.  Sint  ista:  Omne 
animal  rationale  est  Jiomo ;  atqui  aliquis  homo  agit  irratio- 
nabiliter  ;  ergo  aliquod  animal  rationale  agit  irrationabiliter. 
Videtur  recte  concludere,  et  tamen  medius  terminus,  homo, 
bis  particulariter  sumitur.  Item  :  Aliquis  homo  est  Gale- 
nus ;  aliquis  homo  est  medicus ;  ergo  aliquis  medieus  est 
G-alenus.  Cum  eodem  vitio,  rectus  syllogismus  videtur. 
Respondendum  conclusionem  non  esse  veram  vi  ratiocinii 
ipsius,  sed  vi  materise  de  qua  agunt  propositiones.  Horum 
vitium  patebit  si  materiam  nmtes,  eadem  servata  forma: 
ex.gr.,  Omne  animal  rationale  est  substantia ;  aliqua  sul- 
stantia   est  ratione   carens ;  ergo  aliquod  animal  rationale 

ratione  caret.     Aliquis  liomo  est  animal ;  aliquod  animal  est 
eanis  ;  ergo  aliquis  homo  est  canis. 

ART.    III.  —  DE   SYLLOGISMI   SPECIEBUS. 

57.  Non  omnes  hic  attingere  in  animo  est,  verum  illas 
tantum  syllogismorum  species  quse  vel  aliquam  specialem 
prsebent  difncultatem,  vel  specialibus  legibus  temperantur. 
Hujusmocli  autem  sunt  syllogismi  expositorii,  conditionales, 
disjunctivi  et  copulativi. 

58.  Syllogismus  expositorius  ille  est  qui  constat  ex  om- 
nibus  terminis  vel  saltem  ex  medio  termino  singulari ; 
v.  g.  Tullius  patriam  servavit  ;  Tullius  mittitur  in  exilium: 
ergo  aliquis  qui  patriam  servavit,  mittitur  in  exilium.  Hu- 
jusmodi  syllogismi  propterea  legitimi  sunt  quia  terminus 
hoc  ipso  quod  singularis  est,  non  potest,  si  de  creatis  sit 
sermo,  sumi  particulariter,  sed  accipitur  universaliter  aBqui- 
valenti  modo,  quatenus  sc.  sumitur  secundum  totam  suam 
extensionem.  Dixi  si  de  creatis  sermosit;  quia  termini 
divini,  propter  iiieffabile  Trinitatis  mysterium,  aliquando 
particulariter,  aliquando  universaliter  sumi  possunt.  Su- 
muntur  universaliter  cum  sumuntur  pro  omni  eo  quod  est 
Deus ;  particulariter  autem,  cum  pro  aliquo  tantum 
quod  est  Deus.  Cum  v.  g.  dico :  Hic  Deus  est  Pater, 
terminus  singularis,  liic  Deus,  sumitur  particulariter  pro  una 
ex  tribus  personis  divinis ;  e  converso  cum  dico :  Hic 
Deus  creavit  mimdum,  sumo  terminum,  hic  Deus,  universa- 
liter  et  sensus  est :  omnis  persona,  quo3  est  hic  Deus,  creavit 
mundum.  Yides  exinde  quid  dicendum  sit  de  illis  syllo- 
gismis :  Pater  est  hic  Deus ;  Filius  non  est  Pater ;  ergo 
Filius  non  est  Deus  —  vel :  Hic  Deus  est  Pater;  hic  idem 
Deus  est  Filius  ;  ergo  Pater  est  Filius.  Argumenta  mini- 
me  concludunt,  quia  medium  hic  Deus  in  nulla  prsemissa 
sumitur  universaliter.  Idem  dicas  de  aliis  hsereticorum 
argumentis,  quse  huc  referuntur. 

59.  Syllogismus  eonditionalis  ille  est  cujus  major  propo- 

sitio  est  conditionalis,  ea  ratione  distributa  ut  una  ejus 
pars  minorem  constituat,  altera  vero  iii  conclusione  abso- 
lute  deducatur.  Ex.  gr. :  Si  Deus  est  justus,  punientur 
impii;  atqui  Deus  est  justus  ;  ergo  punientur  impii.  Pro- 
positionis  conditionalis  naturam  qui  habet  perspectam,  is 
oppido  videt  a  conditionis  veritate,  veritatem  conditionati, 
atque  ex  lmjus  falsitate,  falsitatem  conditionis  recte  in- 
ferri.     Quapropter,  posita  veritate  majoris  propositionis : 

a)  syllogismus  conditioualis  duplici  modo  rite  concludit. 
Primo,  quando  in  minori  affirmatur  conditio,  affirmari 
quoque  debet  in  conclusione  conditionatum.  Hinc  natum 
axioma:  posito  antecedente,  ponitur  consequens. — Secundo, 
quando  in  minori  negatur  conditionatum,  negari  quo- 
que  in  conclusione  debet  conditio.  Hinc  aliud  ortum 
axioma :  sublato  consequente,  tollitur  antecedens.  Utrumque 
ex  eo  evincitur  quod  in  conditione  contineatur  ratio  cur 
verum  sit  couditionatum.  Quamobrem  subsistente  conditio- 
ne,  subsistat  quoque  oportet  veritas  conditionati ;  atque 
hac  deficiente,  et  ilia  deficiat  necesse  est.  Sit  exemplo: 
Si  Petrus  loquitur,vivit ;  Atqui  Petrus  loquitur  ;  Ergo  vivit ; 
vel :  Atqui  Petrus  non  vivit ;  JSrc/o  non  loquitur. 

6)  Quamquam  vera  sit  major  syllogismi  conditionalis 
propositio,  tamen,  generatim  loquendo,  male  arguitur,  si 
negata  couditione,  negetur  conditionatum,  aut  affirmato 
couditionato,  affirmetur  conditio.  Nam  in  propositioue 
conditionali  datur  quidem  nexus  necessarius  inter  condi- 
tionem  et  conditionatum,  sed  non  necessario  vicissim  iuter 
conditionatum  et  conditionera,  quia  conditionatum  aliunde 
pendere  potest  quam  ab  expressa  conditione.  Quapropter 
sublata  certa  quadam  conditione,  non  ideo  statim  tollitur 
conditionatum  :  quemadmodum  conditionato  posito,  non 
ideo  statim  ponitur  certa  qugedam  conditio.  Prava  igitur 
est  ea  argumentandi  ratio,  in  qua  ex  veritate  conditionati 
fit  transitus  ad  veritatem  conditionis,  vel  ex  conditionis 
falsitate   inferatur  falsitas  conditionati ;  v.  g.  aaque  male 

concluderes,  si  ex  ista  propositione :  Si  Petrus  loquitur, 
vivit;  inferres;  Atqui  Petrus  non  loquitur  ;  Ergo  non  vivit ; 
vel :  Atqui  Petrus  vivit;  Ergo  loquitur. 

c)  Si  tamem  conditio  et  conditionatum  tam  arcto  vinculo 
connectantur  ut  alterutrum  sine  altero  esse  nequeat,  tunc 
quocunque  modo  nat  syllogismus  semper  recte  concludit : 
v.  g.  Si  Petrus  vivit,  respirat.  Respiratio  et  vita  ita  con- 
nectuntur,  ut  sicut  liomo  vivere  nequit  quin  respiret,  ita 
nec  respirare,  quin  vivat.  Hoc  in  casu  recte  diceretur ; 
Atqui  Petrus  respirat ;  Ergo  vivit ;  vel:  Atqui  Petrus  non 
vivit ;  Ergo  uon  respirat. 

60.  Alius  est  syllogismus  disjunctivus,  cujus  nimirum 
major  propositio  est  disjunctiva.  Jamvero,  posita  proposi- 
tionis  disjunctivse  veritate  —  quse  tum  habetur  cum  dis- 
junctio  est  completa  et  diversa  membra  oppositionem  prse 
se  ferunt  —  duo  possunt  occurrere.  Primum;  si  duo  tan- 
tum  dantur  in  disjunctione  membra,  tunc  affirmato  uno  in 
minori,  debet  aliud  in  conclusione negari ;  vel  negato  uno  in 
minori,  aliud  in  conclusione  oportet  arfirmetur.  Secundum ; 
si  plura  dantur  membra,  tunc  affirmato  uno  in  minori,  alia 
simul  neganda  in  conclusione;  vel,  negato  uno  in  minori, 
alia  disjunctive  affirmanda  in  conclusione;  vel,  omnibus, 
prseter  unum,  negatis  in  minori,  illud  unum  debet  in  con- 
clusione  affirmari.  Ratio  est  quia  in  propositione  disjun- 
ctiva  unum  tantum  potest  esse  verum.  Exemplum  subjun- 
gimus:  Aut  ver  est,  aut  sestas,  aut  autumnus,  aut  hyems; 
Atqui  est  ver;  Ergo  neque  est  restas,  neque  autumnus, 
neque  hyems ;  vel :  Atqui  non  est  ver  ;  Ergo  aut  est  sestas, 
aut  autumnus,  aut  hyems;  vel :  Atqui  neque  est  aestas, 
neque  autumnus,  neque  hyems ;  Ergo  est  ver. 

61.  Denique  syllogismus  conjunctivus  vel  copulativus 
est  ille  cujus  major  propositio  est  conjunctiva.  Hujus- 
modi  syllogismus  tum  solum  rite  coneludit,  cum  habet 
propositionem  negantem,  cujus  una  pars  stabilitur  in  mi- 
nori  ut  altera  rejiciatur  in  conclusione :  v.  g.  Nemo  servire 

potest  Deo  et  divitiis  simul ;  Atqui  avarus  servit  divitiis  ; 
Ergo  non  servit  Deo.  Si  anteni  una  pars  rejiciatur  ad  aliam 
stabiliendam,  niilla  est  necessaria  conclusio,  nt  si  quis  di- 
cat  in  allato  exemplo :  Atqui  Cajus  non  servit  divitiis, 
inferri  non  potest  Oajum  servire  Deo,  quia  posset  aliis 
vitiis  detineri.  Valet  tamen  illatio,  si  niliil  detur  medium  ; 
v.  g.  Petrus  non  potest  simid  moveri  et  quiescere  ;  seque 
recte  dixeris :  Atqui  movetur ;  Ergo  non  quiescit ;  Atquinon 
movetur  ;  Ergo  quiescit. 


CAPUT  QUARTUM. 

De  Akgumentatione  Materialiter  Spectata. 

62.  Hactenus  structuram  argumentationis  consideravi- 
mus ;  de  ipsa  prsemissarum  veritate  solliciti  minime 
fuimus.  Id  nunc  prsestare  intendimus.  Ut  ob  oculos 
jionamus  tractationis  ordinem,  notamus  per  argumentatio- 
nem  nos  vel  veritatem  certo  tenere,  hoc  est  sine  formidine 
errandi ;  vel  eam  non  perfecte  sed  probabiliter  tantum 
ratiocinando  consequi ;  vel  errorem  pro  veritate  amplecti. 
Hinc  ut  quantum  satis  est  hanc  rem  versemus,  agendum 
est  de  argumentatione  demonstrativa,  de  dialectica  et  de 
sophistica.     His  pauca  de  Incluctione  addemus. 

ART.    I. — DE   SYLLOGISMO   DEMOXSTRATIVO. 

63.  Omnium  ratiocinationum  nobilissima  est  demon- 
stratio.  Definiri  solet  "  evidens  alicujus  propositionis  ex 
veris  notisque  principiis  deductio.,,  Alia  est  simplex, 
quse  nimirum  unico  ratiocinio  ;  alia  composita  quas  pluribus 
ratiociniis  apte  connexis  constat.  In  utraque  principia 
esse  debent  vera;  ex  falso  enim  verurn  inferri  nequit. 
Debent  esse  nota  prius  quam  conclusio,  saltem  respectu 
mentis  nostrse  ;    mens  enim  nostra  ita  est  comparata  ut  a 

noto  ad  igiiotum  progrediatur.  Quare  adhiberi  non 
debent  tanquam  principia  demonstrationum  nisi  axiomata, 
definitiones  legitimae,  experimenta  indubia,  propositioues 
denique  aut  per  se  notae,  aut  etiam  demonstratae.  In 
demonstratione  autem  duo  sunt  attendenda,  modus  sc. 
probationis,  et  probationis  medius.  Hinc  demonstrationis 
diversae  partitiones. 

64.  Duobus  modis  institui  potest  demonstratio,  directo 
nempe  et  indirecto.  Probatio  —  a)  direeta,  quse  et  osten- 
siva  dicitur,  est  cum  ostendimus  praedicatum  conclusionis 
subjecto  convenire  vel  non  convenire  per  notas  aliquas, 
quas  vel  consultis  rerum  naturis,  vel  consulta  experientia, 
sive  in  subjecto,  sive  in  praedicato  depreliendimus.  Habes 
probationem  directam  in  hoc  exemplo  :  Summum  bonum 
est  amandum;  atqui  Deus  est  summum  bonum ;  ergo 
Deus  est  amandus.  Probatio — 1>)  indirecta  seu  apagogica, 
quae  et  reductio  ad  absurdum,  vel  ad  impossibile  dicitur,  fit 
cum,  assumpta  contradictoria  propositionis  probandae,  ex 
ea  conclusionem  deducimus  evidenter  absurdam:  ex  quo 
intelligimus  propositionem  unde  ea  fluit  esse  falsam,  et 
hoc  ipso,  illius  contradictoriam,  nempe  propositionem  a 
nobis  probandam,  esse  veram.  Sit  ex.  gr.  probanda  pro- 
positio :  Causa  prima  est  ceterna ;  dicam  ita :  Quidquid 
non  est  aeternum  ab  aliqua  causa  productum  est;  atqui,  ex 
suppositione,  causa  prima  non  est  aeterna;  ergo  causa 
prima  ab  aliqua  causa  producta  est.  Haec  propositio  evi- 
denter  absurda  probat  falsum  esse  quod  posuimus,  sc. 
causam  primam  non  esse  aeternam,  et  hoc  ipso  veram  esse 
ejus  contradictoriam,  h.  e.  causam  primam  esse  aeternam, 
Haec  arguendi  ratio  licet  invictissima  sit,  intellectum  ta- 
men  veritatis  perspiciendae  cupidum  non  satis  illuminat, 
u t  facit  probatio  directa ;  non  enim  assumit  medium  quo 
ostendat  quare  et  quomodo  res  vera  sit,  sed  solum  falsam 
non  esse  irrefragabiliter  evincit. 

65.  Demonstratio,  si  medium  spectes,  quo   utitur,  alia 

est  a  priori,  alia,  a  posteriori.  Medium  enim  seu  medius 
terminus  aut  est  causa  ejus  quod  deducitur,  adeoque 
prius ;  aut  est  ejusdem  effectus,  ac  proinde  posterius. 
Cum  medium  est  causa,  tum  probatur  effectus  per  cau- 
sam,  iitque  demoustratio  a  priori;  ut  si  quis  ostendat 
lunam  delicere  atque  obscurari  ex  tellure  posita  inter  eam 
et  solem.  Quum  vero  medium  est  effectus,  tum  probatur 
causa  per  effectum,  fitque  demoustratio  a  posteriori ;  ut  si 
quis  ex  umbra  alicujus  corporis,  corporis  ipsius  figuram 
deducat.  Ad  demonstrationem  quae  fit  a  priori,  revoca- 
tur  ea,  in  qua  ex  rei  natura  colliguntur  ejusdem  attributa 
ac  proprietates ;  v.  g.  corpus  est  extensum :  ergo  est  divi- 
sibile;  ad  demonstrationem  a  posteriori  revocatur  alia,  in 
qua  ex  attributis  ac  proprietatibus  colligitur  rei  natura, 
v.  g.  animus  cogitat ;  ergo  est  spiritualis. 

06.  Quod  ut  plenius  intelligatur,  notandum  est  dupli- 
cem  posse  distingui  ordiuem,  cognitionis  et  rerum ;  ille 
logicus,  hic  ontologicus  vocatur.  Jamvero  hoc  in  loco 
prius  et  posterius  non  ad  ordinem  logicum,  sed  ad  onto- 
logicum  et  ad  ipsarum  rerum  objectivam  dependentiam 
refertur.  Si  enim  spectetur  ordo  logicus,  in  qualibet  de- 
monstratione  conclusio  est  posterior  praemissis,  ab  iisque 
dependet ;  at  in  ordine  ontologico  id  non  semper  contin- 
git.  Hinc  si  medius  terminus  contineat  rationem  onto- 
logicam  cur  prsedicatum  subjecto  conveniat  vel  repugnet, 
demonstratio  est  a  priori ;  si  e  contra  praBdicatum  conclu- 
sionis  contineat  rationem  ontologicam  cur  medius  terminus 
sit  identicus  cum  subjecto,  habetur  demonstratio  a  poste- 
riori.  Non  enim  ex.  gr.  ordo  mundi,  ex  quo  existentia 
cujusdam  supremse  intelligentiaB  ordinatricis  colligitur,  est 
ratio  cur  suprema  intelligentia  ordinatrix  existat ;  sed  haec 
ipsa  intelligentia  est  ratio  cur  in  mundo  sit  ordo.  Ha?c 
paucis  colligentes  dicimus:  "demonstrationem  esse  a  priori 
cum  a  causa  arcmimus  ad  effectum  vel  a  ratione  ad  ratio- 

natum ;    esse    e   ccmtra   a   posteriori    cum    viceversa    ex 
effectu  colligimus  causam,  vel  rationem  ex  rationato." 

AllT.    II. — DE    SYLLOGISMO    DIALECTICO. 

67.  Tria,  inquit  S.  Thomas  (Lib.  I.  Post.  Analyt.  Lect. 
I.)  "inveniuntur  in  actibus  ratiouis.  Est  enim  aliquis 
rationis  processus  necessitatem  inducens,  in  quo  non  est 
possibile  esse  veritatis  defectum  et  per  hujus  rationis  pro- 
cessum  scientise  certitudo  acquiritur.  Est  autem  alius 
rationis  processus,  in  quo  ut  in  pluribus  verum  concludi- 
tur,  nec  tamen  necessitatem  habens.  Tertius  vero  rationis 
processus  est  in  quo  ratio  a  vero  deficit  propter  alicujus 
principii  defectum,  quod  in  ratiocinando  erat  observan- 
dum."  De  primo  rationis  processu  egimus  in  prsecedenti 
articulo;  de  tertio  sermo  erit  in  sequenti;  hic  secundum 
vcrsamus.  Processns  istiusmodi  non  procedit  ex  certis 
principiis  ad  certam  conclusionem ;  principia  probabilia 
sunt,  nempe  ea  sunt,  quee  quamvis  omnem  errandi  formi- 
dinem  non  excludant,  probari  possunt  a  viro  prudenti 
ejusque  assensum  mereri.  Quoniam  conclusio  ex  proba- 
bilious  principiis  deducta  probabilis  tantummodo  est, 
syllogismus  ipse  dialecfiru*  vocatur;  talis  quippe  est 
conclusio  ut  iu  utramque  partem  disputari  possit.  Omis- 
sis  aliis,  potissimum  hic  agemus  de  argumentatione  qua) 
est  ex  analogia  et  ex  hypothesi. 

68.  Analogia  presse  accepta  est  proportio  seu  similis 
ratio  quam  habent  duo  ad  alia  duo  ;  tunc  autem  ab  analo- 
gia  argumentamur,  cum  ex  comperta  una  proportione, 
aliam  proportionem  non  compertam  inferimus.  Sic  ex. 
gr.  cum  videamus  bruta  quoad  multa  nobiscum  convenire  : 
in  corporis  structura,  actibus  ac  motibus  ex  quorumdam 
objectorum  prsesentia,  etc,  concludimus  ea  quemadmodum 
nos  videre,  gustare,  etc.  Principia  autem  quibus  inniti 
solet  argumentum  ab  analogia  hgec  fere  sunt:  "causse 
similes,  quae  necessario  agunt,  similes  producunt  effectus 

—  quod  in  uno  siniilium  valet,  valet  etiam  in  caeteris —  res 
similes  similibus  proprietatibus  instructae  sunt;  juxta 
similes  typos  conditae ;  similibus  legibus  gubernautur." 
Hsec  aliaque  hujusmodi  principia  probabilia  tantum 
sunt;  licet  qusedam  maxime  probabilia  sint;  hinc  con- 
elusiones  a  sola  analogia  deductse  per  se  probabilitatis 
fines  non  excedunt ;  per  se,  inquam,  nam  possunt  aliunde 
esse  certse.  Argumentamur  ab  analogia,  quotieseumque 
ad  aliquid  probandum  utimur  similitucline  vel  exemplo. 
Utimur  similitudine,  cum  ex  attributis,  vel  effectibus,  vel 
causis  unius  analogi,  colligimus  quae  sunt  alterius  analogi. 
Utimur  exemplo,  cum  a  re  aliqua  gesta  progredimur  ad 
aliam  similem,  quam  fieri  posse  vel  debere  contendimus. 
Si  res  non  sit  gesta  sed  ficta,  quae  tamen  ut  gesta  narratur, 
exemplum  dicitur  parabola  vel  apologus.  Argumentum 
ab  analogia  est  maxime  in  usu,  illudque  incrementa  natu- 
ralium  scientiarum  maxime  promovit. 

69.  Quando  neque  ratione  detegere,  neque  experientia 
discere,  neque  analogia  colligere  possumus  utrum  res  aliqua 
sit  aut  non  sit,  tunc  ad  hypothesim  confugimus  ;  h.  e.  ali- 
quid  ex  consideratione  adjunctorum  statuimus,  quod  licet 
ignoremus  utrum  sit,  si  tamen  esset,  illorum  omnium 
rationem  redderet;  ideoque  concludimus  plus  minusve 
probabiliter  verum  esse  quod  ponimus.  Hypothesis  usus 
prsesertim  in  rebus  physicis  obtinet.  Hic  usus  statis  legi- 
bus  est  moderandus,  ne  hypotheses  somnia  vana  videantur. 
Unde  1°.  antequam  hypothesim  statuamus,  distinctis  con- 
ceptibus  rem  explicandam  attingamus  oportet ;  quare  ea 
quaquaversum  consideretur  ;  varii  illius  status,  proprie- 
tates,  adjuncta  notentur  atque  invicem  conferantur,  ut 
mutuae  relationes  innotescant.  Ex  hac  attenta  considera- 
tione  varise  suborientur  in  mente  rationes,  quse  ad  rem 
explicandam  plus  minusve  accomodatse  apparent.  2°.  Ut 
hse  rationes  tanquam  hypotheses  poni  possint,  nullam 
absurditatem  involvere  debent,  nec  oppositionem  aliquam 

veritati  ulli  jam  notse.  Quas  sic  se  habent  conferantur 
cum  eo  quod  explicandum  assumitur ;  quseque  ex  iis  ple- 
niorem  rei  adjunctorumque  rationem  prsebet,  merito  tan- 
quam  probabilis  habeatur.  3°.  Quo  magis  complexum  est 
factum,  eo  Irypothesis,  quse  illud  accurate  explicat,  est 
probabilior.  Sane  hypotheses  quibus  tum  adjuncta  omnia, 
quse  rem  in  praesens  vestiunt,  explicantur ;  tum  praeteriti 
ejusdem  rei  status  ratio  redditur,  et  status  futurus  prse- 
nunciatur,  idque  non  semel  et  iterum  sed  jugiter ;  tantam 
prseseferunt  probabilitatem,  ut  prudens  quisque  illis  acquie- 
scere  debeat. 

70.  Hypothesis,  quaecumque  ea  sit,  probabilitatis  flnes 
non  excedit.  Non  enim  est  impossibile  ut  alia  adsit  in- 
cognita  ratio,  quoe  seque  rem  explicet,  quaeque  sit  illa  ex 
qua  vere  et  realiter  res  pendeat.  Quod  si  hypotheses 
omnes  possibiles  alicujus  facti  recenseantur,  et  probetur, 
praeter  unam,  cseteras  omnes  locum  habere  non  posse,  tunc 
licebit  absolute  et  proprie  dicta  certitudine  concludere. 
Id  dum  accidit  hypothesis  evadit  thesis. 

AkT.  III. — DE   SYLLOGTSMO    SOPHISTICO. 

71.  Gradum  jam  facimus  ad  tertium  rationis  processum 
quem  ex  Divo  Thoma  commemoravimus ;  illum  sc.  in  quo 
ratio  a  vero  deficit  propter  alicujus  principii  defectum 
quod  in  ratiocinando  erat  observandum.  Hujusmodi  prin- 
cipii  defectus  vocatur  fallacia.  Hinc  ea  argumentatio 
quse  fallaciam  continet  sopliisma,  ex  graeco  fonte,  dicitur. 
Sophisma  est  ergo  argumentatio  qure  sub  veri  specie  ad 
falsum  et  absurdum  adducit.  Originem  vel  a  vana  qua- 
dam  disputandi  libidine,  vel  a  pravo  voluntatis  proposito 
erroris  inter  populos  disseminandi,  vel  a  mentis  praecipi- 
tantia  perpetuo  traxit.  Sophismata  vel  ex  propria  alicu- 
jus  scientiae  materia  desumuntur ;  vel  ex  communibus 
quibusdam  fontibus  hauriuntur,  et  per  omnem  materiam 
serpere  possunt.     Illa  in  eo  sunt  ut  principia  aut  conclu- 

siones  apud  aliquam  scientiam  certae  ac  ratse,  diverso 
eoque  falso  sensu  usurpeutur.  Sic  principio:  ex  nihilo  ni- 
hil  fit,  abutuntur,  qui  ex  eo  impossibilitatem  creationis 
probare  conantur.  Hujusmodi  fallacias  non  ad  Logicam, 
sed  ad  diversas  scientias  dissolvere  pertinet.  Logica  re- 
eenset  sophismata  ex  communibus  fontibus  hausta,  ne  iis 
imperiti  decipiantur.  Plures  liorum  sophismatUm  fontes 
assignantur ;  alii  qui  a  vocibus,  alii  qui  a  rebus  originem 
habent.  De  sophis-matibus  in  voce  niliil  dicemus ;  ex  iis 
quae  huc  usque  dicta  sunt,  dissolvi  possunt ;  attendantur 
diversorum  syllogismorum  traditse  regulse.  Agemus  tan- 
tuin  de  sophismatibus  in  re,  non  quidem  de  omnibus  sed 
de  potioribus. 

72.  Prsecipua  sophismata  in  re  sunt  quse  sequuntur. 

1°.  Petitio  principii.  Est  hoc  loco  principium  ipsa  con- 
clusio,  quae  principium  dicitur,  quia  in  disputationibus 
primo  loco  proponitur.  Porro  principium  petimus  cum 
illud  ipsum  quod  est  probandum,  quodque  ab  adversario 
negatur,  ad  sui  probationem  adducimus;  vel  idem  aliis 
verbis  exprimendo  ;  vel  ponendo  prsemissam  quae  rata  ha- 
beri  non  possit,  nisi  quatenus  illud  ratum  habeatur.  Ad 
petitionem  principii  revocatur  circulus  vitiosus,  in  quem 
inciclit  qui  ex  duobus,  quae  probanda  illi  sunt,  alterum  per 
alterum  probat :  ut  si  quispetenti  cur  tellus  non  moveatur, 
respondeat  quia  sol  movetur ;  solem  autem  moveri  ex  eo 
colligat  quod  tellus  non  moveatur. 

2C.  Fallacia  non  causce  pro  causa,  quas  in  eo  est  ut  factum 
aliquod  alicui  tamquam  causse  adscribimus,  cum  revera 
ejus  causa  non  sit,  et  ex  hoc  varias  conclusiones  deduci- 
mus.  Generatim  hoc  admittitur  sophisma  cum  asseritur 
tamquam  causa  vel  — «)  id,  quod  tantum  prsecedit  vel  co- 
mitatur  effectum,  ac  si  valeret  effatum :  "  hoc  post  hoc, 
vel  cum  hoc,  ergo  ex  hoc  " ;  vel  —  &)  id  quod  est  mera 
occasio  ad  cujus  prsesentiam  res  fit ;  sic  interdum  sophi- 
stice  bonorum  opera  damnantur,  quia  inde  mali  ad  facinora 

incitantur;  vel — <?)  id  quod  tantummodo  conditio  est,  ad 
effectus  positionem  requisita :  sic  impie  aclscvibuntur  Deo 
mala  moralia,  quse  permittit. 

3°.  Ignorantia  elenchi.  In  hanc  fallaciam  impingunt 
qui  dum  alterum  confutare  volunt,  relicta  propositione, 
quam  contra  adversarium  probare  deberent,  ad  aliam  de- 
monstrandam  deflectunt.  Hoc  vitio  laborant  protestantes 
cum  catholicos  itlololatrize  accusant,  eo  quod  Sanctorum 
imagines  ac  reliquias  venerantur ;  ac  si  docerent  catholici 
eum  cultum  esse  Sanctis  tribuendum,  qui  divinitatis  est 
proprius.  Hoc  sopliisma  originem  habere  potest  vel  a 
mentis  deceptione  aut  ignorantia,  vel  a  voluntate  plus  mi- 
nusve  mala. 

4°.  Fallacia  a  dicto  simpliciter  acl  dictum  secundum  quid 
et  viceversa.  Habetur  fallacia  a  dicto  secundum  quid  ad 
dictum  simpliciter,  cum  id  quod  verum  est  relative  solum, 
vel  cum  aliquo  addito,  assumitur  tanquam  verum  absolute 
et  sine  ullo  addito;  et  viceversa  habetur  fallacia  a  dicto 
simpliciter  ad  dictum  secundum  quid,  cum  ex  eo  quod 
verum  est  tantum  praecisione  facta  ab  aliquo  addito,  de- 
ducitnr  id  ipsum  verum  esse  hac  vel  illa  additione  facta. 
Exempla  obvia  sunt.  Hoc  sophisma  multorum  vitam 
regit,  eoque  innititur  cynicorum  eff atum :  "ubique  licere 
quod  per  se  licet." 

AUT.    IV.  —  DE  INDUCTIOKE. 

73.  Inductio  generatim  est  transitus  a  singulari  ad  uni- 
versale,  qui  vel  locum  habet  in  solis  ideis,  cum  scilicet  ex 
idea  singulari,  prgecisionis  ope,  ideam  universalem  effor- 
mamus ;  vel  in  judiciis,  cum  ex  judicio  singulari  efforma- 
mus  universale.  Porro  hic  non  de  ideis,  verum  de  judiciis 
agimus.  Judicium  autem  ipsum  aliud  est  analyticum, 
aliud  syntheticum.  Quando  judicium  singulari  est  analy- 
ticum  evadit  universale  per  mentis  abstractionem :  et  hsec 
est  origo  principiorum  analyticorum,  quibus  mens  nostra 

instruitur.  Prius  enim  intellighnus  ex.  gr.  hoc  totum  esse 
majus  sua  parte,  dein,  abstractione  facta,  cognoscimns 
omne  totum  esse  tale.  Unde  singularia  non  inserviunt  ad 
probandam  veritatem  principii  analytici,  quod  intellectis 
terminis  patet ;  sed  prsebent  menti  terminorum  notitiam, 
et  dant  occasionem  efformandi  principium.  Quando  vero 
judicium  singulare  non  est  analyticum,  tunc  si  transitus 
fieri  potest  ad  judicium  universale,  id  fieri  debet  mediante 
induetione  cle  qua  liic  agimus,  quseque  definitur  :  argumen- 
tatio  per  quam  de  subjecto  universali  concludimus  id  quod, 
experientia  docente,  de  quibusdam  singularibus  affirmavimus 
vel  negavimus.  Hinc  deductio  ab  universali  descendit  ad 
particulare ;  inductio  ex  particulari  ascendit  ad  universale. 
74.  Ex  hac  definitione  colliges  nos  hic  minime  agere  de 
illa  inductione,  in  qua  inferiora  omnia  ad  examen  vocan- 
tur,  qivteque  de  toto  idem  complexive  affirmat  vel  negat 
quod  de  singulis  ejusdem  partibns  experimentaliter  affir- 
matum  antea  vel  negatum  fnit.  Ha3c  parnm  habet 
utilitatis  et  per  se  patet.  Hanc  nnam  antiquis  fuisse  con- 
pertam  quidam  asserunt,  summis  laudibns  Baconem  ex- 
tollentes  quem,  omninm  primum,  veram  inductionis  naturam 
germanumque  ejnsdem  usum  invexisse  dicunt.  Eminet  in- 
ter  hos  Dugalt  Stuart  (Pliil.  of  the  Human  Mind,  P.  II.  ch. 
IV.  Sec.  2).  Quod  Bacon  ipse  ita  senserit  ultro  concedimus. 
Agens  enim  de  inductione,  ut  nos  eam  post  alios  defini- 
vimus :  "Verum  ad  hujus  inductionis,  inquit,  sive  clemon- 
strationis  instructionem  bonam  et  legitimam,  quamplurima 
adhibenda  sunt,  qua3  adhuc  nullius  mortalium  cogitatio- 
nem  subiere"  (Nov.  Org.Wb.  l.aph.  cv.).  Et  alibi  (cogitata 
et  visay.  "Cogitavi  et  illucl,  inquit,  restare  inductionem, 
tamquam  ultimum  et  unicum  rebus  subsidium  et  perfu- 
gium.  Verum  et  hujus  nomen  tantummodo  notum  esse ; 
vim  et  usum  homines  hactenus  latnisse."  Quo  jure  id 
asserat,  idemque  repetant  ejus  laudatores,  nescio  ;  cum,  ut 
omittam  Scholasticos  qui  Baconem  praBcesserunt,  quique 

late  ac  diligenter  inductionem  explicuere,  Aristoteles  iii 
suis  libris,  iisque  prsesertim  qui  ad  scientias  naturse 
spectant,  hujusmodi  inductione  saepe  fuerit  usus  (cf. 
Ritter,  Hist.  of  Anc.  PJiil.  vol.  III.  B.  IX.  c.  4).  Quare 
carpitur  immerito  a  Stuart  auctor  quidam,1  qui  illud, 
quod  nos  hic  per  transennam  notamus,  historice  probat. 

75.  Superest  ut  expendamus  quo  pacto  legitima  sit  hsec 
argumentatio ;  quo  scilicet  jure  ab  iis  quae  observationi 
subjicimus,  ad  ea  quae  noh  fuerunt  observata  affirmationem 
vel  negationem  extendere  possimus.  Repetitis  experimen- 
tis  circa  plura  individua,  quorum  adjuncta  omnia  fuerint 
variata,  si  invenimus  constanter  aliquam  illis  convenire 
proprietatem,  actionem,  passionem  aut  aliquid  hujusmodi, 
merito  concludimus  non  fortuito  id  evenire,  nec  ratione 
adjunctorum ;  sed  ex  constaiiti  et  uniforma  causa  con- 
stantem  liunc  et  uniformem  effectum  esse  repetendum. 
Hsec  autem  causa,  cum  alia  esse  nequeat  nisi  ipsa  illarum 
rerum  natura,  vel  constans  lex  cui  illa  natura  subjaceat, 
iterum  concludimus  effectuni  observatione  deprehensum 
ab  ipsa  illarum  rerum  natura,  vel  a  constantibus  legibus, 
quibus  illa  natura  obediat,  provenire.  Exinde  manifestum 
est  effectum  illum  esse  debere  universalem:  communem 
scilicet  omnibus  eamdem  naturam  habentibus.  Certitudo 
igitur  inductione  parta  firmis  omnino  principiis,  h.  e.  con- 


1  "  From  some  of  the  extracts  contained  in  this  paper,  it  will  appear, 
lst  that  the  morle  of  reasoning  by  induction,  illustrated  and  improvei  by 
the  great  Lord  Verulam  ih  his  Organum  Novum,  and  generally  considered 
as  the  cause  of  the  rapid  progress  of  science  in  later  times,  was  perfectly 
known  to  Aristotle,  and  was  distinctly  delineated  by  him,  as  a  method  of 
investigation  that  leads  to  certainty  or  truth  ;  and  2dly,  that  Aristotle 
was  likewise  perfectly  acquainted,  not  merely  with  the  form  of  induction, 
but  with  the  proper  material  to  be  employed  in  carrying  it  on  —  facts  and 
experiments.  We  are  therefore  led  to  conclude  that  all  the  blame  of 
confining  the  human  mind  for  so  long  a  time  in  chains,  by  the  force  of 
syllogism,  cannot  be  fairly  imputed  to  Aristotle  ;  nor  all  the  merit  of 
enlarging  it,  and  setting  it  free,  ascribed  to  Lord  Verulam" — (Asiatic 
liesearches,  vol.  VIII.  pp.  89-90,  London  Edition. ) 

stantia  legum  uaturse  et  naturarum  immutabilitate,  nititur. 
Ex  iis  apparet  posse  nos  interdum  sine  ullo  periculo  ex 
singularibus  universale  concludere;  de  iis  judicium  ferre 
quse  sub  oculos  11011  venere  ;  futura  divinare ;  tenere  prse- 
terita;    uno  verbo  principia  synthetica  efformare. 

76.  Hoc  ipsum  ut  melius  a  tyronibus  intelligatur,  forma 
syllogistica  proponere  juvat.  Unde  sic  argumentari  licet : 
Effectus  sub  quibuslibet  adjunctis  constans  et  uniformis 
causam  postulat  constantem  et  uniformem  ;  Atqui  effectus 
in  iis  individuis  notatus,  est  sub  quibuslibet  adjunctis 
constans  et  uniformis;  Ergo  hic  effectus  causam  postulat 
constantem  et  uniformem ;  Atqui  causa  constans  et  uni- 
formis  non  est  nisi  vel  ipsorum  individuorum  natura,  vel 
lex  qusedam  illam  naturam  gubernans ;  Ergo  ab  his  pro- 
venit  effectus  de  quo  loquiumr ;  Atqui  natura  est  eadem 
in  individuis  ejusdem  speciei,  et  individua  ejusdem  speciei 
simili  modo  gubernantur ;  Ergo  iile  effectus  reperiri  debet 
in  omnibus  individuis  ejusdem  speciei.  Quare  labor  omnis 
in  eo  est  ut  tot  fiant  experimenta,  quot  requiruntur  ut 
certum  sit  illum  effectum  non  aliunde  provenire.  Quod 
si  experientia  non  ea  omnia  suppetat  quse  sufficiunt,  ut 
naturse  legem  aut  proprietatem  naturse  manifestatam  intel- 
ligamus,  universalis  conclusio  non  certa,  sed  plus  minusve 
probabilis  erit ;  eaque  non  propositio  per  inductionem,  sed 
per  probabilem  conjecturam  collecta  erit  dicenda. 


CAPUT   QUWTUM. 

De  Methodo. 

77.  Tria  in  isto  capite  considerabimus :  1°  quid  et  quo- 
tuplex  sit  methodus;  —  2°  ea  quse  ad  methodum  valde 
necessaria  sunt,  scilicet  agendum  de  definitione  et  divi- 
sione ;  —  3°  id  propter  quod  methodus  adhibetur,  scientia 

scilicet.  In  his  exigendis,  ea  quae  scitu  omnino  necessaria 
sLint  attingemus.  Fusiori  calamo  materiam  hanc  pertra- 
ctatam  invenies  apud  plures  philosophos ;  ex  omnibus  P. 
Romano  S.  J.  dignns  est  qui  conferatur. 

ART.    I. — QUID    ET   QUOTUPLEX    SIT   METHODUS. 

78.  Methodus  generatim  est  ratio  disponendi  operationes 
aliquas  juxta  certam  quamdam  normam:  qua  operationum 
dispositione  fit,  ut  facile  prsestitutum  aliquem  finem  asse- 
quamur.  Unde  in  re  nostra,  methodus  scientifica  erit  ea 
ratio  disponendi  operationes  mentis,  vi  cujus  veritatem 
facile  inveniamus,  inventamque  aliis  clare  eommimicemus. 
Id  methodus  differt  ab  ordine,  quod  ordo  facit  ut  res 
addiscamus  et  aliis  proponamus  unam  post  alteram,  se- 
quuti  quamcumque  unitatis  rationem  ;  methodus  vero  eo 
pertinet,  ut  unam  rem  discamus  per  aliam,  et  unam  per 
aliam  reddamus  notam.  Quare  methodusnon  ordinate  ut- 
eumque,  sed  intrinseco  quodam  ducta  momento  res  invenit, 
inventasque  communicat ;  nec  tantummodo  memoriam 
juvat,  sed  lumen  quoque  menti  offert. 

79.  Methodus  scientifica  duplex  distinguitur,  analytica 
et  si/nthetica :  quarum  denominationum  ratio  in  eo  est 
quod  altera  resolvit,  altera  componit.  Procedit  illa  a  toto 
ad  partes,  vel  a  minus  universali  ad  niagis  universale  ;  hsec 
vice  versa  a  partibus,  vel  a  magis  universali  exorsa,  com- 
ponendo  pervenit  ad  totum,  vel  ad  minus  universale. 
Divisio  lrsec  adsequata  est.  Nam  in  veritate  invenienda 
aut  etiam  communicanda  vel  exordimur  a  consideratione 
subjecti,  vel  a  consideratione  prsedicati ;  atqui  e  subjecto 
ad  prsedicatum  nonnisi  per  analysim ;  e  pra^dicato  ad  sub- 
jectum  nonnisi  per  synthesim  pervenire  possumus ;  ergo. 
Minor  ex  utriusque  termini  sive  extensione,  sive  compre- 
liensione  considerata  manifeste  colligitur.  Nam  subjectum 
relate  ad  prsedicatum  ita  se  habet,  ut  illud  in  sua  compre- 
hensione    contineat,  vel    ab    ea  excludat.     Venire  ergo  a 

subjeeto  ad  praedicatum,  idem  est  ac  a  toto  venire  ad  illius 
partem  :  quodprofecto  resolutionem  seu  analysim  importat; 
venire  a  praedicato  ad  subjectum,  idem  est  ac  a  parte  venire 
ad  totum:  quod  compositionem  seu  synthesim  postulat. 
Idipsum  intelligitur  spectata  terminorum  extensione. 
Praedicatum  enim  ex  sui  natura  latius  patet  subjecto, 
illudque  sub  se  continet.  Qui  ergo  a  subjecto  venit  ad 
praedicatum,  hic  a  singulari,  vel  particulari,  vel  generatim 
a  minus  universali  ad  magis  universale  gradum  facit ;  qui 
vero  a  praedicato  venit  ad  subjectum,  liic  ab  universaliori 
ad  minus  universale  transit.  Atqui  ab  universaliori  ad 
minus  universale  nonnisi  compositio ;  a  minus  universali 
ad  magis  universale  nonnisi  abstractio  e't  decompositio 
ducere  potest;  Ergo — Hinc  patet  duplicem  tantum  esse 
viam  ad  veritatem  inveniendam,  eamque  vel  synthesi  vel 
analysi  contiueri.  Quod  dicimus  de  veritatis  inventione, 
dici  etiam  debere  de  veritate  aliis  manifestanda  patet ; 
immo  cum  agitur  de  veritate  jam  inventa  aliis  demon- 
stranda,  indiscriminatim  utraque  methodus  aclhiberi 
potest ;  sed  ad  veritatem  primo  detegendam  methodus 
synthetica  se  minus  aptam  praebet,  et  non  raro,  inutilem. 
80.  Ut  clarius  utriusque  methodi  indoles  appareat,  rem 
exemplis  illustremus.  Quaero  utrum  religio  christiana 
Deum  habeat  auctorem.  A  praedicato  initium  duco  et 
deprehendo,  inter  ea,  quae  Deum  habent  auctorem,  illa  con- 
tineri  quae  miraculis  sunt  obsignata ;  quserens  autem  quae- 
nam  hoc  divinitatis  sigillum  impressum  habeant,  video 
illud  in  religione  christiana  splendere :  incido  scilicet  in 
subjectum  quaestionis,  et  synthetica  methodo  deprehen- 
do  illi  praedicatum  convenire.  Quod  synthetice  inveni, 
sic  synthetice  propono :  Quidquid  miraculis  confirmatur, 
sine  dubio  Deum  habet  auctorem  ;  Atqui  religio  christiana 
miraculis  confirmatur ;  Ergo  religio  christiana  Deum  habet 
auctorem.  Hanc  eamdem  conclusionem  methodo  analyti- 
ca  sic  colligerem.     Inhaerens  considerationi  subjecti,  illud- 

que  undequaque  volvens,  perspicerem  ehristianam  religio- 
nem  esse  prophetiis  prsenuntiatam  et  innumeris  miracu- 
lis  confirmatam  ,  hinc  statim  intelligerem  hunc  esse  unum 
ex  divinitatis  characteribus,  proindeque  in  prsedicatum 
conchisionis  inciderem.  Inventam  veritatem  analytice 
proponens  hunc  efTormarem  syllogismum  :  Religio  Christia- 
na  miraculis  confirmatur ;  Atqui  quidquid  miraculis  con- 
firmatur  Deum  habet  auctorem ;  Ergo  religio  christiana 
Deum  habet  auctorem.     (Ex  Tedeschini,  LogicaS) 

81.  Ut  apte  bonoqne  cum  exitu  methodo  utamur,  potius 
natnralis  aptitudo  ac  maturum  judicium,  quam  ars  ulla 
aut  diligentia  confert.  Nihilominus  prseter  ea,  quae  utrius- 
que  methodi  distincta  cognitio  aujunienta  prsebet,  utile 
erit  liabere  prse  oculis,  qua3  sequuntur.  1°.  Antequam 
methodo  uti  incipiamus,  inquirendum  est  utrum  illud  circa 
quod  versari  volumus,  naturali  vi  intellectus  accominodatum 
sit,  an  illius  fines  excedat :  ne  scilicet  circa  incomprehen- 
sibilia  tempus  et  operam  perdamus.  Proprise  etiam  vires 
tententur :  ea  enim  disquisitio,  ad  quam  impares  quis  vires 
afferret,  est  relinquenda.  2°.  Ne  multa  agendo,  niliil 
agamus,  dum  uni  rerum  generi  investigatione  incumbimus 
per  csetera  non  debemus  vagari ;  nec  disciplinarum  studia 
miscere  :  ut  prsestant  ii  qui  multis  simul,  vix  ullo  inter  ipsa 
servato  ordine  nullaque  habita  ratione  affinitatis  et  depen- 
dentise,  dant  operam.  3°.  \\\  tota  judiciorum  serie,  qua 
continetur  ratiocinatio,  eadem  servetur  certitudo  quoad 
fieri  potest,  ac  eadem  evidentia ;  ita  ut  judiciorum  sibi 
succedentium  connexio  firmum  mentis  assensum  conclu- 
sioni  vindicet.  4°.  Demum  illud  de  quo  quseritur  accurate 
constitutum  sit ;  nempe  quaestio  determinetur  sedulo,  et 
explorandse  veritatis  indoles  nitide  percipiatur.  Questionis 
et  rei  investigandse  partes,  si  plures  fuerint,  distinguantur; 
nulla  omissa  ;  nulla  perperam  inducta  ;  singulse  separatim 
tractentur;  et  prius  illse,  quaB  aliis  tractandis  lucem  afferre 

possunt.     Ad  hoc  maxime  conferent  divisio  et  definitio, 
de  qiribus  in  sequenti  articulo  agemus. 

ART.    II. — DE   DEFINITIONE    ET    DIVISIONE. 

82.  Inter  ea,  qiue  ad  veritatem  sive  inveniendam,  sive 
aliis  tradendam  conferunt,  sunt  prsesertim  definitio  et 
divisio.  Definitio  generatim  dieitur  "  clara  nominis  vel  rei 
explicatio.''  Quare  duplex  est,  nominalis  alia,  alia  realis. 
Declarat  illa  quid  per  nomen  significetur  ;  hsec  autem  quid 
sit  ipsa  res,  quam  nomen  exprimit. 

83.  Quoad  nominalem  definitionem  adnotare  sufficiat :  1°. 
eam  triplici  potissimum  modo  fieri  posse:  declarando  sci- 
licet  vel  quamnam  significationem  datse  voci  ipsi  attribui- 
mus ;  vel  quam  vim  idem  nomen  a  consuetudine,  vel  ab 
ipsa  ejus  radice  habet  aut  habere  potest ;  2°.  Receptas 
nominis  clefinitiones  immutandas  non  esse,  nisi  forte  in  eis 
aliquid  culpandum  occurrat.  Earum  enim  diversitas  eam 
induceret  obscuritatem  et  ambiguitatem  ad  quam  tollendani 
definitiones  fiunt ;  3°.  Quando  necessarinm  erit  aliquod 
nomen  definire,  ad  communem  usum  quamproxime  esse 
accedendum.  Quamobrem  non  sunt  affigendse  vocibus 
notiones,  quse  prorsus  discrepant  ab  iis  quas  jam  habent. 
Cum  enim  homines  alicui  voci  aliquam  ideam  junxerint. 
non  facile  inducerentur  ad  eam  sejungendam  ;  unde  nova 
illa  ac  peregrina  vocis  significatio  confusionem  pareret. 

84.  Quod  attinet  realem  definitionem,  ea  triplici  etiam 
modo  confici  potest;  hinc  definitio  realis  alia  est  descri- 
ptiva,  aiia  genetica,  alia  essentialis.  Descriptiva  habetur 
cum  genus  rei  indicatur  atque  ad  speciem  vel  indivi- 
duum  coarctatur  per  quasdam  proprietates  vel  accidentia, 
quse  complexive  solummodo  rei  definitse  com^eniunt.  Si 
hominem  dicas  esse  animal  risus  et  admirationis  capax. 
illum  ex  proprietatibus  definies ;  conficis  vero  definitio- 
nem  ex  accidentibus,  si  cum  Virgilio  de  Polyphemo  dicas 
ipsum  esse : 

"  Monstrnm  horrendum,  informe,  ingens,  cui  lumen  ademptum  — 
Trunca  manum  pinus  regit  et  vestigia  firmat." 

Genetica  definitio  est  ea  quae  conficitur  explicando  mo- 
dum  ac  rationem  qua  res  producitur ;  hinc  nominis  ratio. 
Hujusmodi  sunt  hse :  circulus  est  figura  plana  exurgens 
ex  motu  linese  rectse  circa  fixam  sui  extremitatem  : 
eclypsis  lunaris  est  defectus  lucis,  quem  luna  patitur  ex 
interpositione  telluris  inter  ipsam  et  solem.  Hoc  defi- 
niendi  modo  frequenter  utuntur  geometrae.  Essentialis 
definitio  rem  explicat  per  eas  notas,  quce  rei  essentiam 
constituunt,  id  est,  qua3  rem  in  certa  specie  collocant. 
Has  notse  sunt  genus  proximum  et  differentia  ultima.  Hsec 
est  perfecta  definitio,  quippe  quas  simul  ob  oculos  ponit  in 
quo  definitum  cum  aliis  entibus  essentialiter  conveniat, 
et  in  quo  ab  eisdem  essentialiter  differat.  Hac  proinde 
maxime  utuntur  philosophi,  licet  ad  eam  habendam  aliis 
etiam  utantur. 

85.  Leges  autem  definitionis  realis  hse  prsecipue  sunt. 
la  ut  definitio  sit  clara.  Fit  autem  obscura  prsesertim 
nimietate  verborum ;  vel  etiam  terminis  aequivocis  et  im- 
propriis ;  2a  postulat  ut  definitio  converti  possit  cum 
definito  ;  hinc  omnibus  et  solis  definitis  competere  debet ; 
3a  requirit  ut  non  sit  negans ;  definitio  quippe  dicere 
debet  quid  res  sit,  non  quid  ea  non  sit;  4a  vult  ut  defini- 
tio  constet  ex  genere  proximo  et  differentia  ultima;  quye 
regula,  ut  patet,  non  spectat  nisi  definitionem  realem  es- 
sentialem. 

86.  Divisio  nihil  est  aliud  quam  "  totius  in  partes,  ex 
quibus  illud  constat,  distributio."  Tria  enucleanda  sunt : 
quid  et  quotuplex  sit  totum;  quotuplex  divisionis  species  ; 
qusenam  divisionis  leges.     Jamvero  : 

1°.  Totum  est  id  quod  unum  cum  sit,  plura  in  se  con- 
tinet  et  in  plura  resolvi  potest,  quae  plura  vocantur  partes. 
Totum  apud  dialecticos  aliud  est  actuale,  aliud  potentiale. 
—  d)  Totum  potentiale,  quod  et  logicum  dicitur,  est  idea 

universalis  respectu  eorum  quse  sub  extensione  sua  con- 
tinet,  quseque  idcirco  dicuntur  partes  subjectivse  vel  infe- 
riora  illius.  Dicitur  potentiale,  quia  idea  universalis  jt?#£es£ 
unicuique  ex  suis  inferioribus  applicari ;  unde  ea  omnia  non 
complectitur  actu  sed  potentia ;  dicitur  logicum,  quia  ad  ordi- 
nem  idealem  pertinet.  —  b)  Per  totum  actuale  intelligitur 
illud  quod  essentiam  habet  compositam,  et  partibus  constat 
actu  conjunctis.  Si  partes  ita  distinctae  sint  ut  ad  invicem 
separari  queant,  partes  dicuntur  physicse  et  ipsum  totum 
dicitur  physicum ;  quod  physicum  totum  est  essentiale 
vel  integrale,  prouti  partes  essentiales  sunt  vel  integrales. 
Partes  essentiales  eae  sunt,  quarum  vel  una  sublata  rei 
conceptus  perit ;  integrales  sunt  illae  sine  quibus  totum 
esset  sed  non  integrum.  In  homine  v.  g.  partes  physicae 
essentiales  sunt  anima  rationalis  et  corpus  organicum; 
integrales  sunt  manus,  pedes,  etc.  —  Si  autem  partes  non 
sint  realiter  distinetBe  et  separabiles,  sed  tantum  per  mentis 
considerationem  distingui  et  separari  queant,  dicuntur 
partes  metaphysicce  et  compositum  dicitur  totum  metaphy- 
sicum,  v.  g.  genus  et  clifferentia,  seu  animalitas  et  rationali- 
tas  in  homine.  —  c)  Ad  totum  actuale  revocatur  totum 
morale,  quod  est  multitudo  entium  rationalium,  quse  rela- 
tione  aliqua  invicem  connectuntur  et  unitate  clonantur. 

2°.  Exincle  habemus  triplex  divisionis  genus:  divisio 
logica,  metaphysica  et  physica.  —  a)  Divisionis  logicse 
quatuor  prsecipui  recensentur  modi ;  vel  enim  est  divisio 
generis  in  suas  species :  ut  si  diviclas  animal  in  hominem 
et  brutum ;  vel  speciei  in  individua ;  vel  subjecti  in  acci- 
clentia :  ut  si  dicas  homines  alios  esse  albos,  alios  nigros, 
alios  flavos,  etc. — vel  accidentis  in  subjecta:  ut  cum  dicis 
passiones  alias  esse  hominis,  alias  bruti,  etc.  —  b)  Divisio 
metaplrysica,  ut  diximus,  fit  assignando  partes  metaphysi- 
cas  totius,  quales  sunt  genus  et  differentia. —  c)  Divisio 
physica  fit  enumerando  partes  physicas,  vel  essentiales,  vel 
integrales. 

3°.  Recta  divisio  requirit —  a)  ut  sit  adrequata,  talis 
scilicet  ut  omnia  membra  enumerata  simul  sumpta  totum 
adsequent; —  b~)  ut  nullum  divisionis  membrum  sit  toti 
diviso  sequale.  Sic  male  diceres  animalium  alia  esse 
sensu  prseclita,  alia  ratione  ;  —  c)  ut  unum  divisionis  mem- 
brum  aliud  non  includat,  secus  una  pars  bis  repeteretur ; 
—  d)  ut  divisio  tlat  in  membra  proxima  et  immediata;  de- 
inde,  si  opus  fuerit,  membra  singula  in  partes  suas  sub- 
dividantur;  —  e)  divisio  non  habeat  nimiam  membrorum 
copiam,  nec  ad  nimis  minnta  clescendat. 

AET.    III. — DE    SCIENTIA. 

87.  Methodus  ad  scientiam  acquirendam  nos  dirigit. 
Scientiae  autem  nomen  modo  ampliori,  modo  arctiori 
sumitur  sensu.  Significat  quippe  vel  cognitionem  quamli- 
bet ;  vel  cognitionem  certam  et  evidentem,  pra?scindendo 
a  modo  quo  cognitio  illa  habeatur ;  vel  cognitionem  ha- 
bitam  per  demonstrationem.  Prior  signincatio  admoclum 
impropria  est;  altera  respicit  quamcumque  scientiam,  vel 
potius  scientiam  cujuscumque  entis,  sive  hoc  ens  sit  Deus, 
sive  angelus,  sive  homo  ;  tertia  est  propria  definitio  scien- 
tiee  humanse :  hanc  proinde  retinemus.  Notamus  interea 
ccgnitionem  scientificam  et  scientiam  non  esse  omnino 
synonima ;  illa  unam  vel  alteram  veritatem  spectat ;  haac 
veritatum  complexum,  quee  ad  unum  objectum  referuntur. 
Nos  in  hoc  articulo  scientiam  consideramus  quatenus  est 
complexus  notionnm,  quse  circa  unum  objectum  versantur. 

88.  Objectum  scientiaB  est  icl  quod  ipsi  consiclerandum 
objicitur,  seu  id  circa  quod  scientia  versatur.  Objectum 
autem  aliud  est  materiale,  aliud  formale.  Materiale  est 
ipsa  res,  circa  quam  scientia  versatur :  res,  inquam,  ut  est 
in  se,  cum  omnibus  proprietatibus  ac  notis  omnibus  quas 
habet;  formale  est  ea  ratio  objectiva,  sub  qua  res  a  scien- 
tia  consideratur :  unde  objecta  materialia  omnia,  in  quibus 
una    eaclemque    ratio     reperitur,    ad     unum    eamdemque 

scientiam  pertinent.  Hoc  proprie  dicitur  objectum  for- 
male  quod,  seu  terminatlvum ;  et  cliffert  ab  objecto 
formali  quo,  a  medio  nimirum  quo  scientia  suum  obje- 
ctum  attingit.  Sic  v.  g.  objectum  materiale  philoso- 
phiae  sunt  res  omnes ;  objectum  formale  quod  sunt  ultimae 
rerum  rationes ;  atque  objectum  formale  quo  est  ratioci- 
nium.  Hinc  —  a)  unum  idemque  objectum  esse  potest 
objectum  materiale  plurium  scientiarum,  qua?  in  eo  diffe- 
runt  quod  idem  objectum  vel  sub  diverso  aspectu  conside- 
rent,  vel  cliverso  modo  cognoscant.  Idem  v.  g.  corpus 
potest  esse  objectum  geometriae,  opticae,  mechanicae,  etc. 
prout  attenditur  acl  ejus  extensionem,  colorem,  vires,  etc. 
—  5)  Vice  versa  plura  objecta  diversa  possunt  esse  obje- 
ctum  ejusdem  scientiae  prouti  attinguntur  sub  aliqua 
generali  et  communi  ratione  ;  ut  videre  est  ex  ipso  philo- 
sophiae  objecto. 

89.     Scientiae  generatim  dividi  possunt : 

1°.  vel  ratione  finis  ad  quem  scientia  tendit :  sub  quo 
respectu  scientia  clividitur  in  speculativam  et  practicam. 
Sistit  illa  in  ipsa  objecti  contemplatione ;  altera  respicit 
operationem  aliquam  acl  quam  dirigenclam  veritatis  con- 
templatio  refertur.  Hinc  metaphysica  est  scientia  specu- 
lativa ;  Ethica  est  scientia  practica. 

2°.  vel  ratione  extensionis,  aut,  si  placet,  ratione  plenitu- 
dinis  quo  objectum  attingitur.  Sub  hoc  respectu  scientia 
diviclitur  in  totalem  et  partialem.  Est  haec  certa  cognitio 
alicujus  rei  habita  per  demonstrationem ;  illa  complexus 
conclusionum  demonstratarum,  quae  circa  unum  objectum 
versantur. 

3°.  vel  ratione  dignitatis,  sub  quo  respectu  scientiae 
dividi  solent  in  primarias  et  secundarias.  Hinc  scientia- 
rum  subordinatio.  Inter  scientias  primarias  —  Physicam 
sc,  Mathesim,  Metaphysicam,  Logicam  et  Moralem — pri- 
mum  locum  occupat  Metaptrysica ;  si  tamen  ab  ordine 
naturali   ad    supernaturalem    ascendimus,    dicendum    est 

ipsam  Metaphysicam  Theologice  Scholasticce  subjacere, 
quippe  quae  ex  principiis  revelatis  ratiocinatur  de  Deo  ac 
de  omnibus  quse  ad  Deum  referuntur.  Hoee  ergo  absolute 
omnium  prima  atque  omnium  decus  dicenda  est. 

90.  "Hinc  jam  accipe  cur  medio  sevo  numquam  institu- 
eretur  universitas,  quin  cathedra  Theologise  scholasticae 
in  ea  erigeretur.  Eo  enim  tempore  Theologia  veluti 
solem  in  systemate  planetario  se  habebat  respectu  csetera- 
rum  scientiarum,  quas  illuminabat,  viviticabat  atque  inod- 
erabatur.  Sub  hoc  altiori  ac  sapienti  regiinine,  harnionia 
inter  scientias  vigebat ;  et  conflictus  non  oriebantur ;  id- 
circo  amplitudine  firmitateque  pollebant.  Modernis  tempo- 
ribus,  praesertim  a  saeculo  XVIII,  mos  invaluit  ut  Theolo- 
gia  segregetur  omnino  a  caeteris  scientiis,  atque  a  solio  suo 
dejiciatur  ;  unde  confusio  permagna  in  scientiis,  prsesertim 
in  philosophicis,  exorta  est ;  et  scientue  oinnes  contra 
Theologiam,  tamquam  rebelles  subditi  in  principem  suum 
bellum  gesserunt.  Et  tamen  (ex  actis  Pii  IX.)  c  num- 
quam,  non  solum  philosopho,  verum  etiam  philosophise 
licebit,  aut  aliquid  contrarium  dicere  iis,  quse  divina  re- 
velatio  et  Ecclesia  docet ;  aut  aliquid  ex  eisdem  in  dubium 
vocare,  propterea  quod  non  intelligit ;  aut  judicium  non 
suscipere,  quod  Ecclesise  auctoritas  de  aliqua  philosoplme 
conclusione,  quaa  hucusque  libera  erat,  proferre  consti- 
tuit.'"  Ita  Rosset  (Prima  Principia  Scientiarum,  Logicd). 

SEU   CRITICA. 

91.  Logicam  generatim  inspectam  diximus  esse  faculta- 
tem  recte  ac  vere  cogitandi.  Unum  ex  his  exegimus ; 
traditisque  normis  si  quis  obtemperet,  rectam  in  cogitando 
sequetur  viam.  Judicium  tamen  nullum  fecimus  de  ipsa- 
rum  propositionum,  quse  argumentationem  conflant,  veri- 
tate.  Hoc  sibi  critica  expendendum  assumit ;  hinc 
nominis  ratio :  critica  quippe  idem  sonat  ac  judicatorium. 
In  hac  philosophiae  parte  multa  tradi  solent,  quse  nos 
satius  existimamus  in  alium  locum  differre ;  tum  quia 
difficiliora  sunt;  tum  etiam  quia  notiones  supponunt, 
quse  alibi  traduntur.  Quare  tribus  capitibus  tractatio 
tota  absolvetur ;  primum  de  veritate  aget  ejusdemque  as- 
secutione ;  alterum  de  mediis  veritatem  cognoscendi ; 
tertium  de  criteriis  quibus  verum  a  falso  discernitur. 

CAPUT   PRIMUM. 

De  Veritate  Ejusdemque  Assecutione. 

92.  Tria  etiam  caput  istud  complectetur :  quid  scilicet 
sit  veritas  et  falsitas  generatim,  et  quonam  in  actu  mentis 
reperiatur;  quotuplex  sit  mentis  status  relate  ad  verita- 
tem  ;  ac  demum  de  ipsa  veritatis  assecutione. 

V 
ART.    I.  —  DE    VERITATE    AC    FALSITATE. 

93.  Quid  sit  veritas,  segre  admodura  definiri  potest; 
at  si  nou  ex  orani  parte  absolntam,  sed  aliqualem  defini- 
tionem  quseras,  eam  colliges  ex  communi  hominum  praxi 
loquendique  modo.  Illud  impriinis  constat  veritatem  nos 
tribuere  cuin  verbis,  tum  etiam  rebus  ac  mentis  actibus ; 
verum  quippe  sermonem,  veras  res  verosque  conceptus 
ssepe  dicimus.  Ergo  elementum  aliquod  detur  oportet  his 
omnibus  coinmune.  Atqui  si  conformitatem  quamdam 
excipias  inter  intellectuni  et  rem,  nihil  aliud  reperies  in 
quo  ea  omnia  conveniant;  Ergo  in  liac  conformitate  veri- 
tas  consistit.  Quaerenti  enim  cur  sermo  aliquis  verus 
existimetur,  nonne  respondere  solemus  eum  ideas  referre 
in  mente  liabitas,  ita  illud  exprimendo  quod  cogitamus,  ut 
nihil  sit  quam  externa  conceptuum  manifestatio?  Idem 
deducitur  ex  veritate  rernm.  Si  dicas  aliquem  v.  g.  liomi- 
nem  verum  esse  amicum,  aut  minerale  quoddam  verum 
aurum,  quid  ipse  intelligis,  quid  alii  quibuscum  loqueris? 
Nonne  hominem  illum  ideae  respondere  quam  de  amico 
efformavimus,  atque  metallum  auri  conceptui  quem  mente 
versamus?  Yides  et  hic  conformitatem  inter  intellectum 
et  rem.  Non  expendimus  nunc  quinam  ille  intellectus  sit, 
cui  res  conformari  debeant  ut  verae  sint;  sed  tantum 
asserimus  nos  in  ea  relatione  veritatis  rationem  reponere. 
Nec  aliud  ex  ipsis  conceptibus  deducimus.  Ideo  enim 
judicium  v.  g.  aliquod  dicitur  verum,  quia  id  refert  quod 
res  praebet  circa  quam  versatur;  a  quo  si  deficeret,  ille 
mentis  actus  falsitate  laboraret.  Omnis  porro  veritas  ad 
triplicem  hanc  classem  reducitur,  quarum  prima  respicit 
veritatem  movalem  ;  altera  realem  seu  metapliysicam  ;  tertia, 
logieam  seu  conceptualem.  Ergo  in  conformitate  rem  inter 
et  intellectum  veritas  generatim  debet  reponi. 

94.  Logicam  veritatem  Critica  tractandam  assumit,  quse 
communiter    a    scholasticis    post    Aristotelem    definitur . 

Adcequatio  vel  conformitas  intellectus  cum  re.  Conformitas 
tamen  haec  11011  est  ita  accipienda,  quasi  eadem  dicatur 
esse  perfectio  mentis  intelligentis  et  rei  intellectae — intel- 
lectns  enim  spiritualis  est  et  res  saepe  materialis  —  sed  ita 
ut  intellectns,  dnm  rerum  notitiam  assequitur,  eas  in  se 
exprimat  mentali  modo.  Cum  ergo  quidquid  per  mentis 
actus  recte  exprimitur,  id  in  objecto  sit  oportet,  inter 
mentem  concipientem  et  rem  concaeptam  quaedam  con- 
formitas  exurgit.  Et  liic  iterum  animadverte  nos  non 
dicere  mentem  exprimere  illud  omne  quod  est  in  objecto  ; 
quod  si  requireretur,  jam  nullus  mentis  actus  verus  clici 
posset.  Multa  sunt  in  objecto  de  quibus  conceptus  nostri 
silent ;  id  tamen  quod  exprimunt,  in  objecto  sit  oportet. 
Id  ut  logici  explicent,  duplex  distinguunt  objectum,  mate- 
riale  et  formale  (n.  3.  <?.)  ;  conformitas  intelligenda  est 
relate  ad  objectum  formale  tantum,  atqne  in  hoc  sensu 
accipienda  est  adaequatio  aut  conformitas  quam  veritas 
dicit.  Demum  propterea  dicitur  conformitas  cum  re,  quia 
actuum  nostrorum  veritas  ab  objecto  pendet  ut  effectus  a 
causa,  vel  ut  imago  a  typo  cujus  est  expressio. 

95.  Veritati  falsitas  opponitur,  quae  cum  sit  veritatis 
negatio  in  aliqua  diiformitate  reponi  debet,  quam  mentis 
actus  habent  a  rebus.  Haec  porro  difformitas  non  est 
negativa  sed  jpositiva.  Negativa  habetur  cum  intellectus 
non  exprimit  totum  illud  quod  est  in  re,  sed  neque  illud 
negat;  seu,  aliis  verbis,  habetur  cum  intellectus  non  ex- 
haurit  totam  objecti  intelligibilitatem.  Haec  difformitas, 
ut  jam  notavimus,  falsitas  dici  nequit.  Sermo  est  ergo  de 
difformitate  positiva,  quae  ex  eo  provenit  quod  intellectus 
non  sit  objecto  conformis  secundum  id  quod  exprimit ;  vel 
quia  objecto  tribuit  id  quod  non  habet,  vel  quia  illud  quod 
habet  ab  objecto  detrahit. 

96.  His  positis  quserimus  in  quonam  mentis  actu  veritas 
reperiatur.  Communis  doctrina  est  eam  in  omnibus  repe- 
riri  posse,  licet  speciali  quodam   modo  veritas  de  judicio 

prasdicetur.  At  cum  specialis  iste  modus  est  determi- 
naudus,  auctores  in  diversas  abeunt  sententias.  Distin- 
guunt  quidam  inter  veritatem  simplicem  et  complexam ; 
simplicem  in  ideis  reperiri  autumant,  complexam  in  judi- 
cio  tantum;  atque  hanc  rationem  esse  volunt  cur  veritas 
speciali  modo  in  judicio  esse  dicatur.  Yerum  hoc  nihil 
videtur  evincere ;  nam,  ut  Suarez  notat,  eadem  ratione 
dici  posset  veritatem  speciali  modo  reperiri  in  conceptibus, 
quia  in  iis  tantum  veritas  incomplexa  reperitur.  Alii  per 
id  definiunt  specialem  illum  modum,  quod  judicium  possit 
esse  verum  vel  falsum,  idese  autein  non  possint  esse  nisi 
verae ;  at  heec  ratio  potius  esse  deberet  cur  veritas  speciali 
modo  ideis  esset  tribuenda,  quum  ita  illis  adsit  ut  abesse 
nequeat.  Rectius  ergo  alii  omnes  docent  veritatem  speci- 
aliter  inesse  judicio,  quia  in  eo  et  per  id  explicite  cogno- 
scitur  et  affirmatur  conformitas  inter  intellectum  et  rem. 
Ista  quidem  conformitas  datur  etiam  in  simplici  appre- 
hensione:  est  enim  ha3c  expressio  mentalis  objecti ;  at 
datur  latenter ;  in  judicio  e  contra  datur  explicite  et  ut 
cognita  atque  affirmata ;  vel  etiam,  in  simplici  apprehen- 
sione  datur  reprsesentatio  objecti,  verum  nihil  dicitur 
utmmilla  representatio  respondeat  objecto  necne;  in  judi- 
cio  e  contra  reprcesentatio  cognoscitur  ut  objecti  expressio, 
quia  ad  illud  explicite  refertur.  Quare  veritas  est  quasi 
•materialiter  in  simplici  apprehensione,  ut  in  re  vera,  nt 
loquitur  S.  Thomas ;  formaliter  in  judicio ;  atque  id 
causse  est  cur  judicia,  non  autem  idese,  veritates  objectivce 
appellentur. 

97.  Idese  tamen  ita  sunt  verse  ut  non  possint  per  se 
esse  falsae,  siquidem  de  objecto  nihil  affirmant  et  nihil  ne- 
gant.  Quapropter  si  falsse  quandoque  dicuntur,  id  intelli- 
gendum  vel  occasionaliter,  quatenus  nempe  occasionem 
prsebent  efformandi  judicium  falsum ;  vel  prcesuppositive, 
quatenus  preesupponunt  judicium  aliquod  erroneum ;  vel 
abusive,  quatenus  id  dicitur  idea  quod  proprie  judicium 

dici  deberet.  Id  ipsum  valet  relate  ad  perceptiones  sensi- 
tivas  ut  postea  dicetur.  Rationes  quse  afferuntur  ad  hoc 
infirmandum  nullius  sunt  valoris,  et  exdictis  facile  solvun- 
tur.  Sic  quando  dicunt:  — a)  "plures  dari  ideas  ab  obje- 
ctis  difformes,"  respondeas  distinguendo  :  difformitate  ne- 
gativa,  cone.,  positiva,  subd.,  per  se,  nego ;  per  iniiuxum 
praecedentis  judicii,  conceclo  ;  —  6)  "  Objecta  percipi  aliter 
ac  sunt,"  distinguas:  aliter  ac  simt  in  se,  transeat  vel 
eonceclo ;  aliter  ac  sunt  relate  ad  nos :  id  est  secundum  id 
quod  in  nos  producunt ;  nego.  Hoc  melius  intelligetur 
quando  de  perceptione  sensitiva  sermo  erit ;  —  e)  "  Quasdam 
esse  ideas  cui  nullum  respondet  objectum  ;  "  respondeas : 
nullum  objectum  saltem  possibile,  nego  ;  existens,  concedo 
vel  transeat.  Nec  opponatur  idea  circuli-quadrati  vel 
alia  id  generis ;  lioc  enim  in  casu  non  datur  una,  sed  mul- 
tiplex  idea ;  hoc  est,  datur  idea  circuli  et  idea  quadrati ; 
—  eT)  "Nulla  dari  posse  judicia  falsa,  nisi  ideae  falsse 
essent  quae  in  judicio  componuntur."  Falso  hoc  asseri  patet 
quum  utraque  idea  possit  esse  vera,  licet  nexus  qui  inter 
illas  asseritur,  nullo  modo  detur. 

98.  Quoniam  falsitas  nulla  esse  potest  in  ideis  per  se 
spectatis,  superest  ut  dicamus  falsitatem  nonnisi  per  judi- 
cium  mentem  subire.  Quod  multipliciter  contingere  po- 
test :  1°.  vel  quia  mens  magis  affirmat  quam  videt ;  ut 
cum  duorum  eumdem  colorem  habentium,  eadem  affirma- 
tur  esse  natura ;  2°.  vel  quia  proprietates  quse  pertinent  ad 
objectum  uti  apparet,  referuntur  ad  objectum  ut  est  in  se, 
quando  nulla  datur  ratio  cur  id  fiat.  Etenim  cum  obje- 
ctum  non  semper  sehabeat  uti  apparet,  saepe  fit  ut  idea 
objecti  apparentis,  relate  ad  objectum  ut  est  in  se,  evadat 
positive  difformis.  Id  accideret  v.  g.  in  eo  qui  judicaret 
remum  in  aqua  mersum  esse  fractum,  licet  verum  omnino 
sit  remum  fractum  apparere  ;  3°.  vel  quia  mens  aliquid  de 
objecto  negat,  hac  una  innixa  ratione  quod  illud  in  eo  non 
videat.     In    quibus  oinnibus   aliisque  similibus,  judicium 

ponitur  quidem  ab  intellectu,  verum  non  ab  intellectu  sibi 
relicto  —  quia  intellectus  tuin  tantum  necessitatur  ad  ju- 
dicandum  cum  evidenter  videt  rem  aliter  esse  non  posse, 
quo  in  casu,  nullus  esse  potest  errori  locus  —  sed  ab  intel- 
lectu  sub  influxu  voluntatis.  In  voluntatem  ergo  omnis 
error  est  ultimo  refundendus.  Si  autem  non  generalis 
illa  atque  ultiina,  verum  magis  proxima  et  partialis  causa 
errorum  inquiratur,  lios  inultiplici  ex  causa  provenire  ex- 
perientia  docet.  Proveniunt  alii  ex  pnejudiciis  ;  alii  ex 
affectuum  dominatu  ;  alii  ex  serise  considerationis  defectu; 
alii  demum,  et  quamplures,  ex  Logicae  neglectu. 

AllT.   II  —  DE   DIVERSIS    STATIBUS    MENTIS. 

99.  Quando  mens  ad  objectum  aliquod  comparatur,  illud 
aut  ratione  aliqua  attingit  aut  nulla.  Quod  nullo  pacto 
attingit,  id  ipsa  ignorare  dicitur.  Quorum  autem  mens 
ignoratione  non  tenetur,  ea  aut  ita  detegit  ut  iisdem  sine 
titubatione  assensum  preestet ;  aut  assentitur  quidem  sed 
non  plene,  propterea  quocl  oppositum  non  repugnet  esse 
verum  ;  aut  denique  nulli  parti  assensum  prsebet.  Horum 
trium  si  primum  accidat,  mens  dicitur  esse  eerta ;  si  alte- 
rum  opinari;  si  tertium,  ambigere.  Unde  quatuor  mentis 
status:  ignorantise,  dubii,  opinionis,  certidudinis.  Pauca 
de  singulis. 

100.  Ignorantia  est  cognitionis  carentia.  Ab  errore  dif- 
fert,  uti  patet.  Qusedam  res  sunt  circa  quas  mens  sibi 
relicta  nullam  omnino  habet  vel  habere  potest  cogni- 
tionem :  vel  quia  ipsius  captum  superant ;  vel  defectu 
experientise,  ex  qua  cognitio  hominis  exorditur.  At  alise 
res  sunt,  quarum  cognitio  sin  niinus  plena  atque  perfecta, 
aliqualis  tamen  posset  ab  humana  mente  obtineri;  quas- 
que,  plurimas  saltem,  homo  de  facto  ignorat.  Diversas 
in  diversis  hominibus  ignorantia  hsec  potest  causas  habere. 
Provenit  in  quibusdam  ex  ingenii  paucitate ;  in  aliis,  ex 
eo  quod  mediis  destituantur  ad  suas  facultates  evolvendas 

doctrinamque  acquirendam ;  alios,  quibus  ingenium  et 
media  prsesto  sunt,  vel  inertia  aut  animi  torpor,  vel  vo- 
luptatum  appetitio,  vel  etiam  auri  fames  a  seriis  studiis 
aveitunt;  pro  nonnullis  etiam  ignorantia  vel  ex  prsepo- 
stero  studiorum  ordine,  vel  ex  immodico  abstractarum  sub- 
tiliumque  cognitionum  contemptu,  aliisque  causis  ab  his 
non  dissimilibus,  originem  habere  potest. 

101.  Status  clubii  est  suspensio  intellectus  inter  utram- 
que  contradictionis  partem.  Mens  autem  suspensa  manet 
vel  quia  rationes  utrinque  ei  occurrunt,  quibus  quasi  in 
sequilibrio  continetur :  quod  dubium  dicitur  positivum ;  vel 
quia  nulla  ei  occurrit  assentiendi  vel  dissentiendi  ratio :  et 
tunc  dicitur  dubium  negativum.  Hoc  in  casu  mens  melius 
diceretur  ignorare ;  non  enim  quserenti  v.  g.  utrum  sydera 
sint  numero  paria  vel  imparia,  recte  quid  diceret :  dubito  ; 
dicendum  esset :  nescio.  Quse  ad  dubium  referuntur,  in 
Ethica  versantur. 

102.  Opinio  a  S.  Thoma  definitur  actus  intellectus  qui 
fertur  in  unam  contradictionis  partem,  cum  formidine  alte- 
rius.  Opinio  1°.  prout  est  assensus  differt  a  dubio,  in  quo 
nullum  ponitur  judicium ;  prout  vero  juncta  est  cum  errandi 
formidine,  differt  a  certitudine.  Judicium  quod  ita  poni- 
tur  dicitur  probabile.  Secundum  vim  nominis,  probabile 
est  id  quod  probari  potest;  unde  S.  Augustinus  (lib.  2. 
Contr.  Acad.  c.  11)  "quomodo,  ait,  est  illud  quod  sequuntur 
probabile,  si  non  probatur?"  At,  secundum  nominis  usum, 
probabile  dicitur  illud,  quod  licet  non  sit  certo  verum, 
est  tamen  verisimile  et  meret  assensum  viri  prudentis. 
Hinc  probabile  non  dicitur  nisi  relate  ad  mentem  nostram  ; 
si  enim  propositiones  duse  oppositae  in  se  spectentur,  altera 
est  vera,  altera  est  falsa  ;  sed  quum  id  nos  lateat,  mens,  stan- 
tibus  rationibus  solidis  quamquam  non  omnino  indubiis, 
alterutram  contradictionis  partem  amplecti  potest.  Opinio 
2°.  spectata  ratione  fundamenti  quo  innititur,  alia  est 
probabilis  intrinsece,  alia  extrinsece.     Prior  innititur  mo- 

mentis  verisimilibus  in  ipsa  rei  natura  fundatis;  posterior 
auctoritate.  Pro  majori  vel  minori  momentorum  vi, 
opinio  est  magis  vel  minus  probabilis.  Qusecumque  tamen 
ea  sit,  semper  includit  errandi  formidinem.  A  veritate 
ergo  deflectunt,  qui  arbitrantur  "probabilitatem  minorem 
unius  propositionis  elidi  in  conflictu  majoris  probabili- 
tatis,  qua  contradictoria  propositio  gaudet;"  quod  adeo 
est  falsum  ut  quandoque  opinio  minus  probabilis  reperia- 
tur  cum  veritate  conjuucta,  dum  probabilior  opinio  in- 
veniatur  falsa.  Ceterum  qusestio  ista  tractanda  est  iri 
Morali  Philosophia. 

103.  Quando  mens  ab  omni  errons  formidine  libera  judi- 
cat,  certa  esse  dicitur ;  est  proinde  certitudo :  firmitas 
assensus  vel  judicii  sine  formidine  errandi.  Firmitas 
assensus  habetur  ut  elementum  positivum  certitudinis ; 
exclusio  formidinis  errandi  ut  elementum  negativum.  Quo- 
niam  certitudinem  versabimus  in  sequenti  articulo,  hic 
trademus  solum  ejusdem  divisiones.     Dividitur  autem: 

1°.  in  sutycctivam  et  objectivam.  Proprie  loquendo  cer- 
titudo  omnis  subjectiva  est,  est  enim  mentis  affectus;  at 
tribuitur  etiam  objecto  in  quo  assensus  firmitas  fundatur. 
Quare  ut  illa  residet  in  firmitate  assensus,  sic  ista  iu  objecti 
necessitate.  Rationes  quse  assensum  certum  fundant, 
dicuntur  motiva  certitudinis. 

2°.  in  vulgarem  et  philosophicam.  Vulgaris  est  cum 
ille  qui  veritatem  cognoscit  implicite  tantum  assequitur 
adhsesionis  motiva ;  quorum  si  explicita  cognitio  habea- 
tur,  certitudo  evadit  philosophica.  Hsec  illi  prasstat : 
utraque  tamen  vera  est  certitudo,  quum  utrique  data  defi- 
nitio  conveniat. 

3°.  in  naturalem  et  supernaturalem.  Prout  verum  nobis 
manifestatur  assensumque  nostrum  allicit  lumine  rationis 
aut  lumine  fidei,  certitudo  est  naturalis  aut  supernaturalis. 
Utraque  differt  tum  ex  parte  principii,  tum  ex  parte  ob- 
jecti.    Ex  parte  principii,  quia  in  certitudine  naturali  assen- 

sus  ponitur  a  facultate  nostra  tantum ;  in  supernaturali 
autem,  a  facultate  elevata  et  roborata  per  gratiam.  Ex 
parte  objecti,  quia  in  priori  objectum  attingitur  per  legiti- 
mum  exercitium  facultatum  nostrarum  ;  in  posteriori,  per 
revelationem.  Quare  vel  quando  objectum  materiale  in 
utraque  certitudine  est  idem  ;  objectum  formale  est  semper 
diversum  ;  siquidem  illa  omnia  quse  credimus,  creduntur 
propter  auctoritatem  Dei  revelantis. 

4°.  in  metaphysicam,  pliyslcam  et  moralem,  pro  necessi- 
tatis  diversitate  qua  propositio  gaudet.  Omnis  quippe 
certitudo  in  quadam  rei  necessitate  fundatur,  seu  in  iinpos- 
sibilitate  oppositse  enunciationis ;  verum  impossibilitas 
hsec  ex  triplici  capite  provenire  potest.  Vel  enim  exurgit 
ex  eo  quod  enunciatio  terminis  constet  contradictoriis : 
quse  impossibilitas  metaphysica  est;  vel  ex  eo  quod  enun- 
ciatio  naturse  legibus  adversetur,  quse  proinde  his  posi- 
tis,  vera  esse  nequeat :  hsec  est  impossibilitas  physica  ;  vel 
demum  ex  eo  quod  enunciatio  universalibus  atque  constan- 
tibus  hominum  moribus  contraria  sit,  adeoque  est  impos- 
sibilis,  posita  morum  humanoruin  firmitate  :  hsec  est 
impossibilitas  moralis.  (Cf.  Tongiorgi  Log.  407.)  Hinc 
triplex  illa  certitudo.  Prior  est  absolute  necessaria,  pro- 
indeque  nullam  omnino  pati  potest  exceptionem ;  hanc 
exceptionem  physica  pati  potest  a  Deo ;  moralis,  a  libera 
hominis  voluntate ;  hse  proinde  sunt  tantum  lrypothetice 
necessarise.  Exinde  tamen  inferendum  non  est  omne 
dubium  in  his  non  excludi,  qnippe  quum  dubitare  possi- 
mus  utrum  exceptio  habeatur.  Nam,  ut  recte  notat 
Liberatore,  cum  exceptio  legibus  naturalibus  fieri  debeat  a 
Deo  et  Deus  temere  non  operetur:  si  nulla  est  ratio  quse 
suadeat  cursum  naturse  in  casu  illo  esse  suspensum,  non- 
nisi  insipienter  ad  id  suspicandum  moveremur.  Itemque 
cum  exceptio  in  legibus,  quae  mores  hominum  gubernant, 
provenire  debeat  ex  abusu  libertatis,  quo  quis  veluti  hu- 
manitatem  exuerit,  absurdum  est  dubium  quando  nulla  est 

ratio,  quse  tale  portentum  in  casu  de  quo  agitur  conjicere 
faciat.  Quare  etsi  absolute  et  abstracte  exceptio  possibilis 
sit,  eam  tamen  in  concreto  non  dari  scire  possumus.  Quo 
posito,  animus  objecto  adhseret,  quin  ulla  oppositi  formi- 
dine  exagitetur. 

ART.   III. — DE   VERITATIS   ASSECUTIONE. 

§  1 . —  Quaedam  praenotantur. 
104.  Veritatem  assequi  tum  proprie  dicimur,  cum  de 
rebus  ita  judicamus  ut  nulla  sit  errandi  formido ;  id 
autem  sonat  certitudo.  Hanc  in  prsesenti  articulo  versa- 
bimus  sub  respectu  triplici :  scilicet  quoad  ejus  existeu- 
tiam,  perfectionem  modumque  eam  acquirendi.  Atque  ut 
a  certitudinis  existentia  exordiamur,  de  facto  constat 
homines  nativo  facultatum  suarum  exercitio  facta  multa 
atque  principia  indubitauter  cognoscere.  Hanc  esse  dixi- 
mus  certitudiuem  uaturalem  atque  communem.  Ad  hanc 
porro  certitudinem  se  convertit  philosophus,  et  dum  illius 
fundamenta  expendit,  illustrat,  tuetur  ;  dum  errores  notat 
qui  in  usu  mediorum,  quibus  illa  acquiritur,  irrepere 
possunt ;  discit  sibi  de  sua  certitudine  rationem  reddere, 
et  hoc  ipso  certitudinem  philosophicam  sibi  comparat. 
Fuerunt  tamen  philosophi,  hoc  nomine  minime  digni, 
qui,  eo  examine  instituto,  humanam  certitudinem  omni 
destitutam  fundamento  asseruerunt,  atque  alii  alia  ratione 
ducti  una  probabilitate  dixerunt  nos  debere  esse  con- 
tentos.  Hi  sceptici  vocantur,  veritatem  perpetuo  inqui- 
rentes,  eam  numquam  attingentes,  propterea  quia  novse 
semper  exurgant  rationes,  quae  dubium  positivum  in 
mentem  inducunt.  Quem  scepticismum  alii  quoad  omnem, 
alii  quod  aliquam  tantummodo  veritatum  classem  professi 
sunt.  Priores  sceptici  universahs  vocantur,  ex  quorum 
numero  dicitur  esse  Pyrrho  et  Sextus  Empiricus  inter 
antiquos,   inter   recentiores    autem    Humius   et   Baylius. 

Posteriores,  pro  veritatum  classe  de  qua  vel  negant  posse 
aliquid  certo  a  nobis  cognosci,  vel  quam  unice  ncs  certo 
cognoscere  posse  arbitrantur,  diversum  habent  nomen. 
Alii  omnia  historica  facta  in  dubium  revocant  et  sceptici 
historici  vocantur ;  alii  omnem  sensuum  experientiam 
procul  amandantes,  ex  eo  quod  nonnisi  per  rationem 
puram  veritatem  nos  certo  deprehendere  posse  putent, 
Idealistce  nominantur;  alii  e  contra  experientise  nimium, 
rationi  purse  parum  indulgentes  Umjriristce  dicuntur ;  alii 
dum  omnem  auctoritatem,  prsecipue  diviuam,  despiciunt, 
Rationalistarum  nomine  superbiunt ;  quibus  e  diametro 
opponuntur  Traditionalistw,  qui  omnia  divinse  Revela- 
tioni  tribuentes,  humanam  rationem  parum  vel  nihil 
valere  putant  ad  veritatem  assequendam.  Hos  omnes 
prosequi  non  hujus  est  loci ;  contra  scepticos  uuiversales 
tantum  agemus,  atque  certitudinis  non  modo  possibili- 
tatem,  verum  etiam  existentiam  vindicabimus. 

105.  Certitudinem  non  sequo  modo  perfectam  esse  con- 
tendimus,  sed  aliam  alia  esse  majorem,  In  ea  duplex 
distinximus  elementum,  positivum  et  negativum.  Certi- 
tudo  nullos  habet  gradus  in  eo  quod  erroris  formidinem 
excludit;  hac  enim,  vel  minima,  manente,  certitudo  e 
medio  pellitur :  unde  non  minor  sed  nulla  est.  At  si 
certitudo  spectetur  positive,  quatenus  importat  assensus 
firmitatem,  quemadmodum  cseteri  actus  omnes  positivi 
facultatum  nostrarum  intensiores  esse  possunt  vel  remis- 
siores,  ita  et  certitudo.  Id  autem  defendimus  supponendo 
cetera  esse  paria ;  si  enim  v.  g.  ex  una  parte  ponatur 
propositio  quaedam,  legibus  naturse  innixa,  immediate 
evidens ;  atque  ex  altera  propositio  ordinis  metaphysici,  in 
qua  nexus  non  percipiatur  nisi  mediante  ratiocinio,  atque 
certitudines  ex  utraque  provenientes  conferantur,  physica 
metaphysicaB  prsestabit. 

106.  Quamquam  asseramus  praBstantiam  unius  certi- 
tudinis  pra3  alia,  praescindimus  ab  illa  qua^stione  hic  tra- 

ctari  solita,  utrum  nempe  istse  certitudines  pertineant  ad 
eamdem  vel  diversam  speciem.  Sunt  qui  defendunt,  iique 
multi,  specificam  differentiam ;  quia  in  eis  objectum 
formale  est  diversum,  et  objectum  formale  est  quod 
specificat  tum  actum,  tum  ea  qua3  actum  consequuntur. 
Alii  e  contra  negant  diversitatem  objecti  formalis  in  certi- 
tudine  naturali  ac  proinde  ipsam  specificam  differentiam ; 
necessitas  enim  objecti  eodem  modo  cognita,  ajant,  est 
motivum  certitudinis  cum  metaphysicse,  tum  physicoe  et 
moralis.  Discrimen  haberi  dicunt  tantum  relate  ad 
causam  cur  existat  ista  necessitas;  in  unoenim  casu  neces- 
sitas  oritur  ex  ipsa  rerum  natura;  in  alio  prout  liabent 
contingentem  aliquam  formam.  Quod  ipsum  probant  tum 
ex  eo  quod  certitudo  naturalis,  in  quocunque  gradu  spe- 
ctetur,  eamdem' semper  liabeat  essentialem  definitionem , 
tum  etiam  ex  eo  quod  varise  certitudines  naturales  non 
differant  nisi  secundum  majorem  vel  minorem  objecti 
necessitatem :  inagis  autem  et  minus  speciem  non  mutant. 
Litem  dirimere  non  est  operae  pretium. 

107.  Demum  si  attendimus  ad  modum  quo  certitudo 
acquiritur,  eam  non  semper  ex  demonstratione  produci, 
immo  nec  produci  posse  contendimus.  Unde  qusedam 
sunt,  et  esse  debent,  de  quibus  ante  omnem  demonstratio- 
nem  certi  sumus ;  quae  proinde  admittenda  sunt  quin 
demonstrentur.  Ne  exinde  inferas  ea  admitti  sine  ratione  ; 
datur  ratio  ;  sed  veritates  illae  propria  luce  quum  fulgeant, 
mutuata  minime  indigent.  Hinc  vides  quid  sentiendum 
sit  tum  de  sententia  Theodori  Jouffroi  (X>roit  Naturel 
tom.  1,  c.  9),  qui  Reidii  vestigiis  insistens,  principium  et 
fontem  humanae  certitudinis  in  actu  fidei  ccecae  reponit ; 
tum  de  illa  philosophandi  methodo  quam  Renatus  Carte- 
sius  invexit,  quaeque  in  eo  consistit  ut  ad  tempus  dubite- 
mus  non  modo  de  iis,  quse  sensus  et  memoria  suppeditant, 
verum  etiam  de  primis  principiis,  etiamsi  mathematica 
fulgeant  evidentia  —  His  constitutis: 

§  2.  —  Propositio. 

Quoad  eertitudinem  tria  asserimus :  1°.  eam  existere 
proindeque  rejieienda  scepticorum  universalium  commenta  ; 
2°.  spectata  assensus  firmitate,  eam  majorem  vel  minorem 
esse  posse  ;  3°.  adeo  falsum  esse  ad  eam  nonnisi  demonstra- 
tionis  ope  perveniri,  ut,  hoc  admisso,  demo.istratio  omnis 
impossibilis  evadat. 

108.  la  Paes.  1°.  Mens  tum  certa  esse  dicitur,  cum 
veritati  aclhseret  sine  formicline  errancli;  atqui  multa  quse 
ordinem  idealem  vel  experimentalem  respiciunt,  aut  ad 
mores  hominum  referuntur,  ita  cognoscuntur  ab  liomine ; 
ergo.  Quis  revera  unquam  sibi  persuadeat  duo  tribus  addita 
non  conficere  quinarium,  aut  id  in  clubium  vertat?  quis 
clum  asserit  ignem  comburere,  aut  matres  generatim  suam 
prolem  amare,  dubio  vel  levissimo  tenetur?  Quod  ipsum 
scepticorum  agendi  ratio  connrmat,  quippe  qui  non  secus 
ac  cseteri  homines  vitse  usibus  se  accomodant;  eadem 
fugiunt  ut  noxia ;  eadem  appetunt  ut  grata,  etc.  Hoc 
argumentum  quum  quidam  contra  scepticum  attulisset, 
"difhcile  est  naturam  exuere"  scepticus  reposuit.  Ergo 
nisi  humanam  naturam  exuere  velimus,  certituclinis  factum 
admittamus  oportet. 

2°.  Nec  ad  aliucl  clevenies,  si  ipsum  attendas  universale 
clubium,  quod  cum  naturse  adversatur,  tum  manifestis 
contraclictionibus  scatet.  Etenim  nihil  compertum  est 
magis,  quam  quocl  humana  ratio  naturaliter  scire  desicle- 
ret;  et  quidem  non  utcumque,  sed  ita  ut  quiescat  in 
possessione  objecti  ad  quod  tendit.  Atqui  huic  naturali 
sciendi  clesiderio  contradicit  scepticismus ;  quo  admisso, 
admitti  pariter  deberet  potentiam  naturaliter  ad  aliquod 
objectum  tendentem,  ab  eoclem  semper  deficere.  Ergo. 
Insuper  scepticorum  principium  "nihil  certo  a  nobis  co- 
gnosci  posse"  inclubiumne  est  vel  secus  ?     Si  prius :  ergo 

saltem  principium  illud  est  certo  tenendum;  ergo  duni 
dubium  universale  adstruunt,  illud  hac  affirmatione  de- 
stiuunt ;  si  posterius :  ergo  falsum  est  de  omnibus  esse 
dubitandum,  proindeque  verum  est  qusedam  a  nobis  co- 
gnosci  certo  posse.  Jamvero  si  eorum  principium  verum 
est  —  et  ut  tale  ipsi  illud  proclamant  —  jam  multa  alia  dici 
debent  cum  certitudine  cognosci.  Nam  principium  illud 
vel  est  immediatum  vel  mediatum.  Immediatum  non  esse 
per  se  patet,  et  sceptici  concedunt.  Est  ergo  mediatum. 
Porro  judicium  mediatum  habetur  per  ratiocinium  ;  ergo : 
-a)  certi  sumus  de  veritate  pramiissarum  ;  conclusio 
quippe  certa  niti  nequit  dubiis  principiis  ;  — 6)  certi  su- 
mus  de  principiis  illis,  quse  omnis  ratiocinatio  supponit,  ac 
de  illo  praesertim  quod  "idem  nequeat  simul  esse  et  non 
esse;"  — c)  certi  sumus  de  rationis  valore  ad  aliquid  co- 
gnoscendum;  qiu  enim  aliquid  certo  cognosceretur,  si 
medium  quo  cognoscitur  fallax  supponeretur?  —  d)  certi 
sumus  de  multis  aliis  notionibus:  scilicet  quid  sit  error, 
quid  dubium,  quid  certitudo,  quid  veritas,  multaque  alia. 
H»c  omnia  admitti  debent,  vel  si  quis  dicat  scepticorum 
principium  immediatum  esse. 

109.  2a  Pars.  Quilibet  effectus  est  proportionalis  causee 
a  qua  necessario  producitur ;  causa  autem  quae  trahit 
mentis  assensum  est  vis,  quam  in  ea  exercent  motiva  certi- 
tudinis,  seu  rationes  objectivee,  quae  probant  propositionis 
necessitatem.  Atqui  hsec  vis  potest  esse  varia  duplici  ex 
capite  :  1°.  ex  parte  ipsorum  motivorum,  quae  diversa  sunt 
numero  et  qualitate.  Datur  quippe  necessitas  meta- 
physica,  physica  et  moralis.  Ergo  diversa  vi  mentem 
sollicitabunt ;  ergo  vario  gradu  mentis  assensum  ad  se 
rapient.  2°.  Haec  vis  motivorum  afficit  facultatem  intelli- 
gendi ;  ergo  hujus  facultatis  perfectio  et  adjuncta,  quse 
facultatem  hanc  bene  dispositam  reddunt,  in  actus  intensi- 
tatem  influere  debent.  Hinc  est  quod  varia  erit  hsec 
intensitas  ex  ingenio   majori  vel  minori ;    ex   attentionis 

gradu  ;  speculationis  exercitio  aliisque  icl  genus  acljunctis. 
3°.  Hinc  etiam  fluit  certitudinem  superuaturalem  prse 
naturali  consideratam  majori  firmitate  gaudere,  quia  a 
prsestantiori  et  potentiori  causa  gignitur. 

110.  oa  Pars.  Natura  mentis  humanse  ea  est  ut  a  prae- 
sentia  veritatis  necessario  ad  assensum  pertrahatur.  Omnis 
enim  potentia  necessario  conquiescit  in  objecti  possessione 
ad  quod  natura  sua  tendit;  atqui  hoc  pro  mente  est  verum 
cognitum  ;  ergo  in  hoc  debet  mens  conquiescere,  proinde- 
que  assensum  sine  dubitatione  ponere.  Porro  veritates 
plures  immediate  menti  affulgent;  ergo  plura  juclicia  mens 
ediate  ponit,  quse  formidinem  omnem  erroris  exclu- 
unt;  ergo  falsum  est  certitudinem  haberi  non  posse  nisi 
ope  demonstrationis —  Quin  immo,  ut  propositio  asserit, 
demonstratio  evaderet  impossibilis.  Nam  clemonstratio 
est  deductio  ex  aliis  principiis,  de  quibus  certus  esse  quis 
debet  ut  sit  de  conclusione  certus.  Si  ergo  jugiter  quis 
postularet  principiorum  probationem  ut  cle  illis  certus 
esset,  numquam  haberet  probationis  finem,  proindeque 
nullam  umquam  haberet  demonstrationem.  Aliis  verbis: 
nulla  est  illi  possibilis  demonstratio,  cui  nulla  est  possibilis 
cognitio  certa;  atqui  rejecta  certitudine,  quse  ex  perce- 
ptionibus  immediatis  habetur,  nulla  est  amplius  possibilis 
cognitio  certa ;  ergo. 


CAPUT  SECU£TDUM. 

De  Mediis  Cog^oscendi  Veritatem. 

111.  Ex  iis  quse  hactenus  diximus  manifestum  est  plures 
esse  in  nobis  cognitiones  certas.  Habet  ergo  homo  media 
quibus  illas  comparat.  Ista  sunt  facultates  cognoscitivse, 
sensus  sc.  externi,  sensus  interni,  intelligentia.  De  his 
agemus  in  hoc  capite;  non  quidem  expendendo  quid  facul- 

tates  istse  sint,  sed  illas  considerando  relate  ad  veritatem 
acquirendam  :  scilicet  agemus  de  earum  veracitate. 

ART.    I.  —  DE   SENSIBUS    EXTERNIS. 
§1.  —  Notiones  praeviae. 

112.  Sensibilltas  est  facultas  perceptiva  quse  ab  anima 
ope  organorum  exercetur.  Ipsius  actus  dicitur  sensatio. 
Organum,  quod  in  animali  dicitur  etiam  sensorium,  est 
pars  corporis  peculiari  structura  gaudens  pro  exercitio 
alicujus  functionis  vitalis.  Sensibilitas  dividitur  in  exter- 
nam  et  internam.  Prior  liic  agitur,  qiue  in  quinque 
sensus  dispescitur,  videlicet  visum,  auditum,  olfactum, 
gustum,  et  tactum.  Horum  organa  sunt  ex  ordine  oculi, 
aures,  nares,  palatus,  cutis. 

113.  Sensus  externus  est  "facultas  percipiendi  corpora 
externa  per  impressionem  in  organo  productam."  Quse 
definitio  ut  intelligatur,  tria  declaranda  sunt,  quorum 
primum  respicit  ipsam  facultatem ;  alterum,  objectum ; 
tertium,  conditionem  ut  facultatis  actus  possit  haberi. 
Quare  1°.  facultas  sensitiva  est  propria  compositi ;  scilicet 
pertinet  simul  ad  animam  et  ad  corpus  quatenus  con- 
stituunt  principium  unum  operationis.  In  eo  datur  dis- 
crimen  inter  sensum  et  intellectum  ut,  dum  hujus  sub- 
jectum  est  anima  tantum,  illius  subjectum  sit  anima  et 
corpus;  neque  enim  corpus,  neque  anima  separatim  sumpta 
sentire  possunt.  Corpus  sentire  non  posse,  probabitur 
in  Psychologia ;  ceterum  experientia  docet  nullam  in 
cadavere  dari  sensationem  licet  corporis  eadem  dispositio 
et  structura  maneat.  Cartesius  posuit  animam  solam  esse 
sensationis  subjectum ;  verum,  hoc  admisso,  tollitur  omne 
discrimen  inter  sensitivam  et  intellectivam  facultatem  ; 
quia  ratio  discriminis  est  in  eo  ut  altera  sit  organo  alligata, 
altera  secus.  Insuper  dici  deberet  vel  brutorum  animas  a 
nostris  minime  differre :  differunt  quippe  prsecise  in  hoc 

quod  nullam  habeant  potentiam  a  corpore  intrinsece  incle- 
pendentem  ;  vel  bruta  esse  mere  machinas,  quod  revera 
sensui  communi  valedicens  Cartesius  asseruit.  Nobis  stet 
facultatem  sensitivam  esse  essentialiter  organicam. 

2°.  Illud  quod  per  sensationem  attingitur  dicitur  et  est 
sensationis  objectum.  Vocatur  sensibile,  ut  intellectus 
objectum  intelligibile.  Scholastici  objecta  sensuum  exter- 
norum  dispescunt  in  propria,  communia,  per  accidens. 
Sensibilia  propria  ea  vocant  quse  sic  ab  uno  sensu  percipi- 
untur,  ut  sub  eadem  ratione  a  quovis  alio  non  percipi- 
antur ;  communia,  quse  a  pluribus  sensibus  percipiuntur ; 
per  accidens,  quidquid  percipitur  a  sensibus  propter  con- 
comitantiam  vel  connexionem  quam  habet  cum  sensibili 
proprio  vel  communi.  Juxta  hanc  divisionem  sensibile 
proprium  contineri  dicunt  qualitatibus  sensibilibus  cor- 
porum,  a  quibus  singuli  sensus  determinantur.  Sic  visui 
assignant,  tamquam  proprium  objectum,  lucem  cum  suis 
diversis  coloribus;  auditui,  sonos;  olfactui,  odores;  gustui, 
sapores;  tactui,  qualitates  tangibiles :  ut  est  resistentia, 
asperitas,  temperatura  corporis,  etc.  Sensibile  commune 
illas  qualitates  esse  ponunt,  quas  recentiores  philosophi 
post  Locke  vocant  primas:  ut  sunt  magnitudo,  distantia, 
figura,  motus,  quies.  Tandem  sensibile  per  accidens 
decernunt  esse  id  cui  insunt  proprietates  illee,  quae  sunt 
objectum  proprium  vel  commune  sensuum,  scilicet  sub- 
stantiam  ipsam  rei.  Ut  climcultates  quseclam  praBoccu- 
pentur  duo  hsec  nota : 

d)  Substantia  dupliciter  consiclerari  potest,  vel  tam- 
quam  illucl  per  quod  res  in  aliquo  genere  vel  aliqua 
specie  constituitur ;  vel  tamquam  id  quocl  est  subjectum 
qualitatum,  sive  cui  qualitates  inhserent.  Priori  modo 
accepta,  substantia  est  objectum  intellectus  ;  at  si  posterio- 
ri  moclo  accipiatur,  est  objectum  per  accidens  sensuum. 
Qualitates  enim  non  abstracto  sed  concreto  modo  percipi- 
untur  a  sensibus;  quia  non  percipiunt  sensus  v.  g.  colorem 

aut  odorem  ut  sic,  sed  coloratum  et  odoriferum,  et  quidem 
in  his  et  non  aliis  circumstantiis,  hic  et  nunc  existens ; 
atqui  perceptio  qualitatis  sensibilis  determinate  et  in  con- 
creto  existentis  est  aliquo  modo  perceptio  ipsius  substan- 
tise  corporese ;  Ergo.  Caeterum  id  ex  communi  sensu  patet. 
Omnes  quippe  putamus  nos  oculis  nostris  hominem,  equum, 
coelum,  etc.  videre.  Qui  autem  id  fieret,  nisi  substantiam 
ipsam  corpoream  facultas  sensitiva  attingeret?  Ergo  est 
ipsa  sensus  objectum,  quamvis  implicite  tantum  et  confuse 
percipiatur. 

b)  Sensibiles  etiam  qualitates  dupliciter  spectari  possunt, 
vel  in  se,  considerando  absolute  quid  sint  et  quomodo  sint; 
vel  relative  ad  sensus  nostros,  id  est  secundum  illam  affe- 
ctionem,  quam  in  nobis  excitant  vel  excitare  valent.  Hoc 
altero  sensu  qualitates  sensibiles  sunt  objectum  sensitivse 
facultatis.  Hinc  quando  de  corporibus,  juxta  sensuum 
relationes,  qualitates  sensibiles  affirmamus,  nihil  aliud 
dicimus  quam  quod  corpora  nos  hoc  vel  illo  modo  afficiant: 
quod  judicium,  ut  probabitur,  verum  est.  Neque  exinde 
timendum  est  ne  sensibiles  corporum  qualitates  diversi- 
mode  diversos  liomines  afficiant ;  organorum  enim  stru- 
ctura,  si  quoad  essentialia  spectetur,  eadem  in  omnibus  est, 
ut  ex  observationibus  anatomicis  constat. 

3°.  Conditio.  Ut  perceptio  habeatur,  prseter  facultatem 
cognoscitivam  et  objectum  cognoscibile,  requiritur  unio 
aliqua  objecti  cum  facultate,  et  quidem  in  ipsa  facultate 
cognoscente,  quippe  in  qua  cognitio  habetur.  Conjunctio 
autem  hasc  fieri  nequit,  ut  patet,  quatenus  objectum  ipsum 
physice  ingrediatur  facultatem.  Unde,  quidquid  alii  sen- 
serint  et  sentiant,  scholastici  docent  conjunctionem  fieri 
specie  quadam  ab  objecto  in  facultatem  impressa,  quse 
species  nihil  est  aliud  "  quam  objecti  actio  in  facultatem 
recepta,  per  quam  facultas  ad  actum  determinatur." 
Hanc  vocant  speciem  sensibilem  impressam,  ut  eam  di- 
stingnant   a   specie  sensibili  expressa,  quse  est  ipse  sensa- 

tionis  actus.     Ha3c  eadem  fusius  iu   Psychologia   tracta- 
bimus. 

114.  Sensationes  ab  objectis  realiter  extra  nos  existen- 
tibus  in  nobis  determinari,  tam  certum  est,  quam  quod 
certissimum.  Id  tamen  inficias  habent  Idealista?,  quibus 
nullorum  corporum  existentia  videtur  admittenda,  vel 
certe  de  ea  summopere  dubitant.  Reprsesentationes 
autem  corporum  in  nobis  existentes  explicare  conantur 
recurrendo  alii  ad  activitatem  subjecti  cogitantis,  alii  ad 
actionem  ipsius  Dei.  Illi  Idealistse  subjectivi,  hi  objectivi 
dicuntur.  Priorum  dux  est  Fichte  prsesertim,  posteri- 
orum  Berkeley.  Aliquid  de  his  erroribus  dicemus,  non 
eo  quidem  fine  ut  majorem  de  sensationis  objectivitate 
certitudinem  mens  nostra  adipiseatur,  sed  potius  ut  isto- 
rum  hominum  sophismata  patefiant. 

§  2.  —  Propositio. 
1.  Judicia  quce  sensuum  relationibus  innituntur  falsa 
esse  per  se  nequeunt,  quando  constat  sensus  fuisse  recte 
dispositos  et  convenienter  adhibitos.  2.  Causa  porro  imme- 
diata,  sensationem  determinans,  non  alia  esse  potest  quam 
corpora  extra  nos  realiter  existentia. 

115.  la  Pars.  Ut  judicium  relationibus  sensuum  in- 
nixum  falsitati  non  sit  obnoxium,  qua^dam  attendeiuhe 
sunt  conditiones,  quas  qui  negligit,  is  non  sensuum  infi- 
delitati,  sed  proprise  oscitantise,  vel  ignorantise,  vel  teme- 
ritati  errores  debet  adscribere,  in  quos  prolabitur.  Has 
conditiones  1°.  juvat  declarare.     Quare  : 

a)  Organa  sensoria  nullo  naturali  vitio  laborent,  seu 
sint  recte  disposita  et  saiia.  Facultas  enim  sentiendi  est 
facultas  non  animae  solius,  sed  animse  conjuncta3  cum  cor- 
pore,  ita  ut  corpus  ad  actus  istius  facultatis  concurrat  in- 
trinsece.  Unde  eo  immutato  vel  vitiato,  immutetur  opor- 
tst   ipsa   sensatio.      Hinc    est   quod   organum   gustus   in 

eegrotis,  cum  sit  corruptis  humoribus  infectum,  uon  potest 
ex  cibis  eaiu  liabere  commotionem,  cui  grata  saporis  sensa- 
tio  respondere  solet.  Id  ipsum  intelligeiidum  est  de  vio- 
lentioribus  impressionibus  ab  objecto  aliquo  receptis,  quse 
organa  niniis  commoveut  eaque  ad  tempus  inepta  reddunt 
ad  tenuiores  impressiones  apte  recipiendas.  Hsec  prima 
conditio  respicit  facultatem  ipsam. 

b)  Altera  respicit  objectum  quod  per  facultatem  attin- 
gitur.  Kes  sensui  accommodata  ac  proportionata  esse  debet 
tum  quoad  magnitudinem,  tum  quoad  distantiam,  tum 
quoad  motum.  Si  res  sit  nimis  exigua,  nullam  in  sensi- 
bus,  nisi  forte  in  olfactu,  impressionem  efficere  poterit.  Si 
nimis  distans,  aut  res  indistincta  apparebit,  aut  justo 
minor,  aut  etiam  lmlla,  vel  alio  modo  ac  est.  Sic  turris 
quadrata  eminus  conspecta  videtur  rotunda,  et  sol  appa- 
let  ad  instar  circuli  plani  bipedalis  diametri.  Si  demum 
res  nimis  cito  moveatur,  fallacem  sui  speciem  exliibebit : 
sic  torris  ignitus  citissime  in  gyrum  actus  speciem  offert 
circuli  ignei. 

<?)  Tertia  conditio  respicit  medium  inter  facultatem  et 
objectum  interpositum.  Ex  eo  provenire  posset  ut  res  vel 
ubi  non  est,  aut  etiam  qualis  non  est,  esse  videatur.  Sic 
nummus  interdum  videtur  positus  in  mediis  aquse  stratis, 
cum  revera  sit  in  ipso  vasis  fundo ;  et  remus  in  aqua 
fractus,  cum  revera  integer  sit  ac  rectus.  Nimirum  lucis 
radii  per  crassiorem  materiam  in  subtiliorem  emissi  a 
recto  tramite  deflectunt,  atque  per  aliam  viam  ad  oculos 
perveniunt.  Quoniam  autem  visio  fit  juxta  directionem 
radiorum  qui  ad  oculum  pertingunt,  liinc  est  quod  res 
appareat  alio  in  loco  ac  est,  aut  sub  diversa  forma  ab  ea 
quam  reapse  habet.  Si  hsec  attendantur,  judicia  relatio- 
nibus  sensuum  innixa  vera  sunt.     Nam  : 

2°.  Homines  —  a)  maximam  habent  fiduciam  in  relatio- 
nibus  sensuum.  Hoc  constat  ex  eo  quod  omnium  maxi- 
mum  argumentum  afferre  putamus,  cum  dicere  possumus 

nos  vidisse,  audivisse,  tetigisse  rem.  Atqui  hanc  ncluciam 
uon  haberent  si  judicia  sensuum  relationibus  innixa  vera 
non  essent,  vel  si  sensus  essent  fallaces ;  quia  si  vel  quan- 
do  sensus  essent  recte  dispositi  et  convenienter  adhibiti, 
in  errorem  prolaberemur,  errores  isti  frequentes  essent, 
quippe  quod  facultas  per  se  esset  fallax.  Fierine  ergo 
posset  ut,  stantibus  iis  erroribus,  tanta  sensibus  ndes 
adhiberetur?  Certe  non  ;  ut  nullam  ficlem  illi  homini  ad- 
hibere  solemus,  qui  ssepe  mentitur:  cui  vix  creclimus  vel 
cum  veritatem  clicit.  —  6)  Sensus  nobis  Deus  tribuit  ut 
per  ipsos  ccgnoscamus  qusecumque  de  corporibus  scire 
nostra  refert ;  secus  cur  eos  nobis  cledisset?  Ergo  esse 
debent  meclia  apta  ad  hunc  finem  attingendum.  Atqui  si, 
utut  sensus  recte  aclhiberentur,  in  erronea  juclicia  hominem 
inciucerent,  essent  media  acl  finem  iiiepta.  Ergo. — t5)  Quse 
declarationes  —  non  voco  argumenta,  siquiclem  proprie 
loquendo  thesis  probari  nequit  —  valent  pro  perceptione 
sensibilis  tum  proprii,  tum  communis,  eaclem  quippe  est 
ratio.  De  perceptione  sensibilis  per  acciclens  nihil  clici- 
mus,  quia  substantia  implicite  tantum  et  indirecte  per- 
cipitur. 

116.  2a  Pars.  Apparitiones  corporum  perpetuo  nobis 
obversantur.  Hujusmocli  factum  ipsi  Iclealistae  aclmittunt, 
siquidem  illud  explicare  conantur.  Jamvero  harum  appa- 
ritionum  causa  vel  est  animus  ipse  ;  vel  Deus,  corporibus 
non  existentibus ;  vel  corpora  ipsa  realiter  extra  nos  exi- 
stentia  ;  Atqui  ciuo  priora  repugnant ;  Ergo  tertium  est 
admitteiidum. 

1°.  Primum  repugnat.  Nam  si  corporum  apparitiones 
unice  prodirent  ab  activitate  entis  cogitantis,  quicl  exten- 
sum  prsebere  nequirent,  siquidem  animus  est  simplex ; 
prseberent  quid  internum,  quia  essent  mere  modificationes 
entis  cogitantis ;  revocari  possent  qnando  omnes  poneren- 
tur  conclitiones  quse  a  subjecto  cogitante  penclent.  Atqui 
de  facto  constat  modificationes  iilas  —  a)  exhibere  aliquid 

extensum  et  divisibile ;  —  b)  reprsesentare  aliquid  extra 
animum  constitutum  ab  eoque  distinctum  ;  —  c)  nec  posse 
pro  lubitu  haberi,  vel  positis  omnibus  conditionibus,  quse  a 
subjecto  pendent ;  Ergo  apparitioues  corporum  non  pen- 
dent  a  sola  vi  principii  cogitantis. 

2°.  Secundum  repugnat.  Nam  repugnat  Deum  in  errorem 
eumque  invincibilem  inducere  humanam  naturam.  Id  ab 
Ipsius  veritate  et  bonitate  absonum  est ;  a  veritate,  quia 
Deus  ipse  esset  causa  immediata  et  positiva  illius  erroris ; 
a  bonitate,  quia  induceret  homines  ad  tot  facienda  et 
patienda  ad  ea  obtinenda  vel  vitanda,  qua3  nullam  in  se 
haberent  realitatem.  Atqui  si  Deus,  corporibus  non  ex- 
istentibus,  excitaret  in  nostris  mentibus  corporum  reprse- 
sentationes,  uti  ea3  nunc  nobis  exhibentur,  humanam 
uaturam  in  errorem  invincibilem  induceret ,  Ergo.  Hoc 
argument.um  plene  evolutum  invenies  apud  Tongiorgi 
(Log.  p.  300);  qusedam  tantum  liuc  afTeram.  Illa  per- 
suasio  invincibilis  est  qiue  non  potest  vel  ad  instans  de- 
poni ;  quse  est  qusedam  naturse  necessitas ;  qua  majorem 
ipsa  veritatis  experientia  gignere  non  posset.  Ha3c  per- 
suasio,  si  veritati  non  cimgrueret,  errorem  constitueret 
invincibilem ;  Atqui  talis  est  persuasio  de  corporum  exi- 
stentia.  Deponi  nequit  vel  ab  iis  qui  vellent:  vel  ab 
Idealistis  ;  est  quaBdam  naturae  necessitas  :  nobiscum  oritur, 
nobiscum  adolescit,  ab  ipsa#  ratione  validissime  confirma- 
tur  ;  nequit  esse  major :  si  enim  corpora  revera  existerent, 
eorum  existentia  nequiret  evidentius  nobis  manifestari  — 
Remanet  ergo  tertium,  sc.  repra?sentationes  illas  corporum 
determinari  a  corporibus  realiter  extra  nos  existentibus  ; 
unde  per  sensationes  certo  cognoscimus  corpora  existere. 

§3.  —  Prsecipuis   difficultatibus    occurritur. 

117.  Dicunt  I.  Testimonio  sensuum  nulla  est  fides 
adhibenda.     Nam — a)  multae  idese,  juxta  relationes  sen- 

suum  efformatae,  falsae  sunt;    et — b)  saepe  sensus  unam 
rem  pro  alia,  quae  ipsis  pbversatur,  percipiunt. 

Respondeo :  Nego  antec.  Ad  lum.,  Dist:  Ideae  quae 
cum  sensibili  perceptione  efformantur  falsae  sunt;  nego ; 
falsa  sunt  judicia  quae  efformantur  juxta  sensationes, 
subd. ;  cum  sensus  ad  objecta  propria  adhibentur  et  sani 
sunt ;  nego  ;  secus,  concedo.  Ad  2um.,  nego  prorsus.  Sensus 
qualitates  percipere  clebent;  transitus  a  qualitatibus  ad 
substantiam  non  fit  a  sensibus,  verum  ab  intellectu,  qui 
errare  potest  dum  magis  affirmat  quam  videt,  ut  diximus 
dum  egimus  de  errorum  causis.     Recole  dicta. 

118.  Dicunt  II.  Sensus  fallaces  sunt  vel  cum  recte 
adhibentur.  Testantur  quippe  qualitates  quibus  affici- 
untur,  ut  jyut&frigidi,  calidi,  etc.  inesse  corporibus,  quibus 
tamen  non  insunt. 

Respondeo :  Si  qualitates  illae  accipiantur  ut  sunt  affe- 
ctiones  subjecti  sentientis,  verum  est  eas  non  in  rebus  sed  in 
nobis  esse ;  at  si  accipiantur  pro  catcsis  a  quibus  tales 
affectiones  in  nobis  producuntur,  revera  sunt  in  rebus 
ipsis.  Hinc  sensatio  calidi  et  frigidi  est  utique  in  nobis ; 
sed  objecta,  puta  ignis  vel  glacies  a  quibus  sensatio  illa 
producitur,  sunt  quid  extra  nos.  Deinde,  ut  in  praenotatis 
diximus,  qusestio  hic  non  est  de  natura  intrinseca  sed  de 
existentia  simpliciter  rerum,  quas  per  sensus  externos 
percipimus,  et  quidem  ut  sunt  relate  ad  nos. 

119.  Dicunt  III.  Sensiles  repraesentationes  sunt  merse 
affectiones  animi ;  Atqui  ex  affectionibus  mere  subjectivis 
non  legitime  infertur  existentia  objectorum  extra  nos ; 
Ergo.      , 

Resp.  Negari  debet  repraesentationes  corporum  esse 
affectiones  animi  tantum.  Facultas  sentiendi  est  facultas 
totius  humani  compositi,  seu  animi  conjuncti  cum  corpore, 
ex  qua  conjunctione  unum  exurgit  ontologice  subjectum  : 
et  in  ente  a  qualibet  materiae  concretione  libero  hujusmodi 
facultas  omnino  repugnat.  —  Insuper  negandum  est  sensa- 

tiones  nostras  tales  esse  ut  nullam  dicant  relationem  acl 
objecta  extra  nos  posita  ;  sunt  eniin  objectorum  reprsesen- 
tationes.  Qua  posita  in  nobis  corporum  reprsesentatione, 
inter  corpora  realiter  existentia  et  sensationes  nostras, 
aliqua,  quaecunque  ea  sit,  clebet  esse  connexio  vel  relatio. 
Prseterea  qui  allatse  a  nobis  demonstrationis  vim  perspexit, 
probe  vicl^;  difficultatem  ex  eo  petitam,  quod  non  intelli- 
gamus  quomoclo  corpora  agaut  in  nos,  non  Labere  locum. 
Etiamsi  enim  actio  corporum  in  animum  nostrum  repu- 
gnaret,  non  potest  ostendi  repugnans  actio  corporis  in 
animam  corpori  conjunctam.  Ex  liac  enim  conjunctione 
resultat  ununi  principium  actionis  et  passionis.  Corpus 
ergo  externum  quod  agit  in  corpus,  cui  anima  conjuncta 
est,  eo  mediante  aniinam  ipsam  immutare  et  afficere  debet. 
Hinc  patet  corpora  externa  esse  causam  partialem  propor- 
tionatam  affectionum  sensibilium.  Causa  enim  actum 
eliciens  est  facultas  sensitiva;  causa  autem  hunc  actum 
determinaus  est  corpus  externum,  quocl  impressionem 
facit  in  corpus  cui  anima  conjuncta  est. 

120.  Dicunt  IV.  Utpossemus  cognoscere  causam  horum 
reprsesentationum  non  esse  in  nobis,  —  a)  deberent  nobis 
plene  innotescere  vires  animse  cognoscentis ;  quas  vires 
plene  non  cognoscimus.  —  &)  Prasterea  ratio  ostendit 
Deum  posse  producere  in  nobis  corporum  reprsesenta- 
tiones,  iis  non  existentibus  ;  et  de  facto  —  <?)  docet  expe- 
rientia  id  Deum  pluries  fecisse  ;  immo  —  d)  debere  Deum 
semper  id  facere  ex  eo  colligitur,  quod  sapientissimus  est ; 
sapientis  enim  est  non  facere  per  plura,  quocl  fieri  potest 
per  pauciora. 

Resp.  Quoad  primam  probationem  quaa  favet  idealismo 
subjectivo,  dicimus:  ut  possemus  cognoscere  causam 
harum  repraesentationum  non  esse  in  nobis,  deberet  nobis 
plene  innotescere  quidquid  positive  vires  animi  possint, 
nego ;  cleberet  innotescere  aliquid,  ex  quo  certe  intelli- 
gamus  illas  non  posse  id  de  quo  agitur ;  conc.     Atqui  has 

vires  plene  non  cognoscimus ;  et  nihilominus  aliquid  co- 
gnoscinms  ex  quo  evidenter  intelligimus  illas  esse  non 
posse  adaequatam  causam  repraesentationum  sensibilium ; 
conc. ;  nihil  hujusmodi  cognoscimus  ;  neg.  —  Relate  ad 
caetera  argumenta  quae  militant  pro  idealismo  objectivo, 
haec  sunt  notanda.  Licet  nulla  sit  potentia  in  Deo  quae 
harmoniam  non  habeat  cum  caeteris  ejus  attriJbutis,  nihi- 
lominus,  nostro  concipiendi  modo,  possumus  distinguere 
potentiam  aliquam  absolutam,  et  potentiam  compositam 
cum  aliis  divinis  perfectionibus.  Potentia  absoluta  dicit 
in  suo  conceptu  vim  ex  sese  parem  efficiendi  quidquid 
contradictionem  non  involvit ;  at  haec  potentia  nullius  rei 
est  causa.  Potentia  comparata,  quae  est  causa  rerum, 
dicit  hanc  eamdem  potentiam,  sed  quatenus,  ut  ita  dicam, 
est  expedita  ad  agendum,  cum  ejus  operatio  consonet 
harmonice  cum  sapientia,  bonitate  aliisque  Dei  perfe- 
ctionibus.  Jamvero  utrum  Deus  potentia  absoluta  possit, 
non  supposita  corporis  nostri  existentia,  excitare  in  nobis 
corporum  repraesentationes,  non  est  necesse  ut  definiatur 
ad  difficultatem  solvendam.  Potentia  vero  comparata  cum 
ejus  veracitate  et  bonitate  non  potest.  Etenim  hujus- 
modi  affectiones,  ex  sui  natura,  repraesentant  objectum  ut 
reale  et  ut  realiter  distinctum  a  nobis.  Unde  si  Deus 
illas  excitaret  in  nobis,  corporibus  non  existentibus  atque 
illarum  reprsesentationi  minime  respondentibus,  nos  neces- 
sario  deciperet.  Potest  tamen  id  facere  in  aliquo  casu 
particulari,  qui  sit  ordinis  universalis  exceptio ;  quando 
adsit  sapientissimus  finis  et  exceptio  cognosci,  proindeque 
error  vitari  possit.  Huc  referri  debent  facta  peculiaria 
quae  in  difficultate  innuuntur,  relate  ad  quae  semper  vitari 
potuit  error. —  Relate  vero  acl  axioma  allatum,  vix  intelli- 
gitur  quid  sibi  velit :  hinc  non  axioma  erit  dicendum  sed 
ad  summum  propositio  secundum  aliquem  sensum  vera. 
Sensus  autem  verus  hic  est,  quod  qui  sapiens  est,  una  cum 
mediis  aptis  ad  finem,  non  adhibet  media  inutilia;  multi- 

tudinem  autem  mediorum  majorem  vel  minorem,  qua  uti 
vult,  determinat  juxta  finem  quem  intendit.  Porro  in 
hac  sententia  nihil  est  quod  thesi  adversetur,  immo  nihil 
est  quod  illi  non  faveat.     (Cf.  Tedeschini,  Logica.) 

ART.    II. — DE   SENSIBUS   INTERNIS. 

121.  Hominem  facultatibus  quibusdam  prseditum  esse, 
quibus  interna  facta  sensibiliter  cognoscit,  experientia 
testatur.  Facultates  istas  vocantur  sensus  interni  ;  vccan- 
tur  sensus,  quia  organicse  sunt ;  interni,  quia  earum  organa 
intus  latent.  Sensibilitatis  internae  multiplex  est  facultas. 
Duas  hic  tantum  expendimus,  quarum  altera  retinet 
nomen  sensus  interni,  vel  dicitur  etiam  sensus  interior  aut 
communis ;  alteram  philosophi  vocant  phantasiam  vel 
imaginationem. 

122.  Sensus  internus  1°.  ut  diximus,  est  facultas  or- 
ganica.  Communiter  docent  philosophi  ejus  organum 
residere  in  systemate  nerveo,  quod  centrum  habens  in 
cerebro,  per  totuin  corpus  extenditur.  Ipsius  objectum 
aunt  facta  interna  sensibilia.  Factum  internum  generatim 
dicitur  qusecumque  modificatio  vel  affectio  subjecti.  Istse 
autem  affectiones  sunt  duplicis  ordinis  ;  alia3  solius  animse; 
aliae  compositi  humani.  Priores,  ut  infra  dicetur,  sunt 
objectum  conscientise ;  posteriores  a  sensu  interno  attin- 
guntur.  Quare  per  sensum  internum  percipimus  bonum 
vel  malum  statum  organismi  et  seusationes  omnes  sen- 
suum  externorum,  prout  sunt  modificationes  subjectivse. 
Affectiones  autem  subjecti,  quatenus  objectum  sunt  sen- 
sus  interni,  non  attinguntur  abstracte  sed  concreto  modo ; 
hoc  est  attinguntur  prouti  sunt  in  subjecto ;  unde  potius 
attiugitur  subjectum  illis  modificationibus  affectum. 

2°.  De  veracitate  sensus  interni  nemo  sanus  dubitare 
potest.  Unde  quippe  error  proveniret?  Scilicet  ex  eo 
quod  vel  sentiret  dum  nihil  est  sentiendum ;  vel  aliud 
sentiret   quam   id   quod  est  sentiendum.      Neutrum   dici 

potest.  Non  primum,  quia  sentire  nihil  est  aliud  quam 
aliquid  experiri  prsesens ;  si  autem  objectum  praesens  nou 
esset,  sentiri  non  posset;  et  si  sentitur,  debet  esse  pree- 
sens.  Non  alterum  ;  quia  si  unum  sentiret  et  aliud  per- 
ciperet,  sentire.t  illud  quod  non  perciperet  et  perciperet 
illud  quod  non  sentiret:  quse  contradictoria  sunt.  Error 
provenire  quidem  posset  ex  parte  organi,  quatenus  sy- 
stema  nerveum  esset  perturbatum ;  sed  patet  nos  nullius 
facultatis  veracitatem  defendere,  nisi  illius  quse  sit  recte 
disposita  et  in  conditione  apta  ut  exerceatur. 

3°.  At  quamvis  sensus  internus  ab  errore  sit  immunis, 
in  ejus  usu  ratio  errare  posset.  Quod  ut  prsecaveatur, 
hsec  notamus.  — a)  Objectum  sensus  interni  sunt  mera 
facta;  ergo  ea  tantum  debent  de  subjecto  sentiente  affir- 
mari.  Ergo  nulla  qusestio  de  facti  natura  habenda  est. 
—  6)  Non  debet  memoria  habitse  affectionis  cum  ipsa 
sensationis  existentia  confundi.  Illa,  non  hsec,  ad  sensus 
interni  objectum  pertinet.  — <?)Non  omnes  affectiones, 
quse  ad  compositum  huiuanum  spectant,  a  sensu  interno 
referuntur.  Hinc  non  ideo  aliquid  in  nobis  accidere 
negandum  est,  ex  eo  solum  quod  sensus  internus  id  non 
referat.  Scilicet  dantur  affectiones  quse  constantes  et 
uniformes  sunt ;  hse  distinctum  sui  sensum  non  generant, 
quippe  quse  cum  permanenti  statu  subjecti  sentientis  con- 
funduntur.  Has  ipsas  tamen  refert,  si,  quacunque  de 
causa,  notabiliter  varientur.  Sic  licet  sanguinis  circula- 
tionem  sensus  internus  generatiin  non  referat,  eam  refert 
tamen,  cum  e.  g.  ex  irae  motu  acceleratur. 

123.  Quisque  etiam  sibi  conscius  est  non  modo  ima- 
gines  objectorum  quse  sensu  percipit  se  posse  revocare, 
easdemque  variis  ac  miris  modis  componere,  verum  etiam 
se  probe  cognoscere  plures  sensationes,  quarum  hic  et 
nunc  imagines  contuetur,  olim  prsesentes  fuisse.  Facultas 
quse  primum  prsestat  vocatur  imaginatio ;  quae  altef  um, 
memoria    sensitiva.     De    hac    nihil   hic   dicimus ;  qusedam 

inimemus  cum  sermo  erit  de  memoria  intellectiva.  Agi- 
mus  tantum  de  imagiuatione.  Hanc  deceptioni  valde 
proclivam  esse,  neminem  latet.  Magna  igitur  cantela 
utendum  est  ne  in  errorem  incidamus,  reprsesentationem 
imaginariam  cum  actuali  aliorum  sensuum  perceptione 
confundentes.  De  actuali  rerum  prseseutia  referre  ad 
facultatem  istam  minime  pertinet ;  ejus  munus  aliud  est, 
siquidem  est  facultas  quae  sensibilium  rerum  jam  appre- 
hensarum  imagines  retinet,  sibi  reprsesentat  et  diversis 
modis  componit.  Istse  imagines  dicuntur  phantasmata. 
Quse  de  hac  facultate  dicerc  intendimus  referuntur  ad 
ipsam  facultatem,  ad  ejus  objectum  et  ejus  exercitium. 

1°.  Facultas.  Imaginatio  est  facultas  sensitiva,  siquidem 
est  etiam  in  belluis  saltem  perfectioribus.  Ejus  organum 
sedem  habere  videtur  in  cerebro.  Id  experientia  satis  con- 
jicitur :  nam  lseso  cerebro,  actiones  istius  facultatis  pertur- 
bantur,  et  vicissim  ex  nimia  exercitatione  cerebrum 
defatigatur.  Quoniam  autem  facultas  ista  duo  prsestat : 
phantasmata  scilicet  reprsesentat  e'aque  diverso  modo  com- 
ponit,  nonnulli  philosophi  in  duas  diversas  partiti  sunt, 
imaginationi  primum,  phantasiae  alterum  munus  deman- 
dantes.  At  S.  Thomas  aliique  multi  post  S.  Augustinum 
utroque  munere  eamdem  facultatem  fungi  posuerunt,  illa 
innixi  ratione  quod  utriusque  objectum  minime  differat, 
quum  in  utroque  actu  res  sensibiles  secundum  eamdem 
rationem  attingantur. 

2°.  Objectum  alii  nimium  contrahunt,  alii  extendunt 
nimium.  Sunt  qui  putant  imaginationem  ad  ea  tantum 
extendi  quse  visa  fuerunt.  Eminent  inter  hos  Addison  et 
Reid  (apud  Stewart,  Philosophy  of  the  Human  Mind,  Part 
I.  ch.  VII.).  Id  arbitrarium  esse  patet,  quum  de  facto 
constet  nos  rerum  aliarum  imagines,  quas  per  alios  etiam 
sensus  experimur,  tum  servare  tum  reproducere.  Sic 
imaginamur  odores,  sapores,  sonos  aliaque  multa.  Philo- 
sophis  tamen  istis  largiendum   est   imagines   rerum  quae 

visse  fuerunt  cum  vividiores  esse,  tum  faciliori  moclo  ser- 
vari  et  revocari  posse.  Alii  e  contra  imaginationis  obje- 
ctum  nimis  extendunt,  dnm  putant  non  solum  affectiones 
animse  quae  circa  sensilia  versantur,  sed  ipsas  etiam  intel- 
lectiones  et  volitiones  es:e  imaginationis  objectum.  Inter 
istos  philosophos  adnumerandi  snnt  Degerand  (Des  si- 
<jncs  ct  de  Vart  de  Penser  Vol.  1,  c.  2)  ;  Galluppi  (vol.  II. 
Lez.  LXXXIX.)  ;  et  Dugalt  Stewart  (op.  cit.  Part  I.  cb. 
VII.)  ;  qui  admittit  insuper  in  imaginatione  persuasionem 
de  reali  objecti  existentia,  cum  phantasma  admodum  vivi- 
dum  est.  At  nentrum  dici  potest  quin  imaginatio  facultas 
intellectiva  esse  dicatur.  Intellectiones  enim  et  voli- 
tiones  quid  spirituale  sunt ;  ergo  extra  limites  sensitivae 
facultatis  constituuntur.  Persuasio  autem  de  reali  obje- 
cti  existentia  haberi  nequit  a  facultate  sensitiva,  quia 
judicium  expostulat.  Quae  cum  ita  sint,  definientes  imagi- 
nationis  objectum  cum  S.  Thoma  dicimus:  ad  formarum 
sensilium  "•retentionem  aut  conservationem  ordinatur 
phantasia  sive  imaginatio,  quasi  thesaurus  quidam  forma- 
marum  per  sensum  acceptarum."  (Summa  la  P.  LXXVIII. 
a.  4.) 

3°.  Exercitium.  Quod  istius  facultatis  exercitium  spe- 
ctat,  notamus  —  a)  imaginationem  nullam  actionem  ponere 
posse  nisi  subaudiendo  actiones  sensuum.  Id,  ceteris 
omissis,  experientia  constat;  qui  enim  sensu  aliquo  semper 
caruit,  is  nullas  de  sensibilibus,  quae  illius  sensus  propria 
sunt,  imagines  habet.  Quod  si  quis  dicat  multa  nos  ima- 
ginari  quse  nullo  sensu  fuerunt  apprehensa,  negandum 
illa  non  fuisse  apprehensa  secundum  partes,  ex  quarum 
varia  compositione  repraesentatio  totius  exurgit.  Mons 
aureus  visus  quidem  non  fuit;  at  montem  et  aurum  sen- 
sus  apprehenderunt.  —  6)  Imaginationis  actio  quandoque 
naturaliter  habetur,  quandoque  dirigente  intellectu  et 
imperante  voluntate ;  et  id  quidem  tum  quoad  simplicem 
imaginum   revocationem,  tum    quoad   earumdem    variam 

compositionem.  Prioris  exempla  habes  in  pluribus  somnio- 
rum  aut  delirii  imaginibus ;  alterius,  in  artificum  operi- 
bus.  Multum  artes  imaginationi  debent.  De  tota  hac 
quaastione  Dugalt  Stewart  dignus  est  qui  legatur. 

ART.  III.  — DE  VERACITATE    LNTELLECTUS. 
§1.  —  Quaedam  praenotantur. 

124.  Quamvis  unica  sit  facultas  intellectualis  coguosci- 
tiva  in  anima  nostra,  variis  tamen  nominibus  designatur, 
pro  officiorum  diversitate  ad  qiue  natura  sua  destinatur. 
Hinc  dicitur  conscientia,  quatenus  affectiones  nostras  intel- 
lectualiter  refert ;  intelligentia  vel  intellectus,  quatenus 
immediate  nonnullas  veritates  intelligit  (de  simplici  appre- 
hensione,  quse  huc  refertur,  jam  egimus)  ;  ratio,  quatenus 
cognitiones  aliquas  ex  aliis  deducit;  demum  memoria, 
quatenus  prseteritos  actus  servat  ac  refert.  Ssepe  indi- 
scriminatim  his  appellationibus  utimur.  Facultatem  intel- 
lectivam  quoad  ipsius  veracitatem  hic  versamus ;  non 
quidem  id  probando,  siquidem  id  supponeret  illud  ipsum 
quod  est  probandum ;  sed  tantum  thesim  declarantes. 
Qusedam  prius  notanda  veniunt. 

125.  Judicia  alia  immediata  sunt,  alia  mediata.  Judicia 
immediata  versari  possunt  vel  circa  ideam  vel  circa  fa- 
ctum.  Factum  porro  esse  potest  internum  vel  externum. 
Si  nosmetipsos  v.  g.  cogitantes  advertimus,  factum  perci- 
pimus  internum ;  sin  circumstantia  corpora  contempla- 
mur  eorumque  phenomena  attingimus,  factum  contuemur 
externum.  Unde  intellectus  tum  in  ordine  ideali,  tum  in 
ordine  factorum  judicia  immediata  colligere  potest.  Veri- 
tates  autem  quse  nobis  immediate  non  patent,  attingimus 
ratiocinio,  cujus  ope  veritas  ignota  ex  notis  deducitur. 
Veracitatem  rationis  non  defendimus  nisi  quatenus  ratio- 
cinium  supponatur  materialiter  et  formaliter  verum  ;  hoc 
est  nisi  quando  constet  prsemissas  esse  veras  atque  syllo- 

gismi  regulas  fuisse  servatas.  De  utilitate  ratiocinii  non 
est  cur  agamus.  Legi  possunt  quse  habet  Tongiorgi  aut 
Liberatore. 

126.  Ut  quae  de  conscientia  dicenda  sunt  recte  intelli- 
gantur,  1°.  notainus  animam  dupliciter  in  semetipsam 
redire  posse,  incomplete  et  complete  ;  incomplete,  quatenus 
una  facultas  alterius  facultates  actus  attingit ;  complete, 
quatenus  subjectum  cogitans  se  percipit  tanquam  funda- 
mentum  et  fontem  totius  activitatis  quam  exercet.  Jam- 
vero  prior  ille  reditus  competit  etiam  sensui  interno ;  et 
sub  hoc  respectu  S.  Thomas  dicit  (De  Verit.  art.  9)  "sen- 
sus  redire  quidem  incipit  ad  essentiam  suam,  quia  non 
solum  cognoscit  sensibile,  sed  etiam  cognoscit  se  sentire." 
Quum  enim  sensus  pluribus  viribus  polleat,  optime  potest 
per  unam  ex  iis,  quae  altior  est,  versari  circa  actiones 
reliquarum  ad  inferiorem  gradum  pertinentium.  At  iste 
reditus  incompletus  est,  siquidem  sensus  internus  suos 
proprio  actus  attingere  nequit.  Alligatus  quippe  est  or- 
gano ;  et  organum,  quo  facultas  informatur,  nequit  in 
seipsum  retorqueri.  Facultas  autem  intellectiva,  ut  pro- 
babitur,  inorganica  est;  ergo  non  modo  attingere  potest 
actus  aliarum  facultatum,  verum  etiam  suos. 

2°.  Actus  conscientiae  reflexione  constat.  Per  istam 
reflexionem  actus  animae  attinguntur  sub  respectu  non 
objectivo  sed  subjectivo.  Nimirum  mens  in  aliquem 
actum  rediens,  eum  considerare  potest  vel  ut  est  affectio 
entis  cogitantis,  vel  ut  expressio  rei  cogitatse.  Haec  ut 
illa  reflexio  dicitur  ;  sed  dum  prior  psychologica,  posterior 
ontologica  nominatur.  Conscientia  autem  cogitationem 
ipsam  et  subjectum  ea  affectum  respicit.  Conjungimus 
ista  cluo,  quia  illa  affectio  concrete  attingitur  et  prout  est; 
•est  autem  non  in  se  sed  in  subjecto  quod  informat. 

3°.  Discrimen  maximum  est  inter  couscientiam  et  sen- 
sum  internum.  Differunt  ex  parte  facultatis,  siquidem  con- 
scientia  est  inorganica,  sensus  internus  facultas  organica. 

Differunt  ex  parte  objecti,  siquidem  sensus  internus  attingit 
facta  sensibilia  tantum  ;  conscientia  non  modo  hsec,  sed 
facta  etiam  spiritualia.  Differunt  tandem  ex  parte  modi 
quo  objectnm  attingitur,  siquidem  sensus  internus  attin- 
git  purum  factum,  conscientia  cognoscit  istucl  ipsum  fa- 
ctum  intellectuali  modo,  quatenus  formam  propositionis 
illi  tribuit.  Conscientia  dicitur  quandoque  sensus  intimus  ; 
retineri  potest  nomen,  dummodo  recte  intelligatur. 

127.  Qnoad  memoriam  duo  notamus.  1°.  Memoria  est 
vis  revocandi  qua3  antea  cognovimus.  Est  duplex  :  sensi- 
iiva  et  intelleetiva.  Illa  versatur  circa  sensationes ;  haec 
etiam  circa  ideas.  Putant  aliqui  memoriam  sensitivam  a 
vi  imaginandi  minime  differre ;  id  alii  negant :  siquidem 
dicunt  per  memoriam  sensitivam  non  modo  revocari  sensa- 
tiones,  sed  etiam  eas  cognosci  uti  prreteritas.  Animal 
enim  simul  memoratur  se  prius  sensisse  in  pra^terito  et  se 
sensisse  quoddam  prreterituin  sensibile  (S.  Thomas,  Sum- 
ma  Ia  P.  Q.  LXXIX.  a.  vi.).  Certum  autem  est  memoriam 
intellectivam,  ut  facultas  quaedam  est,  ab  intellectu 
minime  differre.  —  2°.  Memoria  duplicem  habet  operatio- 
nem,  spontaneam  et  voluntariam.  Aliquando  enim  cogi- 
tationes  elapsaa  sponte  sua  nobis  recurrunt,  etiam  cum 
nolumus  ;  aliquando  pro  voluntate  revocantur.  —  Memo- 
riam  in  quibusdam  magis,  in  aliis  minus  tenacem  esse  expe- 
rientia  docet.  Scimus  etiam  eam  adjuvari  multum  atten- 
tione  et  associatione  idearum.  Quo  major  est  attentionis 
gradus  ad  objecta,  eo  facilins  ea  memoria  retinemus;  et 
ssepe  fit,  ut  recurrente  objecto  quod  una  cum  alio  atten- 
tione  quadam  perceptum  est,  hujus  idea  animo  recurrat. 
Hinc  quadantenus  explicatur  cur  inter  tot  objecta  qu?e 
cognoscimus,  qusedam  optime,  alia  obscure  admodum,  vel 
nullo  modo  revocare  possimus.  His  positis,  quse  prsecipua 
sunt  in  thesi  defendemus. 

§2.  —  Propositio. 

Facidtas  intellectiva  est  ab  omni  errore  immunis  1°.  tum 
quando  judicia  immediata  profert ;  tum  2°.  cum  veritatem 
ignotam  ex  notis  certo  quodam  ordine  deducit ;  tum  3°. 
quando,  attingendo  suos  actus,  reflexionem  exercet  psycho- 
logicam. 

128.  la  Pars.  Eatenus  intellectus  in  judiciis  immedia- 
tis  proferendis  erraret,  quatenus  aliquid  proferret  quod 
non  est  in  objecto  ;  atqui  id  evenire  non  potest  cum  de  his 
judiciis  qusestio  est.  Judicia  enim  immediata  vel  sunt  a 
priori,  vel  a  posteriori.  Jamvero  judicia  a  priori  affirmant 
prsedicatum  in  subjecto  contineri,  seu  esse  de  ratione  subje- 
cti ;  ut  in  exemplo :  totum  est  majus  sua  parte,  affirmatur 
partem  esse  elementum  subjecti  totius ;  Atqui  in  hoc 
judicio  mens  nullum  addit  elementum  extraneum;  illud 
affirmat  quod  videt ;  illud  videt  quod  est ;  quomodo  error 
irreperet  ?  —  Idem  dicas  de  judiciis  immediatis  a  posteriori; 
nam  in  istis  intellectus  distincte  contuetur  id  quod  reperi- 
tur  in  ipsa  perceptione  sensibili.  Sit  exemplo :  Sol  illu- 
minat.  Sensus  externi  prsebent  solem  cum  sua  luce  ;  in- 
tellectus,  facta  analysi,  solem  a  luce  distinguit;  deinde 
lucem  de  sole  affirmat.  Unde  simpliciter  affirmat  illud 
quodest;  ergo  ejus  actus  nequit  falsitate  laborare  —  Cse- 
terum  ex  dictis  de  certitudine  constat  nos  aliquid  posse 
certo  cognoscere ;  atqui  intellectus  nihil  posset  cum  certi- 
tudine  cognoscere,  si  judicia  immediata  falsitate  labora- 
rent.  Nequit  enim  mens  assequi  veritatem  in  judiciis 
mediatis,  si  immediata  cum  omni  certitudine  non  innote- 
scant.  Quare  pars  hsec  nonnisi  a  scepticis  denegari  posset ; 
scepticos  autem  antea  confutavimus. 

129.  2a  Pars.  Repugnat  ut  mens  idem  simul  affirmare 
et  negare  cum  veritate  possit;  Atqui  si  error  timendus 
esset  vel  quando  ratiocinium  est  materialiter  et  formaliter 

verum,  mens  idem  simul  posset  affirmare  et  negare :  Ergo. 
Nam  si  ratiocinium  est  formaliter  verum,  conclusio  recte 
fluit  ex  prsemissis ;  ergo  si  supponuntur  praemissse  esse 
verse  et  falsa  conclusio,  conclusio  eadem  simul  affirmare- 
tur  et  negaretur :  affirmaretur  in  prsemissis,  quse  illain  con- 
tinent ;  negaretur  in  illatione  ;  quod  quisque  videt  esse 
absurdum. 

130.  3a  Paks.  Hsec  pars  sic  dilucide  probatur  a  Libe- 
ratore  (Logica,  p.  151).  Veracitas  conscientioe  in  dubium 
vocari  nequit,  quin  hoc  ipso  in  apertam  contradictionem 
fiat  lapsus.  Nam,  dubium  ipsum  ut  adstruatur,  inniti 
debet  renunciatione  conscientise.  Ergo  lmjus  veracitas 
eodem  tempore,  quo  impetitur,  affirmatur.  Et  sane,  qui 
dubitat,  is  aut  se  dubitare  conscit,  aut  non.  Si  non  con- 
scit,  falso  asserit  se  dubitare.  Unde  enim  id  novit?  Sin 
autem  conscit,  jam  fatetur  veracitatem  conscientise,  ejus 
enim  testimonio  nixus  aiiquid  affirmat,  nempe  dubium 
quo  pulsatur.  —  Prseterea,  error,  qui  timeretur  in  renun- 
ciatione  conscientia3,  vel  proveniret  ex  alteratione  objecti, 
vel  ex  alteratione  potentiae,  vel  tlenique  ex  iinpedimento 
medii.  Niliil  horum  est  approbatione  dignum.  Nam  ob- 
jectum  in  testimonio  conscientiae  non  aliud  est  nisi  ipsum 
factum  internum.  Ergo  quocunque  modo  alterari  finga- 
tur,  ipsa  alteratio  in  objectum  convertitur.  Nec  fingi 
potest  error  ex  alteratione  facultatis,  nam  facultas  simplex 
et  inorganica  alterari  nequit,  cum  omnis  alteratio  non 
proveniat  nisi  ex  parte  organi.  ,  Denique  error  provenire 
nequit  ex  parte  medii,  nam  hoc  loco  medium  nullum  est, 
sed  objectum  per  se  afficit  potentiam,  cui  intime  conjungi- 
tur  propter  identitatem  quam  habet  cum  subjecto.  Hsec 
ille. 

§  3.  —  Quibusdam  dimcultatibus  satisfit. 

131.  Ut  satisfacias  difficultatibus  quse  fieri  solent  contra 
hanc   thesim,   habenda   sunt    proe   oculis   ea    quse    notavi- 

nius  antequam  propositionem  stabiliremus.  Thesim  pro- 
prie  non  intendimus  probare ;  unde  negandum  est  supposi- 
tum  si  quis  dicat  demonstrationem  nostram  continere  pe- 
titionem  principii.  —  Aliud  est  facultatem  esse  limitatam, 
aliud  eam  esse  fallacem ;  unde  male  quis  argueret  si  ex  eu 
quod  conscientia  v.  g.  non  manifestet  internarum  affectio- 
num  causas;  nec  modum  quo  excitantur;  nec  earumdem 
naturam  ;  concluderet  eam  non  esse  medium  idoneum  co- 
gnoscendse  veritatis.  —  Ex  eo  quod  multi  erronea  doceant, 
et  tamen  ratiocinio  utantur,  nihil  erui  potest  contra  ra- 
tionis  veracitatem  ;  siquidem  eorum  errores  vel  ex  regula- 
rum  neglectu  proveniuiit ;  vel  ex  eo  quod  illud  supponunt 
uti  verum,  quod  valde  dubium,  aut  etiam  falsum  est.  Tres 
prsecipuas  objectiones  indicabimus. 

1 32.  Dicunt  1 :  Mens  est  essentialiter  fallibilis ;  Atqui 
illud  quod  est  essentialiter  fallibile  verax  dici  nequit ; 
Ergo.  Quod  argumentum  vel  ex  eo  robur  accipit  quod 
infallibilitas  unius  Dei  sit  attributum. 

Respondeo :  Mens  est  essentialiter  fallibilis,  h.  e.  essen- 
tialiter  cum  errore  actu  conjuncta,  ac  si  deberet  in  omni- 
bus  errare,  nego  ;  essentialiter  talis  ut  possit  errare:  dist. 
in  omnibus,  nego ;  in  quibusdam,  subdist.  per  se  nego ; 
per  accidens,  quatenus  in  iis  quse  non  evidenter  affulgent 
potest  ex  propria  limitatione  tamquam  conditione,  et  ex 
influxu  voluntatis  tanquam  causa,  ad  imprudentia  et  falsa 
judicia  pertrahi,  conc.  Perperam  autem  additur  infalli- 
bilitatem  ita  competere  Deo,  ut  nulla  ex  parte  enti  finito 
conveniat.  Nam  quemadmodum  esse  aut  intelligere  modo 
infinite  perfecto  convenit  Deo,  et  secundum  aliquem  mo- 
dum  imperfectae  participationis  et  imperfectre  imaginis, 
vere  tamen,  convenit  etiam  creatis  intelligentiis,  ita  dicen- 
dum  est  de  infallibilitate.  Hinc  dum  Dei  infallibilitas  est 
imparticipata,  nullo  limite  coarctata,  atque  talis  ut  intrin- 
sece  repugnet  error  in  divina  mente ;  hominis  infallibili- 
tas  est  participata,  ad  qusedam   tantum  se   extendit,  nec 

repugnat  quod  humana  mens  errore  per  acciclens  inficia- 
tur,  et  de  facto  ssepe  inficitur.  Vides  ergo  infmitum  di- 
scrimen  quod  inter  utramque  infallibilitatem  intercedit. 

133.  Dicunt  II.  Ita  sese  habet  intellectus  ad  verum  ut 
voluntas  ad  bonum  ;  Atqui  voluntas  naturaliter  in  malum 
tendit;  Ergo  etiam  intellectus  naturaliter  tendit  in 
falsum. 

Respondeo:  Intellectus  ita  se  habet  ad  verum  ut  vo- 
luntas  ad  boimm,  quatenus  verum  est  objectum  intellectus 
proprium,  et  bonum  est  objectum  proprium  voluntatis, 
conc.  maj.;  simili  modo  sese  habet  si  comparentur  inter 
se  objecta  propria  intellectus  et  inter  se  objecta  pro- 
pria  voluntatis;  nego.  Nullum  enim  verum,  cujuscum- 
que  ordinis  sit,  opponitur  alteri  vero,  ita  ut  unum 
verum  comparatum  ad  aliud  evadat  falsum ;  at  bona 
licet  per  se  ordinata  sint  et  harmonice  inter  se  cohe- 
reant,  per  accidens  tamen  fieri  potest  ut  quaedam  altiori 
bono  opponantur  et  evadant  mala:  sic  bona  sensibilia, 
licet  bona  sensui,  siepe  sunt  mala  rationi  —  Insuper  in 
dato  argumento  ipsa  minor  deneganda  est;  voluntas 
enim  non  tendit  naturaliter  in  malum,  sed  tendit  essentia- 
liter  in  bonum.  Quod  si  interdum  libere  se  fiectat  ad  id 
quod  est  malum  secundum  rationem,  non  tendit  in  illud 
quatenus  malum  est,  sed  quatenus  est  bonum.  Unde 
argumentum  in  ipsos  adversarios  hoc  pacto  retorqueri 
posset:  Ita  sese  habet  intellectus  ad  verum,  sicuti  volun- 
tas  ad  bonum;  atqui  voluntas  non  potest  tendere  nisi  in 
bonum;  ergo  intellectus  ex  sese  non  potest  tendere  nisi 
in  verum ;  et  si  aliquando  tendit  in  falsum,  illudque  am- 
plectitur,  id  est  per  accidens. 

134.  Dicunt  III.  In  ratiocinando  memoria  utimur; 
Atqui  memoria  est  fallax,  vel  certe  ejus  testimonium 
non  est  indubium  ;  Ergo. 

Respondeo  dist.  maj. :  Memoria  utimur  quando  utraque 
prsemissa  est  immediate  evidens,  nego ;  quando   alterutra 

non  est  evidens  imniediate,  sed  ex  olim  habita  demonstra- 
tione  ipsius  veritas  coiistat,  conc. ;  dist.  min.:  memoria  est 
fallax  improprie  loquendo,  quatenus  non  omnia  reprodu- 
cit,  quae  antea  cognita  fuerunt,  conc. ;  est  fallax  proprie 
loquendo,  quatenus  illud  reproducit  quod  non  fuit,  vel 
non  eo  modo  quo  fuit ;  nego.  Item,  de  testimonio  memo- 
rise  dubitandum  est,  dist. :  cum  actus  reproductio  obscura 
est,  vel  dubia  ejusdem  recognitio  conc;  cum  clare  ali- 
quem  actum  reproducit  et  recognoscit  ut  antea  habitum, 
nego.  Quare  nunquam  memoria  erit  erroris  occasio,  si 
illud  tantum  affirmemus  quod  memoria  refert,  et  eo  modo 
quo  refert.  Atque  de  his  satis.  Consule,  si  vis,  quse  de 
memoria  prsesertim  habet  Tongiorgi.  (Logica,  p.  365.) 


CAPUT   TERTIUM. 

De  Criterio  Veritatis. 

135.  Ut  hanc  materiam  breviter  simul  et  clare  tracte- 
mus,  primum  genuinam  statuemus  criterii  notionem ;  gra- 
dum  deinde  faciemus  ad  praecipuas  de  hac  re  philosopho- 
rum  opiniones;  ac  demum  sententiam  stabiliemus,  quam 
unice  veram  existimamus.  Si  quis  autem  multa  desiderari 
in  hac  nostra  tractatione  putet,  memoria  is  revocare  debet 
nos  compendium  tantum  philosophicarum  qusestionum 
scribere. 

ART.    I.  —  DE   CRITERIO   AUCTORITATIS. 
§  1 .  —  Qusedam  praenotantur. 

136.  Tria  sunt  quse  ad  veritatem  consequendam  et 
certitudinem  produceudam  concurrunt,  quaB  a  veteribus 
generico  nomine  criteria  dicebantur.  Quare  criterii  nomen 
tribuebant  —  d)  vel  intellectui,  quatenus  in  judicia  imme- 

diata,  aut  etiam  mecliata  prosilit;  —  5)  vel  cuilibet  medio 
acquirendi  cognitionem  rebus  conformem :  ut  sunt  sensus 
externi,  vel  interni,  aut  etiam  intellectus,  non  quidem  qua- 
tenus  judicat,  sed  quatenus  ideas  rerum  simpliciter  acqui- 
rit;  —  c)  vel  notse  illi  per  quam  veritas  a  falsitate  di- 
stinguitur.  Ne  tamen  ulla  oriretur  confusio,  illud  pri- 
mum  vocabant  criterium  quod,  vel  crlterium  a  quo ; 
alterum  criterium  per  quod,  seu  fontes  veritatis ;  tertium 
criterium  secundum  quod  veritas  a  falsitate  distinguitur. 
Hoc  tertium  proprie  dicitur  criterium  veritatis  ;  atque  de 
hoc  dumtaxat  hic  agimus ;  de  aliis  jam  diximus.  Crite- 
rium  veritatis  dici  etiam  solet  principium  certitudinis, 
propterea  quia  rationem  ultimani  certitudinis  proebet. 
Patet  autem  nos  hic  agere  de  certitudine  naturali. 

137.  Quaestio  minime  est  utrum  aliquod  detur  veritatis 
criterium ;  id  nemo  nisi  scepticus  negat.  Nam  ut  mens 
sit  certa  in  suis  judiciis  proferendis,  oportet  ut  in  iis  non 
erret  et  simul  sciat  se  non  errare ;  Atqui  hanc  inerran- 
tiam  et  suaa  inerrantise  cognitionem  mens  habere  nequit, 
nisi  quaedam  sit  regula  qua  clirigatur,  et  aliquod  princi- 
pium  quo  innitatur;  secus  caeco  moclo  ageret,  cum  cogno- 
scere  nequiret  utrum  recte  assentiatur  necne,  adeoque  nec 
ullam  habere  certitudinem ;  Ergo  hujusmodi  regula  seu 
principium  cletur  oportet;  Atqui  id  prsecise  vocamus 
criterium  veritatis ;  Ergo  hujus  existentia  in  dubium 
vocari  nequit. 

138.  Patet  insuper  principium  hoc  esse  debere  per  se  et 
immediate  notum.  Si  enim  tingas  certituclinis  principium 
per  aliud  fieri  notum,  hoc  aliud  deberet  prius  certo  co- 
gnosci,  et  quiclem  vel  per  se  vel  per  aliud,  et  sic  in  indefini- 
tum.  Porro  repugnat  ut  aliquid  sit  certo  antea  notum, 
quam  certitudinis  principium  ;  Ergo. 

139.  Inquirimus  igitur  quodnam  sit  veritatis  criterium. 
Quaedam  philosophorum  opiniones  nullum  merent  exa- 
men.     Nam  —  a)  caicus  naturae  instinctus,  in  quo  criterium 

ultimum  veritatis  plures  ex  schola  scotica  cum  Reidio 
repoiiuut,  naturae  facultatis  intellectivse  repugnat,  cujus 
proprium  est,  ut  nomen  ipsum  indicat,  veritatem  intus 
legere. —  6)  Criterium  sentimentalistarum,  ut  propugnatur 
a  J.  J.  Rousseau,  Constant,  et  Jacobi,  quatenus  verum 
esse  dicit  id  omne,  quod  approbat  et  propensione  amplecti- 
tur  interior  quidam  animi  afTectus,  mole  sua  ruit ;  siqui- 
dem,  ut  minimum  dicam,  veritatem  redderet  incertam  ac 
mutabilem.  —  c)  Sententia  autem  Galluppii,  universale 
veritatis  criterium  in  conscientia3  testimonio  statuentis, 
admitti  nequit ;  tum  quia  conscientiae  testimonium  ad  ea 
coarctatur  quge  intra  mentem  peraguntur ;  tum  etiain 
quia  est  aliquid  mere  subjectivum.  Conscientise  testimo- 
nium  est  conditio  ad  certitudinem  habendam,  non  tamen 
ratio,  quse  propositionis  veritatem  mauifestat.  Quare  his 
omissis,  confutandum  hic  suscipimus  criterium  Traditio- 
nalistarum. 

140.  Felicitas  de  Lamennais  ut  humanam  rationem, 
quae  sseculo  elapso,  maxime  in  Gallia,  juribus  omuibus 
humanis  divinisque  conculcatis,  sibi  divinos  honores  usur- 
paverat,  deprimeret,  vano  et  imprudenti  consilio  eo  pro- 
gressus  est  ut  illam  non  iufirmam,  sed  nullam  omnino 
esse  contenderet.  Scepticorum  cavillos  omnes  mira  elo- 
quentia  et  verborum  elegantia  in  medium  protulit  et 
expolivit,  contendens  facultates  omnes  nostras  coguosciti- 
vas  esse  fallaces,  atque  ideo  de  qualibet  certitudine  de- 
speraiidum  esse,  nisi  ad  humanam  auctoritatem  vel  commu- 
uem  hominum  consensum  nosmetipsos  recipiamus.  Ab 
hac  opinione  vix  differt  Huetii  doctrina,  qui  universale 
veritatis  criterium  divinam  auctoritatem  esse  dixit.  His 
declaratis : 

§  2.  —  Propositio. 
Quamquam  humana  vel  divina  auctoritate  multa  homines 
cognoscere  possint,  et  de  facto  cognoscant;  negandum  tamen 
est  in  alterutra  generale  veritatis  criterium  reponi  posse. 

141.  Prob.  1°.  Generatim.  Auctoritas  sive  divina,  sive 
humana  non  est  generale  veritatis  criterium,  si  testibus 
nullam  possumus  adhibere  fidem  quin  quaedam  suppo- 
nantur  certo  cognita,  independenter  ab  eorum  testimonio ; 
Atqui  ita  est.  Nam  antequam  testibus  ndein  adhibere 
possimus,  certo  cognoscere  debemus: — a)  testes  allquid 
dicere ;  atqui  id  percipimus  sensibus  externis  ;  ergo  si 
nullam  fidem  adhibere  possumus  sensuum  relationibus, 
quoinodo  certi  erimus  nos  testimonium  arripuisse? — b) 
testes  sibi  fidem  mereri ;  atqui  id  constat  ratiocinio,  pro- 
bando  sc.  eos  nec  fuisse  deceptos  nec  esse  deceptores ;  si 
ergo  meus  immediate  percipiens  et  ratiocinationem  con- 
ficiens  semper  deciperetur,  quomodo  constabit  de  scientia 
testium  eorumdemque  veracitate? — c)  nos  percepisse  ea 
quce  testes  dicunt ;  atqui  hoc  refertur  per  conscientiam ; 
ergo  si  conscientise  fidere  non  possumus,  ut  adversarii 
contendunt,  quemnam  valorem  apud  nos  habere  poterit 
auctoritas?  Haec  tria  tum  homini,  tum  Deo  loquenti 
aptari  debent.  Patet  ergo,  si  cognitiones  aliunde  haustse 
erronese  sint  vel  incertae,  nullam  fidem  esse  amplius  possi- 
bilem.  Quapropter  homines  isti,  dum  auctoritatem  extol- 
lere  videntur,  omnia  ipsius  fundamenta  destruunt. 

142.  Prob.  2°.  Speciatim  contra  Lamennais.  Nam  —  a) 
si  hominum  consensus  esset  generale  veritatis  criterium, 
ad  rem  aliquam  certo  cognoscendam  vel  consensus  omnium 
requireretur,  vel  plurium.  Si  prius,  certitudo  evaderet  im- 
possibilis ;  nemo  quippe  omnes  et  singulos  homines  valet 
interrogare  ;  si  posterius,  tunc  assignanda  regula  est,  cujus 
ope  quilibet  possit  judicare  quam  partem  generis  humani 
pro  variis  casibus  debeat  interrogare.  Sed  iterum  hsec 
regula  vel  assignanda  est  ex  consensu  omnium,  vel  plu- 
rium  tantum,  et  sic  in  indefinitum  redit  qusestio.  Ergo 
aut  dici  debet  consensum  determinari  non  posse ;  aut  con- 
sensus  determinandus  est  per  rationem  individualem. 
Primum    reddit    criterium    inutile ;     alterum,  contradicto- 

rium.  — 6)  Juxta  opinionem  qnam  confntamns  "nemo  pri- 
vatus  de  ulla  re  potest  esse  certus ;"  ergo  inferimns  neque 
privatorum  collectionem  icl  praestare  posse ;  agitur  enim 
de  essentiali  imperfectione,  quae  ex  collectione  nullam 
accipit  mutationem.  Re  quidem  vera,  unus  non  crederet 
nisi  quia  secundus  aliquis  et  tertius,  etc,  crederent;  deinde 
secundus  non  crederet,  nisi  quia  primus  et  tertius,  et  liic 
nonnisi  quia  primus  et  secundus  crederent.  Atqui  nulla 
exinde  provenire  potest  certitudo.  Primus  enim  non 
posset  firmius  credere,  qnam  illi  ex  quibus  crederet;  sed 
isti  nec  per  se  solos  quidquam  crederent,  neque  ex  primo, 
qui  nihil  adhuc  crederent,  credere  possent.  Ergo  repu- 
gnatconsensum,ututgeneralem,  esse  solum  veri  admittendi 
motivum  pro  privatis,  qui  sunt  per  se  incapaces  certitudi- 
nis.  — c)  Demum,  caeteris  omissis,  dicunt  "media  humanse 
cognitionis  nullam  sibi  fidem  mereri,  ideoque  confugien- 
dum  esse  ad  communem  auctoritatem ; "  Atqui  omnium 
hominum  consensus  negat  facultates  nostras  esse  fallaces : 
nihil  enim  gravius  homines  habent  quo  se  minime  dece- 
ptos  esse  ostendant,  quam  dicere :  ego  ipse  id  intime  ex- 
perior ;  ipse  meis  oculis  vidi ;  est  prorsus  evidens  menti, 
etc. ;    Ergo. 

143.  Prob.  3°.  Speciatim  contra  Huet.  Praeter  ea  quse 
diximus  in  primo  argumento  quod,  fides  haberi  nequeat 
nisi  cognoscatur  Deum  esse,  Deum  esse  locutum,  Deoque 
loquenti  esse  obediendum :  quse  omnia  per  legitimum  usum 
nostrarum  facultatum  cognosci  debent;  sequentia  urge- 
mus :  —  a)  Ut  mens  credat,  certo  cognoscere  debet  sen- 
sum  propositionis  quae  revelatur;  credere  enim  est 
admittere  aliquid  determinatum,  et  propositio  quse  nullo 
sensu  determinato  crederetur,  non  crederetur,  ut  patet. 
Porro  ille  sensus  propositionis  credendse  vel  certo  inno- 
tescere  potest  naturaliter,  vel  per  fidem  tantum.  Si  prius, 
ruit  adversariorum  criterium ;  si  posterius,  sequitur 
absurdum.     Etenim   tunc  ut  innotescat  sensus  cujusque 

vocis  propositionis  revelatae,  revelari  debet  iste  sensus ; 
ergo  requiritur  nova  propositio.  Porro  ista  nova  proposi- 
tio  terminis  constaret,  quorum  sensus  non  posset  innote- 
scere  nisi  ex  alia  propositione,  et  sic  in  indefinitum ;  ergo 
nunquam  haberetur  sensus  qusesitus ;  ergo  nec  fides.  — b) 
Insuper,  si  revelatio  esset  principium  unicuin  certitudinis, 
hac  seposita,  homines  deberent  de  omnibus  dubitare  ;  ergo 
et  dubitare  deberent  utrum  bonum  vel  malum  sit  Deum 
colere  aut  blasphemare  ;  parentes  venerari  aut  interficere  ; 
et  eo  ipso  omnia  flagitia  sine  culpa  perpetrare  possent. 
Atqui  hsec  consectaria  sunt  manifeste  absurda  et  tamen 
legitime  inferuntur  ex  data  opinione.  Ergo  opinio  ipsa 
absurda  est.  — c)  Quid  quod  ipsa  divina  revelatio  positive 
contrarium  doceat?  nonne  legimus  apud  Paulum  (Rom.  I. 
20)  "Invisibilia  ipsius  a  creatura  mundi  per  ea  quse  facta 
sunt  intellecta  conspiciuntur?"  Et  in  libro  Sapientice 
(XIII.  8,  9,)  usi  tantum  potuerunt  scire  (homines)  ut 
possent  sestimare  sseculum,  quomodo  hujus  dominum  non 
facilius  invenerunt."  A  cseteris  afferendis  abstinemus ; 
quae  diximus  abunde  probant  generale  veritatis  criterium 
in  humana  vel  divina  auctoritate  reponi  non  posse. 

ART.    II. — DE   CRITERIO    EVIDENTI^E. 
§  1.—  Quaeclam  praenotantur. 

144.  Quoniam  cum  sanionibus  philosophis  universale 
veritatis  criterium  in  evidentia  reponimus,  antequam  ad  id 
probandum  accedamus,  tribus  quaesitis  respondere  debe- 
nius ;  scilicet  1°.  quaenam  sit  genuina  eviclentiae  natura ; 
2°.  quotuplex  ejus  partitio ;  3°.  quamnam  vim  in  mentem 
nostram  exerceat.  Atque  ut  a  priori  exordiamur,  omnes 
norunt  evidentiam  nonnisi  translata  significatione  tribui 
veritati  propositionum ;  proprie  competit  visioni  sensibili, 
est  enim  extans  seu  proyninens  objecti  corporei  visibilitas, 
qua  objectum  sese  porrigit  intuendum.    Transferimus  autem 

nomen  ab  ordine  sensibili  ad  ordinem  intellectualera,  pro- 
pterea  quia  utriusque  objecta  simili  modo  facultates  suas 
determinant.  Quoniam  autem  tria  concurrunt  ad  eviden- 
tiam  sensibilem  constituendam,  realltas  sc.  objecti,  ipsius 
prcesentia,  et  lux  qua  objectum  intuentera  percellit,  et  sui 
visionem  deterrainat,  tria  etiani  ad  evidentiain  intelligibi- 
leni  concurrunt.  Haec  sunt  —  a)  enunciationis  veritas, 
qua3  respondet  realitati  objecti,  quod  se  per  visura 
manifestat;  —  b)  motiva  apta  ad  enunciationis  necessita- 
tem  ostendendam,  quae  respondet  luci  objecta  sensibilia 
collustranti ;  — *  c)  horum  motivorum  manifestatio  active 
spectata  quae  menti  flt,  et  respondet  objecti  sensibilis  prse- 
sentiae.  Ex  his  tribus  duo  priora  sunt  absoluta  et  objectiva, 
uti  patet ;  tertium  est  relativum ;  sed  confundi  non  de- 
bet  elementum  relativum  ad  subjectum  cum  elemento 
subjectivo.  Etenim  etiam  elementura  relativum  est  obje- 
ctivum;  nam  manifestatio  quae  concurrit  ad  evidentiam 
constituendam  spectari  debet  ex  parte  objecti,  quatenus 
manifestationem  sui  facit ;  seu,  ut  dixi,  spectari  debet 
active.  Judicii  veritas  tunc  est  necessario  intelligibilis,  cum 
non  tantum  apparet  rem  certo  quodam  modo  se  habere, 
sed  etiam  aliter  sese  habere  non  posse ;  sen  cum  manife- 
stum  fit  rem  ita  esse  necessitate  absoluta  vel  hypothetica. 
Quare  respuenda  est  partitio  evidentiae  in  objectivam  et 
subjectivam.  Quaevis  evidentia,  secundum  omnia  elementa 
quibus  constituitur,  objectiva  est;  intuitus  autem  eviden- 
tiae  existens  in  subjecto,  seu  manifestatio  enunciabilis 
passive  spectata,  non  est  evidentia,  sed  evidentiae  effectus. 
Igitur  huc  redit  evidentiae  notio,  quod  praedicati  et  sub- 
jecti  identitas  vel  diversitas  necessitate  aliqua  constitutam 
se  offerat.  Hinc  evidentiae  definitio:  "Judicii  seu  enunci- 
abilis  necessitas  menti  innotescens  ;  vel  brevius :  necessaria 
veritatis  intelligibilitas. 

145.  Multiplex  distingui  solet  evidentia.     Ratione  —  a") 
modi  quo  menti  affulget,  evidentia  alia  est  immediata.  alia 

mediata.  Immediate  evidentes  sunt  illae  propositiones, 
quarum  necessitas  per  se  ipsam  imiotescit ;  mediate  vero 
illae,  quae  ex  evidentibus  principiis  evidenti  illatione  de- 
ducuntur.  llatione — V)  necessitatis  quam  habent  judicia 
objectiva,  dividitur  in  absolutam  et  hypotheticam.  Quse- 
dam  enim  res,  extra  omnem  hypothesim  et  sub  quacunque 
hypothesi,  tales  sunt  ut  aliter  esse  non  possint ;  qusedam 
vero  tales  sunt,  facta  qnadam  hypothesi,  licet  absolute  lo- 
quendo  aliter  se  habere  possint.  Ratione  —  <?)  motivorum 
rei  necessitatem  manifestantium  vel  dividitur  in  metaphy- 
sicam,  physicam,  et  moralem,  de  quo  antea  egimus  —  recole 
dicta  de  certitudine  —  vel  in  intrinsecam  et  extrinsecam, 
quatenus  necessitas  vel  ipso  objecto,  vel  auctoritate  in- 
nititur.  De  evidentia  extrinseca  nnllum  hic  sermonem 
liabemus;  de  ea  acturi  sumus  in  sequenti  articulo. 

146.  Quserimus  demum  quamnam  vim  evidentia  intrin- 
seca  exerat  in  facultatem  intellectivam.  Haec  facultas  du- 
pliciter  considerari  potest:  vel  per  se,  praescindendo  ab  in- 
iluxu  alterius  facultatis;  vel  quatenus  agit  sub  intluxu 
voluntatis.  In  priori  casu  evidentia  omnino  rapit  intel- 
lectus  assensum.  Intellectus  quippe  est  facultas  necessa- 
ria ;  ergo  cum  objectum  actu  illam  afficit,  assensus  vel 
dissensus,  prout  res  fert,  dici  necessario  debet ;  unde  a  vero 
evidenti  intellectus  per  se  resilire  nequit.  At  idem  om- 
nino  dici  nequit,  quando  intervenit  voluntatis  influxus. 
Eo  in  casu  distinguendum  est  inter  evidentiam  immedia- 
tam  et  mediatam.  Si  evidentia  immediate  affulgeat,  actus 
impediri  nequit,  ob  rationem  quam  dedimus  ;  at  si  veritas 
non  sit  immediate  evidens,  potest  voluntas  intellectum  a 
consideratione  motivorum,  quse  rem  suadent,  avertere,  et 
ad  sophismata  contrariae  vel  contradictorise  propositionis 
convertere;  quod  si  fiat,  evidentia  mentem  non  afficit, 
quemadmodum  lux  clausos  oculos  non  perstringit.  Eo 
tamen  in  casu  vera  certitudo  de  falsa  propositione  non 
habetur,  nec  haberi  potest ;  quare  potest  ore  tenus  propo- 

sitio  illa  eerta  dici,  sed  certa  et  evidens  nullatenus  potest 
a  mente  existimari.     His  declaratis  : 

§  2.  — Propositio. 

Evidentia  objective  spectata,  seu  necessaria  rei  intelligi- 
bilitas  1.  constitui  clebet  ut  universale  criterium  veritatis. 
Quamobrem  2.  sententia  Renati  Cartesii  rejicienda  est,  dum 
evidentiam  subjectivam  seu  perceptionem  claram  et  distin- 
ctam  ponit  veluti  criterium  omnis  naturalis  certitudinis. 

147.  la  Pars.  Veritatis  criterium  esse  debet  —  a)  in- 
fallibiliter  cum  veritate  connexum  ;  secus  inefncax  esset  ad 
certitudinem  producendam  ;  —  5)  universale  ;  siquidem 
hic  non  inquirimus  rationem  proximam  sed  ultimam,  qua 
ccrtitudo  omnis  naturalis  innititur,  ab  ea  prsescindendo 
qiice  nonnisi  humano  testimonio  nititur  ;  —  <?)  intrinsecum  ; 
secus  pareret  fidem  non  scientiam;  scientia  autem  obje- 
ctum  attingit  per  intrinsecas  rationes  ;  —  cl)  immediate 
notum  ut  paulo  ante  declaravimus ;  Atqui  evidentia  in 
sensu  a  nobis  explicato  his  conditionibus  respondet ;  Ergo 
in  ea  constituendum  est  generale  veritatis  criterium. 
Probatur  minor : 

1°.  Illud  infallibiliter  est  cum  veritate  connexum,  seu  ca- 
pax  producendi  certitudinem,  quod  necessario  expellit 
omnem  formidinem  errandi;  Atqui  hoc  prsestat  evidentia. 
Nam  omnis  formido  errandi  excluditur,  cum  constat 
rem  aliter  esse  non  posse ;  quod  ipsum  tum  habetur  cum 
rei  necessitas,  vel  oppositse  enunciationis  impossibilitas, 
menti  innotescit ;  Atqui  hoc  prsecise  dicit  evidentia ; 
Ergo  respondet  primae  conditioni  quam  veritatis  criterium 
sibi  vindicat.  Aliis  verbis,  evidens  est  illud  enunciabile, 
cujus  necessitas  affulget  menti ;  sed  necessitas  nequit 
afTulgere  menti  quin  sit  in  re ;  id  enim  quod  non  est, 
apparere  non  potest ;  quse  autem  propositio  necessaria  est, 
ea  falsa  esse  nequit;    Ergo.     Atque  hic  per  transennam 

noto  nullum  errorem  necessarium  dici  posse.  Nam  intel- 
lectus  non  cleterminatur  ex  necessitate  ad  judicium  nisi 
media  evidentia  rei  cognitae ;  ubi  autem  datur  evidentia, 
ibi  nulla  potest  dari  falsitas. 

2°.  Respondet  etiam  universalitati.  Nam  illud  quod 
mens  pronunciat  esse  verum,  pertinet  vel  ad  orclinem 
rationalem  vel  ad  experimentalem ;  Atqui  utriusque  orcli- 
nis  judicia  ultimo  innituntur  enunciationis  necessitate,  seu 
eviclentia  objectiva ;  Ergo.  Revera  judicia  rationalia  vel 
immediata  sunt,  vel  mediata ;  in  immediatis  motivum 
assensus  est  perspicuitas  nexus  necessarii  qui  viget  inter 
pnedicatum  et  subjectum  ;  mediata  autem  tum  certo  babe- 
mus  cum  mens  perspicue  videt  nexum  necessarium 
horum  judiciorum  cum  tertio  aliquo.  Mens  quippe  non 
quiescit  donec  nexus  fiat  ita  intelligibilis  ut  eluceat  rem 
aliter  esse  non  posse  —  Idem  dicas  de  iis  judiciis  qiue  ex- 
perientia  interna  aut  externa  innituntur.  Certus  sum 
me  cogitare,  me  videre  rem.  Cur?  quia  me  cogitantem 
percipio;  quia  sensus  externi  rem  referunt.  Sed  si  quaeras 
cur  id  nequeat  esse  falsum,  nonne  respontlemus ;  quia 
illud  quod  percipio  nequit  non  esse?  Vides  ergo  in 
evidentiam  ultimo  refundi  partialia  motiva  certitudinis ; 
Ergo  criterium  hoc  respondet  universalitati. 

3°.  Respondet  tertise  et  quartae  conditioni,  siquidem 
motivum  hoc  ipsi  rei  inest  de  qua  certi  sumus ;  et  praecli- 
catum  ita  est  cum  subjecto  connexum  ut  nulla  ad  liunc 
nexum  percipiendum  indigeamus  demonstratione.  Aliis 
verbis,  immediate  patet  hoc  principium  omne  evidens  est 
verum;  siquidem  qui  intelligit  quid  sit  evidens,  ex  eo  dedu- 
cit  immediate  veritatis  ideam. 

148.  2a  Pars.  Si  quis  vim  datae  demonstrationis  asse- 
cutus  est,  is  apprime  videt  quo  vitio  criterium  Cartesii 
laboret.  Operae  tamen  pretium  est  directe  contra  illud 
agere.  Unde  1°.  Criterium  veritatis  est  causa  seu  prin- 
cipium  quod  generat  certitudinem  ;  vel  etiam  est  id  quod 

efficit  ut  intellectus  in  veritate  quiescat.  Atqui  id  prae- 
stat  non  perceptio,  sed  veritas  objecti  intellectum  irradi- 
ans ;  ipsa  perceptio  est  effectus  evidentiae.  Quare  perce- 
ptio  est  conditio  necessaria  ad  habendam  certitudinem  de 
objecto ;  sed  hic  inquirimus  ipsam  causam  efficientem, 
quae  causa  ex  dictis  est  necessitas  rei. —  2°.  Criterium 
Cartesii  reddit  mentem  humanam  raensuram  veritatis, 
dum  constat,  et  in  Ontologia  probabitur,  veritatem  esse 
cognitionis  nostrae  mensuram  ;  quia  cognitio  nostra  dicitur 
vera  nonnisi  quia  rei  veritati  respondet.  Illa  opinione 
admissa  perceptio  nostra  non  esset  amplius  imago  et 
repraesentatio  rei,  sed  esset  forma,  fundamentum,  exem- 
plar  rerum ;  quod  dum  asserimus,  nonne  cognitionem 
nostram  divinre  sequiparamus  atque  viam  sternimus  Pan- 
theismo?  —  3°.  Id  quod  est  subjectivum,  variare  potest  et 
variat  cum  ipso  subjecto  cognoscente ;  ita  ut  mutetur  pro 
dispositionibus  uniuscujusque.  Quid  fieret  de  rerum  veri- 
tate  si  tam  labili  fundamento  dicatur  inniti  ?  Stat  ergo 
illud  quo  asseruimus :  jure  sc.  hanc  opinionem  rejici. 

§3.  —  Quibusdam   difficultatibus    occurritur. 

149.  Dicunt  I.  Si  evidentia  esset  universale  criterium 
veritatis :  1°.  veritas  esset  veritatis  criterium,  quod  tauto- 
logiam  continet ;  2°.  nullum  daretur  signum,  quo  a  falsa 
ejus  specie  discerni  posset;  3°.  nemo  de  errore  convinci 
posset ;  quse  certe  spernenda  non  sunt. 

Respondeo.  1°.  Nulla  datur  tautologia,  quia  veritas 
objective  et  ontologice  spectata  statuitur  ut  criterium 
veritatis  subjective  consideratae.  Objectio  valet  contra 
Cartesium  ejusque  sectatores,  sed  nihil  probat  contra  nos. 
2°.  Quum  nulla  detur  falsa  evidentia,  non  est  cur  huic 
objectioni  respondeamus.  Caeterum  assignari  potest  si- 
gnum  aliquod  quo  evidentia  vera  a  falsa  ejus  specie  secer- 
natur.  Hoc  quidem  signum  non  e.st  aliquid  ab  ipsa  evi- 
dentia  distinctum ;  alioquin   enim   in  indefinitum  qua^re- 

retur  aliud  signum  ultimi  signi ;  secl  signum  est  ipsa 
evidentia,  quae  vivido  luminis  sui  fulgore  se  ipsam  mani- 
festat.  3°.  Vix  intelligimus  quid  tertia  objectio  valeat. 
De  errore  homo  hoc  ipso  convincitur  quod  ostenditur 
evidentiam  stare  pro  propositione  opposita  illi,  quam  ipse 
amplectitur.  Objectio  haec  etiam  valorem  habere  potest 
contra  eos  tantum,  qui  evidentiam  explicant  per  perceptio- 
nem  claram  et  distinctam. 

150.  Dicunt  II.  Evidentia  non  est  generale  criterium 
veritatis,  quippe  quum  dentur  judicia  infallibiliter  vera, 
quae  ea  nullatenus  innituntur ;  laec  sunt  judicia  sensus 
communis.  Immediata  evidentia  non  gaudent ;  et  nihilo- 
minus  admittuntur  ab  iis  qui  mediatam  sibi  evidentiam 
comparare  nequeunt.  Id  vel  ex  eo  probatur  quod  nexus 
rationem  homines,  rudes  praesertim,  reddere  non  possint. 

Ut  huic  objectioni  occurras,  haec  teneas : 

a)  Communis  naturse  sensus  est  inclinatio  quasclam, 
seu,  ut  nonnulli  loqui  amant,  rationalis  instinctus  natura- 
lis  et  invincibilis  ad  assentiendum  quibusdam  veritatibus 
ad  vitam  physicam,  intellectualem  et  moralem  maxime 
necessariis.  Dicitur  sensus,  non  quia  facultas  organica 
est:  est  enim  ipse  intellectus ;  sed  quia  illum  passive.quo- 
dammodo  experiuntur  homines ;  dicitur  autem  communis, 
quia  omnium  hominum  patrimonium  est.  De  his  judiciis 
agit  objectio,  qiue  nullain  omnino  vim  habet.  Nam  —  b) 
quaenam  tandem  sunt  veritates  ad  hunc  sensum  pertinen- 
tes?  Etiamsi  eos  audiamus  qui  maxime  ejus  objectum 
dilatant,  hae  veritates  sunt  vel  enunciationes  partiales 
principii  ca  ..salitatis ;  aut  principii  eff erentis  legitimitatem 
criterii  evidentiae  ;  vel  principia  prima  moralitatis  quibus 
ordo  moralis  innititur ;  Atqui  hasc  omnia  vel  immediata 
evidentia  gaudent ;  vel  talia  sunt  ut  spontanea  mentis 
ratiocinatione  ab  omnibus  deprehendantur.  —  c)  Quod  vero 
objiciunt :  "  homines,  qui  de  his  veritatibus  persuasi  sunt, 
mediatam  evidentiam  habere   non  posse ; "   asseritur,  sed 

minime  probatur;  ratio  enim  quse  additur  nullius  est 
momenti,  quum  aliud  sit  nexum  percipere,  aliud  rem  ita 
cognoscere  ut  quis  statim  valeat  demonstrationem  confi- 
cere.  Haec  cum  requirit  ideas  claras  et  distinctas  rerum, 
tum  etiam  supponit  mentem  satis  exercitam  et  evolutam. 

151.  Dicunt  III.  cum  Balmes  (Philos.fund.  1.  I.  c.  xxii. 
n.  221) :  Principium  evidentias  non  est  evidens.  Nam, 
inquit  laudatus  auctor,  "quandonam  propositio  est  evi- 
dens?  cum  in  idea  subjecti  prsedicatum  videmus;  Atqui 
hoc  in  re  nostra  desideratur.  Evidens  est  clare  visum, 
seu  apprehensum  ab  intellectu  luminosissimo  modo  ;  verum 
dicit  conformitatem  idese  cum  objecto.  Jam  peto,  utut 
analysi  subjiciatur  haBC  idea  clare  visum,  poterone  dete- 
gere  lianc  aliam  conforme  objecto?  minime  sane.  Ingens 
hic  habetur  transitus ;  fit  transitus  ab  ordine  subjectivo 
ad  objectivum." 

Respondeo  auctorem  veram  evidentias  naturam  non  esse 
assecutum.  Ratiocinatio,  quam  facit,  ponit  ut  principium 
"propositionem  evidentem  illam  esse,  cujus  praBdicatum  vi- 
demus  in  idea  subjecti."  Hoc  valet  quidem  relate  ad  pro- 
positiones  analyticas ;  sed  nullane  propositio  synthetica 
est  evidens  ?  Duin  crucior  dolore  capitis,  numquid  mihi 
non  est  evidens  propositio  "  mihi  caput  dolet "  ?  et  tamen 
in  idea  mei  non  continetur  certe  idea  dolorem  liabentis?  — 
Insuper  dum  dicit  in  conceptu  rei  clare  visa3  non  depre- 
hendi  ideam  conformitatis  cum  objecto,  manifestum  est 
pro  re  clare  visa  ipsum  intelligere  visionem  mere  subjecti- 
vam  alicujus  rei,  et  asserere  hanc  subjectivam  visionem 
non  continere  notam  conformitatis  cum  objecto  viso. 
Ceterum  ipse  transitus  de  quo  Balmes  loquitur,  manifestat 
ipsum  non  loqui  de  evidentia  objectiva  in  sensu  a  nobis 
explicato.  Definitionem  evidentias  a  Cartesio  mutuatam 
si,  ut  philosophum  decet,  expendisset,  reperiisset  falsam, 
neque  in  paradoxon  illud  devenisset,  "principium  evi- 
dentiae  non  est  evidens."     (Tedeschini,  Logica^) 

ArT.   III.  —  DE  CRITERIO   TESTIMONII   HUMANI. 
§  1.  —  Quaedam  prsenotantur. 

152.  Rerum  cognitio  dupliciter  acquiri  potest,  vel  qua- 
tenus  nosmetipsi  rem  attingimus,  quo  in  casu  habetur 
scientia ;  vel  quatenus  rem  affirmamus  aut  negamus  alio- 
rum  auctoritate  innixi;  et  tunc  rem  credimus,  seu  fides 
habetur.  Fides  aliorum  testificationi  omnibus  hominibus 
necessaria  est ;  ea  prima  nostra  aetas  regitur ;  per  eam 
prseteritorum  notitiam  comparamus ;  facta  ipsa  coseva, 
qua3  in  locis,  a  puncto  telluris  quod  incolimus  diversis, 
contingunt,  non  aliter  nobis  innotescunt ;  scientise  phy- 
sica3  quce  varias  qualitate,  loco,  tempore,  diuturnasque 
observationes  supponunt,  ea  innituntur;  uno-verbo,  socie- 
tas  omnis  tum  domestica,  tum  civilis,  tum  religiosa  iis 
factis  innititur,  qua3  nonnisi  per  testificationem  cognosci 
possunt.     Vides  hinc  qusestionis  momentum. 

153.  Qui  propriaiu  cognitionem  alteri  quocumque  modo 
significat,  is  testis  nominatur ;  ipsa  cognitionis  manifesta- 
tio,  testimonium ;  assensus  huic  prsestitus,  fides;  id  quod 
testi  fidem  couciliat,  auctoritas  vocatur,  qua3  resultat  ex 
cognitione  et  veracitate  testium,  seu  ex  eo  quod  testes 
verum  cognoscant  et  dicant.  Jamvero  1°.  testimonium 
spectari  potest  vel  ex  parte  testantis  vel  ex  parte  rei 
testata3.  Si  primum  spectas,  est  divinum  aut  humanum, 
prout  Deus  est  qui  loquitur  vel  homo :  hinc  fides  divina 
vel  humana ;  si  alterum,  est  dogmaticum  aut  historicum 
prout  circa  doctrinam  vel  circa  factum  aliquod  versatur. 
2°.  Testes  vel  propriis  ipsi  facultatibus  facti  experientiam 
habuerunt,  et  dicuntur  immediati,  sive  etiam  oculati ;  vel 
ad  facti  notitiam  non  pervenerunt  nisi  aliorum  testimonio, 
et  dicuntur  mediati  vel  auriti.  Qui,  si  eodem  tempore 
vixerunt  quo  factum  contigit,  dicuntur  cocevi  vel  cocetanei, 
si  non  multum  post,  vocantur  suppares  ;  remoti  autem  si 

tardiori.  3°.  Faeta  acl  posteros  transmittuntur  vel  orali 
traditione,  vel  historia,  vel  monumentis.  Traditio  oralis 
est  series  non  interrupta  testium  sibi  succedentium,  quo- 
rum  alii  facti  originem,  alii  setatem  nostram  pertingunt ; 
historia  est  testimonium  scriptis  mandatum ;  per  monu- 
mentum  autem  intelligimus  opus  aliquod,  hominum  indu- 
stria  confectum,  cujus  ope  eventus  cujusdam  memoria  ad 
posteros  transmittitur :  ut  sunt  templa,  statuse,  numis- 
mata,  etc. 

154.  His  declaratis,  quaerimus  quaenam  sit  vis  testimonii 
humani  —  humani,  inquam ;  dubitari  enim  nequit  quin 
divinum  testimonium  sive  dogmaticum  illud  sit,  sive 
historicum,  omnino  infallibile  sit  certitudinis  motivum. 
Distincto  est  opus.  Si  quaestio  sit  de  testimonio  dogma- 
tico,  quocl,  ut  dixi,  versatur  circa  doctrinam  aliquam,  id 
raro  iis  vestitur  circumstantiis,  quae  necessariae  sunt  ad 
assensum  certum  obtinenclum.  Nam  nequit  aliquid  crecli 
seu  admitti  uti  verum  propter  loquentis  auctoritatem,  nisi 
certo  constet  ipsum  loquentem  nec  deceptum  esse  neque 
deceptorem ;  atqui,  quidquid  sit  cle  hoc  altero,  certe 
primum  illud  paucis  admodum  in  casibus  constare  potest ; 
unde  sapientum  auctoritas  —  nisi  omnes  conveniant  in 
eamclem  doctrinam —  est  motivum  sufficiens  ad  assensum 
prudenter  adhibendum,  non  tamen  sufficiens  ad  omnem 
errandi  formiclinem  omnino  clepellenclam. 

155.  At  quici  relate  ad  historicum  testimonium?  Dan- 
turne  circumstantiae  in  quibus  evadat  infallibile  motivum 
certitudinis  ?  Hoc  ita  esse  ipsa  natura  suadet.  Sunt 
tamen  qui  negant ;  —  et  quid  quiclam  non  negarent !  —  et  di- 
cunt  humanum  testimonium  majorem  minoremve  probabili- 
tatem  —  quam  vocis  abusu  moralem  certitudinem  vocant-- 
praebere  posse ;  at  veri  nominis  certitudinem,  numquam. 
Dantur  et  alii  qui  vim  humani  testimonii  non  inficiantur, 
quando  qmestio  est  de  factis  coaevis ;  sed  negant  eam  tan- 
tam  esse  ut  veram  gignat  certituclinem  cum  facta  praete- 

rita    aguntur.      Hsec    est    prsesertim    eorum    opinio    qui 
revelatae  religioni  infensi  sunt.     His  positis : 

§  2.  — Propositio   prima. 

Distinctione  facta  inter  testimonium  humanum  dogmati- 
cum  atque  historicum,  asserimus  quasdam  dari  circumstan- 
tlas,  in  quibus  testimonium  humanum,  quoad  facta  coaeva, 
plenam  sibi  meret  fidem" 

156.  Nullus  potest  esse  errori  loc;is  quando  factum  co- 
gnoscitur  uti  contigit ;  cognoscitur  autem  uti  fuit,  cum 
testes  nec  in  perceptione  fuerint  decepti,  nec  in  eo 
referendo  sint  deceptores ;  atqui  11011  raro  de  his  duobus 
constare  potest.  Nam,  ut  a  priori  exordiamur,  error  in 
sensitiva  perceptione  esse  nequit,  si  facultas  sit  recte 
disposita  et  convenienter  adhibita;  atqui  quando  multi 
sunt  testes,  qui  idem  factum  unanimiter  referunt,  eorum 
facultates  nequeunt  non  esse  recte  dispositse  et  conveni- 
enter  adhibitee ;  ergo  in  istiusmodi  facti  perceptione  nullus 
est  error.  Secus  opinanti,  opinandum  etiam  est  omnium 
testium  sensus  infirmos  fuisse;  siquidem  nemo  non  vidit 
quod  alii  viderunt  —  omnes  eodem  morbo  laborasse ;  con- 
stat  quippe  eos  unam  atque  eamdem  rem  eodem  modo 
percepisse  —  omnes  subitanea  et  momentanea  infirmitate 
fuisse  correptos ;  siquidem  nullum  hujus  prsecessit  signum, 
nullumque  remansit  vestigium  —  omnes  demum  infirmos 
fuisse  quin  de  illa  infirmitate  essent  conscii ;  quee  omnia 
;.bsurda  sunt.  Aut  dicemus  sensus  non  fuisse  recte  adhi- 
bitos  si  factum  sensibile  sit  et  omnino  obvium?  vel 
si  maximi  sit  momenti,  ita  ut  summopere  referat  illud 
recte  percipere?  vel  etiam  si  sit  valde  insolitum,  quo 
in  casu  scimus  omnium  diligentiam  et  attentionem  exci- 
tari  solere  ?  Atque  animadvertas,  velim,  hic  agi  de  facto 
ipso,  non  autem  de  ejusdem  natura,  aut  causis,  aut  etiam 
fine  quem  agens  sibi  proposuit.     Fierine  potest  ut  homi- 

nes  multi  quod  se  vidisse,  audivisse,  tetigisse  testantur, 
illud  neque  viderint,  neque  audierint,  neque  tetigerint? 
Quis  haec  opinantem  ferat ! 

157.  Aliquando  etiam  constare  potest  testes  non  esse 
deceptores.  Omnes  et  singulos  casus,  in  quibus  id  con- 
stare  potest,  hic  enumerare  nec  volumus,  nec  possumus; 
sequentes  referre  sufficiat : 

lus  Casus  :  Quando  multi  testes  factum  coaevum  refe- 
runt,  circa  quod  fraus  ipsis  esset  noxia,  certum  est  eos 
non  esse  deceptores.  Naturali  enim  propensione  homines 
sui  commodi  sunt  amantes,  et  quidquid  sibi  noxium  esse 
putant,  effugere  conantur.  Si  quis  igitur  mendacium 
disseminaret,  quo  sciens  ac  volens  gravissimis  suis  com- 
modis  noceret,  hic  contra  rationem  rectumque  sensum 
ageret  et  insanus  ab  omnibus  haberetur.  Hujusmodi  vero 
insania  testium  multitudinem  simul  corripi  supponi  non 
potest,  quin  incurratur  in  absurdum. 

2US  Casus  :  Quando  multi  testes  factum  cosevum  re- 
ferunt,  circa  quod  fraus  ipsis  esset  inutilis,  certumest  eos 
non  esse  deceptores.  Nam  hsec  est  generalis  lex  indolis 
hominum,  ut  congenitum  habeant  veritatis  amorem,  cui 
non  contradicunt  sine  peculiari  quodam  commodi  aut  vo- 
luptatis  motivo.  Porro  si  multi  testes  vellent  decipere 
quando  ipsis  mendacium  inutile  est,  mutaretur  lex  illa 
generalis  et  quidem  in  ingenti  hominum  numero  ;  quod 
supponere  omnino  repugnat.  Hoc  majorem  vim  habet 
quando  testes  setate,  natione,  religione,  studiis,  educatione, 
moribus  diversi  sunt;  eo  quippe  in  casu  mendacium  esset 
certo  quibusdam  inutile ;  nam  in  ea  adjunctorum  diversi- 
tate,  diversse,  imo  contrariae,  sunt  singulorum  utilitates  et 
necessitates,  propensiones  et  cupiditates. 

3US  Casus  :  Quando  multi  testes  optime  inter  se  con- 
cordant  in  relatione  tum  facti,  tum  plurimarum  ejus  cir- 
cumstantiarum,  quamvis  pactum  inter  se  inire  non  potue- 
rint,  tunc  certum  est  eos  non  esse  deceptores.     In  eo  enim 

casu  si  testes  cleciperent,  hujusmodi  concordia  multorum 
testimoniorum  circa  plurimas  facti  circumstantias,  for- 
tuito  casu  explicanda  esset.  Jamvero  hujusmodi  supposi- 
tio  ideis  ordinis,  nienti  nostrae  a  natura  insitis,  non  minus 
repugnaret,  quam  si,  litteris  alphabeticis  temere  nullaque 
arte  projectis,  exinde  Iliadis,  ^Eneidosve  prodiisse  poema 
diceretur. 

4US  Casus  :  Quando  multi  testes  sunt,  probitatis  fama 
insignes,  certum  est  eos  non  esse  deceptores.  Quamvis 
enim  nullus  sit  homo  in  hoc  mortali  corpore  peregrinans, 
quantacumque  sit  illius  probitatis  fama,  qui  non  possit  aut 
virtutem  mentiri  aut,  data  occasione,  a  pristina  virtute 
semel  et  iterum  deficere  ;  attamen  si  multi  homines,  inte- 
gerrimie  probitatis  fama  gaudentes,  omnes  supponerentur 
aut  esse  secretiori  animo  hypocritse,  aut  quasi  ex  composito 
e  sua  virtute  simul  excidisse,  contra  rectos  hominum  sen- 
sus  pugnaret  hujusmodi  suppositio.  Ergo  aliquando  con- 
stat  testes  non  esse  deceptores  circa  factum  cosevum; 
aliunde  constat  eosdem  aliquando  non  esse  deceptos  ;  Ergo 
testimonium  hominum  dat  aliquando  veram  certitudinem 
de  factis  coeevis. 

158.  In  variis  casibus  supra  memoratis  magnum  esse 
numerum  testium  supposuimus ;  quid  si  essent  pauci? 
potestne  et  tunc  adesse  historica  certitudo?  Potest,  quo- 
tiescumque  talis  erit  testium  numerus,  ut  sine  absurditate 
supponi  non  possit  eos  simul  sensibus  fuisse  orbatos  ;  aut 
congenitum  veritates  amorem  abjecisse  sine  motivo ;  aut 
incommodum  utilitati  scientes  ac  volentes  anteposuisse. 
Immo  qutedam  dantur  facta  atque  quoedam  adjuncta  in 
quibus  vei  unius  hominis  testimoniuin  ad  veram  certitudi- 
nem  adducere  posset.  Experientia  constat.  Nonne  ita 
cognoscimus  quinam  nostri  sint  parentes?  Quis  sani 
hominis  vel  mortem  sustinentis,  qui  eam  deprecari  non 
modo  posset  sed  etiam  maximis  prsemiis  affici,  si  factum 
quod  constanter  afflrmat,  denegaret,  testimonium  in  du- 

bium  revocet?      Attamen  casum  istum  similesque  tliesis 
nostra  non  attingit. 

159.  Dices  "in  testium  multitudine  non  inveniri  nisi 
individuorum  collectionem  ;  Ergo  ad  fidem  faciendam  non 
adest  nisi  auctoritas  cujusque  individui  collectim  sumpta. 
Sed  auctoritas  singulorum  individuorum  non  prsebet  nisi 
probabilitatem ;  ergo  in  multitudine  non  invenitur  nisi 
summa  probabilitatum,  ex  qua  certitudo  emergere  nulla 
potest."  Huic  sic  respondet  Liberatore,  ex  quo  objectio- 
nem  excripsimus  :  Dist.  primum  antecedens  :  In  testium 
multitudine  non  invenitur  nisi  individuorum  collectio  iis 
comitata  adjunctis  qiue  deceptionem  et  conspirationem  in 
mendacium,  seu  deficiendi  causas,  vetant,  conc.  his  adjun- 
ctis  destituta,  nego.  Similiter  clist.  consequens :  ergo  ibi 
non  datur  nisi  auctoritas  cujusque  individui  ab  actuali 
defectu  libera,  conc.  eo  implexa,  nego.  Ad  subsumptam 
propositionem  pariter  olist. :  auctoritas  cujusque  individui 
non  prsebet  nisi  probabilitem,  si  individua  singula  specten- 
tur,  coneedo  vel  transeat ;  si  simul,  nego  :  quia  illa  unani- 
mitas  in  datis  adjunctis  ostendit  nullam  fuisse  fraudem 
nullamque  deceptionem. 

§  3 .  —  Propositio  secunda. 

Vis  testimonii  historici  coarctandanon  est  adfacta  coo?va, 
siquidem  ea  dantur  rerum  adjuncta  in  quibus  plena  cum 
certitudine  facta  prazterita,  hominum  testimonio  innixi,  af- 
firmare  possumus. 

160.  Facta  prseterita,  ut  diximus  in  prsenotatis,  ad 
posteros  transmittuntur  vel  per  oralem  traditionem,  vel 
per  historiam,  vel  per  publica  monumenta ;  Atqui  etiam 
relate  ad  ista  certo  constare  potest  nullum  esse  errorem, 
nullamque  fraudem;  Ergo.  In  hujus  minoris  probatione, 
ea  omnia  supponimus,  quse  in  prsecedenti  propositione 
statuta  fuerunt.     Quare : 

1°.  De  Traditione  orali.  Moclus  quo  sibi  invicem  suc- 
ceclunt  varise  generationes  quibus  constat  oralis  traditio, 
ejus  legitimitatem  probat.  Obstat  enim  ille  modus  ne 
circa  factum  grave  et  publicum  error  aut  mendacium  prae- 
valeat.  Nam  singulse  generationes  non  subito  evanescunt, 
nec  in  earum  loco  subeunt  alias  generationes  omnino  novse, 
sed  sensim  sine  sensu  et  per  partes  sibi  succedunt ;  pars 
niagna  primse  cum  secunda  generatione  simul  extitit,  se- 
cundse  cum  tertia  et  sic  cle  ceteris ;  ita  ut  non  plures  sed 
unica  generatio  in  tota  traditionis  serie  esse  videatur. 
Porro  in  hujusmocli  successionis  ordine,  imjiossibile  est  ut 
circa  factum  grave  et  publicum  error  invehatur.  Homines 
enim  ad  primam  generationem  pertiuentes,  qui  in  secunda 
vixerunt,  errorem  ignorare  non  possent  et  contra  fraudem 
vel  deceptionem  non  reclamare.  Iisdem  motivis  pariter 
reclamarent  ii  qui,  ad  secundam  generationem  pertinentes, 
in  tertia  vixerunt,  et  sic  de  aliis. 

2°.  De  Historia.  Si  ex  una  parte  constet  aliquam  hi- 
storiam  auctoris  vel  temporis  esse  cui  tribuitur,  neque 
quoad  factorum,  quse  refert,  substantiam  esse  corruptam ; 
et  ex  altera  parte  si  constet  nihil  ab  auctore  fuisse  con- 
scriptum  quod  veritati  non  sit  conforme ;  seu,  aliis  verbis, 
si  constet  historiam  esse  authenticam,  integram,  et  veracem, 
tunc  factum  ab  historia  transmissum  penitus  certum  est 
et  inconcussum.  Atqui  cle  his  constare  non  raro  potest. 
Ergo.     Minor  per  partes  probatur. 

a)  Dantur  characteres,  quibus  innotescere  certo  potest 
an  talis  historia  sit  genuinum  opus  auctoris  cui  tribuitur  ; 
vel  auctore  latente,  saltem  ejus  sit  temporis  quo  scripta 
reputatur.  Prsescinclimus  ab  iis  characteribus  qui  intrin- 
seci  nuncupantur :  ut  sunt  convenientia  styli  et  rerum  cum 
auctoris  ingenio,  saeculi  gentisque  indole,  moribus,  insti- 
tutis  et  sententiis  aliunde  notis ;  commemoramus  qusedam 
tantum  ex  indiciis  extrinsecis.  Authenticus  est  ille  liber 
cujus  authenticitatem  testatur  oralis  traditio,  ab   origine 

libri  usque  ad  nos  nusquam  interrupta ;  et  etiam  traditio 
seripta,  id  est,  series  scriptorum  qui  singulis  setatibus, 
quandoque  etiam  variis  in  regionibus,  hunc  librum  veluti 
talis  auctoris  semper  laudaverunt.  Si  enim  liber,  qui 
hujusmodi  scripta  traditione  gaudet,  fuisset  suppositus  ac 
recentius  compositus,  omnes  alii  libri,  apud  quos  ille  com- 
memoratur,  pariter  supponi  debuissent,  antiquioribusque 
auctoribus  fraudulenter  adscribi.  —  Aliud  etiam  extrinse- 
cum  authenticitatis  indicium  sunt  vani  inutilesque  cona- 
tus  eorum,  qui  alicujus  libri  authenticitatem  evertere 
nituntur ;  scilicet,  tanquam  genuinus  habendus  est  liber, 
quem  examini  iteruni  atque  iterum  hostili  mente  subjece- 
runt  critici,  nihil  tamen  proficientes ;  et  contra  cujus 
authenticitatem  adeo  levia  et  contemptibilia  rationum 
momenta  congeruntur,  ut  iis  attendere  minime  dignetur 
quisquis  partium  studio  alienus  est.  Hoc  ultimo  libri 
sacri  Judseorum  et  Christianorum  dumtaxat  insigniuntur. 
6)  Integritas  historise  consistit  in  eo  quod  ad  nos  per- 
venerit  qualis  ab  auctore  scripta  fuit.  Quando  vel  mini- 
mam  removet  mutationem,  integritas  libri  dicitur  absoluta  ; 
quando  aliquas  patitur  accidentales  mutationes,  integritas 
dicitur  substantialis.  Hsec  sufficit  ad  hoc  ut  factis  prsete- 
ritis  fides  habeatur,  et  relate  ad  istam,  relictis  indiciis 
intrinsecis,  extrinseca  indicia  hsec  sunt  prsecipua.  Libri 
collatio  cum  vetustissimis  textis,  sive  manuscriptis  sive 
impressis ;  quod  si  liber  iste  cum  primitivis  textibus  con- 
cordet,  patet  ejus  integritas.  Aliud  extrinsecum  integri- 
tatis  indicium  invenitur  in  fama  publica  quam  semper 
obtinuit  aliquis  liber,  et  in  cura  religiosa  quam  apud  gen- 
tem  multam  fuit  asservatus.  -  Id  etiam  competit  tantum- 
modo  libris  sacris,  contra  quos  prsecipue  sophismata 
adversariorum  diriguntur.  —  Facilius  est  cognoscere  inte- 
gritatem  librorum  qui  temporibus  nobis  propinquioribus 
scripti  fuere ;  consulere  possumus  ipsas  primas  editiones, 
quse,  viventibus  a*uctoribus,  editse  fuerunt. 

c)  Veracitas  demum  scriptorum  nec  non  scientia  con- 
stare  potest  iisdem  indiciis  quse  dedimus  in  prima  parte. 
Nullus  datur  error,  fraus  nulla,  si  historicus  referat  facta 
eoaeva,  publica  gravisque  momenti ;  ipsiusque  narratio,  eoae- 
taneorum  nemine  contradicente,  pervulgata  sit.  In  eo 
enim  casu,  vel  unius  historiae  testimonium,  testimonio 
sequivalet  coaevse  generationis,  quse  dum  silet,  narrationis 
veritati  adhserere  censetnr.  Si  res  falsas  narravisset  scri- 
ptor  circa  factum  grave  et  pnblicum,  multse  adversus  eum 
exortse  fuissent  reclamationes,  quaB  posteros  latere  non 
potuissent.  Idem  dicas  si  scriptor  sit  factis  posterior ; 
nam  in  eo  casu  certum  est  eum  deprompsisse  narrationem 
e  certis  fontibus,  nempe  ex  historia  coseva  aut  ex  tradi- 
tione  orali  legitima.  Si  enim  scriptor,  etiam  factis  poste- 
rior,  palam  afferret  grave  splendensque  factum  antea  inau- 
ditum,  nec  unquam  scriptse  oralive  traditioni  mandatum, 
non  minus  aperte  a  suis  coa^taneis  contradiceretur,  quam 
si  factum  cosevum  fmxisset. 

3°.  De  Monumentis.  Conditiones  requisitae  ad  monumen- 
torum  legitimitatem  istse  sunt :  ut  testentur  factum  mo- 
mentosum  et  publicum ;  et  ut  publice  fuerint  erecta  ipso 
facti  tempore,  nullo  cosevorum  contradicente.  Quoties- 
cumquae  adsunt  ista3  duae  conditiones,  monumentum  ve- 
ram  certitudinem  de  facto  confert,  quod  testatur.  Prse- 
terquam  enim  quod  hujusmodi  monumentum  necessario 
sibi  adnexam  habeat  aliquam  traditionem  scriptam  vel 
oralem,  nullus  est  insuper  qui  tanta  polleat  audacia  aut 
tanta  captus  sit  insania,  ut  publicum  audeat  extruere  monu- 
mentum  in  memoriam  facti,  cujus  falsitas  omnibus  esset 
manifesta.  Quod  si  longo  tempore  post  factum  monu- 
mentum  fuerit  constitutum,  tunc  nonipsius  facti  veritatem 
immediate  declarat;  sed  tantum  opinionem,  quse  erecti 
monumenti  tempore  apud  omnes  circa  factum  illud  vige- 
bat ;  deinde  vero   investigandum  remanet,  utrum  ex  hac 

vulgata  opinione  legitime  eoncludi  possit  ipsius  facti 
veritas. 

161.  Ad  quasdam  difficultatis  solvendas,  haec  prse  oculis 
juvabit  habere.  1°.  Temporum  lapsu  testimonii  certitudo 
non  modo  non  decrescit,  sed  aliquando  e  contra  crescit  et 
roboratur.  Non  decrescit,  quia  idem  semper  manet  morale 
testium  corpus ;  quandoque  roboratur,  quia  temporum 
lapsu  evanescunt  omnes  errorum  causse,  si  quse  f uerint ; 
quales  v.  g.  essent  animorum  exaltatio,  partium  studia, 
animositates,  aliaque  hujusmodi.  Prseterea  quo  tempore 
remotius  est  factum,  eo  ssepius  ad  examen  fuit  revocatum 
et  vehementius  impugnatum,  si  hujus  est  generis,  cui  con- 
tradicere  non  parvi  multorum  intersit.  Si  ergo  factum 
inconcussum  remansit,  nonne  exinde  novas  vires  acquirit? 

2°.  Fatemur  nonnullas  esse  orales  traditiones,  historias- 
que,  immo  et  monumenta,  quse  nullam  merentur  fidem  ;  sed 
—  a)  negamus  traditiones  illas  amplas  esse,  uniformes, 
constantes,  et  circa  factum  versari  qnod  illustre  sit,  publi- 
cum  atque  notorium;  —  6)  negamus  etiam  in  illis  historiis 
eas  reperiri  notas,  quas  supra  retulimus,  quum  vel  ea, 
quae  asserunt  facta,  ab  aliis  historiis  eodem  tempore  scriptis 
impugnentur ;  vel  ignorantia  aut  fides  mala  auctorum 
nullo  negotio  detegi  possint.  Quod  demum  —  <?)  monu- 
menta  attinet,  ea  certe  si  recte  examinentur,  indiciis  supra 
statutis,  minime  respondere  reperientur. 

3°.  Nulla  datur  ratio  asserendi  ea  quse  diximus  ad  mi- 
racula  applicari  non  posse.  In  miraculis  duo  attendi 
debent:  factum  ipsum  sensibile,  ejusdemque  causa.  Jam- 
vero  factorum  causas  rimari  ad  historiam  nullatenus  perti- 
net,  nihilque  commune  habet  cum  historico  testimonio ; 
sed  si  spectetur  factum  sensibile  tantum,  cur  eodem  modo 
cognosci  id  nequiret?  Odium  in  sanctam  Iesu  Christi 
religionem  mentes  istorum  hominum  caecat,  si  dicere  noli- 
mus  eos  mala  fide  tenebras  spargere. 


METAPHYSICA   GENERALIS 

SEU  ONTOLOGIA. 

162.  Metaphysica,  si  nominis  vim  spectes,  idem  sonat  ac 
post  vel  ultra  physica.  Originemne  nomen  habeat  ab 
Aristotele  vel  ab  ejus  tliscipulis,  incertum  manet ;  nominis 
autem  rationem  alii  exincle  repetunt  quod  ordine  acquisi- 
tionis  post  rerum  materialium  scientiam  veniat,  seu 
Physicse  succedat ;  alii  ex  eo  quod  hujus  scientiae  objectum 
naturam  sensibilem,  seu  ordinem  rerum  physicarum  supe- 
ret.  Dividitur  autem  in  Metaphysicam  particularem  et 
generalem,  quae  cum  universalissimas  perpendat  rationes 
ad  entis  notionem  pertinentes,  nomen  Ontologiai  obtinuit. 
Hanc  versamus.  Quantse  utilitatis,  immo  et  necessitatis 
sit  hrec  philosophise  pars,  ille  procul  dubio  intelligit,  qui 
perspectum  habet  nihil  in  scientiis  humanis  conferre  magis, 
quam  rectas  rerum  notiones  percipere.  Totam  tractatio- 
nem  quinque  capitibus  absolvemus. 

CAPUT   PRIMUM. 

De  Ente  Et  Essentia  Eorumque  Statibus. 

163.  Quse  tractabimus  in  hoc  capite,  hsec  sunt:  1°. 
Quid  sit  ens  et  queenam  ab  eo  principia  immediate  dima- 
nent;  2°.  Quodnam  sit  entis  constitutivum ;  3°.  Quotuplici 
statu  ens  concipi  possit. 

ART.    I. —  DE    ENTE    GENEUATIM   AC   DE    PRINCIPIO    QTJOD 
AB   EO   DIMANAT. 

§  1.—  Qugedam  prsenotantur. 

164.  Conceptus  generaliter  sumptus  clupliciter  conside- 
rari  potest,  formaliter  et  objective.  Conceptus  formalls 
est  actus  ipse  quo  intellectus  aliquid  in  se  exprimit ;  id 
autem  quod  per  conceptum  formalem  cognoscitur  seu 
reprsesentatur,  vocatur  conceptus  objectivus.  Cum  homi- 
nem  v.  g.  concipimus,  ille  actus  quem  in  mente  efncimus 
ad  hominem  concipiendum  vocatur  conceptus  formalis ; 
homo  autem,  cognitus  et  repraesentatus  illo  actu,  dicitur 
conceptus  objectivus.  Discrimina  inter  utrumque  videri 
possunt  apud  Suarez  (Disp.  II.  §1.)  Nobis  dicere  sufficiat 
conceptum  formalem  semper  esse  aliquid  singulare  et 
physice  existens ;  dum  conceptus  objective  spectatus  esse 
possit,  et  saepe  est,  quid  vel  pluribus  commune,  vel  possi- 
hile  tantum.  Hic  proprie  agimus  de  conceptu  objectivo 
entis,  videlicet  inquirimus  quid  sit  illud  quod  conceptus 
formalis  entis  reprsesentat. 

165.  Ens  dupliciter  sumi  potest,  uti  participium  et  uti 
nomen.  Si  sumatur  quatenus  participium  est,  idem  sonat 
ac  actu  existens  ;  si  quatenus  nomen,  praescindit  ab  actuali 
existentia  et  indicat  aliquam  realitatem,  quin  determinetur 
qusenam  ea  sit.  Quomodo  autem  entis  conceptus,  cum  ad 
inferiora  descendit  seu  singulis  attribuitur,  determinatus 
evadat,  praecipua  hujus  articuli  qusestio  est,  quam  declara- 
bimus  simul  et  probabimus  in  propositione  mox  stabili- 
enda.  Hic  tantummodo  notamus  rationem  entis  sic 
indeterminate  acceptam  essentialiter  praedicari  de  suis 
inferioribus,  quamvis  ens  participialiter  sumptum  sit  attri- 
butum  essentiale  solius  Dei.  Utrumque  patet;  primum 
quidem  quia  nullum  ens  concipi  potest,  quin  aliquam 
habeat   realitatem ;  alterum    autem  ex  eo  quod  nulla  sit 

creatura  quae   necessario   existit ;   Deus   autem  ita  est  ut 
iion  possit  non  esse. 

166.  Juvat  etiam  animadvertere  ideam  hanc  entls  in 
genere  omnino  differre  ab  idea  entis  infiniti,  quum  hsec  ab 
illa  characteres  exhibeat  toto  ccelo  diversos.  Idea  enim 
entis  in  genere  maximam  habet  extensionem,  utpote  quae 
ad  omnia  omnino  extenditur,  sive  haec  existentia  sint,  sive 
possibilia ;  et  minimam  e  contra  comprehensionem,  quia 
exprimit  tantummodo  aliquid  indeterminatum,  sc.  quam- 
libet  realitatem.  Idea  entis  infiniti,  hoc  ipso  quod  ex- 
primit  omnium  perfectionum  cumulum,  maximam  habet 
comprehensionem ;  at  hoc  ipso  quod  cumulus  iste  omnium 
perfectionum  in  uno  Deo  reperiatur,  patet  eaindem  habere 
minimam  extensionem.  Utraque  idea  limitem  excludere 
quandoque  dicitur ;  sed  illa  tantum  relate  ad  inferiora 
quibus  attribui  potest ;  hsec  solummodo  quoad  perfectio- 
nes  quas  includit.  Eadem  distinctio  similibus  locutionibus 
applicanda  est. 

167.  Enti  opponitur  non-ens  seu  nihilum,  quod  est 
"objectiva  entis  negatio."  Quoniam  autem  ens  significare 
potest  tum  aliquid  actu  existens,  tum  aliquam  tantum- 
modo  realitatem,  sic  nihilum  accipi  potest  vel  pro  nega- 
tione  existentiae,  vel  pro  negatione  cujuscumque  realitatis. 
111  ud  dicitur  nihilum  privativum  vel  positivum,  hoc  nihilum 
negativum  vcl  absolutum.  Quando  v.  g.  dicimus  "alium 
mundum  esse  nihil "  quaestio  est  de  nihilo  positivo ;  cum 
e  contra  asserimus  "circulum  v.  g.  quadratum  esse  nihil" 
qusestio  est  de  nihilo  absoluto  ;  quod  aliis  verbis  significat 
rem  in  suo  conceptu  contradictionem  involvere.  De  hoc 
agemus  quando  rerum  possibilitatem  versabimus ;  verba 
nunc  explicasse  sufficiat. 

168.  Quoniam  in  thesi  aliquid  dicemus  de  principio 
quod  ab  idea  entis  immediate  dimanat,  pauca  hsec  veniunt 
addenda.  Quando  intellectus  ens  cum  non-ente  confert, 
deprehendit  alterum  alterius  esse  negationem,  ac  proinde 

cognoscit  esse  et  non-esse  non  posse  simnl  componi.  Hinc 
efformat  principium  contradictionis,  generali  illa  et  com- 
muniter  recepta  formnla  expressum :  Idem  non  potest  si- 
mul  esse  et  non  esse.  Contra  hanc  formulam  duo  aniniad- 
vertit  Emmannel  Kant  in  sua  Critica  Rationis  Purce;1 
quorum  alterum  spectat  principii  modalitatem ;  alterum 
temporis  conditionem  in  principio  expressam.  Quapropter 
ea  rejecta,  aliam  ipse  inducit,  scilicet2  nullum  subjectum 
habere  posse  prwdicatum  sibi  repugnans.  Jamvero  in  pro- 
positione  mox  stabilienda  probabimus  principium  contra- 
dictionis  universalitate  destitui  si  temporis  notionem  non 
includat.  Alterum  autem  quod  per  transennam  carpit 
veluti  superfluum,  non  est  cur  directe  confutemus,  cum 
hoc  eodem  vitio,  si  vitium  sit  dicendum,  ipsa  Kantiana 
formula  laboret.  Revera  quid  aliud  impossibile  sonat, 
nisi  quod  aliquid  esse  noh  possit?  Atqui  hoc  ipsum  in 
illa  formula  asseritur :  Nullum  subjectum  habere  potest 
(no  subject  can  have  .  .  .)  prsedicatum  sibi  repugnans. 
Res  igitur  non  verba  sectemur.  Formula  principii  contra- 
dictionis  debet  exprimere  repugnantiam  inter  esse  et  non 
esse ;  id  semper  in  philosophia  istius  principii  nomine 
venit.  Si  autem  hsec  repugnantia  vere  datur,  idem  non 
potest  esse  et  non  esse.     His  declaratis : 

l"Tliere  exists,  however,  a  foramla  of  this  celebrated  principle  .  .  . 
it  is  this :  '  It  is  impossible  f or  a  thing  to  be  and  not  to  be  at  the  same 
time.'  Not  to  mention  the  superfiuousness  of  the  addition  of  the  word 
impossible,  to  indicate  the  apodeictic  certainty,  which  ought  to  be  self- 
evident  from  the  proposition  itself,  the  proposition  is  affected  by  the 
consideration  of  time.  Now  the  principle  of  contradiction  as  a  merely 
logical  proposition  must  not  by  any  means  limit  its  application  merely  to 
relations  of  time ;  and,  consequently,  a  formula  like  the  preceding  is  quite 
foreign  to  its  true  purpose."  (Critique  of  Pure  Reason,  translated  from 
the  German  by  J.  M.  D.  Meiklejon.  Transcendental  Analytic  Book  II.. 
Ch.  2,  Sect.  1.) 

2 "  The  proposition,  ']So  subject  can  have  a  predicate  that  contra- 
dicts  it,'  is  called  the  principle  of  contradiction,  and  is  an  universal  but 
X>urely  negative  criterion  of  truth."     (Ibidem). 

§  2.  —  Propositio. 

Notio  entis  in  genere  1.  ad  inferiora  non  contrahitar  per 
modum  compositionis,  sed  per  expressiorem  conceptum  ejus- 
dem  realitatis.  JEst  ergo  2.  non  univoca  sed  analoga.  Prin- 
cipium  autem  contradictionis  quod  ex  comparatione  entis 
cum  non-ente  immediate  dimanat,  cum  3  est  principium 
omnium  primum  ;  tum  4.  omnimoda  universalitate  destitui- 
tur,  si,  ut  Kant  opinatur,  notionem  temporis  non  includat. 

169.  la  Paes.  Aliqua  notio  dicftur  contrahi,  cum  ejns 
amplitudo  per  aliquam  determinationem  limitatur.  Limi- 
tatio  autem  liaec  est  per  modum  compositionis,  cum  id 
quod  determinat  non  prsecontinetur  in  eo  quod  est  de- 
terminandum ;  sed  id  in  sua  realitate  pra^suppositum, 
perficit  ac  complet.  Revera  compositio  proprie  non  fit 
nisi  ex  elementis  diversis,  quorum  unuin  non  est  aliud ;  et 
quando  de  notionibus  agitur,  cuin  id  quod  una  exprimit 
ab  altera  non  exprimitur.  Sic  notio  animalis  contrabitur 
per  rationem  ad  exprimendum  bominem;  ratio  enim  non 
est  una  ex  notis,  ex  quibus  idea  animalis  constat.  Atqui 
id  non  habetur  in  notione  entis.  Nam  id  quod  determinat 
notionem  entis  in  genere,  est  aliquid ;  ergo  est  ens ;  ergo 
ens  determinatur  per  ens ;  ergo  elementa  diversa  non 
sunt,  ac  proinde  non  datur  contractio  ad  inferiora  per 
modum  compositionis;  ergo  notio  magis  contracta  nibil 
aliud  efficit,  quam  modo  magis  explicito  exprimere  realita- 
tem  illam,  qua3  confuse  et  indeterminate  in  notione  entis 
prsecontinetur. 

170.  2a  Paes.  Ex  dictis  in  prima  parte,  facile  hanc 
alteram,  quse  est  illius  corollarium,  intelliges.     Nam: 

a~)  univoca  vel  generica  contrabuntur  ad  suas  species 
per  diflerentias  extra  rationem  communem  positas.  Licet 
enim  species  quoad  aliquid  cum  genere  conveniant,  quod 
aliud  differunt,  atque  id,  per  quod  differunt,  in  ipso  genere 

non  continetur.  Ergo  aliunde  desumitur.  Atqui  ens 
contrahi  nequit  per  differentias  extra  rationem  entis  posi- 
tas,  quia  eo  ipso  quod  differentise  sunt  aliquid,  sunt  ens. 
Ergo  notio  eutis  non  est  generica. 

6)  Hoc  idem  argumentum  alio  modo  proponi  potest. 
Univoca,  cum  suis  inferioribus  applicantur,  eamdem  reti- 
nent  significationem  :  quatenus  id  quod  exprimunt  eodem 
modo  de  singulis  inferioribus  praedicatur.  Sic  quando 
dicimus  liominem  esse  auimal,  brutum  esse  animal,  quid  in 
utroque  casu  prsedicatur?  Idem  omniuo,  substantia  sc. 
corporea  vivens  et  sentiens.  Unde  animal,  sub  hac  ratio- 
ne  animalis,  non  differt  in  homine  et  in  bruto  seeundum 
diversum  essendi  modum,  quem  in  utroque  habet ;  sed 
tantummodo  per  adventitias  differentias,  rationalitatem  sc. 
et  irrationalitatem.  Atqui  non  ita  res  se  habet  relate  ad 
ratiouem  entis;  siquidem  ipsa  ratio  entis  in  inferioribus 
est  diversa.  Est  quippe  ens  in  Deo  cum  omnimoda  inde- 
pendentia  et  infinita  perfectione;  iu  creaturis  autem  cum 
limitatione  et  dependentia  a  Deo ;  substantia  rationem 
entis  uno  modo,  alio  modo  accidens  partieipat ;  est  in  illa 
sine  dependentia  ab  accidente,  in  hoc  cum  dependentia  a 
substantia,  etc. 

c)  Ratio  autem  cur  ratioues  objective  diversa?  per  eum- 
dem  conceptum  exprimi  possint,  ex  eo  est  repetenda 
quod  rerum  rationes  non  apprehendantur  distincte  per 
conceptum  entis,  sed  unam  ab  altera  minime  distinguendo, 
scilicet  quatenus  res  sunt  aliquid.  Istud  aliquid  potest 
esse  Deus,  potest  esse  creatura;  potest  esse  substantia, 
potest  esse  accidens,  etc.  Omnia  ergo  coneeptus  ille  in- 
cludit  non  determinate  sed  indeterminate ;  non  conjunctive 
sed  quasi  disjunctive,  quatenus  significat  aliquem  modum 
essendi  rerum,  quisquis  ille  sit.  Unde  cum  ens  ad  inferiora 
descendit,  modus  ille  essendi,  qui  erat  indetermiuatus,  de- 
terminatur:  alius  in  Deo ;  alius  in  creatura  ;  alius  in  sub- 
stantia;    alius  in  accidente.  —  Hinc  vides  cur  notio   entis 

dicatur  ana]   _  uidem  id  quod  significat  non  est  sim- 

in  pluribi> 
quidem    analoga    analogia   attributionis   per   intrins^ 
denominationem  (n.  21.)  quia   id   quod   notio   exprimit. 
lieet  diversiraode.  n  omnibus  reperitur. 

171.  o1  P_\  um  judicium  ex  idearum  compara- 

i  ud  piincipium  debet  dici  primum,  quod 

resultat  ex  comparati  iruni   qua?  primo  in 

:itur  et  -upponuntur;    Atqui  hu- 

jnsmodi  sunt  id  principium 

quo<l  m   comparatione  effi  ebet 

mum.     I  st  prineipium  contradicti 

—  Iterum  illud  principium  debet  haberi  uti  primum 

tum,  ut.  eo  subL.     . 
Hujusmodi  autem  ess 
rincipinm  cuique  patet. 

172.  4"  P_.  jrimus   nomen    t 

_;iandan.  iiquani   tantummodo 

realitatem.     Atqui  in  utroque  casu  omnimoda  universaH- 

5i  non  includat  notionem  temporis. 
t°.  Si  iiicluditur.  referri  nequi: 

entiam  _   nteni.     Contingentia  enim 

ut  nee  semper  fuerint,  nec  semper  necessario  futura  sint : 
quare  pro    divers  licatum 

_1     Uis  attribui  ^ari.     S  _ 

itur  uti  nomen.  pront  exprimit  aliquam  realitatem. 
snbjectnm  pertine  ssario 

Sinc  temur  conditionem  illam 

temporisnon  ss         Lndicari,  qiiia  subjectuni  ubiqu 

rr  illud  sibi  vindicat  rum 

contii  genter  s  sdt,  ssf  bess 

sse  non  esse      st  i  indeque  ad  uni- 

-  litatem    babendam    notio    temporis    includi    d: 

principium,  ut  a  l  rimitur,  turn  c&- 

arctetur  ad  meram  temporis  relationem,  tam  evidens  est,  ut 
mirum  sit  icl  Kantio  11011  fuisse  perspectum. 

ART.    II.  —  DE   RERTJM   ESSENTIIS    GENERATIM. 

§  1.  —  Qusedam  praenotantur. 

173.  Res  invicem  distinguuntur  pluribus  notis  et  de- 
terminationibus.  Harum  nonimllse  tales  sunt,  ut  iis  sub- 
latis  vel  cogitatione  prsecisis,  rei  conceptus  minime  pereat ; 
nonnullse  e  contra  tales,  quarum  unam  si  demas,  perit 
conceptus  rei.  Jamvero  ex  illarum  notarum  complexu, 
quse  a  rei  conceptu  prsecidi  non  possunt  quin  res  ipsa 
destruatur,  constituitur  rei  essentia.  Est  ergo  essentia 
illud  rei  constitutivum  per  quod  res  est  id  quod  est. 
Essentia  dici  solet  etiam  quidditas  rei ;  interroganti  enim 
quid  sit  res,  respondenms  subjiciendo  confuse  vel  distincte 
rei  essentiam.  Vocari  etiam  solet  ratio  rei,  quia  est  id 
per  quod  res  est  id  quod  est  et  non  aliud;  demum  essentia 
dicitur  nonnumquam  principium  eorum  onmium  quae  rei 
necessario  insunt,  nam  ea  onmia  ab  essentia  dimanare 
concipiuntur. 

174.  Onme  ens  suam  habere  essentiam  tam  evidens 
est  quam  quod  evidentissimum.  Si  enim  essentia  est  id 
quo  ens  constituitur,  ens  nequit  esse  ens  quin  illam  ha- 
beat;  secus  esset  eus  sine  eo  quo  eus  constituitur,  quo 
nihil  absurdius.  Cseterum  hoc  nonnisi  Sensistse  negant, 
qui  hoc  ipso  quod  onmem  intellectivam  cognitionem  infi- 
ciantur,  admittere  debent  res  nihil  aliud  esse  nisi  qua- 
litatum  cougeriem;  has  quippe  proprie  loquendo  sen- 
sus  attingunt  (n.  113).  Sed  hos  refutare  non  est  lmjus 
loci. 

175.  Communis  esseutiae  partitio  est  in  metaphysicam 
et  physicam.  Hsec  partitio  intelligitur  ita  ut  essentia 
dicatur  physica  cum  essentialia  illius  coustitutiva  ut  sunt 
in  se   considerantur,  nulla  artificiaii  partitione   adhibita; 

quod,  cum  esseutia  est  physice  composita,  fit  consideraudo 
ejus  partes  physicas,  ut  si  v.  g.  homo  constare  dicatur  ex 
corpore  et  anima  rationali.  Dicitur  autem  essentia  meta- 
physica  seu  nptionalis,  cum  constitutiva  entis  consideran- 
tur  secundum  partem  communem  et  propriam,  seu  per 
genus  et  differentiam,  ut  quando  homo  dicitur  esse  animal 
rationale.  Porro  si  physica  essentia  realis  est,  notionalis 
quoque  realis  haberi  debet,  quia  hsec  ut  illa  eamdem  rem 
repraesentat,  licet  diversimode.  Utraque  autem  essentia 
ad  individua  coarctatur,  si  notae  individuantes  accedant, 
quae  generatim  exprimuntur  per  aliquod  pronomen.  Hinc 
ad  designandum  aliquod  individuuni,  puta  Petrum,  dici- 
mus  eum  constare  ex  hoc  corpore  et  liac  anima  rationali. 
Hoc  in  loco,  quoniam  de  individuis  non  agimus,  a  fusiori 
declaratione  abstinemus.     Qusedam  alibi  attingemus. 

176.  Quod  ad  cognitionem  essentiarum  attinet  tuto 
dici  potest  —  a)  non  omnes  rerum  essentias  nobis  esse  com- 
pertas;  —  b)  nullam  essentiam  nos  perfecto  modo  cogno- 
scere;  —  e)  plures  cognoscere  quidem  sed  non  intuitive. 
Primum  et  alterum  patent  tum  experientia,  tum  ex  limi- 
tatione  mentis  nostrae.  Tertium  sunt  qui  inficiantur. 
Arbitrantur  enim  essentias  nihil  esse  aliud  nisi  ipsas  ideas 
abstractas,  quas  essentias  nominales  appellant,  atque  ab 
essentiis  realibus  distinguunt.  Reales  essentiae,  eorum 
judicio,  sunt  qiue  pl^sice  rem  constituunt;  nominales 
vero,  quae  a  rerum  constitutione  non  pendent,  sed  opus 
sunt  nostrae  mentis  quae  res  varias  ad  nonnullas  species 
revocat,  et  generalia  quaedam  nomina  ad  illarum  discrimen 
designandum  confingit.  Docent  quapropter  nominales 
quidem  essentias,  nunquam  vero  reales  a  nobis  cognosci. 
Hanc  opinionem  a  Locke  propugnatam  fuisse  communi- 
ter  docent  auctores ;  nec  aliud  posset  quis  efformare  judi- 
cium  si  legat  quae  habet  in  tertio  capite  libri  tertii  (Locke's 
Essays,  Philadelphia,  1860).  Quod  si  quandoque  secus 
loqui  videatur,  ipsiusque  verba  sensu  recto  valeant  expli- 

cari,  id  provenit  ex  eo  quod  non  semper  suis  steterit 
principiis.1  Quidquid  sit  sanam  doctrinam  sequens 
tradet  paragraphus. 

§  2.  —  Propositio. 

Rerum  essentice  1.  certo  quodam  moclo  indivisibiles  sunt, 
necessarioe  et  ceternce.  Falso  autem  asseritur  2.  eas  7iobis 
esse  omnino  ignotas. 

177.  la  Pars.  Hsec  pars  ex  dictis  facile  intelligitur  si 
recto  modo  intelligatur  quo  pacto  essentise  dicantur  indi- 
visibiles,  necessarice  et  ceternse.     Quare  : 

1°.  Essentiae  rerum  dicuntur  indivisibiles  non  eo  sensu 
quod  si  habeant  phvsicas  partes,  ese  separari  nequeant ; 
sed  quatenus,  rei  essentia  manente,  illius  constitutiva  nec 
minui,  nec  angeri  possint.  Unde  melius  diceretur  essen- 
tias  esse  positas  in  indivisibili. —  Si  enim  essentialia  rei  con- 
stitutiva  minui  concipiantur,  jam  id  quod  prius  essentialiter 
requirebatur  ad  aliquam  rem  concipienclam,  postea  ad  eam- 
dem  concipiendam  non  amplius  requireretur ;  unde  illa 
eadem  res  esset  simul  et  non  esset  icl  quod  est.  Idem  clicas, 
si  notse  essentiales  crescerent.  Illa  quippe  nota,  quae  aclde- 
retur,  vel  requireretur  ad  rem  liabendam  vel  non.  Si  pri- 
mum,  crgo  illa  res  iioji  fuit  antea  concepta  ut  illa  res, 
siquidem  non  dabatur  totum  illucl  quo  illa  res  constituitur; 
si  alterum,  illa  nota  nequit  clici  essentialis,  sed  est  acci- 
clejatalis. 

2°.  Essentiae  rerum  dicuntur  necessarice,  non  quod  ne- 
cessario  existant;  id  enim  non  competit  nisi  essentise 
relate  acl  quarn  existentia  est  nota  constitutiva  :  quod  pro- 

1  De  Locke  sic  loquitur  Cousin  (History  of  Modern  Philos.,  Lect. 
XIX. )  :  "  I  have  already  told  you,  I  shall  very  often  repeat  it,  nothing  is 
so  inconsistent  as  Locke;  in  his  Essay  contradictions  exist  not  only  from 
book  to  book,  but  in  the  same  book  from  chapter  to  chapter,  and  almost 
from  paragraph  to  paragraph." 

prium  est  solius  Dei ;  sed  sunt  necessariae  quatenus  certis 
constant  notis,  nec  aliis  eonstare  possunt.  Id  autem  pro- 
fluere  patet  ex  ipsa  essentiae  ratione. 

3°.  Essentiae  rerum  dicuntur  aeternee.  JEternum  aliud 
positive,  aliud  negative  dicitur.  Illud  respicit  actualem 
existentiam ;  de  qua  non  est  quaestio,  quum  Deus  tantum 
sit  lioc  modo  aeternus.  Dicitur  autem  geternum  negative 
id  quod  a  tempore  praescindit,  et  a  tempore  est  indepen- 
dens ;  hoc  est,  semper  est  verum,  sive  in  prseterito  sive  in 
prsesenti,  sive  in  futuro  tempore  consideretur.  Hoc  sensu 
essentiae  rerum  seternse  sunt,  quia  in  quacumque  temporis 
differentia  aliter  concipi  nequeant.  Possunt  etiam  essen- 
tiae  dici  seternae  eo  sensu  quod  semper  Deus  illas  cogno- 
verit;  quae  aeternitas  non  est  illis  intrinseca  sed  extrin- 
seca,  uti  patet. 

178.  2a  Paiis.  Rerum  essentiae  aliquo  vero  sensu  a 
nobis  cognoscuntur,  si  conceptibus,  quos  de  quibusdam 
rebus  habemus,  optime  congruunt  allatae  essentiae  defini- 
tiones  ;  Atqui  ita  est.  Etenim  1°.  Essentiaest  id  per  quod 
res  constituitur  tale  ens  et  non  aliud;  Atqui  relate  ad 
plura  cognoscimus  quodnam  sit  istud  ;  Ergo.  Nam  notio 
quae  v.  g.  repraesentat  hominem  ut  substantiam  e  corpore 
atque  animo  rationali  constantem,  vel  ut  animal  rationale, 
revera  exprimit  id  per  quod  objective  homo  est  homo  et 
non  aliud  ens.  2°.  Cognitionem  immutabilem  de  quibus- 
dam  rebus  habemus ;  illud  enim  quod  nunc  intelligimus 
nomine  v.  g.  hominis,  vel  animalis,  vel  substantiae,  seraper 
eodem  modo  fuit  intellectum,  nec  alio  modo  intelligi  posse 
concipimus ;  Atqui  id  quod  est  immutabile  in  rebus  est 
tantummodo  essentia;  Ergo  aliquo  modo  essentias  cogno- 
scimus.  Quod  ipsum  3°.  ex  eo  confirmatur  quod  nemo 
neget  nos  de  quibusdam  rebus  scientiam  habere  posse  et 
reapse  habere ;  Atqui  hoc  ipso  quod  scientia  non  sistit 
tantum  in  factis,  sed  cognoscit  quid  sit  res,  jam  essentia 
aliquo  modo  cognoscitur ;   siquidem  essentia  est  quod  quid 

est,  seu  quidditas  rerum.  Fatemur  quidem  cognitiouem 
istam  11011  esse  omnimode  perfectam ;  fatemur  etiam  eam 
noii  esse  intuitivam  sed  arguitivam,  quippe  quae  acquiritur 
non  ipsas  essentias  intuendo,  sed  ope  proprietatum  et  acci- 
dentium  quibus  vestiuntur;  verum  nihil  proliibet  quomi- 
u us  ex  his  ad  ipsas  rerum  uaturas  perscrutando  ascenda- 
mus  —  Quse  diximus  spectant  essentias  rerum  naturalium ; 
evidens  enim  est  nos  non  quocumque  modo  sed  perfecte 
cognoscere  illarum  rerum  essentias,  quarum  constitutio  a 
mente  nostra  dependet,  cujusmodi  sunt  artefacta.  Horum 
enim  intrinseca  constitutiva  intellectus  noster  determinat; 
porro  quse  scientes  nos  ipsi  constituimus,  ea  perfecte  co- 


ART.    III.  —  DE   DIVERSO   ENTIUM   STATU. 
§  1.  — Qusedam  praenotantur. 

179.  Entia  omnia,  si  Deum  excipias,  in  duplici  statu  con- 
cipi  possunt,  jjossibilitatis  sc.  et  existentice.  Notiones  has 
duas  declaraturi,  ab  existentia  exordimur.  Quid  existen- 
tia  sit  facilius  intelligitur  quam  verbis  declaratur.  Gene- 
ratim  tamen  dicitur  aetualitas  essentice;  vel,  si  de  rebus 
creatis  agitur,  dici  etiam  solet:  actus  quo  res  constituitur 
extra  statum  possibilitatis ;  vel:  icl  quo  res  extra  suas  cau- 
sas  constituitur.  Ex  ista  descriptione  vides  ens  existens 
undequaque  esse  determinatum,  proindeque  quidquid 
existit  esse  individuum. 

180.  Quserunt  hoc  loco  philosophi  utrum  et  quomodo 
essentia  et  existentia  differant.  Conveniunt  omnes  1°.  con- 
ceptum  essentias  diversum  esse  a  conceptu  existentiae ; 
nam  de  rei  essentia  cogitare  possumus,  quin  ad  ejusdem 
existentiam  attendamus ;  et  2°.  essentiam,  si  spectetur  in 
statu  possibilitatis  tantum,  vel  etiam  si  spectetur  abstracto 
modo,  prout  scilicet  est  hcec  essentia  n un  autem  essentia 
hujus  individui ;    aliis   verbis,  essentiam,  prout  in  defini- 

tione  aliqua  exprimitur,  ab  existentia  differre  realiter ; 
quia  existentia  clicit  realitatem  aliquam,  quam  essentia  non 
dicit.  At  3°.  si  essentia  accipiatur  prout  est  in  statu  phy- 
sico,  et  cum  eadem  comparetur  existentia,  ista  duo  alii 
dicunt  realiter  differre  inter  se,  alii  id  negant.  Pro  utra- 
que  sententia  stant  magni  ingenii  viri.  Si  nobis  licet 
aliquid  hac  de  re  tlicere,  ut  iis  adhrerere  non  possumus, 
qui  sententiam  de  reali  distinctione  evidenter  falsam  atque 
absurdam  pronunciant,  sic  fatemur  rationes,  quse  ad  rea- 
lem  distinctionem  probandam  afferuntur,  rem  non  evin- 
cere.  Perpetuus  fit  transitus  a  statu  intelligibili  ad 
statum  physicum  essentiaj;  atque  ea  qua3  de  essentia 
abstracta  et  ideali  dici  debent,  ac  nemine  negante  dicun- 
tur,  ad  essentiam  realem  et  in  statu  physico  transferuntur. 
Qmestionem  dirimere  11011  vacat ;  quisque  in  suo  sensu 
abundet. 

181.  Ens  quod  non  existit,  sed  ad  existendum  est  aptum, 
dicitur  possibile.  Ens  possibile  et  ens  existens  in  aliquo 
conveniunt,  et  in  aliquo  discrepant.  Conveniunt  in  gene- 
rali  ratione  entis,  quod  significat  rem,  abstractione  facta 
ab  existentia  vel  non-existentia ;  discrepant,  quatenus  ens 
existens  est  aliquid  tum  in  ordine  physico,  tum  in  ordine 
metaphysico  vel  intelligibili ;  dum  e  contra  ens  possibile 
est  revera  nihil  in  ordine  physico,  et  est  aliquid  duintaxat 
in  ordine  intelligibili  et  metaphysico.  Quoniam  de  ente 
possibili  agere  hic  intendimus,  de  ejus  definitione  et  na- 
tura  qiuedam  subjungimus. 

182.  Possibile  in  genere  dicitur  id  quod  existere  po- 
test;  ut  autem  existere  possit,  debet  intrinsece  et  extrin- 
sece  esse  possibile.  Aliquid  dicitur  intrinsece  possibile  eo 
ipso  quod  non  repugnat ;  repugnantia  vel  non-repugnantia 
inde  eruitur,  quod  notse  concurrentes  ad  efformandam 
determinatam  aliquam  essentiam  ad  invicem  conveniant 
vel  secus.  Quare  ut  ens  intrinsece  possibile  est  id  quod 
est  irnmune  a  contradictione  in  suis  notis  constitutivis ;  ita 

ens  intrinsece  impossibile  est  id  quod  in  suis  notis  consti- 
tutivis  contradictionem  involvit.  Aliquid  autem  dicitur 
extrinsece  possibile  quando  datur  causa  ejus  efficiendi  ca- 
pax;  qua  deficiente,  ens  dicitur  extrinsece  vel  plrysice 
impossibile.  Jamvero  relate  ad  Deum  nihil  est  extrinsece 
impbssibile,  quia  Deus  infinita  potentia  pollet ;  relate 
ad  creaturas,  qusedam  omnino  impossibilia  sunt ;  qusedam 
secus ;  qusedam  possibilia  uni,  impossibilia  alteri.  Hinc 
dum  intrinseca  possibilitas  est  absolnta;  extrinseca  est 
relativa.  Quoad  extrinsecam  possibilitatem  nulla  alicujus 
momenti  inter  philosophos  controversia  est.  Conveniunt 
generatim  in  potentia  creaturarum  solum  esse  ut  modifi- 
care  possint  res  jam  existentes,  non  autem  efficere  ipsas 
res ;  in  potrentia  autem  Dei  ut  efficere  possit  ipsas  res,  seu 
entia  ex  toto  per  creationem  prodncere.  Ergo  dum  relate 
ad  creaturam  soli  mocli ;  relate  ad  Deum  non  solum  modi 
rerum,  sed  etiam  ipsae  res  sunt  possibiles.  At  maxima 
viguit  et  viget  controversia  relate  ad  intrinsecam  possibili- 
tatem ;  si  enim  quseras  unde  ea  proveniat,  alii  alio  modo 
respondent. 

183.  Imprimis  patet  possibilitatem  intrinsecam  nullo 
modo  pendere  a  rebus  existentibus ;  quia  non  ideo  res 
sunt  possibiles  quia  existunt,  sed  e  contra  ideo  existunt 
quia  possibiles.  Prseter  entia  creata,  non  datur  nisi  ens 
increatum  ;  hoc  autem  unum  est,  Deus ;  Ergo  possibilia 
pendent  a  Deo.  At  in  Deo  datur  potentia,  datur  voluntas, 
datur  intellectus,  datur  essentia;  quaeritur  ergo  a  quonam 
ex  his,  proprie  loquendo,  possibilitas  interna  rerum  pen- 
deat.  A  divina  potentia,  reponunt  quidam  ;  alii  e  contra 
a  divina  voluntate ;  alii  ab  intellectu  necessario  intelli- 
gente  divinam  essentiam.  Primam  sententiam  defendit 
Ockam  et  quidam  Scholastici;  alteram  Cartesius  prseser- 
tim  ;  tertia  est  communis  Scholasticorum  doctrina.  Hanc 
unain  rationem  reddere  intrinsecae  possibilitatis  rerum  ante- 
quam  probemus,  pauca  notanda  sunt. 

184.  Deus  cognoscendo  essentiam  suam,  cognoscit  alia 
ex  suis  attributis  —  ut  est  v.  g.  necessitas  existendi  —  ad 
extra  per  res  creatas  reprsesentari  non  posse ;  alia  vero  —  ut 
est  v.  g.  intellectus,  voluntas,  etc, —  posse  per  res  creatas 
repraesentari,  non  quidem  modo  infmito,  prout  in  se  sunt, 
sed  modo  quodam  finito,  et  liinc  sub  forma  aliqua.  Isti 
modi  sic  cogniti,  quibus  essentia  divina  aliquatenus  imi- 
tari  possit,  constituunt  ideas  divinas,  juxta  quas  Deus 
producit  quidquid  per  liberum  actum  suae  voluntatis  pro- 
ducit.  Unde  idese  divinse  sunt  exemplaria  rerum ;  res 
sunt  exemplata.  Hse  autem  res  in  duplici  statu  spectari 
possunt;  antequam  existant,  dum  existunt:  videlicet 
prout  potentiam  dicunt  ad  existendum,  vel  prout  de  facto 
existunt.  In  primo  casu  habemus  possibilia ;  in  altero, 
existentia.  Quare  possibilia  non  sunt  ipsae  ideae  divinse, 
sed  sunt  id  quod  fieri  potest  juxta  ideas  divinas  ;  ut  exi- 
stentia  sunt  id  quod  factum  est  juxta  easdem  ideas.  Unde 
ut  idese  sunt  cognitae  imitabilitates  essentia^  divinse,  sic 
possibilia,  proprie  loquendo,  sunt  imitabilitates  divinarum 
idearum.  Quapropter  possibilia  habent  fundamentum 
proximum  in  intellectu  divino,  remotum  in  essentia  di- 
vina;  quse  duo  conjungentes  dicimus  possibilia  pendere  ab 
intellectu  divino  necessario  intelligente  essentiam  divi- 
nam ;  vel  etiam  pendere  a  divina  essentia,  quatenus  haec 
divini  intellectus  objectum  est.     His  declaratis,  statuitur: 

§  2.  —  Propositio. 

Distinctione  facta  inter  internam  et  externam  possibilita- 
tem,  asserimus  internce  possibilitatis  rationem  1.  non  pen- 
dere  a  divina  potentia  ut  Ockam  et  quidam  Scholastici 
posuerunt ;  nec  2.  a  divina  voluntate,  quemadmodum  Carte- 
sius  putavit;  verum  3.  a  divino  intellectu  necessario  cogno- 
scente  diversos  modos,  quibus  essentia  divina  possit  aliquo 
pacto  ad  extra  reprcesentari. 

185.  la  Pars.     Triplici  argumento  confirmatur.     Nam: 
1°.  Possibilia  non  dicunt  aliquid  extra  causam  positum, 

sed  tantummodo  meram  aptitudinem  ad  existendum  ;  qua- 
propter  non  sunt  aliquid  physicum,  sed  aliquid  ideale,  con- 
stitutum  ex  eo  quod  notae  ad  aliquam  determinatam  essen- 
tiam  concurrentes,  minime  repugnent ;  Atqui  potentia 
non  respicit  ens  ideale,  quod  est  proprium  objectum  intel- 
lectus,  sed  physicuin  ;  Ergo. 

2°.  Si  aliquid  ideo  esset  possibile,  quia  Deus  id  facere 
potest,  ideo  etiam  aliquid  esset  impossibile,  quia  Deus  id 
facere  nequit ;  absurdum  consequens,  poneret  quippe  limi- 
tes  divinse  potentise ;  ergo  et  antecedens  absurdum  est. 
Impossibilitas  aliquid  efficiendi  tunc  quidem  non  contrahit 
potentiae  amplitudinem,  cum  res  ipsa  repugnans  est. 
Nam,  cum  ea  quae  repugnant  sint  nihil,  si  Deus  dicitur 
ea  facere  non  posse,  id  ideo  est  quia  non-possunt  fieri,  seu 
non  habent  rationem  entis.  At  si  repugnantia  notarum 
non  attenditur,  et  ratio  internae  impossibilitatis  a  potentia 
divina  derivatur,  rerum  impossibilitas  unice  in  ipsius  po- 
tentise  defectum  et  limitationem  refundenda  esset. 

3°.  Quid  quod,  hac  admissa  opinione,  ridicule  prorsus 
de  divina  omnipotentia  esset  loquendum  ?  Nam,  cur  Deus 
dicitur  et  est  omnipotens?  certe  quia  ea  omnia  efficere 
potest  quae  possibilia  sunt.  Qusenam  autem  essent  hsec 
possibilia?  Respondet  Ockam  ea  quae  divina  potentia 
potest.  At  quaenam  est  creatura  quae  non  possit  ea  quse 
potest?  Omnis  igitnr  creatura  esset  in  suo  ordine,  sicut 
ipse  Deus,  omnipotens,  quod  absurdum  est.  Si  ergo  ab- 
surdavitare  velimus,  ad  rationem  aliquam  divinae  potentise 
anteriorem  recurrendum  est. 

186.  2a  Pars.  In  altera  hac  parte  Cartesium  confuta- 
mus.  Rejectam  jam  opinionem  aliis  verbis  proponens, 
illud  Cartesius  reputavit  possibile  vel  impossibile,  quod 
tale  esse  decreverit  libera  Dei  voluntas.  Sed  1°.  stante 
hac  opinione,  inferendum  est  nullam  esse  veritatem  neces- 

sariam,  et  intellectum  nostrum  errare  vel  quando  firniissl- 
me  assentitur  veritati,  quia  ejus  oppositum  repugnare  in 
se  cognoscit.  Id  autem  cum  scientiam  omnem  evertit, 
tum  inevitabilem  reddit  scepticismnm.  Quapropter  recte 
Cartesium  metaphysicae  eversorem  vocant  Cudworth  (Si/st. 
intelh  c.  3)  et  Clark  (Exist.  Dei,  c.  1)  quia  Metaphysica 
tota  quanta  est  in  veritatibus  immutabilibus  fundatur. 
Huc  quippe  adducit  opinio.  2°.  Si  possibilitas  et  impos- 
sibilitas  a  libera  voluntate  Dei  penderent,  Deus  poterit 
facere  ut  sit  possibile  quod  est  impossibile  et  viceversa,  ac 
proinde  poterit  actuare  contradictoria  ;  Atqui  hoc  repu- 
gnat;  nam  efficiendo  contradictoria,  efficeret  nihil.  3°. 
Tandem  proponas  Cartesio  an  veri  nominis  homo  naturali- 
ter  existens,  absque  corpore  nostro  simili,  et  anima  ratio- 
nali  destitutus,  inter  entia  possibilia  accenseatur?  Si  sibi 
constans  esse  velit,  hoc  unum  respondeat  oportet:  prorsus 
ignoro,  non  enim  id  mihi  reveiatum  habeo.  Sola  enim 
divina  revelatio  potest  homini  manifestare  ea  quae  Deus 
libere  facere  potest.  Quantum  autem  hujusmodi  respon- 
sum  sensui  communi  opponatur,  neminem  latet. 

187.  3a  Pars.     Haec  pars  duo  ponit : 

1°.  Possibilia  formaliter  loquendo  constituuntur  per  in- 
tellectum  divinum.  Nam  —  a)  ut  optime  argumentatur 
Liberatore,  opus  faciendum,  antequam  fiat,  pendet  ab  in- 
tellectu  artificis,  ex  cujus  idea  denominatur.  In  tantum 
enim  aliquid  objective  est,  et  a  nihilo  absoluto  distinguitur, 
in  quantum  idea  aliqua  mentis  continetur,  ad  cujus  imita- 
tionem  effici  potest ;  Atqui  possibilia  nihil  aliud  sunt  nisi 
res  creabiles,  et  ad  Deum  tanquam  ad  artificem  referuntur ; 
Ergo  ab  Ejus  intellectu  in  quantum  sunt,  dependent.  —  6) 
Prseterea,  possibilia  formaliter  considerata  sunt  entia  logi- 
ca  ;  Atqui  ens  logicum  ab  intellectu  constituitur  in  proprio 
ordine  ideali ;  Ergo  possibilia  propriam  distinctam  realita- 
tem  logicam  non  obtinent,  nisi  accedente  aliqua  cognitio- 
ne ;  Atqui,  nisi  magis  quam  unum  ens  primum  et  impro- 

ductum  admittere  velimus,  ista  cognitio  ea  est  quam  habet 
divinus  intellectus ;  Ergo  —  2°.  Possibilia  remote  fundan- 
tur  in  essentia  divina.  Cum  enim  intellectus  divinus 
ideas  concipit  juxta  quas  res  produci  possunt,  aliquod  ob- 
jectum  contempletur  oportet,  cujus  varise  imitabilitates 
ipsas  ideas  coiistituunt ;  Atqui  objectum  istud  est  divina 
essentia,  nec  aliud  ab  essentia  divina  esse  potest,  siquidem 
nihil  datur  praeter  Deum  ;  Ergo  possibilia  ultirno  in  divina 
essentia  fundantur. 

§  3.  —  Quaedam  solvuntur. 

Dimcultates  plures  ex  iis  quse  prsenotavimus,  vel  ex  ar- 
gumentis  allatis  ad  probandam  tbesim  solutae  manent. 
Quaedam  hic  subjicimus. 

188.  Dices  I.  "Si  possibilia  a  Deo  penderent,  in  absurda 
Irvpothesi  Dei  non  existentis,  nihil  concipi  posset  ut  possi- 
bile  vel  impossibile ;  vel  certe,  quin  ad  eam  hypothesim 
recurramus,  de  possibilibus  cogitare  non  possemus  quin 
cogitaremus  de  Deo  ;  Atqui  utrumque  experientia  ipsa 
docet  esse  falsum ;  Ergo." 

Respondeo  1°.  In  absurda  hypothesi  Dei  non  existentis, 
tollitur  omne  verum  omnisque  intellectus  id  percipiendi 
capax.  Haberemus  purum  nihilum.  Si  autem  hac  facta 
hypothesi  aliquid  videtur  adhuc  esse  possibile,  id  ideo  est 
quia,  sublato  Deo,  intactum  relinquunt  ordinem  objecti- 
vum  qui  ab  Eo  originem  habet,  ac  intellectum  nostrum 
qui  ab  Eo  existentiam  recipit.  Quare  Deus  simul  tollitur 
et  non  tollitur ;  tollitur,  ex  hypothesi  ;  non  tollitur,  ad- 
mittendo  ea  omnia  quae  in  Dei  existentia  fundantur. 

2°.  Cogitamus  de  possibilibus,  quin  cogitemus  de  Deo, 
quando  praescindimus  ab  intima  natura  et  esse  reali  possi- 
bilium,  conc.\  quando  inquirimus  in  intimam  eorum  natu- 
ram  et  realem  entitatem,  nego.  Objectio  probat  rerum 
possibilitatem  non  esse  cum  Deo  connexam  quoad  quamli- 
bet    apprehensionem,   quod  ultro  concedimus ;   sed  argu- 

menta,  quibus  stabilivimus  thesim,  intimam  atque  plenam 
possibilitatis  cognitionem  habere  nos  non  posse  docent, 
nisi  ad  Deum  assurgamus. 

189.  Dices  II  "  Ex  nostra  thesi  plura  sequuntur  ab- 
surda.  Essentia  scilicet  divina  omnes  contineret  essentias; 
destrueretur  conceptus  creationis,  quaa  sonat  productio  ex 
nihilo ;  tolleretur  simplicitas  Dei,  siquidem  plures  in  Eo 
admitterentur  idese,  etc." 

Respondeo  ea  absurda  miuime  sequi  si  res  recte  intelli- 
gatur.  Nam  1°.  Essentia  divina  contineret  essentias 
omnes  realiter,  nego ;  tamquam  exemplar,  dist.,  tanquam 
exemplar  virtuale  et  radicale  conc.  tanquam  exemplar  for- 
male,  nego.  Qure  responsio  clara  fit,  si  dicta  in  thesi 
recolantur.  2°.  Conceptus  creationis,  ut  in  Cosmologia 
dicetur,  excludit  tantummodo  phgsicam  aliquam  realita- 
tem  ;  quia  si  res  ex  toto  fieri  debeat,  res  quaa  fit,  ante- 
quam  fiat,  physice  nullo  modo  existit ;  at  minime  excludit 
rei  faciendaa  possibilitatem;  immo  si  hanc  excluderet,  hoc 
ipso  creatio  evaderet  impossibilis ;  id  enim  quod  fit,  ante- 
quam  fiat,  nullam  repugnantiam  includere  debet.  3°.  Quod 
idearum  multiplicitatem  spectat,  nunc  dicere  sufficiat 
ideas  divinas  non  ideo  dici  plures,  quia  plures  perceptio- 
nes  in  Deo  admittuntur;  hoc  quidem  simplicitati  divi- 
na3  officit.  Nomine  ideae  hoc  in  loco  venit  terminus  di- 
vinaa  cognitionis,  qui  tot  sunt  quot  concipiuntur  essentiaa 
divinaa  imitationes. 

190.  Dices  III  "  Facultas  supponit  suum  objectum. 
Ergo  intellectus  divinus  etiam  supponit  possibrlia,  non 
autem  ea  constituit." 

Resp.  Supponit  aliquod  objectum  in  quo  intellectio 
fundetur,  conc. ;  supponit  illud  ipsum  objectum  quod  consti- 
tuit ;  subd. ;  fundamentaliter,  conc. ;  formaliter,  nego.  Certe 
intellectus  ipse  divinus  dum  aliquid  intelligit,  objectum 
habeat  oportet,  quod  intelligendo,  alia  etiam  cognoscat. 
Hoc   objectum   est  divina  essentia,  quam   contemplando, 

Deus  cognoscit  multis  finitis  modis  repraesentari  posse  ad 
extra.  Istse  autem  imitationes  non  sunt  formaliter  in 
divina  essentia,  ut  v.  g.  imagines  rerum  essent  in  aliquo 
speculo,  sed  fundamentaliter,  modo  quo  explicavimus  in 
thesi. 

191.  Dices  IV.  "Tota  hsec  quaestio  nominalis  est. 
Oumes  quippe  divinse  perfectiones  sunt  quid  unum  in 
Deo ;  ergo  qui  defendit  internam  rerum  possibilitatem 
pendere  ex  potentia  vel  voluntate  divina,  hoc  ipso  dicit 
eam  ab  intellectu  divino  pendere." 

Responsio,  quatenus  lioc  in  loco  dari  potest,  est  hsec. 
Licet  divinae  perfectiones  sint  quid  unum  realiter,  tamen 
aliquo  pacto  distinguuntur ;  quia  earum  conceptus  non 
idem  formaliter  exprimunt.  Sic  conceptus  potentise  differt 
a  conceptu  voluntatis,  atque  uterque  a  conceptu  intel- 
lectus  et  ita  porro.  Quare  hoc  ipso  quod  essentia  divina 
infinita  sit,  et  id  quod  est  infinitum,  unico  finito  actu 
adaequate  nequeat  cognosci,  sequitur  nos  plures  habere 
conceptus,  qui,  licet  inter  se  differant,  ad  eamdem  tamen 
infinitam  referuntur  realitatem.  Quoniam  autem  nos  ita 
Deum  concipimus  et  conceptus  nostri  fundamentum  ha- 
bent  in  infinita  Dei  perfectione,  recte  agimus  cum  expendi- 
mus  quanam  ratione  rerum  possibilitas  explicanda  sit, 
utrum  per  Dei  potentiam,  an  voluntatem,  an  intellectum. 
De  his  fusius  in  Theologia  naturali. 


CAPUT  SECimDUM. 

De  Communibus  Entium  Peoprietatibus. 

192.  Proprietates,  de  quibus  hic  agimus,  ese  sunt  quae 
omni  enti  conveniunt.  Tres  enumerantur  ad  quas  cseterse 
reducuntur  ;  unitas  scilicet,  veritas,  ac  bonitas.  Ut  tempo- 
ris  compendium  faciamus,  de  singulis  sic  agemus,  ut  quae 

iis    opponuntTir,    vel    notiones    aliquas    iis    affines,    simul 
attingamus. 

ART.    I. — DE    UNITATE   ENTIUM. 

193.  Unum  clicimus  quod  est  in  se  inclivisum :  cum 
enim  divisio  in  ente  concipitur,  hoc  ipso  unitatis  conceptus 
tollitur,  eique  succedit  notio  opposita  plurium.  Unde 
unitas  —  abstractum  nomen  ab  uno  —  continetur  ipsa  ra- 
tione  entis,  quatenus  a  se  clivisionem  excludit,  proinde- 
que  dicitur  earentia  divisionis.  Defmitionem  hanc  satis 
per  se  claram  ut  illustremus,  dicimus  1°.  exclucli  ab  uni- 
tate  divisionem  in  plura  ejusdem,  non  autem  in  plura  di- 
versa?.  rationis.  Sic  corjuis  humanum  est  unum,  quia, 
quamvis  in  plures  partes,  non  autem  in  plura  corpora  hu- 
mana  dividi  potest;  2°.  negationem  clivisionis  esse  quid 
positivum,  licet  negativo  moclo  exprimatur ;  3°.  hoc  ta- 
men  positivum  non  esse  quicl  distinctum  ab  ipsa  entis 
realitate  ;  seu,  aliis  verbis,  unitatem  non  addere  supra  ens, 
rem  aliquam  distinctam  per  quam  ens  sit  unum.  Nam, 
ut  argumentatur  S.  Thomas,  hsec  res  quae  adderetur  supra 
ens  esset  una,  quia  unum,  ut  postea  probabitur,  est  pro- 
prietas  omnis  entis ;  vel  ergo  esset  una  per  se  ipsam  vel 
per  aliquid  aliud  ;  si  esset  una  per  aliquid  aliucl,  de  illo 
rediret  difficultas  et  procederetur  in  infinitum;  si  esset 
una  per  se  ipsam,  ergo  etiam  ens  est  unum  per  se  ipsum  ; 
ergo  unitas  non  est  proprietas  entis  tanquam  res  addita 
supra  ens ;  ergo  ens  et  unum  nonnisi  conceptu  differunt, 
quatenus  unum  exprimit  indivisionem,  cle  qua  entis  con- 
ceptus  silet ;  4°.  unum  differre  ab  unico,  quum  unicum 
dicatur  id  quod  excludit  omne  ens  sequale  vel  ejusdem 
rationis.  Esse  unicum,  essentialiter  loquendo,  soli  Deo 
competit. 

194.  Unitas  quatenus  dicit  indivisionem  entis,  est  pro- 
prietas  omnis   entis ;    quare   omne  ens   est  unum.     Omne 

quippe  ens  vel  simplex  est  vel  compositum.  Si  simplex, 
patet  quod  sit  indivisum ;  si  compositum,  partes  sejunctse 
esse  non  possunt,  secus  non  unum  sed  plura  entia  liabere- 
mus.  Haec  unitas,  quia  in  omni  ente  reperitur,  dicitur 
transcendentalis. 

195.  Prseter  hanc,  datur  et  alia  unitas,  quae  non  de  om- 
nibus,  sed  de  quibusdam  tantum  entibus,  vel  entium  clas- 
sibus  prsedicari  potest,  nnitas  scilicet  prcedicamentalis. 
Multiplex  est :  1°.  metaphysica,  quae  excludit  ab  ente 
omnem  partium  compositionem,  in  quas  ens  realiter  dividi 
posset.  Hac  prsedita  sunt  entia  spiritualia.  Dici  etiam 
solet  unitas  indivisibilitatis.  2°.  Physica,  quae  vocatur 
etiam  unitas  compositionis,  constat  partibus  realiter  di- 
stinctis,  sed  nexu  physico  et  naturali  conjunctis.  Homo, 
v.  g.  hanc  unitatem  habet.  3°.  Logica,  quae  constat  parti- 
bus  realibus,  realiterque  divisis,  sed  ex  eo  quod  entia 
similia  sunt,  conceptu  mentis  in  unum  conjunguntur.  In- 
feriora  speciei  vel  generis  unum  sunt  hac  logica  unitate. 
4°.  Moralis  est  unitas  propria  entium  rationalium  quae 
vinculo  quodam  morali  inter  se  connectuntur.  Talis  est 
unitas  v.  g.  familiee.  5°.  Demum  unitas  artificialis  est  ea 
quae  constat  partibus  realiter  distinctis,  hominis  artificio 
simul  conjunctis.  Hinc  una  domus.  Ad  hanc  revocatur 
unitas  aggregationis,  quae  est  potius  unitas  loci,  in  quo 
plura  entia  simul  sunt.  Sic  acervus  lapidum  dicitur  quid 
unum. 

196.  Uni  opponitur  multum  ;  hinc  si  imitas  est  divisio- 
nis  carentia,  multitudo  est  entium  divisio.  Idem  ens 
potest  esse  unum  secundum  unam  rationem,  multiplex 
secundum  aliam.  Cum  mens  multitudinem  percipit  et  in 
unum  colligit,  concipit  numerum,  qui  est  multitudo  mensu- 
rata  per  unum.  Hinc  ad  ideam  numeri  habendam  tria  re- 
quiruntur,  unitas,  divisio,  et  similitudo  entium.  -Si  res  quae 
in  unum  colliguntur  ut  entia  tantummodo  spectantur, 
habetur  numerus   abstractus ;    si  ut  talia  entia,  numerus 

est  concretus.  Hoc  autem  ipso  quod  numerus  sit  multi- 
tudo  mensurata  per  unum,  patet  eum  infinitum  esse  non 
posse,  tum  quia  ab  unitate  exorditur ;  tum  etiam  quia  per 
continuam  additionem  crescere  potest. 

197.  Subtilem  hic  quaestionem  attingunt  philosophi, 
dum  inquirunt  quodnam  sit  individuationis  prineipium. 
Hoc  nomine  vocant  id  quod  efficit  ut  individua  similis 
naturse  inter  se  distinguantur ;  debet  enim  aliquid  esse  in 
unaquaque  re,  per  quod  unum  non  est  alterum.  Alii  alio 
modo  respondent.  Nobis  verior  videtur  sententia  eorum, 
qui  asserunt  principium  individuationis  esse  ipsammet  re- 
alitatem  qua  quodque  ens  constituitur.  Quia  si  res  est 
una  numero,  est  certe  talis  per  illud  ipsum  per  quod  est 
ens  actu,  et  in  physico  rerum  ordine  constituitur.  Atqui 
omnis  res  est  ens  actu  et  in  physico  rerum  ordine  consti- 
tuitur  per  suam  ipsam  realitatem.  Ergo  per  hanc  est  una 
numero  (cf.  Suarez). 

198.  Cum  unitatis  et  multitudinis  conceptibus  arcte 
connectuntur  conceptus  identitatis  et  distinctionis.  Iden- 
titas  communiter  esse  dicitur  "  convenientia  rei  vel  secum 
ipsa,  vel  cum  alia  aut  aliis  a  se  distinctis."  Si  primum 
obtinet,  identitas  est  logiea ;  si  alterum,  realis.  Utraque 
dicit  unitatem  in  pluralitate,  cum  eo  discrimine  quod  cum 
identitas  est  logica,  unitas  existat  in  ipsa  re,  pluralitas  in 
conceptu  tantum ;  dum  e  contra  identitas  realis  praebeat 
physicam  rerum  multiplicitatem  cum  conceptus  unitate. 
Quare  in  priori  habemus  rem  unam  eamdemque  quatenus 
per  plures  conceptus  repraesentatur ;  in  posteriori  conce- 
ptum  unum  habemus  quatenus  plures  res  repreesentat. 
Hinc  identitas  logica  in  reali  unitate,  identitas  realis  in 
logica  rerum  unitate  fundamentum  habet.  Illud  autem 
in  quo  duae  vel  plures  distinctae  res  conveniunt,  potest 
esse  yel  genns,  vel  species,  vel  qualitas,  vel  quantitas 
qusedam,  etc.  Hinc  identitas  realis  vel  est  generica,  vel 
specifica,  vel  similitudinis,  vel  aaqualitatis.     Item  identitas 

logica  potest  esse  physica  vel  moralis,  prouti  ipsa  res  vel 
eadem  revera  manet  in  se  spectata ;  vel  putatur  esse 
eadem  communi  existimatione,  licet  physica  constituentia 
realiter  immutentur,  ab  aliisque  excipiantur.  Exemplum 
prioris  habes  in  anima  humana,  quse  substantialiter  eadem 
perseverat ;  posterioris,  in  corpore  humano,  quod  dicitur 
esse  idem,  licet  ipsius  diversae  partes  sensim  sine  sensu 
ex  toto  renoventur. 

199.  Ut  multitudo  unitati,  sic  identitati  opponitur  di- 
stinctio,  quse  proinde  est  carentia  unitatis  inter  plura. 
Duplex  communiter  admittitur  distinctio,  realis  et  rationis, 
nec  alia,  quse  ad  has  non  reducatur,  videtur  esse  posse ; 
siquidem  vel  omnem  prsecedit  mentis  actum,  et  habetur 
distinctio  realis ;  vel  mentis  actum  consequitur,  et  est 
distinctio  rationis.  Quare  1°.  realiter  distinguuntur  ea 
quse,  nemine  cogitante,  non  sunt  una  et  eadem  res.  Di- 
stinctio  realis  est  major  vel  minor :  prior  datur  inter  res 
quarum  altera  vel  ab  altera  separata  existit,  ut  inter 
Petrum  et  Paulum ;  vel  ab  ea  separari  potest,  ut  est  di- 
stinctio  quae  datur  inter  animam  et  corpus.  Distinctio 
hsec  dicitur  etiam  substantialis,  ex  eo  quod  principaliter 
inter  substantias  reperiatur ;  vel  etiam  absoluta  aut  realis- 
sima,  quia  maxima  est  quse  possit  in  rebus  dari.  Est 
autem  inadosquata  vel  adaiqnata  prout  eorum  quse  distin- 
guuntur  unum  est  pars  alterius  vel  secus.  Quod  si  ens 
aliquod  existens  cum  alio  possibili  tantum  conferatur,  di- 
stinctio  dicitur  realis  negativa  —  Distinctio  realis  minor, 
quse  dici  etiam  solet  modalis  seu  accidentalis,  viget  inter 
substantiam  \gjusque  modos,  vel  etiam  inter  ipsamet  acci- 
dentia. 

2°.  Distinctio  rationis  est  ea  quam  mens  facit  in  re 
ph}'sice  una ;  proinde  consistere  potest  cum  maxima  rei 
simplicitate.  Si  hujus  distinctionis  detur  aliquod  funda- 
mentum  in  re,  vocatur  virtualis,  vel  rationis  ratiocinatce, 
vel   rationis  cum  fundamento  in  re ;  si  secus  appellatur 

mentalis,  vel  rationis  ratiocinantis.  Prior  habetur  quan- 
do  per  varios  conceptus  formaliter  distinctos  intelligimus 
aliquid  in  se  unum,  sequivalens  tamen  plnribus;  posterior, 
quando  eadem  res  variis  conceptibus  exprimitur,  qui  inter 
se  minime  differunt,  quia  idem  omnino  dicunt  magis  vel 
minus  explicite.  Hsec  v.  g.  habetur  cum  quis  distinguit 
inter  liominem  et  animal  rationale. 

ART.    II.  —  DE   VERITATE   ENTIUM. 

200.  Res  suam  habere  veritatem,  quae  propterea  onto- 
logica,  realis,  aut  metaphysica  appellatur,  diximus  in 
Logica.  Hanc  liic  versamus.  Plura  quseri  possunt.  1°. 
Veritatis  ontologicae  ratio  estne  reponenda  iii  ipsa  rei 
entitate,  seu,  ut  Wolfius  loquitur,  in  rei  consensione  cum 
iis,  quae  essentiam  suam  constituunt,  an  huic  entitati 
aliquid  sit  addeudum,  ut  veritatis  conceptus  habeatur? 
2°.  Si  aliquid  sit  addendum,  estne  istud  aliquid  absolutum 
ab  entitate  distinctum,  vel  tantummodo  relatio  qusedam 
ad  aliquem  intellectum  ?  3°.  Si  iu  hac  relatione  veritatis 
ratio  sit  constituenda,  quseritur  quinam  sit  iste  intellectus, 
humanusne,  ut  Lockius  opinatur,  an  prsecipue  divinus,  ut 
optimi  quique  philosophi  tenent?  4°.  Demum  veritas 
objective  spectata  estne  aliquid  necessarium  et  immutabile, 
an  pro  conditione  mentis  nostrse  contingens  ac  mutabile, 
ut  moderni  progressistce  autumant?  His  qusestionibus 
breviter  respondere  aggredimur. 

201.  Ad  primum  quod  attinet,  respondemus  rei  entita- 
tem  requiri  veluti  fundamentum  veritatis,  ac  proinde  esse 
veritatem  fundamentaliter  sumptam,  sed  non  sunicere  ad 
veritatem  formaliter,  seu  in  sua  propria  ratione  constitu- 
endam.  Si  enim  sufficeret,  vocabulum  veritas  esset  prorsus 
inutile  :  idem  quippe  ac  entitas  exprimeret ;  cujus  falsitas 
vel  ex  eo  patet,  quod  ne  dicere  quidem  possemus  verita- 
tem  esse  proprietatem  entis,  cum  idem  ejusdem  nequeat 


152  METAPHYSICA    GENERALIS. 

esse  attributum ;  Atqui  concedunt  omnes  veritatem  esse 
proprietatem  entis ;  Ergo  conceptu  veritatis  aliquid  expri- 
mitur  quod  entitatis  conceptus  minime  exprimit;  Ergo 
formalis  ratio  veritatis  in  entitate  nude  sumpta  constitui 
nequit. 

202.  Porro  ratio  veritatis  ontologicse  in  aliquo  absoluto, 
quod  sit  ab  entitate  distinctum,  nequit  reponi.  Nam 
veritatis  attributum  vel  competere  dicitur  huic  ipsi  abso- 
luto,  vel  secus.  Si  non  conveniret,  omne  ens  non  esset 
verum,  siquidem  quaedam  entia  extra  veritatis  ambitum 
constituerentur ;  quod  omnes  tenent  esse  falsum.  Si  con- 
veniret,  vel  admittendum  esset  absolutum  absoluti  in 
indefinitum,  quod  repugnat;  vel  opinio  inter  fabulas 
amandanda.  Ergo  si  veritas  aliquid  entitati  addat,  et 
hoc  quid  absolutum  esse  nequeat,  superest  ut  sit  quid 
relativum,  seu  ordo  ad  aliquem  intellectum  a  quo  nullum 
verum  praescindere  potest.  —  Hinc  patet,  verum  apprehendi 
non  posse  quin  ratio  entis  simul  apprehendatur ;  posse 
tamen  hanc  apprehendi,  veri  ratione  non  apprehensa,  licet 
hsec  illam  necessario  consequatur.  — Hic  porro  intellectus 
cui  res,  ut  verae  dicautur,  conformari  debent,  est  proprie 
loquendo  intellectus  divinus ;  quare  veritas  ontologica 
ultimo  reponenda  est  in  rerum  conformitate  cum  divinis 
ideis.  At  quoniam  intellectus  creatus  est  qusedam  parti- 
cipatio  intellectus  divini,  cui  natus  est  conformari  in 
intelligendo,  si  vere  intelligat;  hoc  ipso  quod  ens  dieitur 
verum  quia  conformatur  intellectui  divino,  poterit  aliquo 
pacto  dici  verum,  quia  conformabile  est  intellectui  creato. 

203.  Quod  res  proprie  dicantur  verae  per  ordinem  ad 
intellectum  divinum,  sic  clare  et  perbelle,  uti  solet,  declarat 
S.  Thomas  (Summal*  P.  q.  xvi.  a.  1.).  "Res  autem  intelle- 
cta  ad  intellectum  aliquem  potest  habere  ordinem  vel  per 
se,  vel  per  accidens.  Per  se  quidem  habet  ordiuem  ad  intel- 
lectum  a  quo  dependet  secundum  suum  esse;  per  accidens 
autem  ad  intellectum  a  quo   cognoscibilis  est.     Sicut  si 

dicamus  quod  domus  comparatur  ad  intellectum  artificis 
per  se ;  per  accidens  autem  comparatur  ad  intellectum  a 
quo  non  dependet.  Judicium  autem  de  re  non  sumitur 
secundum  id  quod  inest  ei  per  accidens,  sed  secundum  id 
quod  inest  ei  per  se.  Unde  unaquseque  res  dicitur  vera 
absolute  secundum  ordinem  ad  intellectum  a  quo  dependet. 
Et  inde  est  quod  res  artificiales  dicuntur  verae  per  ordinem 
ad  intellectum  nostrum.  .  .  .  Et  similiter  res  naturales 
dicuntur  esse  verse  secundum  quod  assequuntur  similitu- 
dinem  specieruin  [idearum]  quse  sunt  in  mente  divina. 
Dicitur  enim  verus  lapis,  quia  assequitur  propriam  lapidis 
naturam,  secundum  prseconceptionem  intellectus  divini." 

204.  Diximus  tamen  res  secundario  dici  veras  relate  ad 
intellectum  nostrum.  Sane,  nos  non  intuemur  ideas  ex- 
emplares  Dei,  neque  cum  iis  res  immediate  conferre  possu- 
mus.  Nihiiominus  ex  consideratione  individui  unius  vel 
plurium,  nobis  efformamus  conceptus  universales,  qui 
referunt  entium  finitorum  essentiam.  Hi  autem  conce- 
ptus  suntveluti  partieipationes  idearum  exemplarium  Dei. 
Porro  cum  iis  res  conferimus  et  in  conformitate  quam  res 
habent  cum  nostris  conceptibus,  mediate  percipimus  con- 
formitatem  quam  habent  cum  intellectu  divino.  Quare  si 
res  finitse  dicuntur  verse  relate  ad  intellectum  divinum, 
quatenus  continet  ideas  rerum ;  poterunt  aliquo  modo 
dici  verse  relate  ad  conceptus  nostros,  qui  sunt  divinaruin 
idearum  participationes. 

205.  Ex  praenotatis  constat  omne  ens  esse  verum,  siqui- 
dem  in  tantum  est,  in  quantum  eam  habet  naturam  quam 
Deus  tribuit,  unumquodque  producendo  juxta  ideas 
suas.  Quod  si  dicas  in  iis  saltem  quae  Deus  non  per  se, 
sed  naturse  ministerio  operatur,  multa  esse  a  divinis  ideis 
difformia,  ut  sunt  v.  g.  monstra,  respondemus  hsec  quoque 
supremi  artificis  ideis  accuratissime  commensurari.  Hsec 
enim  ipsa  non  fortuito  fiunt,  sed  sciente  ac  volente  Deo ; 
ergo  eorum  ideas  Deus  habeat  oportet.      Imperfectiones 

autem  hujusmodi  impoteutiam  nullam  arguunt  in  princi- 
pali  artilice  ;  sed  solum  imperfectionem  in  agente  naturali, 
quam  Deus  tollere  non  vult.  (Cf.  Tongiorgi:  Ontologia.~) 
206.  Superest  ut  paucis  solvamus  quaestionem,  quam 
ultimo  proposuimus,  quaeque  inquirit  utrum  veritas  omnis 
relativa  sit  et  mutabilis,  an  veritates  dentur  quse  absolutae 
et  immutabiles  sint.  Non  desunt  moderni  quidam  philo- 
sophi  qui  primumillud  propugnant.  (Vide  Duhlin  Review ; 
October  1871— Art.  11.  Mr.  MilVs  Denial  of  Necessary 
TrutJi).  Quemadmodum  sceptici  in  singulis  hominibus,  sic 
ipsi  in  singulis  aetatibus  veritatem  variare  autumant ;  ita  ut 
quod  olim  verum,  postea,  ratione  progrediente,  seu  magis 
ac  magis  se  evolvente,  falsum  existimetur.  Porro  animad- 
verte  auctores  istos  non  id  solummodo  asserere  quod  mens 
nostra  perfici,  atque  a  rudi  quadam  ad  pleniorem  veritatis 
cognitionem  pervenire  possit ;  quod  recto  sensu  intellectum 
nemo  sanus  negat ;  sed  tenent  veritatem  ipsam  mutationis 
ac  proinde  progressus  esse  capacem.  Docent  scilicet  veri- 
tatem  absolutam  et  necessariam  nullam  esse.  Jamvero 
quivelpauca  illa  quae  diximus  de  rerum  essentiis  (n.  173.) 
et  de  Ontologica  veritate  est  assecutus,  is  nullo  labore 
perniciosam  hanc  sententiam  confutare  poterit.  Veritates 
enim  vel  spectantur  in  se  vel  relate  ad  nostrum  intelle- 
ctum ;  in  utroque  casu  eas  immutabiles  et  necessarias  esse 
indubium  sst.  Res  dicuntur  verae,  quia  respondent  ideis 
divinis.  Ergo  non  potest  in  ipsis  admitti  mutabilitas,  quin 
admittatur  mutabilitas  in  ipso  intellectu  divino,  ac  pro- 
inde  in  ipsa  essentia,  cujus  idese  sunt  imitabilitates  quee 
dam.  Absurdum  consequens ;  ergo  et  antecedens  absur- 
dum  est  — Si  autem  rerum  veritas  spectetur  relate  ad 
intellectum  humanum  qui  illam  apprehendit,  necessaria 
etiam  est  ac  immutabilis.  Conceptus  enim  quos  de  rebus 
habemus  tum  veri  sunt,  cum  res  tales  repra^sentant  quales 
ipsse  in  se  sunt;  Atqui  essentiaa  rerum  earumque  rela- 
tiones  sunt  necessarise  et  immutabiles ;    Ergo  tales  sunt 

ipsi  conceptus,  quatenus  illas  exprimunt.  Neque  id  pro- 
gressui  mentis  nostrse  officit.  Cum  enim  ob  evidentiae 
defectum  mens  nostra  interdum  fallatur,  potest  suum  erro- 
rem  detegere,  ac  proinde  ab  errore  ad  veritatem  progredi ; 
et  vel  quando  veritatem  assequitur,  istius  cognitionem 
magis  ac  magis  perficere  potest.  Pauca  haec  verbis  Au- 
gustini  concludere  liceat.  "  Mentes  nostrae  aliquando  eam 
[veritatem]  plus  vident,  aliquando  minus  ;  et  ex  lioc  faten- 
tur  se  esse  mutabiles ;  cum  illa  in  se  manens  nec  profi- 
ciat,  cum  plus  a  nobis  videtur,  nec  deficiat  cum  minus ;  sed 
integra  et  interrupta  et  conversos  lsetificet  lumine,  et 
adversos  puniat  caecitate."  (De  Lib.  Arb.  Lib  II.  a.  xi. 
n.  34). 

ART.    III. — DE   BONITATE   ENTITJM. 

207.  Bonum  et  ens  re  idem  sunt,  ratione  differunt. 
Ratio  enim  boni  in  eo  est  quod  ens  dicat  proportionem  et 
conformitatem  alicui ;  unde  definiri  potest :  "id  quod  est 
alicui  conveniens."  Cum  ergo  aliquid  bonum  dicimus, 
ipsam  rei  entitatem  et  perfectionem  significamus,  non  nude 
sumptam,  sed  quatenus  connotat  capacitatem  in  aliquo 
existentem,  cui  illa  entitas  conveniens  est.  Saepe  ratio 
boni  in  eo  reponitur  quod  sit  appetibile,  praeeunte  Aristo- 
tele  cum  veteribus,  qui  bonum  dixerunt  "id  quod  omnia 
appetunt."  At  ratio  appetibilitatis  non  constituit,  sed 
potius  consequitur  rationem  boni.  Nam  non  ideo  aliquid 
est  bonum  quia  appetibile  est,  sed  ideo  est  appetibile 
quia  est  bonum. 

208.  In  re  bona  duplex  eonvenientia  spectari  potest : 
convenientia,  qua  convenit  sibi,  et  convenientia  qua  con- 
venit  alteri ;  hinc  partitio  in  bonum  sibi,  et  bonum  alteri ; 
illud  absolutum,  hoc  relativum.  Illud  non  distinguitur  a 
subjecto  nisi  per  abstractionem  mentis  ;  hoc  est  res  con- 
creta,  et  ab  illo,  cui  bona  est,  reapse  distincta.     Adverte 

tamen  bonum  hic  non  dici  absolutum  quatenus  perfe- 
ctissimnm  et  ab  omni  alio  inclependens  sip;  quo  pacto  Deus 
solus  dicitur  Bonum  absolutum  ;  sed  quatenus  in  se  consi- 
deratur,  nullo  respectu  habito  ad  alia  entia. 

209.  Pro  diversa  convenientise  ratione,  bonum  est  vel 
honestum,  vel  utile,  vel  delectabile. 

a)  Bonum  honestum  illud  est  quod  convenit  per  se  et 
ratione  sui,  id  scilicet  quod  per  se  naturam  entis  perficit. 
Bonum  honestum  quandoque  laxiori,  quandoque  pressiori 
sumitur  sensu.  Laxiori  sensu  sumptum  est  id  omne  quod 
quocumque  modo  enti  convenit  ratione  sui ;  uncle  honesta 
dicuntur  tum  ea  bona  quse  entis  naturam  vel  constituunt 
vel  perficiunt:  qualia  sunt  vita,  integritas  membrorum, 
seientia,  sanitas,  etc. ;  tum  etiam  ea  quse  relationem  habent 
acl  rectitudinem  et  perfectionem  voluntatis,  qualis  est 
virtus.  Strictiori  autem  sensu,  postremis  his  tantum  no- 
men  boni  honesti  attribuitur. 

5)  Bonum  delectabile  est  quod  convenit  enti  propter 
delectationem,  quam  illi  affert.  h.  e.  quatenus  affert  quie- 
tem  appetitui ;  est  enim  delectatio  *"  quies  appetitus  in  re 
conveniente."  Tn  homine,  qui  est  compositus  ex  anima 
et  corpore,  alia  directe  dilectant  sensus,  alia  directe 
mentem ;  directe,  inquam  ;  nam  indirecte  illa  refundere 
possunt  delectationem  in  mentem,  haec  in  sensum.  Hinc 
alia  duplex  bonorum  classis,  bona  sensibilia  et  bona 
spiritualia. 

<?)  Bonum  utile  est  quod  convenit  enti  non  propter  se, 
nec  propter  delectationem  quam  affert,  sed  ratione  alterius 
boni,  sive  honesti,  sive  delectabilis,  quod  per  illud  obtineri 
potest :  tale  bonum  est  v.  g.  pecunia. 

210.  Datur  et  alia  boni  partitio,  in  bonum  verum  et  bo- 
num  apparens.  Quae  partitio,  ut  intelligatur,  aliquam 
declarationem  postulat.  In  ente,  in  quo  facultates  plures, 
eseque  diversi  ordinis  habentur,  plures  etiam  admitti  de- 
bent  tendentise,  quatenus  nempe  unaqureque  facultas  ad 

suum  proprium  objectum  tendit,  illudque  appetit.  Sic  in 
homine  dantur  facultates  sensitivae  et  dantur  intellectivae ; 
his  spiritualia,  illis  materialia  bona  respondent.  At  facul- 
tates  istse,  hoc  ipso  quod  in  eodem  ente  sunt,  ordinatae 
esse  debent ;  ergo  requiritur  subordinatio  qusedam ;  quae 
tum  habetur  cnm  i7 li  tendentiee,  quse  princeps  est  totius- 
que  naturae,  caeterae  subordinantur.  Hinc  bonum  verum 
est  1°.  illud  quod  principali  entis  tendentise  convenit;  2°. 
illud  etiam  quod  ita  secundariis  partialibusque  tendentiis 
satisfacit  ut  principali  tendentise  non  adversetur.  Quod 
si  adversetur,  licet  aliquod  objectum  sit  in  se  bonum,  et 
sit  bonuni  relate  ad  hanc  vel  illam  facultatem,  quia  illi 
convenit ;  non  est  revera  bonum  relate  ad  totum  ens,  qua- 
tenus  majus  illius  bonum  impedit.  Unde  bonnm  verum 
est  illud  quod  tale  est  cujusmodi  existimatur ;  apparens, 
quod  non  est  bonum  licet  existimetur. 

211.  Hoc  ipso  quod  bonum  est  proprietas  transcendenta- 
lis,  omne  ens  est  bonum.  Est  1°.  bonum  sibi.  Nam  quid- 
quid  est,  habet  entitatem  aliquam,  qua  in  suo  esse  consti- 
tuitur  secundum  aliquem  gradum  perfectionis ;  Atqui 
perfectio,  qua  quodque  constituitur,  maxime  illi  convenit ; 
Ergo  quidquid  est,  habet  bonitatem  qua  sibi  bonum  est. 
Est  2°.  bonum  alteri.  Nam  omne  ens  habet-cum  aliquo 
alio  naturalem  quemdam  proportionem,  vel  ut  causa  cum 
effectu ;  vel  ut  pars  cum  toto  ;  vel  ut  accidens  cum  subje- 
cto  et  vicissim.  Prceterea,  nihil  est  quod  ad  alterius  entis 
perfectionem,  delectationem,  utilitatem  vel  non  conferat, 
vel  conferre  non  possit.  Id  manifestum  est  si  entia  creata 
spectentur.  At  quid  relate  ad  Deum  omnium  creatorem  ? 
Certe  creaturse  dici  nequeunt  Deo  convenientes  eodem 
modo  quo  Ipse  est  eis  conveniens,  scilicet  tanquam  boni- 
tatem  eis  communicans ;  sed  solum  ut  opera  decentia 
Ipsum,  Ipsiusque  sapientiae  ac  bonitati  valde  consen- 
tanea. 

212.  Si    quidquid    est,   bonum    est,  num    inferre  licet : 

ergo  nullum  malum  datur?  Non  possumus  huic  qusestioni 
satisfacere  nisi  prius  dicamus  quid  sit  malum.  Malum 
non  est  aliquid  positivum ;  sed  consistit  in  privatione  per- 
fectionis,  seu  in  defectu  illius  quod  ens  natum  est  habere. 
Unde  malum  definitur  privatio  perfectionis ;  vel  carentia 
perfectionis  debitce.  Duse  istse  definitiones  sequivalentes 
sunt ;  quia  privatio  non  est  mera  carentia  alicujus,  sed 
carentia  alicujus  quod  natura  entis  requirit.  Si  mera  rei 
carentia  spectetur,  habetur  illud  quod  Leibnitzius  vocat 
malum  metaphysicum,  quodque  non  vacat  considerare. 
His  positis,  quatenus  malum  nihil  positivum  est,  potest 
dici  non  esse  aliquid,  subintelligendo  positivum;  est  tamen 
aliquid,  quatenus  consideratur  ut  privatio.  Prout  autem 
perfectio  quse  in  ente  desideratur,  spectat  ad  ordinem 
physicum  vel  moralem,  malum  ipsum  est  physicum  vel 
morale. 

213.  Quoad  mali  originem  tria  notanda  sunt :  1°.  Malum 
nonnisi  in  subjecto  bono  esse  posse ;  2°.  Mali  causam 
semper  esse  physice  bonam ;  3°.  Bonum  nonnisi  per  acci- 
dens  esse  causam  mali.     Nam  : 

d)  Cum  malum  denotet  carentiam  perfectionis  debitse, 
atque  carentia  hiec  nequeat  existere  nisi  in  subjecto  ali- 
quo,  relatione  habita  ad  ipsius  capacitatem ;  cumque  sub- 
jectum  perfectionis  ens  sit,  et  ideo  bonum ;  jam  apparet 
malum  nonnisi  in  subjecto  bono  esse  posse.  Hinc  princi- 
pium  summe  malum  est  quid  contradictorium ;  siquidem 
ex  totali  privatione  boni  non  haberetur  ens  aliquod,  sed 
nihilum. 

^)  Omne  malum,  eo  ipso  quod  est  perfectionis  carentia, 
habet,  ut  causam,  actionem  alicujus  subjecti  ex  qua  ma- 
lum  consequitur ;  Atqui  omnis  actio  in  se  inspecta  quid 
bonum  est,  et  ad  subjectum  bonum  pertinens ;  Ergo  ma- 
lum  habet  pro  causa  ipsum  bonum.  "  Malum,"  inquit  S. 
Thomas  {Be  Div.  Nom.  c.  IV.),  "  est  defectus  boni  quod 
natum  est  et  debet  haberi.     Quod  autem  aliquid  deficiat 

a  sua  naturali  et  debita  dispositione,  non  potest  provenire 
nisi  ex  aliqua  causa  trabente  rem  extra  suam  dispositio- 
nem.  .  .  .  Esse  autem  causam  non  potest  convenire  nisi 
bono :  quia  nibil  potest  esse  causa,  nisi  in  quantum  est 
ens.  Omne  autem  ens,  in  quantum  bujusmodi,  bonum 
est." 

c)  Causa  bona  malum  efficit  non  per  se,  sed  per  acci- 
dens.  Et  sane,  sive  sermo  sit  de  causa  libera  sive  de 
causa  necessaria,  malum  ex  actione  causae  babetur  vel  ex  de- 
fectu  ipsius  causae :  sc.  non  ex  causa  quatenus  causa  est, 
sed  quatenus  aut  ab  intrinseco,  aut  ob  impedimentum  ex- 
trinsecum  deficit  in  causando  ;  vel  ex  eo  quod  id  quod  a 
causa  fit,  et  est  in  se  bonurn,  et  intenditur  a  causa  ut 
bonum,  alicui  malum  accidit.  Atqui  in  utroque  casu 
malum  est  per  accidens.  Ergo  nonnisi  per  accidens 
bonum  est  causa  mali.  (Cf.  Harper  S.  I.  Metaphysics  of 
the  School,  vol.  I.) 


CAPUT   TEETIUM. 

De  Suprema  Entium  Divisione. 

214.  Generalis  entis  divisio  est  in  ens  quod  est  substan- 
tia,  et  ens  quod  est  accidens.  Hsec  duo  genera  sunt 
suprema,  quibus  qimeque  inferiora  genera  et  species  sub- 
ordinantur.  Primo  agemus  de  substantia  et  accidente 
generatim  ;  deinde  de  supposito  et  persona ;  demum  de 
separabilitate  quorumdam  accidentium  a  substantia.  De 
quibusdam  accidentibus  speciali  modo  loquemur  in  capite 
sequenti. 

ART.   I.  —  DE   STJBSTANTIA   ET   ACCIDENTE. 

§  1.  —  Praenotanda. 

215.  SubstanticS  et  accidentis  notiones  habemus.     Prio- 

rem  per  id  philosopLi  pleriqne  declarant  ut  sit  ens  per  se  ; 
posterins  antem  vocant  ens  existens  in  alio  et  per  aliud. 
Porro  snbstantia  non  dicitnr  ens  per  se,  ac  si  non  indigeat 
causa  a  qua  sit  et  conservetnr:  id  enim  solins  substantiae 
infinitse  proprium  est ;  sed  dicitur  per  se,  seu  in  se,  quate- 
nus  non  indiget  subjecto  cui  inhsereat  et  a  quo  sustente- 
tur.  Iste  conceptus  est  absolutus,  et  convenit  cuilibet 
substantise  cum  finitse,  tum  infinitse.  Substantia  finita 
potest  considerari  etiam  relative,  et  hoc  modo  spectata  est 
subjectum  affectionum  variabilium  seu  accidentium.  Ex 
hac  consideratione  desumptum  est  vocabulum  substantioe  ; 
ha3c  enim  ita  dicta  est  quia  aliquo  modo  sub-stat  accidenti- 
bus.  Accidens  autem,  ut  diximus,  est  id  quod  existit  in 
alio,  tamquam  subjecto  cui  inhasreat,  et  a  quo  susten- 
tetur. 

216.  Tradita  a  nobis  definitio  substantiae  non  respicit 
substantiam  aliquam  particularem,  seu  non  dicit  quid  de- 
terminatas  substantias  intrinsece  constituat;  verum  quid 
sit  substantia  generatim  spectata.  Quid  hanc  vel  illam 
substantiam  intrinsece  constituat,  determinari  nequit  per 
intrL  ^ecas  earumdem  differentias ;  ad  id  enim  reqnirere- 
tur  ipsarum  essentiarum  intuitio,  qua  caremus.  Par- 
ticulares  substantias  distinguimus  per  ipsarum  proprietates 
effectusque  quos  percipimus ;  adhibemus  scilicet  genera- 
lem  notionem  substantiae  veluti  genus,  quam  contrahimus 
ad  aliquam  determinatam  substantiam  per  determinatas 
qualitates,  quae  ipsi  inhaerent,  et  ex  quibus  certi  quidam 
effectus  dimanant. 

217.  Diximus  plerosque  philosophos  substantiam  vocare 
"  ens  per  se."  Hanc  tamen  non  tradunt,  nec  tradere  pos- 
sunt  veluti  veri  nominis  definitionem,  sed  ut  definitionem 
late  snmptam,  vel  potius  descriptionem.  Definitio  enim 
stricte  snmpta  non  habetur  nisi  quando  res  definitur  per 
genus  et  differentiam ;  patet  autem  nec  ens  ut  genus,  nec 
per  se  ut  differentiam  posse  considerari. 

218.  Juvat  hoc  loco  innuere  quasclam  substantiae  defi- 
nitiones,  quae  vel  periculosae  sunt,  vel  certae  parum  rem 
clefiniunt.  Cartesius  substantiam  clefinivit:  urem  quae 
ita  existit,  ut  nulla  alia  indigeat  acl  existendum."  Qaicl- 
quid  sit  de  auctoris  mente,  verba  in  malo  sensu  accipi  pos- 
sent;  et  ita  revera  accepit  Baruch  Spinoza,  qui  ex  ipsis 
unicitatem  substantiae  cleprompsit :  solus  enim  Deus  nullo 
alio  indiget  ad  existendum.  Substantiae  definitio  a  Cou- 
sinio  tradita  pantheismum  redolet,  Si  enim  substantia,  ut 
ipse  dicit,  "est  ens  quocl  niliil  ultra  se  in  ordine  ad  exi- 
stendum  subaudit,"  unicum  certe  ens  ejusmodi  existit: 
Deus.  Definitio  autem  quam  Leibnitius  tradit,  conceptum 
substantiae  a  causae  conceptu  non  satis  discriminat,  vocat 
quippe  substantiam  "  ens  agendi  vi  prseditum." 

219.  Quoniam  de  substantia  agimus,  sententiam  Lockii 
silentio  praaterire  non  possumus.  Asserit  hic  auctor  (Es- 
say,  book  3cl  ch.  23)  nullam  nos  substantiaB  ideam  ha- 
bere ;  eoque  nomine  nihil  aliucl  venire  quam  congeriem 
qualitatum  ignota  ratione  coexistentium.  Ratio  cur  in 
hanc  sententiam  devenerit,  repetenda  videtur  tum  ex  eo, 
qnocl  non  clistinxerit  inter  substantiam  generatim  sumptam 
et  substantias  determinatas ;  tum  etiam  et  praesertim,  ex 
praspostero  systemate,  quod  propugnat,  circa  originem 
idearum.  Si  enim  ideas  id  solum  exprimerent,  quod  expli- 
cite  sensatio  refert,  cum  substantioe  idea,  tum  quamplures 
alise  ex  idearum  catalogo  expungi  deberent,  Sed  cle  iclea- 
rum  origine  in  Psychologia  sermo  erit  —  His  declaratis: 

§  2.  — Propositio. 

1.  Notio  substantice  maxime  realis  est.  Sententia  autem 
Lockii  asserentis  nomine  substantim  venire  congeriem  qualita- 
tumignota  ratione  coexistentium^.  falsa  in  se  est,  et  facto 
contradicit. 

220.  la  Pars.  Illa  notio  maxime  realis  est  quae  ex  ipsis  re- 

ruru  naturis  depromitur,  atque  sponte  exurgit  ex  experien- 
tia;  Atqui  ejusmodi  est  notio  substantise. ;  Ergo  maxime 
realis  clicencla  est.  Diximus  substautiae  notionem  clupli- 
cem  esse :  aliam  imperfectam,  perfectam  aliam ;  illam 
respicere  substantias  finitas  taiitum,  proindeque  definiri 
"subjectuin  constans  mutationum  quae  enti  adveniunt"; 
hanc  ad  omnia  extendi,  proptereaque  dici  "  ens  per  se 
stans  "  in  sensu  superius  explicato.  Jamvero  illud  pri- 
nmm  experientia  sive  externa  sive  interna  clocemur.  Re- 
vera  eadem  res  moclo  unam,  moclo  aliam  modificationem 
praebet :  sic  eadem  cera  v.  g.  nunc  est  dura,  postea  lique- 
scens;  modo  unam,  deinde  aliam  figuram  recipit.  Idem 
dicas  cle  subjecto  cogitante,  quod  idem  certe  perseverat  in 
affectionum  varietate.  Exinde  notiones  duae  habentur, 
quarum  altera  refert  aliquid  quod  mutationes  recipit, 
altera  repraesentat  aliquid  quod  in  his  mutationibus  rei 
accedit,  vel  ab  eaclem  recedit.  Hoc  accidens,  illud  sub- 
stantiam  nominamus;  proindeque  ut  hanc  clicimus  muta- 
tionum  suhjectum,  sic  illucl  subjecti  modiftcationem.  Ruclem 
hanc  notionem  intellectus,  eadem  experientia  innixus, 
expolit.  Nam  si  subjectum  illud  modo  unam,  modo  aliam 
recipiat  moclificationem,  recte  concludimus  istarum  nullam 
determinate  sumptam  necessariam  esse  ad  subjecti  existen- 
tiam ;  quia  icl  quod  necessario  est,  ita  in  ente  est,  ut  ab  eo 
abesse  non  possit.  Ergo  subjectum  iis  non  indiget  ut  sit ; 
ergo  notionem  habemus  entis  quocl  per  se  est,  neque  indi- 
get  alio  cui  inhaereat :  quocl  praecise  substantia  sonat. 
Nec  mirum  vicleri  debet  si,  in  clefinienda  substantia,  ab 
accidentibus  praescindamus.  Nam  notio  cujusque  rei  in  eo 
proprie  ponenda  est,  per  quocl  ipsam  constitui  intelligimus; 
Atqui  substantiam  constitui  intelligimus  ex  eo  quocl  esse 
in  se  et  non  in  alio  habeat ;  Ergo,  si  istud  tantum  defini- 
tio  exprimat,  eam  rectam  existimare  debemus, 

221.  2a  Pars.     Post  ea  quae    diximus    supervacaneum 
vicletur  agere  de  Lockii  sententia ;   attamen  clirecte  illam 

impetere  juvat,  quo  majus  robur  accipiat  jam  datum  argu- 
mentum.  Juxta  Lockium  ipsiusque  asseclas,  substantia 
nihil  est  aliud  quam  qualitatum  congeries ;  Atqui  qualita- 
tes  concipi  nequeunt,  nisi  admittatur  aliquid,  cujus  quali- 
tates  esse  dicantur;  Ergo  qui  admittit  qualitates,  eorum- 
demque  subjectum  inficiatur,  is  pugnantia  asserit.  Revera 
—  a)  notio  qualitatis  aliquid  denotat  quod  rem  non  consti- 
tuit,  sed  rei  constitutae  advenit. — 5)  Prseterea  qualitas 
nude  sumpta  est  quid  abstractum ;  ergo  ut  talis  nec  exi- 
stit,  nec  existere  potest.  —  c)  Accedit  quod  qualitas  sit 
quid  relativum,  ergo  ad  aliud  ordinem  dicit,  quod  alterum 
est  substantia.  Ergo  illae  sine  bac  admitti  nequeunt  — 
quod  adeo  verum  est  ut  ipsum  Lockium  non  fugerit. 
Nam  licet  negaverit  nos  ideam  substantiae  liabere,  fatetur 
(1.  c.  sec.  4)  nos  concipere  non  posse  quomodo  qualitates 
solae  subsistant,  nisi  supponamus  aliquid  in  quo  existant 
et  a  quo  sustententur.  Si  ergo  id  necessario  est  suppo- 
nendum,  nonne  Lockius  se  ipsum  confutat?  Id  mirum 
non  est.  Error  constans  sibi  esse  nequit,  veritasque  vel 
invitos  quandoque  percellit. 

222.  Lockius  demum  contendit  voces,  quibus  substan- 
tias  significamus,  nihil  aliud  exprimere  quam  congeriem 
qualitatum,  quibus  constanter  afficimur.  Hoc  nullo  om- 
nino  fundamento  asseritur,  cum  aliud  homines  intelligant 
quando  substantise,  aliud  quando  qualitatis  noinen  adhi- 
bent.  Nominis  significatio,  quam  Lockius  tradit,  ante 
ipsum  ignota  erat ;  et  post  ipsum  a  nemine,  si  ipsius  asse- 
clas  excipias,  usurpatur.  Commentitiam  esse  ejus  inter- 
pretationem  ipsa  nominis  ethimologia  ostendit.  Substan- 
tia  enim,  si  nominis  vim  spectes,  aliquid  denotat  quod 
alteri  sub-stat ;  aliquid  in  quo  alia  ponuntur  ;  ut  ipsius 
correlativum  aecidens  id  exprimit,  quod  subjecto  accedit, 
vel  id  quod  subjectum  modificat :  unde  accidens  vocari 
etiam  solet  modus.  Recte  igitur  diximus  Lockii  opinionem 
facto  etiam  adversari. 

ART.    II.  —  DE   NATURA,    SUPPOSITO   ET    PERSONA. 
§  1. — Definitiones    traduntur. 

223.  Ens,  quod  non  est  accidens,.multipliciter  spectari 
potest ;  vel  in  quantum  existit  in  se  et  non  in  alio ;  vel  in 
quantum  est  operationis  principium ;  vel  in  quantum  sese 
pcssidet  et  est  sur  juris.  Primus  conceptus  exhibet  sub- 
statitiam,  de  qua  egimus ;  alter  naturam,  quse  definitur : 
•csubstantia  prout  includit  vim  operandi;"  vel  etiam 
"prout  est  principiuin  operationum,  ad  quas  ordinata 
est;"  tertius  demum,  si  generatim  consideretur,  quin 
attendatur  utrum  illa  substantia  intellectualis  sit  vel 
secus,  prsebet  suppositum  aut  grreco  nomine  hyjiostasim ; 
personam  e  contra,  si  respiciat  ens  intelligentia  preeditum. 
Porro  cum  suppositum  et  persona,  si  rationalitatem 
excipias,  ceetera  habeant  comnmnia,  quae  nos  in  hujus 
qusestionis  declaratione  de  persona  dicemus,  aeque  dicta 
intelligi  clebent  de  supposito. 

224.  Persona  triplici  determinatione  insignitur :  1°.  est 
suhstantia  singularis ;  2°.  haec  substantia  singularis  est 
integra ;  3°.  hsec  substantia  singularis  et  integra  est  tota 
in  se  et  sui  juris.  Personam  esse  substantiam  non  est  cur 
probemus :  accidentia  numquam  eo  nomine  donantur ; 
quod  autem  hsec  substantia  sit  singularis,  non  minus 
evidens  est.  Solent  quippe  philosophi  substantias  divi- 
dere  in  singulares  et  universales  ;  vel,  quod  idem  sonat,  in 
primas  et  secundas.  Substantiae  singulares  vel  primse 
sunt  substantiae  determinatae,  realiter  existentes ;  sub- 
stantiae  universales,  vel  secundae,  sunt  genera  et  species, 
quae  fundamentum  quidem  habent  in  rerum  naturis,  sed, 
ut  sic,  minime  existunt.  Atqui  dubitari  nequit  quin  per- 
sona  sit  quid  realiter  existens,  et  ens  determinate  sum- 
ptum  respiciat;  Ergo  persona  substantia  singularis  dici 
debet.  —  Hsec  substantia  singularis  ut  sit  persona  debet 

esse  integra;  id  est  habeat  oportet  quaecunque  nata  est 
habere ;  non  quidem  partes  omnes  integrantes :  quarum 
quaedam  abesse  possint,  quin  integritas,  de  qua  hic  loqui- 
mur,  desit ;  sed  partes  omnes  essentiales,  qrue  illam  con- 
stituunt,  et  sine  quibus  non  esset  illa  substantia,  verum 
alia  omnino  diversa.  Hanc,  inquam,  substantice  integri- 
tatem  persona  requirit.  Nomine  enim  personse  intelligi- 
mus  aliquid  perfectum  in  ratione  substantige ;  Atqui  ab 
hac  perfectione  deficeret,  si  in  ea  desideraretur  integritas 
essentialis ;  Ergo  hsec  illi  inesse  debet.  —  Demum,  ut  sit 
persona,  haec  substantia  debet  esse  tota  in  se ;  debet 
scilicet  nec  aliis  communicari  ut  aliquid  vel  logice,  vel 
realiter  commune ;  nec  ad  alterum  ordinari  ut  aliquid 
ipsius.  Persona  se  ipsam  habet ;  quod  ut  magis  determi- 
nemus,  addimus  notam  illam  "sui  juris."  Hunc  chara- 
cterem  personae  conveuire  vel  ex  eo  patet,  quod  persona 
sit  subjectum  omnium  attributionum,  vel  sit  illud  cui 
omnia  quae  a  natura  fiunt,  ut  propria,  attribuuntur.  Sub- 
stantia,  qiue  hoc  modo  existit,  dicitur  subsistere ;  et 
ipsa  persona  dicitur  subsistentia,  si  hsec  vox  concrete  acci- 
piatur.  Subsistere  enim  non  idem  significat  ac  simpliciter 
existere ;  sed  ita  existere  ut  ens  sit  totum  in  se,  sensu 
superius  explicato.  Modus  iste  abstracte  consideratus 
dici  solet  ultimus  substantiw  terminus  vel  ultimum*  comple- 
mentum.  —  Stat  ergo,  prseter  singularitatem  et  integrita- 
tem,  totalitatis  etiam  rationem  personam  complecti. 
Porro,  quum  substantia  nequeat  esse  integra  quin  sit 
singularis,  nec  tota  in  se  et  sui  juris  quin  sit  singularis  et 
integra,  persona  definiri  breviter  potest :  "  substantia  vel 
natura  rationalis  tota  in  se  ; "  a  qua  definitione  si  demas 
vocem  rationalis,  habebis  quid  sit  suppositum. 

225.  Ab  his  minime  abludit  vulgata  personae  definitio, 
qua,  Boetio  praeeunte,  persona  dicitur  "rationalis  naturse 
individua  substantia."  Si  enim  vox  individua  recte  et 
juxta  auctoris  mentem  explicetur,  ea  notat  tum  —  a)  con- 

cretam  substantise  realitatem :  determinat  sc.  personam 
esse  substantiam  singularem  sive  primam ;  tum  —  6) 
essentialem  substaiitiae  integritatem  ;  tum  clemum  —  c) 
substantiae  perfectionem,  qua  constat  tota  in  se.  Hoc 
revera  sonat  inclividuum  sensu  strictissimo  sumptum. 
Vox  autem  rationalis  adhibetur  latiori  sensu,  quatenus 
extenditur  ad  signiticandam  naturam  intelligentem ;  quo 
sensu  etiam  accipi  debet  in  clefinitione  a  nobis  tradita. 

226.  Msi  revelatio  prseluceret,  mens  nostra  numquam 
suspicaretur  naturam  aliquam  posse  esse  singularem  et 
integram,  quin  sit  in  se  tota,  proindeque  quin  sit  persona. 
Id  tamen  ficle  clocemur.  Xam,  ut  nihil  dicamus  de  sanc- 
tissimo  Trinitatis  nrysterio,  scimus,  per  divinam  revela- 
tionem,  humanam  Christi  naturam  non  esse  in  se  perso- 
nam,  licet  sit  substantia  singularis  et  integra.  Habita 
hac  revelatione,  etiam  ratio,  quantum  satis  est,  intelligit 
cur  ita  sit,  et  esse  debeat ;  scilicet  quia  hoc  ipso  quod 
facta  sit  natura  verbi  Dei  ab  Eoque  possicleatur  ut 
aliquid  Ipsius,  natura  humana  non  est  in  se  tota  et  sui 
juris.  Unde  in  Christo  admittere  clebemus  unitatem  per- 
sonse  cum  naturse  dualitate.  Hinc  quoniam  in  Ipso  dua3 
dantur  natime,  duo  etiam  dantur  operatiohum  genere;  et 
quoniam  una  clatur  persona,  eaque  clivina,  huic,  juxta 
notum  efTatum  "actiones  sunt  suppositorum,"  actiones 
utriusque  naturae  tribuuntur.  Csetera  theologis  relin- 
quamus. 

§2.  —  De  distinctione  inter  naturam  et  personam. 

227.  Natura  clupliciter  potest  considerari :  vel  quatenus 
sub  ea  tantummodo  concipiuntur  notas  essentiales,  per 
quas  sub  aliqua  specie  continetur,  quasque  definitio  exj^ri- 
mit ;  vel  quatenus  spectatur  concreto  modo,  cum  omni 
realitate  quam  habet ;  ut  est  natura  singularis  et  integra. 
Hinc  quanclo  inquiritur  quicl  naturam  inter  et  personam 
intersit,  determinandum  sedulo  est  quonam  modo  natura 

accipiatur ;  quod  qui  negligunt,  cum  plura  dicunt,  quse  ad 
rem  minime  faciunt ;  tum  etiam  auctoribus  quibusdam 
doctrinam  attribuunt,  quae  istorum  mentem  numquam 
subiit. 

228.  Hac  facta  distinctione,  si  natura  accipiatur  priori 
sensu  et  cum  ea  conferatur  persona  cum  omnibus  quse 
habet,  personam  a  natura  realiter  differre  evidens  est:  quia 
natura  non  exprimit  totam  illam  realitatem,  quam  persona 
significat.  "In  significatione  naturse,  inquit  S.  Tliomas 
(quodlib.  2.)  includitur  solum  id,  quod  est  de  ratione 
speciei ;  suppositum  autem  non  solum  habet  luec,  quae  ad 
ratioiiem  speeiei  \  ertinent,  sed  etiam  alia,  qiue  ei  accidunt ; 
et  ideo  suppositum  signatur  per  totum,  natura  autem  sive 
quidditas  ut  pars  formalis."  Atque  haec  ratio  est,  cur 
idem  sanctus  Doctor  dicat,  tum  loco  citato  tum  alibi  pas- 
sim,  distinctionem  hanc  realem,  quamvis  in  omni  creatura 
ea  reperiatur,  in  Deum  cadere  non  posse ;  quia  Deus  non 
modo  est  necessario  existeus,  sed  etiam  est  absolute  simplex ; 
ita  ut  nulla  detur  in  Eo  perfectio,  qiue  sit  vel  esse  possit 
realiter  distincta  a  diviua  essentia.  Ergo  in  creaturis  realis 
est  distinctio  inter  naturam  et  personam,  si  natura  priori 
sensu  accipiatur.  At  estne  idem  dicendum,  si  natura 
creata,  altero  sensu  accepta,  cum  persona  conferatur?  Id 
alii  affirmant,  alii  negaut.  Dicunt  alii  naturam  constitui 
totam  in  se  per  realitatem  quamdam  a  realitate  naturaB 
singularis  et  integrse  distinctam ;  qua  realitate  si  natura, 
non  quidem  naturaliter  sed  supernaturaliter,  careat,  nequit 
dici,  nec  est  persona.  Alii  secus  putant ;  quorum  opinio, 
quum  probabilior  nobis  videatur,  fusius  explicanda  est. 

229.  Docent  ergo  alii  personam  idem  esse  re  ac  natu- 
ram  singularem  et  integram ;  quia  natura  non  constituitur 
tota  in  se  per  alienam,  sed  per  suam  propriam  realitatem ; 
differre  tamen  ratione  cum  fundamento  in  re,  quatenus 
eadem  res  concepta  uno  modo  est  natura,  alio  modo  con- 
cepta  est  persona.     Est  natura,  quatenus  est  singularis  et 

integra ;  persona  autem,  quatenus  sese  possidet,  vel  est 
tota  in  se  et  sui  juris.  Quapropter  si  natura  singularis  et 
integra,  per  unionem  ad  aliquid  aliud,  non  habeat  ut  sit 
tota  in  se  suique  juris,  neque  habet  rationem  personse. 
Putandum  tamen  non  est  auetores  istos  reponere  rationem 
personae  in  aliquo  mere  negativo  ;  sentiunt  quippe  perso- 
nam  spectare  ad  ordinem  ontologicum,  proindeque  con- 
stitui  debere  per  aliquid  positivum.  Hoc  non  negant ; 
sed  negant  positivum  istud  esse  quid  realiter  distinctum 
a  substantia  singulari  et  integra.  Verba  adhibent  nega- 
tiva,  quatenus  clarius  explicare  volunt  per  negationem 
oppositi,  illud  quod  defendunt;  at  simul  declarant  uipsam 
substantiam  integram,  eo  quod  est  in  se  tota,  per  se  ipsam, 
non  autem  per  aliam  superaclditam  realitatem  esse  hyposta- 
sin  seu  personam"  (Cf.  Franzelin  de  Incamatione) . 

230.  Auctores  primse  sententise  hanc  alteram  periculo- 
sam  esse  pronuntiant,  immo  erroneam;  quippe  qua  ad- 
missa,  ratio  reddi  non  possit  cur  humana  Christi  liatura 
non  sit  in  se  persona.  Respondemus  sententiam  hanc 
periculo  carere  si  recte  intelligatur ;  in  ea  enim  non 
negatur  omnis  distinctio  inter  naturam  et  personam :  quod 
certe  non  modo  periculosum,  verum  erroneum  esset. 
Quoad  rationem  aclclitam,  reponimus  theologos  multos, 
eosque  inter  maximos,  secus  putare.  Immo  nobis  videtur, 
hac  opinione  admissa,  facilius  explicari  posse  Incarnationis 
mysterium.  Licet  enim  liumana  Christi  natura  sit  sub- 
stantia  singularis  et  integra,  eique  nulla  desit  realitas  quse 
est  in  nobis,  niliilominus,  propter  unionem  cum  verbo  Dei. 
non  est  substantia  in  se  tota;  icleoque  nec  persona ;  unde 
in  Christo  uuica  est  persona,  eaque  clivina.  Ad  rem  Divus 
Thomas:  "In  aliis  hominibus  unio  animse  et  corporis  con- 
stituit  hypostasin,  quia  nihil  est  aliud  prseter  hsec  duo. 
In  Domino  autem  lesu  Christo  prseter  animam  et  corpus 
advenit  tertia  substantia,  scilicet  diviuitas;  non  ergo  est 
seorsum  hypostasis  id,  quod  est  ex  anima  et  corpore  consti- 

tutum."  (Gomp.  Theol.  c.  24.)  Et  alibi  (Op.  2.  Contra 
Grsecos  et  Armen.  c.  6)  "Si  quis  objicit  quod  humana 
natura  etiam  in  Christo  non  sit  accidens,  sed  substantia 
qugedam ;  non  autem  universalis  sed  particularis,  quse 
hypostasis  dicitur  .  .  .  .  et  sic  cluse  erunt  in  Christo  hy- 
postases ;  considerare  debet,  qui  sic  objicit,  quod  non  om- 
nis  substantia   particularis   hypostasis   dicitur,  sed  solum 

illa,  qme  ab  aliquo  principaliori  non  habetur Hu- 

mana  ergo  natura  in  Christo  non'  est  accidens,  sed  sub- 
stantia,  non  universalis  sed  particularis,  nec  tamen  hypo- 
stasis  dici  potest,  quia  assumitur  a  principaliori,  scilicet  a 
Dei  Verbo."  Demum  in  Summa  theologica  (3a  Q.  IV.  a. 
2.  ad  2),  "Naturae  assumptae  non  deest  propria  personali- 
tas  propter  defectum  alicujus,  quod  ad  perfectionem  hu- 
manse  naturae  pertinet,  sed  propter  additionem  alicujus, 
quod  est  supra  naturam,  quod  est  unio  ad  divinam  perso- 
nam."  Hasc  Divus  Thomas,  cui  tamen  auctores  illi  attri- 
buunt  opinionem  de  reali  distinctione  inter  personam  et 
naturam ! 

AeT.    III.  —  DE   SEPABABILITATE   ACCIDENTIS   A 
SUBSTANTIA. 

§  1.  —  Quaedam  praenotaiitur. 

231.  Qiuestio  ha^c  nexa  est  cum  iis,  qua3  revelatione 
docemur  circa  ineffabile  Eucharistise  raysterium ;  non  est 
tamen  extra  philosophise  ambitum,  si  tantummodo  expen- 
datur  utrum  ratio  humana,  suis  innixa  principiis,  demon- 
strare  possit  intrinseeam  hujus  rei  impossibilitatem  vel 
secus.  Unde  expendendum  priraum  est  cle  quibusdam 
accidentibus  possit  esse  qusestio ;  ac  deinde  quomodo 
qusestio  ipsa  sit  intelligenda. 

232.  Accidentis  nomine  generatim  venit  quidquid  sub- 
stantise  concipitur  advenire ;  accidens  enim  ab  acciclo 
derivatur,  quia  rem  supponit  cui  accidit  vel  accedit.     Ex 

accidentibus  autem  ea  tantummodo  hic  spectamus,  quse 
physica  nuncupantur,  vel  etiam  realia  aut  prsedieamentalia, 
qua  triplici  voce  idem  designatur,  scilicet  "id  cui  convenit 
esse  lioii  iu  se  sed  in  alio,  ut  in  subjecto."  Porro  accidens 
physicum  aliud  est  absolutum,  modale  aliud.  Absolutum 
est  entitas  quaedam,  quse  proprie  et  per  se  substantiam 
afficit  a  qua  susteiitatur ;  modale  est  certus  modus  secuu- 
dum  quem  accidens  absolutum  afficit  substautiam.  Unde 
utrumque  substautiam  affieit,  sed  diversimode ;  unum  im- 
mediate,  alterum  mediate.  Sic  curvitas  virgse  immediate 
afficit  virgse  quaiititatem ;  quantitas  autem  immediate 
ipsam  substaiitiam,  quse  quauta  est.  Hic  non  agitur  de 
accidentibus  modalibus,  verum  de  absolutis. 

233.  In  ipsis  autem  accidentibus  absolutis,  distinguenda 
est  duplex  classis.  Sunt  enim  —  «)  quae  necessario  inclu- 
dunt  actualem  influxum  substantise,  cujus  sunt  accidentia, 
ita  ut,  sine  illo  infmxu,  in  existentia  perseverare  non  pos- 
sint.  Id  habetur  v.  g.  in  actibus  vitalibus.  Hi  vitales 
esse  nequeunt,  quin  concipiantur  cum  ipso  vitse  principio; 
quod  principium  si  absit,  et  ipsa  abesse  debent.  Cujus 
rei  ratio  repetenda  est,  non  ex  eo  quod  accidentia  sunt, 
sed  ex  peculiari  conditione  eorumdem  naturse.  Prseter 
hsec  —  6)  dantur  et  alia  accidentia  absoluta,  quse  nexum 
istum  specialem  cum  substantia  non  habent.  Specialem 
dico ;  quia  ista  etiam  accidentia,  hoc  ipso  quod  accidentia 
sunt,  necessario  respiciunt  substantiam.  Sed  substan- 
tiam,  cui  naturaliter  inhaeret,  potest  accidens  respicere 
dupliciter ;  vel  quia  est  ens  essentialiter  imperfectum, 
ideoque  ex  se  incapax  seipsum  sustentandi ;  vel  quia, 
praeter  hanc  se  sustentandi  incapacitatem,  non  habet  ut 
sit  tale  accidens,  vel  accidens  talis  naturse,  nisi  conjun- 
ctum  sit  cum  ipsa  substantia,  quam  afficit.  Hic  qusestio 
versatur  circa  accidentia  secundo  loco  descripta,  et  de  his 
quseritur  utrum  per  virtutem  divinam  possint,  necne 
existere  a  subjecto  separata. 

234.  His  declaratis,  quaestio  potest  spectari  dupliciter. 
1°.  potestne  mens  nostra,  suis  innixa  principiis,  positive 
demonstrare  possibilitatem  lmjus  separationis  ?  vel  2°.  po- 
testne  mens  nostra  lianc  ipsam  possibilitatem  ostendere 
negative,  probando  scilicet  non  posse  ratione  naturali 
ostendi  id  esse  impossibile  ?  Si  priori  sensu  res  intelliga- 
tur,  nobis  non  videtur  id  fieri  posse.  Possunt  quidem 
dari  argumenta  qusedam,  quae  spernenda  omnino  non  sunt; 
sed  eadem  vim  demonstrativam  non  habent.  Altero  ergo 
seirsu  qusestionem  versabimus. 

235.  Adversarios  hac  in  re  habemus,  prseter  alios,  aucto- 
res  quosdam  catholicos.  Mirum  videtur  eos  non  deterreri 
in  sua  sententia  propugnanda  a  mysteriis  fidei,  quse  toto 
corde  profitentur.  Sed  mysteriuni  Eucharistise  nullam 
ipsis  difficuitatem  facere  videtur,  quia  asserunt  accidentia 
in  Eucharistia  manere,  non  secundum  entitatem,  quam 
prius  in  substantia  habebant,  sed  secundum  entitatem 
effectuum:  quatenus  scilicet  "divinse  virtutis  operatio  et 
extra  sensus  et  in  sensibus  ea  omnia  efficiat  et  eodem 
modo,  quse  substantia  suis  viribus,  intraque  siue  extensio- 
nis  limites,  naturaliter  operabatur."  Ha^c  Tongiorgi  in 
sua  Cosmologia,  vestigiis  P.  Maignan  insistens.  Utrum 
ha3c  explicatio  admitti  possit  vel  secus,  videant  theologi ; 
nobis  quidem  non  videtur.  Sed  quidquid  sit,  id  tantum- 
modo  probaret  nos  non  indigere  hac  thesi  ad  dogma  ca- 
tholicum  defendendum  ;  minime  vero  inserviret  ad  queestio- 
nem  philosophico  more  solvendam.  Id  prasstabimus  in 
sequenti  paragrapho. 

§  2.— Propositio. 

Quamms  separabilitas  accidentis  a  substantia  nequeat  ra- 
tione  invinciOtcaer  ac  positive  demonstrari ;  dicendum  tamen 
est  hanc  eamdem  rationem  eo  devenire  non  posse  ut  probet 
intrinsecam  istiusmodi  separabilitatis  repugnantiam. 

236.  Ut  probetur  accidens,  ne  per  virtutem  quidem  divi- 
nam,  a  substantia,  cui  naturaliter  inhaeret,  separatum  exi- 
stere  posse,  intrinseca  istiusmodi  existentiae  repugnantia 
ex  principiis  rationalibus  et  evidentibus,  ostendenda  esset ; 
Atqui  haec  intrinseca  repugnantia  ostendi  nequit.  Eate- 
nus  enim  separabilitas  quorumdam  accidentium  a  sub- 
stantia  repugnaret,  quatenus  evidenter  constaret  —  a) 
realitatem  accidentium  esse  ipsammet  substantiae  realita- 
tem,  quo  in  casu  evidens  esset  idem  a  seipso  realiter  se- 
jungi  non  posse  ;  — 6)  aut  inhaerentiam  actualem  ad  ipsam 
accidentis  essentiam  pertinere  ;  quo  etiam  in  casu  neganda 
foret  possibilitas  separationis,  nisi  per  absurdum  admitti 
velit  rerum  essentias  esse  mutabiles.  Atqui  neutrum 
constat ;  Ergo  intrinseca  illius  existentiae  repugnantia 
probari  nequit.  Haec  ultima  minor  per  partes  probanda 
est. 

237.  1°.  Nemini  identitas  illa  evidenter  constat.  —  a) 
Eam  mens  colligere  nequit  neque  ex  cognitione  quam 
habemus  de  natura  substantiae  ;  neque  ex  cognitione  de 
natura  phsenomenorum.  Non  ex  primo,  quia  quomodo 
probaretur  id,  quo  sese  corpus  sensibus  manifestat,  nihil 
esse  realitatis  distinctae  a  substantia,  quam  ratione  intelli- 
gimus  ut  fundamentum  phaenomenorum?  Nou  ex  altero, 
quia  explicite  et  immediate  phsenomena  non  prsebent  nisi 
semetipsa  ;  qua  ergo  ratione  Irsec  propria  destitui  realitate 
assererentur  ?  Id  adeo  planum  est,  ut  eo  abutantur  phi- 
losophi  quidam  ad  ipsam  substantiae  realitatem  denegan- 
dam,  sola  phaenomenorum  realitate  retenta,  qua?  ipsis 
immediate  et  explicite  obversatur.  Evidenter  ergo  non 
constat  realitatem  substantiae  et  accidentis  esse  unam 
eamdemque. 

b)  Quid  quod,  hac  identitate  admissa,  dici  deberet  vel 
mutationem  realem  nullam  rebus  contingere ;  vel  muta- 
tionem  omnem  respicere  ipsam  substantiam  ?  Id  sequi 
patet.     Atqui  primum  experientiae,  alterum  rationi  adver- 

satur;  Ergo  identitas  illa  admitti  nequit.  Experientia 
enim  docet  rem  eamdem  nunc  uno,  postea  alio  modo  se 
habere ;  qusedam  modo  esse,  modo  abesse.  Tsta  certe 
sunt  quid  reale ;  quia  si  nihil  essent,  nequiret  eadem  res 
aliter  ac  aliter  modificata  nobis  obversari.  Mutationem 
autem  in  ipsam  substantiam  cadere  non  posse  adversarii 
non  negant,  et  evidens  in  se  est;  quia  secus,  pro  mutatio- 
num  diversitate,  diversam  etiam  substantiam  haberemus. 

c)  Hoc  idem  argumentum  alio  modo  et  brevius  pro- 
poni  ita  potest :  Illud  realiter  a  subjecto  distinguitur, 
quod  advenire  potest  vel  discedere,  eodem  permanente 
subjecto  ;  Atqui,  subjecto  eodem  permanente,  accidentia 
qusedam  advenire  possunt  vel  discedere ;  Ergo  hsec  ab 
illo  realiter  distinguuntur.  —  Ergo  repugnantia  separabili- 
tatis  quorumdam  accidentium  a  substantia  ex  primo  illo 
capite  deduci  nequit. 

238.  2°.  At  neque  ex  alio,  scilicet  ab  ipsa  accidentis 
essentia.  Fatemur  essentias  immutabiles  esse ;  sed  nega- 
mus  actualem  suo  subjecto  inhserentiam,  essentiam  ingredi 
accidentis,  ut  accidens  est.  In  hac  re  duo  sunt  distingu- 
enda :  exigentia  inhaesionis  et  actualitas  inhsesionis.  Exi- 
gentia  inhsesionis  ad  ipsam  naturam  accidentis  pertinet, 
quippe  quod  non  habet  in  se  ipso  unde  sustentetur;  sed 
quod  accidens  ita  sustentari  debeat  a  suo  subjecto,  ut  ista 
sustentatio  a  nullo  alio  possit  suppleri,  quomodo  probatur 
ad  ipsam  accidentis  essentiam  pertinere?  Naturale  est 
ipsi  ut  suo  subjecto  insit ;  sed  quomodo  probatur  id  quod 
substantia,  ut  causa  secunda,  confert  ad  esse  et  conserva- 
tionem  accidentis,  idipsum  a  Deo,  ut  causa  prima,  non 
sane  per  modum  sustentantis,  sed  per  modum  causse  effici- 
entis,  suppleri  non  posse  ?  In  quo,  quseso,  id  repugnat  ? 
quodnam  est  rationis  principium,  cui  opponitur?  Num 
quod  accidens  in  substantiam  rnutaretur?  Id  tum  habe- 
retur,  cum  accidens  in  eo  statu  constitueretur,  ut  susten- 
tationem  suse  existentise  et  conservationis  non  aliunde, 

quam  ab  ipsa  sua  realitate  haberet;  quod  certe  negamus, 
ut  ex  dictis  constat.  Igitur  neque  ex  lioc  repugnantia 
separabilitatis  potest  ostendi.1 


CAPUT   QUABTUM. 

De  Pr^ecipuis  Accidentium  Speciebus. 

239.  Non  intendimus  liic  agere  de  omnibus,  verum  de 
praecipuis  accidentium  speciebus :  sc.  de  quantitate,  quali- 
tate  ac  relatione.  Csetera,  prsesertim  quae  locum  et  spa- 
tium  respiciunt,  satius  existimamus  ad  Cosmologiam 
amandare.  Vel  de  liis  tribus,  qua3  necessaria  sunt,  tan- 
tummodo  attingemus ;  qui  plura  cupit,  Suaresium  adeat. 

Ae,T.    I. — DE   QUANTITATE. 
§1.  —  Notiones    declarantur. 

240.  Qua3stionem  hanc  satis  in  se  difficilem,  difficiliorem 
adhuc  reddiderunt  philosophorum  disputationes  ;  quare  ut 
ejus  sensum  assequamur  plura  declaranda  sunt.  Atque 
imprimis  —  a)  hic  non  agitur  de  quantitate  perfectionis, 
qua3  respicit  majorem  vel  minorem  realitatem  in  linea 
entis  ;    nec  — 5)   de  quantitate   virtutis,  seu  de   vi  quam 

^Hoc  argumentum  sic  concinne  proponit  S.  Thomas  (IV.  Dist.  12, 
art.  1,  ad  2),  "  Causa  prima  est  veliementioris  impressionis  supra  causa- 
tum  causse  secundee,  quam  ipsa  causa  secunda.  Unde  quando  causa 
secunda  removet  influentiam  suam  a  causato,  adhuc  potest  remanere 
influentia  causse  primse  in  causatum  illud.  Cum  ergo  causa  prima  acci- 
dentium  et  omnium  existentium  Deus  sit,  causa  autem  secunda  acciden- 
tium  sit  substantia,  quia  accidentia  ex  principiis  substantiae  causantur: 
poterit  Deus  accidentia  in  esse  conservare,  remota  etiam  causa  secunda. 
scilicet  substantia.  Et  ideo  absque  omni  dubitatione  dicendum  est,  quod 
Deus  potest  facere  accidens  esse  sine  substantia." 

agens  habet  in  suis  operationibus :  quibus  duobus  quanti- 
tatis  nomen  metaphorice  tribuitur;  veruin — c)  de  quan- 
titate  molis,  quae  proprie  respicit  res  materiales  et 
corporeas  ;  et  quidem — d)  non  quatenus  divisae  sunt  et 
numerum  constituunt,  sed  quatenus  separatim  spectantur. 

241.  Hasc  ipsa  quantitas  dupliciter  potest  considerari, 
improprie  et  proprie.  Improprie  accepta  est  totalitas 
materialis  substantise  in  aliquo  corpore  ;  quapropter  in 
hoc  sensu  quantitas  determinati  corporis  et  corpus  ipsum 
non  sunt  duae  res,  sed  una  eademque  diversimode  consi- 
derata.  Quantitas  hsec  multiplex  apud  philosophos  nomen 
obtinet ;  dicitur  quippe  quantitas  entitativa,  intensiva, 
substantialis,  etc.  Hanc  pertinere  ad  ipsam  substantiam 
materialem  in  se  constituendam,  evidens  est;  ideoque  sine 
ea  corpus,  ut  corpus,  concipi  nequit. 

242.  Prseter  hanc  datur  et  alia,  cui  quantitatis  nomen 
proprie  competit,  quamque  scholastici  dimensivam  vocant, 
atque  generatim  definiunt:  "accidens  extensivum  sub- 
stantise."  Eam  accidens  dicunt,  quia  negant  esse  ipsam 
substantise  entitatem,  licet  ab  hac  necessario  fluat,  pro- 
indeque,  juxta  physicas  naturae  leges,  in  omnibus  et 
singulis  materialibus  substantiis  reperiatur.  Hujus  ofn- 
cium  est  substantiam  materialem  in  partes  extendere,  tum 
in  ordine  ad  se,  tum  in  ordine  ad  spatium,  non  tamen 
eodem  modo.  Primum  essentialiter,  alterum  naturaliter 
tantummodo  praestat.  Hinc  extensionem  a  quantitate 
dimensiva  provenientem  duplicem  agnoscunt  iidem  philo- 
sophi,  actualem  sc.  et  aptitudinalem.  H&ec  illius  est  radix, 
illa  istius  effectus  connaturalis ;  altera  est  proxima  exi- 
gentia  ad  extensionem  actualem  habendam ;  altera  est 
positio  partium  materialium  extra  partes  in  spatio ;  per 
hanc  corpus  actu  extensum  est  in  spatio ;  per  illam,  aptum 
ut  in  eodem  spatio  extendatur.  Hinc  extensionem  apti- 
tudinalem  vocant  etiam  intrinsecam,  in  ordine  ad  se,  vel 
in  se  ;  actualem  e  contra,  extrinsecam,  situalem,  localem. 

243.  Ui  intensivee  et  dimensivee  quantitatis  nexus  onto- 
logicus  melius  pateat,  dicta  alio  modo  repetere  juvat. 
Unde  asserimus : 

1°.  Quantitatem  dimensivam  —  a)  ab  intensiva  natura- 
liter  pendere  ab  eaque  procedere  ; — b~)  tribuere  materise 
extensionem  aptitndinalem;  et — <?)  hanc  quidem  essen- 
tialiter,  ita  ut  intrinsecus  repugnet  materiam,  posita  quan- 
titate  dimensiva,  hanc  exigentiam  ad  locum  non  habere. 
Atque  in  hoc  discrepat  substantia  spiritualis  a  materiali, 
quod  illa,  cum  intensiva  quantitate  careat,  non  solum  non 
postulat  esse  dimensive  extensa  vel  sola  aptitudine,  sed  ne 
potest  quidem  hanc  aptitudinem  recipere. 

2°.  Quantitatem  dimensivam  non  essentialiter  eidem 
materise  tribuere  extensionem  localem.  Hsec  quidem  natu- 
raliter  consequitur  aptitudinalem ;  h.  e.  si  leges  naturse 
agere  juxta  vim  suam  permittantur  ;  sed  quoniam  Deus 
has  leges  moderatur,  hunc  naturalem  effectum  impedire 
potest :  quo  in  casu,  licet  remaneat  exigentia  ad  extensionem 
localem,  nulla  habetur  ejusdem  actuatio.  Sequitur  hinc 
impenetrabilitatem  aetualem  non  esse  materiae  ita  essentia- 
lem  ut  non  possit  divinitas  impediri.  Corpus  tamen 
quantitate  dimensiva  affectum  est  essentialiter  aptum  ad 
impenetrabilitatem  exerendam,  tuin  inter  partes  suas 
invicem  comparatas,  tum  respectu  aliorum  corporum. 

3°.  Probari  non  posse  repugnantiam  separabilitatis 
quantitatis  a  substantia.  Non  asserimus  possibilitatem 
hujus  rei  posse  ex  principiis  rationis  positive  probari ;  sed 
negamus  probari  posse  rei  impossibilitatem.  Sunt  qui 
ulterius  procedunt,  asserentes  substantiam  ipsam  materia- 
lem  posse  divinitus  conservari  a  quantitate  separatam ;  id 
autem  ut  defendere,  sic  condemnare  non  audemus. 

244.  Cum  quantitate  connexa  est  figura,  siquidem  haec 
est  illius  modus.  Porra  ut  duplex  datur  extensio,  sic 
duplex  datur  figura,  intrinseca  sc.  et  extrinseca.  Prior 
resultat   ex  tali  unione    talium  partium  inter  se,  ratione 

cujus  inter  hanc  et  illam  partein  plures  aliae  partes  me- 
diant,  vel  pauciores,  vel  nullse.  Haec  dici  etiam  solet-figura 
substantialis,  vel  entitativa.  Posterior  resultat  ex  dispo- 
sitione  partium  relate  ad  locum,  quatenus  partes  eo  modo 
disponuntur  in  spatio,  quo  disponuntur  inter  se.  H?ec  ab 
illa  naturaliter  profluit;  quapropter  est  actualis  vel  apti- 
tudinalis,  prout  ipsa  extensio  dimensiva  existit  actu  vel 
potentia.  Figura  dicitur  organica  si  respieiat  entia  viven- 
tia.  De  hac  nihil  novi  dicendum  ;  sed,  qiue  diximus,  huic 
applicanda  sunt.      His  prsestitutis: 

§  2  —  Propositio. 

Quantitas  dimensiva  alicujus  corporis  est  1.  realitas  a 
substantice  corporeoe  realitate  distincta.  2.  Ejus  autem 
ratio  formalis  continetur  in  extensione  partium  quoad  se, 
non  autem  in  extensione  quoad  locum  ;  neque  in  aliqua  alia 
proprietate,  quoe  ratione  quantitatis  corpori  competit. 

245.  la  Pars.  Si  quantitas  dimensiva  non  distingue- 
retur  realiter  a  substantia  materiali,  qua  talis  est,  haec 
esset  actu  extensa  in  partes,  vi  suae  essentise ;  Atqui  sub- 
stantia  corporea,  qua  talis  est,  non  est  actu  extensa,  vi 
sua3  essentiae ;  Ergo  quantitas  dimensiva  ab  ea  realiter 
.  distiuguitur.  Revera,  admissa  identitate  realitatis  inter 
quantitatem  dimensivam  et  substantiam,  id  substantia  per 
suam  essentiam  praestare  dicenda  esset,  quod  nos  a  quanti- 
tate  dimensiva  provenire  asserimus ;  Atqui  officium  pri- 
marium  quantitatis  est  actu  extendere  substantiam  in 
partes  in  ordine  ad  se ;  Ergo  id  praestaretur  a  substantia 
corporea,  quatenus  simpliciter  substantia  corporea  est, 
atque  ideo  esset  actu  extensa  vi  suae  essentiae ;  Atqui  id 
admitti  nequit.  Si  enim  substantia  corporea  actu  extensa 
esset  vi  suae  essentiae,  haberet  necessario  hanc  vel  illam 
determinatam  quantitatem ;  falsum  consequens ;  ergo  fal- 
sum  antecedens.     Totalitas  quippe  substantise   corporese, 

qua  talis  est,  aeque  reperitur  in  parva  ac  in  niagna  quanti- 
tate ;  atqui  ad  quamlibet  quantitatem  indifferenter  se 
habere  non  posset,  admissa  sententia,  quam  rejicimus. 
Ut  enim  recte  notat  Zigiiara  in  sua  Ontologia,  "quoties 
subjectum  est  essentia  sua  indifferens  ad  aliquid,  posito 
quod  hoc  aliquid  realiter  insit  subjecto  illi,  aliunde 
quam  ex  subjecti  essentia  est  petendum  ;  nulla  enim  na- 
tura  est  indifferens  ad  id,  quod  est  sibi  essentiale,  sed  illud 
postulat  necessario.  Igitur  aliunde  quam  ab  essentia 
reali  corporea  repetenda  est  extensio  determinata  qna 
afficitur,  nempe  a  principio  realiter  ab  ipsa  distincto, 
quod  communiter  dicimus  quantitatem,  quae,  utpote  es- 
sentialiter  extensa,  potest  extensionem  substantiae  deter- 
minare." 

246.  Objieere  non  juvat  "corpus  intelligi  intellecta 
trina  dimensione  in  longum,  latum,  et  profundum,  immo 
per  hanc  corpus  definiri."  Respondemus  intelligi  quidem 
corpus  intellecta  trina  dimensione,  sed  corpus  quatenus 
mathematice,  non  autem  quatenus  physice  spectatur.  In 
primo  casu  corpus  vocatur  id,  quocl  trina  dimensione 
constat ;  sed  eo  nomine  non  venit  substantia,  a  qua  prse- 
scinditur,  verum  nuda  quantitatis  species.  At  si  corpus 
physice  spectetur,  eo  intelligitur  quidem  substantia  trinam 
dimensionem  exigens,  sed  quas  sit  aliud  a  trina  dimen- 
sione ;  sit  sc.  id  omne,  quod  realem  essentiam  corpoream 
in  se  constituit,  et  est  principium  actionum,  passionum, 
affectionumque,  quas  in  rebus  naturalibus  cernimus. — 
Neque  id  insuperabilem  difficultatem  facere  debet,  quod, 
nostra  sententia  admissa,  substantia  esset  materialis,  quin 
tamen  partes  haberet.  Substantia  enim  materialis,  si  qua 
talis  est  spectetur,  exigentiam,  non  autem  actualitatem 
determinatarum  partium  requirit ;  ut  constat  ex  jam  allato 
argumento ;  vel  etiam  dici  potest  partes  in  ea  esse  radica- 
liter  et  in  potentia,  non  autem  formaliter  et  ut  actu  dis- 
tinctas. 

247.  2a  Pars.  Illud  rem  constituere  dicendum  est 
quod  est  radix  eorum  omnium  quae  rei  conveniunt ;  Atqui 
id  competit  extensioni  in  sensu  a  nobis  explicato  (n.  243)  ; 
Ergo  in  hac  extensione  propria  et  formalis  ratio  quantita- 
tis  est  reponenda.  Major  constat  ex  dictis  de  rerum  es- 
sentiis  (n.  173) ;  minorem  sic  probamus.  In  substantia 
quantitate  affecta  quinque  deprehendimus :  1°.  Extensio- 
nem  partium  in  ordine  ad  se,  h.  e.  partium  distinctionem, 
quarum  una  non  est  alia ;  2°.  occupationem  certi  loci,  ita 
ut  una  pars  non  sit  ubi  est  alia ;  3°.  impenetrabilitatem, 
quse  est  exclusio  alterius  corporis  a  loco  per  quantitatem 
ipsius  corporis  occupato ;  4°.  divisibilitatem,  per  quam 
partes  inter  se  unitse  ab  invicem  sejungi  possunt;  demum 
5°.  mensurabilitatem,  qua  quantitas  major  vel  minor  esse 
constat.  Hsec  praecipua  sunt  qua3  substantiae,  ratione 
quantitatis,  attribuimus.  Jamvero  si  h?ec  inter  se  com- 
parentur,  non  quidem  quoad  nexum  logicum,  sed  quoad 
ontologicum ;  scilicet  si  consideremus  non  quodnam  prius 
cognoscatur,  sed  quodnam  sit  prius,  ca^terorumque  ratio, 
id  competere  videmus  extensioni  in  se  spectatae.  Nam 
si  quaeras  cur  corpus  quantitate  affectum  locum  occu- 
}>et,  cur  penetrari  nequeat,  cur  divisibile  et  mensura- 
bile  sit,  iis  quaBstionibus  non  aliter  respondere  pos- 
sumus,  quam  quia  quantitas  in  se  extensa  sit.  —  Juverit 
hoc  argumentum  specialius  declarare  relate  ad  occupatio- 
nem  loci,  tum  quia  in  extensione  relate  ad  locum  plures 
reponant  quantitatis  dimensivse  essentiam  ;  tum  etiam  quia 
pauci  illi  qui  hanc  eamdem  essentiam  in  impenetrabilitate, 
aut  divisibilitate,  aut  etiam  mensurabilitate  constituunt, 
vel  verbis  tantum  a  nobis  differant;  vel,  si  re,  generali  illo 
argumento  sufficienter  convinci  possunt. 

248.  Argumentum  a  nobis  propositum  his  fere  verbis 
evolvit  Bellarminus  (T)e  Sacr.  Euch.  lib.  III.  c.  6).  —  a) 
Occupare  locum  est  quid  posterius  ipsa  magnitudine; 
prius  enim  res  in  se  magna  est  et  apta  replere  locum,  de- 

inde  replet  locum ;  Atqui  nihil  posterius  est  de  essentia 
prioris ;  essentise  enim  in  indivisibili  consistunt ;  Ergo. 
—  b)  Potest  magnitudo  intelligi,  atque  etiam  definiri  sine 
loco,  sive  repletione  loci;  immo  nemo  hactenus  in  defini- 
tione  magnitudinis  posuit  locum ;  Atqui  definitio  exhi- 
het  essentiam  rei;  Ergo  occupatio  actualis  loci  non  est  de 
essentia  quantitatis.  —  c)  Officium  seu  functio  alicujus  rei 
non  est  de  essentia  illius  rei,  sed  rem  jam  constitutam  sup- 
ponit;  Atqui  replere  locum  est  officium  seu  functio  ma- 
gnitudinis,  et  functio  quasdam  externa;  Ergo  jam  quanti- 
tatem  in  se  constitutam  supponit,  proinde  ipsius  essentiam 
non  ingreditur.     Haec  de  re  satis  ardua  innuisse  sufficiat. 

ART.    II.  —  DE   QUALITATE. 

249.  Qualitatis  nomen,  strictori  sensu  acceptum,  signifi- 
cat  accidens  quod  substantiam  complet  sive  in  existendo, 
sive  in  operando.  Porro  unica  datur  naturalis  qualitas, 
quse  proprie  ac  per  se  existentiam  substantise  respicit,  non 
quidem  cujuscumque,  sed  tantummodo  corporese,  et  hsec  est 
figura,  quae  definitur :  "specialis  modus,  secundum  quem 
partes  quantitatis  disponuntur."  De  hac  egimus.  Super- 
est  ut  agamus  de  potentia  et  habitu,  quum  istae  sint  qua- 
litates,  quae  substantiae  operationem  respiciunt. 

§  1.  —  Qusedam  de  potentia  traduntur. 

250.  Potentia  generatim  definitur:  "principium  proxi- 
mum  operationis,  ad  quani  natura  sua  institutum  est." 
In  hanc  definitionem  notat  Tongiorgi  (  Ont.  lib.  II.  c.  2): 
1°.  Potentiam  dici  principium  proximum  operationis;  prin- 
cipium  enim  principale,  vel,  ut  alii  loquuntur,  remotum, 
est  ipsa  substantia,  quae  per  potentiam  operatur ;  2°.  Ope- 
rationis  nomine  venire  actum  qui  a  potentia  dimanat,  sive 
transeat  in  alterum  subjectum,  ut  percussio,  sive  maneat 
in  ipsa  potentia,  ut  cogitatio ;  3°.  Dici  potentiam  princi- 

piam  operationis,  spectata  ipsa  operatione  in  se,  non  vero 
spectato  ejus  modo ;  nam  quoad  modum  operatio  ab 
aliis  quoque  principiis  dependet,  ut  v.  gr.  ab  habitu;  4°. 
Tandem  potentiam  dici  principium  quod  ad  operationem 
natura  sua  institutum  et  ordinatum  est.  Cujus  rei  indici- 
um  certum  habetur  in  eo,  quod,  illa  operatione  seposita, 
facultas  non  necessaria  aut  etiam  superflua  videretur ;  ut 
v.  gr.  voluntas  sine  suis  actibus  esset  plane  supervacanea, 
immo  neque  concipi  posset. 

251.  Licet  potentia  necessarium  ordinem  dicat  ad  ope- 
rationem,  id  tamen  non  impedit  quomiims  generatim 
dividi  possit  in  activam  et  passivam,  dummodo  haec  divisio 
recte  intelligatur.  Potentia  enim  non  dicitur  passiva  qua- 
tenus  nulluni  actum  eliciat ;  falsum  hocesset;  sed  ut  ea 
potentia  dicitur  activa,  quse  actione  sua  objectum  aliquod 
transmutat,  sic  quse  ab  alio  objecto  moveri  indiget  ad  suam 
operationem  eliciendam,  passiva  nuncupatur. 

252.  Hsec  passiva  potentia  non  est  cum  ea  confundenda, 
quam  Scholastici  vocant  obedientialem.  Hsec  dicit  tantum 
"capacitatem  creaturarum  accipiendi  a  Deo  virtutem  su- 
pernaturalem,  per  quam  aliquid  facere  possint  quod  ipsa- 
rum  vires  excedat."  Hinc  illa  est  quid  positivum  et 
physicum ;  hsec  est  non  repugnantia  aliquid  recipiendi ; 
illa  naturalem,  hsec  supernaturalem  ordinem  respicit.  Po- 
tentiam  obedientialem  esse  admittendam,  his  fere  verbis 
probat  S.  Thomas  :  (Qucest.  Disjp.  de  Potent.  Dei,  Q.  VI.  a. 
1.)  Quum  res  creatse  ita  a  Deo  pendeant,  ut  Deus  quidquid 
sibi  libuerit,  de  illis  efficere  queat,  consequens  est  Deum 
vires  rerum  creatarum  ita  augere  posse,  ut  opera,  quse  ipsas 
prsetergrediuntur,  efficiant ;  Atqui  res  a  Deo  creatge  hac  di- 
gnitate  augeri  non  possent,  si  ipsa  earum  naturse  repugna- 
ret ;  Ergo  qusedam  non  repugnantia,  seu  qusedam  aptitudo 
naturalis  in  creaturis  agnoscenda  est,  ut  virtutem  effectus 
producendi,  qui  vires  suas  naturales,  prsetergrediuntur,  a 
Deo   accipere   possint ;    Atqui  hsec  non   repugnantia,  seu 

aptitudo  naturalis  ea  est,  quge  potentia  obedientialis  clici- 
tur ;  Ergo  eam  admitti  debere  in  creaturis  manifestum 
est. 

253.  Qua^ri  hic  solet  unde  potentiarum  in  specie  diffe- 
rentia  profluat.  Multa  hac  de  re  auctores  dicunt;  nobis 
hoc  tantum  sufficiat  innuere.  Potentia  necessariam  dicit 
relationen  ad  actum ;  ergo  consequens  vicletur  eas  clifferre 
pro  diversitate  actuum  ad  quos  qugeque,  natura  sua,  est  or- 
dinata.  —  Non  loquimur  hic  de  actibus  numerice,  sed  de 
actibus  speeifiee  diversis,  ut  patet.  —  Hinc  duo  actus  diversi 
duas  diversas  potentias  requirunt.  Nam  ut  potentia  sit 
essentialiter  ordinata  ad  aliquam  actionem,  habere  debet 
essentiam  intrinsece  eiclem  operationi  coaptatam ;  Ergo  si 
eidem  potentiae  duplex  diversa  operatio  attiibueretur, 
utrique  operationi  potentia  dicenda  esset  sua  natura 
intrinsece  coaptata,  ideoque  constitui  duplici  cliversa 
essentia ;  quod  certe  repugnat.  Ipsorum  autem  actuum 
diversitas  penclet  a  diverso  objecto  formali  quod  attingunt. 
Quo  posito  intelligitur  quid  sonet  effatum  illud:  "Po- 
tentise  specificantur  ab  actibus ;  actus  autem  ab  objectis." 

§  2.  — Qusedam  de    habitu  traduntur. 

254.  Habitus  non  secus  ac  potentia  modo  laxo,  modo 
stricto  sensu  usurpatur ;  vel  enim  eo  nomine  significatur 
res  quas  habetur ;  vel  id  quod  subjectum  ad  operandum 
disponit.  Hoc  sensu,  quem  retinemus,  habitus  definiri 
solet,  uqualitas  ex  se  stabilis  ordinata  acl  facultatis  opera- 
tionem  acljuvandam  ac  facilem  redclendam."  Declaratur 
definitio.  Habitus  clicitur  —  ct)  qualitas  stabilis,  tum  quia 
facilitas,  quam  subjecto  tribuit,  permanens  est  non  autem 
transiens ;  tum  etiam  quia  principiis  innititur  quae  ria- 
tura  sua  firma  sunt.  Dicitur — b~)  qualitas  ordinata  ad 
facultatis  ojperationem  ;  scilicet  ista  definitio  respicit  habi- 
tus  operativos,  non  autem  illos  qui  entitativi  vocantur. 
Habitus  dicitur  entitativus  qui  respicit  ipsum  esse  subjecti; 

operativus  autem  est  ille  quo  subjectum  aptum  redditur  et 
magis  expeditum  ad  agendum.  Habitus  —  c)  tlicit  uv  juvare 
vel  facilem  reddere  operationem.  Id  experieutia  constat ; 
scimus  enim  actus  saepe  instauratos  reliuquere  pronitatem 
quamdam  ad  agendum,  qua  fit  ut  illae  actiones  quae  antea 
cum  magno  conatu  a  facultate  peragebantur,  eaxlem  postea 
magna  facilitate  peragantur.  Hinc  habitus  dicitur  altera 
natura,  sc.  ob  inclinationem  ad  agendum  quam  subjecto 
tribuit.  Cum  tamen  babitus  dicitur  conferre  facilita- 
tem,  hoc  non  negatur  eum  ipsam  agendi  facultatem  dare 
quandoque  posse,  ut  liabetur  in  habitibus  supernaturalibus, 
de  quibus  theologi  agunt.  Demuni  —  d)  proprium  subje- 
ctum  habituum  est  potentia  ;  quia  cum  ens  nun  agat  nisi  per 
potentias  suas,  et  habitus  actionem  respiciant,  patet  cur 
iu  iis  esse  debeant.  Hinc,  destructa  potentia,  destruitur 
habitus ;  non  autem  e  contra  potentia  perire  dicenda  est, 
si  habitus  destruatur. 

255.  Spectata  originis  ratione,  habitus  dividuntur  in 
acquisitos  et  infusos.  Acquisitus  est  ille  qui  per  iteratos 
actus  comparatur,  ideoque  a  libero  arbitrio  ortum  habet. 
Hinc,  ut  notat  P.  Tongiorgi  (  Ontol.  Lib.  2  c.  2)  in  brutis 
animantibus  habitus  non  habent  locum,  si  illa  sibi  relin- 
qnantur.  Quia  tamen  bruta  rationi  hominis  subduntur,  pos- 
sunt  ab  ipso  homine  disponi  ad  aliquid  certo  modo  operan- 
dum  per  quamdam  consuetudinem.  Dispositio  autem  hgec 
et  consuetudo  proprie  non  est  habitus,  nec  inclinatio  po- 
tentiarum  ad  actum ;  sed  potius  in  eo  tota  contineri  vide- 
tur,  quod  phantasma  quo  potentia  ad  actum  determinatur, 
imaginationi  firmius  inhaereat.  Habitus  infusus  ille  est 
qui  influxu  Dei  producitur.  Ex  his  alii  nullis  humanis 
actibus  comparari  possunt :  lii  vocantur  stricto  sensu  super- 
naturales ;  alii  e  contra  tales  sunt  ut  licet  vires  humanas 
non  excedant,  tamen  ex  immediata  Dei  actione,  sine  natu- 
rali  principio  acquiruntur :  ita  Deus  Apostolis  v.  g.  scien- 
tiam  linguarum  indidit.     Priores  dicuntur  infusi  per  se, 

posteriores  per  accidens  ;  illos,  ut  diximus,  supernaturales, 
hos  praBternaturales  theologi  vocant.1 

256.  Superest  ut  aliquid  notemus  de  habituum  incre- 
mento  eorumque  diminutione.  Duplex  philosophi  di- 
stinguunt  augmentum :  extensivum  et  intensivum ;  pri- 
mum  est  extrinsecum,  secundum  est  intrinsecum  ;  alterum 
respicit  objectorum  numerum  qua?  sub  ratione  formali, 
potentise  propria,  attingi  possunt ;  alterum  ipsam  facilita- 
tem  minorem  vel  majorem  qua  actus  elicitur.  Licet  phi- 
losophi  circa  modum,  quo  angmentum  fit,  non  conveniant, 
utrumque  augmentum  tamen  admittunt,  et  debent  admit- 
tere :  quia  si  dispositio  in  potentiam  inducitur  per  actuum 
iterationem,  dispositio  eo  major  esse  debet,  quo  frequen- 
tius  est  exercitium.  Nec  secus  de  extensivo  incremento 
dicendum  ;  nam  scientia  v.  g.,  quse  est  habitus  ad  intelle- 
ctum  pertinens,  plura  atque  plura  attingere  potest,  quse 
intra  proprii  objecti  ambitum  continentur.  —  Ut  habitus 
crescere,  sic  minuere  possunt;  prsesertim  ob  actuum  cessa- 
tionem.  Sitne  haec  causa  diminutionis  vel  non,  dispu- 
tant  philosophi;  attamen  experientia  constat,  cessante 
per  tempus  aliquod  exercitio,  nos  non  tantam,  quantam 
antea  ad  actus  propensionem  habere. 

ART.    III. — DE    RELATIONE. 

257.  Ut  dantur  entia  quae  cogitari  possunt  quin  alterius 

1  Huic  divisioni  liabituum  tertium  membrum  addunt  quidam,  habitus 
scilicet  naturales;  sed  hi  potias  inchoationes  habituum  quam  habitus  dici 
deberent.  Sic  dicitur  homo  habere  habitum  principiorum.  non  quatenus 
nascitur  habens  ipsa  principia,  sed  quatenus  facultate  pollet  ea  cogno- 
scendi.  Hinc  ab  ipsa  potentia  intellectiva  reapse  non  distinguitur.  Qui- 
dam  ex  ipsa  corporis  complexione  atque  organorum  dispositione  aptiores 
quam  alii  ad  qusedam  addiscenda,  vel  promptiores  ad  qusedam  peragenda 
sunt;  sed  neque  hoc  a  potentia  in  individuo  sumpta  reapse  distingui 
existimamus.  Quidquid  sit,  si  quibus  ita  videatur,  tripartitam  illam 
divisionem  admittere  possunt,  dummodo  aliud  de  habitibus  naturalibus, 
aliud  de  acquisitis  et  infusis  judicium  ferant. 

ideam  excitent,  sic  alia  dantur,  quae,  quin  alterius  notio- 
nem  in  mente  excitent,  nequeunt  cogitari.  Illa  absoluta, 
hsec  relativa  nuncupantur.  Hinc  relatio  habetur,  quse 
definiri  solet :  "  respectus  seu  ordo  unius  ad  aliud."  In 
relatione  tria  distinguenda  sunt :  id  quod  ad  aliud  refertur  ; 
id  ad  quod  aliud  refertur  ;  et  ratio  ob  quam  unum  ad 
aliud  refertur.  Heec  ex  ordine  vocantur  subjeetum,  termi- 
nus,  fundamentum  relationis.  Subjectum  et  terminus  di- 
cuntur  etiam  extrema,  quia  inter  ipsa  relatio  intercedit. 

258.  Multiplex  traditur  a  philosophis  relationis  partitio; 
nobis  unam  tantum  afferre  sufficiat,  qnoe  prsecipua  est,  et 
ad  quam  qusevis  fere  alia  reduci  potest.  Relatio  alia  est 
realis,  alia  logica.  Nam  ordo,  quem  relatio  dicit,  vel  est 
in  rebus  iudependenter  a  mente  nostra,  quatenus  spectata 
rerum  ipsarum  existendi  ratione,  una  ad  aliam  respectum 
dicat:  et  relatio  est  realis :  vel  respectus  iste  exurgit  ex 
ipsa  mentis  nostrae  consideratione,  ita  ut  una  ad  aliam 
referatur  secunclum  appreliensionem  mentis  nostrae  tan- 
tum  :  et  relatio  dicitur  logica.  H?ec  nullam  prae  se  fert 
difficultatem  ;  de  reali  fusius  agemus. 

259.  Relatio  realis  est  illa  quam  mens  cognoscit  qui- 
dem,  sed  non  ponit  in  rebus ;  unde  ordinem  istae  res  inter 
se  dicunt  independenter  a  mente  nostra.  Ut  autem  id 
habeatur  tria  requiruntur:  1°.  Ut  utrumque  relationis 
extremum  sit  quid  reale ;  cum  enim  relatio  haec  tota  con- 
sistat  in  ordine  unius  ad  aliud,  nequit  talis  ordo  in  rebus 
existere  independenter  a  mente  nostra,  quin  subjectum  et 
terminus  realia  sint.  2°.  Ut  inter  subjectum  et  terminum 
intercedat  realis  distinctio,  siquidem  idem  ad  seipsum 
realem  ordinem  habere  nequit.  3°.  Ut  fundamentum  sit 
reale.  Noinine  fundamenti  venit  causa  vel  ratio,  ex  qua 
emergit  relatio.  Jamvero  relatio  realis  esse  nequit,  si 
illud  ex  quo  oritur,  reale  non  sit. 

260.  Hinc  ratio  est  repetenda,  cur  relatio  realis  in  mu- 
tuam  et  non  mutuam  subdividetur.     Inter  ea  enim  qu^e 

ordinem  dicunt,  vel  datur  ordo  reciprocus  vel  secus.  Pri- 
uium  obtinet  cum  subjectum  realem  ordinem  dicit  ad 
terminum,  et  hic  realem  ordinem  ad  illud  ;  ideo  quia  ali- 
quid  reale  ponitur  in  utroque,  quo  alterutrum  ad  alterum 
referri  queat.  Reciprocatio  autem  desideratur,  quando 
fundamentum  est  reale  in  uno  extremo,  logicum  in  altero; 
uude  ipsa  relatio  est  realis  in  uno,  in  altero  logica.  Hasc 
dicitur  non  mutua;  illa  prior  mutua  seu  stricte  realis. 
Kelatio  autem  mutua  vel  est  ejusdem,  vel  diversoB  denomi- 
nationis,  prout  illud,  quo  unum  ad  aliud  refertur,  ejnsdem 
est  rationis  vel  secus.  Habes  relationem  ejusclem  denomi- 
nationis,  seu  eoclem  moclo  expressam,  inter  duo  alba:  quia 
eadem  forma  in  utroque  extremo  reperitur;  hinc  eodem 
nomine  nuncupatur,  nempe  similitudo.  E  contra  relatio 
quge  viget  inter  patrem  ipsiusque  filium,  est  cliversse  deno- 
minationis,  quia  fundamentum  est  diversse  speciei :  unus 
dat,  alius  accipit  esse.  Hinc  relatio  hsec,  pro  diverso 
extremo,  diverso  nomine  exprimitur:  clicitur  alia  pdterni- 
tas,  alia  filiatio. 

261.  Ut  conceptus  relationis  realis  plenius  declaretur, 
juvat  exjoendere  pervulgatum  illud  effatum,  relata  nempe 
esse  simul  natura  et  cognitione.  Sensus  est:  relata  deberi 
simul  affirmari  aut  poni,  simulque  negari  aut  tolli.  Sic 
pater  non  incipit  esse  pater,  aut  ut  talis  cognoscitur,  ante- 
quam  filius  sit  aut  cognoscatur ;  et  filio  sublato,  et  pater 
tollitur.  Verum  hoc  intelligendum  est  —  a)  de  relatis 
formaliter,  non  autem  materialiter  sumptis  ;  scilicet  intelli- 
gendum  est  de  relatis,  non  quatenus  entia  qusedam  sunt  et 
conceptu  absoluto  cognita  —  pater  enim,  qua  homo  est, 
prior  est  filio,  et  cognosci  ut  homo  potest  antequam  fdius 
cognoscatur  —  sed  prseeise  quatenus  relativa  sunt.  —  b) 
Intelligenclum  est  de  relativis  mutuis  tantum.  Nam  in 
relativis  non  mutuis,  sublato  termino,  in  quo  fundamen- 
tem  est  logicum,  tollitur  quidem  terminus,  in  quo  funda- 

mentum  est  reale ;  at  illo  posito,  non  necesse  est  ut  hic 
simul  pcnatur.  Et  ratio  est,  quia  licet  sine  priori  poste- 
rior  existere  nequeat,  ille  sine  hoc  existere  potest.  —  c) 
Attamen  vel  in  relatione  reali  non  mutua,  si  terminus 
logicus  sumatur  tamquam  actu  relationem  habens  ad  ter- 
minum  realem,  ambo  dici  clebent  existere  simul  natura, 
quii,  ut  animaclvertit  S.  Thomas  (I.  Sent.  Dtst.  XXX. 
q.  T.  a.  1)  "relatio  secundum  actum  exigit  cluo  extrema 
in  actu  existere." — d)  Demum  in  relatioue  non  mutua, 
per  conceptum  illius  extremi,  in  quo  relatio  est  realir,  acl 
conceptum  alterius,  in  quo  relatio  est  rationis,  mens  nostra 
assnrgit,  sed  non  vicissim.  Sic  conceptus  entis  contin- 
gentis  ad  mentem  nostram  revocat  conceptum  entis  neces- 
sarii ;  at  hujus  conceptus  ad  contingentis  conceptum  nos 
necessario  non  perducit.  Haec  fusius  declarabuntur  in 
theologia  naturali.  (Vicle  Signorielli,  Lexicon  Perijpa- 
teticum.) 

262.  Relationes  admittendas  esse  acleo  communiter 
admittitur,  ut  id  quoddam  veluti  axioma  in  philosophia 
habeatur.  Id  patet  quoad  relationes  logicas:  nihil  enim 
impedit  quominus  mens  eamdem  v.  g.  rem  variis  concepti- 
bus  percipiat,  atque  eam,  sub  uno  conceptu  sumptam,  ad 
scipsam  referat,  sub  alio  conceptu  spectatam.  Id  cseterum 
experientia  constat.  xVt  non  minus  evidenter  patet  clari 
in  rebus  relationes  reales,  ut  colligere  fas  est  ex  exemplis, 
quse  hic  illic  cleclimus.  Revera  effectum  ad  causam  referri 
realiter  sensus  communis  testificatur.  Immo,  ut  notat 
Liberatore  (Ont.  Cap.  II.  a.  IV.)  "relationum  realium  exi- 
stentia  ex  ipsa  creatorum  entium  conclitione  resultat. 
Rerum  enim  universitatis  constitutio  poscit  ut  certus 
nexus  adsit  et  ordo  unius  rei  acl  aliam  et  omnium  ad  su- 
premam  causam,  a  qua  pendent  et  jugiter  conservantur.,, 
Neque  huic  officit  quod  relationis  notio  actum  mentis 
incluclat;  aliud  est  quippe  ordinem  in  rebus  cognoscere, 

aliud  ordinem  in  illis  ponere ;  poneretur  autem  nisi  rela- 
tiones  reales  admitterentur.1 


CAPUT   QUI^TUM. 

De  Causis  et  Perfectionibus  Entium. 

263.  Quas  qusestiones  lioc  capite  complectimur,  multis 
pliilosophi  prosequuntur ;  et  recte  quidem,  siquidem  non 
leve  tum  in  nostra  scientia,  tum  in  aliis  habent  momentum. 
Nos  in  iisdem  immorari  multum  non  possumus ;  attamen 
quantum  satis  est  dicemus ;  caatera  vel  omittentes,  vel  ad 
alias  philosophise  partes  amandantes.  Caput  hoc  in  duos 
articulos  dividemus,  quorum  alter  de  causis  aget,  alter  de 
entium  perfectionibus. 

ART.  I.  —  DE   CAUSIS   ENTIUM. 
§  1.  —  Prsenolanda. 

264.  Causa  non  idem  sonat  ac  principium.  Utramque 
notionem  sic  ex  S.  Thoma  declarat  Signorielli,  in  Lexico 
Peripatetico.  Principium  est  id,  a  quo  aliquid  utcumque 
originem  habet,  sive  cum  dependentia,  sive  non.     Causa 

1  Diversas  relationis  partitiones  jam  nos  attigisse  vides  in  explicanda 
relatione  reali  et  logica,  si  unam  excipias,  ex  qua  habemus  relationem 
aliam  esse  transcendentalem,  aiiam  prredicamentalem.  Relatio  transcen- 
dentalis  est  absoluta  entitas,  in  qua  tamen  secundario  reperitur  ordo  ad 
aliquid  aliud.  Sic  entitas  partis  ordinatur  ad  totum,  entitas  effectus  at! 
causam,  et  ita  porro.  Transcendentalis  dicitur  quia  omnia  genera  tran- 
scendit;  nulla  est  enim  entitas,  quae  aliquem  ordinem  noa  habeat  ad  aliam 
entitatem;  non  eo  quidem  sensu  quod  cujusque  essentia  in  hoc  respectu 
sita  sit,  sed  quatenus  cum  hoc  respectu  considerari  possit.  Relatio  e 
oontra  praedicamentalis  hunc  respectum  f ormaliter  dicit ;  quia  est  purus 
ordo  subjecti  ad  aliud;  unde  hoc  alio  sublato,  nihil  de  relatione  remanet. 
Hujusmodi  est  paternitas,  filiatio,  etc.  Illa  prior,  relatio  secundum  dlci, 
haec  relatio  secundum  esse  solet  etiam  appellari. 

vero  est  id,  a  quo  aliquid  talem  originem  liabet,  tit  ab  ipso 
proprie  producatur  proindeque  pendeat  secundum  suum 
esse  seu  fieri.  "  Hoc  nomen  principium,  ait  S.  Thomas, 
ordinem  quemdam  importat ;  hoc  vero  nomen  causa  im- 
portat  intluxum  quemdam  ad  esse  causati "  (V.  Met. 
lect.  L).  Quod  ex  principio  oritur,  principiatum  ;  quod 
ex  causa,  effectus  nuncupatur.  Perspicuum  est,  etsi  omnis 
causa  sit  etiam  principium,  tamen,  non  omne  principium 
esse  causam;  nam  notio  principii  tantum  originem  alicujus 
ab  aliquo  prsesefert;  notio  vero  causas  significat  etiam 
propriam  productionem  illius  rei,  quse  ab  ipsa  originem 
habet.  Quocirca  satis  est,  ut  principium  naturam  suam 
principiato  communicet,  quin  requiratur,  ut  h?ec  aliquo 
modo  distinguatur  ab  ea,  qua  ipse  gaudet ;  e  contrario, 
causa  expostulat  ut  ejus  natura  saltem  numero  distingua- 
tnr  a  natura  efYectus,  qui  ab  ea  producitur.  Hinc  in 
Divinis  Pater  dicitur  non  quidem  causa,  sed  principium 
Filii ;  et  Pater  et  Filius  principium  Spiritus  Sancti,  siqui- 
dem  non  aliud  denotatur,  nisi  ordo  originis,  quin  ulla 
distinctio  naturse,  ullaque  dependentia  includatur.  At  in 
rebus  creatis,  quidquid  est  principium,  est  etiam  causa,  et 
quidquid  a  principio  oritur,  idem  effectum  esse  oportet. 
Unde  causa  generatim  dicitur  "  id  quod  aliquo  modo  in- 
-fluit  in  productionem  alterius."  Eam  differre  patet,  tum 
a  conditione,  tum  ab  occasione,  quum  ha3c  sit  id  ad  cujus 
prsesentiam  aliquid  fit ;  illa  autem  praerequisitum  ad 
agendum. 

265.  Quadruplex  assignari  solet  causarum  genus: 
1°.    Causa  materialis  est  id  quod  realitate  sua  influit  in 
esse  ipsius  rei  faciendee.     De  hac  in  Cosmologia. 

2°.  Causa  formalis  est  id  per  quod  materia  determinatur 
in  aliqua  specie  entitatis.  Unde  in  ente  composito  ex 
materia  et  forma,  materia  influit  in  esse  rei  ut  quid  deter- 
minabile,  forma  autem  ut  quid  determinans.  De  hac  etiam 
in  Cosmologia.    Hic  tantum  commemoramus  formas  partiri 

in  pJig.yicas,  mctaphysicas,  et  analogas.  Forma  physica 
illa  est,  qure  reapse  rem  constituit,  talisque  est  indepen- 
denter  a  mente  nostra.  Metaphysica  habetur  quando  ex 
pluribus  diversis  conceptibus  ad  rem  eamdem  pertinen- 
tibus,  unus  habetur  tamquam  perficiens  ac  determinans 
alium,  et  rem  constituens  in  hac  vel  illa  specie.  Sic 
quando  v.  g.  rem  definimus  per  genus  et  differentiam, 
genus  per  differentiam  determinatur  ;  et  quia  heec  differen- 
tia  id  prsestat  in  ordine  logico,  quod  forma  in  ontologico 
seu  physico,  dicitur  forma  metaphysica.  Demum  forma 
analogica  id  omne  dicitur  quod  tribuit  destinationem, 
usum,  aut  efficaciam  determinatam  rei  per  se  ad  plura 
indifferenti.  Hoc  pacto  theologi  materiam  et  formam  in 
Sacramentis  distinguunt. 

3°.  Causa  finalis  est  id  propter  quod  aliquid  fit.  Pecte 
dicitur  causa,  quia  eo  ipso  quod  movet  agens  ad  operan- 
dum,  influit  in  ipsius  effectus  productionem.  Causa 
finalis  entia  intelligentia  immediate  respicit,  at,  his  me- 
diantibus,  etiam  entia  ratione  destituta.  Quae  hanc  cau- 
sam  respiciunt  alibi  fusius  tradentur. 

4°.  Causa  efficiens  est  id  a  quo  aliquid  fit;  id  autem 
quod  fit,  effectus  nuncupatur.  Illud  per  quod  causa 
influit  in  effectum,  ipsi  existentiam  tribuendo,  vocatur 
activitas  seu  vis  agencli.  Porro  activitatis  actuale  exerci- 
tium  dicitur  actio,  quae  transiens  est  si  terminetur  ad  ens 
ab  agente  distinctum;  immanens,  si  in  ipso  agente  recipi- 
atur.  In  hoc  activitatis  exercitio  distingui  solet  actus 
primus  remotus  ab  actu  primo  proximo,  et  uterque  ab  actu 
secundo.  Ille  prior  est  ipsa  vis  agendi  in  se  spectata : 
alter  eadem  vis  agendi  cum  ea  omnia  adsunt  quae  ad 
agendum  requiruntur ;  postremus  est  ipsum  activitatis 
exercitium. 

266.  Causarum  efficientium  multee  feruntur  partitiones. 
Has  exscribimus  ex  P.  Tongiorgi,  unam  vel  alteram  ad- 
dendo.     Quare  —  a)  causa  prima  est  ea  quee  ab  alia  non 

pentlet,  et  «ri  qua  pendent  ceterae  omnes ;  quae  proinde 
appellantur  causce  secundce ;  creator,  creaturae.  — ft)  Causa 
per  se  est  qiue  agit  id,  ad  quod  naturali  destinatione  diri- 
gitur;  vel,  si  sit  libera,  quae  agit  id,  quod  agere  intendit ; 
causa  per  accidens  autem  dicitur  prge  effectu  quem  praeter 
intentioneni  consequitur,  xel  qui  sese  habet  ad  instar 
eorum  qiue  praeter  intentionem  habentur. —  e)  Causa 
principalis  est  illa,  a  qua  effectus  primario  dependet;  in- 
strumentalis  qiue  a  principali  movetur  ac  regitur.  — d) 
Immediata  seu  proxima  est  causa  cum  inter  ipsam  et  effe- 
ctum  aliud  agens  non  intercedit ;  quod  si  habeatur,  dicitur 
mediata  seu  remota. — e)  Necessaria,  qiue  positis  omnibus 
ad  agendum  requisitis,  non  potest  non  agere ;  libera,  quee 
secus. — /)  Adwquata,  qiue  per  se  est  par  effectui  produ- 
cendo  ;  inadcequata  qiue  aliarum  indiget  auxilio. — #)  TJni- 
voca  quae  effectum  producit  essentia  sibi  similem  ;  cequivoea, 
qua)  diversum.  —  li)  Demum  physica  est  quodcunque  ens 
quod  vires  suas  exerit  ad  effectum  producendum,  moralis, 
quse  ens  liberum  inducit  ad  agendum ;  sic  imperium,  con- 
silium,  minse,  preces  sunt  causae  morales. 

267.  Solent  hoc  loco  auctores  Occasionalismum  prosequi, 
systema  sc.  illud  a  Malebranchio  et  a  quibusdam  Carte- 
sianis  propuguatum,  quod,  denegata  creaturis  quacumque 
activitate,  eas  tautum  occasiones  esse  vult,  ad  quarum  prse- 
sentiam  Deus  operari  dicitur  quoecumque  ab  activitate 
creaturae  provenire  videutur.  Sed  revera  cum  mortuis 
puguant,  remque  aggrediuntur  parum  necessariam,  quum 
experientia  interna  et  externa  doceamur  spiritus  et  corpora 
vera  activitate  donari,  proindeque  vere  causas  esse 
dicendas. 

268.  Quee  potioris  momenti  in  ista  qusestione  sunt  ad 
tria  revocantur.  Primum  respicit  ipsam  causae  efflcientis 
ideam.  Hanc  nos  habere  negavit  Humius,  licet  nomen 
causae  retinuerit.  In  ipsius  philosophia  causa  efficiens  non 
significat  id  a  quo  aliquid  fit,  sed  "  objectum  post  quod  aliud 

objectum  ita  consequitur,  ut  prsesentia  primi  inducat  acl 
cogitandum  de  altero" — Secundum  respicit  modum  quo 
causa  agit  vel  agere  possit :  inquirit  sc.  utrum  possibilis 
sit  actio  in  distans,  an  causa  absolute  requirat  ut  imme- 
diate  vel  mediate  conjungatur  cum  eo,  in  quod  agere 
debeat.  —  Demum  tertium  quod  attingimus  versatur  circa 
modum,  quo  perfectio  effectui  communicata  in  causa 
continetur.     Hsec  breviter  attingemus. 

§  2.  —  Propositio. 
1.  Habet  mens  nostra  claram,  licet  genericam,  causa?. 
efficientis  ideam.  Causa  autem  2.  cum  perfectionem, 
quam  effectui  confert,  in  se  clebet  pro3continere  ;  tum  etiam 
3.  ut  agat  in  prceexistente  subjecto,  liuic  vel  per  se,  vel  per 
aliud  requirit  ut  sit  prcesens. 

269.  la  Pars.  1°.  Quod  ideam  causse  mens  nostra  ha- 
beat  vix  necesse  est  ut  probetur;  quippe  cujus  existen- 
tiam  —  a)  conscientia  testatur,  atque  de  hoc  testimonio 
nec  sceptici  dubitare  valent ;  —  K)  verba,  quibus  utiinur, 
exprimunt:  verba  porro  referunt  ideas  quas  mente  versa- 
mus ;  —  <?)  scientia^  omnes  supponunt:  nam  si  scientia 
rerum  causas  investiget,  quomodo  id  fleret,  si  vel  quid 
causa  sit  nobis  esset  incompertum  ? 

2°.  Hanc  porro  ideam  claram  esse  propterea  patet,  quia 
eam  mens  nostra  a  quacumque  alia  discernit.  Xam  —  a) 
quid  intersit  inter  causam  et  occasionem  vel  conditionem 
optime  cognoscimus  ;  apprimeque  distinguimus  —  b)  inter 
ea  quse  sibi  succedunt,  quin  unum  in  alterius  productio- 
nem  influat,  et  ea  quae  hunc  influxum  exercent.  Successio 
datur  inter  noctem  et  diem,  et  inter  varias  anni  tempesta- 
tes ;  quis  tamen  diem  esse  noctis  causam,  aut  ver  causant 
sestatis  unquam  dicat  ?  Causa  influxum  dicit ;  in  quo 
hic  infhixus  relate  ad  hunc  vel  illum  eftectum  situs  sit, 
esto  non  clare,  immo  nullo  modo  quandoque  cognoscatur : 

sed  id  ad  rem  non  facit;  agimus  enim  de  idea  causse  ge- 
nerica  et  indeterminata,  quse  sufficit  ad  principium  causali- 
tatis  efformandum. 

270.  2a  Pars.  Causa  efficiens  perfectionem  quam  con- 
fert  effectui  in  se  praecontinere  debet:  evidens  enim  est 
principium  "nemo  dat  aut  dare  potest  quod  in  se  nullo 
modo  habet."  Unde  nulla  perfectio  potest  esse  in  effectu 
quae  non  sit  in  causa:  secus  enim  illa  perfectio  nullam 
causam  haberet.  Dicitur  ssepe  causam  prsecontinere  effe- 
ctum  virtualiter ;  et  vere  dicitur ;  activitas  enim  causse 
talis  esse  debet  ut  sit  par  effectui  producendo,  seu  sit 
potens  tribuere  effectui  perfectionem  illius  propriam.  At 
notandum  est  causam  continere  non  posse  perfectionem  effe- 
ctus  virtualiter,  nisi  illam  contineat  vel  —  a)  aliquo  modo 
eminenter,  vel —  6)  saltem  formaliter.  Ille  continet  perfe- 
ctionem  alterius  formaliter  qui  habet  cum  eo  perfectionem 
ejusdem  speciei:  talis  est  causa  univoca.  Continere  ali- 
quid  eminenter  dicimus  cum  unum  habet  perfectionem 
excellentioris  ordinis,  quse  alterius  perfectioni  sequivaleat 
nobiliori  modo.  Sic  dicimus  esse  in  Deo  eminenter  per- 
fectionem  rationis,  quia  in  Ipso  est  intelligentia  infinita, 
qua  immediate  et  plenissime  cognoscit  ea  quse  nos,  dedu- 
cendo  ignotum  ex  noto,  imperfecte  attingimus.  Causa 
.sequivoca  non  continet  perfectionem  effectus  formaliter 
sed  eminenter.  Jamvero  fieri  non  potest  ut  causa  entita- 
tive  spectata  sit  effectu  imperfectior ;  atqui  talis  esset, 
nisi  perfectionem  effectus  contineret  eminenter  vel  saltem 
formaliter ;  Ergo  ut  causa  contineat  effectum  virtualiter, 
debet  etiam  ejusdem  perfectionem  continere  uno  vel  altero 
ex  supradictis  modis. 

271.  3a  Pars.  Antequam  probemus  actionem  in  di- 
stans  admitti  non  posse,  sed  causam  omnem,  ut  in  prse- 
exitente  subjecto  agat,  illi  conjungi  debere,  notamus  con- 
junctionem  hanc  immediatam  vel  mediatain  esse  posse. 
Immediata    conjunctio    haberi    potest   triplici   prsesertim 

modo,  scilicet  vel  per  physicam  unionem,  vel  per  contigui- 
tatem,  vel  per  substantialem  prsesentiam.  Prioris  exem- 
plum  habes  in  actione  animse  in  corpus ;  alterius,  in  motu 
corporum ;  tertii  in  modo  quo  Deus  rebus  omnibus  adest. 
Conjunctio  autem  mediata  est  vel  per  instrumentum  quo 
unum  aliud  tangit;  vel  per  emanationem  aliquam:  ita 
flos  v.  g.  conjungitur  naribus;  vel  per  actionem  in  causam 
immediatam :  ita  corpus  lncidum,  mediante  sethere,  oculos 
attingit  —  Qusestionem  restringimus  ad  causas  creatas, 
nam  relate  ad  bas  possibilitatem  actionis  in  distans  pro- 
pugnant  adversarii ;  qui  etiam  eo  procedunt  ut  dicant 
causam  aliter  agere  non  posse. 

272.  Omnis  causalitas  rerum  creatarum  huc  redit  ut 
vel  modificet  prseexistentes  substantias,  vel  ex  iis  nova 
composita  efficiat ;  Atqui  causa  finita  per  actionem  trans- 
euntem,  de  qua  unice  quaestio  esse  potest,  neque  unum, 
neque  alterum  praestare  potest,  quin  sese  conjungat  sub- 
jecto  eique  applicet  virtutem  suam.  Natura  enim  actionis 
transeuntis  in  eo  est  ut  a  causa  procedat  et  in  alio  sub- 
jecto  recipiatur,  in  quo  aliquid  faciat ;  Atqui  quod  ita  sese 
habet,  postulat  hinc  inde  conjunctionem  cum  utroque 
extremo,  saltem  per  aliquid  quod  inter  utrumque  interce- 
dat.  Causa  enim  distans  a  subjecto,  in  quo  physice  ope- 
retur,  est  causa  subjectum,  in  quo  operetur,  non  habens ; 
siquidem  subjectum,  quod  causse  conjunctum  non  sit,  per- 
inde  se  habet  relate  ad  causam,  ac  si  reapse  non  existeret. 
—  Confirmatur  ex  eo  quod  si  causa  posset  agere  in  distans, 
nullus  esset  distantiae  limes,  ultra  quem  ejus  actio  pro- 
tendi  non  valeret ;  Atqui  modus  agendi,  nullum  habens 
determinatum  limitem  non  cohseret  cum  limitatione  cau- 
sse  secundse ;  Ergo  hsec  in  distans  agere  nequit.  Ee 
quidem  vera,  admissa  possibilitate  actionis  in  distans, 
ens  ageret  ubi  non  esset ;  Atqui  ad  hunc  agendi  modum, 
qusevis  distantia  esset  quid  indifferens:  Distantia  enim  se 
haberet,  ut  quae  nullum  actioni  impedimentum  objiceret ; 

perincle  ergo  est  sive  magna  sit,  sive  parva,  sive  quacum- 
que  data  minor,  sive  quacumque  data  major.  Ergo,  ad- 
missa  sententia,  quam  confutamus,  actio  causae  nullum 
haberet  determinatum  limitem;  unde  stat  major.  Mino- 
rem  autem  evidentem  putamus;  ergo  conclusio  admitti 
debet,  ideoque  negari  possibilitas  actionis  in  distans.  (Cf. 
Tedeschini.) 

ART.    II.  —  DE   ENTIUM   PERFECTIONE. 

273.  Perfectio  est  ipsa  realitas  qua  ens  gaudet.  Haec  si 
spectetur  complexive,  quatenus  illa  omnia  considerantur 
quse  enti,  inspecta  ipsius  natura,  inesse  debent,  dicitur 
perfectio  totalis ;  si  e  contra  realitates  variae,  quae  eidem 
enti  insunt,  singulatim  spectentur,  habebuntur  perfectiones 
partiales.  Omissis  iis  quae  huc  non  pertinent,  agemus  de 
perfectione  totali ;  quam  considerare  possumus  —  d)  vel 
in  se;  —  b)  vel  quoad  modum  quo  existit ;  —  c)  vel  quoad 
relationes,  quas  habet  ad  alia  entia.  Hinc  articuli  partitio 
in  triplicem  paragraphum. 

§  1.  —  De  entium  perfectione,  spectata  realitate. 

274.  Realitas,  qua  ens  gaudet,  vel  quibusdam  limitibus 
circumscribitur  vel  nullis ;  id  est  vel  omnem  in  se  comple- 
ctitur  perfectionem,  vel  perfectionem  habet  limitatam. 
Illa  Dei  est  propria  ;  hsec,  creaturarum;  hse  proinde  fmitse 
sunt;  Ule  infinitus. 

275.  Ens  ergo  finitum  —  a)  illud  est  quod  limites  habet 
in  sua  perfectione  ;  limitis  autem  nomine  intelligitur  nega- 
tio  ulterioris  realitatis ;  sic  quando  dicitur  intelligentia 
finita,  significatur  intelligentia  quae  hunc  et  non  alium 
habet  gradum  in  linea  entis  cognoscitivi.  Hinc  limitis 
notio  partim  positiva  est,  partim  negativa  ;  est  positiva 
quatenus  realitatem  aliquam  exprimit ;  negativa  autem 
quatenus  ista  realitas  se  ulterius  non  extendit. 

b~)  Nonnulli  philosoplri,  ex  Cartesianis  prsesertim,  docent 
finitum  ens  cognosci  non  posse  nisi  per  infinitum,  cujus 
negationem  esse  volunt,  proindeque  ideam  infiniti  vel 
ingenitam  esse,  vel  intuitivam  dicunt.  Sed  decipiuntur. 
Nam,  qua  positiva  est,  idea  finiti  res  ipsas  contemplando 
acquiri  potest,  ut  patet ;  quatenus  autem  limites  includit, 
perperam  asseritur  in  ea  contineri  negationem  infinitatis. 
Sufficit  quippe  ad  eam  habendam  negatio  cujuscumque 
perfectionis,  quam  vel  in  aliis  rebus  deprehendimus,  vel 
dari  posse  quasi  a  priori  cognoscimus,  cognoscendo  sc. 
non  repugnare  ut  illa  perfectio  sit  major.  Sic  necesse  non 
est  ut  cum  oceani  sinu  aliquod  vas  comparemus,  ut  ejus 
capacitatem  limitatam  esse  cognoscamus ;  sed  sufficit  ut 
illud  vas  comparemus  cum  capaciori ;  vel  etiam  sufficit  ut 
mente  duplicemus  capacitatem  illius  ipsius  vasis,  quod  ab 
oculos  obversatur. 

c)  Ens  finitum  vel  pluribus  constat  partibus,  vel  nullis : 
si  prius,  habetur  ens  compositum ;  sin  alterum,  simplex. 
Unde  ens  compositum  illud  est,  quod  ex  pluribus  constat 
sirnul  junctis ;  simplex,  proprie  loquendo,  dicitur  illud, 
quod  in  partes  non  extenditur.  Attamen  notio  simplicis 
mere  negativa  non  est;  licet  modo  negativo  definiatur; 
hujusmodi  quippe  verba  quandoque  clarius  id,  quod  positi- 
vum  est,  significant. 

276.  De  ente  infinito  proprius  agendi  locus  est  in  Theo- 
dicea.  Hic  quaedam  adnotabimus.  —  a)  Infinitum  ab  indefi- 
nito  toto  ccelo  cliffert.  Indefinitum  aliquicl  dicit  quod 
jugiter  crescere  potest ;  unde  actu  finitum  est.  Dici  solet 
potentia  infinitum,  quatenus  majus  majusque  semper  con- 
cipi  potest,  quin  unquam  ad  maximum  actu  deveniatur. 
Hoc  mathematici  intelligunt  quando  v.  g.  loquuntur  de 
quantitatae  infinita.  At  infinitum  proprie  dictum  actu  tale 
est :  actu  negat  quamcumque  limitationem  in  realitate, 
qua  gaudet,  ita  ut  quiclquid  perfectionis  concipi  potest,  ab 
eo  actu  possideatur. 

£)  Lockius  notionera  infiniti  cum  notionc  indefiniti 
miscet  quando  asserit  illam  hoc  pacto  efformari,  quod 
finitae  perfectiones  interminabili  incrementorum  serie 
auctae  intelligantur.  (Tluman  Underst.  Book  2,  ch.  17.) 
Eura  errare  patet.  Quia  finitum,  quantumvis  multipli- 
cetur,  semper  seipsum  praebet,  seu  semper  ad  aliquid  fini- 
tum  adducit.  Notio  infiniti  haberi  dicenda  est  per  totalem 
ac  positivam  limitum  remotioneni.  Si  limes  non  totaliter 
removeatur,  finitum  ex  aliqua  parte  habebitur  ;  si  negative 
tantum  removeatur,  quatenus  ab  omni  limite  praescinditur, 
habebitur  tantummodo  notio  indeterminata  quae  ad  fini- 
tum  aeque  ac  infinitum  ens  significandum  contrahi  poterit. 

c)  Vel  ex  paucis  his  sequitur  nos  proprie  ad  ideam 
entis  infiniti  non  assurgere,  nisi  quando  de  Deo  cogitamus. 
Atque.  hic,  ad  difficultates  prsecavendas,  distinguere  juvat 
inter  ideam  atque  ipsius  objectum.  Idea  in  se  spectata 
est  quid  finitum  :  est  enim  actus  meiitis  nostrae  ;  sed  nihil 
prohibet  quominus  hic  actus  infinitura  objectum  repraesen- 
tet.  Repraesentationem  hanc  esse  non  posse  adaequatam 
evidens  est;  sed  vera  est  repraesentatio  entis  infiniti, 
quippe  ad  quod  ita  refertur,  ut  ad  nullum  aliud  referri 
possit. 

§2.—  De  perfectione,  spectato  existendi  modo. 

277.  Finitum  ens  ab  infinito  omnino  diversum  habet 
existendi  modum.  Infinito  competit  necessitas,  immuta- 
bilitas,  seternitas ;  finiti  e  contra  existentia  est  contingens, 
mutabilis,  temporanea.  Scopus  istius  paragraphi  non  in  eo 
est  ut  haec  omnia  probentur,  verum  ut  harum  notionum 
verus  sensus  declaretur. 

278.  Ens  necessarium  est  id  quod  ita  est,  ut  non  possit 
non  esse ;  quod  autem  ita  est,  ut  posset  non  esse,  contin- 
gens  appellatur.  Illud  ergo  existit  vi  suae  naturae ;  est 
ens  a  se ;  istud,  hoc  ipso  quod  indifferens  est  ad  existen- 
dum   vel   non    existendum,   ab    aliqua    causa   producatur 

oportet.  Dato  tamen  quod  sit,  ens  etiam  contingens 
necessario  esse  dicitur ;  verum  necessitas  ista  non  est 
absoluta,  sed  hypothetica.  Absoluta  necessitas  soli  enti 
infinito  competit.  Loquimur  de  existentia ;  quia  si  ab 
hac  prsescindamus,  nudamque  essentiam  entis  finiti  spe- 
ctemus,  daturverus  sensus  in  quo  necessitatis  nota  et  huic 
competit,  ut  diximus  agentes  de  essentiis  rerum  (n.  177). 
Attamen  vel  tunc  ingens  datur  discrimen ;  Deus  enim 
suse  necessitatis  rationem  in  se  habet ;  dum  rerum  essen- 
tise  necessitatem  suam  ab  ipso  Deo  derivant. 

279.  Ut  ens  finitum  contingens  est,  sic  etiam  est  muta- 
bile ;  infinitum  e  contra,  immutabile.  Id  ut  intelligatur, 
mutationis  notio  declaranda  est.  Mutatio  generatim 
loquendo  est  transitus  ab  uno  modo  se  habendi  ad  alium; 
hinc  mutari  ens  dicitur  cum  aliter,  ac  se  habebat,  habere 
se  incipit.  Jamvero  in  mutatione  tria  distinguenda,  quse 
proprio  nomine  philosuphi  vocant  terminum  a  quo,  termi- 
num  ad  quem,  et  utriusque  subjectum.  Terminus  a  quo, 
ille  est  unde  incipit  mutatio,  ideoque  est  ipsa  res  prout 
erat,  antequam  mutationem  susciperet ;  hsec  ipsa  res  prout 
est,  postquam  mutationem  induit,  est  terminus  ad  quem ; 
utriusque  subjectum  est  illud  quod  remanet  idem  in  utro- 
que  termino ;  si  enim  nihil  remaneret,  res  mutari  non 
diceretur,  sed,  ipsa  totaliter  cessante,  alia,  loco  ipsius, 
substitueretur.  Multiplex  porro  datur  mutatio,  hujusque 
diversitas  pendet  a  termino  ad  quem,  non  simpliciter 
sumpto,  sed  secundum  id  quod  de  novo  habet.  Prout 
istud  est  quid  accidentale  vel  quid  substantiale,  ipsa 
mutatio  accidentalis  evadit  vel  substantialis.  Sic  si  lignum 
mutetur  in  statuam,  nihil  novi  habetur  prgeterquam  nova 
partium  dispositio  :  ergo  mutatio  erit  accidentalis ;  si,  e 
contra,  ex  una  substantia  fiat  alia,  et  in  hac  aliquid  prioris 
substantiae  habeatur,  mutatio  erit  substantialis.  Hoc  me- 
lius  intelligetur,  quando  de  natura  corporea  agendum  erit. 
Utraque  mutatio  intrinseca  vocatur,  ut  ab  alia  discrimine- 

tur  quse  extrinseca  est.  Hsec  ljabetur  cum  eus  in  tota 
sua  realitate  manet  quod  erat,  seu  perseverat  esse  idem ; 
sed  quia  mutatio  in  aliis  entibus  supervenit,  illud  prius 
non  amplius  ad  haac  ordinem  habet  quem  habebat,  vel 
ordinem  quem  non  habebat,  habere  incipit.  His  declara- 
tis,  ens  mutabile  est  illud  quod  capax  est  transeundi  ab 
uno  statu  ad  alium ;  immutabile,  cui  transitus  iste  re- 
pugnat. 

280.  Demum  ens  tum  finitum,  cimi  infinitum  spectari 
possunt  respectu  durationis,  quse  nihil  est  aliud  quam 
perseverantia  existentise.  Duratio  ab  existentia  non  re, 
sed  ratione  distinguitur;  quod  ita  Suaresiusdeclarat:  "Ex 
istentia  dicit  actualitatem  rei  extra  suas  causas  absolute, 
et  non  connotando  preeexistentiam  aliquam ;  duratio  vero 
dicit  perseverantiam  aliquam  in  eadem  existentia ;  quse 
perseverantia  non  est  aliquid  distinctum  ab  ipsa  existentia, 
sed  connotat,  secundum  nostrum  concipiendi  modum, 
prseexistentiam  ejusdem  existentise,  seu  quod  talis  existen- 
tia  concipi  possit  ut  existens  ante  quodlibet  instans  pro 
quo  durare  dicitur"  (Disjj.  Met.  Disp.  L.  sect.  11). 

d)  Duratio,  quae  enti  finito  competit  dicitur  tempus. 
Quid  tempus  sit,  nemo  est  qui  non  intelligat ;  at  cum  illud 
definire  aggredimur,  difficultatibus  obruimur.  Aliquid 
dicere  conabimur.  Temporis  elementa  tria  sunt :  prseteri- 
tum,  praesens  et  futurum.  Prseteritum  et  fnturum  di- 
cuntur  relate  ad  prassens  et  relate  ad  istud  definiuntur; 
illud  est  quod  fuit  prsesens ;  hoc  quod  praesens  erit. 
Quid  autem  est  prsesens  ?  Est  id  quod,  ajente  Augustino 
(Confess.  XI.  15),  "ita  raptim  a  futuro  in  praesens  trans- 
volat,  ut  nulla  morula  extendatur."  Unde  dici  posset  id 
quod  cogitationi  coasxistit ;  quapropter  praesens  concipitur 
ut  punctum  aliquod  indivisibile.  Ergone  tempus  ex 
indivisibilium  momentorum  additione  constabit?  Nullo 
modo ;  verum  ex  "  indivisibilis  momenti  fluxu  non  inter- 
rupto    tempus    constare    concipimus."      (Cf.    Tongiorgi ; 

Cosm.  lib.  III.,  c.  2).  Momenta  fluunt  et  sibi  succeclunt, 
quin  tamen,  inter  illa,  interruptio  ulla  habeatur.  Unde 
illi  philosophi  qui  tempus  esse  clicunt  successionis  duratlo- 
nem,  optimam,  quantum  clari  potest,  temporis  clefinitionem 
nobis  tradere  viclentur.  Hinc  1°.  tempus  reale  a  rerum' 
mutationibus  non  distinguitur.  2°.  Quocl  realiter  nunc 
existit,  est  instans  prsesens  B  r  non  autem  instans  A,  quod 
jam  praeteriit ;  neque  instans  C,  quod  adhnc  non  existit. 
Quare  tempus  secundum  suam  totalitatem,  quatenus  sc. 
complectitur  prseteritum,  praesens  et  futurum,  non  existit 
nisi  in  mente.  3°.  Tempus  potest  per  mentis  abstractio- 
nem  considerari  in  se,  prsescindendo  a  rerum  mutabilium 
existentia,  et  tunc  habetur  id  quod  vocare  solemus  tempus 
possibile,  seu  absolutum,  aut  imaginarium  et  ideale,  quod 
nihil  est  aliud  quam  possibilitas  successionis. 

5)  Duratio,  quae  entis  infiniti  propria  est,  dicitur  ceter- 
nitas :  duratio  scilicet  quse  nullum  initium,  nullum  finem, 
nullam  successionem  prsesefert.  Hinc  definitur  a  Boetio: 
interminabilis  vitse  tota  simul  ac  perfecta  possessio.  Qua- 
tenus  interminabilis  dicitur,  excluditur  tum  initium,  tum 
finis ;  quatenus  tota  simul  esse  asseritur,  excluditur  omnis 
successio.     De  hac  plura  in  Theodicea. 

§  3.—  De  perfectione,  spectatis  eutium  relationibus. 

281.  Si  entium  perfectionem  non  singillatim  considere- 
mus,  sed  quatenus  ea  resultat  ex  colligatione  quadam, 
quam  res  inter  se  habent,  deveniemus  ad  notionem  ordinis, 
qua  concludimus  hanc  Ontologise  tractationem.  Ordo 
clefinitur :  dispositio  plurium  ad  unum  aliquod  efnciendum. 
Hinc  duo  sunt  ordinis  elementa,  midtitudo  et  unitas;  quam 
ob  rem  ordo  etiam  solet  dici  "  unitas  in  pluralitate."  Re- 
quiritur  multitudo  siquidem  res  una,  quatenus  una  est, 
ordinari  non  potest ;  unde  multitudo  habetur  ut  ordinis 
materia;  requiritur  etiam  unitas  :  ordinata  enim  ea  dicun- 
tur,  quse  secundum  aliquam  rationem  communem  vel  sibi 

invicem  succeclunt ;  vel  simul  coexistunt  ad  eumclem  finem 
obtinendum.  Hinc  unitas  haberi  potest  ut  elementum 
formale  orciinis.  Porro  ut  ordo  inrebus  haberi  non  po- 
test,  nisi  detur  iutelligentia,  quse  multituclinem  clisponat  ad 
communem  finem,  sic  ex  rerum  ordine  necessario  ascen- 
dere  debemus  ad  causam  intelligentem. 

282.  Notioni  ordinis  affinis  est  notio  pulchri,  quocl  ipsum 
ordinem  ad  perfectionem  adducit.  Multiplcx  dari  solet 
pulchritudinis  clefinitio ;  sic  pulchrum  dicitur  quod  visum 
seu  cognitum  placet ;  vel  unitas  in  varietate ;  vel  orclinis 
splenclor.  Illa  prior  pulchrum  clefinit  ex  effectu ;  poste- 
riores  duae,  quid  in  se  sit,  potius  attingunt.  Pulclira 
dicuntur  quse  visa  placent ;  sed  hasc,  ut  ita  dicam,  suavitas, 
quam  manifestatione  sui  pulchrum  contemplanti  affert, 
non  est  cum  ea  confundenda,  quam  cognoscens  experitur 
quanclo  certitudinem  assequitur,  vel  quando  in  bono  pos- 
sesso  gaudet.  Delectatio,  quam  pulchrum  secum  fert,  non 
praecise  ex  rei  veritate  aut  bonitate  profluit,  licet  haec  non 
desint ;  verum  ex  eo  quod  mentem  rapiat  et  ita  figat  in  sui 
contemplatione,  ut  eam  grato  quodam  suavique  sensu 
perfundat.  Jamvero  delectationem  hanc  producere  pul- 
chrum  nequit,  nisi  omnia  ordinis  elementa  in  se  habeat,  et 
aliquid  aliud,  et  hoc  aliucl  est  rerum  varietas,  quam  ordo 
non  dicit.  Porro  quemaclmodum  ordo  multitudinem  per- 
ficit,  sic  perficitur  a  pulchritucline :  quatenus  hsec  illi 
quemclam  splendorem  affert.  Hinc  potest  pulchritudo 
dici  splendor  ordinis. 

COSMOLOGIA 

283.  Absolutis  generalibus  qusestionibus  quaa  de  ente 
ejusque  proprietatibus,  partitionibus  et  causis  expendi 
solent,  gradum  nunc  facimus  ad  triplex  philosophise  obje- 
ctum,  mundum  scilicet,  hominem  ac  Deum.  Primum  ex 
his,  ut  nomen  ipsum  indicat,  Cosmologia  attingit,  quae  pro- 
inde  definitur  scientia  mundi.  Nomen  mundi  multipliciter 
accipi  solet ;  hic  eo  intelligimus  rerum  materialium  univer- 
sitatem.  Has  porro  Cosmologia  non  expendit  singillatim, 
ut  patet,  sed  per  generalia  principia.  Tractationem  totam 
in  triplex  caput  dividemus ;  quorum  primum  aget  de 
mundo  generatim ;  alterum  de  singulis  entium  corporeo- 
rum  classibus,  eorum  naturam  expendendo ;  tertium  de 
effectibus  supermundanis,  seu  de  iis  operibus  qua?,  quam- 
vis  sensibilia  sint,  vires  tamen  creatas  superant. 

CAPUT  PKIMUM. 

De  Mundo  Visibili  Generatim  Lnspecto. 

284.  Rerum  summa  hsec  est;  primo  expendemus  quse- 
nam  sit  mundi  origo,  in  qua  tractanda  aliquid  de  Panthe- 
ismo  dicemus ;  agemus  deinde  de  fine  ad  quem  mundus 
creatus  est ;  demum  de  mundi  initio  aliquid  delibabimus. 

ART.   I.  —  DE  MUNDI   ORIGINE. 
§  1.  —  Praenotanda. 

285.  Philosophorum  sententise  circa  mundi  originem  ad 
tres  reduci  possunt ;  prior  recurrit  ad  existentiam  materise 
improductse ;  altera  mundum  ex  divina  substantia,  juxta 
pantheistarnm  placita,  derivat ;  tertia  mnndum  a  Deo  per 
creationem  provenire  affirmat.  Triplicem  hunc  originis 
modum  primum  declarabimus ;  deinde  thesim  statuemus, 
in  qua,  duabus  prioribus  sententiis  rejectis,  ostendemus 
mundum  nullam  aliam,  quam  per  veri  nominis  creationem, 
originem  babere  potuisse. 

286.  Priorem  sententiam  alii  alio  modo  defenderunt,  et 
adhuc,  pauci  tamen,  defendunt  philosophi.  At  omnes  isti 
modi  ultimo  reducuntur  ad  opinionem  Platonis  et  Ari- 
stotelis.  Ille  asseruit  materiam,  qua  mundus  constat,  in- 
genitam  esse ;  sed  modum  et  ordinem,  quem  mundus 
prsebet,  a  causa  intelligente,  nempe  Deo,  provenisse. 
Jux.ta  hanc  opinionem,  Deus  esset  formator,  non  autem 
creator  mundi.  Aristoteles,  e  contra,  ipsum  mundum 
improductum  esse  docuit ;  ita  ut  cum  materia  qua  con- 
stat,  tum  etiam  modus  quo  disponitur  vi  suse  natime 
existant.  Nos  inter  hsec  duo  minime  distinguemus  ;  quia 
si  probaverimus  materiam  improductam  esse  non  posse,  a 
fortiori  repugnare  dicendum  est  illud  quod  Aristoteles 
asseruit. 

287.  Nec  diversam  inibimus  viam  in  altera  opinione 
confutanda.  Pantheismi  licet  multiplices  sint  formse,  iis 
omnibus  idem  subest  fundamentale  dogma,  unicam  nempe 
esse  substantiam,  eamque  divinam.  Hinc  nominis  ratio. 
Paucis  tamen  potiores  pantheismi  formas  indicabimus, 
tum  quia  in  hanc  qusestionem  non  amplius  redire  intendi- 
mus,  tum  etiam  ut  melius  innotescat  systema  hoc  nihil 
esse  aliud  quam  absurditatum  congeriem.     Unde  la  forma 

explicat  mundi  originem  per  emanationem  transeuntem  a 
divina  substantia :  qnatenus  rerum  omnium  semina  ac 
materia,  ex  qua  res  constant,  in  divina  substantia  existere, 
extraque  ipsam  emitti  dicuntur.  Hanc  antiquissimam 
formam  apud  Indos  prsesertim  notam,  et  a  Pythagora  ejus- 
que  asseclis  scientificis  formulis  expressam,  media  aetate  e 
mortuis  evocarunt  Scotus  Erigena  et  Jordanus  Bruno. — 
2a  forma  explicat  originem  mundi  per  evolutionem  realem 
immanentem.  Hanc  etiam  antiquitus  cognitam,  sseculo 
XVII.  scientifico  apparatu  propugnavit  Baruch  Spinoza. 
Systematis  summa  in  eo  est  sita,  ut  unica  admittatur  sub- 
stantia,  necessaria,  lmproducta,  infmita,  cujus  duo  sunt 
attributa,  ccgitatio  et  extensio.  Hsec  substantia  agere 
necessario  dicitur,  sive  quatenus  cogitans  est,  sive  quate- 
nus  extensa;  quatenus  cogitans,  diversas  producit  cogi- 
tationum  series,  quse  sunt  diversae  hominum  mentes; 
quatenus  extensa  producit  corpora,  cum  omnibus  suis 
affectionibus.  Hinc  quae  videntur  entia  particularia  non 
sunt  nisi  modi  extensionis  et  cogitationis,  affectiones 
scilicet  illius  unicae  substantiae  ;  et  quoniam  affectiones 
substantiee  insunt,  patet  quid  intelligi  debeat  nomine  evo- 
lutionis  realis  immanentis. —  3a  forma,  consocians  pan- 
theismum  cum  idealismo,  explicat  mundi  originem  per 
evolutionem  immanentem  idealem ;  admittit  nempe  res 
nihil  esse  aliud  quam  idealia  pheenomena.  Quas  vicesista 
tertia  forma  subierit  longum  esset  expendere.  Systematis 
analysim  videre  potes  apud  Balmes,  vel  etiam  apud 
Tongiorgi  aut  Liberatore.  Nobis  satis  est  indicasse  omnes 
pantheismi  formas  in  eo  convenire  ut  unicam  substantiam 
admittant,  cujus  csetera  entia  non  sunt  nisi  modificationes 
aut  manifestationes. 

288.  Vera  doctrina  de  origine  mundi  continetur  creatio- 
nis  dogmate.  Creatio  communiter  demritw  piwductio  rei  ex 
nihilo.  Creatio  dicitur  productio :  id  enim  quod  fit,  non 
est  actu  antequam  fiat.     At  licet  id  quod  producitur  actu 

non  sit  antequam  fiat,  posset  tamen  alio  modo  esse ;  quod 
si  haberetur,  jam  procluctio  deficeret  a  ratione  creationis  ; 
quia  creatio  rem  producendam  nullo  modo  supponit ;  exclu- 
dit  nempe  nihilum  non  modo  sui  sed  etiam  subjecti.  Hinc 
vox  ex  niliilo  signincat  ex  nulla  prceexistente  materia;  qua- 
tenns  res  ex  toto  fit,  seu  totum  esse  rei  producitur.  Ut  hoc 
ipsum  melius  percipias,  animadverte  rem  productam  ad 
multiplicem  causam  referri  posse,  nempe  ad  efTectricem, 
cujus  virtute  existit ;  ad  exemplarem,  seu  ad  typum  aut 
ideam  in  mente  artificis  existentem,  juxta  quam  producitur ; 
ad  finalem,  seu  ad  id,  quod  agens  intendit;  et  ad  materia- 
lem  ex  qua  constituitur.  Aliis  verbis  quseri  potest :  quis 
rem  fecerit?  cur  eam  fecerit?  juxta  quem  typum?  ex  qua 
materia  ?  Illa  tria  in  omni  productione  reperiuntur ;  quid- 
quid  enim  fit,  causam  efficientem  habeat  oportet ;  quse 
causa,  si  intelligens  sit,  agere  nequit  quin  finem  aliquem 
sibi  proponat  et  rei  faciendee  ideam  habeat.  Ergo  ista  tria 
etiam  in  creatione  dantur.  Ergo  illud  ex  nihilo  non  ex- 
cludit  nisi  causam  materialem.  In  hoc  creatio  a  quacum- 
que  alia  effectione  differt ;  et  hsec  ratio  est  cur  dicatur 
etiam  productio  entis  in  quantum  est  ens ;  quia  si  quid 
prseexisteret,  illud  esset  ens ;  unde  res  non  produceretur 
in  quantum  est  ens. 

.  289.  Porro  difficultatem  nullam  facere  debet  particula 
ex.  Hsec  quamvis  aliud  per  se  siguificare  possit,  in  data 
definitione  nihil  aliud  importat  quam  ordinem  successio- 
nis  ;  scilicet,  fieri  ex  nihilo  idem  sonat  ac  non  fieri  ex  aliquo. 
Animadverte  tamen  illum  ordinem  successionis  non  esse 
realem,  sed  dumtaxat  secundum  modum  intelligendi  no- 
strum ;  nimirum  concipimus  ipsum  nihilum  ut  terminum  a 
quo  productionis  rei,  quaa  creatur.  Hinc  patet  creatio- 
nem  proprie  non  esse  mutationem,  quia  non  datur  subje- 
ctum  idem  in  utroque  termino ;  quod  si  auctores  quidam 
eam  ad  modum  mutationis  concipiant,  eorum  verba  expli- 
canda  sunt   juxta  ea   quse    dixiinus.      Quapropter,   juxta 

hanc  doctrinam :  causa  efficiens  mnndi  est  Deus  —  causa 
exemplaris  sunt  idese  divinae —  causa  finalis  est,  ut  postea 
dicetur,  Dei  gloria  et  hominum  felicitas —  causa  materialis, 
nulla.  Mundus  ex  non  existente  fit  existens  per  actum 
divinse  voluntatis ;  id  creatio  sonat.  His  declaratis,  proba- 
tiones  aggredimur. 

§2,—  Propositio. 
Origo  mundi  explicari  nequit  1.  per  existentiam  materioz 
improducto? ;    nec  2.  per  emanationem  a  divina  suhstantia, 
ut  volunt  Pantheistai ;  sed  explicari  debet  3.  per  productio- 
nem  rerum  ex  nihilo,  quod  intelligimus  nomine  creationis. 

290.  la  Paes.  Mundi  origo  explicari  nequit  recurrendo 
ad  hypothesim  materise  improductae,  si  hsec  admitti  nequit ; 
Atqui  materia  infecta  admitti  nequit.  Ergo  excludenda 
est  prima  hypothesis.     Nam  : 

1°.  Quod  est  finitum,  causam  suae  limitationis  habere 
debet;  Atqui  materia,  qua  mundus  constat,  est  finita; 
Ergo  causam  suae  limitationis  habeat  oportet ;  Atqui 
quod  pendet  ab  alio  quoad  limitationem,  ab  alio  quoad 
existentiam  independens  esse  nequit ;  Ergo  materia  pen- 
det  ab  alio  quoad  existentiam ;  Ergo  infecta  non  est. 
Nam  si  limitatio  non  repeteretur  ab  aliqua  causa,  a  mate- 
ria  distincta  et  diversa,  repetenda  foret  ab  ipsa  natura 
materise  ;  nullum  quippe  datur  medium ;  Atqui  provenire 
non  potest  ab  ipsa  natura  materise.  Si  enim  exinde  repe- 
teretur  limitatio,  deberet  esse  magnitudo  qusedam  determi- 
nata,  quae  prae  cseteris  cum  essentia  materise,  qua  talis, 
connecteretur ;  quod,  cum  dici  non  possit,  patet  determi- 
nationem  ab  efficiente  aliqua  causa,  a  materia  distincta, 
prodire  debere. 

2°.  Nullum  ens  habere  potest  prsedicata  contradictoria, 
siquidem  haec  se  mutuo  destruerent,  duplicique  diversa 
essentia  ens  constitui  supponerent ;  Atqui  id  eveniret  si 

materia  esset  infecta ;  Ergo  talis  esse  non  potest.  Revera 
esse  determinatum  ad  motum  et  quietem,  et  esse  ad  hsec 
ipsa  indifferens,  sunt  prsedicata  contradictoria;  Atqui  si 
materia,  ex  qua  mundus  constat,  improducta  esset,  id 
accideret ;  Ergo  si  materia  mundi  poneretur  improducta, 
haberet  prsedicata  contradictoria.  Minor  patet ;  nam 
quidquid  actu  est,  vel  est  in  motu  vel  est  in  quiete ;  ergo 
si  materia  necessario  esset,  ad  alterutrum  esset  essentialiter 
determinata ;  et  esset  simul  ad  alterutrum  essentialiter 
indifferens,  quia  motus  vel  quies  non  ingreditur  conceptum 
essentise  materise. 

3°.  Hoc  idem  argumentum  aliter  proponi  potest.  Nihil 
existere  actu  potest,  quin  habeat  determinatum  modum 
existendi;  Ergo  ens  quod  necessario  existit,  habet  necessa- 
rium  existendi  modum  ;  Atqui  quod  necessarium  est,  esse 
nequit  aliter  ac  est ;  Ergo  ens,  quod  necessario  existit,  trans- 
ire  nequit  ab  uno  modo  existencli  ad  alium  ;  Atqui  materia 
transire  potest,  et  continuo  transit,  ab  uno  ad  alium  exi- 
stendi  modum  ;  Ergo  materia  esse  nequit  ens  necessarium, 
atque  ideo  infecta,  siquidem  hsec  idem  sonant. 

291.  2a  Pars.  Systema  identitatis  universalis,  seu  pan- 
theismi,  repugnat  tum  experientise  tum  rationi ;  Ergo 
origo  mundi  quse  eo  inniteretur,  ut  absurda  est  rejicienda. 
Ac  primum  repugnat  experientise.  Nam  :  1°.  Experientia 
externa  nobis  exhibet  innumera  corpora  inter  se  distincta, 
proprietatibus  diversis  et  non  raro  oppositis  prsedita  •  quse 
proinde  substantiarum  diversarum  multitudinem  con- 
stituunt ;  Atqui,  admissa  identitate  universali,  singula 
corpora  ex  innumera  entium  multitudine,  quorum  unum- 
quodque  suam  habet  essentiam  et  existentiam,  in  unum 
subjectum  coalescerent ;  Ergo  systema  identitatis  univer- 
salis  contradicit  experientise  externse.  2°.  Non  minus 
internse  experientise  contradicit.  Nihil  enim,  sensu  intimo 
teste,  nobis  est  evidentius  quam  nos  — a)  propriam  habere 
individuationem,  qua  unum  quid  constituimus  ab  aliis  dis- 

tinctum  et  diversum  ;  nec  non — b)  propria  gaudere  per- 
sonalitate,  qua  nostri  juris  sumus,  habentes  in  nobis 
adaequatum  principium  operationum  nostrarum ;  nihilque 
ad  nos  pertinere  operationes,  qua3  in  aliis  entibus  locum 
habent;  —  c)  veraque  gaudere  libertate,  cujus  in  nobis 
existentiam  adeo  clare  percipimus  ut  de  ea  illi  ipsi,  qui 
dubitare  vellent,  dubitare  nequeant;  Atqui  his  omnibus 
aperte  systema  universalis  identitatis  contradicit;  Ergo 
hoc  systema  contradicit  experientise  internse. 

292.  Absurditas  autem  pantheismi,  tunc  appertissime 
rationi  apparet,  cum  oppositio  consideratur  inter  attributa 
Dei  ac  attributa  entium,  quae  rerum  universitatem  con- 
stituunt.  Nam  —  a)  rerum  universitas  est  evidenter  con- 
tingens  ;  quaBCumque  enim  in  ea  deprehendimus,  excludunt 
necessitatem  essencli ;  Atqui  Deus  est  ens  necessario  exi- 
stens,  ut  postea  probabitur,  et  ipsi  pantheistse  non  negant ; 
Ergo  idem  ens  esset  simul  necessarium  et  contingens.  —  b) 
Rerum  universitas  est  perfectionis  unclequaque  limitatse; 
multiplicem  habet  compositionem ;  continuis  subjecta  est 
mutationibus,  atque  ex  iis  capitibus  seterna  esse  non  po- 
test ;  Atqui  Deus  est  ens  infinite  perfectum,  et  ut  dicemus 
in  theologia  naturali,  simplicissimum,  immutabile  ac  aeter- 
num ;  Ergo,  admissa  universali  iclentitate,  iclem  ens  dici 
deberet  finitum  et  inflnitum,  mutabile  et  immutabile,  tem- 
poraneum  et  seternum,  quse  conceptuum  pugnam  involvunt. 
—  c)  Demum,  ut  alia  omittam  quae  in  cujusque  mentem 
veniunt,  admisso  pantheismo,  Deus  cognitionem,  felicita- 
tem,  sanctitatem  haberet  quales  hce  in  hominibus  sese 
manifestant ;  et  tamen  haec  omnia  haberet  modo  perfectis- 
simo  et  infmito.  —  Ex  paucis  his  satis  superque  intelligitur 
quoclnam  horribile  monstrum,  quoclque  humanse  mentis 
deliramentum  sit  pantheismus. 

293.  3a  Pars.  Paucis  hanc  absolvere  Hcet,  quia  ex 
dictis  sponte  fluit.  Nam  vel  mundus  clicitur  factus  vel 
infectus  ;  non  datur  medium  ;  Atqui  infectus  esse  nequit ; 

quia  si  materia  infecta  repugnat,  multo  magis  materia  cum 
tanto  et  tali  ordine  constituta,  qualem  mundus  prsebet, 
necessitatem  existendi  excludit ;  Ergo  mundus  est  factus  : 
Atqui  fieri  non  potuit  ex  aliquo  subjecto ;  quia  hoc  esset 
vel  aliqua  materia  infecta  vel  substantia  divina,  quae  duplex 
hypothesis  ex  dictis  rejicienda  est;  Ergo  mundus  ex  nullo 
praeexistente  subjecto  factus  fuit ;  Ergo  originem  habuit 
per  creationem. 


§  3.  — Qusedam  solvuntur. 

294.  Difficultates  plures  prseoccupavimus.  Petuntur 
enim — a)  aliae  ex  perverso  creationis  conceptu,  quasi  nos 
diceremus  nihilum  esse  subjectum,  ex  quo  res  fiant ;  unde 
peccant  ignoratione  elenchi.  —  />)  Desumuntur  alise  ex 
eo  quod  comprehendere  non  valeamus  quid  sit  creatio. 
Certe  actionem  creativam  nnita  mens  comprehendere  adae- 
quate  nequit ;  quid  tamen  ea  sit  sufricienter  cognoscimus, 
nec  in  creationis  idea  quid  repugnans  ostendi  potest. 
Ipsam  imaginatio  assequi  non  potest :  esto ;  sed  perperam 
imaginatio  in  medium  profertur,  cum  non  agitur  de  reprae- 
sentatione  corporea,  verum  de  ideali.  —  e)  Derivantur 
alise  ex  ignorantia  antiquorum  philosophorum,  quorum 
nullus  creationis  ideam  habuit;  contendunt  porro  hac 
idea  eos  destitui  non  potuisse,  si  ad  eam  ratiocinando  mens 
devenire  posset.  Concedimus  factum ;  facti  illationem 
negamus  ;  aliud  est  enim  illos  non  cognovisse,  aliud  eos- 
dem  cognoscere  minime  potuisse  mundum  originem  ha- 
buisse  per  creationem.  Licet  enim  ab  esse  ad  posse  detur 
illatio,  a  non  esse  ad  non  posse  logici  norunt  nullam  valere 
illationem.  Quare  his  omissis,  unum  vel  aliud  panthei- 
starum  argumentum  confutabimus,  quod  tyronibus  facere 
posset  difficultatem. 

295.  Obj.  la.  "  Deus  est  ens  infinitum ;  ergo  nulla  in  eo 
concipi  potest  negatio  nullusque  defectus ;  ergo  ipse  est 
tota  rerum  universitas.     Narn  si  quid  esset  ab  ipso  distin- 

etum,  jam  aliquid  deberet  de  ipso  nCgari,  atque  hinc  infini- 
tus  non  esset." —  Ita  Spinoza;  sed  haec  objectio  innititur 
absurdse  infiniti  notioni.  Nam  Deum  esse  infinite  perfe- 
ctum  non  significat  ipsum  esse  formalem  perfectionem 
eorum  omnium,  quae  sunt;  sed  significat  nullam  esse 
neque  existentem,  neque  possibilem  perfectionem  quae  in 
Ipso,  ratione  infinite  excellentiori,  non  reperiatur.  Infinita 
enim  perfectio  nexa  est  cum  necessitate  e-sendi ;  unde  non 
modo  non  identificatur  cum  perfectionibus  contingentibus, 
sed  has  necessario  secundum  eorum  realitatem  excludit. 
Unde  finitum  infinito  addi  nequit  ad  aliquid  majus  con- 
stituendum ;  nam  in  eo  casu  non  haberetur  quid  majus ; 
secl  haberentur  'plura.  Ut  habeantur  plura  sufficit  ut 
habeatur  unum  plus  unum,  sed  ad  habendum  aliquid 
majus  requiritur  ut  valor  plurium  coalescat  et  crescat  in 
intensitate ;  quod  ut  habeatur  plurium  perfectio  in  eodem 
genere  contineatur  oportet.  Id  contingere  in  nostro  casu 
nequit;  non  modo  quia  infinito  nihil  addi  possit,  verum 
etiam  quia  infinita  perfectio  non  sit  ejusdem  generis  ac  fini- 
ta.  Finitum  est  imitatio,  adumbratio,  expressio ;  sed  hsec 
continentur  in  alio  genere  quam  res,  quee  reprsesentatur. 
Sint  simul  rex  ejusque  minister ;  habemus  auctoritatem 
unius  et  alterius  ;  ergo  dantur  plura  subjecta  in  quibus 
auctoritas  residet ;  verum  complexus  ex  utraque  non  prse- 
bet  auctoritatem  majorem,  quia  auctoritas  ministri  est  re- 
prsesentatio  auctoritatis  supremi  gubernantis.  Haec  paulo 
fusius  declaravimus,  quia  pantheistee  multum  urgent  hoc 
argumentum. 

296.  Obj.  2a.  "  Entia  finita  nequeunt  esse  producta  ab 
ente  infinito.  111  a  enim  vel  contineri  dicuntur  in  ente 
infinito,  vel  secus ;  si  primum,  non  fuerunt  producta,  sed 
educta  ;  si  alterum,  quomodo  fuerunt  producta?  nemo  dat 
quod  non  habet."  —  Hoc  etiam  argumento  utitur  Spinoza  : 
sed  ex  dictis  jam  confutatum  fuisse  vides.  Ens  infinitum 
perfectionem  finitorum  in  se  continet,  non  formaliter,  sed 

eminenter  et  virtualiter.  Deus  formaliter  continere  nequit 
perfectiones  mixtas ;  simplices  vero  formaliter  continet, 
ita  tamen  nt  sint  depurataa  ab  illa  limitatione  et  imperfe- 
ctionibns  quas  quaevis  finita  perfectio  necessario  prsebet. 
Unde  perfectiones  infinitae  et  finitaa  nonnisi  analogice  con- 
veninnt  (n.  21..  4°).  Dicimns  saepe,  et  recte,  perfectionem 
etiam  infinitam  esse  cleterminatam,  sed  aliud  sonat  deter- 
minatio,  alind  limitatio;  illa  nnllam  imperfectionem  dicit: 
haec  imperfectionem  involvit ;  illa  cnm  omnimoda  perfe- 
ctione  consistere  potest;  hrec  secns.  Sic  intelligentia  cleter- 
minatio  qusedam  est,  quam  qni  possident  ab  entibus  irra- 
tionabilibns  discernuntur.  Sed  si  intelligentiam  spectes 
qure  non  se  extendit  ad  omne  verum;  qiue  a  vero  deficere 
potest;  qure  mnltum  potentise  ac  parnm  actualitatis  habet; 
ea  limitatio  et  imperfectio  est,  quia  negat  majorem  perfe- 
ctionem.  Unde  determinatio  non  est  synonimum  iimita- 
tionis;  omnis  quidem  liraitatio  determinatio  quaedam  est; 
non  autem  e  contra  omnis  determinatio  potest  limitatio 
dici. 

297.  Universalem  identitatem  sequenti  argumentatione 
evincere  conatur  Spinoza  ;  quam  referimus,  ut  occasio  detnr 
recolendi  qiue  in  Ontologia  diximus  agentes  de  substantia. 
Snbstantia,  inquit,  est  id  quod  est  in  se,  vel  icl  cujus  con- 
•ceptns  alterius  rei  conceptu  non  indiget  ut  possit  effor- 
mari ;  Ergo  unica  est.  Si  enim  unica,  non  esset,  alia,  quai 
supponitur,  vel  esset  infinita  vel  finita.  Infinita?  id  repu- 
gnat — infinitum  enim  unicum  est.  Erit  igitur  finita.  Si 
finita,  deberet  pendere  a  prima,  ab  infinita  scilicet;  si  peu- 
deret  a  prima,  jam  ab  illa  produceretur  :  si  ab  illa  produce- 
retur,  ab  ea  independenter  concipi  non  posset ;  si  concipi 
nequiret  independenter  a  prima,  jam  deficeret  a  rationc 
substautiaB,  ex  data  clefinitione.  Prseterea,  si  esset  a  primn 
distincta,  vel  eadem  vel  diversa  attributa  haberet.  Si 
eadem,  ergo  a  prima  non  clistingueretur :  si  diversa,  a 
prima  produci  non  posset ;  quia  si  substantia  prima  seu 

causa  non  liabet  attributa  eadem,  substantia  secunda,  seu 
effectus,  non  posset  a  prima  attributa  illa  recipere.  Ha3c 
ille,  licet  aliis  verbis.  —  Totum  hoc  corruit,  si  attendas  —  a) 
ad  genuinam  substantise  notionem.  Qua  posita,  sic  re- 
spondemus ;  substantia  est  id  cujus  conceptus  non  indiget 
alterius  rei  conceptu,  h.  e.  quatenus  absoluty  consideratur, 
conc. ;  quatcnus  consideratur  relative,  dist. ;  substantia 
non  indiget  conceptu  alterins  rei,  tanquam  subjecti  cui 
inhsereat  conc.  tanquam  cansaB,  a  qua  dependeat,  si  finita 
sit,  nego.  —  b}  Ca3tera  solves  ex  iis  quse  diximus  aliis 
difficultatibus  satisfaciendo. 

ART.   II. —  DE  FLNE  TOTIUS   CEEATIONIS. 

§  1. —  Praenotanda. 

298.  Non  instituitur  qusestio  utrum  Deus,  mundum 
creando,  finem  aliquem  habuerit ;  id  enim  patet  ex  eo 
quod  nullum  ens  intellectuale  agere  possit  quin  finem 
aliquem  intendat.  Quserimus  potius  quinam  ille  sit.  Evi- 
dens  porro  est,  ex  ipso  qusestionis  titulo,  nos  hic  agere  de 
fine  toti  creationi  prsestituto,  quin  attingamus  partiales 
fines,  qui  spectant  singulas  mundi  partes. 

299.  Finis  alius  est  operis,  alius  operantis.  Prior  est 
ille  ad  quem  res  natura  sua  ordinatur,  atque  ideo  intrinse- 
cus  rei  est ;  alter  vero  extrinsecus  est  atque  ordinationem 
ab  arbitrio  agentis  suscipit.  Isti  duo  fines  etsi  diversi, 
possunt  tamen  identificari,  ut  cum  quis  domum  eedificat 
ut  ipsam  inhabitet.  Hoc  posito,  mundum  creatum  esse 
idem  sonat  ac  eum  unice  existere  vi  voluntatis  divinse. 
Quare  cum  quseritur  quis  sit  creationis  finis,  quaestio 
spectari  potest  vel  ex  parte  volitionis  divinae,  vel  ex 
parte  mundi  voliti.  Si  spectetur  ex  parte  volitionis 
divinse,  finis  stricte  dictus  admitti  nequit.  Finis  enim  si 
stricte  accipiatur,  importat  rationem  causa3,  ipsam  volitio- 
nem    determinans ;   Atqui  volitio   divina   nullam   causam 

patipotest;  Ergo  moveri  nequit  fine  proprie  dicto.  Unde 
relate  ad  diviuam  volitionem  fhns  sumitur  late,  quatenus 
significat  motivum  seu  rationem  volendi ;  et  haec  est  divina 
bonitas,  objectum  princeps  amoris  divini,  cum  qua  omne 
bonum,  quando  existit,  necessario  connectitur.  Hoc  in 
duplicem  assertionem  resolvitur,  scilicet  divinam  volunta- 
tem  habere  rationem  volendi  aliquid,  et  istam  rationem 
esse  divinam  bonitatem.  Quare  de  fine  operantis,  si  juxta 
dicta  intelligatur,  tenendum  est  illum  non  distingui  a 
bonitate  divina. 

300.  De  hac  quaestione  non  agimus,  sed  quserimus 
quinam  sit  finis  huic  operi  divino  prsestitutus.  Duplicem 
esse  respondemus,  primarium  unum,  secundarium  alinm. 
Primarius  ille  dicitur  qui  primo  et  per  se  intenditur ; 
secundarius,  qui  cum  illo  colneret  et  etiam  ad  illum  diri- 
gitur.  Ad  rem  nostram  quod  spectat,  finis  primarius 
creationis  est  gloria  Dei  exterua ;  secundarius,  entium 
rationalium  perfectio  et  felicitas.  Utrumque  declaran- 
dum  : 

a)  Gloria  Dei  alia  est  interna,  alia  externa  et  utraque 
objectiva  vel  formalis.  Gloria  objectiva  interna  est  ipsa 
perfectio,  ipsa  excellentia  Dei,  ratione  cujus  dignus  est  ut 
cognoscatur  et  ametur ;  gloria  formalis  interna  est  coguitio 
et  amoiy  quem  Deus  habet  de  seipso.  Utraque  hgec  ab 
eeterno  infinite  possidetur ;  ergo  ad  eamdem  sibi  aut  pro- 
curandam  aut  augendam  Deus  agere  absurde  diceretur. 
Gloria  autem  objectiva  externa  est  excellentia  Dei  prout 
manifestatur  creaturis,  aut  in  iis  relucet,  quippe  quarum 
perfectiones  perfectionem  divinam  adumbrant ;  gloria  for- 
malis  externa  est  cognitio  et  ainor  quem  creaturas  habent 
de  Deo,  tum  in  hac,  tum  in  altera  vita.  Hic  est  ergo 
primarius  finis  mundo  preestitutus,  qui  solet  plerumque 
considerari  veluti  finis  operantis,  quatenus  nempe  qui 
opus  intendit,  vult  et  illud,  ad  quod  opus  ordinatur ;  et 
ita  ipsa  gloria  extrinseca    dicitur  non  modo  finis  operis, 

sed  etiam  finis  Dei  creantis.     Hoc  etiam  dicendum  est  de 
fiiie  secundario. 

5)  Perfectio  et  felieitas  creaturarum  est  finis  secunda- 
rius,  cum  priori  connexus  et  in  eo  inclusus.  Id  ita  Lessius 
declarat:  (de  Perf.  Divin.  lib.  14,  cap.  3,  n.  60)  "Summa 
Dei  gloria  externa  est  ipsum  a  nobis  perfecte  cognosci, 
amari  et  gustari  .  .  .  summum  nostrum  bonum  et  forma- 
lis  beatitas  est  Deum  videre,  amare,  gustare.  .  .  .  Itaque 
in  summa  Dei  gloria  formaliter  et  intrinsece  includitur 
summum  bonum  nostrum,  ita  ut  sine  illo  concipi  iiequeat ; 
et  hoc  ipso  quod  Deus  illam  gloriam  intendit  et  quserit, 
intendit  et  quserit  summum  bonum  et  commodum  nos- 
trum."  Unde  csetera  entia  creata  ad  liominem  immediate 
ordinantur-;  bomo  ad  Deum ;  et  quatenus  caetera  hominem 
juvant  ad  Deum  cognoscendum  et  amandum,  tota  creatio 
ultimo  ad  Deum  refertur.  Quare  homo  est  veluti  creatio- 
nis  pontifex,  vocem  praebens  caeteris  rebus  ut  per  ipsuni 
et  cum  ipso  Deum  glorificent.  Exinde  vides  non  necesse 
esse  ut  distincte  probetur  hic  alter  creationis  finis ;  pro- 
bare  sufficit  finem  primarium  ad  quem  condita  est  tota 
rerum  universitas,  esse  gloriam  extrinsecam  Dei. 

301.  Diximus  mundum  manifestare  clivinas  perfectio- 
nes ;  quaeritur  utrum  haec  manifestatio  sit  omnium  maxi- 
ma ;  quod  idem  est  ac  quaerere  num  hic  mundus  sit 
optimus  omnium.  Id  asseruit  Leibnitius.  Ad  hoc  pro- 
bandum  ita  procedit.  Deus  est  liber  in  creando,  sed 
libertate  antecedente,  non  consequente  ,  h.  e.  antequam 
Deus  decernat  creare  mundum,  liber  est  eum  creare  vel 
secus ;  nulla  necessitate  tenetur;  sed  si  mundum  creare 
libere  velit,  debet  creare  optimum.  Debet  quippe  creare 
muiidum  qui  conveniat  attributis  sapientiae  et  potentiae 
siue  ;  Atqui  non  conveniret  si  noii  esset  omnium  possibi- 
lium  optimus  ;  Ergo  omnium  optimus  esse  debet.  Qua> 
nam,  addit,  ratio  sufticiens  esse  posset,  cur  imperfectum 
perfecto  piceferret  ?    certe  nulla ;    maxima  e  contra  datur 

ratio  cur  creet  perfectissimum  mundum,  utpote  qui  con- 
sonans  ipsius  sapientiae  atque  perfectioni.  Nec  Leibnitium 
movent  defectus  quos  mundus  praebet;  perfectio  enini 
alicujus  operis,  non  ex  partibus,  veruni  ex  proportione  et 
ordine  totius  dijudicanda  est.  Si  ista  theoria  abjecta  non 
est,  est  certo  erronea  pnoindeque  rejicienda. 

302.  Diximus  etiam  finem  mundi  secundarium  esse 
hominem ;  quaeri  igitur  posset  utrum  mundus  creatus 
fuerit  praecipue  propter  hominem.  Distinctione  est  opus. 
Si  nomine  mundi  venit  globus  terraqueus,  nullum  datur 
dubium  quin  propter  liominem  fuerit  productus.  Is  enim 
est  habendus  ut  finis  operis  qui  percipit  utilitatem  ex  illo, 
et  sine  quo  non  haberet  rationem  sufficientem  ;  Atqui  ita 
se  habet  globus  terraquens  respectu  hominis;  Ergo  pro- 
pter  ipsum  factus  est.  At  si  nomine  mundi  venit  rerum 
universitas,  non  possumus  cum  eadem  certitudine  respon- 
dere.  Tenent  quidam  astra  et  stellas,  non  secus  atque 
globum  hunc  nostrum,  habitari ;  pro  majori  vel  minori 
probabilitate  quam  hsec  opinio  dicitur  habere,  minorem  vel 
majorem  probabilitatem  habebit  opinio,  quae  hominem 
facit  finem  secundarium  totius  universi.  Rem  expendere 
non  vacat. 

§  2.—  Propositio. 

Statuto  discrimine  inter  finem  operis  et  finem  operantis, 
asserimus  finem  operis  seu  termini  creationis,  si  primario 
spectetur,  esse  1.  gloriam  Dei  extrinsecam ;  eamque  2.  in 
determinato  perfectionis  gradu. 

303.  la  Paes.  Deus,  utpote  sapientissimus,  nequit  agere 
absque  fine  qui  sit  se  dignus,  seu  dignitatis  infinitse ; 
Atqui  relate  ad  terminum  integrum  creationis,  nullus 
alius  finis  dignitatis  infinitse  adesse  potest,  praeter  Deum 
ipsum  :  nam  csetera  sunt  finita ;  Ergo  finis  integrae  crea- 
tionis  nequit    aliquid   esse    prseter    Deum ;    Atqui   Deus 

nequit  intendere  bonum  aliquod  intrinsecum,  quia  est 
infinitus;  Ergo  lioc  bonum  est  extrinsecum ;  Atqui  nul- 
lnm  aliud  bonum  extrinsecum  possumus  concipere  relate 
ad  Deum,  nisi  cognitio  et  amor  quem  entia  creata  habent 
de  ipso ;  Ergo  Deus  debet  agere  ut  sese  aliis  communi- 
cando  cognoscatur  et  ametur;  Atqui  in  ista  cognitione  et 
amore  formaliter  consistit  gloria  externa  Dei ;  Ergo  lisec 
gloria  externa  est  finis  toti  creationi  prsestitutus. 

304.  Porro  lioc  bonum  extrinsecum  Dei  conjungi  cum 
bono  intrinseco  creaturarum  non  est  curprobetur;  con- 
stat  ex  prsenotatis ;  sed  quseri  potest  utrum  lioc  bonum 
intrinsecum  creaturae  ita  sit  ejus  bonum,  ut  eam  perficiat 
propter  se,  et  ab  ipsa  creatura  ut  proprium  bonum  possi- 
deatur.  ISTam  bonum  creaturse  cujusvis  duplici  in  diffe- 
rentia  est ;  aut  est  in  ipsa  non  propter  ipsam,  si  illa  est 
essentialiter  medium;  aut  est  in  ipsa  propter  ipsam,  si  illa 
est  finis.  Jamvero  illa  creatura  quae  est  capax  cogno- 
scendi  et  fruendi  bono  quo  pollet,  potest  haberi  ut  finis, 
illa  quae  capax  non  est  cognoscendi  ac  proinde  fruendi, 
non  potest  haberi  ut  finis.  Ergo  si  Deus  creat  entia 
capacia  cognoscendi  sui  boni,  et  operandi  propter  ipsum, 
et  conquiescendi  in  eo,  tunc  bonum  ea  perficit  et  est  vere 
eorum  bonum.  Atqui  probavimus  bonum  extrinsecum 
Dei  esse  cognitionem  et  amorem,  quod  non  potest  habere 
locum  nisi  in  creaturis  intellectualibus;  Ergo  bonum  ex- 
trinsecum  Dei  cum  bono  intrinseco  creaturae  connectitur, 
quia  residet  in  creaturis  capacibus  sui  boni.  Insuper  quod 
arctiori  vinculo  connectitur  utrumque  boniun,  elucet  ex 
eo  quod  creatura  rationalis  non  potest  melius  perfici, 
neque  majori  bono  potiri,  quam  exercendo  facultates  suas 
circa  nobilissimum  et  praestantantissimum  objectum,  vide- 
licet  cognoscendo  et  amando  Deum ;  Atqui,  ut  ssepe  dixi- 
mus,  ista  cognitio  et  iste  amor  est  bonum  extrinsecum 
Dei ;  Ergo  bonum  extrinsecum  Dei  cum  bono  intrinseco 
creaturae  connectitur. 

305.  Exinde  vides  quid  respondendum  sit  illi  quaestioni, 
in  qua  petitur  utrum  Deus  potuerit  creare  entia  mate- 
rialia,  entibus  intelligentibus  minime  creatis.  Responsio 
negativa  esse  debet;  nam  gloria  externa  Dei  non  potuis- 
set  obtineri  per  sola  materialia.  Hinc  inutiliter  produce- 
rentur.  Vel  enim  essent  propter  se  vel  propter  aliud ;  non 
propter  se,  quia  capacia  non  sunt  cognoscendi  boni  sui 
eoque  fruendi ;  non  propter  aliud  quia  ex  hypothesi  sola 
existerent.  Ergo  si  Deus  non  potuisset  creare  materialia, 
nulla  creata  intelligentia,  id  esset  non  propter  defectum 
potentise,  sed  ob  rei  indignitatem. 

306.  2a  Pars.  Asseritur  in  hac  altera  parte  manifesta- 
tionem  divinarum  perfectionum  esse  in  quodam  gradu 
determinato,  ac  proinde  mundum  ontologice  spectatum 
non  esse  omnium  absolute  optimum.  Quare  agitur  1°  de 
mundo  ontologice  spectato;  unde  nec  quaestio  est  de  divina 
operatione,  quae  mundum  producit ;  nec  de  fine  ad  quem 
producitur.  Divina  enim  operatio  optima  et  perfectissima 
est,  siquidem,  ut  dicetur  alibi,  est  ipsa  Dei  substantia ; 
finem  autem  ex  dictis  patet  esse  omnium  prsestantissi- 
mum.  Agitur  2°.  de  manifestatione  absolute  optima  quae 
scilicet  ea  sit  ut  nulla  major  esse  possit ;  non  autem  de 
manifestatione  relative  optima ;  nimirum  non  inquiritur 
utrum  hie  mundus  optimus  sit  ad  eum  gloriae  externse 
gradum  attingendum,  quem  Deus  per  hunc  mundum 
obtinere  intendit.  Hoc  omnino  affirmandum  est,  quia 
Deus  innnite  sapiens  et  potens  cum  sit,  non  potuit  non 
eligere  illa  media,  quse  aptiora  sunt  ad  fmem  consequen- 
dum. 

307.  His  limitibus  coarctata  qusestione,  error  Leibnitii 
patet;  repugnat  quippe  perfectionibus  divinis  ac  conse- 
quenter  ipsi  naturse  entium  creatorum.  Nam  creaturae 
nihil  aliud  sunt  quam  adumbrationes  quaedam  perfectio- 
num  divinarum  (n.  184.);  Ergo  si  manifestatio  illa  esset 
omnium   possibilium  maxima,  jam  perfectio  divina  perfe- 


218  COSMOLOGIA, 

ctissime  exprimeretur  per  mundi  hiijus  creationem,  ac  pro- 
inde  perfectio  creata  increatam  aequaret ;  falsuin  conse- 
quens  ;  ergo  falsum  est  antecedens —  Prseterea  Leibnitius 
non  is  est  qui  neget  Dei  potentiam  esse  infinitam ;  Atqui 
infinita  non  esset  si  non  posset  mundum  alium  ontologice 
perfectiorem  producere  ;  Ergo  potest;  quod  si  non  admit- 
tatur,  negari  simul  debet  Dei  potentiam  esse  innnitam, 
vel  affirmari  opus  productum  infmitum  esse.  —  Nec  dica- 
tur  qusedam  esse  quae  possunt  quidem  fieri  vel  non  fieri  a 
Deo,  sed  si  ea  libere  facere  Deus  velit,  aliter  facere  non 
possit.  Sic  Deus  potuisset  hominem  non  creare,  sed  non 
potuit  eumdem  creare  ratione  destitutum.  Optime  qui- 
dem,  sed  unde  hoc  profluit?  Certe  ex  eo  quod  contra- 
rium  repugnat.  Quis  autem  dicat  mundum  alium  hoc 
nostro  ontologice  perfectiorem,  repugnantiam  involvere? 
Id  non  modo  nullam  involvit  repugnantiam  sed  etiam 
maxime  est  rationi  consentaneum.  Mundus  omnium  opti- 
mus  est  chimaera ;  dicit  creaturam  cui  nihil  addi  possit ; 
scilicet  ens  essentialiter  fmitum  evaderet  hoc  ipso  in- 
finitum. 

AftT.   III.  —  DE  MUNDI  INITIO. 
§  1.  —  Prsenotanda. 

308.  Dupliciter  hsec  quaestio  moveri  potest :  vel  quate- 
nus  investigatur  quantum  temporis  elapsum  sit  ab  exordio 
mundi,  vel  quatenus  expenditur  utrum  mundus  creatus 
sit  ab  aeterno.  Haec  altera  quaestio  duplici  etiam  modo 
spectari  potest,  nimirum  vel  quserendo  utrum  mundus  de 
facto  creatus  fuerit  ab  aeterno,  vel  utrum  ab  aeterno  creari 
potuerit.,  Nobis  de  secunda  quaestione,  priori  modo  intel- 
lecta,  sermo  erit.  Prior  quaestio  potius  geologica  est,  vel 
etiam  theologica ;  aliquid  tamen  vel  de  hac  in  antecessum 
dicemus. 

309.  Mundi  aetatem  non  aliter  quam  a  posteriori  colli- 

gere  possumiis,  et  quidem  nonnisi  ex  factis  geologicis. 
Quamvis  enim  nobis  prsesto  sit  historia  Mosaica,  in  qua 
muncli  eflectio  describitur,  et  juxta  quam  non  ultra  octo 
annorum  millia  mundi  initium  recedere  posse  videtur ; 
tamen  res  ex  eo  incerta  manet,  quod  non  constet  utrum 
dies  genesiaci  accipiendi  sint  tanquam  dies  civiles  viginti 
quatuor  liorarum,  aut  veluti  epochce  qusedam  multorum 
annorum.  Utrumque  sensum  probabilem  dicunt  catholici 
auctores  non  pauci,  atque  id  ex  ipsa  narratione  mosaica 
alii  alio  modo  conficiunt.  Immo  auctor  quidam  recens 
alio  omnino  modo  explicat  verba  illa  Genesis  ipsiusque 
opinio  probabilitate  non  caret.  (Cf.  Dublin  Review, 
1881.) x  Quare  ut  aliquid  hac  de  re  statuatur,  non  ex 
historia,  sed  ex  factis  geologicis  argumenta  desumenda 
sunt. 

310.  His  innixi,  philosophi  recentiores  non  pauci  sen- 
tentiae  subscribunt,  quse  tenet  mundum  multo  antea  exti- 
tisse  quam  homo  creatus  fuerit;  ac  proinde  mundi  antiqui- 
tatem  valde  remotam  esse,  licet  temporis  initium  adamus- 
sim  nequeat  definiri.  Argumenta  autem  ad  suam  opinio- 
nem  probandam  desumunt  ex  statu  liquido  vel  aeriformi 
quem  terra  primitus  habuisse  videtur ;  ex  quo  ad  statum 
solidum,  quem  acquisivit  antequam  eam  homo  incoleret, 
transire  non  potuit  nisi  multa  millia  annorum  fuerint 
elapsa.  —  Arguunt   etiam   ex   variis   stratis   quae  in   terrse 

1 "  The  first  thirty-four  verses  of  the  Bible  are  a  Sacred  Hymn,  record- 
ing  the  consecratiou  of  each  day  of  the  week  to  the  memory  of  one  or 
other  of  the  works  dons  by  the  true  God,  Creator  of  heaven  and  earth,  in 
opposition  to  a  custom,  established  by  the  Egyptian  priests,  of  referring 
the  days  of  the  week  to  the  sun,  the  moon,  and  planets,  and  of  conse- 
crating  each  day  of  the  month  to  the  memory  of  false  deities.  .  .  . 
When  it  is  said  that  certain  works  were  performed  on  certain  days 
of  the  week,  nothing  more  is  implied  than  that  those  days  are  conse- 
crated  to  the  memory  of  the  works  referred  to.  .  .  .  A  day  means  the 
space  of  twenty-four  hours  in  this  as  in  other  portions  of  the  writings  of 
the  same  author."  Sic  auctor  ipse,  cl.  Episcopus  Clifford.  ( Vide  Dublin 
lieview,  January,  April,  1883.) 

visceribus  reperiuntur,  quorum  efformatio  multo  longius 
tempus  requirit  qnam  quod  admitti  possit,  si  dies  gene- 
siaci  viginti  quatuor  horarum  durationem  importent.  —  Non 
dissimile  derivant  argumentum  ex  fossilibus  ad  regnum 
vegetale  vel  animale  pertinentibus,  quae  vegetalia  et  ani- 
malia  longam  annorum  seriem  requisiverunt  ut  in  statum 
lapideum  abire  potuerint.  Haec  ipsorum  potiora  argu- 
menta  sunt ;  niliil  tamen  certi  ex  his  colligi  potest.  Pri- 
mum  enim  facto  innititur,  quod  geologi  quidam,  iique 
maximi,  inficiantur;  quales  sunt  Bischof,  Lyell,  aliiqne. 
Secnndum  et  tertium  argumentum  innituntur  factis  veris 
quidem,  sed  qua3  certum  fundamentum  nun  praebent  con- 
clusionibus  exinde  derivatis.  Constat  quippe  vegetalia  et 
animalia  lapidescere  aliquanclo  non  diuturno  temporis 
intervallo ;  atque  insuper  certum  non  est  adducta  phaeno- 
mena  explicanda  esse  per  naturse  vires,  regulari  et  ordina- 
rio  modo  operantes ;  ex  eo  quod  admitti  debeant  terrae 
variae  perturbationes,  quae  naturae  opera  accelerare  potu- 
issent  (Cf.  Mazzella,  De  Deo  Creante).  Quare  res  incerta 
manet,  atque  incerta  forsan  semper  manebit.  Attamen 
hoc  non  impedit  quominus  sententia  haec  probabilis  sit ; 
immo  nobis  videtur  altera  probabilior. 

311.  Ut  nunc  ad  quaestionem  alteram  accedamus,  quae 
hujus  articuli  propria  est,  diximus  jam  illi  duplicem  subesse 
sensum  ;  respicit  alter  factum,  alter  possibilitatem  seterna? 
creationis.  De  hoc  altero  philosophi  disputant ;  sunt  qui 
dicunt  repugnantiam  seternse  creationis  per  rationem  pro- 
bari  non  posse ;  suut  qui  posse  autumant.  Asserunt  illi 
nihil  repugnare  ex  parte  Dei,  siquidem  vis  creativa  seterna 
est;  nec  aliquid  repugnare  ex  parte  creaturae,  siquidem 
etiamsi  numquam  non  existere  res  dicenda  foret,  semper 
tamen  suum  esse  ab  alio  reciperet.  Possibilitatem  seternae 
creationis,  ut  dixi,  alii  negant ;  immo  S.  Bonaventura 
(2.  Sentent.  Dist.  la.)  eo  processit  ut  diceret  "id  adeo  esf 
contra  rationem,  ut   nullum   philosophorum,  quantumvis 

parvi  intellectus,  crediderim  hoc  posuisse."  Haec  senten- 
tia  apud  recentiores  philosophos  communior  est,  eamdem- 
que  inter  antiquiores  defenderunt  Albertus  Magnus,  To- 
letus,  Petavius,  Gerdilius  aliique  plures.  Arguunt  autem 
ex  eo  —  a)  quod  prseter  dependentiam  ab  alio,  creatio 
dicat  novitatem  essendi ;  —  b)  quod  successio  sit  de  ratione 
durationis  creatse; —  <?)  quod  omnis  creata  duratio  incre- 
menti  sit  capax;  quse  omnia  initium  dicunt,  proindeque 
limitem,  Certe  nos,  duobus  praesertim  postremis  argu- 
mentis,  non  videmus  quid  serio  opponi  possit.  Quid- 
quid  sit,  thesis  nostra  spectat  potius  factum  seternae 
creationis. 

312.  Mundum  sempiternam  habuisse  existentiam  ad- 
miserunt  philosophi  illi  antiqui,  qui  mundum  infectum 
esse  putarunt ;  quosque  jam  confutavimus.  Verum,  prae- 
ter  illos,  alii  sunt  qui  creationem  admittunt,  quocumque 
modo  eam  explicent,  et  simul  tenent  mundum  semper 
extitisse.  Inter  hos  eminet  Cousinius,  philosophus  gal- 
lus.  Suam  sententiam  a  posteriori,  ut  patet,'  probare  non 
possunt ;  neque  revera  probare  conantur ;  quia  experientia 
hoc  ipso  quod  necessario  limitata  est,  ad  id  adducere  nequit 
quod  limitationem  omnem  actualem  excluderet,  cujusmodi 
esset  sempiterna  mundi  existentia.  Quare  a  priori  rem 
conficiunt :  nimirum  ex  eo  mundum  semper  fuisse  derivant, 
quod  semper  debuerit  esse ;  eumque  semper  esse  debuisse 
ex  eo  depromunt  quod  sempiternam  mundi  existentiam 
cum  divinis  attributis  necessario  connexam  esse  ponant. 
Ut  de  revelatione  sileamus  quse  certo  erroneam  hanc  senten- 
tiam  esse  docet,  philosophicis  argumentis  eam  aggrediemur. 

$  2.  — Propositio. 
1.  Argumentis    quce   afferuntur   ad   sempiternam   mundi 
existentiam  probandam,  nullum  esse  valorem  ratio  probat. 
Hoec  porro,  si  rite  consulatur,  2.  omnem  removet  dubitationem 
circa  temporalem  mundi  existentiam. 

313.  la  Paks.  Mundum  semper  extitisse  derivant  vel 
ex  immutabilitate  Dei,  vel  ex  Ipsius  agendi  vi,  vel  ex  boni- 
tate  :  quatenus  nempe,  nisi  admittatur  sempiterna  mundi 
existentia,  Deus  mutaretur,  non  esset  absolute  et  essen- 
tialiter  causa,  nec  polleret  infinita  bonitate  ;  Atqui  nulli 
ex  Lis  argumentis  subest  valor;  Ergo  argumentis,  quse 
arTeruntur  ad  sempiternam  mundi  existentiam  probandam, 
nullus  subest  valor.     Revera  : 

«)  eatenus  temporalis  mundi  existentia  divinse  immuta- 
bilitati  contradiceret,  quatenus  novitas  rerum  necessario 
involveret  novitatem  divini  actus ;  Atqui  rerum  novitas 
non  involvit  novitatem  divini  actus ;  Ergo.  Nam  probe 
distinguendum  est  inter  actum  creativum  ejusque  termi- 
num  extrinsecum ;  actio  creativa  seterna  est,  terminus  cre- 
ationis  temporaneus;  seu  Deus  ab  seterno  vult  ut  mundus 
hoc  vel  illo  tempore  existat.  Unde  licet  mundus  eo  tem- 
pore  existere  incipiat,  quo  Deus  decrevit,  Deus  semper 
voluit  ut  mundus  eo  tempore  existeret  et  non  alio.  Quod 
paucis  expre^ssit  S.  Augustinus  in  opere  de  Civitate  Dei 
(Lib.  XII.  c.  17)  inquiens  :  "  Potest  Deus  ad  opus  novum, 
non  novum,  sed  sempiternum  adhibere  consilium." 

5)  Exinde  constat  et  aliud.  Deum  esse  causam  abso- 
lutam  dupliciter  intelligi  potest.  Si  hoc  significet  Deo 
necessario  competere  vim  creativam,  verum  est ;  sed  ex  eo 
nullum  potest  argumentum  desumi  ad  id  probandum  quod 
adversarii  contendunt.  Si  e  contra  accipiatur,  ut  Cousi- 
nius  revera  id  accepit,  pro  eo  quod  Deus  necessario  aliquid 
producere  debeat,  id  certe,  si  verum  esset,  invicte  probaret 
sempiternam  mundi  existentiam  ;  sed  id  verum  dici  nequit. 
quia  absurdum  est.  Hoc,  ut  alia  omittam  quae  alterius 
sunt  loci,  evincitur  ex  ipso  conceptu  causae  absolutae. 
Nam  causa  absoluta  illa  solummodo  dici  potest  quse  nul- 
lam  dependentiam  nullamque  necessariam  relationem  vi 
suse  naturas  habet  ad  rem  aliam  ;  Atqui  id  negandum  esset 
de  Deo,  si  necessitaretur  ad  aliquem  effectum  producen- 

dum  ;  Ergo  Deus  esset  et  non  esset  causa  absoluta.  Unde 
necessitas  omnis  agendi  ad  extra  a  Deo  est  removenda, 
Iieet  in  Eo  vis  agendi  infinita  admitti  debeat. 

c)  Demum  ex  eo  quod  Deus  sit  infinite  bonus  non  moclo 
non  deducitur  mundum  debuisse  semper  existere ;  sed 
immo  deducitur  contrarium.  Nam  si  mundi  creatio  neces- 
saria  non  sit,  sempiterna  mundi  existentia  necessaria  dici 
nequit ;  Atqui  ratio  ipsa  infinitse  bonitatis  nos  adducit  ad 
negandam  necessitatein  creationis ;  Ergo  ex  ratione  infi- 
nitse  bonitatis  non  modo  non  probatur  sempiterna  mundi 
existentia,  sed  immo  probatur  contrarium.  Hac  enim 
infinita  bonitate  admissa,  omnis  demitur  ratio  cur  Deus  in 
aliquod  objectum,  a  Se  distinctum,  possit  necessario  ten- 
dere.  Nec  juvat  effatum  quo  bonum  dicitur  esse  diffusivum 
sui.  Nam  communicatio  haec  sequitur  naturam  entis  quod 
bonum  dicitur,  eique  consentanea  esse  debet ;  Ergo  sicut 
ens  necessarium  necessario  se  communicat,  sic  ens  liberum 
libere ;  Ergo  Deus  ens  liberrimum,  si  per  creationem  se 
creaturis  communicet,  communicatio  ha3c  ab  Ipsius  arbitrio 
pendere  dicenda  est;  proindeque  non  modo  posset  non 
fieri,  sed  si  fiat,  ut  revera  facta  fuit,  fieri  potest  quando  et 
quomodo  Deus  ipse  vult. 

314.  2a  Pars.  Mundus  non  semper  fuit,  si  eumdem 
semper  fuisse  repugnat ;  Atqui  plura  argumenta  hanc  re- 
pugnantiam  evincunt.     Nam : 

a)  quod  successivum  est  nequit  esse  absque  initio;  Atqui 
duratio  existentia?,  quse  huic  mundo  competit,  est  succes- 
siva  ;  Ergo  haec  duratio  nequit  non  habere  initium  ;  Atqui 
initium  non  haberet  si  mundus  semper  extitisset;  Ergo 
non  semper  extitit.  In  successivis  enim  in  infinitum  pro- 
cedi  non  potest :  quia  si  ultimum  a  penultimo,  et  hoc  ab 
alio  pendeat,  nisi  primum  ponas,  nec  ultimum  ponere  po- 
teris;  Atqui  ubi  datur  primum,  ibi  datur  initium,  ut 
patet ;  Ergo  duratio  successiva  esse  nequit  sine  initio ; 
Atqui   evidens   est  mundi  durationem   esse   successivam : 

siquidem  instantia  continuo  fluxu  se  suscipiunt;  Ergo 
stat  conclusio. 

£>)  Si  mundus  semper  extitisset,  haberemus  tempus  ini- 
tio  destitutum ;  falsum  consequens ;  Ergo  mundus  non 
semper  fuit.  Tempus  nequit  esse  praeteritum,  nisi  fuerit 
futurum ;  Atqui  tota  collectio  dierum  quae  huc  usque 
fiuxit  est  prseterita ;  Ergo  haec  eadem  collectio  fuit  ali- 
quando  futura ;  Atqui,  admissa  sententia  adversariorum, 
tota  dierum  collectio  non  potuit  esse  futura.  Nam  id 
quod  nunquam  inccepit,  hoc  ipso  quod  semper  fuit,  dici 
nequit  aliquando  non  fuisse.  Ergo  collectio  dierum,  qui 
huc  usque  fluxerunt,  praeterita  dici  nequiret ;  Atqui  prae- 
terita  de  facto  est ;  Ergo  aliquando  inccepit  et  hoc  ipso 
mundus  initium  habuit.  —  Porro  quando  dicimus  totam 
dierum  collectionem  fuisse  aliquando  fnturam,  non  asseri- 
mus  tempus  aliquod  reale  illi  praecessisse,  sed  verba  illa 
referenda  sunt  ad  tempus  imaginarium  seu  ideale  (n.  180). 
Aliis  verbis,  quando  dicimus  tempus  aliquando  non  fuisse, 
illud  aliquando  intelligi  potest  tam  de  tempore  reali,  quam 
de  ideali.  Si  de  reali,  sensus  est  tempus  non  semper  fuisse  ; 
si  de  ideali,-  significat  nos  concipere  tempus  possibile  ante- 
quam  inciperet  tempus  reale. 

c)  Quod  infinitum  est  pertransiri  nequit  nec  concipi 
majus,  secus  non  haberet  omnia  quae  haberi  possunt,  ac 
propterea  infinitum  non  foret;  Atqui  si  mundus  semper 
fuerit,  duo  ista  poni  deberent;  Ergo  non  semper  fuit. 
Nam  numerus  annorum  qui  elapsus  est  in  jam  habita 
mundi  duratione,  vel  dicitur  finitus  vel  infinitus ;  non 
datur  medium,  relate  ad  id  de  quo  agimus.  Finitus  dici 
nequit,  si  hypothesis  sempiternae  mundi  existentiae  retine- 
atur.  Ergo  est  infinitus.  Atqui  haec  duratio  jam  praete- 
riit ;  Ergo  infinitum  esset  pertransitum.  —  Praeterea  haec 
ipsa  duratio  fieret  quotidie  major,  quia  aliquid  novi  quo- 
tidie  adderetur;  Ergo  haberemus  infinitam  durationem 
infinita  duratione  majorem  :  quod  repugnat,  siquidem  con- 

cipi  nequit  aliquid  inflnito  majus.  —  Diximus  hac  in  re  nul- 
lum  dari  medium  inter  finitum  et  infinitum.  Quodnam 
illud  esset?  num  duratio  indefinita?  at  haec  actu  finita 
est,  potentia  tantum  infinita ;  hinc  respicit  illud  quod  erit, 
non  id  quod  jam  fuit. 


CAPUT  SECU^DUM. 

De  Mundanis  Corporibus  Spectatim. 

315.  Ex  mundanis  corporibus  alia  nulla  gaudent  vita : 
ut  suut  inorganica  omnia ;  alia  vita  pollent,  sed  omnium 
infima :  cujusmodi  sunt  vegetalia  ;  alia  vivunt  et  sentiunt : 
hrec  sunt  animalia;  alia  demum  et  intelligentia  prsedita 
sunt :  homo.  Jamvero  de  homine  specialis  tractatio  datur  ; 
hic  de  tribus  prioribus  agendum  et  expendendum  est  quae- 
nam  eorum  sit  natura.  Hinc  triplex  capitis  articulus ; 
quibus  quartum  addemus,  naturam  spatii  et  loci  expen- 
dentes. 

ART.  I.  —  DE   NATURA  CORPOEIS   INORGANICI. 

§  1. —  Brevis  systematum  expositio. 

316.  Qusestionem  valde  difncilem  aggredimur,  magna- 
que  obscuritate  obvolutam.  Ea  semper  philosophorum 
ingenium  exercuit,  nec  eamdem  ab  omnibus  accepit  solu- 
tionem.  Systemata  omnia  ad  tria  praecipua  revocari  pos- 
sunt,  nempe  systema  atomicum,  systema  dynamicum  et 
systema  scholasticum.  Primum  corpora  sola  realitate  ex- 
tensa  constare  ponit ;  alterum  solis  viribus  simplicibus ; 
tertium  duplici  principio  ea  coalescere  dicit,  quse  vocantur 
materia  et  forma.     Pauca  de  singulis. 

317.  Atomismi  summa  in  eo  est,  ut  corpora  coalescere 

dicantur  primitivis  quibusdam  corpusculis  extensibus  et 
indivisibilibus,  quae  propterea  atomi  vocantur.  Dogma 
hoc  fundamentale  omnibus  atomismi  formis  subest  — 
plures  enim  dantur  —  at  cum  explicauda  venit  corporum 
inorganicorum  varietas,  alii  alio  deflectunt.  Hiuc,  inter 
alia,  habemus  atomismum  mechanicum,  et  atomismuin 
chimicum.  Atomismus  mechanicus,  saltem  ut  a  recentio- 
ribus  propugnatur,  diversitatem  corporum  repetit  vel  a 
diversitate  figurie  aliorumque  accidentium,  quibus  atomi 
inter  se  differunt ;  vel  a  diversis  modis  quibus  atomi  ag- 
gregantur.  Aggregatio  porro  ista,  juxta  eosdem  systematis 
defensores,  fit  per  quemdam  motum  a  causa  extrinseca 
inditum,  a  Deo  nempe.  Unde  nullam  isti  agnoscunt 
essentialem  vim,  quse  atomorum  sit  propria.  Id  insuffi- 
ciens  aliis  videtur,  qui  proinde  atomismum  chimicum  pro- 
pugnant.  Retinent  quippe  corporum  ultima  elementa  esse 
atomos  extensas  et  indivisibiles,  sed  eas  diversa  natura 
praeditas  ponunt  pro  corporum  diversitate ;  et  insuper  eas 
coalescere  asserunt  per  vires  quasdam,  quse  ab  eadem  ex- 
tensa  materia  profluunt  eique  intrinsecse  sunt.  Ut  prse- 
cipua  systematis  capita  magis  explicite  indicemus,  haec 
addimus.  Docent  chimici  —  a)  corpora  dividi  in  simplicia 
et  mixta;  haec  in  corpora  diversae  naturae  resolvi  possunt,  illa 
secus  ;  —  b)  corpora  simplicia  constare  ex  particulis  homo- 
geneis,  in  quas  ultimo  dividi  possunt,  quse  proinde  atomi 
primitivae  vel  moleculse  appellantur ;  mixta  vero  resultare 
ex  unione  simplicium  molecularum  quse  heterogenese  sunt; 
—  6-)  in  atomis  ipsis  extensionem  etvim  resistendi  reperiri, 
tanquam  proprietates  essentiales ;  —  d~)  atomos  primitivas 
homogeneas  uniri  vi  cohaesionis ;  heterogeneas  autem  vi 
affinitatis ;  —  e)  ex  diversis  cohsesionis  vel  affinitatis  gradi- 
bus  rationem  reddi  distinctionis  in  solida,  liquida  et  aeri- 
formia. 

318.  Dynamicum  vocatur  systema  eorum,  qui   tenent 
corpora  conflari  ex  substantiis  simplicibus,  quas  monades 

seuunitates  appellant.  Antiquitus  cognitum,  systema  hoc 
fuit  sub  alia  forma  a  Leibnitio  renovatum ;  secl  parum 
mentes  devicit  donec  Rogerius  Boscowich,  S.  J.,  illud  a 
quibusdam  contradictionibus  purgavit.  Accesserunt  et 
alii  ad  illud  magis  magisque  probabile  reddendum.  Ad 
hos  pertinet  ipse  Kantius.  Dabimus  hic  illum  modum 
explicandi  svstema,  qui  huic  magis  favet  Quare  corpora 
eonnari  dicuntur  ex  elementis  inextensis,  homogeneis,  vi 
attractiva  et  repulsiva  prseditis.  Per  vim  repulsivam 
partes  a  partibus  distant;  sed  si  sola  haec  daretur,  partes 
istse  dispergerentur,  ac  totum  nunquam  efTormarent. 
Quominus  id  eveniat,  impedit  vis  attractiva ;  quae  etiam, 
si  sola  operaretur,  omnes  partes  in  unum  punctum  con- 
vergerent.  Extensio  ergo  provenit  ex  harum  virium  con- 
flictu ;  ex  quo  etiam  cum  corporum  varietas,  tum  eorum- 
dem  proprietates  sunt  repetendae.  Ratio  praecipua  syste- 
matis  in  eo  est,  quod  nisi  corporis  elementa  ponerentur 
inextensa,  possent  adhuc  dividi  in  partes;  ergo  non  esseut 
ultima ;  Ergo  ut  ultima  esse  valeant,  clebent  esse  inextensa, 
quod  systema  clynamicum  praastat. 

819.  Systema  Scholasticum,  ex  Platone  et  Aristotele 
clepromptum,  preeclarissiini  philosophi  admiserunt,  et 
aclhuc  admittunt.  Ut  id  quantum  satis  est  evolvamus,  haec 
subjicimus. 

1°.  Juxta  systema  scholasticum  —  a)  substantia  corporis 
physici  constat  duplici  elemento,  materia  prima  etforma 
substantiali.  Materia  est  realitas  quaedam  indifferens  ad 
haec  vel  illa  corpora  constituencla  ;  forma  est  realitas  sim- 
plex  quae  materiam  constituit  in  aliqua  determinata  specie 
corporis. — b~)  Utrumque  elementum  incompletum  est 
ratione  substantiae,  quae  ex  utriusque  junctione  consurgit. 
—  <?)  Alterutrum  sine  altero  existere  nequit.  Materia 
existere  nequit  sine  forma,  quia  quidquid  existit,  determi- 
natum  est ;  ipsa  autem  in  se  spectata  indifferens  est,  ut 
diximus;    forma   autem   existere    nequit   sine    materia  — 

loquimur  liic  de  corpore  inorganico  tantum  —  quia  hoc  ipso 
quod  ejus  munus  sit  materiam  actuare,  hac  deficiente, 
existens  concipi  nequit.  —  oV)  Extensio  et  activitas  com- 
positi  proprise  sunt,  ab  eoque  profiuunt ;  si  autem  quaeri- 
tur  quid  corpus  habeat  prsecise  ratione  materise,  quid 
ratione  formae,  respondemus  ratione  illius  habere  exten- 
sionem,  ratione  hujus  activitatem.  —  e)  Demum  materia 
est  homogenea  in  omnibus  corporibus,  quia  corpora  quae- 
libet  in  eo  conveniunt,  quod  sint  extensa,  et  extensio 
radicitus  ex  materia  pullulat ;  forma  e  contra  diversa  est 
pro  corporibus  specie  diversis,  quia  diversa  activitate 
gaudent. 

2°.  Juvat  conceptus  materige  et  formae  fusius  declarare 
et  locutiones  vel  definitiones  quasdam  adhiberi  solitas 
expendere.  Dixit  Aristoteles  materiam  primam  "neque 
esse  quid,  neque  quantum,  neque  aliud  quidpiam,  quibus 
ens  constituitur."  Hoc  idem  sonat  ac  materiam  esse  ex  se 
indiflerentem  ad  haec  vel  illa  corpora  constituenda.  Unde 
illis  verbis  non  denegatur  quaecumque  realitas  de  materia, 
ut  quidam  dicunt  systematis  scholastici  irrisores ;  sed 
negatur  eam  realitatem  contineri  in  aliqua  determinata 
entis  specie,  eamdemque  asseritur  esse  in  potentia  ad  ea 
omnia,  quibus  rei  essentia  constituitur  et  determinatur. 
Hoc  eodem  sensu  materia  dicitur  esse  pura  potentia,  non 
quidem  respectu  cujuscumque  realitatis  in  genere,  sed 
solummodo  respectu  specierum  determinatorum  corporum. 
Unde  materia  concipienda  est  ut  subjectum  primum  cujus- 
libet  formae ;  quam  in  se  recipit,  et  a  qua  determinatur. 

3°.  Forma,  ut  diximus,  est  realitas,  quae  materiam  deter- 
minat  in  aliqua  specie  entitatis.  Hinc  vocari  solet  actus. 
primus  materiae.  Dicitur  actus  materiae,  non  quatenus 
hoc  nomen  significat  operationem,  verum  quatenus  transfer- 
tur  ad  illud  significandum  per  quod  materia  actu  habet 
id,  ad  quod  habendum  est  in  potentia.  Hic  autem  actus 
dicitur  primus  quia  per  ipsum   materia  recipit  esse  sub- 

stantiale  seu  esse  corporis,  quod  certe  primum  est. 
Forma  liaec  substantialis  distinguitur  a  forma  accidentali, 
quas  materise  advenit,  jam  in  aliqua  determinata  specie 
corporis  constitutse.  Forma  est  principium  activitatis  in 
corpore ;  hinc  in  mutationibus  substantialibus  datur  novae 
forrnae  productio,  materia  eadem  remanente ;  quia  novum 
corpus  diversam  a  priori  prsebet  activitatem.  Quoniam 
novum  corpus  non  producitur,  nisi  illud  ex  quo  produci- 
tur  corrumpatur  vel  alteretur,  illa  eadem  agentia,  quae 
sunt  causa  alterationis  vel  corruptionis,  sunt  etiam  causa 
novae  formae,  ad  quam  materia  corporis  alterati  vel  cor- 
rupti  est  in  potentia. 

320.  Qnae  hic  paucis  iiulicavimus,  optime  evoluta  repe- 
ries  apud  P.  Liberatore,  in  opere  pnesertim  de  Composito 
Hiunano.  Inter  recentiores  omnino  eminet  in  liac  qua> 
stione  declaranda  eademque  defendenda  contra  cliimicorum 
prassertim  aggressiones.  Superest  ut  sj^stema  scholasticum 
argumentis  muniamus;  id  prsestabimus  in  sequenti  para- 
grapho.  Objectiones  conati  sumus  praeoccupare  in  ipsa 
expositione  systematis;  plura  de  iis  dicemus,  quando  unio 
animse  cum  corpore  agetur  explicanda. 

§2—  Propositio. 

Essentia  corporis  pliysici  neque  in  sola  realitate  extensa, 
ut  volunt  Atomistoe ;  neque  in  elementis  inextensis  potext 
consistere,  juxta  id  quod  Dynamici  asserunt ;  sed  constat 
duobus  principiis  substantialibus  et  inter  se  realiter  dis« 
tinctis,  quo3  vocamus  materiam  primam  et  formam  substan- 
tialem. 

321.  Prob.  1°.  Ad  cognoscendum  qusenam  sint  princi- 
pia,  quae  rei  alicujus  essentiam  constituunt,  attendendse 
sunt  ejusdem  rei  proprietates  quae  illam  manifestant. 
Jamvero  corpora  se  nobis  praebent  extensione  et  activitate 
prsedita ;  id  experientia  constat.   Atqui  activitas  procedere 

nequit  ex  eodem  principio,  uncle  manat  extensio  ut  ponunt 
atomismi  defensores ;  et  extensio  nulla  evacleret,  si  ele- 
nieiita  simplicia  dynamismi  admitterentur ;  Ergo  duo 
admitti  debent  principia  in  corporibus,  unum  extensionis, 
alterum  activitatis ;  Atqui  principium  uncie  manat  ex- 
tensio  est  materia,  et  principium  unde  profluit  activitas 
est  forma ;  Ergo  essentia  corporis  physici  ex  materia  et 
forma  constare  diceuda  est.     Nam  : 

a)  Proprietates,  quse  habent  characteres  oppositos,  ne- 
queunt  emergere  ex  eodem  principio,  secus  principium 
idem  a  semetipso  esset  diversum  ;  Atqui  characteres 
extensionis  sunt  oppositi  characteribus  activitatis ;  Ergo 
extensio  et  activitas  ab  eodem  principio  originem  ducere 
nequeunt.  Quocl  enim  natuia  sua  tendit  acl  rem  multi- 
plicandam  et  scindendam  in  partes,  characteres  certe 
oppositos  illi  praebet  quod  icl  habet  proprium  ut  unitatem 
in  ipsam  rem  inducat ;  Atqui  illucl  primum  extensio,  hoc 
alterum  activitas  praebet;  Ergo  extensionis  et  activitatis 
oppositi  sunt  characteres ;  Ergo  utraque  ab  una  eademque 
realitate  provenire  nequeunt;  Ergo  atomismus  contradicit 
proprietatibus  quas  corpora  manifestant;  atque  ideo  es- 
sentia  corporis  physici  in  sola  realitate  extensa  constitui 
nequit.  —  Quod  si  activitas  nulla  essentialis  esse  corpori 
dicatur,  juxta  aliam  atomismi  formam,  non  vitabitur  con- 
traclictio ;  tum  quia  experientia  et  ratio  clocent  corpora 
esse  et  esse  oportere  activa,  secus  non  possent  se  nobis 
manifestare  ;  tum  etiam  quia  non  posset  explicari  unitas 
corporis,  siquidem  materia  ex  se  non  est  principium  uni- 
tatis,  sed  multiplicationis. 

6)  Admisso  autem  dynamismo,  nequit  explicari  ex- 
tensio.  Nam  in  hoc  systemate  nihil  aliud  admittitur 
praeter  unitates  simplices  ex  quibus  corpora  conrlari 
dicuntur ;  Atqui  ex  collectione  unitatum  simplicium, 
haberi  nequit  aliquid  quod  non  sit  simplex ;  Ergo  admisso 
dvnamismo  nequit  explicari  extensio.     Frustra  recurritur 

acl  vires  attractivas  et  repulsivas.  Per  has  tunc  posset  ex- 
teusio  explicari,  cum  ea,  quse  se  attrahuut  et  repellunt, 
aliquam,  quantumvis  minimam  et  inchoatam,  habent  ex- 
tensionem  ;  Atqui  hac  unitates  illae  omnino  destituuntur  ; 
Ergo.  Prseterea  in  hoc  systemate  neque  attractio  neque 
repulsio  concipi  possunt,  nisi  admittatur  actio  in  distans ; 
Atqui  actionem  in  clistans  repugnare  probavimus  (n.  271); 
Ergo  non  modo  per  eas  vires  extensio  constitui  nequit, 
sed  ne  concipi  quidem  potest  earum  virium  exercitium. 

322.  Peob.  2°.  Dantur  in  mundo  mutationes  substan- 
tiales ;  siquidein  ex  quibusclam  corporibus  alia  rlunt  a 
primis  specifice  diversa,  ut  constat  ex  proprietatibus 
diversis  quas  proebent  corpora,  in  quee  alia  mutantur ;  At- 
qui  mutationes  substantiales  concipi  nequeunt  uisi  admit- 
tautur  illa  omnia  qiue  ad  id  requiruntur ;  Ergo  illa  omnia 
admitti  debent ;  scilicet  aliquid  substantiale  quod  remauet 
idem,  secus  corpus  ex  toto  produceretur ;  aliquid  substan- 
tiale  quod  recedit;  et  aliquid  iterum  substantiale  quod  de 
novo  incipit  esse.  Atqui  admisso  systemate  vel  atomico 
vel  dynamico  nihil  tale  ponitur;  et  e  contra  admisso 
systemate  scholastico  illa  omnia  habentur ;  Ergo  hoc  ad- 
mitti,  illa  rejici  debeut.  Quod  mutationes  substantiales 
iu  systemate  scholastico  explicari  valeant,  patet  ex  prse- 
notatis ;  superest  ut  probemus  in  aliis  duobus  eas  expli- 
cari  non  posse. 

a)  Mutationes  substantiales  non  explicantur  in  atomi- 
smo.  Juxta  hoc  systema  terminus  a  quo  et  terminus  ad 
quein  idem  substantialiter  perseverant ;  illud  quod  adve- 
nit  et  recedit,  est  quid  tantummodo  accidentale,  quidquid 
istud  dicatur  esse ;  Atqui  aliquid  accidentale  quod  recedit 
vel  aclvenit  non  potest  unum  corpus  reddere  specitice 
diversum  ab  alio ;  et  tamen  specifice  diversum  probant 
esse  proprietates  quas  unum  prse  altero  habet ;  Ergo  in 
atomismo  reddi  ratio  nequit  mutationum  substantialium. 

6)  Non    secus   se    habet   res   in    dynamismo.      Omnia 

auctores  isti  explicant  per  vires  attractivas  et  repulsivas. 
Hoc  posito,  qusero  in  quo  corpus  novum  differat  ab  eo  ex 
quo  mutatur.  Non  sane  differentia  peti  potest  ex  diversi- 
tate  elementorum  simplicium,  quia  in  isto  systemate  omnia 
homogenea  ponuntur;  et  recte,  siquidem  omnia  gaudent 
iisdem  proprietatibus  essentialibus.  Ergo  clifferentia  peti 
debet  ex  cliverso  moclo  quo  vires  attractivae  et  repnlsivse 
agunt.  Hic  autem  ipse  diversus  agendi  moclus  in  nullo 
alio  consistere  potest,  quam  in  gradu  majori  A7el  minori 
quo  exercentur.  Quomodo  ex  isto  majori  vel  minori 
gradu  attractionis  et  repulsionis,  quod  est  aliquicl  acci- 
dentale,  exurgit  novum  corpus,  novis  proprietatibus 
pollens,  a  primo  specifice  diversum  ?  Habemus  effectum, 
cujus  nulla  assignatur  causa  sufficiens.  Quum  ergo  mu- 
tationes  substantiales  negari  nequeant,  et  hae  veram  expli- 
cationem  in  solo  systemate  scholastico  habeant,  corpora 
ex  materia  et  forma  constare  dicenda  sunt. 

323.  Prob.  3°.  Qui  systema  scholasticum  rejiciunt,  et 
atomismum  vel  dynamismum  admittunt,  qua  demum  ra- 
tione  suum  systema  invehunt?  Alii  dynamismum  profi- 
tentur,  potissimum  quia  admittere  nequeant  ultima  cor- 
poris  elementa  esse  extensa;  quippe  qu£e  ulterius  dividi 
possent  ideoque  ultima  non  essent.  Atqui  argumentum 
hoc,  quantum  satis  est,  solvitur  in  systemate  scholastico. 
Nam  licet  extensum  in  se  spectatum  possit  ulterius  semper 
dividi,  tamen  divisibilitatis  terminum  habet  non  ratione 
materiee,  verum  ratione  formae,  quae  requirit  determinatam 
quantitatem.  Hinc  si  materia  existere  posset  sine  forma. 
nihil  impecliret  quominus  ulterius  valeret  dividi.  Qua? 
responsio,  si  connectatur  cum  argumentis  supra  adductis, 
non  moclo  rem  sufficienter  explicare  nobis  videtur,  sed 
etiam  rationem  praebet  cur  extensio  in  abstracto  ulteriorem 
semper  patiatur  divisibilitatem.  Hoc  autem  fundamentum 
omnino  aclimitur,  ut  patet,  in  systemate  dynamico.  —  Ato- 
mistse  e  contra   suo   systemati    adhserent   propterea   quia 

optime  in  suo,  nullo  modo  in  scholastico  explicentur  phse- 
nomena  naturalia.  Quantum  veritatis  haec  assertio  habeat, 
dicta  patefaciunt.  Omnia  praeclare  atomismus  explicat,  et 
tamen  non  explicat  quid  sit  ipsum  corpus,  cujus  phaeno- 
mena  explicanda  suscipit ;  vel  ita  explicat  quid  sit  corpus 
ut  ipsis  phaenomenis  extensionis,  activitatis,  conversio- 
numque  corporum  satis  aperti  contradicat.  Nullam  porro 
esse  pugnam  inter  scholasticum  systema  et  principia  phy- 
sices  et  chimise,  quse  ex  veris  factis  legitime  deducuntur, 
patet  non  modo  ex  eo  quod  multi,  iiqui  optimi,  scientiarum 
naturalium  cultores  systemati  illi  adhsereant;  sed  etiam 
ex  eo  quod  nullum  certum  factum  huc  usque  habeatur, 
cujus  ratio  dari  nequeat  quin  systema  materise  et  formae 
rejiciatur. 

ART.    II. — DE   NATTJRA   CORPORIS    VIVENTIS    SED 

NON    SENTIENTIS. 

§  1.  —  Praenotanda. 

324.  Praeter  corpora  inorganica,  organica  dantur  in  mun- 
do,  quae,  secus  ac  illa,  vita  gaudent.  Porro  ad  hanc  notio- 
nem  vitae  enucleandam,  notamus  fieri  non  posse  ut  vita  a 
motu  praescindat ;  duo  haec  adeo  connexa  sunt  ut  absentia 
motus  in  corpore  humano,  ut  infallibile  mortis  argumen- 
tum  habeatur ;  illiusque  praesentia,  ut  infallibile  vitae 
indicium.  Ergo — a)  vita  in  motu  reponenda  est.  —  Eo 
tamen  non  absolvitur  vitse  conceptus;  licet  enim  nulla 
detur  vita  in  corpore  quin  detur  motus,  potest  corpus 
hunc  habere  et  illa  destitui.  Sic  si  cadaveri  vis  extrin- 
seca  applicetur,  per  quam  motus  quidam  producantur, 
non  ideo  illud  vivere  putamus,  ut  vivere  non  putamus 
aquas  fluentes  aliaque  hujusmodi.  Ergo  —  5)  non  omnis 
motus  vitam  constituit,  sed  ille  tantum  cujus  principium 
intrinsecum  sit  viventi.  —  Aliud  tamen  adhuc  desideratur, 
siquidem  etiam  in  entibus  non  viventibus  potest  motus  a 

principio  intrinseco  provenire.  Sic  vis,  qua  radios  sol 
evibrat,  intrinseca  illi  est,  quin  tainen  sol  vita  clonari 
dicatur ;  et  ratio  est  quia  motus  ille  11011  remauet  in  ipso 
agente,  sed  externum  habet  terminum.  Ergo —  c)  praeter 
principinm  motus  intrinsecnm,  vita  postulat  ut  actio  in 
ipso  agente  remaneat.  Hinc  sapienter  ab  antiquis  vita 
dictafuit;  activitas  qua  ens  seipsum  movet ;  nomen  motus 
extpndentes  ad  significandam  quamcumque  actionem  im- 
manentem.  Quare  —  d)  vita  in  actionis  immanentia  re- 
ponenda  est. 

325.  Vita  autem  considerari  potest  in  actu  primo  vel  in 
actu  secundo.  Per  vitam  in  actu  secundo  intelligitur 
qiuecumque  actio,  qiue  a  viventibus  procedit  modo  supra 
explicato,  quseque  propterea  dicitur  vitalis ;  quare  actio 
vitalis  et  actio  immanens  idem  sonant,  nisi  quod  haec  illius 
naturam  patefacit.  Vita  in  actu  primo  est  principium 
operationum  immanentium,  unde  est  ipsum  esse  viventis. 
Ad  rem  S.  Thomas  (Summa  la  2*  q.  3  a.  2.)  "Vita 
dicitur  dupliciter ;  uno  modo  ipsum  esse  viventis ;  alio 
modo  ipsa  operatio  viventis,  secundum  quam  principium 
vitse  in  actum  reducitur." 

326.  Pro  majori  vel  minori  perfectione,  qua  actio  inima- 
nens  pollet,  ipsa  vita  est  magis  vel  minus  perfecta.  Hinc 
triplex  vitae  gradus :  vita  vegetativa,  sensitiva,  et  intellectiva. 
Prior,  omnium  infima,  in  plantis  habetur ;  altera  perfectior 
in  animalibus,  et  priorem  etiam  conjunctam  habet ;  tertia 
in  homine  quatenus  rationalis  est,  qui  duabus  aliis  non 
destituitur  ob  conjunctionem  animse  cum  corpore.  Vita 
intellectiva  supremum  in  uno  Deo  attingit  gradum,  qui 
proinde  est  essentialiter  vita.  Quamquam  hic  non  aga- 
mus  nisi  de  vita  vegetativa  plantarum,  attamen  rationem 
indicabimus  cur  alia  majorem  prse  alia  perfectionem 
habeat.  Id  provenire  diximus  ex  ipsa  actionis  immanen- 
tia.  Actio  enim  immanens  duo  importat,  principium  sci- 
licet  et  terminum  intrinsecum ;  quo  perfeetins  hoc  alicui 

competit,  eo  perfeetius  in  eo  invenitur  vita.  Jamvero  1°. 
quamquam  plantis  principium  actionis  sit  intrinsecum,  illse 
tamen  non  determinantur  ad  agendum  ex  aliqua  cogni- 
tione,  qna  omnino  destitnuntur.  Haec  cognitio  datur  in 
animalibus ;  eigo  ex  lioc  capite  perfectior  in  his  quam  in 
illis  reperitur  vita.  At  aniinalia  finem  propter  quem 
agunt  non  apprehendunt ;  ens  intelligens  finem  cognoscit 
^jusque  consequendi  gratia  activitatem  exerit;  Ergo  in 
eo  perfectior  quam  in  animalibus  vita  dici  debet.  2°. 
Idem  evincitur  ex  altero  actionis  immanentis  elemento. 
Nam  actio  recipitur  quidein  in  ipsa  planta  totaliter  con- 
siderata,  sed  non  in  ipsa  facultate  a  qua  procedit ;  in  ani- 
malibus  e  contra  facultas  ipsa  est  actionis  subjectum;  sic 
visio  recipitur  in  ipsa  facultate  visiva  a  qua  procedit. 
Aliquid  tamen  perfectius  habetur  in  vita  intellectiva. 
Facultas  enim  sensitiva  est  facultas  compositi;  intelle- 
ctiva,  animse  solius ;  ergo  dum  illius  actio  recipitur  simul 
in  anima  et  corpore,  istius  in  anima  tantum ;  atque  ideo 
immanentia  actiouis  perfectior  est,  quia  est  magis  intrin- 
seca  principio  a  quo  procedit.  Id  clarius  alibi  explicabi- 
tur.  3°.  Exinde  ratio  repetitur  cur  vita  perfectissima  sit 
in  Deo  tantum :  quia,  quum  Dens  sit  ens  absolute  inde- 
pendens  et  ita  simplex  ut  operationis  principium  sit  ipsa 
sua  essentia,  in  Ipso  duo  illa,  qiue  actio  immanens  secum 
fert,  plenissime  et  perfectissime  habentur. 

327.  Quum  hoc  in  loco  vegetalia  sola  expendamus,  defi- 
nitio  illa  vitse  ad  hanc  entium  classem  coarctanda  est.  Ad 
id  pnestandum  immanentia  actionis  retineri  debet  ut 
genus ;  cui  differentia  quredam  specifica,  ex  plantarum 
operationibus,  seu,  ut  eas  vocant,  functionibus  desumpta 
addatur  oportet.  Jamvero  vegetalium  functiones  ad  tres 
possunt  revocari ;  ad  eas  scilicet  per  quas  vel  suum  esse 
conservant,  alimentorum  assimilatione  ;  vel  magnitudinem 
acquirunt,  quse  cujusque  propria  est ;  vel  semetipsa  repro- 
ducunt,  individua  sibi  similia  generando,  seu  producendo 

semen  ex  quo  similis  naturse  individuum  habetur.  Hinc 
vis  nutritiva,  augmentativa,  generativa  constituunt  poten- 
tias  vegetalium  proprias,  earumque  exercitio  sui  conserva- 
tionem,  augmentationem  et  reproductionem  consequuntur. 
Sunt  quiclam  moderni  Naturalistse  qui  duos  tantum  fun- 
ctionum  ordines  agnoscunt,  nutritionis  nempe  et  genera- 
tionis ;  re  non  dissentiunt,  siquidem  priori  duplex  distin- 
ctum  munus  assignant.  Immo  non  desunt  qui  omnia  ad 
vim  reproductivam  seu  generativam  reducunt,  tum  quia 
hsec  principalior  est,  tum  etiam  quia  duas  alias  necessario 
supponit.  Revera  planta  non  producit  aliquid  sibi  simile, 
nisi  mediantibus  alimentis  quse  sibi  continuo  assimilat ; 
ergo  habemus  viin  nutritivam ;  innuitur  praeterea  vis 
augmentativa,  quia  planta  non  proclucit  semen  per  quod 
propagatur,  nisi  clebitam  evolutionem  acquisiverit.  His 
declaratis  intelligimus  cur  vita  vegetativa  clefmiatur :  acti- 
vitas  qua  corpus  organicum  se  nutrire,  augere  et  reproducere 
potest. 

328.  Circa  hsec  nulla  fere  datur  dissensio  inter  auctores  ; 
dissensio  incipit  quanclo  inqujrunt  quoclnam  sit  illud  per 
quod  vegetalia  functiones  has  peragant ;  seu,  aliis  verbis, 
quodnam  sit  Adtale  principium  plantarum.  Aliquod  vitce 
principium  esse  in  plantis  nemo  negat,  nec  negare  potest, 
nisi  effectum  ratione  sufficiente  destitutum  ponat ;  sed  alii, 
circa  iclem,  aliud  sentiunt.  Opiniones  omnes  prosequi 
non  est  instituti  nostri ;  cluse  tamen  sibi  examen  merent : 
quarum  altera  affirmat  principium  illud  resultare  ex  viri- 
bus  mechanicis  et  chimicis,  prouti  hse  sub  organismi  condi- 
tionibus  operantur;  altera  tenet  principium  vitale  planta- 
rum  esse  quicl  clistinctum,  formam,  scilicet,  substantialem, . 
quae  corpori  tribuit  simul  esse  corporis  et  esse  viventia. 
Priorem  illam  sequuntur  ii  prsesertim  qui  formas  substan- 
tiales  horrescunt ;  posteriorem,  scholastici  fere  omnes  post 
Aristotelem  et  Divum  Thomam.     Hunc  ducem  nos  seque- 

mur ;  ideoque  hanc  alterara  opinionem  philosophicis  argu- 
mentis  confirmare  aggredimur. 

§  2.  — Propositio. 

Activitas,  qua  corpus  organicum  se  nutrire  augere  et  pro- 
pagare  potest,  repeti  nequit  ab  entitate  viribusque  materioe 
utcumque  hos  temperentur ;  sed  provenit  a  principio  quodam 
simplici  ab  entitate  viribusque  materiai  distincto,  quod  est 
ipsius  forma  substantialis. 

329.  Si  vita  plantarum  resultaret  ex  viribus  chimicis  et 
mechanicis  utcumque  temperatis,  ex  ista  diversa  tempera- 
tioue  et  mixtione  derivanda  esset  differentia  quse  inter 
entia  utriusque  regni  existit;  Atqui  exinde  derivari  nequit 
differentia  quse  viget  inter  regnum  organicum  et  inorgani- 
cum ;  Ergo  vitain  plantis  non  resultat  ex  viribus  chimicis 
et  mechanicis  materise.  Nam  elementa  materialia  quovis 
modo  componantur,  nisi  quid  essentialiter  diversum  iis 
accedat,  semper  eamdem  essentiam  prsebent.  Ergo  si  ex 
his  ipsorumque  viribus  proveniret  vita  vegetalium,  hsec, 
spectata  essentia,  non  difTerent  a  corporibus  inorganicis; 
Atqui  illa  ab  his  quoad  essentiam  differunt;  Ergo. 

a)  Revera  illa  entia  quoad  essentiam  differunt,  quorum 
actiones  sunt  specifice  diversa? ;  Atqui  actiones  viventium 
specifice  differunt  ab  actionibus  non  viventium ;  Ergo  ab 
his  illa  quoad  essentiam  differunt.  Minor  generatim  pro- 
batur  ab  ipsa  actionis  immanentia.  Actio  quippe  imma- 
nens  a  transeunte  specifice  differt,  ut  patet;  Atqui  vege- 
talia,  hoc  ipso  quod  vita  gaudent,  actionis  immanentis 
capacia  sunt,  et  e  contra  inorganica  corpora  hac  capacitate 
destituuntur  ;  Ergo  organicorum  et  inorganicorum  actiones 
specifice  differunt. 

6)  Quod  clarius  adhuc  patebit,  si  nutritio,  augmentatio 
et  generatio  speciatim  spectentur.  Certe  nulla  actio  ma- 
terise  inorganicse  conferri  potest  cum  nutritione,  quse  requi- 

rit  ut  alimenta  absorbeantur,  dissolvantur,  et  transformen- 
tur  in  substantiam  illius  corporis  organici,  quod  ea  sibi 
assimilat.  Idem  clica,s  de  augmentatione  qua3  nutritionem 
consequitur ;  et  prsesertim  de  generatione,  quae  ita  ad 
viventia  pertinet,  ut  impossibile  sit  eam  a  non  vivente 
haberi.  Qusenam  sunt  aut  mechanicse  aut  chimicse  vires, 
huic  efrectui  producendo  pares  ? 

e)  Vanum  est  dicere  id  haberi  ex  mixtione  et  combina- 
tione  virium  ;  verba  haec  sunt  quse  nihil  explicant.  Nam 
vires  pbysicae  et  mechanicae  quocumque  modo  permiscean- 
tur,  numquam  se  attollere  possunt  supra  conditionem  suae 
naturae  ;  Atqui  constat  ex  dictis  actiones  vegetalium  supe- 
riores  esse  actionibus  naturae  inorganicae,  immo  et  ab  his 
specifice  diversas ;  Ergo  si  vita  vegetalium  explicari 
nequit  per  vires  physicas  in  se  spectatas,  ne  per  harum 
quidem  combinationem  explicari  poterit. 

330.  Acldam  et  aliucl  argumentum  quod  non  leve  pon- 
clus  habet.  Mhil  magis  compertum  est  quam  quod 
scientifici  homines  arte  sua  proclucere  non  possint  aliquod 
corpus  quocl  vitales  functiones  exerceat.  Id  ipsi  non  diffi- 
tentur,  et  si  clifnteantur,  rei  exemplum  praebeant :  Atqui 
admissa  ipsorum  opinione,  nihil  vetaret  quominus  icl  effici 
posset ;  Ergo  admitti  nequit.  Dico  nihil  vetare,  quia  quibus 
elementis  organica  corpora  constent,  optime  cognoscunt ; 
nec  illos  latet  qua  proportione  elementa  haec  compositum 
ingrediantur.  Quid  ergo  impedit  quominus  eoclem  moclo 
plantas  efficiant  vel  plantarum  semina,  quo  ipsi  alia  quse- 
dam  corpora  inorganica  producunt?  Si  nequeunt,  nonne 
hoc  probat  aliquid  esse  in  plantis  quocl  arte  sua  numquam 
attingent,  quodque  primitus  a  Deo  in  plantis  infusum 
nonnisi  generatione  valeat  propagari  ?  "  Tunc,"  inquit 
Tongiorgi,  "  poterunt  chimici  organa  corporea  construere, 
quum  typographi,  effusis  simul  pluribus  litterarum  saccu- 
lis,  litterisque  temere  commixtis,  ^Eneida  component." 
Quid  exinde  cleducit?     Non  quidem  plantis  inesse  princi- 

pium  quoddam  vitale  a  materia  distinctum,  sed  potius 
nihil  tale  dari ;  atque  impossibilitatem  qua  chimici  labo- 
rant  producendi  ens  vivum  ex  eo  repetit,  quod  homo 
oculos  non  habeat  "satis  acutos  ad  atomos  materise  tam 
ponderabilis  qnam  imponderabilis  singillatim  discernendas 
ac  disponendas  juxta  typum  primum  a  Deo  extructum." 
Hsec  philosopho  digna  non  sunt;  idem  enim  est  ac  dicere : 
principium  vitale  non  est  quid  distinctum  a  raaterise 
viribus,  quia  sine  illo  vita  plantarum  optime  explicari 
potest ;  sed  si  explicationem  quseras,  respondebo  iilam 
dari  non  posse.  —  Nec  alio  modo  chimici  quidam  moderni 
ratiocinantur. 

331.  Qui  nostrse  oppositam  sententiam  tuentnr  perpetuo 
appellant  ad  auctoritatem  physiologorum  et  naturalista- 
rnm.  Sed  1°.  istorum  auctoritas  tanti  valere  debet  quanti 
valent  rationes,  quas  pro  sua  opinione  adducnnt;  Atqui 
rationes  vere  probantes  desiderantur ;  Ergo  ipsorum  au- 
ctoritas  non  multum  liabet  ponderis ;  pnesertim  quum  de 
re  agatnr  qnse  ratiocinio  potius,  quam  experientia  defini- 
enda  sit.  2°.  Dantur  inter  pliysiologos  et  naturalistas  viri 
apprime  periti,  qui  nostrse  sententias  adha^rent.  Sthal, 
Berzelius,  Cuvier,  Bichat,  ^lilne  Edwards,  Strauss-Dur- 
cheim  certe  spernendi  non  sunt ;  hi  tamen,  cum  multis 
aliis,  principium  vitale  esse  qtiid  distinctum  a  viribus 
mechanicis  et  chimicis  asserere  non  modo  non  dubitant,  sed 
necessario  admittenduni  esse  defendunt.  Horum  testi- 
monia  legere  poteris  apud  Liberatore  (11  Composto  TJma- 
7io,  Cap.  III.  art,  VI). 

332.  Illucl  aliud  quod  propositio  ponit,  si  ea  attendan- 
tur,  qua)  agentes  de  substantiali  corporum  compositione 
diximus,  facile  suadetur ;  scilicet  principium  hoc  esse 
formam  substantialem.  Nam  forma  substantialis  id  dici- 
tur  per  quod  ens  constituitur  in  aliqua  determinata  specie ; 
Atqui  per  principium  vitale  corpus  in  specie  viventis 
constituitur ;  Ergo  principium  vitale  est  forma  substantia- 

lis.  Possemus  hic  sistere  nisi  quid  magis  thesis  assereret: 
non  enim  tantummodo  diximus  vitale  principium  esse 
formam  quamdam  substantialem,  sed  etiam  addidimus  esse 
ipsius  corporis  formam  substantialem ;  admittimus  nempe 
nullam  aliam,  praeter  hanc,  formam  dari  in  vegetalibus,  ac 
proinde  illam  ipsam  formam  quae  tribuit  esse  viventis, 
tribuere  ipsum  esse  corporis.  Quod  licet  ex  altero  neces- 
sario  fluere  nobis  videatur,  prsestat  magis  explicite  decla- 
rare.  Nam  si  principium  vitale  nihil  aliud  quam  vitam 
plantis  tribueret,  planta  esset  corpus  independenter  ab 
ipso,  ut  patet.  Si  planta  esset  corpus  independenter  a 
principio  vitali,  hoc  illi  nihil  intrinsecum  tribueret,  seu 
nihil  quod  ad  essentiam  pertinet;  Atqui,  hoc  admisso, 
corpus  ipsum  non  esset  vivens ;  Ergo  si  planta  esset 
corpus  independenter  a  principio  vitali,  vivens  non  esset ; 
Atqui  vegetalia  viventia  sunt ;  Ergo  non  constituuntur  in 
esse  corporis  independenter  a  principio  vitali.  Hoc  argu- 
mentum  magis  evolvemus,  quanclo  quaestio  erit  de  com- 
posito  humano. 

ArT.    III. — DE   NATURA   VIVENTE   ET   SENTIENTE. 

333.  Entia  viventia  et  sentientia  animalia  dicuntur. 
Horum  multiplex  est  classis.  Ad  quatuor  praacipuas  ea 
reduxit  Cuvier,  ad  vertebrata  scilicet,  annulata,  mollusca 
et  zoophyta.  Haac  prosequi  Naturalistarum  proprium 
est ;  nobis  de  animalibus  generatim  agendum,  et  ita  qui- 
dem  ut  non  attingamus  ea  quaa  in  Psychologia  tradi  solent, 
quando  agitur  de  natura  facultatum  sensitivarum  ipsarum- 
que  agendi  modo. 

334.  Evidens  cuique  est  animalia  a  vegetalibus  differre 
non  modo  quoad  organismum,  qui  ob  altiores  animalium 
functiones  perfectior  est,  diversoque  modo  constructus ; 
sed  etiam  quoad  naturam,  quse  animalia  in  specie  consti- 
tuit  a  vegetalibus  omnino  diversa.     Hsec  porro  diversitas 


DE   NATURA   SENTIENTE.  241 

provenit  ex  eo  quod  dum  animalia  sensibilitate  donentur, 
hac  vegetalia  omnino  destituantur.  Quid  sit  sensibilitas 
in  Logica  diximus  (n.  112)  et  fusius  in  Psychologia  ex- 
pendemus ;  hic  tantum  probandum  est  ea  animalia  pollere. 
Id  negavit  Cartesius,  animalia  mera  automata  esse  pro- 
nuntians,  seu  machinas  affabre  constructas,  quarum  motus 
legibus  mechanicis  temperantur.  Dogma  hoc  adeo  ejus 
asseclis  placuit,  ut  qui  illud  non  propugnaret,  verus  Car- 
tesii  discipulus  haberi  non  posset.  Doctrinae  hujus  tamen 
Cartesius  non  fuit  inventor  —  veteres  fabulas  recoxit. 

335.  Probationes  ad  Cartesii  opinionem  confutandam 
tantum  innuemus.  Quare  —  a)  ha^c  opinio  sensui  communi 
contradicit ;  neminem  enim,  vel  Cartesianum,  invenies  qui 
serio  putet  signa  omnia  vitse,  qiue  animalia  tam  multis 
tamque  variis  modis  prsebent,  non  differre  ab  horologii  v.  g. 
motibus. — b)  Bruta  saltem  perfectiora  habent  organa  ex- 
terna  et  interna  nostris  similia,  eodemque  moclo  sensationi- 
bus  habendis  coaptata;  qure  inutilia  certe  essent,  si  ani- 
malia  potentiis  iis  respondentibus  destituerentur.  Accedit 
quod  eaedem  motiones  ob  easdem  causas  in  iliis  ac  in  nobis 
fiunt.  —  c)  Demum  omnia  ostenclunt  belluarum  motus  non 
esse  mechanicos ;  siquidem  illae  a  quiete  ad  motum  et  a 
motu  ad  quietem  soepe  transeunt,  ipsamque  motus  dire- 
ctionem  mutant,  licet  causae  extrinsecae  e?edem  perseverent. 
Id  autem  non  habetur  in  motibus  mechanicis,  qui  secun- 
dum  certas  immotasque  leges  peraguntur,  iidemque  perse- 
verant  nisi  ab  exteriori  quadam  causa  cohibeantur.  —  Quare 
animal  definiri  potest :  "substantia  organica  sensu  prae- 
dita." 

336.  Si  animalia  sensu  prsedita  sunt,  altioremque  praa 
vegetalibus  gradum  vitaB  attingunt,  principium  aliquod 
vitale  magis  perfectum  iis  insit  oportet.  Hoc  principium 
vocari  solet  anima  sensitiva ;  quee  ob  easdem  rationes, 
quas  antea  dedimus  agentes  de  vegetalibus,  est  ipsorum 
forma  substantialis.    Eaedem  rationes  simul  probant  unum 

esse  principium  vitse  tum  vegetativse,  cum  sensitivae ;  tum 
quia  id  quod  est  perfectius  explere  valet  functiones  formae 
inferioris,  quae  proinde  inutiliter  poneretur  ab  illa  di- 
stincta;  tum  etiam  quia  secus  non  haberetur  substantialis 
unitas,  qualem  scimus  animal  praebere.  Unitatem  hanc 
principii  vel  illud  demonstrat,  quod,  cessante  vita  sensi- 
tiva,  cessat  omnis  functio  vitae  vegetativae.  Quod  autem 
principium  hoc  simplex  sit  et  indivisibile,  constabit  cum 
probabitur  sensationem  aliter  haberi  non  posse. 

337.  Difficilior  est  quaestio  quoad  originem  istius  animse 
sensitivae.  Provenitne  ex  activitate  generantis  aut  origi- 
nem  habet  a  Deo  per  creationem  ?  Auctores  alii  priorem, 
alii  posteriorem  sententiam  admittendam  esse  satis  firmis 
argumentis  ostendunt.  Neutra  ergo  clifficultate  caret. 
Quidquid  sit,  certum  est  brutorum  animas  esse  quid  a 
corpore  distinctum,  atque  corpori  non  superesse ;  ab  exi- 
stentia  cessant,  hoc  ipso  quod  compositum  animale  cor- 
rumpitur,  quocumque  raodo  id  fieri  contingat. 

338.  Superest  ut  aliquid  dicamus  de  facultatibus  anima- 
lium.  Habemus  ex  Logica  —  a)  sensibilitatem  duplicem 
esse :  externam  et  internam,  prout  organa  ad  sensationem 
requisita  foris  patent  vel  secus ;  —  5)  sensibilitatem  ex- 
ternam  in  quintuplicem  facultatem  dividi,  quse  sunt  visus, 
auditus,  olfactus,  gustus,  et  tactus ;  —  (?)  sensibilitatis  in- 
ternae  multiplicem  etiam  esse  facultatem.  Quasdam  illic 
indicavimus ;  pleniorem  hic  dabimus  divisionem,  et  juxta 
communem  sententiam  clistinguenrus  sensum  internum, 
phantasiam,  memorativam,  aestimativam  et  appetitum  sen- 
sitivum.  Has  omnes  facultates  in  omnibus  animalibus 
reperiri  non  asserimus,  neque  in  quibus  reperiuntur, 
eodem  modo  atque  in  homine  reperiri;  sed  dicimus  animal 
generatim  spectatum  iis  pollere.  Nulla  datur  difficultas 
quoad  externam  sensibilitatem,  cujus  existentiam  ipsa 
organa  pra^bent;  de  facultatibus  internis  qugedam  sub- 
jungemus. 

339.  Ac  1°.  est  in  brutis  sensus  internus,  qui  per  ner- 
yeum  systema  toto  corpore  difTunclitur.  Ad  hujus  existen- 
tiam  probandam,  argumentum  unum  afferam  ex  P.  Ton- 
giorgi.  Videmus  animantes  quandoque  v.  g.  aures  arri- 
gere  ut  audiant,  naresque  admovere  objectis  ut  odorem 
melius  percipiant,  et  linguam  porrigere  ad  aliquid  gustan- 
dum.  Ergo  norunt  se  per  haec  organa  sentire.  Sensus 
autem  particulares  sensationes  suas  percipere  nequeunt 
non  enim  visio  videtur  aut  gustus  gustatur ;  sensus  insu- 
per  se  in  se  reflectere  non  possunt,  Cum  sint  facultates 
organis  afnxoe  et  ad  suum  proprium  objectum  determinatae. 
Est  igitur  in  animantibus,  praeter  sensus  externos,  sensus 
internus  toto  corpore  cliffusus  (Psych.  lib.  I.  cap.  III., 
Art.  II). 

2°.  Est  in  brutis  phantasia,  ad  quam  quidam  memoriam 
reclucunt  (n.  127).  Hujus  facultatis  proprium  est  species, 
sensibus  externis  et  internis  receptas,  conservare ;  Atqui 
indicia  evidentia  hoc  in  brutis  habere  locum  manifestant ; 
Ergo  est  in  iis  admittenda  phantasia.  "  Puto  te,"  inquit 
S.  Augustinus  (de  Mus.  lib.  I.  c.  4)  "  negare  non  posse, 
bestias  habere  memoriam.  Nam  et  nidos  post  annum  revi- 
sunt  hirundines,  et  de  capellis  verissime  dictum  est:  atque 
ipsse  memores  redeunt  in  tecta  capellas.  Et  canis  heroem 
dominum,  jam  suis  hominibus  oblitum  reccgnovisse  praedi- 
catur.  Et  innumerabilia,  si  velimus,  animadvertere  possu- 
mus,  quibus  id,  quod  dico,  manifestum  est."  Porro  id 
necessario  supponit  imagines  rerum  antea  perceptarum 
conservatas  fuisse. 

3°.  Est  in  brutis  cestimativa,  seu  vis  qua  animalia  dis- 
cernunt  quae  sibi  noxia  sint,  quae  utilia ;  quae  grata,  quae 
ingrata,  etc0  Concinnam  hujus  demonstrationem  clat  D. 
Thomas  QSumma  V  P.  q.  78,  art.  4).  "Si  animal,"  inquit 
"moverctur  solum  propter  delectabile  et  contristabile,  non 
esset  necessarium  ponere  in  animali  nisi  apprehensionem 
formarum,  quas  percipit  sensus,  in  quibus  delectatur  aut 

horret.  Sed  necessarium  est  animali,  ut  quserat  aliqua  vel 
fugiat  non  solum  quia  sunt  convenientia  aut  non  conveni- 
entia  acl  sentiendum,  sed  etiam  propter  aliquas  alias  com- 
moditates  aut  utilitates,  sive  nocumenta;  sicut  ovis  videns 
lupum  venientem  fugit,  non  propter  indecentiam  coloris 
vel  figurse,  sed  quasi  inimicum  naturse.  Et  similiter  avis 
colligit  paleam,  non  quia  clelectet  sensum,  sed  quia  est 
utilis  ad  nidincanclum." —  Huic  affinis  est  appetitus  sensiti- 
vus,  cujus  cluctu  instinctivo  animalia  feruntur  ad  quseren- 
dum  cibum  cseteraque  ad  vitam  necessaria ;  et  ad  obsta- 
cula  removenda,  quse  boni  sibi  convenientis  adeptionem 
aut  possessionem  impediunt. 

340.  Ex  liis  facultatibus  proveniunt  ea  omnia  quae  ani_ 
malia  miriflce  quandoque  operantur,  quasque  non  sine 
consilio  et  prudentia  facta  esse  videntur.  Cur  ita  agant, 
animalia  non  cognoscunt,  sed  finem  a  Creatore  intentum 
exequuntur,  non  tamen  sine  illa  cognitione  quae  sensiti- 
vam  naturam  non  transcendit.  "  Bruta  animalia  "  inquit 
D.  Thomas  "habent  instinctum  naturalem  ex  divina  ra- 
tione  eis  inditum  per  quem  habent  motus  interiores  et 
exteriores  similes  motibus  rationis  "  (la.  2*.  q.  46,  a.  4). 
Quare  si  eorum  motus,  si  opera,  si  media  qua3  aclhibent  in 
se  inspiciuntur,  rationem  patefacient,  quancloque  majorem, 
quam  in  hominibus  reperire  est ;  verum  haec  non  in  ipsis  re- 
peritur,  sed  in  supremo  rerum  Conclitore,  qui  animalibus 
instinctum  ita  aptavit,  ut  ea  omnia  exequi  valeant.  Hoc  iis 
non  placet,  qui  intellectu  et  ratione  animalia  frui  docent : 
parum  ad  id  attendentes  quod  si  ipsorum  opinio  vera  esset, 
jam  belluse  multse  hominibus  antecellerent,  propterea  quia 
legum  corporearum  scientiarumque  multarum,  quales  sunt 
v.  g.  geometria  et  mechanica,  cognitionem  infusam  habe- 
rent,  quippe  quam  nulla  experientia,  nullo  magistro, 
nullisque  prseviis  tentaminibus  acquisivissent.  Somnia 
hsec  relinquamus  auctoribus  suis. 

ART.    IV.  —  DE   SPATIO   ET   LOCO. 

§  1 .  —  Definitiones  traduntur  et  declarantur. 

341.  Exactis,  quantum  satis  erat,  prsecipuis  quaestioni- 
bus  de  corporum  mundanorum  essentia,  superest  ut  videa- 
mus  quid  sit  spatium  et  locus,  quse  cum  corporibus  con- 
nexa  esse  cognoscimus.  In  his  notionibus  declarandis  alii 
alio  modo  procedunt  auctores,  et  ita  quidem  ut  ssepe 
spissiores  faciant  tenebras  quibus  qusestiones  istas  circum- 
volvuntur.  Ab  his  tamen  attingendis  prsescindere  non 
possumus,  connexae  enim  sunt  cum  quibusdam  revelatis 
veritatibus,  quas  plures  ideo  negant  quia  confligere  autu- 
mant  cum  iis  quae  ratio  docet.  Quare  quae  scitu  necessa- 
ria  sunt,  hoc  uno  articulo  complectemur. 

342.  Spatium  communiter  dicitur  esse  extensio  dimen- 
siva  in  longum,  latum,  et  profundum.  Distingui  solet  in 
reale  et  imaginarium,  prout  corpora  ad  quse  extensio  perti- 
net,  actu  concipiuntur  existere  vel  secus.  Hinc  illud  in 
actuali  corporum  extensione,  hoc  in  extensionis  possibili- 
tate  est  reponendum  ;  illud  est  aliquid  physicum,  hoc  est 
aliquid  ideale ;  illud  finitum,  quia  quidquid  existit  limita- 
tum  est;  hoc  indefinitum,  quia  nova  semper  corpora  possi- 
bilia  sunt.  Aliter  alii  explicant  istud  spatium  imagina- 
rium,  quod  absolutum  aut  ideale  vocari  etiam  solet ;  id 
esse  dicunt  physicam  aliquam  realitatem  a  corporibus  di- 
stinctam.  Sed  perperam.  Nam  quid  ista  realitas  esset, 
qii8B  existere  dicitur? 

a~)  Num  aliquid  increatum,  attributum  nempe  divinum? 
Id  revera  posuit  Clark,  dum  asseruit  spatium  absolutum 
esse  ipsam  Dei  immensitatem.  Sed  errat ;  nam  nullum 
divinum  attributum  concipi  potest  ex  partibus  coalescens; 
Atqui  spatium  formaliter  et  necessario  includit  partes ; 
siquidem  illud  concipimus  ut  divisibile  et  mensurabile ; 
Ergo  esse  nequit  quid  increatum. 

5)  Sed  neque   aliquid    creatum   esse   potest.     1°.   Quia 

spatium  absolutum  concipitur  nullis  limitibus  circumscri- 
ptum ;  Atqui  quidquid  creatum  est,  necessario  limites 
habet;  Ergo.  —  2°.  Quia  illa  realitas  nequiret  esse  ens 
spirituale ;  nam  quod  hujusmodi  est  partibus  constare 
nequit.  Ergo  esset  ens  materiale,  corpus  scilicet.  Sed 
hoc  corpus  concipitur  etiam  in  spatio.  Ergo,  juxta  adver- 
sariorum  opinionem,  deberet  esse  alia  realitas  in  qua  collo- 
caretur;  et  ita  in  infinitum  procecleret  argumentum. 

c)  E  contra  omnia  solvuntur,  admissa  opinione,  quam 
nostram  facimus.  Optime  quippe  intelligitur  cur  spatium 
absolutum  concipiatur  nullis  limitibus  circumscriptum ; 
quia  nempe  nullus  clatur  limes  potentise  creatricis  Dei, 
qua  nova  semper  corpora  produci  possint.  Quoniam 
autem  illa  ipsa  corpora  quse  existunt,  antequam  actu  exi- 
sterent  possibilia  erant,  et  etiamsi  annihilarentur,  possent 
iterum  creari,  vel  etiam  non  desinerent  esse  possibilia, 
ratio  datur  cur  spatium  imaginarium  non  modo  extendi 
concipiatur  ultra  hujus  universi  limites,  verum  etiam  prse- 
cessisse  mundi  existentiam,  ipsiusque  clestructioni  superstes 
fore.  Quare  spatium  imaginarium  seu  absolutum  physice 
nihil  est;  ipsiusque  conceptus  oritur  ex  spatio  actuali, 
quod  diximus  esse  realem  corporum  extensionem. 

343.  Loci  definitio  facillime  nunc  intelligitur ;  est 
quippe  locus  determinata  spatii  pars  quam  corpus  occupat ; 
vel  etiam  spatium  quibusdam  limitibus  circumscriptum. 
Hi  limites  si  reales  sint,  provenientes  scilicet  ex  superficie 
corporum  realium,  locus  ipse  dicitur  realis ;  si  limites  pro- 
venire  concipiantur  ex  superficie  corporum  possibilium, 
seu  si  ideales  sint,  locus  dicitur  idealis.  Quse  locum 
respiciunt  sequentibus  animadversionibus  attingemus. 

d)  Locus  alicujus  determinati  corporis  alius  est  extrinse- 
cus,  alius  intrinsecus.  Prior  est  superficies  corporis  ambi- 
entis,  in  qua  corpus  continetur ;  posterior  est  ipsum  spa- 
tium  a  corpore  occupatum.  Sic  si  projicias  in  aquam 
corpus   A,  aquse   superficie   quaquaversus   circumdabitur ; 


DE   COMPENETR.  ET   MULTILOCATIONE.  247 

hsec  superficies  dicitur  locus  extrinsecus  corporis  A ;  spa- 
tium  antem  per  ipsam  entitatem  corporis  A  repletum,  est 
ipsius  locus  intrinsecus.  Per  primum,  corpus  clicitur  con- 
tineri  in  loco ;  per  alterum,  dicitur  replere  locum.  Hinc 
dum  pro  singulis  corporibus,  quae  in  mundo  sunt,  datur 
simul  locus  extrinsecus  et  intrinsecus ;  relate  ad  totam 
rerum  mundanarum  universitatem  non  datur  nisi  locus 
intrinsecus,  quia  non  datur  superficies  qusedam  realis 
hanc  ipsam  rerum  universitatem  ambiens. 

6)  Substantia  finita  dupliciter  contineri  in  loco  potest, 
seu  dupliciter  loco  praesens  esse  potest,  circumscriptive  et 
definitive.  Prsesentia  circumscriptiva  ea  est  "  qua  totum 
ens  toti  cuipiam  spatio  prsesens  est  per  hoc,  quod  una 
pars  ejus  adest  uni  tantum  parti  spatii,  altera  alteri,  et  sic 
porro  singulae  singulis,  se  invicem  ab  eadem  spatii  parte 
excludentes ; "  scilicet  est  proBseutia  entis  commensurata 
spatio.  Hsec  prsesentia  propria  est  corporum ;  eaque  ita 
esse  in  loco,  non  est  cur  probetur;  experientia  patet. 
Prsesentia  definitiva  habetur,  cum  substantia  ita  est  tota 
in  toto  loco,  ut  tota  quoque  sit  in  singulis  loci  partibus. 
Hoc  modo  anima  humana  est  in  toto  corpore ;  quia,  ut 
dicemus,  anima  prsesens  est  toti  corpori;  porro  anima  est 
shnplex ;  ergo  non  potest  esse  toti  prsesens  quin  sit  simul 
tota  in  singulis  corporis  partibus.  Ha3C  prcesentia  dicitur 
definitiva  ex  eo  quod  substantia  non  sit,  nec  esse  possit 
naturaliter  extra  suum  locum  adoequatum  seu  totalem. 
Limitatio  tamen  hsec  non  respicit  prsesentiam  divinam; 
nain  licet  Deus  sit  totus  in  singulis  loci  partibus,  a  nullo 
loco  definitur  ipsius  praesentia;  non  modo  est  prsesens 
omnibus,  sed  Ipsius  prsesentialitas  infinita  est. 

c)  Corpus  naturaliter  est  in  loco,  et  in  uno  tantum  loco 
adaequato ;  sed  estne  id  ita  essentiale  ut  corpus  vel  ne- 
queat  non  occupare  locum,  vel  nequeat  esse  simul  prsesens 
pluribus  locis  adsequatis  ?  Quseritur  videlicet  utrum  com- 
penetratio  corporum  eorumdemque  multilocatio  ita  intrin- 

sece  repugnent,  ut  ne  per  virtutem  quidem  Dei  fieri  possit 
ut  vel  duo  eorpora  eumdem  locum  simul  occupent,  vel 
idem  corpus  in  pluribus  locis  sit  eodem  tempore  prsesens  ? 
Contendimus  neutrum  posse  probari  repugnans,  atque 
ideo  nec  corporum  compenetrationem  nec  corporum  multi- 
locationem  ostendi  impossibilem.  Unde  non  asserimus 
nos  posse  positive  probare  utriusque  possibilitatem,  sed 
negamus  ullum  dari  evidens  argumentum  quo  utriusque 
impossibilitas  demonstretur.     Id  patebit  ex  dicendis. 

§  2.  —  Propositio. 

Nequit  ratio  evidenter  demonstrare  intrinsecam  repu- 
gnantiam  eompenetrationis  aut  multiloeationis  corporum,  ita 
ut  ne  per  virtutem  quidem  divinam,  aut  plura  corpora  in 
eodem  loco  simul  esse  ptossint,  aut  idem  corpus  in  pluribus 
locis  ado?quatis  simul  constitui. 

344.  Prima  pars  facile  suadetur,  si  ea  attendantur,  quse 
in  Ontologia  de  quantitate  diximus  (n.  245);  quare  illa 
pr^e  oculis  habentes,  sic  argumentamur :  Si  qua  daretur 
ratio  ad  demonstrandam  intrinsecam  compenetrationis 
impossibilitatem,  hsec  ex  eo  repeteretur  quod  corporis 
actualis  impenetratio  ne  per  virtutem  quidem  divinam 
suspendi  possit ;  Atqui,  ut  minimum  dicam,  hoc  alterum 
demonstrari  evidenter  nequit;  Ergo  nec  illud  primum. 
Nam  impenetrabilitas  est  vis  qua  unum  corpus  alteri,  suum 
locum  occupare  conanti,  resistit ;  Atqui  lreec  vis  resistendi 
impediri  potest  ne  in  actum  prodeat ;  vel  etiam,  si  exera- 
tur,  impediri  potest  quominus  sortiatur  effectum ;  Ergo 
in  utroque  casu  illa  vis  considerari  debet,  quasi  non  esset; 
Atqui  vis  resistendi  est  ratio  impenetrationis ;  Ergo  hac 
superata  per  vim  divinam,'  nihil  impedit  quominus  vel 
plura  corpora  eumdem  locum  occupent ;  vel  plures  ejus- 
dem  corporis  partes  sint  in  eadem  parte  spatii.  Nulla 
enim  creata  vis  prodire  valet  in  actum,  quin  adsint  omnia 

requisita  ad  agendum  necessaria  ;  Ergo  si  quod  ex  iis  desit, 
ipsum  activitatis  exercitium  desit  oportet;  Atqui  Deus 
impedire  poterit  quominus  omnes  conditiones  ad  agendum 
necessario  requisitse,  adsint ;  potest  v.  g.  Deus  non  prsebere 
suum  concursum  ad  illam  actionem,  sine  quo,  ut  videbimns 
in  Theologia  Naturali,  actio  creaturae  existere  nequit ;  Ergo 
vis  illa  resistendi  quominus  agat  potest  impediri.  —  Quod 
si  quis,  nullo  tamen  jure,  dicat  vim  illam  necessario  in 
actum  prodire,  is  saltem  negare  non  potest  vim  illam  esse 
finitam  ;  Atqui  vis  finita  per  aliam  vim  majorem  superari 
potest ;  Ergo  vis  infmita  Dei  impedire  potest  quominus 
actio  illa  resistendi  sortiatur  effectum  ;  Atqui  si  hoc  fiat, 
nullum  dabitur  obstaculum  ad  corporis  penetrationem ; 
Ergo  absolute  non  repugnat  ut  plura  corpora  eumdem 
simul  locum  occupent. 

345.  Altera  propositionis  pars  affirmat  nullum  dari 
argumentum  quo  probctur  corpori  intrinsece  repugnare 
simultaneam  proesentiam  in  pluribus  locis.  Nam  argu- 
menta  qiue  adversarii  proferunt,  derivantur  vel  ex  unitate 
et  indivisione  corporis,  vel  ex  ratione  quaiititatis,  qiue  uni- 
cam  tantum  localem  prrcsentiam  pati  posse  dicitur ;  vel  ex 
absurdis  in  qua3  simultanea  corporis  proesentia  in  pluribus 
locis,  necessario  impingeret ;  Atqui  nullum  ex  his  argu- 
mentis  repugnantiam  evincit;  Ergo  repugnantia  non  pro- 
batur.  Nam,  ut  a  priori  exordiamur,  contendunt  adver- 
sarii  corpus  fore  simul  unum  et  multiplex,  si  admittatur 
corporis  multilocatio ;  Atqui  negamus  id  ita  esse ;  Ergo 
primum  argumentum  nihil  probat.  Corpus  enim  est 
unum  per  intrinsecam  entitatem  qua  constat;  Atqui  ha^c 
entitas  ponitur  eadem  numero  in  pluribus  locis ;  Ergo 
corpus  non  cessat  esse  unum.  Relationes  ad  spatium 
multiplicantur  quidem,  sed  ex  istis  concludi  tantum  potest 
plura  esse  loca,  quibus  idem  corpus  fit  praesens,  non  autem 
plures  esse  entitates  quae  in  diversis  locis  ponuntur. 
Hinc  etiam  patet  idem  non  esse  a  se  divisum,  siquidem 

est  idem  numero  corpus  quod  in  pluribus  locis  consti- 
tuitur.  Res  illustrari  potest  ex  prsesentia  animae  in  cor- 
pore  humano.  Certe  eadem  est  anima  quae  simul  tota  est 
in  qualibet  corporis  parte ;  num  anima  dici  potest  aut 
facta  multiplex,  aut  a  se  divisa?  Nullomodo.  Dicere 
minime  juvat  corpus  bumanum  esse  locum  adaequatum 
animse.  Id  negari  nequit,  sed  ad  rem  nostram  minime 
facit;  quia  semper  verum  est  locum  v.  g.  capitis,  alium 
esse  a  loco  manus,  atque  ideo  verum  est  plura  esse  loca  in 
quibus  idem  ens  reperitur.  Quid  porro  eveniret  si  cor- 
poris  partes  ab  invicem  disjungerentur  ?  num  quis  repu- 
gnantiam  in  eo  videt,  quod  per  clivinae  virtutis  omnipoten- 
tiam  eadem  anima  eisdem  partibus  licet  disjunctis,  non 
secus  ac  antea,  praesens  sit?  Et  tamen  anima  non  ces- 
saret  esse  una,  nec  esset  a  se  divisa.  Cur  corpus  unum 
etiam  non  esset  et  a  seipso  indivisum? 

346.  Nec  repugnantia  deduci  potest  ex  ratione  quanti- 
tatis  quas  vetaret  ne  idem  corpus,  alicubi  existens  quanti- 
tativo  modo,  alibi  etiam  eodem  modo  existeret.  Nam  ratio 
quantitatis  prior  est  quam  ejus  extensio  in  ordine  ad 
locum ;  ergo  sicut  haec  abesse  potest,  quin  quantitatis 
ratio  destruatur,  ita  non  est  contra  rationem  quantita- 
tis  plures  locales  praesentias  habere.  Per  id  enim  corporis 
quantitas  non  amittitur,  non  augetur,  non  minuitur ;  tan- 
tum  multiplicantur  relationes  extrinsecae,  non  quidem  vi 
naturali,  sed  per  omnipotentiam  Dei;  Atqui  si  quantitas 
per  multiplicem  simultaneam  praesentiam  nec  destruitur, 
nec  augetur,  nec  minuitur,  simultanea  praBsentia  intrin- 
sece  non  repugnat  corpori  ratione  quantitatis ;  Ergo  neque 
hoc  alterum  argumentum  demonstrativum  est.  —  Hoc  facit 
contra  auctores  illos,  qui  quamvis  multilocationis  possibi- 
litatem  admittant,  negant  possibilitatem  multilocationis 
circumscriptivae ;  do^ent  nimirum  corpus  uni  tantum  loco 
posse  esse  circumscriptive  prsesens ;  si  aliis  locis  sit  prae- 
sens,  id  fieri  asserunt  locum  non  occupando ;  quod  probare 

putant  ex  ipsa  ratione  cireumscriptivse  praesentiae.  Sed 
principium  petunt.  Nam,  juxta  eosclem  auctores,  prsesentia 
circumscriptiva  non  absolvitur  per  hoc  quocl  singulae  cor- 
poris  partes  respondeant  singulis  partibus  spatii  et  totum 
corpus  toti  spatio;  aliucl  requirunt;  requirunt  scilicet  ut 
corpus  esse  non  possit  extra  illum  locum  quem  occupat. 
Sed  hoc  prsecise  probandum  est.  Icl  verum  esse  natura- 
liter  conceclimus  ;  sed  quomodo  probatur  idipsum  ita  essen- 
tiale  esse,  ut  ne  ipsa  quidem  Dei  potentia  possit  aliter  rem 
disponere? 

347.  Absurcla  quae  multiplicem  hanc  praesentiam  sequi 
dicuntur,  quatenus  nempe  admittere  cleberemus  eamdem 
rem  contrariis  affectionibus  subesse  posse,  omnino  dissi- 
pantur,  si  corporis  multilocatio  rite  explicetur,  et  vitentur 
quorumdam  philosophorum  nimium  exaggeratae  opiniones. 
Nam  ob  simultaneam  corporis  prsesentiam  in  loco,  multi- 
plicantur  quidem  habitudines  et  relationes  acl  spatium, 
sed  corpus  ipsum  interea  unum  ac  indivisum  manet. 
Ergo  ea  omnia  quae  ab  habitudine  ad  locum  et  spatium 
penclent,  ita  se  liabent  ac  si  revera  plura  essent  corpora ; 
at  ea  omnia  quce  penclent  ab  ipso  corpore,  eadem  sunt 
ubicumque  corpus  invenitur,  quia  eaclem  est  substantia 
quse  pluribus  simul  locis  praesens  fit.     Unde : 

a)  idem  v.  g.  homo,  in  duplici  loco  constitutus,  non 
posset  hic  amare,  illic  odisse  idem ;  hic  cogitare,  illic  non 
cogitare ;  hic  peccare,  illic  non  peccare,  etc ;  quia  hsec 
cmnia  pendent  ab  eadem  substantia;  quapropter  si  ali- 
cubi  peccat,  amat,  oclit,  id  prsestat  ubicumque  est.  Qui 
secus  putaret,  is  pugnantia  assereret,  et  contra  eum  face- 
rent  adversariorum  argumenta. 

b~)  At  qusedam  dantur  quae  proveniunt  ab  habitudine 
acl  locum  et  spatium ;  hsec  quadantenus  diversa  esse 
possunt  quin  in  contradictionem  impingatur,  ideo  scilicet 
quia  non  referuntur  acl  iclem  secundum  iclem.  Unde  licet 
corpus  non  posset  simul  moveri  et  non  moveri  secundum 

unam  prsesentiam  in  eodem  loco ;  posset  tamen  moveri 
secundum  unam  prgesentiam  in  uno  loco,  et  non  moveri 
secundum  aliam  prsesentiam  in  alio  loco. 

c)  Quod  si  qusedam  dantur  affectiones,  quse  licet  ab 
extrinseco  proveniant,  ipsam  tamen  substantiam  aliquate- 
nus  afficiunt  atque  modificant:  ut  v.  g.  esset  si  aeris  tem- 
peratura  in  uno  loco  maxima  esse  supponeretur,  in  alio 
minima,  ex  qua  diversa  temperatura  corpus  non  possit 
non  afnci ;  nullo  modo  admittere  cogimur  corpus  in  uno 
loco  fore  calidum,  in  altero  frigidum ;  sed  corpus  experi- 
retur  illum  caloris  gradum,  qui  ex  utraque  extrema  tem- 
peratura  resultaret. 

d)  Demum  si  quae  sunt,  quse  conciliari  nequeant,  dici- 
mus  Deum,  per  Cujus  omnipotentem  virtutem  corpus  in 
multiplici  loco  simultanee  constitueretur,  non  permissu- 
rum  ut  eadem  in  corpore  sic  constituto  eveniant.  —  Csetera 
quae  ab  adversariis  proferuntur,  vel  proveniunt  ex  ambi- 
guitate  verborum  quibus  utuntur;  vel  ex  datis  principiis 
satis  superque  confutantur. 

e)  Ut  ergo  qusestioni  lmic  imponamus  finem,  notamus 
in  his  similibusque  rebus  non  esse  imaginationi  indulgen- 
dum,  sed  rationi  insistendum.  Hsec  de  intrinseca  rei 
imj)Ossibilitate  tunc  tantum  pronuntiare  valet,  cum  evi- 
denter  patet  rem  aliter  absolute  esse  non  posse ;  quod  si 
non  constet,  sileat  oportet  et  fateatur  omnipotentise  divi- 
nse  ambitum  non  esse  dijudicandum  ex  paucitate  cujus- 
cumque  finitae  mentis. 


CAPUT   TEETIUM. 

De  Mieaculis. 

348.  Si  umquam  in  aliis  aBtatibus,  certe  in  hac  nostra, 
qusestio  de  miraculis  diligenter  tractanda  est;    arcte  enim 

oum  divinse  revelationis  cognitione  connexa  est.  Hinc 
est  quocl  moclerni  prsesertim  rationalistse  miracula  qua- 
quaversus  aggrediantur,  maximamque  operam  in  eo  po- 
nant,  ut  vel  ea  evincant  impossibilia  esse,  vel  certe  ab 
operibus  naturse  discerni  non  posse.  Prseeipua  quaestio- 
nis  puncta  hoc  capite  versabimus. 

ART.    I. —  DE   NATURA   MIRACULI. 

349.  Miraculum,  si  vim  nominis  spectes,  est  opus  in  se 
mirabile ;  a  mirando  enim  ducit  originem.  Quando  vero 
inqnirimus  qusenam  sunt  quse  quamque  mentem  admira- 
tiune  rapere  valeant,  cum  auctoritate,  tum  experientia  et 
ratione  ducti  invenimus  opus  non  moclo  insolitum  esse 
debere,  nimirum  supra  id  quod  generatim  cernimus,  sed 
etiam  nullam  proportionem  gerere  cum  viribus  quas  entia 
creata  prsebent.  Quidam  conflictus,  ut  ita  loquar,  sit 
oportet  inter  opus,  quod  miraculum  clicitur,  et  creatae 
naturse  vires ;  qui  nisi  detur  et  dari  constet,  non  habebi- 
tur  opus  in  se  mirabile,  sed  tantum  in  opinione  hujus  vel 
illius,  qui  rem  contuetur.  Icl  miraculi  nomine  optimi 
quique  philosophi  intellexerunt  et  intelligunt,  atque  ideo 
miraculum  esse  definiunt :  "  opus  a  Deo  patratum  faculta- 
tem  et  ordinem  totius  naturas  creatas  superans."  Hanc 
definitioneni  suscipimus  explicandam. 

350.  Entia  creata  spectari  possunt  specifi.ce  et  dynamice  ; 
quseri  scilicet  potest  vel  quid  in  se  sint,  vel  quid  agere 
valeant;  primee  quaestioni  respondet  conceptus  essentise, 
alteri  conceptus  natura3  ;  quos  in  Ontologia  declaravimus. 
Quare,  aliis  omissis  significationibus,  naturaB  nomine  hic 
intelligimus  essentiam  rei  quatenus  est  principium  opera- 
tionum,  vel  etiam  principium  ipsum  operationum  rebus 
insitum.  Quocl  operationum  principium  si  spectetur  prout 
est  in  uno  tantummodo  indivicluo,  aut  una  individuorum 
classi,   natura    dicitur    particularis ;    vocamus    e    contra 

natur&m  universalem,  aut  simpliciter  naturam,  complexum 
rerum  omnium  prout  entia  agentiausunt.  Cum  autem  in  ho- 
rum  operationibus  constantia  qusedam  sit,  et  hsec  constantia 
proveniat  ex  quibusdam  veluti  normis,  quse  activitatem 
creaturarum  temperant: — a)  hse  normae,  et  ipsae  concretse 
entium  vires  his  normis  affectae,  vocari  solent  leges  natu- 
rce ;  —  b)  modus  constans  agendi,  quatenus  collineat  ad 
propositum  finem,  vocatur  ordo  naturse ;  et  —  c)  ordo  ipse, 
quo  sese  excipiunt  effectus  ab  illis  viribus  provenientes, 
cursus  naturce  nuncupatur.  Attamen  philosophi  tria  ista 
promiscue  adhibent,  ad  significandum  modum  constantem 
et  uniformem  quem  entia  materialia  servant  in  agendo. 

351.  His  positis,  quando  dicitur  miraculum  superare  vires 
naturse,  duo  quaeri  possunt :  1°.  quasnam  sit  natura  quam 
ille  effectus  superare  dicitur ;  2°.  quo  pacto  ille  idem 
effijctus  naturam  superet.  Quoad  primum  patet  nos  non 
agere  de  natura  particulari,  verum  de  universali;  dicimus 
nimirum  illum  effectum  uno  modo  vel  alio  superare  vim 
omnem  agentis  creati,  seu  nullum  esse  creatum  agens 
quod  producere  valeat  illud  opus,  saltem  eo  modo  quo 
producitur  per  miraculum.  Quare  alterum  solummodo 
est  explicandum.  Aliquod  opus  potest  tripliciter  superare 
vires  naturse  :  — a)  vel  essentia  sua,  ita  ut  opus  ipsum  in  se 
spectatum  a  nulla  causa  creata  efflci  valeat;  cujusmodi 
esset  simultanea  cujusdam  entis  prsesentia  in  pluribus 
locis;  —  b~)  vel  propter  conditionem  subjecti  in  quo  fit; 
ita  ut  causse  creatse  similia  illi  efBcere  valeant,  sed  non  in 
eo  subjecto  in  quo  fit  per  miraculum.  Ita  creaturae  quas- 
dam  gaudent  vi  elargiendi  vitam,  sed  hanc  in  corpore 
mortuo  producere  nequeunt;  —  c)  vel  opus  constituitur 
extra  ambitum  causse  creatse,  non  praecise  quia  tale  opus 
est,  nec  propter  conditionem  subjecti  in  quo  flt,  sed  tan- 
tummodo  quoad  modum  quo  fit.  Hujusmodi  esset  resti- 
tutio  valetudinis  quse  fieret  uno  instanti,  vel  nullo  adhibito 
medio,    vel    adhibito   quidem   medio,  sed   effectui  produ- 

cendo  minime  proportionato.  Uncle  aliquid  vires  naturse 
supergredi  potest  vel  quoad  rei  substantiam ;  vel  quoad 
subjectum  in  quo  fit ;  vel  quoad  modum  quo  fit.  Ex  ista 
declaratione  auctores  derivant  miraculorum  divisionem. 

352.  Asserit  prseterea  definitio  miraculum  esse  opus  a 
Deo  patratum.  Patet  ex  dictis.  Animadverte  tamen  non 
omoe  opus  divinum  esse  miraculum,  quamquam  omue 
miraculum  sit  opus  divinum.  Ut  opus  aliquod  divinum 
miraculum  dicatur,  sit  oportet  aliquo  modo  coutrarium 
illi,  quod  natura  prseberet  si  sibi  relinqueretur.  "Illa 
qua3  sola  virtute  divina  fiunt,"  inquit  D.  Thomas,  "in 
rebus  illis,  in  quibus  est  naturalis  ordo  ad  contrarium 
effectum  vel  ad  contrarium  modum  faciendi,  dicuntur 
proprie  miracula :  ea  vero  quoe  natura  facit,  nobis  tamen 
vel  alicui  nostrum  occulta,  vel  etiam  quae  Deus  facit,  nec 
aliter  nata  sunt  fieri  nisi  a  Deo,  miracula  dici  non  possunt, 
sed  solum  mira  vel  mirabilia "  (de  Miraculis,  a.  21). 
Hinc  idem  S.  Doctor  (Summa  la.  P.  q.  105.  art.  7). 
"Creatio,"  inquit,  "et  justificatio  impii,  etsi  a  solo  Deo 
fiant,  non  tamen  proprie  loqueudo  miracula  dicuntur, 
quia  non  sunt  nata  fieri  per  alias  causas,  et  ita  non  con- 
tingunt  proeter  ordinem  naturse,  cum  haec  ad  ordinem 
naturae  non  pertineant."  —  Prseterea  agit  definitio  de  causa 
miraculorum  principali,  quin  excludatur  causa  instru- 
mentalis  aut  causa  impetrativa.  Satis  dixisse  putamus 
ad  hoc  ut  intelligatur  miraculum  esse  opus  a  Deo  patra- 
tum,  facultatem  et  ordinem  totius  naturae  creatae  tran- 
scendens. 

353.  Juvat  nunc  unam  vel  alteram  definitionem  expen- 
dere  a  quibusdam  auctoribus  tradi  solitam.  Occurrit 
imprimis  definitio  Spinozse,  juxta  quam  miraculum  est 
"opus  cujus  causam  naturalem  exemplo  alterius  rei  solitse 
explicare  non  possumus,  vel  saltem  ipse  non  potest  qui 
miraculum  scribit  aut  narrat "  (Tract.  theol.  polit.  C.  VI). 
Heec  definitio  veri  nominis  miraculum  e  medio  pellit;  nam 

miraculum  vires  naturse  uullo  pacto  superaret,  sed  tantum- 
niodo  superaret  cognitionem  quam  de  rebus  creatis  habe- 
mus ;  unde  multa  phsenomena  naturalia  inter  miracula 
essent  habenda.  —  Huic  affinis  est  definitio,  quam  Lockius 
tradidit  in  quodam  Sermone  de  Miraculis,  cum  dixit  ea 
esse  "operationes  in  sensus  incurrentes,  quse  cum  captum 
spectatoris  superent,  ejusque  judicio  cursui  naturse  consti- 
tuto  repugnent,  ab  eo  divinse  existimantur."  Hsec  etiam 
permiscet  id  quod  est  relative  mirabile,  cum  eo  quod  est 
absolute  tale,  cum  eo  videlicet  quod  vel  aliquid  in  rebus 
prsebet  quod  natura  efficere  nequit,  vel  efYectum  impedit, 
qui  ab  actione  alicujus  causse  naturalis  consequi  deberet. — 
Fuerunt  qui,  ut  Spinozam  ejusque  asseclas  confutarent, 
aliam  invexerunt  miraculi  definitionem,  quae  tamen  a 
Spinoziana  verbis  tantum  differt.  Putarunt  res  mundanas 
ita  ab  initio  fuisse  a  Deo  constitutas  ut  ab  iisdem  non 
modo  phsenomena  naturse  ordinaria  promanarent,  verum 
etiam  illa  quse  insolita  sunt,  quseque  proinde  miracula 
nuncupantur ;  cum  eo  discrimine  quod  illa  a  notis  naturee 
viribus,  ista  ab  occultis  proveniant.  Unde  miraculum 
definiunt  "opus  proveniens  ex  viribus  naturae  quse  nos 
latent."  Hanc  definitiouem  tradit  Hauteville,  scriptor 
natione  Gallus ;  sed  ante  ipsum  Malebranche  asserere  non 
dubitavit  "miracula  ssepe  esse  consecutiones  quarumclam 
legum  quse  nobis  incompertae  sunt."  Auctores  isti  mira- 
culi  nomen  retinent,  rem  ipsam  negant;  quia  reapse  in 
miraculis  nihil  daretur  quod  proprie  esset  supra  naturae 
vires.  Definitionis  vitium  patebit  magis  quando  proban- 
dum  erit  miracula  ex  viribus  occultis  naturae  provenire 
non  posse. 

354.  Superest  ut  videamus  quinam  sit  miraculorum 
finis.  Ea  fieri  ob  aliquem  finem,  non  est  cur  probetur ; 
patet  ex  saepe  repetito  principio  quod  ens  intelligens 
agere  nequeat,  quin  finem  aliquem  sibi  prsestituat.  Quse- 
ritur  ergo  in  quo  ordine  finis  hic  contineatur.     Qusestioni 

respondet  P.  Tongiorgi  hac  propositione :  Finalis  causa 
miraculi,  non  quidem  in  ordine  physico,  sed  in  altiori  Pro- 
videntice  ordine  continetur ;  in  eoque  est  posita,  ut  miraculo 
tanquam  signo  ac  testimonio  divino,  aliquid  a  Deo  hominibus 
manifestetur.  Scilicet :  —  a)  miraculum  non  ideo  Deus 
patrat  ut  vel  emendet  vires  naturse  ut  effectus  sibi  pro- 
prios  producant,  vel  easdem  vires  augeat  ad  consequen- 
dum  illum  ipsum  finem  quem  entibus  naturalibus  praesti- 
tuit;  quse  duo  supponerent  imperitiam  et  ignorantiam  in 
divino  artifice ;  sed  —  6)  ideo  ut  vel  Deus  ostendat  specia- 
li  modo  res  humanas  ab  Ipsins  providentia  pendere ;  vel 
ut  manifestet  innocentiam  et  sanctitatem  cujusdain  crea- 
turse  intelligentis  suumque\amorem  ergo  illam;  aut  e  con- 
verso  quorumdam  scelus  et  nequitiam ;  vel  ut  religionem 
confirmet  cujus  Ipse  est  auctor,  et  doctrinam  quse  ab  liac 
eadem  religione  hominibus  credenda  proponitur.  Hsec 
apud  citatum  auctorem  paulo  fusius  explicata  invenies; 
nobis  pauca  haec  verba  ex  Summa  Divi  Thomee  exscribere 
sufficiat :  "  Quia,  quas  sunt  fidei,  humanam  rationem  exce- 
dunt,  non  possunt  per  rationes  humanas  probari,  sed  opor- 
tet  quod  probentur  per  argumentum  divinae  virtutis,  ut 
quum  aliquis  facit  opera,  qua3  solus  Deus  facere  potest, 
credantur  ea  esse  a  Deo  ;  sicut  quum  aliquis  defert  litteras 
annulo  regis  signatas,  creditur  ex  voluntate  regis  pro- 
cessisse,  quod  in  illis  continetur  "  (3a.  P.  q.  43,  art.  1). 

ART.    II.  —  DE  MIEACULORTJM  POSSIBILITATE   ET 
COGNOSCIBILITATE. 

§  1.  — Prsenotanda. 

355.  Si  eos  excipias  qui  pantheismum  vel  atheismum 
profitentur,  quique  vi  sui  systematis  logice  denegant 
miraculi  possibilitatem,  paucos  invenies  philosophos  qui 
admittunt  intrinsecam  miraculi  repugnantiam.  At  plures 
dantur  qui  ejusdem  cognoscibilitatem  inficiantur,  quique 

hoc  ipso  miracula  fieri  non  posse  autumant,  non  quia  in  se 
repugnent,  sed  quia  frustra  fierent.  Hinc  vides  non  suffi- 
cere  ut  miraculi  possibilitas  in  tuto  collocetur;  ipsius 
etiam  cognoscibilitas  debet  ab  adversariorum  oppugna- 
tione  vindicarL 

356.  Qui  miraculi  possibilitatem  negant  ex  triplici  fonte 
argumenta  derivant:  ex  divinis  sc.  perfectionibus,  ex  legi- 
bus  quse  rerum  mundanarum  activitatem  gubernant,  et  ex 
ordine  et  harmonia  creationis.  Putant  imprimis  actum 
esse  de  immutabilitate  et  sapientia  divina,  siquidem  Deus 
mutare  consilium  dicendus  esset  si  legibus  naturalibus 
exceptionem  faceret,  et  opus  suum  emendare  cogeretur : 
parum  ad  id  attendentes  quod  miraculorum  causa  fmalis 
non  contineatur  in  physico  rerum  ordine,  et  Deus  ab 
seterno  legis  exceptionem  decernat,  eodem  actu  quo  ipsam 
legem  constituit  —  Necessarias  absolute  esse  leges  naturae 
alii  alio  modo  probare  conantur.  Sunt  qui  actum  divi- 
num  cum  re  volita  per  divinum  actum  coufundentes, 
tenent  cum  Spinoza  leges  naturse  esse  ipsa  Dei  decreta, 
quae  absolute  necessaria  cum  sint,  et  illse  necessarise  esse 
debent.  Sunt  qui  ab  ordine  morali  ad  ordinem  physicum 
concludunt,  necessitatemque  illam,  quse  propria  ordiuis 
moralis  est,  ad  ordinem  physicum  transferunt,  ea  ducti 
ratione  quod  uterque  ordo  a  Deo  procedat.  Sunt  demum 
qui  legum  necessitatem  ab  ipsis  rebus  derivant;  quae  qui- 
dem,  inquiunt,  creari  vel  non  creari  possunt,  sed  si  creen- 
tur,  ut  de  factocreatse  fuerunt,  diversas  ab  iis  quas  habent 
leges  habere  nequeunt.  Hoc  illustrant  exemplo  naturse 
humanse  quae  potuit  quidem  non  creari,  sed  non  potuit 
creari  ratione  destituta.  —  Quod  spectat  ordinem  et  har- 
moniam  creationis,  dicunt,  admissa  miraculorum  possibili- 
tate,  jam  de  nulla  naturse  lege  certitudinem  habere  nos 
posse,  ac  proinde  cum  scientias  omnes  ruere,  tum  etiam 
anxietatibus  vitam  humanam  fieri  obnoxiam. 

357.  Contra   hos   omnes   probabimus   miracula   nullam 

involvere  contradictionem.  Ut  autem  vitium  pateat  argu- 
mentorum  quse  citavimus,  notamus  :  1°  leges  naturfe  im- 
proprie  clici  Dei  clecreta,  sed  esse  id  quod  volitum  est  per 
Dei  decretum.  Nam  leges  naturae  proprie  loquendo  sunt 
vires  concretse  creaturarum,  quibusdam  normis  tempera- 
tae;  quare  nisi  entitas  creaturse  et  entitas  divini  actus 
idem  esse  dicantur,  leges  naturae  vocari  nequeunt  Dei 
decreta  ;  2°  Ordinem  physicum  et  ordiuem  moralem  a  Deo 
procedere,  sed  non  cum  eaclem  relatione  ad  clivina  attributa. 
Haec  relatio  icleo  est  cliversa,  quia  diversum  est  utriusque 
ordinis  objectum.  Ordo  moralis  funclatur  in  essentiis 
rerum  ;  secus  dicendum  est  cle  ordine  physico  ;  3°  Creatio- 
nis  orclinem  et  harmoniam  non  ideo  destrui  quia  per 
divinam  virtutem,  aut  aliquicl  flat  quod  superat  vires 
naturse  creatse,  aut  aliquid  non  tiat  quod  aliquibus  in 
casibus  natura  facere  nata  est.  Per  miraculum  leges 
naturae  non  mutantur,  sed  suspenduntur ;  non  suspendun- 
tur  omnes  sed  quseclam ;  non  suspenduntur  semper  sed 
aliquando :  quando  sc.  datur  ratio,  quae  divina  sapientia 
digna  sit.  Unde  omnis  certitudo  e  medio  non  pellitur; 
scientise  non  pessum  ruunt ;  vita  humana  non  fit  anxieta- 
tibus  obnoxia,  si  miraculi  possibilitas  aclmittatur. 

358.  Altera  qusestionis  pars  minus  metaphysica  est,  sed 
magis  ab  adversariis  impetitur.  Diximus  miraculum  esse 
opus  sensibile  superans  naturae  vires ;  unde  ad  illud  co- 
gnoscendum  duo  constare  debent,  factum  ipsum  factique 
supernaturalitas.  Post  ea  quse  in  Logica  diximus  (n.  115) 
illucl  primum  nullam  prsebet  difficultatem ;  alteri  insistunt 
adversarii.  Nam,  inquiunt,  ut  cognoscatur  aliquid  a  Deo 
immediate  provenire,  deberent  cognosci  tum  omnes  naturae 
vires,  tum  quousque  sese  extendat  cujusque  vis  efficacia ; 
Atqui  neutrum  constare  ipsa  experientia  docet.  Ad  quod 
connrmandum  plura  ex  modernis  inventis  congerunt  ex- 
empla,  quse  antecessoribus  nostris,  inquiunt,  vera  miracu- 
la  visa  fuissent.     Nullam  porro  rationem  esse  contendunt 

cur,  scientiis  magis  magisque  progreclientibus,  ea  quse 
nnnc  miracula  videntur,  a  viribus  naturae  unice  pendere, 
posteri  demonstrare  non  valeant  —  Attamen  hsec  diffi- 
cultas  quam  adversarii  tanti  faciunt,  nihil  evincit  contra 
miraculi  cognoscibilitatem,  ut  argumenta  quee  daturi 
sumus  ostendent. 

359.  Datur  et  aliud  argumentum  afferri  solitum,  non 
qnidem  ab  omnibus,  sed  ab  iis  tantummodo,  qui  nobiscum 
admittunt  malorum  angelorum  existentiam.  Horum  vires 
potentiores  certe  sunt  quam  nostrae,  et  cognitio  multo  per- 
fectior ;  hinc  fit  ut  opera  divina  dsemones  imitari  valeant, 
aut  saltem  simulare.  Quae  cum  ita  sint,  etiamsi  constaret 
opus  aliquod  per  naturee  vires  explicari  non  posse,  negant 
id  dici  posse  miraculum,  ideo  quia  nos  latet  utrum  Deum 
habeat  auctorem.  Neque  hoc  nos  deterret  a  defendenda 
miraculi  cognoscibilitate ;  suppetunt  enim  criteria  ad  dis- 
cernendum  vera  miracula  a  falsis;  quse  criteria  si  non 
semper,  certe  in  multis  casibus  omne  dubium  removent. 
His  declaratis: 

§  2.  — Propositio. 

1.  Negari  nequit  miraeulorum  possibilitas,  seu  eventuum 
facultatem  et  ordinem  totius  naturce  creatce  superantium. 
2.  JPotest  prceterea  liumana  mens,  si  minus  semper,  certe 
in  multis  casibus  ea  discernere  ab  operibus  cujuscumque 
agentis  creati. 

360.  la  Pars.  Possibilitas  miraculi  negari  nequit  quin 
simnl  affirmetur  1°  leges  mundi  esse  absolute  necessarias ; 
2°  potentiam  Dei  esse  finitam ;  3°  nullamque  inesse  vim 
vel  nrmissimse  humanse  auctoritati;  Atqui  nullum  ex  his 
ab  homine  sanae  mentis  affirmari  potest;  Ergo  miraculi 
possibilitas  negari  nequit.  Rationem  majoris  indicabimus 
in  ipsa  minoris  probatione. 

1°.  Possibilitas  miraculi  et  contingentia  legum  naturse 

simul  stant  vel  cadunt;  quia  miraculum  concipitur  ut 
exceptio  legibus  naturse ;  porro  rei  absolute  necessarise 
nulla  fieri  potest  exceptio.  Quamobrem  si  probetur 
leges  naturae  esse  contingentes,  probatur  hoc  ipso  mira- 
culum  esse  possibile.  Atqui  sunt  contingentes.  Nam  id 
solum  dici  potest  absolute  necessarium  quod  pertinet  ad 
rei  essentiam,  ita  ut  hac  posita  et  illud  ponatur  oportet ; 
Atqui  non  ita  se  habent  leges  naturae,  quippe  quae  concipi 
possunt  diversae  ab  iis  quae  reapse  sunt,  quin  res  mundanse 
cessent  esse  id  quod  sunt ;  Ergo  leges  naturse  non  sunt 
absolute  necessariae,  seu  contingentes  sunt.  Essentia 
enim  rerum  mundanarum  non  concipitur  perire  si  res 
diversimode  collocarentur,  si  citiori  aut  tardiori  motu 
ferrentur;  si  aliam  motus  directionem  haberent  quam 
nunc  habent,  etc;  Atqui  si  rerum  collocatio,  si  motus, 
velocitas  ac  directio  diversa  esset,  jam  aliae  haberentur 
leges  ab  illis  qiue  nunc  obtinent ;  Ergo  hae  leges  necessaria^ 
absolute  non  sunt;  Ergo  poterit  Deus  in  aliquo  speciali 
casu  iis  legibus  contraire ;  Ergo  miraculum  est  possibile. 

2°.  Haec  possibilitas  evincitur  etiam  ex  divinse  potentiae 
amplitudine.  Nam  miracula  tripliciter  supra  naturam 
esse  possunt:  vel  absolute,  vel  spectata  conditione  subjecti 
in  quo  flunt,  vel  spectato  modo  quo  fiunt  (n.  351) ;  Atqui 
nihil  horum  potest  dici  repugnans  nisi  negetur  infinitas 
potentise  divinae  ;  Ergo  negari  nequit  possibilitas  mira- 
culi  quin.  simul  affirmetur  potentiam  Dei  esse  finitam, 
quod  certe  repugnat.  Qui  enim  infinitam  potentiam 
agnoscit,.  is  certe  admittere  debet  Deum  uno  instanti, 
nulloque  adhibito  medio  efficere  posse  id,  quod  creaturae 
nonnisi  successive  et  adhibitis  mediis  producere  valent ; 
nec  is  negare  potest  aliquid  Deum  facere  posse  quod 
causae  creatae  nequeunt  attingere. 

3°.  Humanum  testimonium  multa  contigisse  nos  docet, 
quae  vires  totius  naturas  creatae  superant.  Horum  super- 
naturalem    characterem    nec    ipsi    adversarii   inficiantur ; 

immo  ideo  prsecise  negant  ea  evenisse,  qnia  explicari 
nequeunt  nisi  per  specialeni  Dei  actionem.  Ergo  habe- 
mus  ex  ipsorum  confessione  illa  opera  esse  superuaturalia. 
Atqui  eaclem  contigisse  negari  nou  potest,  quin  vis  omnis 
vel  firmissimo  hominum  testimonio  aclimatur,  proincleque 
quin  impiugatur  in  omnes  absurditates  quas  in  Logica 
exposuimus  (n.  156).  Ergo  facta  illa  contigisse  fatendum 
est ;  Atqui  ab  esse  ad  posse  valet  illatio ;  Ergo  miraculi 
possibilitas  aclmittenda  est. 

361.  Quum  tertium  hoc  argumentum  magnam  in  qua3- 
stione  de  Miraculis  vim  habeat,  id  aclversarii  infirmare 
conantur  in  medium  afferentes  sophisticam  Humii  argu- 
mentationem.  Ex  eo  quod  physica  certituclo  morali  prse- 
stet,  asserunt  hanc  illi  cedere  clebere ;  ideoque  aclmittere 
uos  non  posse  factum  v.  g.  cle  alicujus  mortui  resurre- 
ctione  revera  coutigisse,  licet  id  homines  fide  cligni  testen- 
tur,  quia  experientia  docet  homines  vere  mortuos  uum- 
quam  ad  vitam  iterum  revocari.  "  Facilius  est,"  inquit 
Humius,  "mille  testes,  errare  aut  decipere,  quam  factum 
legibus  naturse  repugnaus  existere :  primum  moraliter 
tantum  impossibile  et  experientiae  cousonum ;  secunclum 
vero  physice  impossibile  et  experientiae  contrarium  est. 
In  omni  porro  miraculo  contra  unum  testem  mille  iusur- 
gunt ;  sic  e.  g.  si  unus  testetur  mortuum  resuscitatum 
fuisse,  milleni  testes  affirmant,  mortuos  acl  vitam  haud 
redire."  Sophistica,  inquam,  hsec  argumentatio  est,  quia 
in  hac  re  moralis  evidentia  et  physica  evidentia  non 
cadunt  in  idem  objectum ;  physica  evidentia  respicit  id 
quod  generaliter  contingit,  quin  asserat  exceptionem  ali- 
quando  fieri  non  posse,  aut  etiam  quin  neget  exceptionem 
esse  possibilem  ipsi  virtuti  Dei :  quod  metaphysicae  evi- 
dentise  proprium  est ;  hanc  porro  exceptionem  locum  habu- 
isse  testantur  homines  fide  digni ;  unde  confiictus  nullus 
datur.     Hinc  milleni  illi  Humiani  testes  non  insurgunt 

contra  eos,  qui  mortuum  v.  g.  aliquem  resuscitatum  fuisse 
testantur. 

362.  2a  Pars.  Miraculum  tum  cognoscitur  ut  miracu- 
lum,  cum  certo  constat  illucl  opus  neque  ex  viribus  occul- 
tis  naturse,  neque  ex  operatione  daemonis  provenire;  Atqui 
duo  hsec,  si  non  in  omnibus  et  singulis  casibus,  certe  in 
multis  constare  possunt ;  Ergo  miraculum  cognosci  potest 
ut  miraculum.  Illae  enim  occultae  vires,  quibus  miracu- 
lum  tribuendum  esse  dicitur,  si  revera  darenjur,  lioc  ipso 
quod  provenirent  ab  entium  natura,  necessario  esseut  et 
necessario  agerent;  Atqui  miracuium  explicari  nequit  per 
vires  quae  necessariae  sunt  et  necessario  agunt ;  Ergo  viri- 
bus  occultis  naturae  attribui  nequit.  Nain —  d)  illud  quod 
necessarium  est,  in  iisdem  conditionibus  constitutum, 
debet  producere  eosdem  affectus ;  Atqui  constat  id  non 
ita  se  habere  relate  ad  miracula ;  Ergo.  —  ft)  Istse  vires 
occulta3  utpote  necessariaB,  efTectum  producerent  inde- 
pendenter  a  libera  entis  intelligentis  voluntate :  et  utpote 
occultae  non  possent  ab  homine  adhiberi  ad  illos  effectus 
producendos ;  Atqui  iterum  constat  miracula  fieri  jubente 
homine,  vel  fieri  fusis  precibus  ad  Deum ;  Ergo.  —  c~) 
Opera,  quae  miracula  praebent,  opposita  sunt  operibus  quae 
per  vires  cognitas  naturae  fieri  solent ;  sic  ignis  qui  natu- 
raliter  comburit,  in  aliquo  casu  per  miraculum  non  modo 
non  comburit,  sed  etiam  levi  aura  corpus  mulcet.  Ergo 
si  haec  opera,  ut  illa,  ex  viribus  naturae  provenirent,  entia 
naturalia  viribus  oppositis  constare  dicenda  essent,  viribus 
nempe  quae  se  mutuo  destruerent ;  Ergo  ex  his  aliisque 
hujusmodi  constat,  et  quidem  certo,  opera  illa  non  pro- 
venire  ex  his  viribus  occultis  naturae.  —  Neque  dicere  juvat 
nos  non  cognoscere  omnes  naturae  vires ;  esto ;  necesse 
non  est  ut  positive  cognoscatur  quidquid  entia  naturalia 
efficere  possint,  sed  sufficit  ut  cognoscatur  quid  ipsae 
facere  nequeant.  Haec  autem  cognitio  sine  illa  haberi 
potest  et  de  facto  habetur.     Certe  neino  cognoscit  quid- 

quid  v.  g.  vox  humana  efficere  possit;  num  propterea  dubi- 
tamus  quominus  illa  efficere  nequeat  ut  caecus  videat,  aut 
mutus  loquatur,  aut  homo  mortuus  reviviscat?  Positive 
cognoscimus  aliquas  naturae  vires,  cum  quibus  vires  om- 
nino  oppositae  consistere  nequeunt;  ac  proinde  si  quae 
sunt  opera  quae  per  istas  oppositas  vires  tantum  effici 
possunt,  hsec  ab  illis  entibus  provenire  non  posse  certo 
judicamus. 

363.  Superest  ut  expendamus  alterum  quod  proposui- 
mus,  posse  nimirum  opus  discerni  a  miris  et  prodigiis  mali 
spiritus,  quae  divina  opera  imitari  videntur,  aut  saltem 
simulare.  Imprimis  nulla  quaestio  esse  potest  de  iis 
miraculis  quae  absolute  superant  vim  omnem  creaturarum, 
quaeque  evenire  nequeunt  quin  naturae  leges  revera  su- 
spendantur,  ut  esset  v.  g.  mortui  cujusdam  resurrectio. 
Haec  manifeste  vim  divinam  produnt.  Sed  dantur  alia,  illa 
praesertim  quae  naturam  superant  quoad  modum.  Relate 
ad  istam  factorum  classem  tria  inquirimus  1°.  utrum  dentur 
quaedam  criteria,  quibus  vera  a  simulatis  miraculis  discer- 
nere  possimus ;  2°.  quaenam  sint ;  3°.  in  quonam  potissi- 
mum  insistendum. 

1°.  Debent  dari  criteria  quaedam.  Nam  Deus  permit- 
tere  nequit  errorem,  qui  ice,t  ab  alio  ente  proveniret,  in 
Ipsum  tamen  esset  ultimo  i  efundendus ;  Atqui  si  permit- 
teret  dsemoni  ita  exerere  vim  suam  ut  opera  divina  simu- 
let,  quin  daret  homini  media  ad  artem  diabolicam  discer- 
nenclam,  in  ipsum  Deum  esset  ille  error  refundendus ; 
Ergo  Deus  permittere  nequit  ut  clsemon  vim  suam  exerat 
quin  media  homini  suppetant  ad  id  dignoscenclum.  Nam 
opera  quse,  legibus  naturae  contraria  viclentur,  non  possunt 
non  referri  illi  qui  leges  naturae  constituit,  et  a  quo  leges 
istae  penclent ;  Atqui  hic  est  unus  Deus ;  Ergo  illa  opera 
non  possunt  Deo  non  referri ;  Ergo  si  Deus  sinit  ut  ali- 
quod  aliud  agens  ista  opera  simulet,  ita  ut  leges  natune 
suspensse    videantur,    dum    revera  non   suspenduntur,   et 

tamen  hominibus  nullum  prsebeatur  medium  id  digno- 
scendi,  ipse  Deus  dicendus  esset  concurrere  ad  hanc 
deceptionem,  quod  certe  repugnat. 

2°.  Indicia  porro  ista  desumuntur  vel  ab  ipso  opere  vel 
ab  operante,  vel  a  circumstantiis  facti,  vel  ex  fine  qui 
intenditur.  Ergo  si,  omnibus  accurate  perpensis,  nihil  in 
opere  quod  Deum  dedeceat ;  si  nihil  quod  non  rectum  sit 
in  operante ;  si  nihil  non  decorum  in  circumstantiis  quse 
factum  comitantur ;  si  nihil  demum  non  sanctum  in  fine 
ad  quem  opus  tendit,  deprehendatur,  tam  absurdum  est 
illud  opus  a  Deo  non  provenire,  quam  est  absurdum  dari 
effectum  sine  causa  sibi  proportionata. 

3°.  Finis  ad  quem  opus  tendit,  operis  auctorem  magis 
manifestat.  Nam  illud  opus  quod  ad  gloriam  Dei  facit, 
veramque  juvat  hominis  felicitatem,  provenire  nequit  ab 
eo,  qui  summo  odio  Deum  et  humanum  genus  prosequi- 
tur ;  Atqui  talis  est  spiritus  malus ;  Ergo  ab  eo  provenire 
nequit  opus  alterutro  illo  charactere  insignitum ;  Atqui 
constare  potest  utrum  aliquod  opus  ad  Dei  gl oriam  et  ad 
veram  humani  generis  felicitatem  tendat;  Ergo  cognosci 
potest  illud  opus  a  daemonis  efficacia  non  provenire. 
Atque  haec  sufficiant  ad  hanc  propositionis  partem  evin- 
cendam,  quas  majorem  adhuc  mutuabit  lucem  ex  dicendis 
in  sequenti  articulo. 

ART.  III.  —  DE   PHyE^OMENIS    mesmerismi. 

364.  Cum  iis,  quse  in  postrema  articuli  parte  disserui- 
mus,  connectuntur  pheeuomena  illa  mesmerica,  quae  paucis 
abhinc  annis  in  medium  prolata  fuere,  quseque  vel  nostris 
temporibus  non  modo  extolli  solent  ut  scientiarum  in- 
venta,  sed  etiam  adduci  ad  miraculorum  auctoritatem 
labefactandam.  Certe  multa  narrantur  quse  ne  speciem 
quidem  veritatis  habent;  at  de  quibusdam  aliis  dubitare 
quis   nequit,    quin   nullam    asserat   esse    vim    testimonio 

humano.  Hsec  enim  unanimi  consensu  viri  multi  testan- 
tur  scientia  et  probitate  insignes,  eademque  confirmant 
multiplices  processus  verbales,  qui  in  pluribus  locis  con- 
fecti  fuerunt. 

365.  Mesmerismi  seu  magnetismi  animalis  theoria  et 
praxis  sub  finem  prseteriti  saeculi,  anno  1773,  originem 
habuit.  Eam  invexit  Antonius  Mesmer,  medicus  quidam 
germanus,  ac  deinceps  alii  post  alios  ita  evolverunt,  ut  no- 
stris  temporibus  multiplici  sub  forma  appareat,  diversum 
pro  diversa  forma  assumens  nomen.  Mesmerismi  potiora 
phsenomena  plures  auctores  persequuntur ;  videri  posset 
P.  Perrone  (I)e  Virtute  Religionis,  p.  2a  S.  2);  nobis  unum 
vel  alterum  indicare  sufnciat.  Indubiis  documentis  con- 
stat  hujus  magnetismi  animalis  opera  magnetizatum  —  licet 
ita  quod  alia  sit  sensibus  destitutus,  ut  ne  ingentem  qui- 
dem  strepitum  audire,  aut  candentis  ferri  contactum 
sentire  queat  —  ad  nutum  tamen  magnetizantis  loqui  posse 
aut  videre  quacumque  corporis  parte,  absentia  cognoscere, 
occulta  revelare,  etc.  Nec  dubia  sunt  documenta  quae 
fidem  faciunt  morbos  quosdam  mesmerismi  usu  fuisse 
propulsatos,  quibus  ars  medica  nullum  poterat  afferre 
levamen.  Ex  iisdem  documentis  pariter  constat  quosdam 
ex  uno  ad  alium  distantem  locum  brevi  mora  fuisse  trans- 
latos,  etc.  (Cf.  Mirville,  Manifestations  des  Usjjrits.) 
His  aliisque  ejusdem  generis  cum  quidam  abutantur  ad 
miracula  e  medio  pellenda,  est  operae  pretium  duo  attin- 
gere ;  1°.  inquirere  qusenam  sit  horum  mirorum  causa ; 
2°.  ostendere  nihil  hsec  mira  commune  habere  cum  mira- 
culis,  atque  ideo  horum  vim  infirmare  nequaquam  posse. 

366.  Quamquam  multse  hypotheses  fuerint  excogitatae 
ad  hsec  phsenomena  explicanda  nullum  tamen  potest  esse 
dubium  quin  eorum  causa  sit  spiritus  malus.  Id  pluribus 
assertionibus  evolvemus. 

la  Assertio.  Causa  jpliainomenorum  mesmericorum  ne- 
quit  esse  materialis,  ut  tenent  Fluidistce.    Horum  opinionem 

sic  paucis  complectitur  Liberatore.  "  Putant  extare  in  cor- 
pore  lmmano  fluiclum  quoddam  plene  subjectum  voluntati, 
quod  non  modo  movendis  membris  inservit,  sed  etiam 
extra  emitti  potest  ad  penetranda  csetera  corpora,  supera- 
tis  quibuscumque  impedimentis.  Hujus  fluidi  ministerio 
uti  aiunt  magnatizantem  ad  sibi  subjicienda  caetera  cor- 
pora,  atque  ad  eos  effectus  proclucendos  quos  miramur. 
Ejus  enim  adminiculo  proprias  vires  cum  magnetizando 
communicat  ipsumque  ad  statum  eveliit  quem  supra 
descripsimus."  (Cosmol.  Cap.  IV,  art.  3.)  Verum  hsec 
causa  insufnciens  est  ad  ea  plrsenomena  explicanda.  Id 
multis  ex  capitibus  constat;  unum  vel  alterum  indicabi- 
mus.  Illa  phaenomena  imperantur  a  voluntate  magneti- 
zantis ;  Ergo  medium  debet  esse  ta]e  ut  valeat  illud 
imperium  exequi ;  Atqui  fluidum  cujuscumque  naturae 
sit,  est  aliquid  materiale,  et  id,  quod  materiale  est,  induci 
nequit  solo  imperio  ad  aliquid  physice  efnciendum,  et  ita 
quidem  ut  variet  effectum  pro  diversa  imperantis  inten- 
tione ;  Ergo  causa  phaenomenorum  esse  nequit  aliquid 
materiale. —  Preeterea  si  medium  materiale  adhiberetur  et 
ab  illo,  ut  ab  immediata  causa  physica,  phaenomena  mes- 
merica  provenirent,  hsec  cum  illo  proportionem  habere 
deberent ;  siquidem  nequit  effectus  causam  superare ; 
Atqui  vel  pauca  illa  quae  indicavimus  ostendunt  nullam 
esse  proportionem ;  Ergo  ha3C  causa  rejici  debet,  et  admit- 
tenda  est  causa  quaedam  spiritualis. 

2a  Assertio.  Causa  autem  liaic  debet  esse  anima  hu- 
mana  prozstantior  ac  praiternaturalis.  Id  constat  imprimis 
ex  confessione  multorum  qui  mesmerismo  operam  dede- 
runt.  Horum  nomina  magno  numero  citata  habes  apud 
Mirville  (op.  cit.  p  II.  c.  X.)  ;  inter  alios  refert  Ennemo- 
ser,  Teste,  Faria,  Dupotet,  qui  apprime  artem  callebant. 
Idem  deinde  constat  ex  ipsis  phamomenis  quae  necessario 
requirunt  efhcaciam  viribus  animae  nostrae  multo  majorem. 
Nemo  v.  g.  tribuere  potest  humanae  facultati  ut  cognoscere 

ea  valeat,  quao  in  locis  maxime  distantibus  peraguntur ; 
quaa  occulta  sunt;  quse  antea  fuerunt  incomperta,  aut 
prrebere  ignotarum  linguarum  notitiam;  nec  non  tribuere 
objectis  inanimatis  vim  qua  ad  nutum  magnetizantis  agant 
quasi  intelligentia  gauderent.  Causa  igitur  anima  huma- 
na  superior  admittenda  est. 

3a  Assertio.  Hcec  superior  causa  nequit  esse  alia  quam 
spiritus  malus.  Secus  qusenam  esset  ?  non  certe  Deus; 
blasphema  foret  asserere  Deum  ad  nutum  hominis  etiam 
impii  prodigiose  agere.  Ergo  debet  esse  causa  spiritualis 
a  Deo  et  ab  anima  nostra  distincta  ;  Ergo  est  angelus  vel 
bonus,  vel  malus  ;  Atqui  repugnat  dicere  angelum  bonum 
ministerium  suum  ita  homini  vel  impio  praebere,  ut  ab  eo 
compellatur  ad  virtutem  suam  manifestandam  ;  superest 
ergo  ut  sit  spiritus  malus.  Hic  exequitur  hominum  im- 
peria;  hic  quae  distantia  sunt  homini  c~gnoscere  valet; 
hic  hominis  lingua  utitur  ad  ignotas  homini  linguas  lo- 
quendum,  atque  csetera  omnia  phaenomena  peragit,  quae 
virtutem  quidem  tum  materise,  tum  hominis,  sed  minime 
suam  superant.  Caeterum  hoc  minime  inficiantur  ipsi  expe- 
rimentorum  patratores,  quorum  confessiones  reperies  apud 
Mirville,  loco  citato. 

367.  Superest  ut  paucis  ostendamus  mira  hsec  miraculo- 
rum  auctoritatem  minime  infringere.  Hsec  ab  illis  toto 
ccelo  distant,  ac  proinde  ab  iisdem  discerni  possunt,  ad- 
hibitis  criteriis  quae  antea  dedimus  de  veris  miraculis 
agentes.  Certe  phaenomena  mesmerica  comparari  nullo 
modo  possunt  miraculis,  quae  vel  quoad  rei  substantiam, 
vel  quoad  subjectum  in  quo  tiunt,  superant  vires  naturaB. 
Quis  umquam  v.  g.  audivit  per  mesmerismum  mortuos  ad 
vitam  vere  fuisse  revocatos,  ita  ut  iterum  in  hominum 
societate  versarentur?  aut  quis  audivit  caeco  a  nativitate 
visum  fuisse  ejusdem  artis  auxilio  restitutum  ?  Supersunt 
miracula  quae  vires  naturse  superant  spectato  modo  quo 
operantur.     Inter   haec    et  objecta   phsenomena    apparens 

aliqua  similitudo  esse  potest ;  fieri  enim  potest,  Deo  per- 
mittente,  ut  arte  diabolica  aliquid  hujusmodi  patretur. 
Sed  eo  in  casu  criteria,  quae  assignavimus,  utriusque 
differentiam  ostendent.  Quare  si  illa  prae  oculis  habe- 
antur,  impossibile  homini  non  est  opera  Dei  ab  operibus 
dsemonis  discernere. 


METAPHYSICA   SPECIALIS 

ANTHROPOLOGIA. 

368.  Anthropologia  est  scientia  cle  homine.  Vocari 
etiam  solet  Psychologia,  quia  anima  potior  pars  hominis 
est.  Vix  autem  necesse  est  moneamus  disciplinam  hanc 
difficultatibus  non  carere,  majoremque  addiscentium  dili- 
gentiam  exquirere,  quam  quse  huc  usque  exegimus :  tum 
quia,  si  non  abstrusiora,  certe  reconditiora  suscipit  tra- 
ctanda  ;  tum  etiam  quia  in  rebus  psychologicis  error  facilior 
est  et  perniciosior.  Ut  tempus  suppeditet  prsecipuas 
qusestiones  fusius  evolvendi,  systematibus  confutandis 
parum  indulgemus ;  qusestionesque  nonnullas  vel  paucis 
attingemus,  vel  etiam  omnino  omittemus ;  discipulos,  qui 
magis  valent,  ad  probatos  auctores  remittentes.  Tractatio 
porro  tota  in  tria  capita  dividemus,  quorum  quodque  ex 
ordine  indicabit  quas  sibi  qusestiones  solveudas  proponit. 

CAPUT   PRIMUM. 

De  AmMM  Natura,  Ejusdumque  cum  Corpoee 

UXIONE. 

369.  Quse  hoc  capite  attinguntur  fundamenta  sunt 
totius  scientise  psychologicae ;  agitur  enim  de  animse  spi- 
ritualitate ;  de  ejus  sempiterna  existentia,nec  non  unione 

cum  corpore  ;  ex  his  enim  caetera  penclent.  Hsec  porro  ita 
pertractabimus  ut  nonnihil  etiam  dicamus  de  animae  corpo- 
risque  origine ;  de  animae  unitate,  deque  ejusdem  prassen- 
tia  in  toto  corpore  humano. 

ART.    I.  —  DE   NATURA    ANIM.E   HUMAN^E. 
§1.  —  Praenotanda. 

370.  Hominem  pra3stantissimum  esse  ex  omnibus  enti- 
bus,  qua3  in  hoc  muudo  existunt,  nemo  inficiatur ;  ac 
proiude  nemo  non  admittit  esse  aliquid  in  ipso,  quo  caete- 
ris  sit  superior.  Porro  hasc  praestantia  ab  una  corporis 
configuratione  repeti  nequit,  quia  eo  in  casu  nonnisi  acci- 
dentalis  differentia  intercederet  inter  hominem  et  bruta 
animalia ;  repeti  ergo  debet  ab  anima.  Quid  haec  sit,  defi- 
niri  in  antecessum  non  potest:  definitio  explicat  rei  natu- 
ram,  et  de  hac  nos  nunc  inquisitionem  instituimus ;  dici 
tamen  vel  nunc  anima  potest :  " principium  quo  Jiomo  vivit, 
cognoscit  et  vult"  Definitionem  hanc  ipsa  experientia 
prsebet.  Nam  in  corpore  humano  sibi  relicto  nullam  esse 
vitam,  cognitionem  nullam,  nullamque  volitionem  eviden- 
ter  constat;  Atqui  non  minus  constat  hominem  vivere, 
cognoscere  et  velle ;  Ergo  aliquid  sit  in  ipso  oportet,  quo 
ista  tria  peraguntur:  Atqui  principium  hoc  vocamus  ani- 
mam  ;  Ergo  anima  dici  potest  principium  quo  homo  vivit, 
cognoscit  ac  vult.  Quserimus  igitur  quid  hoc  principium 
sit. 

371.  Notamus  imprimis  hic  prsecise  non  quaeri  utrum 
principium  hoc  sit  substantia  vel  accidens.  Substantiam 
esse  evincitur  multiplici  ex  capite,  preesertim  ex  eo  quod 
anima  sit  perdurabile  accidentium  subjectum.  Nam  sensu 
intimo  teste,  nos  saepe  occasione  alicujus  actus  vitalis, 
quem  nunc  ponimus,  revocamus  similem  actum  olim  habi- 
tum ;  Atqui  id  haberi  non  posset  nisi  subjectum  quod 
nunc  sentit,  aut  cogitat,  aut  vult,  esset  illud  ipsum  quod 

antea  eosdem  actus  elicuit,  seu  nisi  subjectum  perduraret 
klem  ;  Ergo  auima  est  subjectum  perdurabile  accidentium, 
adeoque  est  substantia.  Quod  argumentum  simul  conficit 
unicum  esse  in  homine  omnium  vitalium  actuum  princi- 
pium  ;  probat  nimirum  illucl  principium  ex  quo  provenit 
sensatio,  esse  illud  ipsum  ex  quo  cogitatio  et  volitio 
ducunt  originem  ;  et  pari  ratione  principium  ex  quo  fluit 
sensatio,  identicum  esse  illi  ex  quo  ipsa  vita  in  corpore 
emanat.  Cum  enim  actus  isti  sint  vitales,  et  vitales  actus 
immanentes  sint,  omnium  conscientia  liaberi  nequiret, 
nisi  omnium  idem  esset  principium  ;  anima  quippe  experiri 
non  posset  ut  suum  quod  ab  altero  principio  eliceretur,  aut 
reflexione  redire  in  actus  qui  a  principio  a  se  distincto 
provenirent.  Quare  ex  illo  argumento  non  modo  deduci- 
tur  animam  esse-  substantiam,  sed  insuper  hanc  substan- 
tiam  esse  unicum  principium  omnium  vitalium  operatio- 
num,  quse  in  homine  habentur. 

372.  Quserimus  ergo  qusenam  sit  istius  substantise 
natura.  Respondemus  animam  esse  substantiam  simpli- 
cem  et  spiritualem.  Simplex  vocamus  id  quod  nullas  ha- 
bet  partes,  seu  exurgit  ex  unica  realitate,  eaque  inextensa. 
Id  constat  et  nobis  constare  solunlmodo  potest  ex  ipsius 
entis  operationibus ;  substantiam  enim  ipsam  non  intue- 
mur.  Non  tamen  id  infirmat  rei  certitudinem,  cum  ope- 
ratio  respondere  debeat  entis  naturae ;  hinc  axioma:  ope- 
ratio  sequitur  esse.  Porro  ens  quod  simplex  est,  non  autem 
spirituale,  existere  nequit  independenter  a  materia,  quia 
agere  nequit  quin  cum  ea  efYormet  unum  operationis  prin- 
cipium.  Quare  cessante  unione,  ab  existentia  cesset 
oportet.  At  ens  quod  spirituale  est,  non  modo  a  se  re- 
spuit  omnem  extensionem,  verum  etiam  existit  indepen- 
denter  a  materia ;  qui  existendi  modus,  quum  nonnisi  ex 
operationibus  colligi  possit,  ens  spirituale  vocamus:  id 
quod  in  suis  operationibus  est  a  materia  independens. — 
Non  tamen   omnis   dependentia  a  materia  confligit   cum 

animse  spiritualitate,  sed  ea  tantum  quae  afficeret  ipsum 
actum  vitalem.  Ut  id  explicetur,  duplex  dependentia  a 
materia  distinguenda  est,  alia  intrinseca,  alia  extrinseca. 
Prior  habetur  quum  actus,  qui  ponitur,  simul  procedit  ab 
anima  et  a  corpore  ut  ab  uno  operationis  principio;  poste- 
rior,  cum  actus  ab  anima  sola  elicitur,  licet,  ob  statum 
unionis  cum  corpore,  non  possit  haberi  nisi  corpus  prasbeat 
materiam,  in  quam  anima  suam  exerceat  activitatem. 
Haec,  inquam,  dependentia  clicitur,  et  est,  extrinseca,  quia 
revera  non  afficit  ipsum  animse  actum,  sed  est  conditio 
necessaria  ad  actum.  Unde  cessante  statu  unionis,  hsec 
dependentia  pariter  cessat. 

373.  Sed  hic  difficultas  surgit.  Si  hoc  ita  se  habeat,  et 
unum  sit  principium  omnium  vitalium  operationum  in 
homine,  nonne  eadem  anima  simul  intrinsece  et  non  in- 
trinsece  dependens  a  materia  dici  deberet?  Quod  sane 
repugnat.  Respondemus  repugnantiam  nullam  dari,  quia 
ideni  non  simul  asseritur  ac  negatur  secundum  idem. 
Anima  est  intrinsece  independens  a  materia  in  quibusdam 
ex  suis  operationibus,  quales  sunt  illae  quee  pertinent  ad 
vitam  rationalem ;  est  intrinsece  dependens  a  materia  in 
quibusdam  aliis  ex  suis  operationibus,  scilicet  relate  ad 
illas  quse  proprise  sunt  vitse  sensitivae  et  vegetativae.  Nec 
id  mirum  videbitur,  si  notetur  ens  perfectius  continere  in 
se  perfectiones  entis  imperfectioris  et  quasdam  alias; 
proindeque  efficere  posse  id  omne  quod  fieret  ab  ente  im- 
perfectiori,  si  adesset,  et  aliquid  aliud.  Jamvero  stante 
unione  animse  et  corporis,  anima  rationalis  prsestat  relate 
ad  corpus  illud  ipsum  quod  ab  anima  tantum  sensitiva 
praestaretur ;  sed  id  non  praestat  prsecise  quatenus  est 
rationalis,  verum  quatenus  continet  perfectiones  animm 
sensitivoB.  Aliis  verbis:  anima  humana  unita  corpori  cum 
eo  et  per  id  exercet  functiones  illas  quse  per  corpus  et  cum 
corpore  exerceri  valent ;  at,  se  sola,  eas  exercet  quae  cor- 
poris    consortium    intrinsecum    respuunt.      Quum    tamen 

corpori  sit  imita,  a  corpore  omnino  praescindere  nequit; 
adjuvari  ergo  debet  a  corpore  vel  relate  ad  actus  vitse 
rationalis;  et  reapse  adjuvatur  per  id  quocl  corpus  prsestat 
animse  materiam  quam  intelligat. 

374.  Ex  differentia  quse  intercedit  inter  ens  simplex  et 
spirituale  patet  non  omne  ens  simplex  esse  spirituale,  licet 
aliquid  nequeat  esse  spirituale  quin  sit  simplex.  Hinc 
si  hoc  probetur,  remanet  illucl  probandum ;  at  probata 
animae  humanae  spiritualitate,  hoc  ipso  probatur  ejusdem 
simplicitas.  Attamen  utrumque  nos  distinctis  argumentis 
stabiliemus,  tum  ut  qusestionis  tractatio  plenior  sit,  tum 
etiam  ut  evincamus  brutoruin  animalium  animas  esse  in- 
extensas.  Non  sine  igitur  veritatis  detrimento  hsec  duo 
simul  permiscent  auctores  quidam.     His  declaratis: 

§  2.  —  Propositio. 

Distinctione  facta  inter  animce  simplicitatem  et  spirituali- 
tatem,  asserimus  principium  quod  in  homine  sentit,  cogitat 
et  vult,  esse  1.  non  modo  simplex,  verum  etiam  2.  spirituale. 
3.  Cogitatio  autem  ita  materio2  vires  superat,  ut  hanc  illa 
donari  metaphysice  repugnet. 

375.  la.  Paes.  Illud  quod  est  extensum  nequit  per  se 
percipere  corpus ;  Atqui  constat  nos  corpora  percipere ; 
Ergo  prseter  organa  corporea,  debet  esse  aliquid  non  cor- 
poreum,  seu  inextensum,  per  quod  corpus  percipimus; 
Atqui  principium  hoc  vocamus  animam  ;  Ergo.  Nam  si 
illud  quod  percipit  corpus  esset  extensum,  corporis  per- 
ceptio  uno  ex  his  tribus  modis  foret  explicanda ;  nimirum 
vel  perceptio  haberetur  ab  una  tantum  animee  parte,  csete- 
ris  nihil  percipientibus  ;  vel  singulae  partes  animse  totuin 
corpus  perciperent;  vel  perceptio  haberetur  ab  omnibus 
partibus  collective  sumptis,  ita  ut  singulse  partes  animae 
perciperent  singulas  corporis  partes,  totaque  airima  totum 
corpus :    nulla  alia  hypothesis  potest  excogitari ;    Atqui 

nnlla  ex  his  hypothesibus  absurditate  vacat ;  Ergo  illud, 
quod  percipit  corpus,  extensum  non  est. 

1°.  Prima  hypothesis  est  absurda,  siquidem  : —  a)  nulla 
potest  assignari  ratio  cur  caeterae  partes  nihil  perciperent, 
quum  omnes  eamdem  habeant  naturam;  —  b)  illae  partes, 
quae  nihil  perciperent,  frustra  ponerentur,  ut  patet; —  c) 
pars  autem  ipsa  quse  corpus  perciperet,  essetne  simplex 
vel  extensa  ?  Si  simplex,  ergo  stat  quod  volumus,  ac  pro- 
inde  adversarii  sibi  contradicerent ;  si  extensa,  relate  ad 
istam  triplex  illa  hypothesis  redit ;  qui  reditus  numquam 
habebit  finem,  nisi  admittatur  principium  sensationis  esse 
simplex. 

2°.  Altera  etiam  hypothesis  absurda  est,  —  a)  quia  hoc 
in  casu  multa  essent  in  homine  principia  perceptionis,  sc. 
tot  essent  animae  quot  partes.  Hoc  autem  repugnat  expe- 
rientise  et  rationi ;  experientiae,  quia  conscientia  nobis 
refert  unum  nobis  inesse  principium  cognoscens,  atque 
repraesentationes  minime  multiplicari ;  rationi,  quia  fru- 
stra  tot  animae  ponerentur,  quum  una  sufficeret  ad  sensa- 
tionem  habendam.  —  />)  Hse  ipsae  partes  vel  essent  simpli- 
ces  vel  compositse,  ac  proinde  in  hac  etiam  hypothesi  vel 
adversarii  concederent  illud  quod  volumus,  vel  argumen- 
tum  in  indefinitum  rediret. 

3°.  Non  minori  absurditate  laborat  tertia  hypothesis,  ad 
quam  adversarii  ut  plurimum  confugiunt.  Nam  si  reprae- 
sentatio  corporis,  quod  percipitur,  diffusa  esset  in  tota 
anima:  —  a)  nulla  pars  animse,  neqne  partium  collectio 
totum  perciperet  corpus :  quia  perceptio  est  actus  im- 
manens,  actus  nempe  qui  reinanet  in  subjecto  a  quo  elici- 
tur;  ergo  unaquseque  nesciret  quid  altera  perciperet; 
ergo  perceptio  totius  numquam  haberetur.  Quod  si — l) 
per  absurdum  admittatur  communicationem  quamdam 
dari  partium  inter  se,  jam  deberet  esse  centrum  aliquod 
istius  communis  perceptionis :  scilicet  esset  aliqua  pars 
quae  simul  sibi  repraesentaret  id  quod  ipsa  perciperet  et  id 

quod  aliae  perceperint ;  sed  eo  in  casu  posset  ad  summum 
percipi  una  pars  post  aliam,  at  perceptio  totius  simul 
haberi  non  posset.  —  c)  Si  per  novum  absurdum  perceptio 
ista  totius  haberi  diceretur  in  aliqua  centrali  parte,  quseri- 
mus  utrum  haec  centralis  pars,  esset  simplex  vel  extensa ; 
et  iterum  atque  iterum  instaurabitur  argumentum,  done,c 
vel  negetur  perceptionis  factum,  vel  admittatur  id  quod 
probare  intendimus.  —  Hoc  argumentum  adeo  evidenter 
probat  animae  simplicitatem,  ut  ipse  Bayle  non  dubitaverit 
asserere  "id  firmitate  non  cedere  vel  firmissimis  demon- 
strationibus  quas  geometrae  dare  solent :  ac  si  quis  ejus- 
dem  evidentiam  non  percipiat  id  propterea  esse  quia  supra 
crassam  imaginationem  se  attollere  noluerit." 

376.  2a  Pars.  Ut  simplicitatem  animse  humanee  ex 
sensationibus  probavimus,  sic  ejusdem  spiritualitatem  ex 
operationibus  intellectus  et  voluntatis  evincere  aggredi- 
mur.  Unde  sic  generatim  argumentamur :  Constat  nos 
immaterialia  cognoscere ;  materialia  ipsa  attingere  imma- 
teriali  modo ;  ac  saepe  bona  spiritualia  prse  materialibus, 
immo  illa  quandoque  prosequi  cum  maximo  istorum  detri- 
mento.  Atqui  hsec  onmia  evidenter  probant  actus  intel- 
lectus  et  voluntatis  esse  intrinsece  independentes  a  mate- 
ria;  seu,  quod  idem  sonat,  intellectum  et  voluntatem  non 
esse  facultates  organicas ;  Ergo  intellectus  et  voluntas 
sunt  facultates  intrinsece  a  materia  independentes ;  Atqui 
facultas  nequit  esse  perfectior  principio  a  quo  emanat,  et 
principium  a  quo  emanant  intellectus  et  voluntas  est 
anima ;  Ergo  anima  ipsa  est  a  materia  intrinsece  indepen- 
dens ;  Atqui  quod  tale  est,  est  spirituale ;  Ergo  aninia  est 
spiritualis.     Prior  illa  minor  per  partes  probanda  est. 

1°.  Facultas  organica  percipere  nequit  nisi  ea  objecta 
quae  eam  sensibiliter  afficere  possunt,  seu  quaa  in  organis 
corporeis  repraesentari  valent ;  Atqui  immaterialia  sensi- 
biliter  afficere  facultatem  organicam,  seu  in  ea  reprsesen- 
tari,  nequeunt ;    Ergo  facultas  quae  immaterialia  percipit 

organica  esse  nequit.  Immaterialia  enim  vel  sunt  spiritu- 
alia  vel  abstracta ;  Atqui  spiritualia  nequeunt  imprimere 
sui  reprsesentationem  in  facultate  organica,  quia  nullis 
constant  partibus ;  abstracta  autem  revera  non  existunt, 
ac  proinde  in  facultatem  organicam  agere  nequeunt,  eam- 
que  reprsesentatione  sui  immutare  ;  Ergo  immaterialia 
percipi  nequeunt  a  facultate  organica ;  Atqui  intellectus, 
ut  constat,  eorum  ideas  concipit,  de  iis  judicat,  eisdemque 
ratiocinando  proprietates  tribuit  quge  spirituales  omnino 
sunt  et  materiam  omnem  excludunt ;  Ergo  intellectus  non 
est  facultas  organica. 

2°.  Facultas  organica  nequit  in  agendo  se  attollere 
supra  conditiones  suse  naturas,  ac  proinde  percipere  non 
valet  materialia  a  conditionibus  materialibus  prsescin- 
dendo,  seu  immateriali  modo ;  Atqui  constat  intellectum, 
vel  quando  cognoscit  materialia,  ea  percipere  immateriali 
modo  ;  Ergo  intellectus  non  est  facultas  organica.  Revera 
aliter  sensus,  aliter  intellectus  objecta  materialia  percipit. 
Sensus  percipiunt  exteriora  rei,  qualitates  nempe  sensi- 
biles ;  intellectus  percipit  id  quod  est  rei  intimum,  ipsam 
substantiam,  essentiam  atque  naturam  ;  intelletus  percipit 
materialia  sub  communi  et  universali  ratione,  ac  remotis 
characteribus  individuationis  concretse,  quibus  tenentur 
in  existendo;  dum  sensus  attingunt  materialia  prout  in  se 
sunt,  et  iis  affecta  conditionibus,  quibus  singularia  et 
determinata  redduntur ;  sensus  demum  non  cognoscunt 
nisi  ea  materialia  quas  actu  sunt ;  intellectus  e  contra  se 
extendit  ad  ea  vel  quatenus  possibilia  sunt.  Ergo  sensus 
materiali  modo,  intellectus  modo  immateriali  materialia 
percipit;  Ergo  intellectus  non  est  in  suis  operationibus 
organismo  alligatus ;  atque  ideo  est  intrinsece  a  materia 
independens. 

3°.  Idipsum  evinci  diximus  si  voluntatem  expendamus, 
quae  actibus  suis  facultatem  inorganicam,  non  secus  ac 
intellectus,  se   prodit.     Constat  quippe   nos  —  a)  summo- 

pere  delectari  bonis  spiritualibus,  qualia  sunt  virtus,  sci- 
entia,  etc. ;  —  5)  hrec  bona  inteidum  appetere  vel  reluctan- 
do  inclinationibus  quae  ad  corporea  sectancla  trahunt;  — 
c)  plenoque  dominio  frni  in  proprios  actus  :  liberi  quippe 
sumus ;  Atqui  ha3C  omnia  facultati  organicae  repugnant ; 
Ergo  voluntas  non  est  facultas  organica.  Nulla  quippe 
facultas  ad  objectum  tendere  potest,  quod  essentialiter 
suam  capacitatem  superat ;  Atqui  spiritualia  superant,  ut 
patet,  capacitatem  organicse  facultatis ;  Ergo.  —  Nulla  item 
facultas  agere  potest  contra  suam  naturam ;  Atqui  volun- 
tas  contra  suam  naturam  ageret,  si  organica  facultas  cum 
esset,  quocl  corporeum  est,  dedignaretur ;  Ergo.  —  Demum 
facultas  organica  a  suo  objecto  ita  determinatur,  ut,  positis 
omnibus  requisitis  ad  agenclum,  actionem  suam  nequeat 
continere ;  Atqui  id  voluntas  continuo  prsestat ;  Ergo  est 
facultas  intrinsece  a  materia  independens,  atque  acleo  ipsa 
anima  talis  sit  oportet. 

377.  3a  Pars.  Post  ea  quae  diximus  vix  necesse  est  ut 
probemus  cogitationem  materiae  metaphysice  repugnare. 
Nequeunt  enim  prseclieata  contradictoria  eiclem  rei  simul 
attribui;  Atqui  icleveniret  si  negaretur  repugnantia  mate- 
riae  cogitantis ;  Ergo  hujus  repugnantia  aclmittenda  est. 
Materia  quippe  essentialiter  partibus  constat ;  has  par- 
tes  cogitationis  subjectum  essentialiter  a  se  respuit ;  Ergo 
nequiret  materia  cogitatione  donari,  quin  simul  extensa 
esset  et  inextensa,  quocl  certe  contradictionem  involvit. 
Hinc  solvitur  trita  illa  difficultas  quocl  nec  omnes  materise 
vires  sint  nobis  compertce,  nec  cognoscamus  quiclquid  Dei 
omnipotentia  facere  in  materia  queat.  Id  enim  quod 
intrinsece  repugnat  nequit  esse  terminus  ullius  potentiae ; 
et  hoc  ipso  quocl  certo  scimus  alicui  rei  proprietatem 
aliquam  convenire,  certo  etiam  novimus  eidem  oppositam 
proprietatem  inesse  non  posse,  etiamsi  plura  alia  nos 
lateant.     Stat  ergo  propositio  quoad  omnes  suas  partes. 

§  3.  —  Quibusdam  difficultatibus  satisfit. 

378.  Difficultates  plures  ex  clictis  solutae  manent ;  quas- 
clam  tantum  hic  referemus. 

Obj.  1°.  "  Partes  materise,  licet  singulse  seorsum  non  sint 
cognitionis  capaces,  possunt  tamen  ita  conspirare,  ut  in 
toto  quod  inde  enascitur,  cognoscendi  vis  exurgat,  Nam 
in  horologio  v.  g.  nulla  pars  in  se  continet  potentiam  incli- 
cancli  horas,  et  tamen  inclicatio  ista  oritur  ex  conspiratione 
partium  ;  ergo  a  pari  licet  nulla  corporis  pars  potentiam 
habeat  cognoscendi,  ex  earum  conspiratione  cognitio  oriri 
potest." 

Resp.  Qui  ita  argumentatur  simile  illi  quid  facit,  qui 
admitteret  visionem  haberi  posse  a  collectione  caecorum, 
licet  horum  quisque  ad  videnclum  sit  impar.  Tunc  colle- 
ctio,  ut  pluries  jam  notavimus,  efficere  potest  id  quod  a 
singulis  partibus  effici  nequit,  cum  partibus  ipsis  inest  vis 
quaedam,  sed  insufficiens  ad  effectum  prociucendum,  qui 
clefectus  tollitur  hoc  ipso  quod  partiales  vires  in  unum 
confluunt.  Sic  licet  singuli  homines  impares  sint  acl  ingen- 
tem  lapidem  movenclum,  eum  plures  simul  agentes  movere 
possunt.  Hoc  in  casu,  ut  patet,  effectus  est  quid  extrin- 
secum,  et  ejusdem  naturae  ac  ille  qui  a  singulis  partibus 
valet  produci ;  Atqui  cognitio  est  quid  immanens  et  toto 
coelo  differt  ab  effectibus  virium  entium  materialium ; 
Ergo.  Hinc  vides  nullam  esse  adductam  paritatem. 
Quamquam  enim  nulla  pars  in  horologio  habeat  pqtentiam 
indicancli  horas,  hsec  tamen  potentia  specie  non  differt  a 
potentiis  singularum  partium  propriis,  nempe  ab  istarum 
motu  et  configuratione.  At  potentia  cognoscitiva  specie 
differt  a  potentiis  materise.  Hinc  uti  impossibile  est  ut 
numerus  millenarius  exurgat  ex  sonis,  coloribus,  aut  alia 
quavis  re  toto  genere  a  se  diversis,  ita  impossibile  est  ut 
cognitio  proveniat  ex  combinatione  virium  materise. 

Obj.  2°.  "  Anima  easdem  subit  vices  ac  corpus ;  viget  ac 

languescit  ut  corpus ;  crescit  ac  senescit,  crescente  ac 
senescente  corpore ;  Ergo  non  est  aliquid  a  corpore  essen- 
tialiter  distinctum." 

Resp.  Anima  subit  easdem  vices  ac  corpus,  eodem  modo 
et  semper,  nego ;  diverso  modo  et  aliquando,  et  quidem 
ratione  unitionis  cum  corpore,  concedo.  Corpus  crescit  et 
decrescit  secundum  quantitatem,  seu  partium  additione 
vel  remotione,  quod  est  augmentum  et  decrementum  pro- 
prie  dictum ;  anima  autem  metaphorice  dicitur  crescere 
aut  decrescere,  prout  ejus  vires  magis  minusve  perficiuntur. 
Metaphorice  etiam  dicitur  senescere  ac  languescere,  quate- 
nus,  labentibus  annis,  vis  imaginativa  aut  alise  sensitivae 
facultates  amittunt  illum  vigorem,  quem  in  juventute  ut 
plurimum  est  reperire.  Animam  porro  non  semper  vel 
diverso  modo  subesse  iisdem  vicissitudinibus  ac  corpus, 
constat  ex  eo  quod,  crescente  corpore,  non  semper  animse 
facultates  perficiantur ;  corporis  vigor  non  semper  sit  con- 
junctus  cum  judicii  maturitate ;  quse  faciunt  ad  corporis 
evolutionein  ssepe  noceant  animae,  et  quae  animse  evolu- 
tioni  favent  corpus  quandoque  debilitent,  ut  patet  in  iis  qui 
studiis  nimium  dediti  sunt. 

Obj.  3°.  "  Illucl  quod  extenditur  et  movetur  corporeum 
est ;  Atqui  anima  in  toto  corpore  extenditur  et  move- 
tur;  Ergo." 

Resp.  Illud  quod  extenditur  ratione  sui,  corporeum  est, 
concedo ;  illud  quod  extenditur  ratione  alterius  cui  sub- 
stantialiter  conjunctum  est,  et  modo  omnino  diverso,  nego. 
Extensio  ratione  sui  habetur  quando  aliquid  circumscri- 
ptive  occupat  locum,  quando  nempe  ens  loco  cominensura- 
tur.  Hoc  modo  anima  non  est  in  corpore,  sed,  ut  postea 
probabitur,  est  tota  in  singulis  corporis  partibus.  Est 
tamen  prsesens  in  toto  corpore  quia  illi  conjuncta  est; 
quse  prsesentia  in  omnibus  corporis  partibus  nonnisi  meta- 
phorice  extensio  vocari  potest.  Hinc  patet  responsio  ad 
alterum.      Anima   non    movetur    proprie   loquendo ;    sed 

quia  movetur  corpus  in  quo  reperitur,  ratione  corporis 
moveri  dicitur ;  quocl  certe  non  officit  animse  simplicitati. 

Obj.  4°.  "  Cogitatio  dicitur  repugnare  materiae,  quia  est 
quid  simplex,  dum  materia  est  quid  compositum ;  Atqui 
materiae  competunt  aliae  proprietates  simplices,  ut  sunt 
motus,  gravitas,  etc.  Ergo  materise  non  repugnat  cogi- 
tatio." 

Resp.  1°.  Cogitatio  est  non  modo  simplex,  verum  etiam 
spiritualis.  Ergo  requirit  prinoipium  ejusdem  naturae,  seu 
subjectum  quod  sit  intrinsece  a  materia  independens ; 
Atqui  materise  vires,  licet  simplices  dicantur,  non  sunt  ab 
ipsa  materia  independentes,  sed  essentialiter  ab  ea  in  ope- 
rando  pendent ;  Ergo.  2°.  Cogitatio  est  actus  iinmanens ; 
Ergo  requirit  principium  quod  actionis  immanentis  capax 
sit;  Atqui  vires  quae  sunt  in  corporibus,  non  habent  nec 
habere  possunt  actionein  immanentem,  quia  respicere 
nequeunt  nisi  terminum  extrinsecum  ;  Ergo. 

Obj.  5°.  "  Anima  intrinsece  dependet  a  corpore  etiam  in 
actibus  vitae  rationalis.  Quia  si  dependentia  intrinseca 
non  sit,  nulla  potest  dari  ratio  sufficiens  cur  tum  evolutio 
mentalium  facultatum,  tum  earumdem  exercitium  pendeat 
a  conditionibus  corporis.  Constat  porro,  vitiato  organi- 
smo,  actus  intellectivos  haberi  non  posse." 

Resp.  Ratio  dari  potest,  et  data  jam  fuit  in  declaratione 
thesis.  Quum  enim  anima  sit  corpori  unita,  non  potest 
connaturaliter  intelligere  a  corpore  omnino  praescindendo. 
Hinc  est  quod  materiam,  quam  intelligit,  sibi  nequeat 
comparare  nisi  per  corporis  ministerium.  Si  conditio  hasc 
non  ponitur,  nec  actus  poni  potest.  Unde  evolutio  men- 
talium  facultatum  pendere  debet  a  conditionibus  organi- 
smi ;  et  earum  actuale  exercitium  nequit  ab  iisdem  condi- 
tionibus  proescindere.  Quare  si  actuum  mentalium  cessatio 
in  se  spectetur,  haec  potest  aeque  explicari  per  depen- 
dentiam  extrinsecam  et  intrinsecam.  Hinc  ad  cognoscen- 
dum    qualis    dependentia   habeatur,    debet    spectari    ipsa 

actuuni  natura ;  Atqni  sensitivi  actns  hujus  sunt  naturse 
ut  necessario  postulent  facultatem  organicani ;  actns  e 
contra  intellectivi  a  facultate  organica  elici  nullatenus 
possunt ;  Ergo  hi,  secus  ac  illi,  principium  requirunt  in- 
trinsece  a  materia  independens. 

ART.    II.  —  DE   UNIONE    ANIM^   ET   CORPOKIS. 

§  1. —  Declaratur  quaestio. 

379.  Licet  anima  sit  substantia  a  corpore  distincta,  cor- 
pori  tamen  intime  unitur  et  cum  eo  efformat  unum  homi- 
nem.  Ad  hanc  igitur  qusestioneni  solvenclam  duo  prae- 
standa  sunt ;  investigandnm  imprimis  est  qualis  sit  unio 
quse  viget  inter  animam  et  corpus,  et  quomodo  haec  eadem 
unio  debeat  explicari.  Optimi  quiqne  philosophi  schola- 
stici  respondent  unionem  esse  substantialem,  talem  scilicet 
ut  ex  anima  et  corpore  una  resultet  natura  composita, 
unaque  persona ;  atque  hanc  substantialem  unionem  non 
aliter  posse  explicari  quam  admittendo  animam  esse  for- 
mam  corporis,  juxta  ea  quse  diximus  agentes  de  natura 
corporea.  Utrumque  punctum  prius  declarandum  est ; 
deinde  probandum,  ac  demum  ab  adversariorum  impugna- 
tionibus  vindicandum. 

380.  Ex  iis  quae  diximus  in  Ontologia  (n.  223)  intelli- 
gitur  quid  sit  natura,  quidque  persona  ;  ac  proinde  quando 
dicimus  ex  anima  et  corpore  unam  efformari  naturam 
humanam,  significamus  ex  utriusque  unione  unum  et  pri- 
mum  haberi  operationis  principium ;  uti  quando  dicimus 
unam  resultare  personam  humanam,  significamus  unum 
esse  subjectum  primum,  ad  quod  referuntur  omnia  quae 
fiunt  sive  per  corpus  sive  per  animam ;  unnm  ego,  quod 
non  est  neque  aniina,  neque  corpus  seorsum  sumptum, 
sed  compositum  ex  utroque.  Ut  physicam  hanc  unionem 
explicent,  scholastici  dicunt  "animam  uniri  corpori  ut  for- 
mam,  ita  nempe  ut  in  corpore  illud  ipsum  efficiat,  quod 

formee  mineralium  prsestant  in  materia  inorganica,  et  prin- 
cipium  vitale  aut  sensitivum  in  corporibus  organicis. 
Quare  juxta  ipsos  anima  rationalis  sic  corpori  copulatur, 
ut  ipsum  actuet  quoad  seusum,  vitam  et  ipsam  substanti- 
am  corpoream,  sine  qua  materia  extare  non  potest"  (Ex 
Liberat.  Psych.  Cap.  III.  Art  1).  Id  autem  ut  jam  nota- 
vimus  anima  rationalis  prsestat  non  quatenus  rationalis 
est,  ut  Stahl  putavit,  sed  quatenus  virtutem  continet  for- 
marum  inferiorum.  Quatenus  est  rationalis,  est  princi- 
pium  vitre  intellectivaB,  quam  vitam  anima  se  sola  exercet, 
quia  repugnat  ut  exerceatur  per  intrinsecum  corporis 
ministerium.  Hoc  systemate  admisso,  recte  explicatur 
physica  hominis  unitas,  quin  vita  intellectualis  ullam  pa- 
tiatur  jacturam.  Quapropter  substantialis  et  physica 
hominis  unitas  ita  cum  unionis  modo  connexa  est,  ut  eo 
rejecto,  et  illa  rejici  debet,  ut  revera  ii  faciunt  quorum 
opinionem  hic  paucis  attiugemus. 

381.  Opiniones  veterum  philosophorum  referre  non 
vacat.  Ex  recentioribus  alii  alio  modo  explicant  corporis 
et  animae  unionem.  Habemus  systema  assistentise,  syste- 
ma  harmoniae  prsestabilitee  et  systema  influxus  physici. 
Nostris  temporibus  huic  praesertim  plures  adhserent  qui 
negant  animam  esse  corporis  formam  ;  duo  priora  fere 
obsoleta  sunt.  Systematis  assistentia?  fautores  omnem 
substantialem  unionem  negant,  et  affirmant  Deum  produ- 
cere  in  corporibus  nostris  motiones  quae  motibus  animse 
respondeant,  ea  ducti  ratione  quod  corpora  activa  non 
sint.  Cseteris  praetermissis,  explicatio  haec  falso  innititur 
fundamento,  praeterquam  quod  neget  physicam  hominis 
unitatem.  Hoc  est  systema  plurium  Cartesianorum. — 
Leibnitzius  invexit  systema  harmonise  praestabilitoe.  Ju- 
xta  hoc  "anima  et  corpus  habentur  uti  duo  principia 
activitatis,  qiuc  seorsum  operantur  et  seriem  propriarum 
operationum  eliciunt  eodem  plane  modo,  ac  si  alterum 
principium  non  existeret.     Sed  Deus  ab  seterno  praescivit 

omnes  operationes  utriusque  substantiae,  atque  ita  sociavit 
corpus  et  animam,  ut  motus  unius  semper  responderent 
motibus  alterius.  Hinc  inter  has  substantias  harmonia 
existit  ex  praescientia  divina  proveniens,  proinde  stabilita 
ante  mutuam  utriusque  substantise  operationem."  In  hoc 
etiam  systemate  omnis  unio  adimitur  inter  animam  et 
corpus,  quum  ne  mutuus  quidem  influxus  inter  utramque 
substantiam  agnoscatur.  —  Hunc  influxum  physicum  ad- 
mittit  tertium  systema,  quod  Euler  conflavit  et  cui  multi 
ex  Lockianis  adhserent.  Docent  philosophi  isti  animam 
et  corpus  non  conjungi  in  ipsa  substantia,  sed  solummodo 
in  sua  externa  activitate  ;  quatenus  una  substantia  varie 
operans  gignit  in  altera  motus  perfecte  congruentes  cum 
suis  operationibus.  In  hoc  etiam  systemate,  prseter  alia, 
tollitur  unitas  humanae  naturse ;  nam  licet  actio  sit  mutua, 
remanet  tamen  duplex  completum  operationum  princi- 
pium  ;  et  corpus  ipsum  vita  privatur.  Hsec  omnia  con- 
futata  hoc  ipso  manebunt,  quod  probabitur  unam  compo- 
sitam  naturam  unamque  personam  resultare  ex  unione 
animse  et  corporis. 

382.  Hasc  sufficerent  ad  qugestionem  declarandam,  nisi 
quidam  essent  prseterea  philosophi,  qui  licet  admittant 
animam  esse  formam  substantialem,  negant  tamen  eam 
esse  formam  corporis,  in  quantum  est  corpus.  Quod 
dupliciter  intelligunt.  Sunt  qui  non  diffitentur  omne 
corpus,  hinc  etiam  humanum,  constare  materia  et  forma ; 
verum  formam,  qua  corpus  humanum  constituitur  in  esse 
corporis,  distinctam  ponunt  ab  anima  humana.  Hanc 
distinctam  formam,  pro  munere  quod  gerit,  vocant  formam 
corporeitatis ;  atque  munus  animae  per  id  absolvi  dicunt 
quod  det  vitam  et  sensum  corpori,  jam  aliunde  in  suo  esse 
constituto.  Hsec  fuit  Scoti  opinio,  quem  plures  sequuntur. 
Atomistse  idem  munus  animae  assignant,  sed  alia  ratione 
ducti.  Hoc  ipso  quod  negant  corpora  constare  duplici 
elemento,  et  docent  physicum  corpus  unica  eaque  extensa 

constare  realitate,  rejicere  debent  doctrinam  quse  asserit 
animam  esse  formam  corporis,  qua  corpus  est.  Asserunt 
proinde  eam  constituere  corpus  in  specie  viventis  et  sen- 
tientis  tantum  ;  atque  id  prasstare  corpus  permeando  et 
permiscendo  vires  suas  viribus  corporis.  Doctrinam,  quam 
isti  impugnant,  scholastici  tenent  et  tenendam  esse  dicunt.1 
His  declaratis : 

$2.—  Propositio. 
Corpus  et  anima  rationalis  1.  ita  conjunguntur  ad  homi- 
nem  efformandum,  ut  ex  earum  unione  una  resultet  natura 
composita  unaque  persona.  Ad  hanc  autem  unitatem  ex- 
plicandam  2.  admitti  debet  animam  ita  esse  formam  sub- 
stantialem  corporis  humani,  ut  ipsum  constituat  in  esse 
corporis. 

383.  la  Pars.  Naturam  esse  diximus  substantiam  qua- 
tenus  spectatur  ut  operationum  principium ;  Ergo,  ex 
unione  animse  et  corporis,  una  resultat  natura  composita, 
si  unum  resultet  novum  operationis  principium ;  Atqui 
ita  res  se  habet;  Ergo.  Constat  enim,  inter  alia,  homi- 
nem  sentire ;  Atqui  sensatio  elici  nequit  a  corpore  tan- 
tum;  nec  a  sola  anima;  neque  ab  utroque  seorsim 
agentibus;  Ergo  provenit  ab  utroque  quatenus  constituunt 

1  Juverit  notare  Ecclesiam  jarn  definivisse  animam  rationalem  esse 
fonnam  substantialem  corporis  humani.  In  Concilio  Viennensi  hsec 
habemus  :  "  Doctrinam  omnem  seu  propositionem  temere  asserentem  aut 
vertentem  in  dubium,  quod  substantia  animoe  rationalis  seu  intellectivae, 
vere  ac  per  se  humani  corporis  non  sit  forma,  velut  erroneam  ac  veritati 
catholica)  inimicam  fidei,  praedicto  sacro  approbante  Concilio  reproba- 
mus  ;  definientes  ut  cunctis  nota  sit  fidei  sincera  veritas  ac  praecludatur 
universis  erroribus  aditus  ne  subintrent,  quod  quisquis  deinceps  asserere, 
defendere,  seu  tenere  pertinaciter  praesumpserit,  quod  anima  rationalis 
seu  intellectiva  non  sit  forma  corporis  humani  per  se  et  essentialiter, 
tanquam  hsereticus  sit  censendus."  Hinc  inter  catholicos  non  potest  esse 
qiuestio  nisi  de  modo  quo  anima  sit  forma  corporis  humani,  et  ita  quidem 
ut  veritas  definita  nullam  patiatur  jacturam. 

unam  substantiam  compcsitam,  atque  adeo  unum  operatio- 
nis  principium. 

1°.  Quod  sensatio  esse  nequeat  solius  corporis,  constat 
ex  iis  quse  diximus  in  superiori  thesi ;  et  insuper  experi- 
entia  patet,  quia  cum  animal  v.  g.  uno  ictu  necatur,  omnis 
sensatio  illico  cessat,  et  tamen  remanet  corporis  materia 
cum  tota  sua  organizatione. 

2°.  Neque  potest  sensatio  esse  animae  solius ;  quia,  hoc 
admisso,  vel  brutis  deneganda  esset  omnis  sensatio ;  vel 
esset  in  iisdem  admittenda  anima  spiritualis;  spirituali- 
tatis  enim  ratio  exinde  derivatur  quod  ens  in  agendo  sit 
intrinsece  a  materia  independens.  Hoc  non  fugit  ipsos 
adversarios,  qui,  cum  nequeant  admittere  brutorum  ani- 
mas  spirituales  esse,  bruta  a  machinis  non  difTerre  contra 
communem  sensum  autumant.  —  Prseterea  si  sensatio  esset 
actio  animge  solius,  haec  sola  deberet  posse  determinari  ad 
sentiendum  ab  objecto  extenso  ;  et  item  sola  deberet  posse 
repraesentare  objectum  extensum ;  Atqui  neutrum  admitti 
potes*t ;  iion  primum,  quia  corpus,  eo  ipso  quod  extensum 
est,  agere  nequit  nisi  per  contactum  quantitativum,  quem 
spiritus  pati  non  potest:  tangere  enim  et  tangi  non  est 
nisi  corporum  ;  non  alterum,  quia  ad  extensum  seu  partes 
concrete  reprsesentandas  requiritur  ut  subjectum  exten- 
sum  sit ;  anima  porro  partibus  caret. 

8°.  Sed  neque  per  tertiam  hypothesim  sensatio  valet 
explicari.  Si  enim  anima  et  corpus  seorsim  agerent  non 
haberetur  una,  sed  duplex  actio ;  vel  potius  nulla  habere- 
tur  actio  perceptiva,  quia  nihil  esset  quod  ab  anima  perci- 
peretur,  nec  esset  aliquid  quod  in  corpore  perciperet.  Nec 
dici  valet  sensationem  coalescere  posse  ex  utriusque  di- 
stincta  actione,  quia'  sensatio  est  actio  immanens  et  vitalis, 
quse  proinde  recipi  debet  in  illo  ipso  subjecto  a  quo  elici- 
tur.  Ergo  ad  sensationem  recte  explicandam  requiritur 
subjectum  quod  simul  simplex  sit  ac  eoinpositum ;  sim- 
plex,  ut  detur  perceptio ;    compositum  ut  detur  extensi 

reprsesentatio ;  utrumque  simul,  ut  sensationis  subjectum 
habeatur. — Paucis  concludere  sic  licet:  Operatio  vitae 
sensitivse  procedere  debet  a  potentia  physice  una ;  poten- 
tia  autem  ph}7sice  una  nequit  esse  nisi  potentia  unius 
naturae ;  Ergo  natura,  a  qua  ultimo  sensatio  procedit,  una 
sit  oportet ;  Atqui  sensatio  procedit  ab  anima  et  a  cor- 
pore ;  Ergo  ex  anima  et  corpore  una  resultat  natura  com- 
posita. 

384.  Unam  ex  hac  eadem  unione  resultare  personam 
sic  facile  conficies.  Persona  est  substantia  singularis, 
integra,  et  tota  in  se  (n.  224) ;  Atqui  neque  animae 
neque  corpori  seorsim  sumptis  ista  conveniunt,  sed  opti- 
me  conveniunt  composito  ex  utroque ;  Ergo  compositum 
ex  utroque  debet  dici  persona. —  Praeterea  persona  est 
subjectum  primum  omnium  attributionum;  Ergo  ex 
anima  et  corpore  resultat  una  persona,  si  uni  eidemque 
subjecto  tribuuntur  tum  ea  quse  ad  animam,  tum  ea  quae 
ad  corpus  pertinent ;  Atqui  de  facto  constat  utraque  eidem 
subjecto  attribui.  Ille  enim  ipse  qui  dicitur  intelligere, 
velle,  amare,  etc. ;  dicitur  etiam  cadere,  vulnerari,  percuti 
etc. ;  Atqui  priora  competunt  homini  ratione  animse,  po- 
steriora  ratione  corporis ;  Ergo  uni  eidemque  subjecto  tri- 
buuntur  tum  ea  quse  ad  animam,  tum  ea  quae  ad  corpus 
pertinent.  Stat  ergo  prima  pars  thesis,  quoad  utrumque 
punctum. 

385.  2a  Paes.  Qui  priorem  partem  admittunt,  non 
negant  animam  esse  formam  substantialem  in  composito 
humano ;  nec  revera  negare  possunt.  Nam,  posita  illa 
unione,  anima  est  quse  corpus  constituit  in  specie  viventis 
et  sentientis ;  Atqui  id  quo  aliquid  constituitur  in  aliqua 
determinata  specie  entitatis,  est  forma  substantialis;  Ergo, 
posita  unione,  anima  ut  forma  substantialis  concipienda 
est.  Unde  qusestio  est  utrum  corpus  constituatur  necne 
in  suo  esse  per  illam  ipsam  animam  quse  tribuit  vitam  et 
sensum.     Dupliciter,  ut  notavimus,  huic  adversantur  phi- 

losophi :  alii,  propterea  quia  admittunt  formam  corporeita- 
tis,  per  quam  corpus  est  corpus ;  alii,  ex  eo  quod  cum 
atomistis  teneant  essentiam  corporis  physici  sola  extensa 
realitate  constitui.  Qui  duo  explicandi  modi,  licet  inter 
se  differant,  ad  rem  tamen  nostram  quod  spectat,  ad  idem 
redeunt;  alterutro  quippe  admisso,  dici  debet  animam 
uniri  corpori  jam  in  suo  esse  constituto.  Id  rejiciendum 
esse  dicimus.     Nam : 

1°.  Esse  quod  tribuitur  rei  jam  in  se  completse  acciden- 
tale  est;  Atqui  in  adversariorum  hypothesi  corpus  jam 
completum  est  in  ratione  corporis  quando  ei  advenit 
anima  rationalis ;  Ergo  anima  rationalis  non  tribueret  cor- 
pori  nisi  esse  accidentale  ,  Atqui  si  anima  non  tribueret 
corpori  nisi  esse  accidentale,  ex  eorum  unione  non  resulta- 
ret  una  natura ;  Ergo  admissa  adversariorum  hypothesi, 
negari  debet  unitas  humanse  naturae;  Atqui  hanc  unita- 
tem  ipsi  admittunt  et  admittendam  esse  constat  ex  datis 
argumentis  in  prima  parte  thesis ;  Ergo  dicendum  est  cor- 
pus  non  esse  constitutum  in  ratione  corporis  cum  anima 
rationalis  ei  advenit,  sed  per  eam  constitui  non  modo  in 
esse  viventis  et  sentientis,  sed  etiam  in  esse  corporeo. 

2°.  Dicunt  adversarii  corpus  esse  quid  incompletum  in 
ratione  naturse,  quamquam  completum  sit  in  ratione  sub- 
stantise ;  vanum  est  effugium.  Natura  enim  est  ipsa 
substantia  prout  est  operationum  principium ;  Ergo  si  ex 
unione  resultet  una  natura,  resultare  debet  una  substantia; 
Atqui  non  possunt  anima  et  corpus  constituere  unam  sub- 
stantiam,  si  utrumque  principium  in  se  completum  esse 
supponatur;  Ergo  corpus  et  anima  concipi  debent  tam- 
quam  duo  principia  quorum  unum  alterum  in  suo  esse 
determinans,  cum  eo  efficit  unum  physicum  ens ;  Atqui 
principium  substantiale  quod  determinat,  vocatur  forma ; 
principium  quod  determinatur,  vocatur  materia;  Ergo 
admittendum    est    animam    esse    forrnam    substantialem 

ipsius    corporis ;    Atqui    hujus   forma   substantialis    esse 
nequit,  quin  tribuat  corpori  primum  esse ;  Ergo. 

3°.  Confirmatur  ex  ipsa  ratione  vitse.  Certe  aclversarii 
negare  nequeunt  corpus  ipsum  esse  vivens ;  Ergo  princi- 
pium  vitale  clebet  esse  intrinsece  et  substantialiter  corpori 
unitum;  Atqui  id  non  haberetur,  ipsorum  opinione  ad- 
missa;  Ergo  rejici  htec  clebet.  Nam  secus  aclmittendum 
esset  animam  clare  vitam  corpori  vel  quia  esset  illi  prse- 
sens;  vel  quia  corpus  moveret ;  vel  quia  suas  vires  misce- 
ret  viribus  corporis.  Hsejc  sunt  quse  apud  illos  invenimus. 
Atqui  nullum  ex  his  admitti  potest.  Non  primum,  quia 
si  prassentia  animse  in  corpore  sufficeret  ad  vitam  corporis 
explicandam,  ipse  Deus  dici  posset  informare  corpus 
idque  vivum  recldere,  siquidem  Deus  indistans  est  a  cor- 
pore.  Non  alterum  quia,  ut  caetera  omittam,  hoc  in  casu 
vita  acl  corpus  non  pertineret,  quuin  nullus  vitalis  motus 
procederet  a  principio  intrinseco  corpori,  ut  patet.  Non 
tertium, —  a)  quia  vires  in  qualibet  re  ab  ejus  substantia 
dimanant;  Ergo  admitti  nequit  ex  viribus  animae  et  cor- 
poris,  inter  se  commixtis,  vires  exurgere  quse  ab  utriusque 
differrent,  nisi  diversse  substantise,  a  quibus  illse  vires 
dimanarent,  in  unam  substantiam  compositam  coalesce- 
rent.  — b  )  Quserimus  prseterea  quoclnani  essst  subjectum 
cui  vires  inlnererent,  quae  ex  commixtione  efficiuntur.  Hoc 
.subjectum  esse  nequiret  aut  sola  substantia  animse,  aut 
sola  substantia  corporis,  quia  vires  illse  a  viribus  utriusque 
differrent;  Ergo  hoc  subjectum  deberet  esse  compositum 
ex  utroque;  quod  adversarii  negant.  —  Qui  plura  cupit, 
adeat  opus  P.  Liberatore  (7Z  Composto  TJmano). 

§3.  — De  sede  anirme. 

386.  Ad  hujus  qusestionis  complementum  aliquid  hic 
dicemus  de  sede  animse,  expendemus  nimirum  utrum 
anima  toti  corpori  conjungatur,  vel  alicui  tantum  corporis 
parti.     Responsio  patet  ex  dictis.     Anima  quippe  nequit 

esse  eorporis  fornia,  quin  toti  corpori  conjungatur.  Ex 
hac  porro  atque  precedenti  thesi  de  animi  immaterialitate 
sequitur  illud  quod  pluries  antea  notavimus,  animam 
nempe  ita  esse  in  toto  corpore  ut  tota  etiam  sit  in  singulis 
corporis  partibus.  Anima  enim  est  substantia  simplex ; 
Atqui  substantia  simplex  non  potest  esse  nisi  tota  ubicum- 
que  reperitur ;  Ergo  si  ratio  formae  substantialis  requirit 
ut  anima  sit  in  toto  corpore,  ratio  simplicitatis  requirit  ut 
sit  tota  in  singulis  partibus.  Loquimur  porro  de  ipsa 
animse  substantia  ;  quia  si  anima  dynamice  spectetur,  vel 
prout  vim  habeat  operandi,  patet  hanc  vim  non  posse 
sequo  modo  exerceri  ubicumque  anima  reperitur.  Functi- 
ones  enim  vitse  sensitivae  sunt  diversse  in  diversis  corporis 
partibus ;  unde  ibi  anima  speciales  hujus  vitae  functiones 
exercet,  ubi  dantur  organa  cum  quibus  et  per  quse  exer- 
ceri  debent.  Relate  ad  ipsam  vitam  intellectivam,  exclu- 
ditur  quidem  dependentia  intrinseca,  at  datur  dependentia 
extrinseca ;  hinc  anima  non  valet  functiones  vitse  intelle- 
ctivae  exercere,  nisi  in  illa  corporis  parte,  quae  materiam 
ipsi  prsebet  in  quam  activitatem  suam  exerceat.  Paucis  : 
anima  est  tota  in  qualibet  corporis  parte  secundum  totalita- 
tem  essentice,  sed  non  secundum  totalitatem  virtutis. 

387.  Quidam  sunt  qui  animam  in  solo  cerebro  residere 
autumant ;  quum  ipsis  impossibile  videatur  ut  praesens  sit 
pluribus  corporis  partibus.  Quamobrem  docent  sensatio- 
nes  incipere  quidem  in  organis  singulis,  ubi  impressiones 
ab  objectis  recipiuntur,  sed  non  perfici  nisi  in  cerebro,  ubi 
anima  residet ;  ex  assuefactione  tamen  referri  ad  eas  cor- 
poris  partes  aut  organa,  in  quibus  impressiones  objectorum 
primitus  obtinuerunt.  Haec  opinio  1°.  destruit  unionern 
substantialem  animse  et  corporis ;  2°.  secum  pugnat;  3°. 
contradicit  experientise  et  rationi,  qua3  tria  paucis  pro- 
babimus. 

1°.  Primum  manifestum  est.  Si  enim  anima  cerebro 
tantum  praesens  substantialiter  esset,  illi  tantum  uniretur ; 


DE   SEDE   ANIM^E.  291 

Ergo  nullus  esset  nexus  substantialis  inter  animam  et 
cseteras  corporis  partes ;  atque  adeo  non  haberetur  unum 
ens  physicum.  Mirum  est  opinionem  hanc  a  quibusdam 
defendi  qui  catholici  sunt ;  nam  Ecclesia  definivit  animam 
esse  vere  et  per  se  corporis  humani  formam. 

2°.  Ideo  auctores  isti  affirmant  animam  in  solo  cerebro 
residere  quia  negant  esse  possibile  ut  prsesens  sit  pluribus 
corporis  partibus ;  Atqui  hoc  ipsum  admitti  debet  in 
eorum  opinione  ;  Ergo  sibi  contradicunt.  Nam  cerebrum 
habet  certe  partes  et  partes,  extensum  quippe  est ;  Ergo 
etiamsi  anima  in  solo  cerebro  resideret,  esset  prsesens  plu- 
ribus  partibus ;  et  quidem  tota  in  singalis,  nisi  animse 
simplicitatem  inficiantur.  Quod  si  dicant  animam  esse  in 
una  tantum  cerebri  parte,  prgeterquam  quod  varietas  sen- 
sationum  non  posset,  ut  mox  videbimus,  explicari ;  neque 
tunc  contradictionem  effugiunt,  quia  luec  etiam  cerebri 
pars  extensa  est;  ergo  vel  relate  ad  hanc  partem  redit 
argumentum. 

3°.  Ad  sensationem  habendam  requiritur  simul  anima 
et  corpus ;  Atqui  conscii  nobis  sumus  nos  videre  in  oculis, 
gustare  in  lingua,  calorem,  frigus,  etc,  experiri  modo  in 
una,  modo  in  altera  corporis  parte ;  Ergo  iu  illis  omnibus 
partibus  anima  residere  debet ;  ergo  qui  id  negant  experi- 
entias  contradicunt.  Dicunt  adversarii  "persuasionem 
hanc  esse  effectum  assuetudinis,  vi  cujus  ex  meutis  judicio 
nos  referiinus  ad  organum  id  quod  non  evenit  nisi  in  cere- 
bro."  Sed  perperam.  Nam  ea  quse  ex  assuetudine  aliqua 
subjecti  et  non  ex  objectiva  veritate  locum  habent,  adhibi- 
tis  debicis  adjumentis,  facile  deprehenduntur;  porro  nemo 
potuit  umquam  experiri  se  videre  aut  tangere  cerebro. 
Preeterea  ut  notat  Tongiorgi,  explicandum  eis  manet, 
quomodo  consuetudo  hsec  acquiratur  et  unde  originem 
habeat.  Consuetuclo  enim  repetitis  actibus  acquiritur; 
multi  vero  actus  a  primo  aliquo  exordiantur  necesse  est. 
Qua  ergo  ratione  fieri  potest,  ut  animus  sensationem  habi- 

tam  ad  membra  primo  referat.  Tenendum  ergo  est  ipso- 
rum  opinionem  experientise  repugnare.  —  Repugnat  insuper 
rationi ;  quia  quo  pacto  explicari  posset  varietas  sensatio- 
num  et  prsesertim  earum  oppositio,  admissa  eorum  senten- 
tia?  Experientia  constat  nos  quandoque  sensationem  v.  g. 
caloris  in  una  corporis  parte  experiri,  in  altera  frigoris. 
Si  cerebrum  tantum  sentiret,  sensationes  istse  oppositse  in 
unam  confluere  deberent.  Adde  quod  inutilia  prorsus 
organa  tam  elaborate  constructa  in  homine  ponerentur. 
Inqniunt  adversarii  ea  "  requiri  ad  recipiendas  impressio- 
nes  objectorum,  quas  ope  nervorum,  aut  fluidorum  nervos 
sensiferos  pervadentium,  ad  cerebrum  transmittunt."  Ve- 
rura  ad  quid  impressiones  illse  reducuntur?  nonne  "ad 
motum  quemdam  localem,  vibratorium,  cerebro  per  nervos 
communicandum  ?  "  Jamvero  ut  nervi  moveantur  locali- 
ter  ab  objectis,  satis  esset  superque  si  ad  cutem  se  porri- 
gant  vel  si  cum  cute  communicent;  frustranea  igitur  et 
insipiens  esset  tanta  organorum  structura  et  cutaneus 
apparatus,  quem  ad  habendam  sensationem  omnino  neces- 
sarium  esse  fatentur. 

388.  Adversarii  ad  suam  probandam  hypothesim  quse- 
dam  facta  adducunt.  Argumentantur  —  d)  ex  eo  quod 
morbi  varii,  solum  cerebrum  afficientes,  omnem  sensum 
tollant  vel  perturbent;  —  b)  ex  eo  quod  si  tantum  vise,  per 
quas  nervi  a  membris  externis  ad  cerebrum  porriguntur, 
extructse  sint,  hoc  ipso  illorum  membrorum  sensus  etiam 
perit;  —  e)  ex  eo  quod  dolor  aliquando  sentiatur  in  mem- 
bris  abscissis.  Tta  fere  Cartesius  (Princip.  Philos.  p.  IV., 
§  196.)  His  tribus  etiam  recentiores  quidam  philosophi 
innituntur  ad  probandum  a  posteriori  animam  nonnisi  in 
cerebro  residere  ;  quam  conclusionem  connrmant  ex  eo 
quod  "sensatio  citius  habeat  iocum  si  impressio  organica 
fiat  in  parte  corporis  cerebro  propriori;  serius,  si  in 
remotiori."  At  hsec  facta,  etiamsi  omnia  inconcussa 
essent,  possunt  commode  aliter  explicari  ac  proinde  nul- 

lum  prsebent  fundamentum  conclusioni  adversariorum. 
Primo  enim  et  alteri  argumento  fit  satis  si  dicatur  commu- 
nicationem  organorum  sensuum  cum  cerebro  requiri  ad 
sensationem ;  tum  quia  cerebrum,  uti  pars  prsecipua  syste- 
matis  nervei  est  centrum  unitatis  vitse  sensilis ;  tum  quia 
facultas  sensitiva  a  systemate  nerveo,  adeoque  a  cerebro 
tamquam  a  radice  principaliter  pendeat ;  tum  demum  quia 
ex  cerebro  per  nervos  fluidum  quoddam  dimanat,  quod 
requiri  communiter  docent  plrvsiologi  ut  organa  sint  ad 
agendum  convenienter  disposita.  —  Ad  tertium  communi- 
ter  respondent  philosoplii,  eos  quibus  membrum  aliquod 
amputatum  sit,  dolorem  confuse  experiri  in  iis  nervorum 
ramulis  qui  prius  in  membrum  illud  ac  in  varias  ejus 
partes  extendebantur;  vi  autem  phantasiae  ac  assuetu- 
dinis,  de  hujus  doloris  sede  judicare  ut  prius ;  atque  liunc 
suum  errorem  detegere  lioc  ipso  quod  ad  factum  adver- 
tunt. —  Quartum  factuiu,  si  admitti  debeat,  infirmum 
omnino  praebere  adversariorum  eonclusioni  fundamentum 
patet  ex  eo,  quod  major  illa  minorve  experiendae  sensa- 
tionis  celeritas  tribui  possit  validiori  vel  imbecilliori  statui 
facultatis  sensitivse.  Kationi  enim  consentaneum  est 
aliquam  facultatem,  quo  propior  sit  centro,  seu  radici 
unde  tota  pendeat,  aut  ab  eo  remotior,  magis  minusve 
vigere  et  explicari. 

5  4.— Quibusdam  difficultatibus  satisfit. 

389.  Antequam  ad  singulas  objectiones  contra  unionem 
animse  et  corporis  accedamus,  pauca  hsec  generatim  notare 
juvat,  quse  quibusdam  respondent  adversariorum  non 
argumentis  sed  cavillationibus.  1Q.  Ex  anima  et  corpore 
non  fit  una  substantia  per  conversionem  unius  in  aliud, 
quod  certe  absurdum  est,  sed  per  mutuam  unionem,  qua 
aniina  corpus  actuat.  2°.  Huic  unioni  minime  offlcere 
diversitas  naturae  quse  inter  animam  et  corpus,  in  se  spe- 
ctata,  intercedit ;  quod  proecipue  valet  pro   chimicis   qui 

docent  elementa  eo  melius  combinari,  quo  magis  oppositis 
instructa  sunt  proprietatibus  ;  3°.  non  ideo  aliquid  negan- 
dum  est  quia  difficile  intellectu  est ;  quod  si  admittatur 
jam  multa  a  verorum  numero  essent  expungenda.  ■  Quum 
res  haec  valde  recondita  sit,  attentionem  maximam  requi- 
rit  et  mentem  a  prsejudiciis  vacuam.  4°.  Nos  nostras  non 
facimus  responsiones  quasdam  a  nonnullis  scholasticis 
dari  solitas,  qui  nimium  res  exaggerant.  5°.  Demum  in 
responsis  quse  ad  singulas  objectiones  dabimus,  prae  oculis 
habenda  sunt  argumenta  positiva,  quibus  thesim  stabili- 
vimus.  His  preemuniti  ad  praecipuas  objectiones  solven- 
das  accedamus. 

390.  Obj.  1°.  Si  anima  rationalis  esset  corporis  forma  in 
sensu  quem  nos  defendimus,  anima  rationalis  esset  pars 
essentialis  corporis;  Atqui  id  absurdum  est ;  Ergo  anima 
rationalis  non  dat  corpori  ipsum  esse  corporis. 

Respondemus  negando  minorem.  Absurditas,  si  qua 
esset,  repeti  deberet  vel  ab  animse  simplicitate,  vel  ab 
animse  spiritualitate  ;  Atqui  a  neutro  potest  repeti.  Non 
a  primo  ;  quia,  agentes  de  substantia  corporea,  vidimus 
omnem  formam  simplicem  esse  debere ;  ergo  non  modo 
non  repugnat  ut  unum  ex  corporis  elementis  sit  simplex, 
sed  potius  repugnat  ut  simplex  non  sit.  Non  ab  altero, 
quia  spiritualitas  in  eo  consistit  ut  ens  agat  cum  intrin- 
seca  independentia  a  materia;  Atqui  hanc  intrinsecam 
in  agendo  independentiam  relate  ad  operationes  vitse 
rationalis  anima  retinet,  licet  corpori  conjungatur  ut 
forma  substantialis ;  Ergo.  Recolendum  illud  est  quod 
antea  notavimus,  animam  rationalem  non  esse  corporis 
formam  quatenus  rationalis  est,  sed  quatenus  virtute  conti- 
net  formas  sibi  inferiores. 

391.  Obj.  2°.  Illud  corpus  recipit  ab  anima,  quod  amittit 
quando  ab  anima  separatur ;  illud  e  contra  quod  perseve- 
rat,  facta  separatione,  corpus  ab  anima,  ut  patet,  recipere 
nequit.     Atqui  corpus,  facta   separatione,  cessat  quidem 

habere  vitam  et  sensum,  sed  perseverat  in  entitate  cor- 
porea ;  Ergo  illud,  non  hoc,  anima  prsestat  in  corpore. 
Resp.  Si  illnd  quod  perseverat,  haberetur  in  corpore 
nulla  alia  adveniente  forma,  conc.  ;  si  hac  adveniente,  nego. 
Distinguo  pariter  secundam  minoris  partem  ;  et  hoc  ideo 
est,  quia  nova  forma  advenit,  conc. ;  secus,  nego.  Nam  hoc 
ipso  quod  materia  sine  forma  existere  nequeat,  anima 
recedente,  nova  forma  producitur ;  per  quam  novam  for- 
mam  materia  constituitur  in  propria  entitatis  specie. 

392.  Obj.  3°.  Respousio  data  admitti  nequit.  Nam  ut 
haac  no va  forma  producatur,  debet  esse  causa  huic  pro- 
ductioni  sufficiens ;  Atqui  nulla  datur  causa  lmic  produ- 
ctioni  sufficieus ;  Ergo.  Nam  causa  formam  producens 
esset  actio  ageutis  creati ;  Atqui  actio  agentis  creati  pro- 
ducere  nequit  priucipium  substautiale,  quale  esset  forma; 
patet  enim  inter  illa  duo  nullam  esse  proportionem. 

Resp.  Fatemur  hoc  argumentum  vim  aliquam  liabere ; 
sed  negamus  id,  quantum  satis  est,  solvi  non  posse.  Illa 
enim  ipsa  ageutia  quae  alterant  corpus  et  ineptum  reddunt 
ut  ab  auima  amplius  informetur,  sunt  quae  producunt 
novam  formam  de  qua  agitur.  Fatemur  insuper  nullam 
esse  proportionem  inter  accideus  nude  sumptum  et  sub- 
stantiam,  sed  negainus  repugnare  substantiis  creatis  ut 
sub  divino  iniiuxu  aliquid  substantiale  et  incompletum 
producant  per  actionem  circa  prsevium  subjectum,  quando 
subjeotum  ilhul  est  in  potentia  ad  illam  realitatem  in  se 
recipiendam.  Certe  productio  haBC  creatio  diei  nequit; 
nec  ostendi  potest  eam  requirere  vim  agentibus  creatis  supe- 
liorein.  Si  responsio  hasc  connectatur  cum  iis  quse  dixi- 
m us  tum  in  hac  thesi,  tum  in  thesi  de  corporis  essentia, 
sufficienter  solvere  videtur  id  quod  adversarii  objiciunt. 

393.  Obj.  4°.  Idem  ex  alio  capite  impetunt.  Negant 
novain  formam  produci,  quia  in  cadavere  eadem,  ac  antea, 
remanet  structura  eademque  remanent  accidentia,  quse 
structuram  consequuntur ;  Atqui  identitas    structurse   et 

accidentium  explicari  nequit  si  nova  adveniat  forma; 
mutata  enim  forma,  oporteret  mutari  cetera  omnia ;  Ergo. 
Respondemus  eamdem  structuram  eademque  accidentia 
quse  structuram  consequuntur,  optime  explicari  posse, 
nova  adveniente  forma.  Cum  enim  structura  organica  et 
illa  quse  eam  consequuntur,  ad  extensionem  corporis 
spectent,  ea,  eodem  remanente  principio  ex  quo  extensio 
pullulat,  eadem  esse  possunt  in  corpore  vivo  et  in  cada- 
vere ;  Atqui  id  evenit  in  casu ;  quia  nova  forma  informat 
illam  ipsam  materiam  quse  ab  anima  informabatur ;  Ergo 
identitas  structurse  et  quorumdam  accidentium  non  impe- 
dit  quominus  nova  forma  dicatur  advenire. 

394.  Obj.  5°.  Subjectum  cui  forma  unitur  ipsi  forrnse 
prsesupponi  debet ;  Atqui  subjectum  cui  anima  unitur  est 
corpus  ;  ergo  corpus,  qua  corpus,  animse  prsesupponi  debet; 
Atqui  si  debet  animse  prsesupponi,  anima  non  dat  corpori 
ipsum  esse  corporis  ;  Ergo. 

Resp.  Dist.  maj.  Subjectum  cui  anima  unitur  prsesup- 
poni  debet,  quatenus  ante  unionem  jam  constitutum  est  in 
esse  corporeo  per  aliquod  principium  quod  non  remanet, 
alia  forma  adveniente,  conc. ;  quatenus  conjungitur  cum 
nova  forma,  priori  retenta,  nego.  Distiuguimus  pariter 
minorem  ;  subjectum  cui  anima  conjungitur  est  corpus  in 
suo  esse  constitutum  per  aliquam  formam  quse  non  manet, 
adveniente  anima  conc.  quse  manet,  nego.  Aliis  verbis, 
anima  immediate  conjungitur  materise  primse,  sed  materia 
hsec  prima,  antequam  informetur  ab  anima,  est  conjuncta 
cum  alia  forma,  juxta  ea  quse  diximus  in  Cosmologia. 

ART.   III. — DE   ORIGINE   ET   DURATIONE  ANLVLE 
HUMANJE. 

§  1,— Praenotanda. 

395.  Animam  humanam  originem  habere  a  Deo  per  cre- 
ationem  distincta  thesi  probant  auctores,  ad  eos  refellendos 
qui  vel  animam  dicunt  esse  divinse  substantiae  particulam, 

aut  emanationem  quamdam ;  vel  clocent  eam,  non  secus  ac 
corpus,  ex  creatarum  causarum  actioue  provenire.  Sed 
revera  homines  istos  confutare  non  est  operse  pretium. 
Generatim  sic  probatur  animam  a  Deo  creari.  Quum 
anima  finita  sit,  produci  debet;  producitur  autem  vel  ex 
aliquo  subjecto,  vel  ex  nullo ;  Atqui  produci  nequit  ex 
aliquo  subjecto  ;  non  ex  subjecto  composito,  quia  anima 
diversie  est  natnirse ;  non  ex  simplici,  quia  simplex  nequit 
discerpi  in  partes ;  Ergo  producitur  ex  nullo  subjecto ; 
Atqui  quod  ita  producitur,  creatur;  Ergo  anima  originem 
ducit  per  creationem ;  porro  solus  Deus  creare  potest,  ut 
in  Theologia  Naturali  probabinms.1 

1.  Quamquam  in  lioc  articulo  non  agamus  de  corporis  humani  origine, 
occasionem  tamen  sumimus  aliquid  dicendi  de  illo  systemate  quod  trans- 
formismus  dici  solet.  Asserunt  istius  fautores  animalium  species  non 
esse  stabiles  ;  sed  species  inferiores  naturali  et  successiva  actione  in  alias 
atque  alias  perfectiores  fuisse  evolutas,  donec  ipse  homo  exurgeret. 
Opinio  vetus  est,  siquidem  eam  refert  ipse  Aristoteles  ;  eam  tamen  nova 
veste  induunt  moderni  Evolutionistae,  ad  quos  refellendos  pauca  afferre 
juvat.  Species  animalium  stabiles  esse  constans  experientia  testatur. 
Ergo  ut  stabiles  non  seniper  fuisse  dicantur,  deberet  id  constare  vel  a 
priori  vel  a  posteriori.  A  priori  non  constat.  ut  patet,  et  adversarii  con- 
cedunt.  Sed  neque  constat  a  posteriori ;  nullum  enim  indicium  habetur 
istius  mirabilis  peregrinationis  ab  inferiori  ad  nobiliorem  speciem. 
Revera  historice  constat  animalia  semper  eamdem  formam  eosdemque 
mores  habuisse,  uti  patet  ex  antiquissimis  iEgyptiorum  sculpturis,  nec 
non  ex  descriptionibus  quas  de  iis  in  antiquorum  libris  reperire  est.  Idem 
confirmant  geologicae  observationes.  In  stratis  enim  telluris  reliquise 
animalium  inveniuntur,  quin  tamen  ullum  sit  vestigium  sive  formarum 
primitivarum,  sive  transitionum  intermediarum  a  formis  perfectis  ad 
perf ectiores ;  imo  fossilia  definitos  characteres  exhibent.  Ad  id  magis 
confirmandum,  auctoritatem  plurium  qui  in  rebus  geologicis  eminent  ut 
sunt  Lyell,  Agassiz,  aliique,  afferunt  auctores  qui  hanc  rein  fuse  tractant; 
immo  testimonia  proferunt  ipsorum  adversariorum,  qui  admittunt  exem- 
pla  nulla  istius  transmigrationis  afferri  posse.  Unde  admittere  possumus 
#conclusionem  ad  quam  post  accuratam  factorum  analysim  devenit  C. 
Elam,  M.  D.,  quamque  exprimit  hoc  syllogismo:  "  Without  verification  a 
theoretic  conception  is  a  mere  figment  of  the  intellect ;  but  the  theory  of 
organic  evolution  is  an  unverified  theoretic  conception;  therefore  organic 
evolution  is  a  mere  figment  of  the  intellect."  A  fortiori  hsec  valent 
relate  ad  hominem.     (Mazzella,  I)e  Deo  Creante,  Disp.  III.) 

396.  Circa  tempus  productionis  animarum  plures  fue- 
runt  erronese  sententiae ;  omnes  in  eo  convenientes  ut 
animas  corporibus  prseexistentes  facerent.  Putarunt  alii 
cum  Platone  animas  in  sideribus  primitus  extitisse,  verum 
ob  scelus  quoddam  inde  exturbatas,  atque  in  mortali  cor- 
pore,  veluti  in  carcere,  inclusas  fuisse ;  alii  animarum 
transmigrationem  ex  uno  corpore  in  aliud  propugnarunt ; 
immo  quandoque  ex  corpore  humano  in  belluinum,  quum 
scilicet  dedecoram  vitam  egissent ;  alii  demum,  post  Leib- 
nitzium  et  Wolnum,  docuerunt  omnes  animas  simul,  tem- 
poris  initio,  conditas  fuisse,  sed  sopire  in  quibusdam  cor- 
pusculis  organicis,  donec  producto  et  evoluto  corpore  quod 
incolere  debent,  huic  conjungantur.  Opiniones  has  con- 
futatas  reperies  apud  multos  auctores  (Cf.  Liberatore, 
Tongiorgi,  Sanseverino,  etc.) ;  nobis  eas  historico  more 
retulisse  satis  est.  Vera  doctrina  tenet  quamque  animam 
a  Deo  creari,  quando  corpori  est  conjungenda.  Quo 
autem  prascise  tempore  id  eveniat,  determinari  nequit. 
Multi  opinantur  animam  creari  et  uniri  corpori  cum  hoc 
debitis  organis  instructum  est;  alii  e  contra  docent  id 
fieri  in  ipso  conceptionis  momento.  Rationes  quae  utrinque 
afferuntur  probabiles  sunt ;  recentiores  multi  posteriori 
opinioni  adhserent.  Atque  hsec  sufficiant  relate  ad  primam 
qugestionem. 

397.  In  altera  quse  spectat  animarum  durationem,  qua> 
ritur  utrum  animarum  humanarum  existentia  quibusdam 
limitibus  contineatur,  an  sempiterna  futura  sit.  Respon- 
det  ratio  animas  esse  immortales,  semper  scilicet  extituras. 
Quod  antequam  probemus,  notamus  substantiam  aliquam 
duobus  modis  perire  posse,  vel  corruptione,  vel  anirihila- 
tione.  Primo  ex  his  modis  anima  perire  nequit  tum  quia 
nullas  habet  partes ;  tum  etiam  quia  intrinsece  a  corpore 
non  dependet  in  multis  suis  operationibus.  Hinc  non 
aliter  quam  per  annihilationem  posset  existeutiam  amit- 
tere.     Annihilationis  porro  causa  solus  Deus  esse  potest; 

annihilatio  enim  est  cessatio  conservationis,  et  conservatio 
est,  ut  in  Theologia  viclebimus,  continuata  creatio ;  ergo, 
quum  Deus  solus  creet  et  conservet  animas,  Ipse  solus  eas 
annihilare  potest.  Ergo  probatur  animas  semper  exti- 
turas  hoc  ipso,  quod  probatur  eas  numquam  annihilatum 
iri  a  Deo. 

§2. —  Propositio. 

Anima  humana,  post  separationem  a  corpore,  perpetuo 
existet  et  vivet. 

398.  Anima  a  corpore  sejuncta  non  aliter  existentiam 
amittere  posset  nisi  quatenus  a  Deo  annihilaretur ;  Atqui 
anima  nunquam  a  Deo  anniliilabitur ;  Ergo  nnnquam  exi- 
stentiam  amittet,  atque  adeo  est  immortalis.  Nam  ut 
Deus  aliquid  annihilare  dicatur,  debet  esse  motivum  divina 
sapientia  dignum  quod  lioc  postulet;  Atqui  non  modo 
nullum  datur  motivum,  quod  animse  annihilationem  postu- 
let,  verum  etiam  plura  dantur  motiva,  qua3  postulant  per- 
petuam  animad  conservationem  ;  Ergo  aninia  nunquam 
annihilabitur  a  Deo. 

1°.  Probatur  prima  pars  minorls.  Si  quod  esset  moti- 
vum  quod  postularet  animse  annihilationem,  illud  repete- 
retur  vel  ex  ipsius  animse  natura;  vel  ex  separatione  a 
corpore ;  vel  ex  fiiie  animaB  prsestituto  ;  vel  ex  aliquo  bono 
quod  Deus  intenderet ;  Atqui : 

a)  motivum  hoc  repeti  nequit  ex  animse  natura,  quia 
non  modo  nihil  est  in  anima  quod  perpetuse  conservationi 
opponitur,  sed  etiam  nihil  est  quod  conservationem  non 
postulat ;  est  quippe  natura  sua  indestructibilis. 

b)  Neque  motivum  repeti  potest  ex  separatione.  Nam 
eatenus  separatio  prasberet  motivum  cur  anima  annihilare- 
tur,  quatenus  anima  vivere  nequiret  a  corpore  sejuncta ; 
Atqui  anima  vivere  potest  a  corpore  sejuncta ;  Ergo  se- 
paratio  motivum  annihilationis  prsebere  nequit.    Vita  enim, 

quse  animse  est  propria,  continetur  actibus  rationalibus ; 
Atqui  hi  actus  exerceri  possunt,  posita  separatione ;  Ergo 
anima  vivere  potest  separata  a  corpore.  Revera  ut  habe- 
antur  actus,  requiruntur  potentia,  objectum,  utriusque  con- 
junctio ;  Atqui  hsec  omnia  dantur.  Datur  potentia,  quia 
intellectus  et  voluntas  sunt  facultates  inorganicse,  seu 
animae  solius ;  Atqui  quod  proprium  est  alicujus  non  amit- 
titur  alio  pereunte ;  Ergo  hse  potentise  non  pereunt,  pere- 
unte  corpore.  Datur  objectum,  nam  si  nullum  esset 
objectum  pro  anima  separata,  nullum  etiam  esset  pro  aliis 
entibus  intellectualibus,  quse  consortium  nullum  cum  ma- 
teria  habent;  Atqui  hoc  dici  nequit;  Ergo  neque  illud. 
Datur  tertium  quod  actus  requirit;  siquidem  facultas 
attingere  debet  suum  objectum  pro  diversa  suae  existentise 
conditione.  Ergo  sicut  nunc  anima  humaua  attingit  suum 
objectum  per  conversionem  ad  materialia,  ita  ab  omni 
corpore  soluta,  hac  conversione  non  indiget,  sed  intelligi- 
bilia  immediate  attingit.  Stat  ergo  animam  vivere  posse 
vel  a  corpore  separatam. 

<?)  Ex  fine  homini  prsestituto  non  modo  nullum  peti 
potest  argumentum  ad  evincendam  animas  humanaB  desitio- 
nem,  sed  potius  evincitur  contrarium.  Nam  finis  naturse 
nostrse  prsestitutus  est  propria  felicitas  et  gloria  Dei ;  hic 
primarius,  ille  secundarius  (n.  300) ;  Atqui  hic  finis 
potest  attingi  ab  anima  separata.  Gloria  quippe  Dei  con- 
sistit  in  coguitione  et  amore  quem  entia  rationalia  de  Ipso 
habent ;  et  in  hac  etiam  Dei  cognitione  et  amore  sita  est 
hominis  felicitas ;  Atqui  coguitio  et  amor  sunt  actus 
intellectus  et  voluntatis ;  Ergo  his  facultatibus  manenti- 
bus,  illi  actus  possunt  ab  anima  exerceri ;  Atqui  probavi^ 
mus  facultates  rationales  non  d.esinere,  nec  posse  desinere 
per  separationem  animge  a  corpore;  Ergo  finis  adhuc 
attingi  potest ;  immo  potest  tum  perfectius  attiugi,  quia  a 
corporis  gravamine  liberata,  melius  anima  elicere  potest 
actus  qui  suas  naturse  respondent. 

oT)  Demum  nullum  potest  assignari  bonum,  quod  Deus 
intencleret  animam  annihilanclo.  Certe  bonum  extrinse- 
cum  Dei  est  sua  Ipsius  gloria;  Atqui  hsec  obtinetur  per 
entia  rationalia ;  Ergo  si  anima  in  nihilum  recligeretur, 
non  modo  non  claretur  bonum  ullum  quocl  exinde  proveni- 
ret,  secl  illud  ipsum  bonum  quocl  est  proprium  Dei,  amit- 
teretur.  Stat  ergo  nullum  esse  motivum  quocl  animse 
annihilationem  a  Deo  postulet. 

2°.  Prohatur  altera  pars  minoris.  Plura  dantur  motiva 
quse  positive  exigunt  perpetuam  animae  conservationem. 
Tria  indicabimus,  quorum  primum  petitur  ex  natura 
animse  rationalis ;  alterum  ex  ultimo  fine  creationis  ;  ter- 
tium,  et  prsecipuum,  ex  felicitatis  desiderio. 

a)  Primum  argumentum  sic  paucis  verbis  evolvit  D. 
Thomas :  "Deus  qui  est  institutor  naturse,  non  retrahit 
rebus,  quocl  est  proprium  naturis  earum ;  ostensum  autem 
est  quod  proprium  naturis  intellectualibus  est,  quod  sint 
perpetuse;  Ergo  hoc  eis  a  Deo  non  subtrahitur  (Contra 
G-entes  lib.  11,  c.  b5).  Aliis  verbis :  si  Deus  animae 
humanse  extinctionem  vellet,  aliquid  pugnans  cum  sapi- 
entia  sua  decerneret ;  Atqui  hoc  admitti  nequit ;  Ergo  nec 
illud.  Nam  Deus  creavit  animam  indestructibilem,  atque 
operationum  vitalium  eapacem  etiam  post  discessum  a 
corpore ;  Atqui  si  eam  postea  annihilaret,  manifeste  ageret 
contra  conditionem  in  qua  Ipse  hanc  eamdem  animam 
constituit ;  Ergo  eam  nunquam  annihilabit. 

5)  Finis  ultimus  creationis,  ut  saepe  diximus,  est  gloria 
Dei  extrinseca ;  Atqui  finem  hunc  perpetuum  esse  ratio 
ostendit ;  Ergo  perpetua  esse  debet  illa  creatura  per  quam 
solam  potest  hic  finis  obtineri ;  Atqui  hsec  est  anima 
humana ;  Ergo  perpetuo  hsec  extitura  dicenda  est.  Revera 
finis  ultimus  est  ille  in  quo  ultimatim  quiescit  agens ;  Ergo 
si  gloria  Dei  extrinseca  perpetua  non  foret,  non  esset  finis 
ultimus  sed  medius,  atque  adeo  icl  acl  quod  terminaretur 

Dei  operatio  esset  nihilum ;  Atqui  patet  hoc  esse  absnr- 
dum ;  Ergo  Dei  gloria  perpetua  esse  debet,  ideoque  ipsa 
anima  humana. 

<?)  Deus  ipse  posuit  in  hnmana  natura  desiclerium  felici- 
tatis ;  Atqui  Deus  sibi  contradiceret  si,  hoc  posito  deside- 
rio,  animam  annihilaret;  Ergo  hanc  nunquam  annihilabit. 
Desiderium  enim  quod  in  omnibus  reperitur,  quod  num- 
quam  non  se  prodit,  quod  hominein  rnovet  ad  agendum  et 
cohiberi  nequit,  ab  ipsa  hominis  natura  proficiscitur ; 
Atqui  hujusmodi  esse  constat  desiderium  felicitatis  ;  Ergo 
hoc  a  natura  proficiscitur ;  Atqui  quod  a  natura  proficisci- 
tur,  id  a  Deo,  naturse  auctore  provenit ;  Ergo  Deus  est 
qui  posuit  in  nobis  felicitatis  desiderium  ;  Atqui  felicitas 
et  immortalitas  ita  connectuntur  ut  sine  hac  illa  obtineri 
nequeat;  Ergo  anima  humana  immortalis  dicenda  est. 
Nam  desiderium  felicitatis  in  hac  vita  non  expleri  patet ; 
ergo  debet  posse  expleri  in  altera.  Jamvero  ut  expleatur, 
requiritur  ut  adsint  illa  omnia  bona  quse  cognoscuntur 
humanse  naturae  respondere,  et  absint  illa  omnia  mala  a 
quibus  humana  natura  refugit;  Atqui  homo  —  a)  cogno- 
scit  perpetuitatem  existentiae  esse  bonum  animse  humanae 
respondens,  quippe  in  qua  nullum  reperire  est  destructic- 
nis  elementum,  ac  proinde  clatur  positiva  capacitas  vivendi 
semper,  —  6)  et  totalem  extinctionem  magnum  malum 
ducit,  et  quidem  tale  ac  tantum  ut  vel  illius  timore  non 
possit  non  angi;  Ergo  felicitatis  assequendse  homo  nequit 
esse  capax  nisi  iinmortalitas  sit  una  ex  proprietatibus 
animse  humanse  essentialibus.  Ergo  vel  negandum  est 
animam  felicitatis  esse  capacem ;  vel  clicendum  nonnisi  ad 
ludibrium  et  tormentum  clesiderium  verie  felicitatis  Delim 
homini  inclidisse ;  vel  admittendum  animam  in  nihilum 
numquam  iri  redactum.  Primum  et  alterum  falsa  esse 
patent;  Ergo  tertio  est  adhserendum,  animse  humanae  im- 
mortalitatem  profitendo. 

§3.  — Quibusdam  difflcultatibus  satisfit. 

399.  Obj.  1°.  Evidenter  probari  nequit  Deum  non  posse 
aniinara  huinanam  annihilare ;  immo,  attenta  tum  infinita 
Dei  potentia,  tum  creaturarum  contingeiitia,  ratio  suadet 
contrarium.  Hinc  argumentum :  illud  quod  a  libera  Dei 
voluntate  pendet,  cognosci  ab  homine  nullatenus  potest ; 
Atqui  perpetua  animse  conservatio  a  libera  Dei  voluntate 
pendet ;  Ergo  ab  homine  cognosci  nequit  utrum  Deus 
dabit  vel  secus  sempiternam  existentiam  amrnse  humaiue. 

Resp.  Hic  non  agitur  de  eo  quod  fieri  possit  vel  non 
possit  a  Deo,  sed  de  eo  quod  Deus  faciet  vel  non  faciet. 
Argumenta  quaB  dedimus  probant  Deum  de  facto  animam 
non  esse  annihilaturum,  atque  id  sufficit  ad  reni  nostram. 
Certe  si  una  Dei  potentia  attendatur,  vel  una  contingentia 
creaturarum,  illud  omne  potest  Deus  in  nihilum  redigere 
quod  ex  nihilo  produxit ;  sed  divina  potentia  sumi  debet 
cum  aliis  attributis  divinis ;  probavimus  autem  animse 
annihilationem  componi  non  posse  cum  Dei  sapientia  et 
bonitate.  Quamobrem  argumentum  deductum  dupliciter 
peccat:  1°.  quia  Deus  satis  voluntatem  suam  manifesta- 
vit,  ut  probant  rationes  quibus  thesim  stabilivimus ;  2°. 
quia  negari  debet,  Deum,  posita  hominis  creatione  qualis 
nunc  obtinet,  animam  humanam  immortalitate  privare 
posse. 

400.  Obj.  2°.  Forma  existere  nequit  extra  id  cujus  est 
forma ;  Atqui  anima  humana  est  forma  corporis ;  Ergo 
extra  corpus  existere  nequit.  Hoc  argumentum  magis 
valet  relate  ad  animam  humanam  :  quia  anima  humana 
separata  a  corpore  esset  in  statu  violento,  vel  certe  in 
statu  minus  perfecto,  nam  ipsius  activitas  nimium  con- 
tracta  foret. 

Resp.  Dist.  rnaj.  Forma  quse  ita  unitur  materise  ut 
nullam  actionem  habeat  intrinsece  a  materia  independen- 
tem,  existere  nequit  extra  id  cujus  est  forma  conc. ;    forma 

qua3  licet  uniatur  materise,  actionem  sibi  propriam  habet 
et  a  materia  intrinsece  independentem,  existere  nequit 
extra  materiam,  nego ;  Et  pariter  distinguo  minorem: 
anima  est  corporis  forma,  ita  tamen  ut  non  omnis  ejus 
actio  intrinsece  a  corpore  dependeat,  conc. ;  secus,  nego. 
Falsum  praiterea  est  statum  separationis  esse  violentum ; 
quia  licet  unio  animse  et  corporis  sit  naturalis,  ipsorum 
separatio  etiam  naturalis  est,  —  unio  quippe  durare  non 
potest  cum  corpus  fit  conjunctioni  ineptum.  Activitas 
autem  animse  separatse  licet  extensive  minor  sit :  quia  non 
amplius  habentur  operationes  vitse  animalis,  quse  corporis 
consortium  necessario  requirunt ;  est  tamen  major  inten- 
sive :  quia  anima,  ut  ait  D.  Thomas,  "  est  liberior  ad  in- 
telligendum  in  quantum  per  gravedinem  et  occupationem 
corporis  a  puritate  intelligentise  impeditur."  Loquimur 
hic,  ut  patet,  juxta  ea  quse  ratione  naturali  cognoscuntur ; 
scimus  autem  per  fidem  animam  corpori,  non  quidem  cor- 
ruptibili  sed  incorruptibili,  iterum  conjunctum  iri. 

401.  Obj.  3°.  Si  anima  esset  immortalis,  homines  mor- 
tem  non  timerent ;  Atqui  homines  timent  mortem ;  Ergo 
anima  non  est  immortalis. 

Resp.  Dist.  maj. ;  mortem  non  timerent,  quatenus  est 
violenta  separatio  a  corpore,  nego ;  quatenus  est  transitus 
ab  hac  vita  ad  futuram,  subd.;  si  rebus  sensibilibus  non 
adhsererent,  et  prsesertim  si  certi  essent  de  sorte  quse  ecs 
manet  in  futura  vita,  conc. ;  secus  nego.  Applica  hanc  di- 
stinctionem  minori.     (Ex  Tongiorgi.) 

402.  Obj.  4°.  Argumentum  ex  desiderio  felicitatis  de- 
ductum  nihil  probat ;  quia  si  quid  probaret,  dici  deberet 
nullum  dari  naturale  desiderium  quod  non  expleatur; 
Atqui  multa  dantur  desideria,  quse  licet  naturalia,  inex- 
pleta  manent,  qualia  sunt  desiderium  divitiarum,  hono- 
rum,  vitae  temporalis,  etc.  Ergo  argumentum  illud  nihil 
valet. 

Resp :  Nullum  desiderium  quod  respiciat  vel  finem  toti 

humanse  natura?  prsestitutum,  vel  meclium  cum  eo  neces- 
sario  connexum,  conc;  nullum  desiderium  quod  neque 
finem  illum  respiciat,  neque  medium  cum  eo  necessario 
connexum,  nego.  Porro,  desideria  quae  non  explentur 
respiciunt  finem  toti  humanse  naturse  prsestitutum  vel 
medium  cum  eo  connexum,  nego  ;  respiciunt  bonum  utra- 
que  conditione  carens,  conc.  Revera  bona  illa  quse  obje- 
ctio  commemorat  talia  sunt  ut  eorumdem  tam  possessio 
quam  defectus  potest  esse  medium  ad  felicitatem  futuram. 

403.  Obj.  5°.  Si  hoc  argumentum  valeat,  unum  aut 
alterum  ex  his  duobus  admitti  quoque  debet ;  videlicet, 
vel  ipsas  impiorum  animas  fore  felices,  vel  saltem  eas  non 
futuras  immortales ;  primum,  quia  desiderium  naturale 
nequit  esse  inane;  Atqui  impii  quoque  homines  felicita- 
tem  naturaliter  desiderant ;  Ergo  hoc  desiderium  non 
potest  in  illis  esse  inane;  proinde  ipsi  quoque  felicitatem 
assequentur;  secundum,  quia  destiuatio  ad  immortalita- 
tem  consequitur  destinationem  ad  felicitatem ;  Atqui 
impii  ad  felicitatem  non  destinantur ;  Ergo  neque  ad  im- 
mortalitatem. 

Resp.  Neutrum  est  admittendum.     Quare  : 

a)  ad primum  ;  distinguo  majorem  :  desiderium  naturale 
non  potest  esse  inane  ita  ut  natura  non  destinetur  ad  id 
quod  desiderat,  conc. ;  ita  ut  individua  non  assequantur  id 
ad  quod  destinantur,  subd. ;  si  ad  hoc  destinentur  absolute, 
conc. ;  si  ad  hoc  destinentur  conditionate,  nego.  Appli- 
canda  hrec  distinctio  caeteris  argumenti  partibus.  —  Felici- 
tatis  desiderium  inane  foret  si  eam  assequi  homo  nulla- 
tenus  posset;  Atqui  omnes  ad  eam  destinantur  omnesque 
eam  assequi  possunt ;  ergo  felicitatis  desiderium  in  nullo 
inane  est.  Non  omnes  tamen  eam  assequuntur,  quia  ad 
eam  non  absolute  destinantur  sed  conditionate,  scilicet 
dependenter  ab  uniuscujusque  meritis. 

6)  ad  secundum :  Destinatio  ad  immortalitatem  conse- 
quitur  destinationem  ad  felicitatem  :  nempe  destinationem 

ad  capacitatem  felicitatis,  conc. ;  ad  ejusdem  assecutionem, 
nego.  ■  Impii  ad  felicitatem  non  destinantur,  i.  e.  non  de- 
stinantur  ad  lioc  ut  sint  capaces  felicitatis,  nego  ;  ad  asse- 
queudam  felicitatem,  subd. ;  absolute,  conc. ;  conditionate, 
nego.  Deus  absolute  voluit  humanam  naturam  felicitatis 
esse  capacem,  quia  in  ea  hominis  finem  collocavit  inde- 
pendenter  ab  uniuscujusque  meritis,  et  a  felicitatis 
consecutione ;  ergo  absolute  quoque  voluit  id  sine  quo 
homo  verse  felicitatis  non  esset  ■  capax,  immortalitatem 
nempe.  Hinc  immortalitas  animae  est  una  ex  proprietati- 
bus  humanae  naturae  essentialibus.  Quemadmodum  igitur 
ex  eo  quod  homo  aliquis  finem  suum  assecuturus  non  erat, 
homo  esse  non  desiit,  nec  cessavit  finis  iste  esse  ejus  finis, 
nec  ipse  capacitatem  ejus  assequendi  amisit;  ita  quoque 
nec  fuit  immortalitate  privatus.  (Ex.  Tongiorgi  Psych. 
lib.  2.  c.  V.  art.  V.) 


CAPUT   SBCIINDUM. 

De  Pgtextiis  CoGxoscrrrvrs  et  Appetitivis. 

404.  Exactis  quaestionibus  de  animae  humanae  natura, 
nec  non  de  ejusdem  duratione  ac  unione  cum  corpore, 
gradum  facimus  ad  potentias  qiue  vel  compositi  sunt  pro- 
prise,  vel  animse  solius.  De  omnibus  tamen  agere  tempus 
non  suppeditat ;  quare,  omissis  iis  quse  vegetativae  et  loco- 
motivse  vocantur,  ad  solas  potentias  cognoscitivas  et  ap*pe- 
titivas  sermonem  contrahimus.  Scimus  porro  utrasque 
partiri  in  sensitivas  et  intellectivas. 

Art.  I. — DE  potextiis  sexsibiliter  cognoscitivis. 

405.  De  his  potentiis  plura  jam  hic  illic  attigimus ;  di- 
ximus  enim  eas  —  a)   esse  essentialiter   organicas,  seu  ad 

compositum  pertinere,  non  autem  ad  animam  aut  corpus 
separatim  sumpta  (n.  383);  —  6)  easdem  dividi  in  inter- 
nas  et  exterr.as;  hasque  ut  illas  multiplices  esse  (n.  338): 
earum  actus  haberi  in  propriis  singulorum  sensuum  or- 
ganis  (n.  387),  etc.  Quare  hic  ista,  quse  praecipua  sunt 
relate  ad  potentias  ipsas,  supponentes,  quredam  alia  vel 
addimus  vel  fusius  explicamus.  Haec  proprie  respiciunt 
actum  sensibilitatis  externae,  seu  sensationem. 

406.  Asseutio  la.  Sensatio  est  actio  immanens  et  co- 
gnoscitiva. 

Actio  immanens  ea  est  quas  in  ipso  agente  ut  in.sub- 
jecto  recipitur;  Atqui  patet  talem  esse  sensationem;  nam 
visio  v.  g.  non  transit  in  aliud  subjectum,  sed  remanet  in 
ipsa  facultate  visiva  a  qua  elicitur ;  Ergo  sensatio  est 
actio  immanens.  Porro  actio  immanens  potest  non  esse 
cognoscitiva,  sed  actio  nequit  non  esse  immanens  si  est 
cognoscitiva.  Hsec  id  addit  supra  illam,  ut  objectum  ali- 
quod  advertat  et  notum  faciat  operanti ;  Atqui  per  sensa- 
tionem  aliquid  certe  advertitur  et  notum  fit  operanti ; 
objectum  nempe  ad  quod  actio  relationem  dicit,  et  quod 
in  se  exprimit ;  Ergo  sensatio  est  insuper  actio  cogno- 
scitiva. 

407.  Assertio  2a.  Ut  sensatio  in  nobis  locum  habeat 
—  a)  praiter  facultatem  et  objectum, — b)  requiritur  unio 
inter  utrumque  ;  et  quiclem  —  c)  in  ipsa  facultate.  Hobc 
autem  unio  —  d)  habetur  per  speciem  quam  vocant  sensibilem 
impressam. 

Primum  probatur  ex  eo  quod  nulla  actio  dari  possit 
sine  principio  a  quo  procedit,  et  termino  ad  quem  relatio- 
nem  dicit ;  Atqui  sensatio  est  actio  ;  Ergo  requirit  princi- 
pium  et  terminum  ;  Atqui  principium  est  facultas,  termi- 
nus  est  objectum ;  Ergo  sensatio  essentialiter  requirit 
facultatem  et  objectum.  —  Requirit  insuper  unionem  ali- 
quam.  Nam  facultas  sensitiva  ex  se  indifferens  -est  ad 
hoc  vel  illud  objectum  percipiendum  ;  Ergo  ut  hoc  potius 

quam  illud  percipiat,  ab  eodem  determinari  indiget.  Porro 
objectum  nequit  facultatem  determinare  quin  ipsi  aliquo 
modo  conjungatur ;  hsec  enim  determinatio  est  realis  et 
physicus  effectus ;  Ergo  producitur  per  actionem  physi- 
cam  et  realem  objecti ;  Atqui  actio  in  distans  repugnat ; 
Ergo  requiritur  conjunctio  quaedam  objecti  cum  facultate. 
—  Ratio  tertii  est,  quod  sensatio  est  actus  immanens ; 
Ergo  si  ad  eam  habendam  requiritur  unio  objecti  cum 
facultate,  hujusmodi  unio  in  ipsa  facultate,  a  qua  actio 
intrinsece  procedit,  et  in  qua  recipi  debet,  locum  habeat 
oportet.  —  Quartum  facile  constat.  Ex  dictis  enim  patet 
non  facultatem  ad  rem,  sed  rem  ad  facultatem  ire  debere  ; 
Ergo  res  cognita  sit  aliquo  pacto  oportet  in  ipso  cogno- 
scente ;  Atqui  objectum  externum  esse  nequit  in  co- 
gnoscente  secundum  suum  esse  physicum  et  materiale ; 
Ergo  sit  oportet  in  ipso  per  aliquam  sui  actionem ;  Atqui 
actio  objecti,  in  facultate  sensitiva  recepta,  est  id  quod 
vocari  solet  species  sensibilis  impressa ;  Ergo  requisita 
unio  habetur  per  speciem.  Datur  porro  ratio  cur  hoc 
nomine  vocetur :  vocatur  nempe  species,  quia  est  qusedani 
objecti  similitudo,  seu  objectum  spectabile  facit ;  vocatur 
sensibilis  pro  natura  perceptionis  quam  determinat ;  voca- 
tur  impressa  ut  ab  expressa  discriminetur,  quo  nomine 
appellari  solet  ipsa  sensatio. 

408.  Assertio  3a.  Sensatio  externa  sita  non  est  in  mate- 
riali  receptione  speciei  sensibilis,  sed  in  operatione  quos 
hujusmodi  receptionem  consequitur. 

Hac  assertione  magis  distincte  exprimimus  illud  quod 
postremo  loco  innuimus ;  hoc  ipso  enim  quod  distinximus 
inter  speciem  impressam  et  "expressam,  jam  negavimus 
sensationem  in  illa  esse  sitam.  Id  nunc  facili  hoc  argu- 
mento  probamus.  Facultas  sensitiva  vel  aliquid  agit  ad 
illam  receptionem  speciei  sensilis,  aut  impressionis  orga- 
nicae,  vel  nihil  agit.  Si  aliquid  agit,  falsum  est  quod  sen- 
satio  in  materiali  illa  impressione   consistat,  ac  proinde 

stat  quod  volumus ;  si  nihil  agit,  tum  sensatio  dici  nequit 
actus  immanens  et  cognoscitivus ;  non  immanens,  quia 
esset  tantummodo  actio  objecti ;  non  cognoscitivus,  siqui- 
dem  sentiens  non  exprimeret  in  se  objectum  vitali  modo. 
Praeterea  hoc  admisso  explicari  non  posset  quare  reliqua 
corpora  non  sentiant,  cum  in  iis  species  nostrae  similis 
producatur,  uti  patet  v.  g.  in  speculo ;  aut  saltem  expli- 
cari  nequiret  quare  in  dormientibus  v.  g.  aut  distractis 
non  detur  sensatio,  licet  detur  impressio  organica  in  cor- 
pore  animato.  Paucis :  species  sensibilis  impressa,  in  se 
spectata,  est  mera  immutatio  sensus  et  actio  objecti ; 
Atqui  sensatio  est  actio  subjecti,  et  quidem  immanens  et 
vitalis ;  Ergo  haec  in  illa  nequit  constitui ;  Ergo  constitu- 
enda  est  in  operatione  qua^  elicitur  a  facultate,  posita  illa 
impressione. 

409.  Assertio  4a.  Per  sensationem  extemam  immediate 
attingitur  concretum  objectum,  substantia  scilicet  sensibilibus 
qualitatibus  affecta,  non  autem  corporum  qualitates,  prout 
ho3  sunt  siil>j,'<-tl  sentientis  modificationes. 

Omnis  sensatio  requirit  aliquod  immediatum  objectum, 
sentire  enim  et  non  sentire  aliquid,  est  sentire  et  non  sen- 
tire,  quod  contradictorium  est;  Atqui  objectum  sensatio- 
nis  externae  nequit  esse  aliud  quam  ipsum  externum  cor- 
pus.  seu,  quod  idem  est,  substantia  qualitatibus  sensibilibus 
affecta ;  Ergo  haec  immediate  attingitur  per  externam 
sensationem.  Revera  objectum  sensationis  externaB  esse 
nequit  nisi  vel  ipsum  corpus  nostrum,  qua  sentiens  est, 
ejusque  modincatio,  vel  corpora  ipsa  externa  qiue  corpus 
nostrum  modificant,  eorumdemque  qualitates ;  Atqui  sub- 
jectum  sentiens,  qua  tale,  ejusque  modificatio  sunt  obje- 
ctum  sensus  interni ;  Ergo  vel  debet  negari  realitas  sen- 
suum  externorum,  vel  debet  admitti  corpora  externa 
immediate  a  nobis  attingi.  —  Confirmatur :  Si  sensus  ex- 
terni  immediate  attingerent  non  corpora  externa  sed  mo- 
dificationes  subjecti,  nos   deberemus  in  sentiendo  sentire 

objecta  prout  sunt  in  nobis,  non  prout  sunt  extra  nos. 
Atqui  experientia  constat  res  externas  nobis  exhiberi  non 
secundum  illas  conditiones,  quas  habent  intra  nos,  verum 
secundum  illas  conditiones  quas  in  semetipsis  habent;  v.g. 
videmus  arbores  secundum  magnitudinem  quam  habent  a 
parte  rei ;  tangendo  sphseram  experimur  superficiem  con- 
vexam  non  concavam,  uti  necessario  est  manus  modifica- 
tio,  etc.  Ergo  sensus  externi  ipsa  corpora  immediate  per- 
cipiunt.  —  Addam  et  aliud.  Constat  nos  determinate 
corpora  cognoscere.  Atqui  hsec  cognitio  inexplicabilis 
esset  si  sensatione  externa  non  perciperentur  immediate 
ipsse  res  externae ;  Ergo  immediate  percipiuntur.  Nam 
quomodo  ad  hanc  cognitionem  deveniremus?  Num  per 
fidem  divinam  ut  quidam  volunt?  sed  tunc,  missis  casteris, 
cognitio  haec  non  esset  natUralis.  Num  per  instinctum 
csecum,  ut  alii  opinantur?  sed  hic  absurdus  est,  et  cogni- 
tionis  certse  nullam  rationem  redderet.  Num  per  ratioci- 
nium  ?  Ita  plures  rem  explicant ;  sed  hi  ad  id  non  adver- 
tunt  quod,  si  ex  modificatione  subjectiva  inferre  licet 
causam  aliquam  externam  corpoream  talis  modificationis, 
non  certe  inferre  liceret  hanc  aut  illam  determinate. 
Caetera  systemata  persequi  non  est  operse  pretium. 

AET.     II.  —  DE    FACULTATE    INTELLECTUALITER 

COGNOSCITIVA. 

• 

410.  Plura  etiam  de  facultate  intellectiva  quaeri  solent : 
qusenam  nimirum  sit  ejus  natura,  quodnam  objectum, 
quotuplex  actus,  et  quinam  operandi  modus.  Jamverc 
primum  illud  jam  expendimus :  probavimus  quippe  intel- 
lectum  esse  facultatem  inorganicam,  seu  facultatem  qiuT 
ab  anima  sola  exercetur.  Postremum  specialem  sibi  vin- 
dicat  tractationem  ;  agit  enim  de  origine  idearum,  qua3 
multis  septa  est  difficultatibus.  Quare  hoc  in  proximum 
caput  remittentes,  csetera  nunc  breviter  attingimus. 


DE   FACULTATE   INTELLECTIVA.  311 

411.  Objectum  est  id  ad  quod  facultas  terminatur ;  hoc 
relate  ad  cognitionem  rationalem  dicitur  intelligibile. 
Porro  cujuscumque  facultatis  objectum,  aliud  est  formale, 
materiale  aliud.  Formale  est  illud  quod  facultas  prsecise 
attingit,  vel  est  ratio  sub  qua  facultas  objectum  conside- 
rat ;  materiale  est  ipsa  res  circa  quam  facultas  versatur. 
Circa  facultatis  cujusque  objectum  alia  datur  considera- 
tio  :  objectum  scilicet  est  aut  adsequatum  aut  proportiona- 
tuin.  Adaequatum  est  omne  id,  ad  quod  facultas,  absolute 
loquendo,  se  protendere  potest;  proportionatum  autem  est 
illud,  quod  facultati  convenit,  non  quidem  in  se  spectatse, 
sed  spectata  conditione  in  qua  reperitur.  Hinc  relate  ad 
objectum  facultatis  intellectivse  tria  quaeri  possunt:  1°. 
Quodnam  sit  illud  quod  intellectus,  dum  suum  actum 
ponit,  prsecise  attingit ;  et  respondetur,  id  esse  ipsam 
essentiam  rei,  seu  rei  quidditatem ;  2°.  quodnam  sit  obje- 
ctum  materiale  adsequate  sumptum;  et  respondetur,  id 
esse  quidquid  liabet  rationem  entis,  seu  omne  ens,  dum- 
modo  ei  rite  proponatur;  3°.  quodnam  sit  objectum  pro- 
portionatum ;  et  respondetur,  pro  pnesentis  vitae  statu 
quidditates  intellectui  nostro  primo  ac  per  se  proportiona- 
tas  eas  esse,  qua3  in  rebus  materialibus  relucent.  Id  ex 
ordine  explicabimus. 

412.  Quid  sit  rei  essentia  jam  diximus  in  Ontologia 
(n.  173)  ;  sed  hic  notamus,  nomine  essentise  aut  quiddita- 
tis,  nos  non  modo  intelligere  notionem  specificam  rei  co- 
gnitoe,  verum  etiam  quamlibet  rationem  indeterminatam 
sub  qua  res  concipi  potest.  Sic  homo  apprehendi  potest 
ut  ens,  ut  vivens,  ut  animal,  ut  animal  rationale,  etc. 
Kes  sub  istis  conceptibus  intellectum  apprehendere  dici- 
mus.  Quod  constat:  1°.  ex  ipso  nomine.  Nam  intellectus, 
ideo  hoc  nomine  gaudet,  quia  res  intus  legit ;  nimirum 
attingit  id  quod  rei  est  maxime  intimum ;  Atqui  nihil  est 
rei  magis  intimum  quam  ipsa  essentia ;  Ergo  hsec  est  for- 
male  objectum  intellectus.     Constat  2°.  ex  eo  quod  res  at- 

tingi  possunt  cognitione  relativa,  prout  nempe  afficiunt  ip- 
sum  subjectum  cognoscens ;  et  cognitione  absoluta,  pront 
nempe  sunt  aliqnid  in  seipsis ;  Atqui  constat  priori  modo  res 
a  sensibus  attingi ;  Ergo  si  intellectus  dicatur,  ut  est,  facul- 
tas  a  sensu  distincta,  eoque  superior,  easdem  res  attingere 
debet  absolute ;  Atqui  res  absolute  attiugere,  est  eas  co- 
gnoscere  secundum  essentiam.  Ergo.  Quod  3°.  ipsa  expe- 
rientia  probat.  Constat  enim  intellectum  in  rebus  perci- 
pere  illud  quod  sensus  explicite  et  distincte  minime  attin- 
gunt ;  Atqui  nulla  est  reram  qualitas  quae  a  sensibus  non 
percipiatur;  Ergo  id  quod  in  iisdem  rebus  intellectus 
explicite  percipit,  est  quid  diversum  a  meris  rerum  quali- 
tatibus;  ergo  est  quid  essentiale.  Notamus  porro  ipsas 
sensibiles  qualitates  suam  habere  essentiam;  lianc  ergo  vel 
in  illis  intellectus  percipit,  quando  rerum  qualitates  co- 
gnoscit. 

413.  Diximus  objectum  materiale  intellectus,  si  adse- 
quate  spectetur,  esse  omne  ens.  Id  autem  non  est  ita 
intelligendum,  ut  intellectus  omne  verum  actu  intelligere 
possit,  quod  ejus  vi  finitse  repugnat;  sed  ita,  ut  nullum 
sit  verum  quod  ab  intellectu  intelligi  nequeat,  si  ei  rite 
proponatur.  Hoc  constat  a  priori  et  a  posteriori.  Con- 
stat  a  posteriori,  siquidem  intellectus  cognitione  sua  ali- 
quatenus  attingit  tum  entia  spiritualia,  tum  corporea,  tum 
ea  quee  ex  spiritu  et  corpore  conflantur;  Atqui  his  conti- 
nentur  ea  omnia,  quse  rationem  entis  habent ;  Ergo  quid- 
quid  habet  rationem  entis,  seu  omne  ens,  est  objectum 
adaequatum  intellectus.  Id  ipsum  a  priori  constat ;  nara 
quum  proprium  intellectus  objectum  sit  essentia,  id  omne 
potest  ab  eo  intelligi,  quod  essentiam  habet;  Atqui  omne 
ens  habet  essentiam  (n.  174) ;  Ergo  ambitus  objecti  relate 
ad  intellectum  totam  entis  latitudinem  complectitur. 
Neque  in  hoc  finita  mens  inflnitae  aequiparatur;  haec  enim 
cum    omnia   actu   intelligit,   tum    etiam    totam    exhaurit 

objectorum  intelligibilitatem ;  in  quibus  duobus  mens  no- 
stra  deficit. 

414.  Attamen  objectum  proportionatum  intellectus  nos- 
tri  non  est  omnis  essentia,  verum  essentia  rei  materialis. 
Diximus  enim  objectum  proportionatum  illud  esse,  quod 
respondet  modo  existendi  potentiae  ad  quam  refertur; 
Atqui  intellectus  humanus,  licet  in  se  immaterialis  sit, 
existit  tamen  in  materia ;  Ergo  licet  essentiam  percipiat, 
eam  tamen  non  percipit  primo  et  per  se  nisi  in  re  sensibili. 
His  intellectis,  mens  nostra  ad  alia  assurgit,  quse  sunt 
omnino  spiritiialia. 

415.  His  de  objecto  facultatis  intellectivse  delibatis, 
gradum  facimus  ad  ipsam  facultatem.  Haec  unica  est; 
pro  actnum  tamen  diversitate,  ut  in  Logicum  monuimus 
(n.  124),  diversum  assumit  nomen.  Quare  intelligentia, 
ratio,  memoria,  conscientia  non  sunt  diversas  facultates,  sed 
una  eademque.  Revera  objectum  formale  rationis  et  ob- 
jectum  formale  intelligentiae  specie  non  differunt,  in  utra- 
que  enim  est  quoddam  intelligibile ;  Atqui  diversitas 
facultatum  pendet  a  diversitate  objecti  formalis;  Ergo  ab 
istius  unitate  illius  unitas  infertur.  Idem  dicendum  de 
memoria  intellectiva.  Ad  hanc  enim  constituendam  re- 
quiritur  et  sufficit  ut  idea3  serventur  ac  sub  ratione  pra?- 
teriti  exhibeantur ;  Atqui  ideae  ab  intellectu  habitae 
nequeunt  ab  alia  facultate  conservari ;  et  ut  fiat  recorda- 
tio,  sufficit  etiam  intellectus,  qui  profecto  potest  percipere 
nuxuni  temporis  inter  illud  instans  quo  actum  elicuit,  et 
illud  in  quo  actus  recordatur ;  Ergo  nihil  est  in  memoria 
ad  quod  intellectus  se  extendere  nequeat,  ac  proinde 
objectum  formale  memorise  non  est  diversum  ab  objecto 
formali  intellectus.  (Cf.  Granclaude.)  Conscientiam  porro 
ab  intelleciu  non  differre  patet,  siquidem  hasc  non  est  nisi 
reditus  intellectus  in  suas  operationes. 

416.  Qua3  circa  ideas  notari  possunt,  ea  vel  indicavimus 
in  Logica,  vel  attingentur  in  proximo  capite  cum  earum- 

dem  originem  versabimus.  Hic  qusedam  addemus  de  in- 
tellectu  quatenus  judicat  et  ratiocinatur. 

1°.  Judicium  esse  actum  voluntatis  quidam  post  Carte- 
sium  opinati  sunt,  qui  asseruit  affirmationem  et  negatio- 
nem  diversos  esse  volendi  modos  {Prima  Parte  Principio- 
rum,  §  32).  Id  falsum  esse  patet:  quia  —  a)  voluntas  non 
habet  pro  objecto  verum  sed  bonum;  —  5)  ssepe  judicamus 
contra  voluntatis  propensionem  ;  —  e)  per  actum  volunta- 
tis  volumus  aliquid;  judicium  aliquid  vel  affirmat,  vel 
negat.  Velle  ac  nolle  dici  quandoque  solent  assensus  et 
dissensus,  sed  sensu  omnino  diverso  ab  illo  qui  obtinet 
relate  ad  intellectum.  Assentitur  voluntas  secundum 
quod  sibi  complacet  in  agendis ;  assentitur  autem  intelle- 
ctus,  quatenus  verbum  affirmationis  profert. 

2°.  Quidam  etiam  sunt  qui  opinantur  judicium  situm 
non  esse  in  apprebensione  convenientise  vel  discrepantiae 
inter  ideas ;  ac  proinde  ad  judicium  formaliter  constitu- 
endum  aliquid  aliud  requirunt;  requirunt  nempe  positi- 
vam  actioiiem  mentis  qua  affirmetur  vel  negetur  prsedica- 
tum  inesse  subjecto.  Hoc  parum  recte  dici  nobis  videtur, 
quapropter  admittimus  cum  Suaresio  (de  Anima  lib.  III., 
cap.  VI.)  et  multis  aliis,  judicium  non  esse  actum  realiter 
distinctum  a  compositione  intellectus  cognoscitiva  con- 
nexionis  extremorum.  Unde  judicare  est  componere 
cognoscendo  connexionem;  possunt  quidem  in  judicio 
duo  distingui,  apprehensionem  scilicet  convenientiae  vel 
discrepantise  ejusdemque  affirmationem,  sed  tunc  nihil 
aliud  haberi  putamus  quam  duplicem  respectum  ejusdem 
actus. 

3°.  Demum  alii  sunt  qui  putant  judicium  esse  actum 
reflexum,  per  quem  intellectus  conceptionem  suam  dire- 
ctam  comparat  ad  rem  conceptam,  judicatque  illi  esse  vel 
non  esse  conformem.  Hanc  sententiam  falsam  pronuntiat 
Suarez,  loco  superius  citato,  "tum  quia  constat  judicium 
dari  in  rudibus  et  indoctis  hominibus,  qui  tamen  fortasse 

numquam  ita  reflectuntur,  neque  prorsus  comparare 
norunt  conceptus  suos  acl  res  conceptas;  tum  quia  ante 
eam  reflexionem  potest  esse  judicium,  siquiclem  eo  ipso, 
quod  potentia  complexe  cognoscit,  v.  g.  hominem  esse, 
aut  non  esse  animal,  ante  omnem  reflexionem  denomina- 
tur  verura  attingi  aut  falli ;  judiciuin  ergo  illi  reflexioni 
non  astringitur." 

417.  Ratiocinatio  ex  ipsa  intellectus  nostri  infirmitate 
oritur,  scilicet  ex  eo  quod  mens  nostra  nequeat  omnia 
immediate  intelligere,  sed  ut  plurimum  verum  cognoscat 
unum  ab  alio  deducendo.  Hinc  explicatur  cur  ratio,  quse 
formaliter  soli  liouiini  competit,  adliibeatur  ut  differentia 
specifica  in  eo  definiendo,  atque  liomo  dicatur  animal 
rationale.  Contra  hanc  definitionem  insurgunt  quidam, 
tria  prsesertini  objicientes,  qiue  paucis  expendere  juvat. 
Dicunt  1°.  rationem  non  exprimere  nisi  partem  intelli- 
gentem  hominis,  nullo  autem  modo  perfectionem  volendi ; 
2°.  rationem  ab  intelligentia  fluere,  siquidem  est  ejus 
functio ;  ergo  si  non  utramque,  illam  potius  quam  hanc 
deberet  definitio  exprimere,  et  hominem  dicere  animal 
intelligens ;  3°.  in  definitione  animal  poni  ut  subjectum, 
rationale  ut  ipsius  proprietatem,  quasi  ratio  esset  proprie- 
tas  animalitatis.  —  Sed  hsec  quse  Rosmini  magno  apparatu 
profert,  quaeque  alii  post  ipsum  repetunt,  nullius  sunt 
valoris.  Tn  definitione  voluntas  non  explicite  exprimitur, 
quia  hyec,  ut  postea  videbitur,  radicem  in  intellectu  habet, 
et  ens  spirituale  dari  nequit  quin  hoc  ipso  voluntate  done- 
tur ;  ergo  satis  indicatur  voluntas,  cum  homo  animal  ratio- 
nale  esse  definitur.  Praeterea,  licet  homo  dici  possit 
animal  intelligens,  id  non  tam  bene  innueret  characterem 
distinctivum  humani  intellectus,  qui,  secus  ac  ca3tera3  in- 
telligentiae,  verum  ut  plurimum  cognoscit  unum  ab  alio 
deducendo.  Tertium  quod  objicitur  puerile  est ;  definitio- 
nis  quidem  natura  postulat  ut  ens  definiatur  per  genus 
proximum   et  differentiam   specificam,  non  autem  descri- 

bendo  vel  enumerando  entis  proprietates.  Jamvero  diffe- 
rentia  non  est  proprietas  generis,  neque  hoc  illius  subje- 
ctum.  Utrumque  exprimit  rei  essentiam;  unum  quidem 
per  notas  aliis  entibus  communes ;  alterum  per  notas  enti 
definito  proprias. 

ArT.    III. —  DE   APPETITU   SENSITIVO   ET   RATIONALI. 

418.  Experientia  docemur  hominem  ad  ea  naturaliter 
tendere,  quae  sensu  vel  intellectu  cognoscit,  aut  ab  iisdem 
refugere,  prout  boni  vel  mali  rationem  in  iis  apprehendit. 
Istae  rationes  diversae  ab  illis  sunt ;  proindeque  diversae 
sunt  potentiae,  quae  iis  respondent.  Potentiae  porro,  quibus 
ad  bonum  tendimus  vel  a  malo  refugimus,  nomine  appeti- 
tus  designantur.  In  hoc  articulo  tria  praestabimus :  age- 
mus  imprimis  de  appetitu  in  genere ;  tum  in  specie  loque- 
mur  de  appetitu  sensitivo  et  intellectivo. 

419.  Cum  bonum  sit  ens  quatenus  est  conveniens,  et 
malum  boni  debiti  carentiam  includat,  in  ente  cui  ali- 
quid  conveniens  est,  vis  quaedam  existat  oportet  qua 
moveatur  erga  perfectionem  sibi  convenientem,  et  fugiat 
ab  ejus  privatione.  Haec  vis,  ut  notavimus,  dicitur  appe- 
titus,  qui  generatim  definitur:  "inclinatio  entis  ad  bonum 
sibi  conveniens."  Dividere  solent  auctores  appetitum  in 
naturalem  et  ejicitum.  Dicitur  naturalis  si  exurgit  ex 
cognitione  quae  non  in  ipso  appetente  est,  sed  tantum  in 
Deo  qui  res  singulas  in  proprios  fmes  ordinavit.  Appeti- 
tus  elicitus  e  contrario  oritur  ex  cognitione  quae  in  ipsis 
appetentibus  existit ;  et  quoniam  cognitio  est  sensitiva 
vel  intellectiva,  ideo  appetitus  qui  illam  consequitur,  divi- 
ditur  in  sensitivum  et  intellectivum.  Unde  appetitus 
naturalis  is  est  quo  entia  ita  ad  bonum  inclinant  ut  neque 
illud,  neque  ejus  cum  propria  natura  convenientiam  co- 
gnoscant;  sensitivus  est  ille  quo  entia  bonum  ita  appe- 
tunt,  ut  ipsum  percipiant,  quin  tamen  rationem  cognoscant 

propter  quam  appetibile  sit ;  rationalis  demum  ille  dicitur 
quo  entia  ad  bonum  tendunt,  ipsius  convenientiam  cum 
sui  natura  apprehendendo.  De  appetitu  naturali  nihil 
dicimus,  quia  improprie  ita  vocatur ;  sufficit  illius  dedisse 
definitionem.  Pauca  hic  attingimus  de  appetitu  sensitivo 
et  rationali. 

420.  Appetitus  sensitivi  subjectum  est  compositum  ex 
anima  et  corpore ;  est  quippe  potentia  organica.  Quae- 
stioni  quodnam  sit  ejus  organum,  adamussim  respondere 
nequimus ;  in  eo  tamen  multi  philosophi  conveniunt  ut 
dicant  organum  princeps  appetitus  sensitivi  esse  cor. 
Illius  objectum  est  bonum  quod  sensu  apprehenditur ; 
adeoque  est  bonum  aliquo  1  corporeum  et  limitatum. 
Notat  tamen  Tongiorgi  post  multos  alios,  appetitum  sensi- 
tivum  in  homine  ad  plura  bona  se  porrigere,  ad  quse  bru- 
torum  appetitus  non  fertur.  Horum  qusedam  ad  sensi- 
bilia  bona  revocantur,  ut  deliciae,  commoditates,  divitise ; 
quredam  sunt  bona  intelligibilia,  ut  honor,  scientia,  etc, 
in  quse  appetitus  quoque  sensitivus  suo  modo  tendere 
potest,  propter  intensionem  appetitus  superioris,  ex  quo 
fit  redundantia  in  inferiorem  appetitum,  ut  loquitur  S. 
Thomas.  Notandum  etiam  venit  appetitum  sensitivum  in 
homine,  licet  voluntati  mediante  ratione  subdatur,  ac 
proinde  sub  voluntatis  influxu  ejus  actus  boni  vel  mali 
moraliter  evadere  possint,  non  ita  rationi  subesse  ut  ejus 
imperio  renuere  ac  reniti  nequeat.  Ratio  petitur  ex  eo 
quod  appetitus  sensitivus  a  corporis  qualitatibus  ac  dispo- 
sitionibus  non  parum  dependeat,  qua3  rationis  imperio  non 
subjacent. 

421.  Appetitus  sensitivus  dividi  solet  in  concupiscibilem 
et  irascibilem.  Ille  extenditur  ad  eos  omnes  actus  qui 
respiciunt  tum  boni  persecutionem,  tum  mali  fugam,  pra> 
cise  ut  sunt  bonum  et  malum.  Irascibilis  autem  extendi- 
tur  ad  bonum  et  malum  ut  sunt  difficilia;  id  est  ad 
malum  ut  est  difficile  quod  declinetur,  et  ad  bonum  ut  est 

difficile  quod  obtineatur.  Ad  primum  spectant  amor, 
desiderium,  gaudium  respectu  boni ;  odium,  fuga,  tristitia, 
respectu  mali;  ad  alterum  spectant  spes  et  desperatio 
respectu  boni  difficilis ;  audacia,  timor  et  ira,  respectu 
mali  vitatu  difficilis.     De  his  in  JEthica  agitur. 

422.  Appetitus  intellectivus  seu  rationalis  proprio  nomi- 
ne  voluntas  vocatur.  Multa  de  hac  facultate  dicuntur  in 
philosophia  morali;  in  Metaphysica  quatuor  hsec  expendi 
solent ;  quid  scilicet  sit  voluntas;  quodnam  ejus  objectum ; 
quotuplex  ejus  actus ;  ac  tandem  utrum  et  in  quibus  acti- 
bus  libertate  gaudeat.  Postremum  hoc  punctum  versabi- 
mus  in  sequenti  articulo.  Primge  autem  qugestioni  jam 
responsum  fuit ;  vidimus  enim  voluntatem  esse  facultatem 
animae  propriam  non  autem  compositi  (n.  376.  3°.);  eamque 
ab  intellectu  distinctam.  Nam  diversitas  specifica  facul- 
tatum  pendet  a  diversitate  objecti  formalis;  Atqui  licet 
intellectus  et  voluntas  versentur  circa  idem,  idem  tamen 
non  attingunt  sub  eadem  ratione ;  ille  nimirum  versatur 
circa  res  quatenus  habent  rationem  veri,  haec  circa  easdem 
quatenus  habent  rationem  boni;  Ergo  hoc  ipso  quod 
verum  et  bonum  formaliter  diversa  sunt,  ipsse  potentiee 
diversse  sunt  dicendse. 

423.  Objectum  appetitus  intellectivi,  ut  ex  dictis  con- 
stat,  est  bonum  prouti  ab  intellectu  apprehenditur ;  Atqui 
intellectus  non  hanc  tantummodo  aut  illam  boni  speciem, 
sed  plura  diversorum  ordinum  bona,  ipsamque  boni  in 
genere  rationem  cognoscit:  aliis  verbis  quoniam  bonum 
et  ens  convertuntur,  intellectus  sicut  omne  ens,  sic  omne 
bonum  cognoscit ;  Ergo  objectum  adsequatum  volunta- 
tis  complectitur  omne  bonum.  Immo  nonnisi  bonum 
esse  potest  voluntatis  objectum.  Quod  evincitur  ex 
ipsa  ratione  potentiae  appetitivse.  Hsec  enim  est  in  ente 
propter  ipsius  entis  perfectionem.  Ergo  ferri  nequit  nisi 
in  ea  quse  enti  aliquo  modo  convenientia  sunt;  Atqui 
illud   quod   est   enti   quocumque    modo    conveniens,    est 

bonum ;  Ergo  vohintatis  objectum  esse  nequit  nisi  bonuni. 
Objicere  non  valet  voluntatem  quandoque  in  malum  ferri; 
nam,  vel  in  iis  casibus,  voluntas  tenclit  acl  malum  quatenus 
id  speciem  boni  habet.  Eorum  error  qui  autumant  obje- 
ctum  voluntatis  non  semper  esse  bonum,  ex  eo  est  repeten- 
clus  quocl  bonum  verum  ab  apparente  minime  distinguant. 
Unde  nos  non  diximus  objectum  voluntatis  esse  omne 
illud  quod  in  se  et  sub  omni  respectu  est  bonum  ;  veruni 
esse  omne  illucl  quod  intellectus  veluti  bonum  appre- 
liendit. 

424.  Circa  istius  facultatis  actus,  notat  Suarez  (de  Ani- 
ma,  lib.  V.  Cap.  VII.)  eos  omnes  in  voluntate  reperiri,  qui 
reperiuntur  in  appetitu  sensitivo,  licet  moclo  altiori,  quia 
in  voluntate  spirituales  sunt.  Ex  istis  actibus  alii  versan- 
tur  circa  finem,  alii  circa  media.  Quia  vero  finis  potest 
considerari  vel  prout  bonum  absolute,  vel  prout  bonum 
habendum,  vel  prout  bonum  habitum,  ideo  circa  fineiu 
potest  esse  in  voluntate  amor,  ac  clesiclerium  consequendi 
illud,  et  tandem  fruitio  seu  gaudium  de  fine  jam  obtento. 
Medium  vero  cluplex  esse  potest :  aliud  quod  solam  habet 
medii  rationem,  quia  est  primum  medium  ad  quod  nullum 
alium  ordinatur,  et  est  appetibile  tantum  in  ordine  ad 
finem  ;  aliucl  est  quidem  meclium  relate  ad  finem  ultimo 
intentum,  sed  est  etiam  finis  relate  acl  media  priora.  Ergo 
si  hujusmodi  meclium  consideretur  ut  finis,  habet  eamdem 
rationem  ac  finis,  ac  proinde  relate  ad  ipsum  exerceri  pos- 
sunt  actus  amoris,  desiclerii,  gaudii,  etc.  At  circa  medium 
ut  medium  duo  versantur  actus  voluntatis  :  nimirum  ele- 
ctio  et  usus.  Per  electionem  unum  medium  separatur  ab 
aliis,  aliisque  prsefertur ;  facta  autem  electione,  necessarium 
est  ut  id  medium  executioni  mandetur ;  hinc  usus,  qui  est 
actus  quo  voluntas  applicat  potentias  omnes  ad  operatio- 
nes  illi  executioni  necessarias. 

425.  Ex  postrema  hac  animadversione  oritur  alia  divisio 
actuum  voluntatis,  in  actus  scilicet  elicitos  et  actus  impe- 

ratos.  Actus  elicitus  est  qui  ad  voluntatem  pertinet,  ab 
eaque  tamquam  actio  ejus  propria  immediate  producitur ; 
e.  g.  velle,  consentire,  eligere.  Imperatus  actus  dicitur 
ille  qui  per  alias  facultates  a  voluntate  motas  producitur, 
ita  ut  ad  voluntatem  spectet,  non  prout  ab  ipsa  producitur 
sed  prout  movet  alias  potentias  ad  exercendos  actus  sibi 
proprios  v.  g.  contemplatio,  deambulatio,  etc.  Id  expe- 
rientia  patet.  Hujus  rei  explicatio  relate  ad  actus  poten- 
tiarum  sensitivarum,  in  quantum  appetitus  inferior  supe- 
riori  subest,  nullam  prsesefert  dimcultatem;  at  difficultas 
quaedam  datur  in  explicando  quomodo  actus  intellectus 
imperari  queant.  Diximus  quippe  appetitum  sequi  cogni- 
tionem  ;  ergo  potius  dicendum  esset  voluntatem  ab  intel- 
lectu,  non  autem  liunc  ab  illa  moveri.  Respondetur  intel- 
lectum  movere  voluntatem  objective,  et  moveri  a  voluntate 
effective,  non  quidem  relate  ad  primum  actum,  cum  appe- 
titus  supponat  cognitionem,  sed  relate  ad  alios  actus  qui 
consequuntur.  Motio  ergo  voluntatis  non  est  adeo  neces- 
saria,  ut  sine  ea  operari  potentiae  nequeant;  licet  necessa- 
ria  sit,  ut  illi  actus  voluntarii  dicantur.  Hoc  modo  fit 
reductio  potentiarum  humanarum  ad  unum  movens,  ut 
recta  sit  et  ordinata  naturae  institutio.     (Cf.  Suarez  1.  c.) 

AuT.    IV. — DE   HTJMANJG   VOLTJNTATIS  LIBERTATE. 

§  1.  —  Declaratur  qusestio. 

426.  Libertatis  nomen  multipliciter  usurpatur,  sed 
prout  refertur  ad  operationem  generatim  defmiri  potest 
"immunitas  a  necessitate  in  agendo."  Necessitas  in 
agendo  duplex  esse  potest,  moralis  et  physica;  hinc 
duplex  quoque  libertas  adest,  scilicet  libertas  moralis  et 
libertas  physica.  Illa  est  immunitas  ab  aliqua  lege  obli- 
gante;  hsec  est  immunitas  a  physica  necessitate  determi- 
nante  ad  unum.  Rursum  necessitas  physica  ad  unum 
determinans   duplex   est.     Nam   1°.   provenire   potest  ab 

intrinseco,  idest  ab  ipsa  conditione  facultatis,  quaa,  propo- 
sito  aliquo  objecto,  necessario  ex  se  ad  illud  determinatur, 
quin  actus  possit  contineri ;  2°.  provenire  potest  ab  extrin- 
seco  aliquo  principio  determinante  physice  subjectum  ad 
operationem  erg'a  objectum.  Hinc  quum  duplex  esse  pos- 
sit  imnninitas  a  physica  necessitate  determinante,  duplex 
etiam  potest  esse  libertas  physica ;  scilicet  libertas  a  coa- 
ctione,  et  Ubertas  indifferentice.  Libertas  a  coactione  est 
iinmunitas  a  necessitate  proveniente  a  principio  externo 
determinante  ad  unum,  contra  inclinationem  et  nisum 
omnem  subjecti  determinati;  libertas  auteni  indifferentise 
est  immunitas  a  necessitate  intrinseca  ad  unum  determi- 
nante.  Jamvero  constat  hanc  deesse  posse,  licet  illa  adsit; 
scilicet  fieri  potest  ut  actus  ab  intrinseco  determinetur, 
quin  ulla  vis  physica  extrinseca  adliibeatur.  Quare  liber- 
tas  de  qua  hic  agitur,  non  est  moralis,  sed  physica;  non 
est  libertas  a  coactione,  sed  est  libertas  indifferentise. 

427.  Indifferentia  geneiathn  definiri  solet  "proprietas, 
qua  res  perinde  se  habet  ad  plura."  Indifferentia  triplex 
est;  objectiva,  passiva,  activa.  Objectiva  consistit  in  eo 
quod  intellectus  objectum  exhibeat  ut  non  necessario  con- 
nexum  cum  actu  voluntatis.  Hsec  indifferentia  requiritur 
ad  libertatem  sed  non  sufficit.  Requiri  patet ;  quia  si 
objectum  necessario  connexum  esset  cum  actu  voluntatis, 
eo  proposito,  actus  contineri  nequiret.  At  non  sufficit, 
quia  voluntas  ex  aliquo  principio  intrinsecus  eam  affici- 
ente  determinari  posset  ad  volendum  aliquod  objectum, 
licet  hoc  non  sit  cum  ea  volitione  necessario  connexum. — 
Indifferentia  passiva  habetur  cum  facultas  ex  se  non  magis 
unum  quam  alium  actum  necessario  postulat,  sed  unum 
vel  alium  recipere  potest.  Hanc  etiam  requiri  patet  ad 
libertatem,  quia  secus  facultas  esset  ad  unum  determinata; 
sed  non  sufficere  constat  ex  eo  quod,  licet  facultas  aeque 
unum  ac  alium  actum  recipere  in  se  posset,  de  facto  tamen 
aliunde  determinaretur  ad  unumactum  prse  alio  recipien- 

dum.  Ergo  libertas  plrvsica  reponenda  est  in  indifferentia 
activa,  quae  utramque  aliam  subaudit,  quseque  in  eo  est  ut, 
positis  omnibus  requisitis  ad  agendum,  facultas  possit 
agere  vel  non  agere,  aut  ita  unum  actum  ponere,°ut  alium 
ponere  possit.  Et  hasc  est  vera  libertatis  definitio.  Hinc 
S.  Augustinus  (de  Spiritu  et  Littera  c.  31)  inquit:  "hoc 
quisque  habere  iii  potestate  dicitur,  quod,  si  vult,  facit ;  si 
no n  vult,  non  facit." 

428.  Spectato  objecto  in  quod  fertur  actus,  libertas  par- 
tiri  solet  in  libertatem  contradictionis,  specificationis  et  con- 
trarietatis.  Posse  pro  lubitu  velle  aut  nolle  rem  aliquam 
est  libertas  contradictionis,  quum  res  et  ipsius  negatio 
opponantur  contradictorie ;  posse  pro  lubitu  velle  unum 
ex  iis  quae  disparata  sunt,  h.  e.  nullam  veram  oppositio- 
nem  habent  inter  se,  est  libertas  specificationis ;  posse 
demuni  pro  lubitu  velle  unum  e  duobus  contrariis,  ut 
esset  bonum  et  malum,  est  libertas  contrarietatis.  Notan- 
dum  porro  est  libertatem  hanc,  prout  importat  facultatem 
eligendi  inter  bonum  et  malum,  non  esse  de  essentia  liber- 
tatis,  sed  esse  libertatis  imperfectionem.  Non  est  de  es- 
sentia  libertatis,  quia  secus  Deus  liber  non  esset;  est 
imperfectio  libertatis  fmitae,  quia  participat  de  imperfe- 
ctione,  quse  naturaliter  consequitur  limitationem  entis 
creati. 

429.  Libertas  oninis  necessario  supponit  imperfectio- 
nem  vel  in  objecto  circa  quod  versatur,  vel  in  subjecto,  in 
quo  reperitur.  Si  objectum  in  sua  perfectione  limitatum 
sit,  datur  in  eo  ratio  cur  appetatur  et  cur  respuatur  a  vo- 
luntate  ;  quatenus  bonum  potest  appeti,  at  quatenus  bonum 
non  omnem  explens  voluntatis  capacitatem  respui  potest ; 
ac  proinde  circa  illud  voluntas  indifferens  constituitur. 
Hsec  porro  indifferentia  non  datur  —  saltem  quantum  est 
ex  parte  objecti  —  quando  bonum  est  undequaque  perfe- 
ctum,  et  nonnisi  bonitatem  prsesefert.  Hinc  felicitas.  ut 
talis  apprehensa,  et  omne  medium  cum  ea  necessario  con- 

nexum,  libertati  non  subjacent  sed  necessario  appetuntur. 
Attamen  vel  bonum  infmite  perfectum  potest  electioni 
subjacere,  ob  imperfectionem  subjecti  in  quo  libertas 
reperitur ;  ob  mancam  et  limitatam  cognitionem  qua3  de 
ente  infinito  habetur.  Hinc  clivina  bonitas,  licet  in  se 
infinita,  ex  nostrse  cognitionis  imperfectione,  voluntatem 
ad  se  necessario  non  rapit ;  ac  proinde  cum  bonis  finitis, 
quorum  experimentalis  cognitio  habetur,  conferri  potest 
atque  illis  posthaberi.  Ex  his  infertur  cum  bona  finita 
tum  bonum  infinitum,  prout  a  nobis  nunc  cognoscitur, 
subjici  electioni  nostrae  voluntatis. 

430.  Postremo  animadvertimus  antequam  ad  thesim  pro- 
bandam  accedamus,  etsi  actus,  qui  a  voluntate  imperati 
dicuntur,  coacti  esse  possint,  repugnare  ut  actus  a  volun- 
tate  eliciti  coacti  sint.  Quod  ita  probat  S.  Thomas : 
"Quantum  ad  actus  a  voluntate  imperatos  voluntas  vio- 
lentiam  pati  potest,  in  quantum  per  violentiam  exteriora 
membra  impediri  possunt  ut  imperium  voluntatis  exe- 
quantur.  Sed  quantura  ad  ipsum  proprium  volunta- 
tatis  actum,  non  potest  ei  violentia  inferri.  Et  hujus 
est  ratio,  quia  actus  voluntatis  nihil  est  aliud  quam 
inclinatio  quasdam  procedens  ab  interiori  principio  cogno- 
scente.  .  .  .  Quod  autem  est  coactum  vel  violentum,  est  ab 
exteritui  principio.  Unde  contra  rationem  ipsius  actus 
voluntatis  est,  quod  sit  coactus  vel  violentus.  .  .  .  Potest 
homo  per  violentiam  trahi,  sed  quod  hoc  sit  ex  ejus  volun- 
tate,  repugnat  rationi  violentiae."  Hsec  habet  in  Summa 
Theologica  (la  2*  q.YI  a  art.  IV.).     His  declaratis : 

§  2.  —  Propositio. 

Voluntas  humana  gaudet  libertate  arbitrii.  Hozc  autem 
libertas  non  modo  postulat  indifferentiam  objectivam  et  pas~ 
sivam,  verum  etiam,  et  pr&cipue,  activam  ;  qua  fit,  ut,  positis 
omnibus  requisitis  ad  agendum,  voluntas  possit  agere  aut 
non  agere  ;  vel  ita  eligere  unum  ut  possit  aliud  eligere. 

431.  Pkob.  1°.  Teste  intimo  sensu  experimur  nos,  posi- 
tis  omiiibus  ad  agendum  requisitis,  posse  agere  vel  non 
agere ;  aut  aliquid  aliud  agere,  quam  id  quod  agimus; 
Atqui  in  hoc  sita  est  libertas  indifferentise ;  Ergo  sensus 
intimus  refert  nos  esse  liberos.  Tria  momenta  distinguere 
licet  relate  ad  voluntatis  actus ;  momentum  quod  praece- 
dit,  quod  comitatur,  quod  consequitur  actum ;  Atqui  tum 
antequam  agamus,  tum  dum  agimus,  tum  postquam 
egerimus,  experimur  nos  ideo  agere  quia  volumus.  Ante- 
quam  agamus  sensus  intimus  refert  nos  deliberare ; 
consilium  petere ;  expendere  utrum  expediat  actum 
ponere  vel  secus ;  Atqui  hsec  omnia  absurda  forent,  si 
actus  non  posset  non  poni ;  Ergo  actus  ita  ponitur,  ut 
illius  positio  a  nobis  pendeat.  —  Dum  agimus,  sensus  inter- 
nus  refert  nos  posse  actioni  supersedere ;  immo  quandoque 
id  prsestare ;  Atqui  quod  necessario  ponitur,  non  potest 
nec  impediri  nec  interrumpi;  Ergo  actus  non  necessario 
poni  dicendus  est.  —  Postquam  egerimus  nobis  merito  ver- 
timus,  si  bona;  culpae,  si  mala  fuerit  electio ;  Atqui  neu- 
trum  hoc  explicari  posset  si  illius  actus  positio  vel  omissio 
a  nobis  non  dependeret ;  Ergo  a  nobis  dependere  dicenda 
est.  —  Quod  multipliciter  confirmatur;  vel  ex  eo  quod 
apprime  distinguamus  inter  ea  quae  in  nobis  fiunt  quia 
volumus,  et  ea  circa  quse  passivi  sumus ;  vel  ex  eo  quod 
ab  eo,  qui  causa  mali  nobis  extiterit,  aut  poenam  aut  com- 
pensationem  exigamus ;  vel  etiam  ex  eo  quod  honore  quas- 
dam  actiones  prosequamur,  alias  vituperemus ;  quod  certe 
nullum  haberet  sensum  si  actuum  dominium  apud  homi- 
nes  non  esset.  Ex  his  vides  sensum  intimum  nobis  referre 
non  modo  actum,  sed  etiam  modum  quo  actus  ponitur; 
atque  adeo  referre  nos  esse  liberos. 

432.  Prob.  2°.  Voluntas  nequit  velle  necessario,  quod 
intellectus  proponit  ut  non  necessarium;  Atqui  intellectus 
plurima  saltem  bona  in  prsesenti  statu  voluntati  proponit 
ut    non    necessaria;     Ergo    voluntas   in   praesenti   statu 

plurima  saltem  vult  libere.  Major  est  evidens  ;  minor 
autem  sic  declarari  potest.  Intellectus  proponit  voluntati 
fines  et  media.  Quin  porro  loquamur  de  finibus,  media 
certe  omnia,  ut  plurimum,  nobis  ut  necessaria  non  propo- 
nuntur.  Nam  ssepe  ad  eumdem  finem  diversa  media  con- 
ducunt,  eorumque  proinde  nullum  est  necessario  con- 
nexum  cum  fine  obtinendo.  Sic  si  velim  me  conferre  in 
aliquem  locum,  ad  quem  diversae  viye-  patent,  hunc  finem 
attingere  possem  hac  vel  illac  incedendo.  —  Confirmatur 
id  ipsum  ex  eo  quod  intellectus  in  prsesenti  vita  bona 
singularia  ita  proponat  voluntati,  ut  in  unoquoque  exhi- 
beat  aliquem  defectum  boni,  atque  ostendat  bonum  quoque 
esse  illud,  quod  cuilibet  determinato  bono  opponitur ; 
Atqui  hoc  idem  est  ac  exhibere  singularia  bona  ut  non 
necessaria,  quia  in  qualibet  re  exhibet  rationem  ob  quam 
possit  appeti,  et  rationem  ob  quain  possit  rejici ;  Ergo  in 
praesenti  vita  nullum  voluntati  proponitur  singulare 
bonum  quod  necessario  ab  ea  appetatur.  —  Demum  idem 
constat  ex  voluntatis  capacitate.  Nulla  quippe  facultas 
necessario  trahi  potest  ab  objecto  quod  ipsius  capacitatem 
non  explet;  Atqui  nullum  singulare  bonum  potest  in  hac 
vita  explere  capacitatem  voluntatis ;  Ergo  a  nullo  singu- 
lari  bono  voluntas  trahi  necessario  potest;  ac  proinde 
indifferens  est  erga  unumquodque  eorum.  Voluntas  enim 
sequitur  intellectum ;  ergo  quantum  iste,  tantum  illa 
patet ;  Atque  intellectus  cognoscit  illimitatum  bonum ; 
Ergo  illimitatum  tantum  bonum  explere  potest  capacita- 
tem  voluntatis ;  Atqui  omnia  singularia  creata  bona  in 
hac  vita  voluntati  pra?bentur  ut  limitata;  Ergo  nullum  ex 
his  necessario  appetit. — Notamus  hsec  non  esse  tria 
diversa  argumenta,  verum  triplex  diversa  ejusdem  argu- 
menti  propositio. 

433.  Prob.  3°.  Ex  absurdis,  quse  negata  libertate  con- 
sequerentur.  Nam  libertate  dempta,  diciturne  manere 
distinctio    inter   bonum  et  malum,  an  non  ?     Si  negatur, 

ergo  patrise  proditur  11011  minoris  faciendus  esset  ac  qui 
patriam  salvaret ;  qui  boiia  alieiia  raperet  seque  sestiman- 
dus  ac  ille  qui  sua  egenis  largiretur ;  qui  parentes  necaret 
illi  esset  aequiparandus  qui  eisdem  subveniret,  etc;  ac 
proinde  actum  esset  de  societate.  Sin  vero  distinctio  inter 
bonum  et  malum  manere  dicitur,  ergo  qusecumque  ab 
homine  fiunt,  non  homini  sed  Deo  essent  tribuenda,  qui 
homiuem  necessitaret.  Itaque  Deo  tribuenclse  essent  sen- 
tentise  turpissimae,  quse  ipsam  divinitatem  respiciunt ; 
Deo  errores,  qui  humanas  mentes  inficiunt ;  Deo  ilagitia, 
perjuria,  blasphemise,  quorum  homines  sunt  causa,  quia 
"causa  causantis  est  causa  causati." 

434.  Demum  ne  nimii  simus,  humanam  libertatem  testa- 
tur  integrum  humanum  genus.  Consensus  iste  multis 
constat.  Sic  qui  alteri  extiterit  causa  mali,  egregie  se 
tueri  putatur,  si  ostendat  se  consulto  malum  non  intulisse. 
Laudes  virtuti  multo  aliter  ac  ingenio  et  generis  nobilitati 
tribuuntur  ab  hominibus,  cujus  diversitatis  nulla  esset 
causa,  sublata  libertate.  Leges,  prsernia,  pcense,  notiones 
meriti  ac  demeriti  qui  nullibi  non  vigent,  libertatem  hu- 
manarum  actionum  apertissime  evincunt.  Immo  hanc 
libertatem  de  facto  affirmant  vel  ii  qui  eam  disputando 
negant ;  disputando,  inquam,  quia  serio  de  sua  libertate 
dubitare  nequeunt.  Juverit  his  finem  imponere  argumen- 
tatione,  qua  Bergier  utitur  contra  fatalistas :  "  Asseritis, 
inquit,  me  necessario  velle  quod  volo.  Vultisne  mecum 
certare  pignore,  me  post  horam  sessurum  ?  Si  necessitate 
moveor,  sequalis  est  vincendi  probabilitas ;  vincere  ego 
potero,  qui  dico  sessurum  me  fore ;  vincere  poteritis  vos, 
si  contrarium  dicatis.  Quis,  qusero,  e  fatalistis  mecum 
pignore  certaret  ?  " 

§3. —  Qusestiones  duae  circa  libertatem. 

435.  Difficultates  plures  jam  solvuntur  ex  ipsis  prae- 
notatis,   vel  ex   modo   quo   argumenta   proposuimus.     In 

proximo  articulo  speciales  quasdam  objectiones  attinge- 
mus ;  eas  prsesertim  quaa  proveniunt  ex  cognitione  quam 
Deus  ab  seterno  de  actibus  nostris  habet.  —  In  hac  para- 
grapho  duo  expendimus.  Supposuimus  in  tota  hac  quse- 
stione  libertatem  non  esse  facultatem  sui  generis,  sed  esse 
voluntatis  dotem ;  atque  solam  in  nobis  vokintatem  hac 
proprietate  gaudere.  Idipsum  ad  doctrinse  complemen- 
tum  magis  distincte  declarare  nunc  intendimus. 

436.  Humana  libertas  non  est  facultas  sui  generis,  sed 
est  facultatis  proprietas.  Nam  libertas  est  immunitas  a 
necessitate,  quain  vis  aliqua  habet ;  Atqui  immunitas  a 
necessitate,  quam  vis  aliqua  habet,  est  proprietas  et  dos, 
non  vero  facultas  seu  vis ;  Ergo. 

437.  Humana  libertas  formaliter  in  sola  voluntate  repe- 
ritur.  In  ea  quippe  facultate  formaliter  reperitur  libertas 
in  qua  reperitur  juxta  propriam  rationem ;  Atqui  in  sensi- 
bus  et  intellectu  non  reperitur  libertas  juxta  propriara 
rationem:  quia  sensus  et  iotellectus,  positis  omnibus  ad 
agendum  requisitis,  non  possunt  aliter  agere  quara  agunt ; 
in  voluntate  e  contra  reperitur :  quia  positis  omnibus  ad 
agendum  requisitis,  potest,  ut  lubet,  velle  aut  nolle ;  Ergo 
formaliter  libertas  est  in  sola  voluntate.  —  Hoc  non  impedit 
quominus  libertas  radicaliter  esse  dicatur  in  intellectu ; 
immo  hoc  omnino  dici  debet.  Nam  ibi  radicaliter  reperi- 
tur  libertas,  ubi  reperitur  conditio  necessaria  ut  in  volun- 
tate  libertas  formaliter  reperiatur ;  et  id  a  quo  necessario 
sequitur  in  voluntate  formalis  libertas  ;  Atqui  in  intel- 
lectu,  prout  cognoscit  bonum  non  necessarium,  reperitur 
conditio  necessaria  ut  voluntas  possit  libere  velle ;  et 
etiam  reperitur  id,  quo  posito,  voluntas  non  possit  non 
esse  libera :  eo  quod  omnino  repugnet  bonum  ab  intellectu 
proponi  ut  non  necessarium,  et  a  voluntate  necessario 
amari ;  Ergo  libertas  radicaliter  reperitur  in  intellectu. 

438.  Humana  libertas  tum  in  intellectu  tum  in  sensibus 
reperitur  per  quamdam  participationem,  prout  intellectus 

ac  sensuum  actiones  nutui  voluntatis  subjiciuntur.  Ssepe 
enim  nos  libere  cogitare,  audire,  aliasque  efficere  sensuum 
operationes,  testatur  communis  gentium  omnium  consen- 
sus,  qui  operationes  illas  censet  laude  vel  vituperio  dignas ; 
et  evidentissime  renunciat  intimus  sensus ;  Atqui  opera- 
tiones  istse,  ex  dictis,  non  sunt  formaliter  liberae ;  nee 
dicuntur  liberae  quatenus  liberum  actum  prsecedunt:  in 
lioc  enim  casu  eas  non  dicimus  laude  aut  vituperio,  prae- 
mio  aut  pcena  dignas  ;  Ergo  liberae  sunt,  prout  in  exercitio 
a  libera  voluntate  dependent.  Dici  potest  sub.  hoc  re- 
spectu  libertatem  reperiri  in  intellectu  et  sensibus  per 
analogiam  attributionis  cum  forma  extrinseca,  simili  ra- 
tione  qua  analogice  color  faciei  sanus  dicitur,  non  quia  in 
se  sanus  formaliter  est,  sed  quia  sanitatis  est  effectus  et 
signum  (n.  21.  a.). —  Objiciet  fortasse  quispiam :  si  adspe- 
ctus,  auditiones,  ceterseque  sensilium  facultatum  operatio- 
nes  dici  possent  liberse,  quia  a  libero  voluntatis  nutu 
dependent,  dici  quoque  possent  liberae  actiones  calami  in 
scribendo,  equi  in  vehendo  curru,  etc. ;  Atqui  hoc  dici 
nequit;  Ergo  neque  illud.  Respondeo  distinguendo 
majorem  :  dici  posset  liberas  quoque  esse  actiones  calami 
vel  equi,  prout  referuntur  ad  calamum  et  equum,  nego ; 
prout  referuntur  ad  hominem  qui  calamo  aut  equo  utitur 
libere,  conc.  Dici  non  potest  calamum  libere  scribere,  at 
dici  potest  hominem  libere  videre.  Oculi  enim  in  homine 
dependent  a  voluntate,  a  qua  et  calamus  dependet;  sed 
oculi  in  eodem  subjecto  sunt  et  persona,  calamus  secus ; 
Atqui  notum  est  actiones  in  ordine  attributionis  esse 
suppositorum ;  Ergo  dici  poterit  calamum  quidem  scri- 
bere,  equum  vehere  currum,  sed  non  libere ;  hominem  e 
contra  libere  movere  calamum  ad  scribendum  et  equum 
ad  vehendum  currum.     (Ex  Cardella  S.  J.) 

ART.  V.  —  OBJECTIONES    SOLVUNTUR. 

439.  Obj.  1°.  Illud  quod  determinatur  non  est  liberum  ; 
Atqui  voluntas  determinatur.  Nam  voluntas  est  facultas 
indifferens  ad  opposita ;  Atqui  hujusmodi  facultas,  ut 
transeat  de  potentia  ad  actum,  debet  determinari ;  Ergo 
voluntas  ad  unum  determinatur ;  Ergo  non  est  libera. 
.  Respondeo  distinguendo  majorem  primi  syllogismi : 
Illud  non  est  liberum  quod  determinatur  ea  determina- 
tione,  qua  fiat  ut  ex  oppositis  necessario  velit  potius  hoc 
quam  illud,  conc. ;  ea  determinationis  specie,  quae  prsere- 
quiritur  ut  semetipsam  possit  pro  lubitu  determinare,  nego. 
Ad  minorem ;  voluntas  determinatur  hoc  altero  sensu, 
conc. ;  illo  priori,  nego.  Ad  probationem,  distinguo  ma- 
jorem  :  voluntas  est  indifferens  ad  opposita,  indifferentia 
activa,  conc. ;  indifferentia  solum  objectiva  vel  passiva, 
nego.  Contradistinguo  minorem  :  ut  transeat  de  potentia 
ad  actum  indiget  deter.ninari  facultas,  quae  solum  habet 
indifferentiam  passivam,  conc. ;  quae  habet  passivam  et 
activam,  subd.  indiget  determinari  h.  e.  constitui  in  tali 
statu  ut  possit  semetipsam  pro  lubitu  determinare,  conc. ; 
indiget  ultima  determinatione  ad  unum,  nego  et  explico. 
Duplex  est  determinationis  species.  Prima  est  qua  facul- 
tas  constituitur  potens  ad  operandum :  sic  voluntas,  nisi 
praecedat  operatio  intellectus  prsebentis  duo  opposita,  non 
est  determinata,  seu  constituta  in  eo  statu,  in  quo  possit 
agere  pro  lubitu.  Constitutio  seu  determinatio  hsec  ab 
alio  venire  debet;  et  si  agatur  de  primo  volitionis  actu, 
esse  certe  nequit  a  voluntate ;  at  si  agatur  de  cseteris  acti- 
bus,  ea  pendet  ab  alio  ipsius  liberse  voluntatis  actu,  deter- 
minantis  intellectum  ad  eas  operationes  quibus  ipsa  ad 
alios  suos  actus  idonea  constituitur.  Altera  determina- 
tionis  species  est  qua  facultas  constituitur  agens ;  eaque 
vel  ab  alio  pendet  vel  ab  ipsa  facultate,  prout  facultas, 
positis  omnibus  ad  agendum  requisitis,  gaudet  indifferen- 

tia  passiva  tantum  vel  etiam  activa.  Tam  facultas  neces- 
saria  quam  libera  indiget  prima  determinationis  specie ; 
sed  illa,  positis  omnibus  requisitis  ad  agendum,  necessita- 
tur ;  haec  secus. 

440.  Obj.  2°.  Quod  Deus  prsevidit,  necessario  futurum 
est;  Atqui  nullus  est  voluntatis  actus  quem  Deus  non 
prseviderit ;  Ergo  nullus  est  qui  non  sit  necessario  futurus, 
atque  adeo  nullus  cum  libertate  ponitur. 

Respondeo :  quod  Deus  prsevidit,  necessario  futurum 
est ;  necessario,  hoc  est,  infallibiliter,  conc. ;  hoc  est,  non- 
libere,  subd.  si  de  causa  agitur  quse,  positis  omnibus  requi- 
sitis  ad  agendum,  non  potest  non  agere,  conc. ;  si  de  causa 
libera,  nego.  Certitudo  et  necessitas  sunt  cluse  proprie- 
tates  valde  clifferentes ;  illa  est  proprietas  cognoscentis, 
hsec  proprietas  operantis.  Duo  hcfic  in  se  spectata  nihil 
habent  commune,  ac  proinde  ab  uno  ad  aliud  non  sine 
sophismate  fit  transitus.  Unde  ex  eo  quod  Deus  in- 
fallibiliter  omnia  cognoscat,  nefas  est  inferre:  Ergo 
creaturse  non  sunt  liberae.  Necessitas  operationis  num- 
quam  clesumitur  ex  certitucline  cognoscentis,  cum  qua  tam 
libertas  quam  necessitas  operationis  stare  potest.  Crescat 
certituclo  acl  gradum  usque  maximum,  nihil  incle  pro 
necessitate  operationis  deduci  valet.  Actus  infallibiliter 
praevisi  sunt  quiclem  necessarii  necessitate  consequente, 
seu  necessitate  quse  ipsam  actus  positionem  consequitur: 
actus  enim  hoc  ipso  quod  ponitur,  non  potest  non  poni ; 
at  infallibilis  prgevisio  redclere  ex  se  nequit  actum  necessa- 
rium  necessitate  antecedente,  ea  scilicet  vi  cujus  actus  fit: 
quia  praevisio  non  est  causa  actus,  quem  voluntas  ponit. 

441.  Obj.  3°.  Actus  omnes  voluntatis  necessarii  sunt 
necessitate  antecedente.  Nam  clivina  prsevisio  et  actus 
hominis  prsevisus  sunt  duo  relativa,  quorum  prius  est 
seterna  prsevisio ;  Atqui  posito  primo  relativo,  alterum 
necessitatem  habet  ex  antecedente  termino  ;  Ergo  quilibet 
actus  hominis  est  necessarius  necessitate  antecedente. 

Respondeo  distinguendo  majorem :  praevisio  et  actus 
hominis  sunt  duo  relativa,  quorum  prsevisio  est  primum 
in  ordine  durationis,  conc. ;  in  ordine  terminationis,  nego. 
Contradistinguo  minorem :  posito  relativo  priori  in  ordine 
durationis,  alterum  habet  necessitatem  antecedentem,  nego : 
posito  priori  in  ordine  terminationis,  transeat.  Inter  ea, 
quse  connexionem  aliquam  habent,  duplicem  distinguere 
ordinem  debemus;  entitatis  seu  durationis  et  termina- 
tionis.  Unum  aliud  duratione  prsecedit,  quando  ante  aliud 
existit.  Hoc  sensu  cognitio  Dei  prsecedit  actum,  quia 
revera  Deus  seternus  est ;  actus  autem  liber  temporaneus. 
At  terminatio  importat  relationem  actionis  ad  terminum ; 
cognitio  Dei  non  prsecedit  hoc  sensu  actum  nostrum. 
Nam  relatio  ad  termiuum  non  habetur,  nisi  intelligatur 
positus  ipse  terminus.  Ergo  scientia  Dei  non  concipitur, 
nisi  intelligatur  positus  actus  liber  qui  est  terminus;  Ergo 
hoc  sensu  cognitio  Dei  voluntatis  actum  non  pnecedit. 
Requidem  vera,  quoniam  relatio  inter  scientiam  Dei  atque 
voluntatis  actum  duobus  constat  terminis,  ille  habendus 
est  prior,  in  quo  reperitur  ratio  alterius ;  Atqui  non  ideo 
actus  futurus  est  quia  praevisus,  sed  e  contra  ideo  prsevi- 
sus  quia  futurus  est;  Ergo  terniinus  liber  est  ratio  cur 
Deus  illuni  cognoscat. 

442.  Obj.  3°.  Responsio  data  admitti  nequit.  Ea  quippe 
admissa,  scientia  innnita  ab  ente  finito  dependeret;  Atqui 
scientia  infinita  ab  ente  finito  dependens  absurda  est ; 
Ergo  ea  responsio  admitti  nequit. 

Resp.  Responsio  nostra  facit  scientiam  infinitam  ab 
ente  finito  dependentem,  dist.  ut  ab  objecto  quod  Deum 
ad  cognoscendum  determinet,  nego  ;  ut  a  conditione  neces- 
saria  terminationis,  conc.  Illud  repugnat ;  hoc  autem  non 
modo  non  repugnat,  sed  repugnat  oppositum,  siquiclem 
scientia  non  facit  sed  supponit  suum  objectum.  Ad  hoc 
declarandum  hsec  habet  Tongiorgi  (Theolog.  Cap.  III., 
art.  VI.).     Lux   determinata   est  ex  se  ad  omnia  objecta 

sibi  prsesentia  illuminanda ;  neque  hanc  virtutem  ullo 
modo  ab  objectis  accipit ;  quod  autem  hoc  potius  objectum 
quam  illud  illuminatur,  hoc  sane  ab  ipsa  illuminatione 
non  pendet.  Simili  modo  essentia  divina  est  ex  se  deter- 
minata  ad  cognoscendum  quidquid  verum  est ;  quod  autem 
hoc  potius  quam  illucl  sit  verum,  hoc  utique,  quantum  ad 
humanas  actiones  pertinet,  non  a  Dei  scientia,  sed  ab 
hominis  voluntate  dependet.  Ex  hoc  autem  sequitur, 
divinam  scientiam  ab  hominis  voluntate  ejusque  electione 
pendere,  tamquam  a  conditione  ponente  terminum,  quem 
ipsa  attingat,  dum  attingit  omnia.  Sed  hoc  divini  intel- 
lectus  independentise  nihil  profecto  detrahit. 

443.  Obj.  4°.  Deus  est  causa  universalis.  Atqui  non 
esset  Deus  causa  universalis  si  quidquid  existit  ab  Ipso 
non  determinaretur ;  Ergo  quidquid  existit  ab  Ipso  deter- 
minatur ;  Ergo  actus  voluntatis  humanse  non  determi- 
nantur  ab  activitate  creaturse ;  ac  proinde  liberi  non  sunt. 

Respondeo  distinguendo  majorem :  Deus  est  causa  uni- 
versalis  quatenus  est  causa  a  qua  omnes  causae  secundse 
activitate  donantur,  et  conservantur,  et  etiam  a  qua  con- 
cursus  prseberi  debet  ut  causse  secundse  agant,  quseque 
juxta  propriam  naturam,  conc. ;  est  causa  universalis  qua- 
tenus  vel  nulla  alia.causa  sit  possibilis,  vel  quatenus  quse- 
que  creatura  se  habeat  solum  ad  instar  instrumenti  ad 
unum  a  causa  prima  determinati,  nego ;  et  nego  pariter 
minorem  et  consequentiam.  Principium,  quo  adversarii 
innituntur,  potius  contra  ipsos  facit.  Nam  Deo  attribu- 
enda  est  ratio  causse  modo  perfectissimo ;  ergo  ab  Ipso 
excludenda  est  omnis  limitatio  et  omnis  imperfectio ; 
Atqui  1°.  limitatio  est  non  posse  producere  causas  quae 
seipsas  determinent;  et  certe  2°.  imperfectio  est  posse  pro- 
ducere  quae  ex  determinatione  a  Deo  accepta  necessitentur 
ad  intrinsece  turpia  ;  Ergo. 

444.  Voluntatem  ad  unum  determinari  aliunde  probare 
conantur   auctores   quidam ;    de   qua   objectionum    sjDecie 

juvat  aliquid  innuere.  Voluntatis  actus  non  baberi  con- 
stat  nisi  praeluceat  actus  intellectus,  aliquid  ut  appetibile 
vel  non  appetibile  judicantis.  Hujusmodi  judicium  aliud 
est  speculativum,  aliud  practicum.  Speculativum  judicium 
est  iilud  quo  asseritur  objectum  esse  bonum  vel  malum, 
ac  proinde  dignum  quod  appetatur,  vel  rejiciatur;  judicium 
autem  practicum  est  illud,  quo,  perpsnsis  omnibus,  asseritur 
aliquid  esse  hic  et  nunc  eligendum  vel  respuendum.  Hoc 
posito,  sic  argumentantur :  Libertas  nulla  datur,  si  cuivis 
volitioni  pra^cedere  debet  judicium  practicum,  et  voluntas 
nequeat  velle  nisi  id  quod  a  tali  judicio  practico  prseeli- 
gendum  proponitur ;  Atqui  et  ultimum  judicium  practi- 
cum  semper  praerequiritur,  et  voluntas  velle  nequit  nisi 
quod  a  tali  judicio  ut  prseeligendum  proponitur;  Ergo 
nulla  datnr  libertas  in  actibus  voluntatis. 

Resp. —  a)  Libertatis  defensores  non  omnes  eodem 
modo  hanc  objectionem  diluunt.  Sunt  qui  putant  liberta- 
tem  optime  componi  posse  cum  exigentia  illius  judicii 
practici;  sunt  qui  id  negant ;  proinde  illi  majorem  negan- 
tes,  concedunt  minorem ;  hi,  concessa  majori,  minorem 
negant.  Aliis  verbis,  potest  negari  necessitas  judicii  pra- 
ctici  ad  omnem  voluntatis  actum,  ac  proinde  difficultas 
nulla  evadit:  quia  falsum  est  fundamentum,  quo  innititur; 
vel  potest  concedi  necessitas  judicii  practici,  et  negari 
illud  quod  exinde  deducitur.  Eligat  quisque  responsio- 
nem  quam  vult.  Nos  utramque  responsionem  componen- 
tes,  negamus  tum  judicium  practicum  esse  semper  neces- 
sarium  ad  volitionem,  tum  cum  judicio  practico  libertatem 
componi  non  posse. 

b)  Nam  ad  primum  quod  attinet,  licet  judicium  aliquod 
rationis  electionem  praecedere  debeat,  dicimus  sufficere 
judicium  speculativum.  Ad  hoc  enim  ut  voluntas  aliquid 
eligat  non  est  necesse  ut  intellectus  dicat:  hoe  est  eligen- 
dum  ;  sed  solum  :  hoc  est  eligibile  ;  videlicet,  medium  pro- 
positum  est  utile,  omnibusque    perpensis,  aptum  est  ut 

eligi  possit.  Hoc  sufficit  ut  voluntas  idonea  fiat  ad  se 
determinandam.  Quod  ut  aliquo  exemplo  illustremus, 
finge  ab  intellectu  proponi  duas  res  quae  percipiantur 
prorsus  aequales ;  quseso,  qua  tandem  ratione  intellectus 
proponere  voluntati  poterit  rem  unam  prse  alia  esse  neces- 
sario  eligendam?  Nulla  profecto.  —  Immo  fac  res  non 
esse  sequales,  tam  unam  quam  aliam  intellectus  exhibet  ut 
bonam,  neutram  tamen  ut  necessario  cum  fine  connexam ; 
Ergo  neutra  erit  necessario  eligenda. 

c)  Licet  voluntas  a  judicio  practico  determinaretur,  id 
non  probaret  voluntatem  liberam  non  esse.  Nam  hsec 
determinatio  non  fieret  vi  judicii,  aut  objecti  propositi, 
sed  vi  prioris  actus  voluntatis,  quo  ipsa  flnem  aliquem 
consequi  efficaciter  intenderet.  Posita  enim  hac  volun- 
tate  assequendi  finem,  quum  intellectus  aliquid  omnino 
faciendum  esse  decerneret,  voluntas  ad  illud  faciendum 
determinaretur.  Quo  in  casu,  determinatio  ultimo  ab 
ipsa  voluntate  esset  repetenda.  Quare  si  voluntas  ab  illo 
fine  assequendo  desisteret,  vel  si  non  amplius  illum  finem 
obtinere  vellet,  judicium  practicum  nullam  amplius  vim 
haberet. 

d)  Demum  hic  non  inquirimus  utrum  voluntas,  prselu- 
cente  tantum  judicio  speculativo,  prudenter  semper  agat 
vel  secus.  Quum  prudenter  agimus,  inquirimus  non  solum 
quid  eligi  possit,  sed  etiam  quid  sit  eligendum.  Verum 
hsec  ipsa  inquisitio  ostendit  voluntatis  libertatem. 


CAPUT   TEKTIUM. 

De  Actu  Intellectiv^e  Facultatis. 

445.  Multiplicem  esse  actum  intellectus,  jam  antea  dixi- 
mus  ;  hic  non  agimus  nisi  de  ideis,  nam  quse  de  judicio  et 
ratiocinio  necessaria  scitu  sunt,  alibi  explicavimus.    Immo 

relate  ad  ipsas  ideas  hic  non  aliud  attingimus  nisi  earum 
genesim,  seu  loquimur  de  origine  idearum.  Quaestio  haec 
difficilis  semper  visa  est ;  eamque  difficiliorem  adhuc  red- 
dideruut  philosophorum  opinamenta,  Haec  persequi  non 
est  nostri  instituti ;  positivae  doctrinae  insistemus. 

ART.   I. — DE   IDEARUM   ORIGINE. 
§  1.  — Deolaratur  quaestio. 

446.  Scimus  in  homine  duplicem  dari  cognitionum  ordi- 
nem,  quarum  aliae  versantur  circa  concreta  ut  concreta 
sunt,  eaque  referunt  cuin  qualitatibus  sensibilibus ;  alia 
vero  versantur  circa  universalia  et  abstracta,  quae  a  condi- 
tionibus  individuantibus  praescindunt.  De  his  versatur 
quaestio ;  inquirunt  scilicet  hoc  loco  philosophi  quomodo 
in  homine  habeantur  conceptus  seu  notiones  illae,  quae 
quidditates  ipsas  rerum  repraesentant.  Quaestio  porro  non 
est  utrum  hujusmodi  ideae  dentur  necne,  sed  de  modo  quo 
mens  nostra  ad  eas  perveniat.  Caeterum  eas  dari  nonnisi 
Sensistae  inncias  habent,  seu  illi  qni  cognitionem  omnem 
humanam  ad  sensationes  diversimode  transformatas  redu- 
cunt;  hos  autem  confutare  non  vacat,  post  ea  quae  de 
animae  spiritualitate  disseruimus. 

447.  Opiniones  philosophorum  praecipuae  ad  quatuor 
reduci  solent.  Admittunt  alii  ideas,  de  quibus  agimus, 
innatas  esse ;  iisque  mediantibus,  nec  non  ope  sensatio- 
num  alias  efformari,  quas  adventitias  vocant.  Haec  est 
opinio  quorumdam  Cartesianorum.  Dubitatur  utrum  ita 
senserit  Cartesius.  Hujus  verba  obscuritate  laborant;  et 
in  recto  sensu  valent  explicari,  quatenus  non  ipsae  ideae, 
sed  vis  easdem  efformandi  a  natura  nobis  insita  esse  intel- 
ligatur.  Cartesianis  adjungendus  est  Kant,  qui  formas 
quasdam  necessarias  et  universales  innatas  admisit;  nec 
non  Rosmini  cui  visum  fuit  humanae  cognitionis  rationem 
reddi  non  posse,  nisi  ideam  entis  in  genere  ingenitam  esse 

profiteamur.  —  Docent  alii  nos  intueri  ipsas  ideas  archety- 
pas  Dei,  seu,  ut  Gioberti  opinatur,  actum  creativum  Dei ; 
quas  divinas  ideas,  aut  quem  creativum  actum  intuendo, 
cognitionem  necessariam,  universalem  ac  immutabilem 
rerum  assequimur.  Hsec  est  systematis  illius  summa  quod 
Ontologismus  dici  solet. —  Traditionalistce  e  contra  docent 
ideas  omnes  —  juxta  rigidiorem  —  aut  saltem  —  juxta  mitio- 
rem  hujus  systematis  formam —  ideas  primitivas  non  aliter 
haberi  quam  per  humanum  magisterium,  quatenus  per  id 
cuique  transmittitur  revelatio  veritatum  a  Deo  primitus 
facta.  —  His  omnibus  opponitur  systema  Aristotelico-scho- 
lasticum,  quod  ideas  a  mente  efTormari  docet,  non  sine 
rerum  concursu,  quae  nobis  per  sensus  obversantur.  Tria 
priora  systemata  apud  plures  philosophos  evoluta  et  con- 
futata  reperies  (Cf.  Liberatore,  Tongiorgi,  Sanseverino, 
etc.)  ;  nobis  satius  videtur  vires  conferre  in  elucidanda  ac 
probanda  sententia  quam  ultimo  loco  proposuimus,  quse- 
que  cum  optimorum  philosophorum  patrocinio  gaudet, 
tum  etiam  rationi  simul  ac  experientise  respondet.  Licet 
autem  caetera  systemata  directe  non  aggrediamur,  indirecte 
tamen  nobis  confutata  manere  videntur  eo  ipso,  quod 
ostenditur  systema  scholasticum  veritate  fundari.  Ideo 
enim  quidam  recurrunt  vel  ad  ideas  innatas,  vel  ad  divinse 
essentise  intuitionem,  vel  ad  humanum  magisterium,  quia 
negant  posse  mentem  nostram  aliter  sibi  has  ideas  com- 
parare.  Si  igitur  id  probetur  esse  falsum,  jam  corruit 
praecipua,  ne  dicam  unica  ratio,  cur  illse  opiniones  in- 
vehantur,  quin  necesse  sit  ostendere  peculiares  difficul- 
tates  quibus  quseque  premitur,  et  absurditates  in  quas 
impingit. 

448.  Summa  systematis  scholastici  in  eo  est  ut  cognitio 
humana  a  sensibus  exordium  ducere  dicatur,  quatenus 
primse  ideae  acquiruntur  per  abstractionem  a  sensibilibus. 
Quare  —  a)  tum  objectum,  tum  intellectus  ad  ideas  effor- 
mandas  suo    modo   concurrunt.     Intellectus    est    quidem 

facultas  activa,  sed  natura  sua  indifferens  ad  hoc  vel  illud 
percipiendum  ;  ergo  ut  ad  hoc  potius  quam  ad  illud  ter- 
minetur,  ejus  actus  ab  ipso  objecto  debet  aliquo  modo 
determinari.  Porro  objectum  proportionatum  intellectus 
nostri  sunt  rerum  materialium  essentiae  (n.  411)  ;  Ergo 
ab  iis  primo  moveri  debet  ad  intelligendum,  easque  primo 
cognoscere.  —  6)  Cognitio  requirit  conjunctionem  faculta- 
tem  inter  et  objectum ;  haec  autem  conjunctio  satis  datur, 
posita  actione  facultatis  sensitivae  et  posito  pliantasmate 
in  imaginatione.  Facultates  quippe  animae  concipiendae 
non  sunt  veluti  separata  suppcsita;  omnes  in  eodem  prin- 
cipio  radicantur,  et  sunt  veluti  intrinseca  instrumenta, 
quibus  homo  operatur.  Ergo  semel  hac  principii  unitate 
admissa,  eo  ipso  quod  aliquid  per  quamdam  animae  facul- 
tatem  apprehenditur,  hoc  aliquid  iit  caeteris  facultatibus 
aliquatenus  praesens.  Verum  —  c)  etsi  objectum  sit  ali- 
quo  modo  praesens  facultati  intellectivae,  non  est  tamen 
actu  intelligibile.  Ut  enim  rei  essentia,  quae,  ut  saepe 
notavimus,  est  intellectus  objectum,  sit  actu  intelligibilis, 
non  debet  esse  constricta  conditionibus  individuantibus ; 
Atqui  objectum,  ut  prsebetur  a  sensibus,  est  concretum,  ac 
proinde  notis  individuantibus  constrictum;  Ergo  objectum 
ut  praebetur  a  sensibus  non  est  actu  intelligibile ;  Ergo  ut 
tale  evadat,  debet,  ut  ita  loquar,  depurari  a  conditionibus 
materialibus.  Porro  haec  depuratio  fit  per  ipsius  intelle- 
ctus  activitatem,  quae  abstrahit  essentiam  ab  objecto  con- 
creto  et  individuo,  eamdemque  cognoscit  seu  in  se  expri- 
mit.  Hinc  systematis  formula,  ut  a  nobis  concipitur,  haec 
est :  intellectus  abstrahendo  intelligit,  et  intelligendo  ab- 
strahit.1 


1  "  Intellectus  humanus,"  inquit  S.  Thomas  (Summa,  P.  la  q.  85, 
art.  1),  "medio  modo  se  habet  [inter  sensum  et  intellectum  angelicum]; 
non  enim  est  actus  alicujus  organi,  sed  tamen  est  qusedam  virtus  animse, 
quse  est  forma  corporis.  Et  ideo  proprium  ejus  est  cognoscere  formam, 
in  materia  quidem  corporali  individualiter  existentem,  non  tamen  prout 

449.  Exinde  repetendus  est  sensus  effati :  Nibil  est  in  in- 
tellectu  quod  prius  non  fuerit  in  sensu.  Pronunciatum 
lioc  ne  quid  falsi  contineat  et  ad  Sensismum  adducat,  ita 
est  explicandum :  Objecta  materialia,  quse  intellectus 
intelligit,  fuerunt  prius  percepta  a  sensibus,  sed  in  iisdem 
objectis  alia  sensus,  alia  intellectus  apprependit;  cogno- 
scunt  sensus  qualitates  sensibiles,  seu  potius  concretum 
aliquod  qualitatibus  sensibilibus  affectum,  cognoscit  in- 
tellectus  essentiam  quse  in  illis  latet;  cognoscunt  sensus 
v.  g.  hoc  triaugulum  in  cliarta  delineatum,  hunc  hominem 
Petrum,  hoc  animal,  etc ;  cognoscit  intellectus  triangulum 
in  genere,*humanitatem,  animalitatem,  etc.  Prseterea  ab 
his  intellectis,  ad  multa  alia,  quse  prorsus  immaterialia 
sunt,  intelligenda  mens  manuducitur;  licet  hasc  ipsa  non 
intelligat,  nisi  sensibus  adjuta,  quum  in  omnibus  suis 
actibus  intellectus  a  corpore  extrinsece  dependeat.  Qua- 
pfopter  qui  illud  pronunciatum  aliter  explicaret,  quasi 
cognitio  intellectus  ea  tantum  contineret  quse  a  sensu 
accipit,  sensibilia  elementa  varie  modificando,  is  non 
Scholasticorum,  verum  Sensistarum  doctrinam  profite- 
retur. 

450.  Actio  qua  objectum  materiale  sensibus  perce- 
ptum  actu  intelligibile  redditur,  modo  antea  explicato, 
illuminatio  phantasmatis  a  scholasticis  dici  solet ;  et  ipsa 
vis  qua  intellectus  id  praestat  lumen  intellectuale  nuncu- 
patur.  Recte  quidem  ;  nam  per  lumen  generatim  intelli- 
gitur  icl  quod  res  vi.sibiles  aut  cognoscibiles  facit ;  ideoque 
lumen  intellectuale  idem  valet  ac  "manifestationem  fa- 
ciens  secundum  intellectualem  cognitionem."     Atqui  per 


est  in  tali  materia.  Cognoscere  vero  id  quod  est  in  tali  materia,  non 
prout  est  in  tali  materia  est  abstrahere  formam  a  materia  individuali  quam 
reprsesentant  phantasmata.  Et  ideo  necesse  est  dicere  quod  intellectns 
noster  intelligit  materialia  abstrahendo  a  phantasmatibus,  et  per  ma.te- 
rialia  sic  considerata  in  immaterialium  aliqualem  cognitionem  deve- 
nimus." 

abstractionem  objectum  intelligibile  redditur ;  quia  abstra- 
here  idem  est  ac  considerare  in  phantasmate,  seu  in  ob- 
jecto  per  sensus  oblato,  essentiam  rei  sine  ullis  conditioni- 
bus  materise ;  Ergo  vis  abstractiva,  qua  mens  gaudet, 
recte  lumen  intellectuale  nuncupatur.  Hoec  quoad  ab- 
stractionem.  Per  intellectionem  autem  mens  objectum  in 
se  exprimit.  Haec  objecti  expressio,  ut  in  mente  habetur, 
est  terminus  subjectivus  cognitionis,  et  dici  communiter 
solet  verbum  internum,  seu  verbum  mentis,  quia  per  id 
mens  quodammodo  sibi  loquitur.  Csetera  nomina  quse 
idem  actus  assumit  prout  sub  uno  vel  alio  respectu  con- 
sideratur,  in  Logica  retulimus  (n.  3.  d).  Verbum  mentis 
diximus  esse  terminum  subjectivum  cognitionis ;  nam  ter° 
minus  obje<t'vus  est  ipsa  res  quse  intelligitur.  Hinc  sequi- 
tur,  id  quod  per  cognitionem  directam  cognoscitur,  non 
esse  veibum  meutis,  sed  rem  ipsam,  cujus  verbum  est 
intellectualis  similitudo ;  in  cognitione  autem  reflexa  ideas 
esse  id  quod  intelligitur,  et  in  ipsis  cognitis  res  cognosci 
quas  idese  reprsesentant.  His  declaratis,  ad  systema  pro- 
bandum  accedamus. 

§  2  —  Propositio. 

Systema  quod  originem  conceptuum  primitivorum  expli- 
cat  per  abstractionem  a  sensibilibus,  cum  vitat  scopulos  in 
quos  alia  systemata  impingunt ;  tum  etiam  ita  originis 
idearum  nostrarum  rationem  reddit,  ut  nihil  admittat  quod 
probari  nequeat ;  quod  adversetur  naturce  cognoscentis  ;  aut 
experientioz  contradicat. 

451.  Origo  idearum  non  aliud  importat,  nisi  originem 
eorum  conceptuum  qui  fundamentales  sunt,  quibusque 
iunititur  omnis  humana  cognitio ;  Atqui  hujusmodi  con- 
ceptus  ii  prsecise  sunt,  qui  versantur  circa  veritates  uui- 
versales  et  abstractas,  seu  veritates  quse  non  facta  particu- 
laria  respiciunt,  sed  horum  quidditates,  preescindendo  ab 

individuatione  quam  habent  in  materia ;  Ergo  id  quod 
istorum  conceptuum  rationem  reddit,  et  ita  quidem  ut 
rationi  et  experientise  satisfaciat,  recte  solvere  dicendum 
est  qusestionem  de  idearum  origine  ;  Atqui  scholastici  post 
Aristotelem  et  Divum  Thomam,  ita  rationem  reddunt 
horum  conceptum,  ut  systema  quod  proponunt  1°.  nihil 
in  se  repugnans  contineat ;  2°.  conforme  sit  humanse 
naturae ;  et  3°.  experientia  respondeat ;  Ergo  systema 
scholasticum  recte  explicat  idearum  originem. 

1°.  Primum  his  fere  verbis  probat  Liberatore  (Cf.  Psy- 
chol.  Cap.  IV.  art.  VI. ;  et  opus  italice  conscriptum,  cui  titu- 
lus:  La  conoscenza  intellettuale).  In  objectis,  quae  sensibus 
usurpantur,  quidditates  licet  singulares  et  indivicluae, 
tamen  reapse  insunt.  Quidquid  enim  in  ipsis  est,  pro- 
fecto  non  est  nihilum,  sed  est  aliquid;  Atqui  quidquid 
aliquid  est,  quidditate  aliqua  constat,  cum  quidditas  seu 
essentia  non  aliud  sit,  nisi  id  quo  aliquid  est  id  quod  est ; 
Ergo  in  objectis  quidditates  reapse  insunt.  Sic  planta  ex. 
gr.  quam  oculus  videt,  habet  revera  rationem  entis,  ratio- 
nem  substantise,  rationem  vitae,  rationem  unitatis,  rationem 
quantitatis,  et  sic  de  aliis  quotquot  eidem  ut  prsedicata 
tribuuntur.  Verum  est  rationes  illas  a  sensu  non  detegi, 
quippe  sensus  factum  dumtaxat  concretum  attingit ; 
tamen  elucere  possunt  menti,  quse  acie  sua  quid  ipsum 
factum  sit  introspicit,  dummodo  concretione  absolvatur, 
qua  illud  in  physica  sua  existentia  coercetur.  Haec  vero 
separatio  non  potest  ostendi  repugnans,  quia  non  physice 
facienda  est,  sed  logice,  nimirum  quoacl  solam  cognitio- 
nem,  per  virtutem  quamclam  abstractivam  qua  intellectus 
gaudet.  Nec  demum  repugnantia  provenire  potest  ex 
defectu  conjunctionis  inter  facultatem  et  objectum :  quia, 
ut  prsenotavimus,  animae  facultates  considerandse  non  sunt 
tamquam  snpposita  separata;  ac  proinde  objectum  quod 
sensibus  est  prsesens,  est  aliquo  modo  ipsi  intellectui  pra3- 
sens.     Ergo  si  nihil  desit  ex  parte  objecti,  nihil  ex  parte 

facultatis,  nihil  ex  parte  prassentise,  et  illud  quod  admitti- 
tur  repugnans  ostendi  nequeat,  fatendum  est  nihil  man- 
cum  esse  in  systemate  scholastico,  nihilque  quod  ratio- 
nabile  non  sit. 

2°.  Hic  modus  explicandi  originem  idearum  maxime 
conformis  est  humanae  naturse.  Quod  paucis  probat  S. 
Thomas  (2>e  Memoria  et  Beminiscentia,  lect.  2)  :  "  Opera- 
tio  proportionatur  virtuti  et  essentise  ;  intellectivum  auteni 
hominis  est  in  sensitivo ;  et  ideo  propria  operatio  ejus  est 
intelligere  intelligibilia  in  phantasmatibus."  Scilicet  huma- 
na  natura  nec  sola  anima,  nec  solo  corpore  constat,  sed  ex 
utroque ;  Ergo  quamdiu  unio  perseverat,  aninia  vel  in  vita 
intellectiva  a  corpore  adjuvari  debet ;  Atqui  id  corpus  prse- 
stat,  si  adinittatur  systema  scholasticum  ;  Ergo  hoc  syste- 
ma  respondet  naturas  humanae.  —  Deinde  si  unio  animse  et 
corporis  non  sit  violenta  sed  naturalis,  ut  in  prirao  capite 
probavimus,  haec  unio  cedere  debet  in  commodum  partis 
nobilioris,  videlicet  animas ;  nam  ui  animadvertit  idem  I). 
Thomas  (QiscesL  Disp.  q.  De  spiritu  creato,  art.  6)  "unio 
corporis  et  animse  non  est  propter  corpus,  ut  scilicet 
nobilitetur,  sed  propter  animam,  quae  indigel  corpore  ad 
sui  perfectionem  ;"  Atqui  verum  commodum  anima  mutua- 
re  non  potest  nisi  quoad  vitam,  quae  est  sibi  propria, 
scilicet  quoad  vitam  intellectivam  ;  Ergo  ad  hanc  corpus 
concurrere  debet ;  Ergo  si  corpus  nullo  modo  concurreret 
ad  ideas  producendas,  anima  nullum  verum  commodum 
ex  unione  mutuaret.  —  Demum  si  corpus  nullatenus  con- 
curreret  ad  operationes  intellectivas,  anima  esset  in  se 
principium  integruin  et  completum,  ac  proinde  esset 
natura  completa;  Atqui  ex  alibi  probatis  constat  animam 
non  esse  completam  naturam ;  Ergo  corpus.  ad  operationes 
intellectivas  concurrere  debet;  Atqui  concurrere  nequit 
quatenus  operatio  intellectiva  ab  ipso  etiam  eliciatur ; 
Ergo  concurrere  debet  quatenus  animse  prsebet  materiam 

circa  quam  intellectus  operatio   versetur.     Stat   ergo  se- 
cuudum  quod  proposuimus. 

3°.  Demum  hic  modus  explicaudi  originem  idearum 
consonus  etiam  est  experientise.  Paucis  argumentum  hoc 
complectemur,  ne  nimii  hac  in  re  exigenda  videamur. 
Quare  constat  1°.  nos  non  antea  intelligere,  quam  faculta- 
tes  sensitivse  in  actum  prodierint;  2°.  turbata  imagina- 
tione,  turbari  etiam  intellectum,  et  ita  quidem  ut  nonnum- 
quam  ipsius  usus  rectus  non  habeatur,  ut  in  dementibus 
videre  est;  3°.  eos,  qui  aliquo  sensu  nascuntur  destituti, 
carere  ideis  quse  illius  sensus  perceptioni  respondent;  4°. 
ad  res  incorporeas  nonnisi  a  consideratione  rerum  corpore- 
arum  ascendere.  Atqui  si  intellectus  nullatenus  a  sensu 
pendere  dicarar,  nulla  sufficiens  horum  factorum  ratio 
reddi  potest;  hac  e  contra  dependentia  admissa,  optime 
hasc  facta  explicantur;  Ergo  dependentia  aliqua  intelle- 
ctus  a  sensu  est  admittenda ;  Atqui  munus  sensuum  non 
aliud  esse  potest  quam  materiam  intellectui  subministrare  : 
siquidem  intellectio  in  se  spectata  nequit  esse  actus  facul- 
tatis  organicse,  verum  facultatis  animae  solius;  Ergo  intel- 
lectus  a  sensibus  materiam  accipit,  circa  quam  suam  acti- 
vitatem  exercet ;  Atqui  hoc  praecise  admittit  systema 
scholasticum ;  Ergo  hoc  systema  non  modo  nulli  contra- 
dicit  experientiaB,  sed  etiam  huic  est  apprime  conformis. 

452.  Argumentum  hoc  ab  experientia  desumptum  non 
modo  ostendit  intellectum  in  suarum  idearum  acquisitione 
a  sensibus  aliquo  modo  pendere ;  sed  etiam,  quamdiu  in 
liac  vita  sumus,  ipsis  acquisitis  ideis  absque  dependentia 
a  sensitivis  facultatibus,  uti  non  posse.  Nam  cum  aliquid 
intelligere  conamur,  etiamsi  hoc  incorpoream  sit  et  imma- 
teriale,  a  pbantasmatibus  prsescindere  non  possumus ; 
itemque  A^oces,  quas  adhibemus  ad  objecta  qusecumque 
significanda,  sunt  omnes  desumptae  ex  rebus  sensibilibus ; 
demum,  cum  nimium  cogitamus,  caput  defatigari  solet, 
quia  nempe  illic  datur  facultas  sensitiva,  quas  rerum  phan- 

tasmata  intellectui  prsebet.  Sunt  qui  opinantur  phanta- 
smata,  sine  quibus  intellectio  haberi  nequit,  vocabulis  clum- 
taxat  contineri;  sed  perperam.  Constat  quippe  intelle- 
ctum  nostrum  multarum  rerum  sensu  perceptarum  ideas 
habere,  quin  cognoscamus  vocabula  ad  eas  exprimendas ; 
atque  saepe  quorumdam  conceptuum  optime  recordari, 
quin  vevborum  recordemur,  quibus  iidem  exprimuntur. 
Fatendum  tamen  est  qusedam  esse  objecta,  ut  sunt  v.  g. 
niimeri  complexi,  quae  nullis  aliis  phantasmatibus,  prseter- 
quam  vocabulis,  reprsesentari  valent;  ac  proinde  iis  in  casi- 
bus  intellectionem  a  vocabulis  prsescindere  non  posse. 
Quare  generatim  loquendo  dicimus  "elementum  sensibile 
in  humana  cogitatione  esse  phantasma  aliquod,  quodcum- 
que  illud  sit,  non  autem  necessario  phantasma  voca- 
buli." 

ART.    II.  —  DE    VI    AC    NATURA    CONCEPTUUM    UNI- 
VBRSALITJM. 

§  1.  —  Declaratur  quaestio. 

453.  Ex  iis,  quse  de  origine  idearum  disseruimus  sterni- 
tur  nobis  via  ad  qusestionem  de  Universalibus  investigan- 
dam.  Hanc  in  Logica  tractare  solent  auctores ;  nobis 
visum  fnit  hunc  in  locum  eam  differre,  tuni  ut  compen- 
dium  temporis  faceremus,  tum  etiam  ut,  posteaquam  iis 
tyrones  studuerint  qiue  ad  eam  solvendam  scitu  necessaria 
snnt,  melius  eam  intelligere  valerent.  Quo  autem  clarius 
pateat  hujus  a  prjecedenti  quaBstione  discrimen,  animad- 
vertimus  nomine  nniversalis  venire  aliquid  pluribus  com- 
■mune ;  porro  rei  essentia  expressa  in  primo  mentis  actu, 
de  quo  egimus,  reprsesentat  quidem  conceptum  unum,  sed 
minime  dicit  utrum  illa  essentia  in  uno  vel  in  pluribus 
reperiatur. 

454.  Plures  circa  universalia  dantur  philosophorum 
opiniones.     Ut   has   paucis  ob  oculos   ponamus,  et  simul 


344  ANTHROPOLOGIA. 

indicemus  quo  pacto  mens  liumana  tam  varia,  eaque 
opposita,  de  iisdem  asserere  potuerit,  ita  procedere  juvat. 
Idea  generatiin  loquendo  est  expressio  mentalis  objecti ; 
Ergo  idea  universalis  esset  expressio  objecti  universalis ; 
Atqui,  subsumunt  quidam,  objecta  universalia  nulla  dantur ; 
Ergo  nec  idese  universales ;  Ergo  universalia  non  sunt  nisi 
flatus  vocis,  nisi  pura  nomina,  quae  universalia  dumtaxat 
ex  eo  clici  possunt,  quod  plures  res  singulares  designent. 
Habes  hinc  1°.  nominalismum. —  Vocabula,  reponunt  alii, 
exprimunt  ideas  in  mente  habitas;  Atqui  negari  nequit 
quin  vocabula  universalia  dentur;  ergo  admitti  debent 
ideae  universales ;  Atqui  idese  istae  nullum  objectum  expri- 
mere  possunt,  quia  universalia  a  parte  rei  repugnant; 
Ergo  indicant  tantum  respectum  quemdam  mentalem. 
Habes  hinc  2°.  conceptualismum. —  Nulla  potest  idea  dari, 
inquiunt  alii,  quae  suum  non  habeat  objectum ;  Atqui 
dubitari  de  ideis  imiversalibus  nefas  est;  Ergo  dubitari 
nequit  de  existentia  objectorum  universalium ;  Ergo  ad- 
mitti  debent  entia  realiter  universalia  extra  nos  existentia. 
Habes  hinc  3°.  realismum  exaggeratum.  —  Demum  haec 
omnia  expendentes  alii,  atque  perspicientes  —  a)  ideas 
universales  negari  non  posse :  secus  cognitio  omnis  intel- 
lectualis  pessuin  iret;  —  5)  nullam  ideam  dari  posse  quin 
cuidam  objecto  respondeat :  secus  haberetur  merus  subje- 
ctivismus  ;  —  c)  negandam  esse  rerum  universalium  physi- 
cam  existentiam,  quippe  quse  repugnantiam  involvunt; 
in  eam  sententiam  devenerunt,  quae  unice  probari  potest, 
"universalia  scilicet  esse  formaliter  in  mente,  fundamen- 
taliter  in  re,"  quatenus  similitudo  in  rebus  vigens  funda- 
mentum  praebet  concipiendi  plura  per  modum  unius;. 
atque  ita  universalitatem  objecti  non  realem,  sed  logicam 
esse  dicunt.     Habes  hinc  4°.  realismum  moderatum. 

455.  Si  qugestionem  hanc  historice  nunc  spectemus, 
expendendo  scilicit  quinam  fuerint  et  sint  cujusque  sen- 
tentiee  sectatores ;  omissis  antiquioribus,  inter  Nominales 

accenseri  possnnt  Hobbes,  Berkeley,  Dugald  Stuart  et 
J.  S.  Mill,  quos  ultra  nominales  fidenter  vocat  Bowen 
(Modern  Philosophy,  Ch.  VII.).  Hic  idem  auctor,  loco 
citato,  Locke,  Reid,  Germanosque  fere  omnes  Logicos  et 
Metaphysicos,  Conceptualistis  adnumerat ;  nec  a  vero  dis- 
cedere  videtur  prsesertim  quoad  postremos,  nam  Kantii 
subjectivse  formse,  quae,  nonnullis  mutatis,  a  caeteris  admit- 
tuntur,  ad  conceptualisinum  directe  adducunt;  a  fortiori 
id  de  aliis  dicendum.  —  Realismum  exaggeratum  Platoni 
quidam  adscribunt.  Admisisse  hic  fertur  formas  quasdam 
seternas,  incorruptibiles,  subsistentes,  qine  menti  obver- 
sautur,  atque  ad  quas  conceptus  nostri  terminantur. 
Verum  hoc  certum  non  est,  quidquid  Aristoteles  de  suo 
magistro  et  alii  post  ipsum  senserint;  verba  enim  Platonis 
recto  sensu  valent  explicari.  Sed  nullum  datur  dubium 
quin  Guillelmus  de  Champeaux,  qui  floruit  sajculo  XI. 
exeunte,  posuerit  universale  a  parte  rei  in  rebus  ipsis, 
contendens  naturas  in  ipsis  rebus  existentes  in  se  habere 
modum  universalitatis.  Hunc  ducem  plures  secuti  sunt, 
licet  non  uno  eodemque  niodo  hujus  doctrinain  expli- 
cuerint.  Demum  realismum  moderatum  scholastici  fere 
omnes  admiserunt  et  admittunt.  Horum  doctrina  fusius 
est  explicanda. 

456.  Scholastici  duplex  distinguunt  universale,  directum 
et  reflexum.  Universale  directum  est  ipsa  quidditas  ab- 
stracta,  h.  e.  praecisa  a  notis  individuantibus,  in  se  seu 
absolute  spectata,  quin  indicetur  utrum  in  uno  vel  pluri- 
bus  reperiatur:  universale  reflexum  est  illa  ipsa  quidditas 
abstracta,  relative  spectata:  h.  e.  considerata  quatenus 
dicit  relationem  ad  plura,  seu  quatenus  vel  actu  multi- 
plicatur  in  pluribus,  vel  potest  in  pluribus  multiplicari. 
Exinde  nominis  ratio ;  nam  ut  intelligamus  quidditatem, 
conceptam  cum  praBcisione  a  notis  individuantibus,  rela- 
tionem  dicere  ad  plura,  redire  cogitatione  debemus  supra 
ipsam  quidditatem  praecisam.     Hinc  primum  respicit  ideso 

comprehensionem,  alterum  idese  extensionem ;  hoc  inclu- 
dit  illucl,  illud  est  hujus  fundamentum ;  illud  potius  inde- 
terminatum  est  quain  universale,  hoc  proprio  nomine  uni- 
versale  nuncupatur :  quia  universale,  si  vocis  etymon  spe- 
ctetur,  dicit  unum  ve?*sus  alia.  Quserenti  igitur  utrum 
universale  sit  in  individuis,  respondendum  est  sequenti 
distinctione  :  Si  universalis  nomine  —  d)  intelligatur  quid- 
ditas  seu  essentia  rei  quse  actu  directo  apprehenditur  a 
mente,  est  utique  in  individuis  quoad  id  quod  concipitur, 
non  vero  quoad  modum  quo  concipitlir ;  quia  id  quod 
concipitur  idem  est  cum  entitate  rei,  quse  extra  nos  est ; 
at  res  illa  concipitur  sine  conditionibus  individuantibus ; 
in  se  autem  est  iis  conditionibus  adstricta.  Sin  autem 
universalis  nomine  —  5)  intelligatur  haec  eadem  essentia, 
prout  recogitatur  a  mente  et  comparatur  cum  individuis 
existentibus  vel  possibilibus,  seu  ut  exprimit  aliquid 
unum  pluribus  commune,  universale  est  formaliter  in 
intellectu ;  in  individuis  autem  non  est  nisi  in  potentia, 
quatenus  essentia  quae  est  in  individuis,  capax  est  ut 
abstracte  percipiatur,  et  abstracte  percepta  de  pluribus 
prseclicetur. 

457.  Quocl  si  universale  spectetur  quoad  prseclicatio- 
nem,  scilicet  si  quseratur  quid  sit  quod  prredicetur  de  hoc 
vel  illo  indivicluo  particulari,  huic  quaBstioni  sic  responclet 
Liberatore  (Logiea,  Cap.  IV.  Art.  II.).  Id  quod  prsedica- 
tur  per  identitatem  cle  hoc  vel  illo  particulari  est  univer- 
sale  directum,  non  universale  reflexum ;  seu  est  elemen- 
tum  objectivum,  quocl  continetur  in  notione  generica  vel 
specifica,  sine  relatione  universalitatis,  quam  deinceps 
mens  illi  adjungit  ad  universale  reflexum  conficiendum. 
111  ud  elementum  objectivum  exprimit,  ut  diximus,  natu- 
ram  per  se ;  quae,  sic  inspecta,  indifferens  est  inveniri  in 
uno  aut  in  pluribus.  Si  enim  necessario  exigeret  esse  in 
uno,  numquam  inveniretur  in  pluribus ;    et  si  necessario 

exigeret  esse  in  pluribus,  numquam  inveniretur  in  uno ; 
experientia  autem  docet  contrarium. 

458.  Ha3c  est  summa  doctrinae  scholasticae  quoad  hanc 
quaestionem.  Exinde  vides  errores  omnes  circa  uiiiversa- 
lia  provenisse  ex  eo  quod  auctores  putaverint  objectum 
eumdem  essendi  modum  habere  in  re  et  in  mente.  Si 
distinxissent  inter  id  quod  percipitur  et  modum  quo  idi- 
psum  percipitur,  tot  absurdis  eoruin  systemata  mininie  sca- 
terent.  Ne  autem  quis  putet  falsitate  infici  intellectum 
propterea  quia  objectum  alio  modo  sit  in  se,  alio  modo  in 
mente,  systematis  scholastici  expositionem  verbis  Divi 
Thomae  concludere  juvat.  "Licet  principia  speciei" 
inquit  "  vel  generis  numquam  sint  nisi  in  individuis ; 
tamen  potesl  appreheudi  animal  sine  honiine,  asino  et  aliis 
specicbus;  et  potest  apprehendi  homo,  non  apprehenso 
Socrate  vel  Platone;  et  caro  et  ossa  et  aninia,  non  appre- 
liensis  his  carnibus,  et  his  ossibus;  et  sic  semper  intelle- 
ctus  formas  abstractas,  id  est  superiora  sine  inferioribus, 
intelligit.  Nec  tamen  falso  intelligit  intellectus;  quia  non 
juaicat  hoc  esse  sine  hoc,  scd  apprehendit  ct  judicat  de 
uno,  non  judicando  de  altero.  (Opus.  03  I)e  Potentiis 
animce,  c.  17).  —  Ilis  prsestitutis : 

§  2.  —  Propositio. 

1.  Habet  mens  nostra  ideas  vere  universales,  His  autem 
'1.  non  respondet  a  parte  rei  objectum  realiter,  sed  tantum 
logice  universale ;  ae  proinde  dicendum  est  3.  ideas  uni- 
versales  efformari  a  mente  eum  fundamento  in  re. 

459.  la  Pars.  Nomina  communia,  quse  passim  ab  ho- 
minibus  adhibentur,  vel  aliquid  significant  vel  nihil ; 
Atqui  nefas  est  dicere  ea  nihil  significare:  quia  sensu 
intimo  teste,  constat  dum  ea  proferuntur,  si  nota  sunt, 
prseter  conceptum  soni  materialis  aliquid  aliud  a  sono 
distinctum  nobis  prseberi ;  et  insuper  quia,  si  nomina  indi- 

viduorum  propria  excipias,  quge  sunt  valde  pauca,  csetera 
omnia,  ad  quamcumque  orationis  partem  spectantia,  com- 
munia  sunt,  et  proinde  inania  forent ;  Ergo  vocabula  com- 
munia  aliquid  significant ;  Atqui  non  exprimunt  aliquid 
individuale :  quia  quod  hujusmodi  est  in  omnibus  est 
diversum  et  semper  diversis  nominibus  effertur;  nec  deno- 
tant  collectionem  individuorum,  quse  tota  uno  nomine 
exprimitur,  quod  singulis  collectionem  constituentibus 
tribui  non  potest ;  Ergo  nihil  superest  nisi  quod  expri- 
mant  aliquid  pluribus  commune  ;  Atqui  id  prsecise  impor- 
tat  universale  ;  Ergo  dantur  in  mente  nostra  ideae  univer- 
sales.  —  Praeterea  mens  humana  percipit  individuorum 
similitudines ;  Atqui  similitudo  est  relatio  quam  nobis 
exhibent  plura,  in  quibus  aliquid  commune  deprehendimus ; 
Ergo  perceptio  similitudinis  supponit  conceptum  quo  ali- 
quid  commune  pluribus  exprimamus ;  supponit  videlicet 
conceptum  universalem. —  Demum  nec  idea  collectionis 
haberi  posset,  nisi  prseexisteret  idea  universalis.  Haberi 
enim  nequit  idea  collectionis,  nisi  individua  enumerentur ; 
Atqui  numeratio  indMlduorum  sine  aliqua  idea  universali 
impossibilis  est.  Sic  ex.  gr.  lapis  et  planta  venire  non  pos, 
sunt  in  collectionem  neque  spectata  ratione  lapidis,  quse 
est  propria  unius,  nec  spectata  ratione  plantse  quae  est  pro- 
pria  alterius;  sed  solum  coadunari  possunt  vel  sub  ratione 
entis  corporei,  vel  sub  aliqua  alia  ratione  quae  in  utroque 
apprehendatur;  scilicet,  ut  percipiatur  collectio,  apprehendi 
debet  aliqua  communis  ratio,  sub  qua  res  multiplicari  et 
numerari  possunt ;  uno  verbo  requiritur  idea  universalis. 

460.  2a  Pars.  Quod  1°.  ideis  universalibus  objectum 
aliquod  respondere  debeat,  vix  necesse  est  ut  probetur, 
siquidem  —  a)  conceptus  sunt  signa  rerum  ;  signum  autem 
sine  re  significata  repugnat;  —  5)  universalia  sunt  scientia- 
rum  fundamenta ;  constat  porro  scientias  circa  res  ipsas 
versari ;  —  e)  universalia  demum,  quoad  id  quod  exprimunt, 
de    concretis    rebus    prsedicantur,  ut   cum   v.  g.  dicimus: 

Petrus  est  substantia,  aut  animal,  aut  homo ;  ad  id  autem 
requiritur  ut  ratio  per  conceptum  expressa  in  re  reperia- 
tur.  Nec  2°.  immorari  licet  in  confutanda  opinione  de 
universalibus  separatis;  siquidem,  caeteris  omissis,  ideae  ex 
horum  contemplatione  efformatse  referrent  aliquid  toto 
ccelo  diversum  a  rebus  individuis,  quas  per  sensum  usurpa- 
mus ;  unde  his  ideae  illae  applicari  nequirent ;  et  si  appli- 
centur,  ut  continuo  facimus,  omnia  nostra  judicia  falsitate 
laborarent.  Quare  hic  3°.  realismum  exaggeratum,  ad  men- 
tem  eorum  qui  res  ipsas  universales  dicunt,  paucis  confu- 
tamus ;  qui  plura  cupit,  adire  potest  auctores  saepe  a  nobis 
citatos. 

461.  Nequeunt  eidem  rei  simul  tribui  quse  contradicto- 
ria  sunt ;  secus  eadem  res  esset  et  non  esset ;  Atqui  unitas 
et  pluralitas,  secundum  eamdem  rationem,  contradictoria 
sunt;  Ergo  unitas  et  pluralitas  nequeunt  eidem  rei 
attribui;  Atqui  admissis  universalibus  a  parte  rei,  esedem 
res  deberent  dici  unum  et  plura,  quia  id  prsecise  univer- 
sale  sonat;  Ergo  universalia  a  parte  rei  repugnant.  —  Prse- 
terea,  quod  alicui  naturse  realiter  convenit  ita  ut  de  illa 
objective  et  absolute  spectata  possit  praedicari,  convenit 
etiam  iis  omnibus  qui  illam  naturam  habent ;  Atqui  juxta 
hypothesim  quam  confutamus,  naturae  realiter  existenti 
convenit  realiter  esse  universale  ;  natura  autem,  convenit 
individuis ;  Ergo  omnia  individua  essent  universalia,  quod 
contradictorium  est.  Scio  hos  auctores  ad  tollendas  con- 
tradictiones  dicere  "  universale  unum  re  esse,  sed  diversis 
accidentibus  in  plura  individua  contrahi ; "  verum  difficul- 
tatem  iidem  non  tollunt,  sed  potius  augent.  Nam  si  una 
numerice  est  natura  humana  in  omnibus  individuis,  haec 
non  constitueret  nisi  unum  hominem ;  et  simili  modo  ex 
eo  quod  una  esset  ratio  animalis,  unum  tantum  haberetur 
animal ;  et  similiter  adhuc  unam  tantum  haberemus  sub- 
stantiam,  unumque  ens  —  scilicet  haberemus  pantheismum. 
Immo  illud  effugium  ipsum  universale  destruit ;  nam,  hac 

hypothesi   admissa,  non  haberemus  nisi  unum  singulare, 
diversis  modificationibus  affectum.1 

462.  Prob.  3a  Pars.  Ut  universale  habeatur  duo  sunt  ne- 
cessaria  :  ut  sit  aliquid  unum  ;  et  hoc  ita  sit  communicabile 
pluribus,  ut  vel  in  pluribus  actu  multiplicetur,  vel  in 
pluribus  possit  multiplicari ;  Atqui  haec  duo  non  sunt  in 
rebus  ante  omnem  intellectus  operationem.  Non  est  uni- 
tas :  nam  individua  sive  existentia,  sive  possibilia,  sunt 
plura,  et  unumquodque  suam  singularem  habet  naturam  : 
non  est  aptitudo  ad  plura,  nam  res  ut  in  se  sunt,  indi- 
viduae  sunt ;  individuum  autem,  tale  manens,  in  pluribus 
multiplicari  nequit ;  Ergo  ut  universale  habeatur  res  subdi 
debent  activitati  intellectus,  cujus  operatione  duo  illa 
exurgunt.  Cum  enim  individua  cogitamus,  prsecisione 
facta  a  rationibus  individuantibus,  ideasque  singularium 
sic  prsecisas  inter  se  comparamus,  ideae  illse  notis  individu- 
antibus  expoliatae,  idem  exprimere  comperiuntur,  ac  pro- 
inde,  per  illarum  unam,  omnes  illse  essentiae  reprsesentari 
cognoscuntur.  Sint  v.  g.  plura  individua  humana,  puta 
A,  B,  C,  etc. ;  finge  te  considerare  eorum  unumquodque 
prout  est  animal  tantum ;  habes  tres  aut  plures  ideas  quae 
numerice   quidem   diversae   sunt,   sed   idem   reapse   expri- 


1  Objectionem  unam  hic  solvere  juvat,  quse  sententise,  hac  parte  confu- 
tatse,  f avere  videtur.  Dicunt  adversarii  ' '  naturam  divinam  ex  fidei  chri- 
stianse  documentis  esse  unam  realiter,  et  tamen  a  tribus  distinctis  personis 
participari ;  ergo  a  pari  naturam  v.  g.  humanam  posse  esse  in  se  realiter 
unam  et  a  multis  participari."  Objectioni  occurrit  P.  Tongiorgi  negando 
paritatem.  "Nam  natura  divina,"  inquit,  "  licet  et  Patris  sit  et  Filii  et 
Spiritus  Sancti,  tamen  in  singulis  personis  non  multiplicatur,  sed  una 
numero  est  et  plane  singularis,  et  in  hac  sua  singularitate  ( est  Pater,  Filius, 
et  Spiritus  Sanctus,  tres  simul  personse  ac  singulatim  quselibet  earumdem ' 
(Conc.  Lat.  IV.  Act.  IV.).  Unde  tres  divinse  personse,  licet  realiter 
inter  se  distinctse,  non  tres  Dii  sunt,  sed  unicus  Deus.  At  vero  natura 
humana  ita  est  singulorum,  ut  in  singulis  multiplicetur,  possidente  uno- 
quoque  suam  propriam  individuamque  naturam,  ab  aliorum  naturis  reali- 
ter  distinctam ;  unde  dici  nequit  omnes  homines  esse  unum  hominem." 
(Logica,  Pars  II.  lib.  II.  c.  v.). — 

munt,  ac  proinde  habes  conceptum  unum  spectata  com- 
prehensione,  multiplex  spectata  extensione ;  seu  habes 
unum  versus  plura,  quod  prgecise  souat  universale.  Uni- 
versalia  porro  in  rebus  funclari,  satis  superque  ex  dictis 
constat,  quum  in  rebus  detur  essentia,  quse,  conceptu  prae- 
cisivo  et  accedeute  comparatione,  induit  relationem  ad 
plura.  Unde  ad  uuiversale  constituendum  concurrunt 
tum  res  objectivae,  tum  intellectus;  illae  exhibeut  mate- 
riam,  hic  tribuit  materiae  universalitatis  formam.  Recte 
igitur  diximus  uuiversale  proprie  dictum  efformari  a 
mente  cum  fundamento  in  re. 

ART.    III.  —  DIFFICULTATES    CONTRA    UTRAMQUE   THESIM 
SOLVUNTUR. 

463.  Ohj.  1°.  Si  origo  ideamm  explicetur  juxta  s}Tstema 
scholasticum,  admitti  debet  primam  mentis  operationem 
versari  circa  essentias  rerum ;  Atqui  essentise  rerum  co- 
gnosci  nequeunt  nisi  ratiocinio  ;  Ergo  origo  idearum  expli- 
cari  nequit  juxta  systema  scholasticum. 

Mesp.  Uist.  Maj. :  admitti  deberet  primam  mentis  ope- 
rationem  versari  circa  essentias  rerum  generice  spectatas, 
conc.  ;  circa  essentias  rerum  specifice  spectatas,  quibus  sc. 
res  in  propria  specie  constituuntur,  nego.  Contrad.  min.: 
essentia*  s[)ecirica3  nonnisi  ratiocinio  cognosci  possunt, 
conc. ;  essentia;  genericas,  ner/o.  Notavimus  jam  alibi 
nomine  essentiae  generatim  sumptae,  non  intelligi  essen- 
tiam  substantiae  alicujus  in  sua  specie  determinatae ;  sed 
intelligi  rationem  aliquam  intrinsecam  qua  rcs  cst.  Non 
hujus,  sed  illius  cognitio  ratiocinio  indiget. 

464.  Obj.  2°.  Ut  fieret  praecisio  essentise  a  notis  indivi- 
duantibus,  illa  ab  his  sejuncta  esse  deberet;  Atqui  hsec 
duo  identificantur  in  eadem  re;  Ergo  prsecisio  fieri  nequit. 

Resp.  Dist.  maj. :  deberet  esse  essentia  a  notis  individu- 
antibus   sejuncta,  h.  e.  conceptus   essentiae   deberet   esse 


852  ANTHPOPOLOGIA. 

diversus  ab  individuationis  conceptu,  conc. ;  h.  e.  essentia 
deberet  esse  in  ipsa  re  a  notis  individuantibus  separata, 
nego.  Ad  minorem  :  essentia  et  individuatio  identiflcan- 
tur  in  eadem  re,  et  tamen  unum  sine  alio  concipi  potest, 
conc;  secus  nego.  —  Hanc  prsecisionem  non  esse  realem, 
sed  id^alem,  antea  notavimus ;  ac  proinde  non  requiri  in 
re  distinctionem  realem  unius  ab  alio,  secl  virtualem  suffi- 
cere.  Diximus  etiam  mentem  per  abstractionem  non  com- 
municare  aliquid  essentiae,  sed  solum  negative  removere 
notas  individuales,  illas  non  exprimendo.  Negative,  in- 
quam  ;  non  enim  mens  juclicat  esse  in  rebus  essentiam  sine 
notis  individuantibus,  in  quo  judicio  esset  error ;  sed  solum 
illam,  non  has,  conceptu  suo  exprimit. 

465.  Obj.  3°.  Ut  intellectus  essentiam  prsecidat  a  notis 
individuantibus,  quae  simul  cum  illa  menti  sistunt  per 
factum  sensationis,  cognoscat  antea  oportet,  qusenam  in 
objecto  proposito  sit  nota  essentialis,  quaBuam  autein  indi- 
viduans ;  Atqui  nisi  ponatur  idea  qusedam  ingenita,  qua 
ita  distinguere  docemur,  nescimus  qusenam  sit  nota  essen- 
tialis,  qusenam  individuans ;  Ergo,  sine  hac  idea  innata, 
abstractio  concipi  nequit;  ac  proinde  systema  scliolasti- 
cum,  eo  ipso  quod  omnem  ideam  acquisitam  esse  docet, 
mancum  est.     Ita  fere  Rosmini. 

Respondeo  objectionem  hanc  supponere  abstractionis 
actum  non  esse  facultati  nostrae  intellectivae  naturalem ; 
sed  si  admittatur,  quod  negari  nequit,  ad  intellectus  natu- 
ram  pertinere  ut  essentiam  percipiat  a  notis  inclividuanti- 
bus  abstrahendo,  objectio  nullum  habet  valorem.  Nam  si 
quem  haberet,  eodem  pacto  visionem  aliquam  innatam 
requiri  dicendum  esset  pro  visiva  facultate,  qua  modum 
doceretur,  quo  objecta  sibi  proportionata  percipere  valeret. 
—  Quare  queeque  facultas  a  natura  habet  modum  proprium 
attingendi  objectum  si-bi  respondens ;  ut  igitur  facultatis 
sensitiva^  modus  proprius  est  ut  attingat  concreta,  quate- 
nus   concreta;   ita   facultatis   intellectivas    et   inorganicse 

modus  proprius  est  ut  materialia  attingat  immateriali 
moclo,  quod  prsecise  praestat  essentiam  intelligendo  sine 
notis  individuantibus.  Unde  abstractio  naturalis  menti 
est,  nec  proinde  requiritur  ulla  idea  abstraeta  intellectui 
ingenita,  ut  liic  suum  actum  possit  exercere.  —  Prseterea 
putandum  non  est,  prout  facta  objectio  supponit,  intelle- 
ctum  pro  tribunali,  ut  sic  loquar,  sedere,  et  perlustrando 
omnes  objecti  notas,  qiue  in  sensatione  prsebentur,  pro- 
nuntiare  hanc  esse  essentialem,  illam  secus ;  ridiculum 
hoc  foret;  sed  dicendum  est  intellectum  ita  esse  natura 
sua  comparatum,  ut  proprium  objectum,  quidditatem 
scilicet,  primo  percipiat;  et  postea  caetera,  quse  ad  ipsum 
pertinent,  consectetur.  (Cf.  Liberatore,  Logica  Cap.  IV., 
art.  III.) 

466.  Obj.  4°.  Intellectus  in  primo  suo  actu  illud  tan- 
tum  potest  percipere,  quod  in  perceptione  sensitiva  conti- 
netur :  Atqui  in  perceptione  sensitiva  non  continentur 
nisi  qualitates  rerum,  quia  ilke  sunt  sensuum  objectum; 
Ergo  has  intellectus  percipere  tautum  potest;  Unde  ergo 
essentiam  abstraheret? 

Mesp.  Dist.  maj. :  Illud  intellectus  in  suo  primo  actu 
percipere  potest  quod  in  perceptione  sensitiva  continetur 
implicite  aut  explicite,  conc.\  quod  explicite  tantum  con- 
tinetur,  nego.  Ad  minorem  :  in  perceptione,sensitiva  non 
continentur  nisi  qualitates  sensibiles,  explicite,  conc. ; 
implicite,  nego.  Ad  rationem  additam,  di&tinguo ;  quali- 
tates  sensibiles,  concreto  modo  spectatae,  sunt  objectum 
sensuum,  hoc  est,  sensus  percipiunt  subjectum  sensibili- 
bus  qualitatibus  affectum,  conc. ;  qualitates  sensibiles  in 
subjecto  non  existentes  sunt  objectum  sensuum,  nego. 
Responsio  luec  fusiori  declaratione  non  indiget,  si  ea 
recolantur,  quae  pluribus  in  locis  tradidimus  circa  obje- 
ctum  sensitivae  facultatis.  Neque  cum  Rosmini  insistere 
juvat  "objectum  sensuum  et  objectum  intellectus  esse 
totaliter  diversa;"  nam  si  de  primis  conceptibus  agitur, 

differentia  non  est  in  ipsis  objectis,  sed  in  modo  eadem 
attingendi :  qnia  tnm  sensns,  tum  intellectus  ad  rem 
eamdem  terminantur.  Diximus  si  de  primus  conceptibus 
agitur ;  his  quippe  habitis  et  his  mediantibus,  mens  assur- 
git  ad  ea  quae  omni  ex  parte  capacitatem  sensitivae  facul- 
tatis  superant,  qualia  sunt  substantiae  spirituales.  Primi 
tamen  mentis  actus  materialia  attingunt,  licet  modus, 
quo  ista  attinguntur  ab  intellectu  et  a  sensibus,  omnino 
differat. 

467.  Obj.  5°.  Res,  quae  extra  nos  sunt,  contingentes 
sunt  atque  mutabiles;  ideae  e  contra  praebent  aliquid 
necessarium  et  immutabile ;  Atqui  contingens  praebere 
nequit  fundamentum  cognitioni  necessariae,  nec  immuta- 
bile  erui  potest  ab  eo  quod  est  mutabile.  Ergo  idese  pri- 
mitivae  erui  nequeunt  a  rebus  sensibilibus. 

Resp.  Dlst.  Maj.  Res,  quae  sunt  extra  nos,  sunt  aliquid 
contingens,  spectata  existentia,  cone. ;  spectata  essentia 
suhd.  ut  haec  essentia  est  in  rebus  concreto  modo,  et  affecta 
notis  individuantibus,  conc. ;  ut  haec  essentia  in  se  specta- 
tur,  nego.  Contraclist.  min. :  Illud  quod  est  undequaque 
contingens  nequit  ex  se  praebere  fundamentum  cognitioni 
necessarise,  conc. ;  illud  quod  sub  uno  respectu  contingens 
est,  sub  alio  necessarium,  nego.  Nihil  est  adeo  contingens, 
quod  non  aliquam  necessitatam  participet.  Sic  quod  ego 
nunc  triangulum  in  tabula  inscribam,  est  factum  contin- 
gens;  sed  quod  hic  triangulus  tria  habeat  latera  et  tres 
angulos,  quodque  tres  isti  anguli  duobus  rectis  aequiva- 
leant,  id  non  contingens,  sed  omnino  necessarium  est. 
Haec  autem  necessitas  non  modo  subjectiva,  sed  etiam 
objectiva  est,  ut  patet. 

468.  Obj.  6°.  Iclearum  nostrarum  veritas  menti  non 
relucet,  nisi  quanclo  idese  nostrae  conferuntur  cum  ideis 
divinis :  Deus  enim  est  fons  omnis  veritatis ;  Atqui  id 
non  haberetur,  si  idearum  origo  juxta  principia  systematis 
scholastici  explicancla  foret ;  Ergo. 

Respondeo :  nisi  idese  nostrse  conferantur  cum  ideis 
divinis  mediantibus  objectis,  conc. ;  nisi  conferantur  imme- 
diate,  ad  sensum  Ontologorum,  nego.  Porro  in  systemate 
scholastico  non  haberi  hoc  alterum  ultro  concedimus : 
immo  diximus  hoc  esse  contra  rationem  et  experientiam  : 
at  habetur  aliud,  quod  omnino  sufficit.  Ad  responsionem 
hanc  intelligendam  nota  dari  in  mente  divina  ideas  arche- 
typas  rerum,  juxta  quas  Deus  producit  quidquid  existen- 
tia  donat.  Res,  quae  juxta  has  ideas  producuntur,  ideas 
divinas  quodammodo  exprimunt ;  nos  autem  res  contem- 
plando  ideas  efformamus,  ac  proinde  ideae  ipsse  nostrae, 
si  rebus  conformes  sint,  conformes  etiara  divinis  ideis  qua- 
dantenus  dici  debent.  Ut  rera  exemplo  illustremus,  finge 
artificem  aliqnem,  puta  Raphaelem,  mente  concipere  ali- 
quid,  quod  arte  sua  in  tela  exprimat :  nos  picturam  attente 
contemplando  ideam  efforraamus,  quae  idea  difformis  ab 
ea  esse  nequit,  quam  artifex  in  mente  gerit.  Num  confor- 
matio  hsec  proveniret  ex  intuitione  ideae  Lpsius  artificis? 
Nullo  pacto;  veruni  ex  eo  quod  opus,  juxta  illam  ideam 
confectum,  contemplati  cssemus.  Idem  ergo  dicendum  de 
operibus  Supremi  Artificis. 

ART.    IY.  —  DE    INTELLECTUALI    INDIVIDUORUM 
COGNITIONE. 

469.  Tria  in  hoc  articulo  attingemus,  quomodo  scilicet 
intellectus  cognoscat  individua  corporea,  seipsum,  Deum. 
De  Spiritibus  puris,  seu  de  Angelis,  nihil  dicemus,  quia 
de  iis  agere  ad  theologos  pertinet.  Quod  non  ita  velim 
intelligas,  quasi  ratio  nullo  modo  queat  assequi  angelorurn 
existentiam ;  putamus  enim  argumentum  vere  demonstra- 
tivum  desumi  posse  ex  iis,  quae  diximus  agentes  de  mira- 
culis  (n.  366.  3°.)  ;  quum  qugedam  nonnumquam  flant  in 
hoc  mundo,  quae  vim  creatam  quidem,  sed  humanse  natu- 
rae  superiorem  requirunt,  nullique  corpori  mancipatam. 

470.  De  intellectuali  oognitione  corporum.  Quod 
a)  intellectus  individua  corporea  cognoscat,  in  dubium 
nequit  revocari.  Constat  enira  intellectura  de  iis  judicare, 
et  circa  ea  ratiocinari ;  Atqui  id  prsestare  nequiret  nisi 
singularia  materialia  cognosceret;  Ergo.  Revera  judi- 
cium  est  perceptio  relatioiiis  quse  datur  inter  duo  extrema: 
ergo  utrumque  extremum  ab  ea  facultate  debet  cognosci, 
quae  relationem  percinit ;  Atqui  hsec  relatio  percipitur  ab 
intellectu ;  Ergo  is  est  qui  ambo  extrema  cognoscit ;  Atqui 
unum  ex  his,  subjectum  nempe,  est  quid  singulare  corpo- 
reum ;  Ergo  hoc  singulare  ab  intellectu  cognoscitur. — 
Iclem  deduces  ex  alio  mentis  actu.  Quare  hic  proprie  non 
inquirimus  utrum  intellectus  singularia  corporea  cogno- 
scat;  sed,  hoc  supposito,  quserimus  modum  quo  eadem 
cognoscit. 

6)  Patet  imprimis  intellectum  singularia  corporea  non 
cognoscere  per  primum  suum  actum  ;  nam  hic  ab  indivi- 
duantibus  rei  conditionibus  prsescindit,  et  singulare  has 
ipsas  conditiones  necessario  includit.  Ergo  cognosci  debent 
per  reflexionem,  non  quidem  in  suos  actus,  sed  in  actus 
sensitivarum  facultatura.  Non  per  reflexionem  in  suos 
actus :  quia  secus  non  attingeretur  nisi  abstractum,  quod 
solum  primus  ille  conceptus  exprimit ;  sed  per  retlexionem 
in  actus  facultatum  sensitivarum :  quia  hse  concretum, 
ut  concretum  est,  percipiunt.  Ergo  ut  intellectus  singu- 
lare,  qua  tale,  percipiat,  se  convertat  oportet  ad  factum 
sensationis.  Quapropter  singularia  corporea  dupliciter 
horao  cognoscit,  directe  per  sensus,  indirecte  per  intelle- 
ctum  redeuntem  in  perceptionem  sensitivam. 

c)  Hunc  porro  esse  modum,  quo  rerum  corporea- 
rum  cognitionem,  quatenus  singulares  sunt,  intellectus 
acquirat,  patet  ex  eo  quod  non  aliter  individua  definimus, 
quam  enumerando  characteres  loci,  temporis,  figurse,  coloris, 
caeterosque  omnes,  qui  sub  sensibus  cadunt.  Id,  inquam, 
aperte   demonstrat   intellectum  relate    ad   singularia   per 

sensus  edoceri ;  non  ita  quidem  ut  sensus  in  intellectum 
agant,  sed  quatenus  hic  in  illorum  perceptionem  redit. 
Quando  tamen  hunc  reditum  exercet  intellectus,  essentiae 
rei  per  sensus  perceptae  jam  ideam  habet,  priori  actu 
abstractivo  acquisitam  ;  hinc  objectum  corporeum  non 
considerat  dumtaxat  ut  factum,  eo  modo  quo  sensus  prae- 
stant ;  sed  illud  considerat  ut  concretum  aliquod  illius 
ipsius  essentise,  quae  relucet  in  idea  abstracta. 

471.  De  cognitione  ipsius  anim.e.  Quaestio  de  ani- 
mae  cognitione  dupliciter  spectari  potest,  quoad  essentiam 
et  quoad  existentiam  ;  videlicet  vel  inquirimus  quomodo 
liomo  cognoscat  se  habere  in  semetipso  principium  quo 
sentit,  intelligit  ac  vult ;  vel  quomodo  cognoscat  quaenam 
sit  hujus  principii  natura.  Porro  cognitio  alia  est  immedia- 
ta,  alia  mediata  ;  quare,  ad  rem  quod  attinet,  inquiri  potest 
utrum  anima  iminediate  se  cognoscat  per  seipsam,  an  per 
actus  suos.  Ex  iis,  quae  diximus  in  hujus  tractationis 
decursu,  patet  animae  naturam  nobis  non  constare  nisi  per 
ratiociniuin :  nam  ex  animae  operationibus  deduximus 
eamdem  spiritualem  esse  debere.  Igitur  quaestio  altero 
tantum  sensu  agitari  potest,  ac  inquiri  quomodo  ad  animae 
existentise  cognitionem  mens  deveniat. 

1°.  Hac  de  re  alii  alia  opiuantur.  Nobis  sententia  Divi 
Thomse,  post  Aristotelem  aliosque,  qiue  docet  animam  se 
intelligere  per  suos  actus,  unice  vera  ac  tenenda  videtur. 
Constat  enim  animam  non  semper  se  actu  intelligere ; 
Atqui  si  anima  immediate  se  cognosceret,  semper  deberet 
se  intelligere:  quia  eo  ipso  quod  numquam  sibi  non  adest, 
numquam  deesset  id  quod  ipsam  ad  actum  moveret ;  Ergo 
se  anima  immediate  non  cognoscit.  —  Prseterea,  cum  plures 
sunt  qui  ignorant  quid  sit  anima,  tum  etiam  alii  sunt  qui 
erronea  opinantur  circa  animae  naturam  ;  Atqui  neutrum 
explicari  valeret,  admissa  immediata  animae  cognitione ; 
utrumque  e  contra  nullo  negotio  explicatur,  si  admittitur 
animam  se   cognoseere  per  suos  actus ;  Ergo  hoc  admitti, 

illud  rejici  debet.  Revera  si  cognitio  immediata  esset, 
conditio  ad  animam  cognoscendam  esset  ipsius  animse  prae- 
sentia,  qua3  in  nullo  desideratur ;  et  essentia  ipsa  esset  id 
per  quod  anima  se  cognosceret;  Atqui  si  essentia  ipsa 
animse  esset  immediatum  cognitionis  principium,  jam  iguo- 
rantia  aut  error  circa  animse  naturam  excludenda  forent ; 
Ergo.  Si  e  contra  admittatur  Divi  Thomae  sententia,  ad- 
mitti  pariter  debet  ad  naturam  animee  rimandam  requiri 
diligentem  ac  subtilem  inquisitionem  atque  discursam;  ac 
proinde  non  videbitur  mirum  si  quidam  ignorantia  tenean- 
tur,  aut  falsa  opinentur. 

2°.  Hanc  esse  angelici  Doctoris  sententiam  certum  est, 
multis  siquidem  in  locis  eam  clare  proponit.  "  In  sua 
essentia  consideratus  [intellectns]  se  habet  ut  potentia 
intelligens.  Unde  ex  se  ipso  habet  virtutem  ut  intelligat ; 
non  autem  ut  intelligatur,  nisi  secundum  id  quod  actu  fit. 
.  .  .  Non  ergo  per  suam  essentiam,  sed  per  actum  suum,  se 
cognoscit  intellectus  noster."  (Summa  la  P.  q.  87,  Art.  1.) 
Et  in  Quaestionibus  Disputatis  (de  Mente,  Art.  8),  "  Mens 
nostra,  inquit,  non  potest  se  ipsam  intelligere  ita  quod  se 
ipsam  immediate  apprehendit;  sed  ex  hoc  quod  appre- 
hendit  alia,  devenit  in  suam  cognitionem."  Non  inficia- 
mur  angelicum  distinguere  duplicem  animse  cognitionem, 
actualem  et  habitualem ;  sed  perperam  quidam  hac  distin- 
ctione  utuntur,  ut  doceant,  ipsius  auctoritate  innixi,  ani- 
mam  habere  perennem  sui  sensum.  Nani  habitualis  co- 
gnitio,  ad  mentem  Divi  Thomse,  non  est  actus  quidam 
perpetuus,  sed  dispositio  ad  actum  ponendum ;  explicite 
quippe  dicit,  loco  citato :  "Anima  non  percipit  se  esse, 
nisi  percipiendo  actum  suum ;  "  et  hsec  dispositio  non  est 
ex  habitu  proprie  dicto,  sed  ex  essentia  animse  quae  est 
sibi  praesens :  "  sufficit,  inquit,  sola  essentia  animse  quae 
menti  est  prsesens :  ex  ea  enim  actus  progrediuntur,  iu 
quibus  actualiter  ipsa  percipitur." 

472.  De   cognitione   Dei.      Superest  ut  expendamus 

quomodo  ad  Dei  cognotionem  deveniamus.  Diximus 
jam  quid  hac  de  re  ilii  sentiant,  qui  secus  ac  nos  origi- 
nem  idearum  explicant ;  nimirum  alii  tenent  ideam  Dei 
esse  nobis  ingenitam ;  alii  nos  eam  accipere  ex  revela- 
tione;  alii  demum  nos  ad  eamdem  pervenire,  quocumque 
modo  id  fieri  dicatur,  divinam  essentiam  contemplando. 
Huc  redit  Ontologorum  opinio ;  nam  idese  divinse  et  actus 
ereativus  realiter  a  divina  essentia  non  distinguuntur. 
H 1 1  liis  confutandis  non  immorabimur ;  repetemus  illud 
ipsum  quod  de  origine  idearum  in  genere  asseruimus,  phi- 
losophos  nempe  istos  ideo  has  opiniones  excogitasse,  quia 
putarunt  nos  nullo  alio  modo  Deum  cognoscere  posse: 
quod  falsuni  est.  Nam  disquisitio  de  Deo  duplex  institui 
solet:  an  sit,  quid  sit ;  utrumque  potest  aliter  cognosci. 
Ex  existentia  entis  contingentis  tnens  nostra  necessario 
concludit  ad  existentiam  entis  necessarii,  ac  proinde  co- 
gnoscit  Deum  esse;  et  ex  perfectionibiis,  quae  dantur  in 
creatnris,  assurgit  ad  perfectionem  quam  creator  possidet; 
licet  nnmquam  perfecte  cognoscaf  quid  Deussit.  Id  evol- 
veums  in  proxlmo  tractatu;  interea  cardinalem  Franzelin 
de  hac  re  disserentem  audire  juvat,  tantique  theologi  verbis 
psychologicam  hanc  tractationem  concludere.  "Conce- 
ptus  nostri  de  Deo  omnes  sunt  hujusmodi,  ut  manifesto 
suam  originem  ex  prseintellectis  creaturis  prseseferant,  et 
eo  ipso  Deum,  ut  in  se  est,  non  exhibeant.  Vel  enim  con- 
ceptus  sunt  affirmantes  aliquam  perfectionem,  idque  in 
concreto:  ut  sapiens,  justus,  etc. ;  aut  in  abstracto :  utsapi- 
entia,  justitia,  etc.  Jamvero  priores  illi  omues,  modo  quo 
primum  mente  informamus,  exhibent  subjectum  cui  in- 
sunt  sapientia  tamquam  forma ;  posteriores  exhibent 
formam  quse  postulat  esse  in  subjecto,  a  quo  cogitatione 
abstrahitur  ;  Atqui  hsec  omnia  tantum  in  creatis  hoc  modo 
se  habent ;  Deus  non  est  subjectum  sub  forma  perficiente, 
nec  est  forma  abstracta;  sed  est  sapientia  substantialis, 
quse  simul  sit  omnis  alia  perfectio  cum  summa  simplici- 

tate.  Hoc  ita  esse  ratione  et  fide  assequimur ;  quomodo 
sit,  nullus  conceptus  proprius  nobis  exhibet.  Vel  conce- 
ptus  sunt  negantes,  quibus  imperfectio  in  Deo  negatur. 
Atqui  his  non  repraesentatur  Deus,  ut  in  se  est ;  sed  exhi- 
betur  imperfectum,  quod  est  in  creatura,  illudque  de  Deo 
negatur,  quia  intelligimus  imperfectionem  in  Deo  nullam 
esse.  .  .  .  Unde  facile  apparet,  conceptus  perfectionum, 
quas  in  Deo  afflrmamus,  ex  creaturis  nos  primitus  abstra- 
xisse :  siquidem  eo  modo,  quo  eas  distincte  concipere  pos- 
sumus,  non  sunt  in  Deo  sed  in  creaturis.  Hinc  fit,  ut 
dum  perfectiones  de  Deo  affirmamus,  simul  cogamur 
negare  eas  hoc  modo  imperfecto  in  Deo  esse ;  licet 
modum,  quo  in  Eo  sint,  non  apprehendamus."  (JDe  Deo, 
Thesis  X.) 


METAPHYSICA   SPECIALIS 

THEOLOGIA   NATURALIS. 

473.  Ultima  haec  Metaphysicae  pars  Theologia  Naturalis 
vocari  consuevit ;  theologia  quidem,  quia  sermonem  de 
Deo  facit ;  naturalis  autem,  quia  agit  de  Deo,  prout  cogno- 
scibilis  est  per  nativas  intellectus  vires.  Caeteris  hanc 
partem  praestare  non  est  cur  probemus;  constat  quippe  ex 
infinita  sui  objecti  dignitate;  dicemus  potius  nulli  rei, 
quain  huic,  majori  cum  alacritate  esse  nobis  studendum. 
Si  enim  gratissima  nobis  accidil  eorum  cognitio,  qui  ami- 
citise  vcl  cognationis  viuculo  nobis  devincti  sunt,  quanto 
gratior  IlliiLs  Entis  cognitio  nobis  esse  debet  a  quo  tot 
beneficiis  cumulati  fuimus,  et  continuo  cumulamur,  atque 
ex  Cujus  possessione  in  altera  vita  unice  beati  esse  possu- 
mus?  Et  nientem  igitur  et  cor  adhibeamus  ad  ea  intelli- 
genda,  quae  de  Dei  existentia,  natura,  perfectionibus,  atque 
operibus  hic  attinguntur;  majorem  eorumdem  cognitionem 
ex  religione  revelata  petentes ;  plenam  in  altera  vita  habi- 
turi,  cum  fide  servata,  et  juxta  eam  totius  vitse  nostrae 
ratione  composita,  Deum  videbimus  sicuti  est. 

CAPUT  PRIMUM. 

De  Dei  Existentia  et  Essentia. 

474.  Quse  hoc  capite  complectimur,  ad  haec  reducuntur: 
Ens  necessarium  existit ;  hoc  ens  necessarium  est  essentia- 
liter    infinitum ;    hoc    ens   essentialiter  infinitum    nonnisi 

uiium  est.  Quare  in  primo  articulo  agemus  de  Dei  exi- 
stentia ;  in  altero  de  Dei  essentia ;  in  tertio  de  immultipli- 
cabilitate  divinaB  naturse,  ejusdemque  absoluta  simplici- 
tate. 

ART.    I.  —  DE   EXISTENTIA   DEI. 
§  1.  —  Praenotanda. 

475.  Ex  iis,  quae  diximus  in  postremo  articulo  Psycho- 
logiae,  jam  novimus  quomodo  ad  Dei  cognitionem  mens 
nostra  deveniat.  Hic  eidem  insistentes  dicimus :  1°.  Dei 
existentiam  immecliate  non  patere  collatis  terminis,  sed 
demonstrandam  esse  ;  2°.  eamdem  demonstrabilem  esse ; 
quamquam  8°.  nonnisi  demonstratione,  quse  a  posteriori 
vocari  solet.  Sunt  qui  negant  Dei  existentiam  demonstra- 
tione  indigere.  Ad  id  alii  alia  ratione  ducuntur :  Onto- 
logi,  quia  divinam  essentiam  mentis  nostrae  intuitu  obver- 
sari  autumant ;  Cartesiani  plerique,  quia  actualem  Dei 
cognitionem  ingenitam  nobis  faciunt;  alii  nonnulli,  quia 
putant  existentiam  Dei  esse  veritatem  per  se  notam. 
Priores  duas  philosophorum  classes  praeterire  fas  est,  post 
ea  quae  alibi  notavimus  ;  quoad  postremos  animadvertimus 
existentiam  Dei  esse  quidem  veritatem  in  se  notam,  sed 
minime  notam  quoad  nos,  quia  ad  hoc  alterum  habendum 
non  sufficit  ut  praeclicatum  sit  de  ratione  subjecti,  sed 
prseterea  requiritur  ut  tale  nobis  appareat  collatis  termi- 
nis,  quod  certe  non  ita  se  habere  ipsa  experientia  docet. 
Uncle  Dei  existentia  clemonstratione  indiget. 

476.  Demonstrationis  porro  duplex  est  species,  a  priori 
et  a  posteriori.  Demonstratio  a  priori  fit  per  id  quod  in 
ordine  reali  prius  est,  vel  ut  prius  haberi  potest ;  scilicet 
vel  per  causam  rei  physicam,  vel  per  causam  metaphysi- 
cam,  seu  rationem  ontologicam,  a  qua  aliud  pendere  intelli- 
gitur.  Jamvero  Deus,  utpote  ens  necessarium  et  inde- 
pendens,  causam   physicam   habere    nequit ;    et   praeterea 

relate  ad  hujusraodi  ens  nihil  prius  ontologice  concipi 
potest.  Ergo  Dei  existentia  a  priori  probari  nequit. 
Superest  ergo  ut  probetur  a  posteriori.  Ad  hanc  porro 
demonstrationem  conficiendam  tria  requiruntur  et  suffi- 
ciunt:  1°.  ut  detur  effectus,  a  quo  causae  deraonstratio 
petitur ;  2°.  ut  effectus  necessariara  cuin  causa,  per  illum 
deraonstranda,  connexionera  habeat;  3°.  ut  tain  efTectus, 
quani  illa  cum  causa  connexio,  evidenter  coguoscantur ; 
Atqui  haec  tria  dantur,  ut  argumenta  patefacient,  qiue 
profereraus;  Ergo  existentia  Dei  deraonstrabilis  est  a 
posteriori. 

477.  Quamquam  lnec  communia  sint  apud  bonas  notse 
philosophos,  nihilorainus  plures  putarunt,  et  pauci  adhuc 
putaut,  Dei  existentiain  invicte  probari  posse  per  aliquid 
quasi  a  priori,  vel,  ut  coraniuiiius  dicunt,  a  simultaneo. 
S.  Anselnius  primus  fuisse  perhibetur  qui  hujusraodi  pro- 
bationeni  in  medium  protulit ;  eamque,  paulo  rautata 
forraa,  Cartesius  et  Leibnitius  invexerunt.  Argumenti 
suinraa  ha3C  est:  Est  in  nobis  idea  eutis  perfectissimi,  seu 
entis  quo  niagis  excogitari  nequit ;  Atqui  ens  perfectissi- 
rauin  non  potest  concipi  non  existens ;  Ergo  existit.  Vira 
arguraenti  expendere  non  vacat ;  doctores  corarauniter,  post 
D.  Thoniara,  nulluin  esse  pronuntiant,  ea  ducti  ratione 
quod  vel  in  eo  non  prsescinditur  ab  ordine  objectivo  et 
reali,  et  tunc  est  raera  petitio  principii:  ex  supposita 
nempe  Dei  existentia,  eadein  existentia  erueretur;  vel 
prsescinditur  ab  ordine  objectivo,  atque  tunc  nihil  pro 
reali  existentia  concludere  licet,  quum  ordo  mere  idealis 
ad  ordineni  realem  adducere  nequeat.  Qui  plura  cupit, 
consulere  potest  Toletum  in  Summam  Divi  Thomse  (P.  la. 
q.  2a.  art.  1). 

478.  His  declaratis,  duo  supersunt  inquirenda  ante- 
quam  probationes  aggrediamur  ;  utrum,  sc.  Dei  existen- 
tia  possit  invincibiliter  ignorari ;  et  utrum  revera  dentur 
qui  de  eadem  serio  dubitent ;  quse  duo  attingemus  aliquid 


ob4  THEOLOGIA   NATURALIS. 

de  atheismo  subjiciendo.  Athei  alii  dicuntur  practici,  alii 
speculativi,  atque  ex  liis  alii  negativi,  alii  positivi  et  dog- 
matici.  Practici  ii  sunt  qui  ita  vivunt  quasi  Deus  non 
esset;  negativi,  qui  Deum  existere  ignorarent;  positivi, 
qui  sibi  persuasum  baberent  Deum  nullum  esse.  Jamvero 
1°.  nullum  est  dubium  quin  dentur  athei  practici ;  et 
revera  si  quod  esset  dubium,  id  spectata  quorumdam 
agendi  ratione  evanesceret.  At  2°.  inter  homines  ratione 
utentes  ignorantia  invincibilis,  saltem  diuturna,  de  Dei 
existentia  esse  nullo  modo  potest.  Principium  enim 
causalitatis  cuique  patet ;  hinc  nisi  hebetem  et  nullius 
reflexionis  capacem  hominem  fingas,  impossibile  est  talem 
inveniri,  qui  ex  mirabili  hac  rerum  universitate  supreinam 
quamdam  ejusdem  causam  non  colligat.  Multo  minus  3°. 
dari  putamus  qui  reapse  persuasum  habeant  Deum  non 
existere ;  argumentorum  enim,  quse  Dei  existentiam  de- 
monstrant,  tanta  vis  est  tantusque  splendor ;  et  sophisma- 
tum,  quse  contra  eamdem  proferuntur,  tanta  absurditas ; 
ut  qui  illa  nihil,  hsec  multum  probare  asserit,  is  vel  sincere 
non  loquatur,  vel  rationis  jacturam  passus  sit. 

479.  Juverit  hic  notare  athei  nomen  ab  antiquis  quibus- 
dam  scriptoribus  nativa  siguificatione  non  accipi.  Ssepe 
enim  magnis  quibusdam  sceleribus  reos  atheos  dixerunt; 
quo  etiam  nomine  frequenter  notarunt,  qui  vulgi  supersti- 
tionem  in  Deorum  cultu  spernerent.  Hinc  Hebraeorum 
natio  ut  "gens  contumelia  numinum  insignis"  habebatur, 
et  Christiani  ipsi,  quod  unum  Deum  colerent,  inter  atheos 
a  gentilibus  adnumerabantur.  Quare  veterum  testimonia, 
quse  moderni  quidam  athei  afferunt  ad  suain  impietatem 
confirmandam,  ut  plurimum,  nihil  habent  valoris.  Perpe- 
ram  etiam  atheis  accensentur  ii,  ex  quorum  doctrinis  se- 
quitur  Deum  non  esse ;  quod  si  prse  oculis  haberent  qui- 
dam,  non  adeo  amplificarent  atheorum  numerum.  Sane 
qui  plures  Deos  admittunt,  aut  Deo  quamcumque  veri 
nominis  perfectionem  denegant,  hoc  ipso  Deum  tollunt; 

at  hsec  vera  sunt  si  res  spectetur  objective,  non  vero  si 
consideretur  secundum  subjectivam  persuasionem.  Nam 
ut  cl.  Brenua  notat  {De  Cons.  Hum.  generis  in  agno- 
scendo  Deo  lib.  1.  p.  1.  c.  20)  atheus  non  is  est  qui  pessime 
de  Deo  disserit ;  aut  qui  notioni  divinitatis  obscuritatem 
et  tenebras  affert ;  sed  is  qui  diviuitatis  omnein  ideam 
abradere  curat,  et  abradit  ex  animo  ;  ac  uullam  ceuset  esse 
naturam,  quam  religiosis  institutis  ac  ritibus  coleve  debea- 
mus,  ac  etiam  jure  possimus.  —  Unde  nomine  Dei  hic 
intelligimus  ens  quoddam  supremum,  a  quo  rerum  uni- 
versitas  dependet,  Ipsiusque  existentiam,  argumentis  ex 
ordine  metaphysico,  physico,  et  morali  deductis,  probare 
aggredimur. 

$  2.—  Propositio. 

Cum  rerum  mundanarum  contingentia,  et  ordo  qui  in 
mundo  relucet,  tum  communis  omnium  gentium  pcrsuasio 
invicte  ostendunt  en%  aliquod  supremum,  quod  Deum  nomi- 
namus,  revera  existere. 

480.  Prob,  1°.  Existentia  entis  contingentis  et  producti 
necessario  supponit  existentiam  entis  necessarii  et  impro- 
ducti ;  Atqui  constat  dari  entia  contingentia  et  producta, 
immo  rerum  universitatem  talem  esse  probavimus  in  Cos- 
mologia  (n.  294);  Ergo  ens  necessarium  et  improductum, 
Deus  scilicet,  existit.  Nam,  nisi  denegetur  principium 
causalitatis,  constat  omne  ens  productum  ab  alio  produci 
debere.  Hoc  autem  aliud  vel  et  ipsum  productum  est, 
vel  secus.  Si  non  sit  productum,  jam  habemus  Deum 
existere,  quia  nomine  Dei  hoc  loco  nihil  aliud  intelligimus 
nisi  causam  mundi  productricem,  vi  suae  naturae  existen- 
tem.  Si  productum  sit,  iterum  atque  iterum  instauramus 
argumentum,  ex  quo  vel  deveniendum  ultimo  est  ad  exi- 
stentiam  entis  improclucti,  vel  admittendus  in  ordine  pro- 
ducentium   et   productorum   processus  in  infinitum;    vel 

dicendum  est  duo  aut  plura  entia  se  mutuo  produxisse ; 
Atqui  duse  posteriores  hypotheses  ratio  vetat  ne  admit- 
tantur;  Ergo  primum  est  admittendum.     Et  sane: 

1°.  Processus  infinitus  producentium  et  productorum  — 
a)  in  se  repugnat :  quia  series,  quse  sit  simul  successiva  et 
infinita,  est  quid  contradictorium.  Nam  quod  infinitum 
est,  crescere  nequit:  secus  infinitum  non  esset;  Atqui 
series,  eo  ipso  quod  successiva  poneretur,  continuo  cre- 
sceret ;  Ergo  nequit  esse  infinita.  Immo  —  h)  vel  data 
serie  infinita  contingentium,  adhuc  requireretur  ens  neces- 
sarium.  Omnia  enim  entia,  quse  seriem  constituerent, 
essent  ab  alio,  et  nullum  a  se  ;  proindeque  tota  series  esset 
quid  contingens;  Ergo  tota  series  non  haberet  in  se  com- 
pletam  rationem  sufficientem  suae  existentise  ;  Ergo  nisi 
admitteretur  aliquid,  ab  ipsa  serie  contingentium  distin- 
ctum,  et  vi  suae  naturse  existens,  infinita  series  explicari 
nequiret. 

2°.  Altera  hypothesis  est  evidenter  absurda.  Idem 
quippe  ens  esset  et  non  esset;  esset  prius  et  posterius  alio. 
Ut  enim  aliud  produceret,  debsret  existere ;  et  tamen 
ipsius  existentia  supponeret  alterius  entis  existentiam,  ex 
cujus  activitate  propriam  existentiam  reciperet.  —  Stat 
ergo  ex  rerum  mundanarum  contingentia  recte  inferri 
existentiam  entis  necessarii. 

481.  Prob.  2°.  Rerum  mundanarum  universitas  nobis 
praebet — a)  mirabilem  connexionem  diversissimoruni 
corporum; — h)  motum  sequabilem  certis  legibus  tempera- 
tum;  et  hunc  quidem  —  c)  per  plura  ssecula  eontinuatum; 
uno  verbo,  datur  ordo  mirus  in  mundo.  Atqui  hic  ordo 
necessario  requirit  causam  aliquam  intelligentem,  a  rerum 
universitate  distinctam ;  Ergo  hfec  causa  mundialis  ordi- 
nis  existit ;  Atqui  hanc  causam  vocamus  Deum ;  Ergo 
existit  Deus.  Nam  ad  ordinem  habendum,  qualem  paucis 
in  majori  indicavimus,  tria  requiruntur :  1°.  certus  qui- 
dam  et  definitus,  quicumque  ille  sit,  corporum  numerus ; 

2°.  certa  quaedam  primitiva  omnium  liorum  corporum  clis- 
positio  in  liac  potius  spatii  parte,  quam  alia ;  8°.  primitiva 
certi  cujusdam  determinati  motus  ratio,  et  ita  quidem  ut 
numquam  a  statuta  directione  ac  velocitate  corpora  clefici- 
ant;  Atqui  tria  haec  nullo  modo  rationem  sumcientem 
habere  possunt  in  ipsa  materiali  natura ;  Ergo  causa  hujus 
ordinis  est  quid  ab  ipsa  distinctum.  Et  sane  —  a)  nulla 
est  in  ipsis  corporibus  ratio  sufficiens  cur  eorum  numerus 
hic  sit  potius  quam  alius.  Haec  enim  ratio  in  ipsis  alia 
esse  nequiret  quam  ipsius  materiae  natura  ;  Atqui  natura 
materia?  est  indifferens  ad  quamlibet  corporum  multitudi- 
nem,  horumque  possibilitas  est  inexhauribilis ;  Ergo. 
Neque — b)  in  ipsis  corporibus  esse  potest  ratio  sufficiens 
cur  unam  potius,  quam  aliam  spatii  partem  primitus  occu- 
paverint.  Nam  praeterquam  quod  corpus  in  sui  conceptu 
plenam  dicit  indiffereutiam  ad  spatii  partes,  si  ex  sui 
natura  unam  prae  aliis  postularet,  essel  essentialiter  immo- 
bile,  quod  constat  csse  falsum.  Demum  —  c)  directio 
certa  motus,  atque  certa  velocitas  necessario  supponit 
cognitionem  finis,  et  talerd  quidem  utomnia  prsevideantur. 
quae  cum  proprium,  tum  etiam  aliorum  corporum  motum 
possent  impedire ;  Atqui  ista  omnia  natura  materialis 
nequit  ex  sese  habere,  quia  certo  certius  intelligentiam 
requirunt;  Ergo  ex  orcline,  quem  mundus  prsebet,  multi- 
pliciter  colligitur  causa  qua^dam  suprema  et  intelligens, 
quam  dicimus  Deum. 

482.  Prob.  3°.  Persuasio  de  existentia  divinitatis  habita 
fuit,  et  habetur  a  cultis  quibusque  gentibus ;  est  funda- 
mentum  subjectivum  totius  moraiitatis ;  et  artium  scienti- 
arumque  incrementis  semper  increvit,  et  plenius  se  expli- 
cavit ;  Atqui  hujusmodi  persuasio  nequit  esse  erronea,  et 
erronea  foret  si  Deus  non  existeret ;  Ergo  existit  Deus. 

1°.  Probatur  major.  Quod  illa  persuasio  —  a)  obtinueri  t 
et  obtineat  apud  cultas  quasque  gentes,  non  negatur  ab 
ipsis    adversariis ;    qui   ad   infirmandam    istius    consensus 

universalitatem,  nullam  exceptionem  nisi  ex  barbaris  qui- 

busdam  et  sylvestribus  tribubus  desumunt.  Vel  in  hoc 
errant,  sed  ab  hoc  praBscindimus.1  Nec  minus  constat  —  b) 
persuasionem  lianc  esse  fundamentum  subjectivum  totius 
moralitatis.  Si  enim  tollatur  de  existentia  Dei  persuasio, 
jam  nulla  datur  lex  suprema  auctoritate  munita;  nullus 
est  male  factorum  vindex,  et  bene  factorum  remunerator ; 
aullus  existit  finis  ultimus  attingendus  per  constans  vir- 
tutis  exercitium  ;  ac  proinde  tota  homiimm  felicitas  hac 
vita  continetur.  —  c~)  Tertium  quod  memoravimus  historia 
constat.  Revera  qui  eos  quserit,  in  quibus  persuasio  de 
Dei  existentia  summum  obtinuit  gradum,  hos  reperiet 
fuisse  quotquot  ingenii  acumine,  intelligentise  cultura, 
morumque  voluntatisque  rectitudine  prsestiterunt. 

2°.  Probatur  minor.  Si  persuasio  hsec  erronea  foret, 
admittere  cogeremur  humanam  intelligentiam,  semper  ex 
quo  homine  existunt,  in  re  omnium  maxima,  a  veritate 
recessisse,  cum  omnia  veritati  assequendae  maxime  fave- 
rent.  Quid  enim  favorabilius  assequendse  veritati  quam 
acre    ingenium,   doctrina   expolitum,    exercitatione    suba- 

1  De  universalitate  consensus  circa  divinitatis  existentiam  dubitari 
nequit;  hunc  enim  prsebent  scripta  tum  veterum,  tum  recentiorum,  et 
quidem  tum  quoad  humanum  genus  universim,  tum  quoad  singulas 
gentes.  Hsec  documenta  citata  invenies  apud  Aloisium  Brenna  in  opere 
superius  citato.  Eumdem  prseterea  consensum  patefaciunt  antiquse  arse, 
luci  sacri,  templa,  templorum  apparatus,  atque  instrumenta,  signa  deni- 
que  sacra  publicis  monumentis,  sepulchris,  numismatibus,  armis,  mulie- 
bribus  ornamentis  et  ipsi  domesticse  supellectili  impressa.  Nobis  speci- 
minis  gratia  afferre  sufficiat  testimonium  Platonis,  a  quo  fidenter  citatur 
"grsecorum  barbarorumque  omnium  consensus  Deos  esse  fatentium " 
(Dial.  X  de  Legumlatione ) ;  et  Tullii,  in  libro  primo  de  legibus,  dicentis: 
"de  hominibus  nulla  est  gens  tam  immansueta,  quse  non,  etiamsi  ignoret 
qualeni  Deum  habere  deceat,  tamen  habendum  sciat;"  nec  non  Plu- 
tarchi  contra  Coloten:  "  si  terras  obeas  invenire  poteris  urbes  muris, 
litteris,  regibus,  domibus,  opibus,  numismate  carentes  .  .  .  urbem  vero 
templis  diisque  destitutam,  quse  precibus,  jurejurando,  oraculo  non  uta- 
tur,  non  bonorum  causa  sacrificet,  non  mala  sacris  avertere  nitatur,  nemo 
umquam  vidit." 

ctum  ?  Et  tamen  dicendum  esset  homines  innumeros,  in  iis 
conditionibus  constitutos,  falsum  pro  vero  semper  et  ubi- 
que  amplexos  fuisse,  et  veritatem  paucis  illis  illuxisse,  qui 
atheismum  professi  sunt,  quosque,  ipsis  adversariis  faten- 
tibus,  nonnisi  inter  incultas  barbarasque  gentes  invenire 
est. —  Prseterea  dicendum  esset  moralem  ordinem  siue 
falsitate  et  erroneis  judiciis  stare  non  posse ;  nec  non 
humanse  naturae  dignitati  et  perfectioni  tunc  tantum  pro- 
spici,  cum  veritas  inter  fabulas  amandatur.  Qui  tales 
absurditates  sciens  ac  volens  admittit,  is  certe  dignus  est 
iuter  atheos  adnumerari. 

§  3.—  Quibusdam  difflcultatibus  satisfit. 

483.  Ut  Dei  existentiam  inficientur,  quibusdam  Athei 
utuntur  argumentis,  seu  potius  sophismatibus,  qua3  hoc 
loco  solvere  non  possumus,  quia  versantur  circa  divina 
attributa;  ea  suis  locis  expendemus.  Sunt  et  alia,  quae 
puerilia  nimium  sunt,  quaeque  proinde  nullum  merent 
examen.  Pauca  supersunt,  qiue  difficultatem  tironibus 
facere  possunt;  haec  breviter  attingemus. 

484.  Obj.  1°.  «)4<Non  valet  illatio  a  distributivo  ad 
collectivum  ;  Atqui,  quando  Dei  existentiam  probamus  ex 
contingentia  rerum  mundanaru-m,  id  prsestamus;  scilicet, 
ex  eo  quod  siugula  entia  sunt  contingeutia,  totam  seriem 
dicimus  esse  contingentem ;  Ergo."  liesp.  Dlst.  maj. ; 
non  valet  illatio  a  distributivo  ad  collectivum,  cum  agitur 
de  prsedicato,  quod  si  non  adsequate,  saltem  inadsequate 
convenit  partibus,  conc. ;  cum  prsedicatum  neque  inadae- 
quate  convenit  partibus,  neg.  Ens  ab  alio,  etiam  infinities 
multiplicatum,  numquam  dabit  ens  a  se ;  esse  enim  a  se 
nec  inadsequate  convenit  enti  ab  alio ;  unde  cum  omnes 
termini  collectionis  sint  contingentes  et  ab  alio,  recte  in- 
fertur  totam  collectionem  esse  contingentem  et  ab  alio. 

b)  "In  serie  inflnita,  concipi  non  potest  primum ;  ergo 
in  serie  infinita  causarum,  causa  quaedam  prima  concipi. 

nequit."  Resp.  Ex  dato  antecedente  concludimus  con- 
ceptum  hujus  seriei  esse  absurdum ;  quia  hoc  ipso  quod 
ponitur  series  qusedam,  debet  poni  aliquid  primum ;  et 
hoc  ipso  quod  ponitur  series  infinita,  aliquid  primum 
negari  deberet ;  ergo  duo  illa  secum  pugnant.  Si  tamen 
per  absurdum  series  infinita  dicatur  possibilis,  nequit  qui- 
dem  admitti  quid  primum  in  eodem  genere  causarum, 
conc. ;  in  diverso,  nego.  Hinc  in  serie  innnita  causarum 
contingentium  non  posset  concipi  causa  prima  contingens, 
conc. ;  concipi  non  posset  causa  prima  a  se,  et  sibi  sufficiens 
ad  existendum,  quae  communicet  causis  secundis  sufficien- 
tiam,  nego. 

c)  "  Ut  ex  ente  ab  alio  possit  inferri  ens  a  se,  deberet 
in  illo  hujus  ratio  sufficiens  contineri ;  Atqui  hoc  est 
absurdum ;  Ergo  et  illud."  Resp. :  Si  est  quaestio  de 
demonstratione  a  priori,  ratio  sufficiens  entis  a  se  deberet 
contineri  in  ente  ab  alio,  conc. ;  si  de  demonstratione  a 
posteriori,  nego.  Ens  ab  alio  non  est  ratio  existentise 
entis  a  se,  sed  est  medium  quo  nos  cognoscimus  existen- 
tiam  entis  a  se ;  seu  est  signum  manifestativum  existentiae 
ipsius.  Licet  enim  entia  ab  alio  non  existant  necessario, 
nihilominus  semel  ac  existentiam  obtinent,  haec  existentia 
est  necessario  connexa  cum  existentia  entis  a  se,  atque 
ideo  prsebet  fundamentum  demonstrationis.  Notio  exi- 
stentise  entis  a  se  non  includit  quidem  existentiam  entis  ab 
alio ;  hinc  dicere  non  possumus :  existit  ens  a  se,  ergo 
existit  ens  ab  alio ;  at  recte  dicimus :  existit  ens  abalio, 
ergo  existit  ens  a  se,  quia  hujus  notio  est  necessario  impli- 
cita  cum  notione  entis  ab  alio. 

d~)  "Si  una  ex  prsemissis  ratiocinii  sit  contingens,  etiam 
conclusio  est  contingens ;  Atqui  dum  arguimus  ab  existen- 
tia  entis  contingentis,  arguimus  ex  prsemissa  contingenti; 
Ergo  conclusio  ipsa  debet  esse  contingens  ;  Ergo  ipse  Deus 
contingenter  existit."  Huic  argumento  jam  fuit  in  priori 
responsum.    Quamvis  res  contingenter  existant,  nempe  ita 

sint  ut  potuerint  non  esse ;  posito  tamen  quod  sunt,  non 
possunt  non  esse ;  ac  proinde  debet  necessario  existere 
causa  a  qua  sunt.  Si  hasc  ipsa  causa  non  esset  necessario 
existens,  in  infinitum  rediret  argumentum. 

485.  Obj.  2°.  "  Argumentum  ex  mundano  ordine  de- 
ductum  innrmum  est:  1°.  quia  ut  ex  ordine  mundi  Dei 
existentia  colligatur,  deberet  ostendi  ordinem  hunc  pro- 
venire  non  posse  nisi  a  causa  quas  sit  infinite  sapiens,  et 
infinite  potens  ;  id  quippe  intelligitur  nomine  Dei ;  Atqui 
id  non  probatur;  Ergo.  2°.  quia  argumentum  ex  analo- 
gia  deductum  nonnisi  probabilitatem  gignere  potest; 
Atqui  tale  est  argumentum  nostrum ;  ex  eo  enim  quod 
effectus  humana  arte  producti  intelligentiani  postulant,  ad 
idem  de  mundo  affirmando  gradum  facimus;  Ergo.  3°. 
quia  si  mundus  proveniret  a  causa  infinite  intelligente, 
qualis  Deus  esse  ponitur,  tot  defectus  non  pra3beret.,, 

Resp.  neg.  antec.  Ad  lum  respondemus  notionem  Dei 
duplicem  esse,  aliam  relativam,  aliam  absolutam.  Illa  ex- 
hibet  Deum  ut  causam  priniam  niundi;  haec,  ut  ens  infinite 
perfectum.  Utrumque  colligi  potest  ex  ordine  mundi ; 
nos  primo  tantum  insistimus  hoc  in  loco,  quia  id  abunde 
sufficit  ad  atheos  confutandos.  Alterum  infra  stabiliemus. 
Ad  2um  negamus  argumentum  inniti  analogia  operum 
humana  arte  factorum ;  verum  innititur  hoc  principio : 
ordinem  nonnisi  ex  intelligentia  proficisci ;  quod  princi- 
pium  metaphysica  evidentia  gaudet.  Caeterum  inspicere 
sufficit  modum  quo  argumentum  proposuimus,  ut  pateat 
objectionem  hanc  nullius  esse  valoris.  Ad  3?m  responde- 
mus  in  rerum  universitate  multos  esse  defectus,  quatenus 
omnia  possent  esse  absolute  perfectiora,  conc. ;  quatenus 
quaedam  sint  nullo  modo  in  suo  genere  perfecta,  neg. 

486.  Obj.  3°.  "Ex  unanimi  humani  generis  consensu 
non  magis  probari  potest  Deum  existere,  quam  plures  esse 
Deos ;  Atqui  hoc  alterum  recte  rejicitur ;  Ergo  et  illud 
primum  rejici  clebet."     Respondemus  paritatem  esse  nul- 

lam,  siquidem  characteres,  quos  utraque  persuasio  praebet, 
toto  ccelo  differunt.  Persuasio  enim  de  deorum  multi- 
plici  numero  non  erat  1°.  universalis  quia  —  a)  antiquissi- 
mis  temporibus  monotheismus  a  populis  admittebatur ; 
—  6)  Hebrsei  unum  Deum  agnoscebant ;  —  c)  multi  ex  phi- 
losophis  gentilibus  unitatem  Dei  profitebantur ;  2°.  ne- 
que  constans ;  hoc  probatione  non  indiget,  quum,  quin 
loquamur  de  antiquissima  humani  generis  persuasione, 
maxima  nunc  mundi  pars  unum  Deum  admittat ;  3°.  ne- 
que  profecta  ex  recto  rationis  usu,  cum  multa  erant  in 
idolatrise  professione,  quse  evidenter  errorem  ostenderent, 
si  iis  mens  attendere  voluisset.  Confer  hsec  omnia  cum 
iis  quse  diximus  in  tertio  argumento,  et  videbis  recte  nos 
asseruisse  nullam  esse  paritatem. 

ART.    II. — DE   ESSENTIA  DEI. 
§  1.  —  Declaratur  qusestio. 

487.  Essentia  in  rebus  creatis  dupliciter  spectari  solet ; 
physice  et  metaphysice.  Spectatur  physice  cum  conside- 
ratur  secundum  illum  statum,  quem  in  se  habet,  inde- 
pendenter  a  mente  nostra;  et  hoc  sensu  complectitur  ea 
omnia  quse  necessario  cuidam  entium  classi  insunt.  Spe- 
ctatur  metaphysice,  quum  consideratur  sub  ratione  generis 
et  differentise,  vel  ad  instar  generis  et  differentise.  Id 
autem  quod  in  essentia  metaphysice  considerata  est  diffe- 
rentia  genus  determinans,  dicitur  ultimum  rei  constituti- 
vum  ;  genus  enim,  vel  quasi  genus,  rem  utique  constituit, 
sed  non  ultimo. 

488.  Ad  hujus  analogiam,  in  ipso  Deo,  ob  modum  quo  a 
nobis  in  hac  vita  concipitur,  potest  essentia  utroque  modo 
spectari.  Ac  primo,  essentia  Dei  physice  considerata  est 
ipsa  Ejus  simplicissima  realitas,  in  omni  entis  genere  per- 
fecta.  Id  constabit  eo  ipso  quod  probabitur  Deum  esse 
innnitum.     Nam  cum  essentia  rei  physica  sit  ipsa  entitas 

rei,  ut  est  in  se  et  a  parte  rei,  si  probetur  Deum,  secundum 
se  et  a  parte  rei,  esse  ens  in  omni  genere  perfectionis  infini- 
tum,  jam  nullum  potest  esse  dubium  quin  in  hac  perfe- 
ctionis  plenitudine  Ejus  physica  essentia  consistat.  Quare 
hic  potius  explicandum  est  quo  sensu  Deus  sit,  et  dici 
debeat  infinitus. 

489.  Id  male  explicant  nonnulli.  Sunt  1°.  qui  Deum 
eatenus  infinitum  esse  dicunt,  quatenus  potentia  pollet 
nullis  limitibus  coarctata,  negantes  ipsius  divinse  essentioe 
infinitatem.  Evidenter  errant.  Attributum  enim  nullum 
ipsa  substantia  perfectius  esse  potest;  ergo  si  divina 
potentia  infinita  asseritur,  illogice  negatur  substantiam 
divinam  esse  infinitam.  2°.  Sunt  alii,  qui  cum  Hobbes 
Deum  eo  sensu  infinitum  dicunt,  quod  mens  nostra  Ejus 
fines  non  assequatur.  "Quando  dicimus  aliquid  infinitum, 
noii  aliquid  in  re  significamus,  sed  impotentiam  tantum  in 
animo  nostro,  tamquam  si  dieeremus  nescire  nos  an  et  ubi 
terminetur"  (de  Cive  CXV.,  §  14).  Isti  verbis  profiten- 
tur,  re  negant  Dei  iniinitatem.  3°.  Demum,  caeteris  pra3- 
termissis,  aliis  iniinitum  ideni  sonat  ac  indeterminatum, 
seu,  ut  loquuntur,  impersonale.  Si  Deus  esset  ens  persona- 
le,  dicunt,  esset  ens  determinatum ;  si  deterininatum,  non 
esset  infinitum  ;  Ergo  vel  negandum  Deum  esse  infinitum, 
vel  adniittenduni  Eum  esse  impersonalem.  Argumenti 
vitium  jani  exposuimus  in  Cosmologia  (n.  296).  Determi- 
natio  quippe  duo  significare  potest,  vel  negationem  ulteri- 
oris  perfectionis,  vel  id  quod  unum  ens  ab  alio  distinguit, 
quatenus  realitas  unius  non  est  realitas  alterius.  Si  prio- 
ri  sensu  accipiatur  determinatio  idem  sonat  ac  limitatio ; 
secus,  si  posteriori. 

490.  Unde  Deum  esse  infinitum  significat  Eum  habere 
omnem  omnino  perfectionem,  vel  in  Eo  esse  totam  essendi 
plenitudinem.  Cave  tamen  ne  istud  pantheistico  modo 
intelligas,  quasi  nihil  entitatis  esset  extra  Deum,  vel  nihil 
quod   non  esset  Deus.     Dicitur  Deus  plenitudo  essendi, 

quia  realitatibus  omnibus,  quae  sparsse  sunt  in  rebus 
creatis,  immo  realitatibus  omnibus  possibilibus  asquivalet 
Dei  perfectio,  atque  etiam  illas  infinite  exceclit.  —  Notan- 
dum  prasterea  est  non  omnes  perfectiones  partiales  eodem 
modo  ens  infinitum  continere.  Perfectiones  enim  simpli- 
ces  formaliter,  mixtas  vero  continet  eminenter.  Nam  per- 
fectiones  simplices  nullam  in  suo  conceptu  formali  imper- 
fectionem  involvunt;  omnes  simul  identificari  possunt, 
omnesque  infinitum  gradum  recipiunt;  secus  de  mixtis 
dicendum  est.  Quamobrem  illse  in  ente  infinite  perfecto 
debent  esse  secundum  propriam  rationem;  istse  vero 
solum  eo  modo  qui  nullam  imperfectionem  continet,  nec 
perfectiorem  realitatem  excludit.  —  Immo  perfectiones 
ipsse  simplices,  quae  formaliter  sunt  in  Deo,  non  sunt  in 
Ipso  secundum  eam  rationem,  quam  habent  in  rebus  cre- 
atis.  Perfectiones  multge,  ut  sunt  in  creaturis,  sunt  tan- 
tummodo  modi  accidentales,  et  intra  certos  limites  conti- 
nentur ;  in  Deo  sunt  substantialiter,  nullisque  limitibus 
coarctatae.  Hinc  illa  ipsa  nomina  quae  tum  Deo,  tum 
creaturis  tribuuntur,  non  sunt  univoca  sed  analogica 
(n.  21,  4°.).  —  Atque  hsec  suificiant  quoad  prioris  puncti 
declarationem. 

491.  Essentia  autem  Dei  metaphysica  considerari  nequit 
secundum  genus  et  differentiam  specificam ;  nam  Deus 
sub  nullo  genere  continetur.  Ens  enim  dicitur  de  Deo  et 
creaturis  noh  univoce  sed  analogice ;  et  quaecumque  ad 
Deum  significandum  adduntur  enti,  ut  a  se,  infinite  perfe- 
ctum,  aliaque  hujusmodi,  non  sunt  proprie  dictse  differentiae 
contrahentes  genus,  ut  diximus  in  Ontologia  (n.  170,  a). 
Restat  ergo  ut  essentia  Dei  metaphysica  consideretur 
secundum  aliquid  quod  sese  habeat  instar  generis  et 
differentise,  seu  secundum  aliquod  prgedicatum,  quod  enti 
additum  intelligatur,  modo  nostro  concipiendi,  ut  prima 
radix  et  principium  eorum  omnium,  quae  entitative  de 
Deo  prsedicamus.     Quseritur  ergo  in  quonam  hoc  consti- 

tutivum  reponendura  sit.  Varias  opiniones  sic  breviter 
recenset  Antoine  {Be  Deo  Uno,  Cap.  II.  art.  III.)  "De 
essentia  Dei  in  sensu  metaphysico  strictiori  sumpta  multi- 
plex  est  Catholicorum  sententia.  Prima  illam  constituit 
in  intellectione  actuali;  secunda,  in  ratione  entis  infiniti; 
tertia,  in  cumulo  omnium  perfectionum  simpliciter  simpli- 
cium ;  quarta  demum  in  ratione  entis  a  se,  seu  in  aseitate, 
qiue  est  absoluta  necessitas  et  sumcientia  existendi  ex 
natura  sua  et  independenter  ab  ulla  causa;  unde  secun- 
dum  illam  Deus  defiuitur  eus  a  se,  seu  spiritus  a  se ;  non 
quidem  efhcienter,  liiiin  repugat  aliquid  se  ipsum  produ- 
cere ;  sed  formaliter,  quatenus  habet  ex  proprio  fundo  et 
ex  sua  essentia  necessitatem  absolutam,  et  plenissimam 
sufficientiam  ;i<l  existeudum,  independenter  a  causa  produ- 
cente  et  conservante."  HaBC  postrema  opinio  communior 
est  iuter  philosophos  et  bheologi  s,  quippe  qiue  cum  ratio- 
uis  principiis,  tuui  etiam  revelationi  et  Patrum  doctrinae 
magis  respondet.  Nobis,  ut  patet,  in  ea  probanda,  soli 
rationi  est  iusistenduiu.     Ilis  declaratis: 

§  2.  —  Propositio. 

1.  Deus  est  ens  infinite  perfectum  in  tota  entis  ratione, 
quatenus  nihil  perfectionis  esse  vel  concipi  potest,  quod  in 
lpso  non  sit.  2.  Ex  his  autem  perfectionibus,  aseitas  recte 
spectatur,  m<>tl<>  n<>str<>  concipiendi,  ut  divince  essentice  con- 
stitutivum. 

492.  la  Patis.  1°.  Quidquid  est  in  ente  necessario,  seu  a 
se,  plenam  habet  rationem  sumcientem,  non  in  causa 
extrinseca  qu?e  nulla  est,  sed  in  ipsa  essentia ;  Atqui 
essentia  nequit  esse  ratio  sumciens  perfectionis  limitatse ; 
Ergo  ens  a  se  est  illimitatum  in  sua  perfectione  ;  Atqui 
ex  probatis  constat  Deum  esse  ens  necessarium  et  a  se ; 
Ergo  est  ens  simpliciter  infinitum.  Nam  quidquid  exclu- 
ditur   ab   essentia    alicujus  eutis,   illi    repugnare    debet ; 

Atqui  nulla  realitas,  quatenus  realitas,  pugnat  cum  essen- 
tia  entis  a  se ;  quia  realitas  realitati  non  opponitur,  nec 
perfectio,  quatenus  perfectio,  perfectionem  destruit;  Ergo 
essentia  entis  a  se  nulli  opponitur  majori  perfectioni; 
Atqui  icl  dicendum  esset  si  eus  a  se  esset  essentialiter 
limitatum  ;  Ergo  non  est  limitatum,  seu  est  infinitum. 
Idem  alio  modo :  Si  ens  a  se  esset  essentialiter  limitatum, 
ens  limitatum  vi  suse  essentiae  excluderet  perfectionem 
ulteriorem,  ita  ut  illi  essentise  perfectio  ulterior  repu- 
gnaret;  Atqui,  ex  alia  parte,  quodlibet  ens  finitum,  ex  ipsa 
sua  essentia,  capax  est  ulterioris  perfectionis,  eique  in 
indefinitum  perfectio  major  ac  major  convenire  potest; 
Ergo  ens  necessarium  limitatum  contradictionem  invol- 
vit. 

2°.  Mens  nostra  semper  concipere  valet  possibilem  per- 
fectionem  illa  majorem  quam  actu  concipit,  seu,  aliis  ver- 
bis,  rerum  possibilium  perfectio  est  indefinita ;  Atqui 
indefinita  entium  perfectio  concipi  nequit,  nisi  ponatur 
perfectio  qusedam  actu  infinita  in  ente,  a  quo  illa  possibili- 
tas  pendet ;  Ergo  in  hoc  ente  perfectio  actu  infinita 
admitti  debet;  Atqui  hoc  ens  est  Deus,  prima  omnium 
causa  exemplaris  et  efficiens,  a  quo  tum  existentia  tum 
possibilia  originem  ducunt;  Ergo  Deus  est  ens  actu  infini- 
tum.  Si  enim  fingeres  Eum  esse  finitum,  jam  finitas  habe- 
ret  perfectiones ;  Ergo  finita  esset  Ipsius  imitabilitas,  fini- 
taque  potentia;  Ergo  possibilitas  cum  intrinseca,  tum 
extrinseca  limitibus  coarctaretur ;  Ergo  sistere  aliquando 
deberemus  in  possibilibus  concipiendis ;  Ergo  si  quid 
majus  quocumque  dato  possibili  concipi  semper  potest, 
debet  in  Deo  admitti  essentia  ac  potentia  actu  infinita. 

3°.  Hoc  ipsum  deduci  potest  ex  rerum  mundanarum 
existentia,  ut  in  priori  thesi  indicavimus.  Nam  mundia- 
lis  ordo  talis  est  ut  requirat  sapientiam  ac  potentiam 
infinitam ;  Atqui  qusevis  perfectio  in  gradu  infinito  neces- 
sario  habet  sibi  identificatam  perfectionem.  totalem  in  ipso 


DE  ESSENTIA  DEI.  377 

genere  entis,  seu  est  simpliciter  ens  infinite  perfectum. 
Nam  perfectio  quaevis  est  entitas ;  Ergo  perfectio  infinita 
est  entitas  infinita;  Atqui  entitas  infinita  est  infinitum 
in  toto  entis  genere ;  Ergo.  Quod  autem  munclus  requi- 
rat  sapientiam  potentiamque  infinitam,  patet  ex  eo  quod, 
nisi  causa  mundi  ordinatrix  omnia  omnino  cognoscat  quse 
evenire  possunt,  nisi  sc.  cognoscat  omnes  rerum  combina- 
tiones,  quarum  possibilitas  nullo  numero  restringitur,  ordo 
tam  mirabilis,  tamque  constans  nec  concipi,  neque  obtineri 
jjosset.  Atqui  mens,  quae  hsec  omnia  cognoscit,  nequit  non 
esse  infinita ;  ut  infinita  debet  esse  potentia  cujus  nutui 
omnia  subduntur;  Ergo.  Paulo  fusius  luec  probavimus, 
quia  fere  omnia,  quae  dicturi  sumus,  liis  innituntur. 

493.  2a  Pars.  In  altera  hac  parte  duo  probanda  sunt ; 
recte  scilicet  concipi  aliquid  in  Deo  quod,  spectetur  ut 
divinae  essentia?  constitutivuin ;  atque  istud  esse  aseitatem 
in  sensu  superius  explicato.  Jamvero  1°.  certum  est  non 
omnia,  qua3  in  Deo  concipimus,  sttb  ttnuin  conceptum 
formalem  explicitum  cadere;  quemadmodum  certum  est 
non  omnia  concipi  tamquam  inter  se  disparata,  nttllumque 
ordinem  prioritatis  et  posterioritatis  habentia  ;  Atqtti  quae 
sunt  ordinata  secundttm  pritts  et  posterius  habere  debent 
aliquid  primum,  quod  sit  cseterorum  radix  ;  Ergo,  semper 
nostro  modo  concipiendi,  debet  dari  in  Deo  aliquid  pri- 
mum,  a  quo  omnia  Dei  attribttta  objective  pendere  intelli- 
gantttr,  et  per  quod  primo  distinguatur  ab  omni  alio,  quod 
non  est  Deus ;  Atqui  hoc  prsecise  vocatur  essentise  consti- 
tutivum ;  Ergo. 

2°.  Id  autem  in  aseitate  reponendum  esse,  sic  breviter 
et  dilucide  probat  Liberatore :  "Nomine  constitutivi  re- 
spectu  essentia^,  id  usurpari  diximus,  qtiod  primum  in 
ente  est,  quod  ipsum  secernit  a  ceteris,  et  radicem  suppedi- 
tat  reliquarum  proprietatum.  Atqui  hoc  optime  competit 
notioni  qttod  Deus  sit  ens  a  se.  Ergo  in  hac  notione 
constitutivum  divinse  essentiye  jure  collocatur.     Et  sane, 

cum  ab  existentia  Dei,  demonstrata  sub  notione  primse 
causse,  ad  Dei  essentiam  in  se  spectandam  cogitationem 
convertimus,  prima  notio,  quae  nobis  patet,  hsec  est,  quod 
Deus  sit  ens  a  se.  Ea  autem  notione  concepta,  statim 
intelligitur  Deum  discrimari  a  ceteris  entibus,  quse  cujus- 
cumque  naturse  sint,  hanc  notam  sibi  implicant,  quod 
sunt  ab  alio.  Denique  nulla  est  perfectio  Deo  conveniens, 
quse  ex  illa  notione  vel  immediate  vel  saltem  mediate  non 
fluit;  nullusque  est  defectus,  qui  pariter  vi  ejusdem  a 
Deo  non  excludatur.  Id  patebit  in  decursu  tractationis. " 
(Theol  JSTat.  Cap.  II.,  art.  1.)— 

AET.    III.  —  DE   TXNTTATE    DET. 
§  1.  —  Declaratur  quaestio. 

494.  Qusestio  de  unitate  arcte  connectitur  cum  quae- 
stione  de  essentia  physica  Dei.  Plures  de  ea  agunt,  quando 
loquuntur  de  attributis  divinis ;  nos  alios  sequimur,  qui 
antequam  attributa  versent,  Deum  esse  unum  in  tuto 
collocant. 

495.  Unitatis  conceptus  conferri  potest  cum  conceptu 
multiplicabilitatis  et  compositionis :  hinc  habetur  unitas 
singularitatis  et  unitas  simplicitatis.  Illud  ens,  quod  ita 
est  unum  ut  absolute  repugnet  esse  multiplex,  dicitur 
proprio  nomine  essentialiter  unicum  ;  ut  illud  ens,  quod 
ita  est  unum  ut  non  modo  nullis  constet  partibus,  sed 
etiam  omnem  excludit  potentialitatem,  dicitur  essentiali- 
ter  simplex.  Quapropter  qusestio  hsec  in  duas  resolvitur : 
quseritur  imprimis  utrum  Deus  sit  essentialiter  unicus,  ita 
ut  intrinsece  repugnet  plures  esse  Deos ;  ac  deinde  utrum 
entitas,  qua  Deus  constat  vel  potius  quee  est  Deus,  talis 
sit,  ut  non  modo  physicas  partes,  sed  etiam  quodcumque 
compositionis  genus  a  se  respuat.  Utramque  qusestionem 
affirmative  solvendam  esse  ratio  docet. 

496.  Prior  nulla  indiget  declaratione  ;  satis  per  se  con- 

stat.  Apud  cultas  nationes  fere  nemo  est  nostra  setate 
qui  polytheismum  profiteatur.  Multi  tamen  fuerunt  ex 
antiquis,  qui  plures  coluerunt  Deos ;  et  prsesertim  famosa 
evasit  sententia  Dualistarum.  Sub  erse  christianae  initiis 
primum  Gnostici,  cleinde  Mauichaei  absurclum  ngmentuni 
de  duplici  rerum  principio  a  Persis  mutuati  sunt,  illudque 
novis  absurditatibus  cumularunt.  Utrumque  enim  dixe- 
runt  esse  seternum  et  independens :  alterum  summe  et 
essentialiter  bouum,  alterum  summe  et  essentialiter  ma- 
lum ;  utrumque  naturas  sibi  similes  produxisse :  illud 
lucem,  spiritum,  materiam  quamdam  bonam  et  bona 
omnia ;  hoc  tenebras,  da3n10n.es,  materiam  quamdam  ma- 
lain,  qua  fere  ex  integro  constat  orbis  terraqueus.  Homi- 
nem  autem  tribus  constare  partibus  dixerunt  coriphaei 
quidam :  nimirum  corpore  e  materia  prava  confecto ; 
anima  sentiente,  pravis  cupiditatibus  plena,  a  daemone 
descendente ;  et  anima  rationali,  quae,  a  principio  bono 
cum  esset,  per  fraudem  dsemonis  rapta  fuit,  et  sociata  cum 
corpore  pravo  et  anima  sentiente.  Mirum  est  Baylium 
hujus  absurdi  defensionem  suscepisse.  Asseruit  duo  haec 
principia  fcedus  inivisse,  vi  cujus  imperium  inter  se  divi- 
sum  independenter  tenent,  ut  uniim  possit  bona  produ- 
cere,  aliud  mala  ;  immo  ut  possint  simul  mala  cum  bonis, 
et  bona  cum  malis  miscere.  Hoc  tantum  modo  putavit, 
post  antiquos  illos,  explicari  posse  mala  quae  sunt  in 
mundo,  quseque  ejus  juclicio  ab  ente  summe  bono  pro- 
venire  nequeunt.  Haac  historico  more  retulimus;  digna 
non  sunt  quae  confutentur;  eorumque  difficultas  evane- 
scet  cum  agemus  de  modo,  quo  divina  voluntas  sese  habeat 
erga  mala  sive  physica,  sive  moralia  (cf.  Tecleschini). 

497.  Ut  nunc  aliquid  dicamus  ad  declarandam  alteram 
quaestionis  partem,  notandum  est  duplicem  communiter 
admitti  coinpositionem  a  philosophis,  physicam  et  meta- 
physicam.  Illa  resultat  ex  partibus  actualibus,  qua3  pro- 
pria  constituuntur  realitate,  sive  partes  rei  essentiales  sint, 

sive  integrantes.  Metaphysica  autem  compositio  mulfci- 
plex  est ;  generatim  tamen  constitui  potest  in  eo,  quod  in 
ente  detur  aliquid  potentiale  et  aliquid  actuale ;  illud 
determinabile,  hoc  determinans ;  et  ita  quidem  ut  in  ipso 
ente  sit  fundamentum  intrinsecum,  cur  ita  compositum 
esse  dicatur.  Unde  ad  vindieandam  Dei  absolutam  sim- 
plicitatem,  quse  est  negatio  cujuscumque  compositionis, 
probari  non  modo  debet  nullas  in  essentia  divina  dari 
partes  reales ;  sed  etiam  Deum  esse  actum  purissimum, 
niliil  potentialitatis  in  se  continentem.  Hoc  tamen  non 
negatur  plura  in  Deo,  et  cum  aliquo  fundamento  in  re, 
distingui  ratione  posse  et  debere,  ut  in  proximo  capite 
dicemus;  sed  tantummodo  negatur  posse  in  divina  natura 
distingui  aliquid  ut  determinabile,  et  aliquid  ut  determi- 
nans ;  huc  enim  redit  omnis  metaphysica  compositio. 

498.  Quamquam  utriusque  generis  simplicitatem  ratio 
doceat  esse  in  Deo  admittendam,  idque  invicte  probet ; 
fatendum  tamen  est  multam  nos  experiri  difficultatem  in 
concipiendo  modum,  quo  actus  iste  purissimus  tam  diversa 
agere,  atque  tam  varios  effectus  distinctis  temporibus,  idem 
semper  in  se  manens,  operari  queat.  Solutio  repetenda 
est  ex  infinita  divini  actus  perfectione.  Si  enim  inquiri- 
mus  unde  proveniat  in  rebus  creatis  necessitas  plurium 
actuum  ad  plura  agenda,  ratio  respondet  id  ex  eo  provenire, 
quod  unusquisque  actus  finitae  essentise  finitus  sit ;  ac 
proinde,  pro  rerum  agendarum  nec  non  temporis  diversi- 
tate,  sit  multiplicandus.  Si  igitur  e  contra  actus  sit  ihfini- 
tus  et  seternus,  sequivalet  hoc  ipso  omnibus  finitis  actibus : 
ac  proinde  pro  terminorum  quos  spectat  diversitate,  actus 
non  est  diversus,  sed  est  idem  diversam  induens  relatio- 
nem  ;  prout  scilicet  terminatur  ad  res  intelligibiles,  vel 
creabiles,  vel  creandas,  etc,  ille  iclem  unus  actus  est  vel 
purissima  intellectio,  vel  liberrima  electio,  vel  potentia,  et 
ita  porro.  —  His  declaratis  : 

§2.  —  Propositio. 

Deus  est  unus  unitate  tum  singularitatis,  tum  simplicita- 
tis ;  ita  ut  1.  intrinsece  repugnet  plures  esse  Deos,  et  2.  ab 
unico  Jioc  Deo  omnis  compo$itio  absolute  removenda  sit,  sive 
physica,  sive  metaphysica. 

499.  lp  Pars.  Si  ordine  inverso  relegimus  ea  quse  dixi- 
mus,  invenimus  1°.  Deum  esse  ens  infinitum ;  2°.  Eum 
necessario  existere ;  3°.  Ejusque  existentiam  colligi  ex 
existentia  mundi ;  Atqui  hsec  tria  necessario  excludunt 
multiplicabilitatem  divinee  naturse ;  Ergo  divina  natura 
immultiplicabilis  est;  Ergo  unus  est  Deus.     Nam  : 

1°.  Repugnat  dari  plura  entia  infinite  perfecta ;  Atqui 
plura  hujusmodi  entia  deberent  admitti,  admissa  Deorum 
pluralitate ;  Ergo  admitti  hsec  nequit.  Si  enim  perfectio, 
in  tota  entis  latitudine  infinita,  in  pluribus  esset  multipli- 
cata,  hsec  perfectio  vel  eadem,  vel  diversa  foret.  Atqui  di- 
versa  esse  nequiret ;  secus  unumquodque  ea  careret  per- 
fectione,  qua  quodvis  aliud  constitueretur,  atque  adeo 
eorum  nullum  esset  infinitum.  Superest  ergo  ut  eamdem 
perfectionem  haberent.  Atqui  hoc  in  casu  etiam  nullum 
horum  esset  infinitum,  quia  aliquid  daretur  singulis  majus. 
Haec  enim  plura  entia  haberent  inter  se  esse  non  analo- 
gum,  sed  univocum ;  Atqui  quse  habent  esse  univocum 
simul  colligi  possunt,  et  simul  collecta  exhibent  plus  reali- 
tatis,  quam  quse  in  singulis  existit ;  Ergo  nullum  ex  iis 
pluribus,  quae  per  hypothesim  dicuntur  infinita,  haberet 
realem  infinitatem,  sed  cuilibet  deesset  summa  totius  per- 
fectionis,  quse  esset  in  aliis. 

2°.  Existentia  essentialiter  exigit  singularitatem,  quia 
secum  fert  individuationem.  Jamvero  individuatio  essen- 
tialiter  est  id  quo  unum  non  est  aliud,  seu  id  quo 
unum  ab  alio  distinguitur ;  Atqui  id  quo  unum  non 
est  aliud,  vel  ab  alio  distinguitur,  nequit  concipi  multi- 

plicatum :  secus  aliquod  determinatum  ens  esset  simul 
et  non  esset  illud  ens ;  Ergo  existentia  individuatio- 
nem,  et  hsec  singularitatem  secum  fert.  Si  ergo  sit 
aliqua  essentia  ad  quam  necessaria  existentia  pertineat, 
hasc  essentia  necessario  habebit  singularitatem,  nec  multi- 
plicata  concipi  poterit ;  Atqui  essentia  entis  infinite  per- 
fecti  existentiam  .  habet  necessariam ;  Ergo  hujusmodi 
entis  essentia  immultiplicabilis  est ;  Atqui  Deus  est  ens 
necessarium  et  infinite  perfectum ;  Ergo  Deus  unicus  est. 

3°.  Dei  existentiam  non  aliunde  nos  colligimus  quam  ex 
mundi  existentia.  Ergo  id  tantum  admitti  logice  debet, 
quod  non  potest  non  admitti  sine  contradictione.  Atqui 
mundi  existentia  nonnisi  ad  existentiam  unius  entis  neces- 
sarii  nos  adducere  potest ;  ergo  unum  tantum  ens  necessa- 
rium  admitti  debet :  ergo  unicus  est  Deus.  Ens  enim 
necessarium  sufficiens  est  ad  ea  producenda  quse  conspici- 
mus;  ad  eadem  conservanda,  et  unumquodque  ad  pro- 
prium  finem  dirigendum ;  nec  non  ad  omnem  rerum  possi- 
bilitatem  fundandam.  Unde  ergo  alterius  ejusdem  naturae 
entis  necessitatem  colligeremus  ? 

500.  2a  Pars.  Illud  ens  est  essentialiter  simplex  quod 
omnem  a  se  removet  compositionem  tum  physicam,  tum 
metaphysicam ;  Atqui  Deus  a  se  omnem  respuit  composi- 
tionem ;  Ergo  Deus  est  essentialiter  simplex.  Ad  compo- 
sitionem  physicam  a  Deo  removendam,  plura  afferri  solent 
argumenta;  nobis  unum  sufficiat.  Ex  probatis  constat 
Deum  esse  infinitum  ;  ergo  partes  quse  in  Eo  dicerentur 
esse,  vel  singulse  essent  infinitae;  vel  singulse  finitae;  vel 
qusedam  infinitae,  qusedam  secus ;  non  datur  quartum. 
Atqui  1°.  in  prima  hypothesi,  haberemus  —  d)  Deorum 
pluralitatem :  quia,  si  quseque  pars  esset  infinita  et 
quseque  realiter  ab  aliis  distincta,  tot  essent  entia  in- 
finita,  quot  partes ;  ergo  tot  essent  Dii ;  haberemus  — 
5)  plura  infinita  quse  se  mutuo  perficerent;  proprium 
enim  est  partium  ut  una  alteram  perficiat;  atqui  infini- 

tum  est  totum  actu,  nec  ulterius  perfici  potest;  ergo; 
haberemus  —  c)  quamlibet  partem  esse  simul  partem  et 
esse  totum.  Esset  enim  pars,  ut  ponitur;  et  esset  totum, 
quia  infinito  nihil  potest  concipi  majus.  2°.  In  altera  hy- 
pothesi  inrlnitum  exurgeret  ex  adclitione  finitorum,  quod 
ratio  vetat  ne  admittatur,  quia  absurdum.  3°.  In  tertia 
demum  hypothesi  haberentur  plures  absurditates.  Nam 
si  una  pars  infinita  esset,  jam  totam  haberet  perfectionem ; 
quorsum  ergo  finitse  partes  ponerentur?  Prseterea  illse 
finitse  partes  non  possent  esse  contingentes,  siquidem 
agitur  de  ente  necessario ;  non  possent  esse  necessarise, 
quia  ens  necessarium  est  essentialiter  infinitum ;  quid 
ergo  essent?  Vides  proinde  in  quot  contradictiones  mens 
impingit,  negata  physica  Dei  simplicitate.* 

501.  Neque  minus  in  Deo  repugnat  metaphysica  com- 
positio.  Nam  ubi  nulla  potentialitas  nec  esse  nec  concipi 
potest,  ibi  nec  esse  nec  concipi  potest  aliquid  tamquam 
determinans,  et  aliquid  tamquam  determinabile ;  sc.  ibi 
nulla  admitti  potest  metaphysica  compositio ;  Atqui  in 
Deo  nulla  potentialitas  nec  esse,  nec  concipi  potest;  Ergo 
metaphysica  compositio  est  a  Deo  removenda ;  Ergo  ad- 
mitti  debet  Deum  esse  actum  purissimum.  Deus  enim 
est  ens  necessarium  et  infinitum.  Si  necessarium  quidquid 
est  in  ipso,  est  ex  ipsa  sua  essentia ;  si  infinitum,  perfe- 
ctiones  omnes  identificatse  esse  debent;  Atqui  haec  exclu- 
dunt  omnem  potentialitatem ;  Ergo.  —  Idipsum  sic  pro- 
poni  potest  innitendo  iis,  quae  antea  diximus.  Quaevis 
divina  perfectio  formaliter  spectata  infinita  est ;  Atqui  per- 
fectio   infinita   continet  infinitatem   in  universa  entis  ra- 

lEx  his  vides  Deura  nec  esse  corpus,  nec  constare  ex  anima  et  corpore. 
Error  qui  Deum  aniraal  rationale  facit,  appellatur  anthropomorphismun, 
et  maxime  viguit  penes  ethnicos  groecise  philosophos.  Origo  hujus  erroris 
repetenda  videtur  a  difficultate  quam  veteres  in  efformanda  sibi  idea  entis 
simplicis  experiebantur.  Inde  fiebat  ut  putarent  omne  quod  est,  corpus 
es€e;  et  quod  corpus  non  est,  nihil  esse.  Corpus  autem  humanum  Deo 
tribuerunt,  quia  hoc  aliis  excellit. 

tione ;  Ergo  quaevis  perfectio  in  se  spectata  continet  per- 
fectionem  omnem  ;  Atqui  quae  reapse  in  uno  continentur, 
ea  haberi  non  possunt  veluti  quae  ipsum  determinant, 
actuant,  perficiunt ;  sed  haberi  debent  ut  quse  ipsum  con- 
stituunt ;  Ergo  perfectio  nulla  divina  spectari  revera  po- 
test  ut  quid  determinabile,  aut  ut  quid  determinans; 
Atqui  huc  tandem  aliquando  redit  metaphysica  composi- 
tio ;  Ergo  nulla  metaphysica  compositio  potest  in  Deo 
admitti ;  Ergo  fatendum  est  Eum  esse  purissimum  actum. 


CAPUT  SECIOTDUM. 

De  Attributis  Divinis. 

502.  Quae  in  hoc  capite  dicturi  sumus,  non  sunt  nisi 
plenior  rerum  evolutio,  quas  huc  usque  exegimus.  Hinc 
ut  illa  requiruntur  ad  hsec  intelligenda,  sic  horum  intelle- 
ctio  clariora  illa  reddet.  Pauca  imprimis  dicemus  de  divi- 
nis  attributis  generatim ;  deinde  qusedam  ex  his  speciatim 
attingemus,  non  tam  inquirendo  utrum  sint,  sed  potius 
declarando  quid  sint. 

Art.  I. — DE  DIYTNIS  attributis  generatim. 

503.  Attributura  divinum  late  et  stricte  sumi  potest. 
Late  sumptum  est  id  omne  quod  de  Deo  vere  affirmari 
potest,  atque  hoc  sensu  tum  unitas  et  infinitas,  tum  ipsa 
aseitas  sunt  inter  attributa  recensenda.  Stricte  sumptum 
significat  quamvis  perfectionem,  quse,  nostro  concipiendi 
modo,  naturam  divinam  consequitur.  Quod  de  his  in  hoc 
articulo  declarabimus,  primum  spectat  attributorum  parti- 
tionem ;  alterum  eorum  distinctionem  ;  in  tertio  qusedam 
statuemus,  quse  scitu  necessaria  sunt  ut  de  Deo  recte 
loquamur. 

504.  De  attributorum  partitione.  Licet  Dei  substantia 
simplicissima  sit,  illam  tamen  non  aliter  nobis  reprsesenta- 
mus,  quam  si  constaret  ex  distinctis  perfectionibus.  Has 
perfectiones  si  ad  quasdam  classes  reducere  velimus,  ut 
eas  reducere  oportet,  aliquo  principio  inniti  debemus. 
Jamvero  principium  partitionis  perfectionum  divinarum 
desumi  nequit  ex  perfectione  Dei,  ut  in  se  est :  quia  attri- 
buta  in  Deo  ipso  non  distinguuntur.  Ergo  desumi  debet 
ex  ratione  et  ordine  quo,  secundum  nostrse  cognitionis 
modum,  perfectiones  Dei  concipimus.  Porro  duplici  nos 
via  assurgimns  ad  cognoscendum  quid  sit  Deus,  videlicet 
via  vel  remotionis :  qua  de  Deo  negamus  imperfectiones 
quas  in  creaturis  conspicimus ;  vel  afrirmationis :  qua  per- 
fectiones,  nihil  imperfectionis  in  suo  conceptu  involventes, 
Deo  attribuimus  modo  eminentissimo.  Exurgit  inde  divi- 
sio  in  attributa,  quae  per  notiones  negativas  concipiuntur, 
et  attributa,  quae  notionibus  affirmantibus  exliibentur ; 
illa  negativa,  haec  positiva  nuncupantnr.  Inter  piiora 
recensenda  sunt  ea,  quibus  Dens  coDcipitur  nt  ens  simplex, 
immutabile,  seternum,  infinitum,  immensnm,  incomprehen- 
sibile,  etc;  inter  posteriora,  quibus  Dens  exliibetur  ut  ens 
summum,  essentialiter  verum,  infinite  bonum  ;  intelligen- 
tia,  volnntate,  potentia  praeditum,  etc.  —  Datur  et  alia 
attributorum  partitio  quam  cognoscere  jnvat,  quaeque  ad 
hanc  primam  revocari  potest,  nimirum  in  quiescentia,  opera- 
tiva  et  moralia.  Hujus  partitionis  ratio  desumitur  ex  eo 
quod  Deus  triplici  modo  considerari  possit :  ut  ens  exi- 
stens,  ut  ens  operans,  ut  ens  morale.  Inde  tria  enascuntur 
attributorum  genera.  Primum  est  eorum  quae  Deum  ex- 
hibent  sine  relatione  ad  operationem,  ut  sunt  v.  g.  simpli- 
citas  et  aeternitas;  alterum  est  eorum  quse  Deum  exhibent 
quatenus  operans  est,  et  virtute  infinita  praeditus,  ut  sunt 
intellectus,  voluntas,  etc. ;  tertium  demum  est  eorum  qui* 
bus  Deus  cognoscitur  ut  fundamentum  et  exemplar  totius 
moralitatis,  ut  sunt  bonitas  et  sanctitas.  —  Ab  aliis  parti- 

tionibus  referendis  abstinemus,  siquidem  omnes  eodem 
redeunt. 

505.  De  Attributorum  Distinctione.  1°.  Distinctio  est 
negatio  identitatis  ;  unde  ea  distinguuntur,  quae  non  sunt 
idem.  Si  negatio  identitatis  afficit  res,  distinctio  est 
realis ;  si  conceptus  eamdem  rem  respicientes,  distinctio 
est  rationis.  Si  illi  plures  conceptus  eamdem  rem  diversi- 
modo  exprimunt,  distinctio  rationis  dicitur  esse  cum  fun- 
damento  in  re ;  dicitur  e  contra  distinctio  mere  mentalis, 
si  conceptus  formaliter  non  differunt.  Hsec  in  Ontologia 
explicuimus  (nn.  198,  199).  His  revocatis,  quoad  divino- 
rum  attributorum  distinctionem  duplex  est  vitandus  ex- 
cessus :  negandum  scilicet  est  ea  realiter  vel  ab  essentia, 
vel  inter  se  distingui ;  et  simul  negandum  est  nullam  dari 
inter  ea  distinctionem. — Notamus  hic  nos  non  agere  de 
divinis  personis;  fides  nos  docet  eas  realiter  distingui 
inter  se,  licet  nonnisi  ratione  cum  fundamento  in  re  ab 
essentia  distinguantur. 

2°.  Non  est  cur  probemus  nullam  dari  realem  distinctio- 
nem  inter  attributa  et  essentiam,  aut  inter  ipsa  attributa 
ad  invicem  ;  id  constat  ex  dictis  de  absoluta  Dei  simplici- 
tate.  Distinctio  autem  virtualis,  seu  rationis  cum  funda- 
mento  in  re,  sic  evincitur :  Illa  distinguuntur  ratione  cum 
fundamento  in  re,  quorum  conceptus  sunt  formaliter  di- 
versi,  licet  ad  eamdem  rem  referantur ;  Atqui  conceptus 
cum  essentiae,  tum  attributorum  divinorum,  sunt  formali- 
ter  diversi,  licet  ad  eamdem  divinam  substantiam  referan- 
tur;  Ergo  iriter  essentiam  et  attributa  divina,  et  inter 
ipsa  attributa  divina,  datur  distinctio  rationis  cum  funda- 
mento  in  re.  Nam  illi  conceptus  sunt  formaliter  diversi^ 
qui  non  iisdem  constant  notis ;  Atqui  conceptus  essentiae 
non  iisdem  constat  notis  ac  quodvis  attributum ;  Ergo. 
*Essentia  quippe  divina  stricte  sumpta  est  divina  substan- 
tia,  considerata  prsecise  ut  est  ens  a  se  ;  intellectus  divinus 
est  divina  substantia,  considerata  praecise  ut  habens  relatio- 

nem  ad  intelligibile  ;  voluntas  clivina  est  divina  substantia, 
prsecise  considerata  ad  modum  facultatis  volendi,  ct  ita 
porro ;  Atqui  hsec  omnia,  licet  objective  identica  sint, 
formaliter  tamen  sunt  diversa,  quia  alio  et  alio  modo  eam- 
dem  rem  exhibeut;  Ergo. 

3°.  Ut  vides,  hujus  distinctionis  ratio  continetur  tum  in 
infinita  Dei  perfectione,  tum  in  limitatione  mentis  nostrae. 
Deus  non  modo  est  in  se  simplicissimus,  sed  est  etiam 
infinite  perfectus,  ita  ut  in  sua  entis  ratione  plenitudinem 
habeat  cujuscumque  realitatis  et  perfectionis ;  Atqui  quod 
ita  est,  continet  sequivalenter  plurima ;  et  ubi  dantur 
aequivalenter  plurinia,  ibi  datur  fundamentum  ad  idem 
alio  ac  alio  modo  concipiendum ;  Ergo.  Huic  accedit 
mentis  nostrae  limitatio.  Hoc  enim  ipso  quod  intellectns 
noster  limitatus  est,  nequit  apprehendere  et  sil)i  exhibere 
unam  perfectionem  quae  sit  omnis  perfectio;  ergo  actus 
suos  multiplicare  debet,  et  horum  unoquoque  speciales 
perfectiones  percipere,  quibus  unica  illa  aequivalet. 

506.  Normce  ad  recte  loquendiun.  Ut  juvemur  ad  recte 
de  divinis  loquendum,  quadruplex  haec  norma  attendi 
debet,  quae  ex  dictis  colligitur:  1°.  Si  attributa  divina 
spectentur  in  sensu  formali,  nec  de  se  mutuo  prcedicari, 
nec  eadem  de  diversis  dici  possunt.  Quia  perfectio  una 
non  est  perfectio  altera,  formaliter  considerata :  essentia 
v.  g.  Dei  ut  habet  rationem  intellectus,  modo  concipiendi 
nostro,  distinguitur  ab  essentia  ut  habet  rationem  volunta- 
tis ;  hinc  unus  conceptus  de  alio  prsedicari  nequit ;  nec 
ea  quae  de  intellectu  dicuntur,  possunt  dici  de  voluntate. 
Sic  dici  nequit  voluntas  intelligit,  aut  intellectus  vult.  2°. 
Si  attributa  divina  spectantur  identice,  seu  prouti  sunt  a 
parte  rei,  possunt  de  se  mutuo  prwdicari,  atque  etiam  pos- 
sunt  eadem  de  diversis  dici.  Dici  scilicet  potest :  intellec- 
tus  divinus  est  illa  res,  quae  est  voluntas ;  vel,  voluntas 
est  objective  idem  ac  intellectus ;  vel :  Deus  vult  per 
illam  ipsam  rem  per  quam  intelligit ;  quia  hsec  omnia  in 

Deo  sunt  una  simplicissima  et  perfecta  essentia.  8°.  Sunt 
quaxlam  propositiones  quse  utroque  sensu  accipi  possunt, 
formali  nempe  et  identico.  In  his  propositionibus,  si  id 
quod  respicit  sensum  formalem  refertur  ad  sensum  identi- 
cum,  habetur  falsitas.  Ita  quum  e.  g.  dico :  intellectus 
divinus  est  divina  voluntas;  si  eo  intelligatur,  "  id  signi- 
ficare  intellectum  quod  voluntas,"  falsa  est  propositio,  si  e 
contra  intelligatur  "intellectum  esse  eamdem  realitatem 
ac  voluntas,"  vera  est  propositio.  4°.  Demum  qusedam 
sunt  propositiones  quae  numquam  sensu  identico  acci- 
piuntur,  sed  semper  in  sensu  formali ;  ut  voluntas  vult, 
intellectus  intelligit.  In  his  nullus  transitus  fieri  potest; 
et  si  fiat,  propositio  evadit  falsa." 

ART.    II.  —  DE   QUIBTJSDAM  DEI   ATTRIBUTIS 
SPECIATIM. 

507.  Limites,  quos  nobis  prsestituimus,  non  sinunt  ut  de 
omnibus  Dei  attributis  agamus,  nec  de  illis  ipsis  quse 
expendere  intendimus,  ut  prolixum  sermonem  habeamus. 
In  duobus  sequentibus  articulis  potiora  puncta  attingemus, 
quse  divinum  intellectum  respiciunt,  et  divinam  volunta- 
tem.  In  hoc  autem  qusedam  de  Dei  immutabilitate,  seter- 
nitate,  ac  immensitate  delibabimus. 

508o  Deus  est  immutabilis.  Immutabilitas  est  incapaci- 
tas  mutationis.  Mutatio  autem,  si  presse  accipiatur,  fieri 
debet  secundum  aliquid  intrinsecum  rei,  qua3  mutari  dici- 
tur ;  ita  ut  res  illa  in  se  ipsa  aliter  se  habeat  quam  antea, 
per  accessum  aut  recessum  alicujus  perfectionis.  Unde 
immutabilitas  divina  est  perfectio  per  quam  repugnat  Deo 
aliquid  intrinsecum  de  novo  accipere,  aut  jam  habitum 
amittere.  Hoc  autem  facile  colligitur  ex  dictis.  Nam 
—  a)  id  omne,  quod  in  aliquo  ente  est  necessarium,  id- 
ipsum  est  immutabile ;  quia  quod  necessarium  est,  nequit 
non   esse;  ac   proinde    nequit   aut   de  novo    acquiri   aut 

amitti.  Atqui  quidquid  est  in  Deo  est  absolute  necessa- 
rium ;  id  enim  in  Ipso  liabetur  vi  essentise ;  et  quod  essen- 
tialiter  habetur  neqirt  concipi  ut  adveniens  enti  aut  ab 
ipso  recedens ;  Ergo  Deus  est  absolute  immutabilis.  —  &) 
Praeterea  ibi  dari  nequit  veri  nominis  mutatio,  ubi  datur 
summa  simplicitas ;  Atqui  in  Deo  datur  summa  simplici- 
tas ;  Ergo  nulla  in  Ipso  concipi  potest  mutatio.  Haec 
quippe  supponit  quod  ens  quoad  aliqnid  perseverat  idem, 
quoad  aliud  incipit  esse  diversum ;  Atqui  quod  est  abso- 
lnte  simplex  evadere  non  potest  diversnm  quoad  unum,  et 
remanere  idem  quoad  aliud,  quia  haec  realem  multiplicita- 
tem  important;  Ergo  quod  est  omnino  simplex  est  hoc 
ipso  immutabile.  —  e)  Demum  omnis  mutationis  possibili- 
tas  exclnditur  a  Deo,  hoc  ipso  quod  ponitur  esse  infinitus. 
Si  enim  vel  in  melius,  vel  in  deterius,  vel  in  aequivalens 
mutaret,  jam  neque  antea,  neque  post  mutationem,  infini- 
tus  dici  posset,  siquidem  in  quovis  casu  daretur  aliquid 
majus. 

509.  Clara  hsec  et  evidentia  sunt,  si  in  se  spectentur ; 
sed  quando  profundius  scrutamur  divinae  immutabilitatis 
naturam,  et  expendimus  quomodo  haec  perfectio  consistat 
cum  relationibus,  qua3  de  novo  adveniunt  Deo ;  aut  cum 
variis  effectibus  quos  Deus  in  tempore  producit;  aut  prse- 
sertim  cum  divina  libertate,  spissis  tenebris  quaquaversus 
circumvolvi  videntur.  Debet  certe  esse  modus  aliquis 
conciliandi  perfeetiones,  quas  ipsa  ratio  evidenter  ostendit 
esse  in  Deo ;  quinam  sit,  nos  latet,  seinperque  latebit 
(jiiamdiu  in  liac  vita  erimus.  Conditionem  nostrae  natura^ 
meminisse  debemus;  si  omnia  intelligere  possemus,  vel 
Deus  non  esset  infinitus,  vel  mens  nostra  non  esset  finita. 
Nihilominus  qusedam  advertunt  philosophi  ad  has  difficiles 
quaestiones  declarandas.  Nonnulla  ex  his  jam  indicavi- 
mus ;  alia  attingemus  in  tractationis  decursu.  Revocari 
ergo  debent  quse  diximus  agentes  de  Dei  simplicitate 
(n.  485) ;  attendenda  sunt  quae  postea  dicturi  sumus  de 


•390  THEOLOGIA   NATURALIS. 

divinse  libertatis  natura ;  et  ad  ea  solvenda,  quse  ex  dog- 
mate  v.  g.  creationis  objiciuntur,  recolenda  sunt  ea  quse 
diximus  de  relationibus  (n.  260,  261).  Scilicet  licet  Deo 
adveniant  novae  relationes  et  denominationes,  ut  esse 
dominum,  creatorem,  etc,  hse  non  sunt  intrinsecse,  sed 
extrinsecae  Deo;  nam  petuntur  ab  extrinseco  tantum, 
nempe  ab  entibus  a  Deo  productis,  quse  varie  Deum 
denominant  absque  ulla  Sui  mutatione. 

510.  Deus  est  ceternus.  Nomen  seternum  tripliciter 
sumitur,  improprie,  nempe,  pro  eo  quod  diu  duraturum 
est,  licet  initium  habeat  et  flnem ;  minus  proprie,  nempe 
pro  eo  quod  licet  habeat  initium,  finem  nullum  sit  habi- 
turum;  proprie,  nempe  pro  eo  quod  non  modo  nullum 
habeat  initium,  nullumque  finem,  sed  etiam  nullam  suc- 
cessionem.  Est  nempe  nunc  semper  permanens  idem, 
totamque  existentiae  durationem  simul  possidens.  Hoc 
postremo  sensu,  aeternitas  definitur  a  Boetio :  interminabilis 
vitce  tota  simul  et  perfecta  possessio.  —  His  positis  facillime 
probatur  Deum  esse  aeternum.  Ens  enim  necessarium, 
hoc  ipso  quod  necessarium  est,  non  potest  non  esse ;  et 
hoc  ipso  quod  ens  necessarium  est  immutabile,  nullam 
successionem  in  sua  vita  habere  potest,  siquidem  successio 
sine  mutatione  concipi  nequit ;  Atqui  probavimus  Deum 
esse  ens  necessarium  et  immutabile ;  Ergo  admitti  debet 
Eum  esse  seternum. 

511.  JEternitas  porro  Dei,  licet  secunclum  se  spectata  sit 
tota  simul,  indivisibilis,  nullam  habens  successionem,  si 
tamen  consideretur  respective,  sequivalet  eminenti  modo 
durationibus  omnibus  rerum  tum  possibilium,  tum  exi- 
stentium.  In  primo  casu  seternitas  spectatur  tota  et  non 
totaliter ;  \\\  altero,  etiam  totaliter.  Hinc  quando  tempo- 
raria  et  aeterna  comparantur,  quserendo  quomodo  huic  illa 
coexistant,  distinguendus  est  duplex  quaestionis  aspectus. 
—  a)  Si  temporaria  spectentur  secundum  suum  esse  reale 
quod  habent  quando  existunt,  dicendum  est  ea  coexistere 

toti  aeternitati  absolute  spectatae ;  minime  vero  toti  seter- 
nitati  quatenus  hsec  eminenter  sequivalet  durationibus 
omnibus  successivis,  quae  sunt  vel  concipi  possunt. 
Utrumque  patet.  Primum,  quia  seternitas  realiter  spe- 
ctata  nullas  habet  partes,  quse  se  mutuo  succedant ;  ergo 
si  aliquid  existit,  a  Deo  distinctum,  hoc  aliquid  toti  seter- 
nitati  coexistere  debet.  Alterum  non  minus  patet.  Si 
quid  enim  a  Deo  distinctum  ita  nunc  existens,  ut  neque 
autea  extiterit,  nec  postea  sit  extiturum,  coexisteret  toti 
aeternitati  quatenus  temporibus  omnibus  sequivalet,  illud 
deberet  concipi  ut  realiter  existens  quando  non  erat,  et 
quando  esse  desinet ;  quod  repugnantiam  involvit.  Di- 
cendum  ergo  est,  ea  quse  quiic  sunt,  immutabili  seternitati 
toti  nunc  coexistere ;  quse  jam  luerunt  sed  non  sunt,  tunc 
seternitati  coextitisse  quando  erant,  sed  modo  non  amplius 
eidera  coexistere;  quae  ftitura  sunt,  tunc  toti  seternitati 
coextitura  quando  erunt,  ei  quamdiu  erunt.  — 1>}  Si  e  con- 
tra  esse  creatum  spectetur  secundum  suam  iutelligibili- 
tatem,  seu  ut  aliquid  cognitum,  quoniam  temporaria  num- 
quam  a  Deo  non  fuerunt  cognita,  semper  rcternitati  divi- 
nae  praesentia  sunt ;  ac  proinde  praesentia  sunt  a^ternitati 
divinas  toti  et  totaliter.  Animadvertit  porro  Franzelin 
"rationein  et  fundamentum  hujus  pra?sentia3  a^terna) 
repetendum  esse  ex  eo  quod  ab  ajterno  verum  erat  tale 
esse  creatum  pro  determinata  temporis  differentia  esse 
existens,  pro  alia  pneteritum,  pro  alia  futurum,  quas 
omnes  differentias  aeterna  Dei  scientia  eodem  semper 
modo  intuetur.  Quare  illud  ipsum  esse  actuale  quod 
secundum  realem  existentiam  incipit  in  tempore,  secun- 
dum  cognoscibilitatem  suam  ab  a3terno  subest  divinse 
intuitioni."     (De  Beo  Th.  XXXII.) 

512.  Deus  est  immensus.  Declaratur  imprimis  hujus 
attributi  natura.  Vidimus  in  Cosmologia  (n.  343,  b~)  aliam 
corpus,  aliam  spiritum  dicere  relationem  ad  locum  et  spa- 
tium.     Spiritus,  secus  ac  corpus,  non  commensuratur  loco; 

verum  est  totus  in  toto,  et  totus  in  singulis  loci  partibus. 
Jamvero  spiritus  creatus,  eo  ipso  quod  finitus  est,  limites 
necessario  habet  in  sua  prsesentialitate ;  hinc  est  definitive 
in  loco.  At  Deus  est  spiritus  infinitus;  hinc  Ipsius  prae- 
sentialitas  nullis  limitibus  coarctatur ;  omnem  locum  et 
omne  spatium  excedit;  ac  proinde  niliil  est,  aut  esse 
potest,  cui  Deus  sine  ulla  sui  mutatione  non  sit  essenti- 
aliter  j^rsesens.  Prsesentia,  hoc  modo  intellecta,  est  divina 
immensitas ;  quae  tota  est  in  actu  sine  ulla  potentialitate. 
Non  enim  creaturis  de  novo  advenientibus,  divina  praesen- 
tialitas  sese  dilatat;  nec  ad  illas  divina  substantia  sese 
extendit ;  sed  omnes  in  sua  infinitate  recipit  ac  continet. 
Quare  potentialitas  omnis  sese  habet  ex  parte  terminorum 
creabilium,  non  ex  parte  divinae  substantiae.  Immensita- 
tem  Dei  nos  concipimus  negative  et  relative.  Cum  eam 
concipimus  negative,  intelligimus  immunitatem  a  legibus 
et  proprietatibus  spatii,  quarum  una  est  mensurabilitas. 
Ergo  cum  dicimus  Deum  esse  immensum,  negamus  de 
Ipso  leges  spatii  affirmari  posse.  Dei  immensitatem  con- 
cipimus  relative,  quando  eam  dicimus  esse  preesentialitatem 
infinitam ;  est  scilicet  eminentia  supra  omne  spatium,  vi 
cujus  divina  praesentia  a  nullo  spatio  limitari  potest. 

513.  Ut  prsesentialitas  infinita  melius  intelligatur,  dis- 
tinguendum  est  inter  immensitatem  et  ubiquitatem  Dei. 
Immensitas  est  attributum  absolutum  et  necessarium; 
absolutum  quidem,  quia  a  nulla  omnino  hypothesi  depen- 
det;  necessarium  autem,  quia  necessario  connectitur  cum 
ipso  esse  substantiali  Dei ;  ita  ut  quam  essentialiter  Deus 
est  ens  a  se,  tam  essentialiter  est  ens  immensum.  Ubiqui- 
tas  e  contra  est  attributum  relativum  et  hypotheticum. 
Est  enim  ubiquitas  praesentia  Dei  in  rebus ;  Ergo  has  exi- 
stere  supponit ;  Atqui  rerum  existentia  pendet  a  libero 
decreto  divinse  voluntatis;  Ergo  et  ubiquitas.  Quare 
ubiquitas  est  per  se  attributum  contingens ;  necessarium 
tamen  est  ex  hypothesi  creaturarum  existentium,  cum,  ex 

infinita  Dei  praesentialitate,  absolute  necessario  sequatur. 
Ubiquitas  ergo  sequitur  ex  immensitate,  non  illam  consti- 
tuit.  Unde  haec  se  habet  ad  illam  ut  antecedens  ad  con- 
sequens ;  ac  proinde  licet  recte  dicamus :  "  Deus  est  im- 
mensus,  ergo  est  ubique ; "  male  quis  argumentaretur  si 
diceret :  "  Deus  est  ubique,  ergo  est  immensus."  Si  ergo 
probetur  immensitas,  jam,  posita  rerum  existentia,  probari 
non  indiget  Dei  ubiquitas. 

514.  Explicato  immensitatis  conceptu,  duplici  argu- 
mento  probamus  hoc  attributum  Deo  inesse.  Primum 
argumentum,  quod  est  a  priori,  derivatur  a  perfectionis 
infinitate,  qua  Deus  gaudet.  Ad  infinitam  enim  perfectio- 
nem  pertinet  absoluta  independentia  a  rebus  omnibus,  et 
perfecta  immutabilitas ;  Atqui  si  Deus  non  esset  immen- 
sus,  penderet  a  loco  et  spatio,  et  secundum  locum  et  spa- 
tium  mutabilis  esset ;  Ergo  immensus  est.  Alterum  argu- 
mentum  est  a  posteriori,  et  potest  ita  proponi :  Deus, 
utpote  ens  infinite  perfectum,  est  in  sua  potentia  illimita- 
tus;  Ergo  non  modo  Illius  potentia  sese  extendit  ad  ea 
quae  reapse  fecit,  sed  etiam  ad  alia  atque  alia  entia  in 
indefinitum;  Atqui  exercitium  istius  potentia3  necessario 
supponit  immensitatem,  siquidem  actio  in  distans  repu- 
gnat ;  Ergo  ens,  quod  potest  in  indefinitum  alia  atque  alia 
spatia  creare,  debet  esse  ita  intrinsece  constitutum,  ut 
habeat  praesentialitatem  infinitam. —  Aliis  verbis  ubiquitas 
qua3  possit  crescere  in  indefinitum,  proesupponit  immensi- 
tatem;  Atqui,  admisso  principio  repugnantiae  actionis  in 
distans,  debet  admitti  ubiquitas ;  et  ex  omnipotentia  Dei 
colligitur  ubiquitatem  divinam  posse  crescere  in  indefini- 
tum ;  ergo  admitti  pariter  debet  Deum  esse  immensum. 

515.  Superest  ut  paucis  explicemus  triplicem  rationem 
qua  Deus  est  in  omnibus  creaturis,  per  essentiam,  scilicet, 
per  potentiam,  et  per  prcesentiam.  Dicitur  esse  in  omnibus 
per  cssentiam,  spectata  solum  existcntia  essentiae  per  sese, 
praecisione  facta  a  bonis,  quae  creaturis  opcratione  sua  com- 

municat,  et  quibus  se  in  illis  manifestat ;  dicitur  esse  per 
potentiam,  quatenus  essentia  Dei  ita  est  in  rebus,  ut  sit 
maxime  actuosa,  causa  omnis  esse  et  omnis  boni  in  quovis 
ordine ;  dicitur  demum  esse  per  prsesentiam  dupliciter, 
tum  quatenus  omnia  manifesta  sunt  cognitioni  Illius;  tum 
quatenus  creaturis  iiitelligentibus  seipsum  vel  naturali,  vel 
supernaturali  bonorum  communicatione  se  manifestat. 
Jamvero  per  essentiam  et  per  praesentiam,  primo  sensu 
intellectam,  Deus  est  in  omnibus  necessario  et  eodem 
modo ;  at  non  est  eodem  modo  in  omnibus  per  potentiam, 
nec  per  praesentiam  juxta  sensum  alterum.  Ex  hoc  intel- 
ligitur  quo  sensu  dicatur  Deus  accedere  ad  creaturam, 
illi  intimius  fieri,  ab  ea  paullatim  recedere,  vel  etiam  illam 
relinquere.  Haec  dicuntur  quatenus  Deus  vel  auget,  vel 
imminuit,  vel  fere  penitus  tollit  suorum  bonorum,  suique 
communicationem. 

ART.    III. — DE   SCIENTIA  DIVINA. 

516.  Purissimus  ille  actus  qui  Deus  est,  quique  unus  re 
et  multiplex  virtute,  prout  intelligibilia  respicit,  intelle- 
vfcum  audit.  Jamvero  hic  non  quaeritur  utrum  hic  intelle- 
ctus  scientiam  possideat ;  id  patet  tum  ex  infinita  divinse 
naturse  perfectione,  tum  ex  operibus  quae  maximam  sapi- 
entiam  produnt.  Unde  potius  inquiremus  qualis  sit 
divina  scientia.  Quatuor  puncta  breviter  attingemus, 
qusenam  sit  natura  scientise  divinse  ;  quaBiiam  partitiones ; 
quodnam  objectum  ;  et  quisnam  id  cognoscendi  modus. 

§  1. —  De  natura  scientise  divinae. 

517.  Natura  scientice  divinw  colligenda  est  ex  dictis. 
Unde: 

1°.  Deus  est  immutabilis  et  seternus ;  ergo  talis  est 
etiam  in  sua  cognitione  ;  ergo  in  ea  nulla  datur  potentiali- 
tas ;    ergo   quidquid  Deus    aliquando   cognoscit,   idipsum 

semper  cognovit.  Praesens,  praeteritum,  et  futurum  respi- 
ciunt  res  ab  Ipso  cognitas;  quatenus  aliae  post  alias,  vel 
ante  alias  existentiam  sortiuntur;  nullo  autem  pacto  ipsani 
divinam  cognitionem.  Quapropter  quando  aliquid  prius 
alio  cognosci  dicitur,  id  intelligeudum  de  prioritate  vel 
posterioritate  temporis  aut  naturae,  quani  entia  cognita 
liabeut  inter  se.  Sic  possibile  dicitur  cognosci  ante  abso- 
lute  futurum,  et  hoc  post  futurum  conditionatum,  ut  infra 
declarabitur. 

2°.  Deus  est  simplicissimus;  ergo  in  Ipsius  scientia  non 
modo  nulla  datur  actuum  successio,  sed  neque  actuum 
multiplicitas.  Divina  scientia  unico  actu  continetur,  et 
hic  realiter  est  ipsa  divina  essentia,  a  qua  ratione  tautum 
distinguitur  cum  fundamento  in  re.  Hinc  vides  quo  pacto 
plures  ideae  in  Deo  admitti  valeant.  Si  nomine  ideae  venit 
id  quo  ens  iit  actu  cognoscens,  unica  est  idea  in  Deo,  ipsa 
nenq)e  divina  essentia,  qua  Deus  intrinsece  determinatus 
cst  ad  cognoscendum  quidquid  cognoscit.  Hoc  intelligunt 
auctores  quum  dicunt  principium  fonnale  cognitionis  divi- 
nu3  esse  ipsam  divinam  essentiam.  Si  e  contra  noniine 
ideae  veniunt  termini  a  Deo  intellecti,  plures,  ut  patet, 
sunt  iderc  in  Deo  admitteudae. 

3°.  Deus  est  infinitus ;  ergo  Ipsius  scientia  non  modo 
attingit  omne  verum,  sed  etiam  illud  attingit  modo  perfe- 
ctissimo.  Quapropter —  a)  divina  scientia  tantum  patet, 
quantum  veritas;  et,  ut  probetur  Deum  aliquid  cogno- 
scere,  sufficit  ostendere  id  habere  rationem  veri.  —  b)  Sci- 
entiae  notio  duplex  est:  alia  absoluta,  alia  relativa ;  prior 
sonat  cognitio  certa  et  evidens,  quae  rerum  rationes  pene- 
trat;  posterior,  cognitio  certa  et  evidens  progenita  per 
denionstrationem.  Haec  altera  est  perfectio  simplex  quoad 
rem,  non  quoad  modum ;  unde  non  hoc  altero,  sed  illo 
priori  sensu  scientia  Deo  tribuenda  est.  —  c~)  Datur  et  alia 
cognitionis  imperfectio,  quam  ratio  docet  esse  a  Deo  remo- 
vendam.     Scientia  Dei  non  determinatur  ab  objectis,  quia 

Deus  essentia  sua  determinatus  est,  ut  diximus  et  melius 
infra  patebit,  ad  omne  verum  cognoscendum.  Res  cogni- 
tae  non  determinant,  sed  terminant  cognitionem  divinam. 

4°.  Demum  Deus  est  ens  necessarium  ;  ergo  et  Ipsius 
cognitio  talis  est.  Unde  cum  distinguitur  inter  scientiam 
necessariam  et  liberam,  distinctio  se  tenet  ex  parte  objecti 
cogniti,  non  autem  ex  parte  actus  cognoscentis.  Quare  si 
entitative  spectetur,  scientia  Dei  absolute  necessaria  est ; 
si  terminative,  prout  objectum  absoluta  necessitate  gaudet, 
vel  secus,  scientia  Dei  necessaria  dicitur  vel  libera. 

§  2.  —  De  partitionibus  et  objectis. 

518.  De  Partitionibus  Scientios  Divince.  Scientia  Dei  in 
se  spectata  simplicissima  est,  et  cujuslibet  divisionis 
expers :  unde  divisio  desumi  nequit  nisi  ex  objectis,  ad 
quse  se  extendit.  Objectum  autem  scieiitise  divinse  aliud 
est  primarium,  aliud  secundarium :  illucl  est  ipsa  divina 
essentia ;  hoc,  quidquid  a  Deo  distinctum  est.  Utrumque 
varie  considerari  potest ;  hinc  varise  exurgunt  divinse 
scientiae  divisiones.  Scilicet  dividitur:  1°.  in  scientiam 
practicam  et  speculativam,  prout  ejus  objectum  est  a  Deo 
operabile  vel  secus ;  2°.  in  liberam  et  necessariam,  prout 
ejus  objectum  a  liberis  Dei  decretis  pendet  vel  secus;  3°. 
in  scientiam  approbationis  et  improbationis,  prout  versatur 
circa  bonum  vel  malum  ;  4°.  in  scientiam  denique  simplicis 
intelligentio3  visioyiis,  et  mediam.     Heec  fusius  declaranda. 

a)  Scientia  simplicis  intelligentise  versatur  circa  possi- 
bilia.  Hinc  est  scientia  necessaria,  quia  intrinseca  rerum 
possibilitas  a  divina  voluntate  non  pendet ;  et,  sub  aliquo 
respectu  considerata,  est  scientia  prac^ica;  non  quatenus 
mere  cognoscit  et  contemplatur  objectum  suum,  sed  qua- 
tenus  id  ostendit  ut  idoneum  ad  existentiam  accipiendam. 
Hoc  sensu  est  intellectio  operabilium,  et  se  habet  per 
modum  artis,  qua  Deus  veluti  dirigitur  in  operando.  Hinc 
dici  debet  causa  rerum,  non  quidem  adaequata  et  efficiens 

per  se,  sed  secundum  quod  habet  voluntatem  Dei  conjun- 
ctam,  ei  ut  directrix  et  exemplaris  causa  praelucens. 

b)  Scientia  visionis  versatur  circa  existentia.  Haec, 
quatenus  attingit  essentiam  divinam,  necessaria  est ;  qua- 
tenus  attingit  caetera,  est  libera  seu  hypothetice  necessa- 
ria.  Quoniam  autem  res  existentes,  respectu  nostri,  aliae 
praesentes,  aliae  praeteritae,  et  alise  futurae  sunt,  hinc  dici- 
mus  scientiam  visionis  sese  extendere  ad  omnia  quae  exi- 
stentiam  habitura  sunt  in  aliqua  temporis  differentia. 
Quum  haec  scientia  supponat  actualem  existentiam  objecti, 
causa  eoruni  quse  contemplatur,  dici  nequit.  Non  enim 
aliquid  ideo  est  quia  cognoscitur,  sed  ideo  cognoscitur,  quia 
est. 

(?)  Scientia  media  versatur  circa  ea  qiue  stricte  loquendo 
nec  sunt  mere  possibilia,  nec  sunt  absolute  futura,  sed 
quse  infallibiliter  essent,  si  aliqua  conditio  verificaretur. 
Haec  proprio  nomine  vocantur  futuribilia,  vel  futura  con- 
ditionata.  Si  conditio  natura  sua  connexa  est  cuin  hujus- 
modi  effectu,  ita  ut  conditio  necessario  inferat  conditiona- 
tum,  futuribile  dicitur  necessarium;  si  conditio  non  neces- 
sario  infert  conditionatum,  sed  tantUm  aliquo  modo  con- 
ducit  ad  effectum  producendum,  ita  ut  in  datis  conditioni- 
bus  voluntas  unum  de  facto  eligeret,  licet  posset  eligere 
aliud,  futuribile  dicitur  liberum ;  et  hoc  est  proprie  lo- 
quendo  objectum  scientise  mediae.  Quare  haec  scientia  ab 
utraque  praecedente  quoad  aliquid  differt,  et  cum  utraque 
quoad  aliquid  convenit.  Homo  v.  g.  moritur  viginti  annos 
natus  ;  quid  fecisset  si  ad  vigesimum  primum  aetatis  annum 
pervenisset?  Actiones,  quas  posuisset,  futurae  non  sunt: 
et  in  hoc  scientia  media  differt  a  scientia  visionis,  quae 
■spectat  res  existentes ;  et  accedit  ad  scientiam  simplicis 
intelligentiae,  quse  ab  existentia  prsescindit;  at  quoniam 
actiones  illae  plus  dicunt  quam  meram  possibilitatem, 
siquidem  determinatur  quodnam  ex  duobus  aeque  possibi- 
libus  fieret  si  conditio  poneretur,  in  hoc  scientia  media 


398  THEOLOGIA  NATURALIS. 

recedit  a  scientia  simplicis  intelligentise,  et  accedit  ad 
scientiam  yisionis.  Hinc  ratio  cur  media  vocetur.  Nomen 
novum  est,  siquidem  ante  Fonsecam  et  Molinam  —  saec. 
XVI.  —  ignotum  erat;  at  res  nova  non  est.  Deum  futuri- 
bilia  cognoscere  semper  admissum  fuit ;  licet  alii  auctores 
ad  scientiam  visionis  late  sumptam,  alii  ad  scientiam  sim- 
plicis  intelligenti»  iterum  late  sumptam,  ea  reducebant, 
ob  illam  specialem  convenientiam  quam  futuribile  cum 
objecto  utriusque  scientiae  diximus  habere. 

519.  De  ohjecto  scientice  divince.  Ex  his  patet  quid  de 
objecto  scientise  divinse  dicendum  sit.  Imprimis  hic  agitur 
de  objecto  materiali,  non  autem  de  objecto  formali.  Ob- 
jectum  formale  cognitionis  est  illud  quod  cognitionem 
determinat,  eique  dat  perfectionem  propriam ;  et  hoc 
relate  ad  cognitionem  divinam  est  ipsa  divina  essentia. 
Objectum  autem  materiale  potest  uno  verbo  exprimi :  est 
verum  qua  late  patet.  Si  autem  per  partes  hoc  ipsum 
exprimere  velimus,  dicendum  est:  —  d)  Deum  imprimis 
cognoscere  essentiam  suam  modo  perfectissimo  —  objectum 
primarium  ;  —  b)  omnia  possibilia;  —  c)  omnia  existentia 
in  quacumque  temporis  differentia  futura  sint,  libera  non 
minus  ac  necessaria  ;  —  d)  omnia  futuribilia — quse  omnia 
constituunt  objectum  secundarium  cognitionis  divinse. 
Hsec  post  ea  quse  diximus  nulla  indigent  probatione ; 
scientia  quippe  Dei  infinita  est.  Revera  si  quid  faceret 
difficultatem,  id  foret  cognitio  actuum  liberorum ;  hi  porro 
quin  a  Deo  certo  et  infallibiliter  cognoscantur,  dubitari 
nequit.  Nam  liberi  actus  hominis  certo  et  infallibiliter  a 
Deo  cognoscuntur  quando  physice  existunt;  Atqui  quod 
Deus  aliquando  cognoscit,  id  semper  cognoscit,  secus  non 
esset  ens  absolute  immutabile ;  Ergo.  Jamvero  si  Deus 
cognoscit  absolute  futura,  nequit  non  cognoscere  futuri- 
bilia,  quippe  quse,  non  minus  ac  illa,  determinatam  habent 
objectivam  veritatem.  Si  enim  determinate  vera  est  haec 
propositio :    Petrus  in  his  adjunctis    Christum  negabit — 

absolute  futurum — jara  hsec  altera  propositio  determinate 
vera  est :  Si  JPetrus  in  his  adjunctis  esset,  Christum  negaret 
—  conditionate  futurum,  utrumque  liberum.  Mirum  ergo 
est  quosdam  fuisse  inter  ca-tholicos,  qui  futuribilium  Hbe- 
rorum  cognitionem  Deo  denegaverint ;  cum  ipsae  nostrae 
preces  id  continuo  patefaciant.  Nonne  ssepe  ita  bona  a 
Deo  petimus,  ut  simul  dicamus :  "si  illa  nobis  profutura 
sint?"  Quid  aliud  id  significat  nisi  quod  Deus  certo  co- 
gnoscat  quomodo  nos  acturi  simus,  si  bona  illa  habeamus? 

§3.  —  De  medio  cognitionis. 

520.  Quseritur  quomodo  Deus  cognoscat  actus  liberos  ab- 
solute  vel  conditionate  futuros.  Cognitiones  nos  dupliciter 
distinguere  solemus  ;  datur  cognitio  immediata  et  mediata. 
Cognitio  immediata  habetur  quando  intellectus  objectum 
in  se  ipso  attingit ;  mediata,  quando  illud  attingit  per 
aliquod  mediuin.  Porro  medium  cognitionis  est  id,  in  quo 
res  videtur;  ita  speculum  est  mediura  per  quod  imaginem 
nostram  conspicimus;  et  prima  principia  sunt  medium 
quo  in  conclusionis  notitiam  devenimus.  Jamvero  Deus 
sine  medio,  ut  patet,  se  ipsum  cognoscit  et  comprehendit. 
Hic  igitur  quseritur  quomodo  cognoscat  res  a  se  distinctas; 
utrum  scilicet  sit  medium  aliquod  ex  jyarte  objecti  cogniti, 
in  quo  Deus  haec  objecta  cognoscat.  Difficultas  tota  est 
in  modo  cognoscendi  actus  liberos  sive  absolutos  sive  con- 
ditionatos ;  ac  proinde  de  his  solis  agimus ;  cEeterorum 
tractatio  videri  potest  apud  auctores  saepe  citatos. 

521.  Sunt  qui  dicunt  hos  actus  cognosci  in  ipsa  volun- 
tate  entium  finitorum,  quatenus  propter  intellectus  sui 
perspicacitatem  et  infinitam  vim,  yoluntates  finitas  Deus 
supercoraprehendat.  Non  dicunt  Deum  cognoscere  ipsam 
voluntatis  determinationem  sive  absolutam,  sive  conditio- 
natam  :  quod  nos  verum  existimamus  ;  sed  asserunt  cogni- 
tionem  liberorum  actuum  inde  explicari,  quod  Deus  ex 
intima    cognitione     naturae,    indolis,    propensionis,    etc, 

cujusque  voluntatis,  infallibiliter  prsevicleat  acl  quid  in 
quibusvis  circumstantiis  talis  voluntas  sit,  vel  esset  se 
determinatura.  Icl  autem  admitti  nequit.  EfTectus  enim 
nequit  in  sua  causa  coguosci,  uisi  secundum  esse  quod  in 
ea  habet;  Atqui  futura  libera  nullum  esse  certum  ac 
determiuatum  habeut  in  voluutate  vel  proxime  clisposita: 
siquidem  de  ratione  libertatis  est,  ut,  positis  omuibus 
requisitis  ad  agendum,  voluntas  remaueat  indifferens,  et 
possit  seque  unum  ac  alium  actum  ponere ;  Ergo  si  actus 
liberi  in  voluntate  cognoscerentur,  cognosci  possent  magis 
vel  minus  probabiliter,  sed  numquam  certo  et  infallibiliter ; 
Atqui  cognitio  Dei  clebet  esse  certa  et  infallibilis ;  Ergo 
perperam  asseritur  actus  liberos  creaturarum  cognosci  in 
dispositionibus  voluntatis. 

522.  Thomistse  dicunt  futura  libera  absoluta  cognosci 
a  Deo  in  suis  decretis,  omni  ex  parte  absolutis,  quibus 
decernit  praedeterminationem  ad  talem  vel  talem  actum; 
futura  autem  conditionata  cognosci  in  decretis  absolutis 
ex  parte  Dei,  conditionatis  ex  parte  objecti.  Hujusmodi 
esset :  Volo  dare  huic  homini  praideterminationem  A,  si 
hic  homo  sit  in  his  vel  illis  adjunctis  constitutus.  Hic 
explichndi  modus  multis  displicet:  1°.  quia  hsec  decreta 
prsedeterminantia  non  videntur  posse  componi  cum  hu- 
mana  libertate.  Nam  prsedeterminatio  illa  vel  talis  esset, 
ut,  ea  posita,  voluntus  humana  maneret  physice  indifferens 
ad  actum  ponendum  vel  non  ponendum ;  vel  talis,  ut,  ea 
posita,  actus  deberet  poni.  Si  primum,  perire  videtur 
infallibilitas  scientise  divinse ;  si  alterum,  libertas  humana. 
2°.  Quia  hsec  determinatio  existere  nequit  pro  peccatis,  ac 
proinde  peccata  in  ea  prsevideri  nequeunt.  3°.  Quia,  quod 
spectat  futuribilia,  decreta  absoluta  ex  parte  Dei,  et  con- 
ditionata  ex  parte  objecti,  sunt  quid  nugatorium ;  admitti 
quippe  deberet  decretum  aliquod  positivum  Dei,  pro  con- 
ditione,  quse  ideo  non  ponetur,  quia  Deus  non  vult  eam 
poni.      Unde   hujus   decreti   plenior   expositio   hsec   est: 

"Volo  talem  actum,  et  consequenter  volo  dare  physicam 
prasmotionem  ad  illum,  si  creatura  in  his  adjunctis  consti- 
tuatur ;  sed  nolo  eamdem  in  his  adjunctis  constituere,  ac 
proinde  ille  actus  non  erit."  Quid  magis  nugatorium  dici 
posset? 

523.  Quare  nos  eos  sequimur  qui  asserunt  Deum  cogno- 
scere  actus  liberos  in  se  ipsis.  Hoc  dictum — cognoscere  in 
ee  ipsis  —  in  se  spectatum dupliciter  intelligi  potest:  vel  ita 
ut  cognitio  dicatur  determinari  ab  objectis,  circa  quoe  ver- 
satur,  quaeque  in  se  attingit;  vel  ita  ut  objecta  dicantur 
attingi  in  illa  ipsa  veritate  quam  liabent,  sine  ullo  medio 
ex  parte  sui.  Prior  ille  sensus  rejici  debet  cum  quaestio 
est  de  cognitione  divina ;  hoc  altero  sententia  nostra  est 
intelligenda.  Unde  cum  dicimus  Deum  cognoscere  actus 
liber(»j  in  se  ipsis,  nihil  aliud  significamus  quam  quod 
Deus  attingat  ipsam  voluntatis  determinationem,  ipsum 
liberum  actum  vel  absolute  vel  conditionate  futurum.  In 
qua  sententia  —  a)  cum  nihil  admittitur,  quod  non  proba- 
tur  —  b")  tum  etiam  sarta  tecta  remanent  infallibilitas 
cognitionis  divinae  et  humana  libertas. 

1°.  Probatur  primum.  Ad  hoc  ut  Deus  res  in  seipsis 
cognoscat,  duo  requiruntur  et  sufficiunt :  —  a)  quod  illse 
habeant  determinatam  objectivam  veritatem  ;  —  b)  quod 
hsec  determinata  objectiva  veritas  praesens  sit  intellectui 
divino.  Atqui  hoc  alterum  constat  ex  eo  quod  divinus 
intellectus  sit  reprsesentatio  omnium  veritatum ;  Ergo  si 
illud  primum  probatur,  jam  nihil  in  nostra  sententia  sine 
probatione  admittitur.  Probatur  autem  ex  eo  quod  licet 
causa  libera  in  quibusvis  adjunctis  flecti  possit  ad  oppo- 
sita,  de  facto  tamen  ita  aliquid  eliget  aut  recusabit,  ut 
una  ex  his  assertionibus  vera  sit,  altera  falsa :  "Petrus  in 
istis  adjunctis  eleemosynam  largietur  aut  largiretur;  "  vel 
"  Petrus  in  istis  adjunctis  eleemosynam  non  largietur  aut 
non  largiretur."  Alterutrum  fieri  necesse  est,  nam  hsec 
duo  immediate  sese  excludunt.     Hoc  semel  posito,  licet 

respeetu  nostri  non  sit  magis  vera  una  propositio  quam 
opposita  ;  tamen,  si  in  se  spectentur,  neque  utraque  vera, 
neque  utraque  falsa  esse  possunt;  quia  non  posset  Petrus 
simul,  et  sub  eodem  respectu,  peccare  et  non  peccare. 
Illud  quod  faciet  vel  faceret,  esset  determinate  bic  actus 
peccati,  vel  determinate  negatio  peccati:  actus  enim 
indeterminatus  esse  non  posset.  (Cf.  Suarez.  De  Auxil. 
opus.  2,  lib.  2,  Cap.  V.) 

2°.  Probatur  alterum. —  tf)  In  bac  sententia  nihil  asseri- 
tur  quod  officiat  humanae  libertati.  Nam  actus,  qui  cogno- 
scitur,  pendet  ab  ipsa  determinatione  voluntatis ;  et  si 
potius  hic  quam  ille  actus  cognoscitur  futurus  vel  futuri- 
bilis,  id  ideo  est  quia  voluntas  hunc  potius,  quam  illum 
actum  eliciet  vel  eliceret,  positis  conditionibus  quae  volun- 
tatem  constituunt  in  actu  primo  proximo. — b)  Salvatur 
divinae  scientise  infallibilitas :  quia  ille  actus  qui  ponitur 
vel  poneretur,  jam  habet  necessitatem  consequeutem ;  ac 
proinde,  cum  non  possit  non  esse  consequenter  ad  liberam 
voluntatis  determinationem,  illud  quod  Deus  praevidit, 
non  potest,  aut  non  posset  non  evenire.  Majorem  hsec 
lucem  mutuabunt  ex  iis,  quse  de  divino  concursu  dicturi 
sumus. 

ART.    IV.  —  DE    DIVIXA   VOLUNTATE. 

524.  Ad  explendas  quaestiones  quas  in  hoc  capite  tra- 
ctandas  suscepimus,  superest  ut  aliquid  dicamus  de  divina 
voluntate.  Voluntas  generatim  sumpta  est  tendentia 
entis  spiritualis  in  bonum  intellectualiter  cognitum.  Hic 
non  inquirimus  utrum  sit  in  Deo  voluntas,  sed  tantum 
quid  sit. 

525.  De  natura  voluntatis  divina>.  Ea  quae  diximus 
agentes  de  natura  divini  intellectus,  sinunt  nos  paucis 
hanc  qusestionem  expedire.  Quare  1°.  voluntas  Dei  nul- 
lis   mutationibus   est   obnoxia:  hinc   quidquid   Deus  ali- 

quando  vult,  illud  semper  voluit :  actu  aeteruo  vult  rem 
temporaneam.  2°.  Non  modo  actuum  successionem,  sed 
etiam  actuum  multiplicitatem  divina  voluntas  a  se  respuit. 
Deus  omnia  unico  actu  vult,  et  hic  actus  ratioue  tantum 
cum  fuudameuto  in  re  a  divina  essentia 'distinguitur.  3°. 
Id  non  impedit  quominus  ita  loquamur  de  voluntate  di- 
vina  quasi  nuilti  essent  actus  —  amoris,  gaudii,  misericor- 
diae,  etc.  Ille  enim  actus  ob  suam  infinitam  perfectionem 
est  aequivalenter  multiplex.  4°.  Divina  voluntas,  vel  voli- 
tio,  entitative  spectata  absolute  necessaria  est ;  at  si  specte- 
tur  terminative,  seu  secundum  objecta  volita,  prout  haec 
necessitate  gaudent  vel  secus,  necessaria  vel  libera  ipsa 
divina  volitio  dici  debet.  De  hoc  paulo  fusius  infra 
agemus. 

526.  Aliquid  hic  dicere  juvat  de  attributis  moralibus, 
quippe  quae  voluntatem  respiciunt.  Scimus  voluntatem 
nostram  perfici  per  diversos  habitus,  quos  virtutes  morales 
nuncupamus.  Quaedam  ex  liis  nihil  iniperfectionis  in  suo 
conceptu  continent ;  quapropter  in  Deo  admitti  debent. 
Secus  tamen  in  Ipso  ac  in  nobis  sunt.  In  nobis  sunt  con- 
tingenter,  in  Deo  essentialiter ;  in  nobis  sunt  aliquod 
accidens,  in  Deo  cum  ipsa  divina  substantia  identincantur ; 
in  nobis  sunt  ad  certum  quemdam  gradum,  quamquam 
iion  necessario  eumdem  in  omnibus,  limitatse,  in  Deo 
nullis  limitibus  continentur. —  Attributa  moralia,  de  qui- 
bus  philosophi  speciatim  agunt,  sunt  sanctitas,  bonitas  et 
justitia.  Pro  diverso  respectu  quo  consideratur,  sanctitas 
est  vel  intemerata  puritas ;  vel  firmitas  in  bono ;  vel  con- 
stans  ordo  in  amore.  Ha?c  omnia  in  Deo  sunt  modo  per- 
fectissimo ;  unde  divina  sanctitas  est  substantialis,  neces- 
saria,  infinita  et  indefectibilis ;  est  sc.  Deus  ipsa  sanctitas. 
Est  insuper  ipsa  bonitas.  Bonitas  tripliciter  de  Deo  prse- 
dicatur ;  nempe  ut  est  perfectio  physica;  ut  est  perfectio 
moralis,  quse  potius  sanctitas  dicitur ;  ut  est  propensio  ad 
se  aliis  communicandum,  iisque  benefaciendum.     Ad  boni- 

tiitem  revocantur  patientia,  clementia  et  misericordia,  qua- 
rum  prior  vindictam  injuriarum  cohibet;  altera  culpas 
sontibns  et  poenas  condonat;  postrema  creaturarum  de- 
pellit  miserias,  bona  iis  elargiendo.  Bonitas  tamen  non 
excludit  a  Deo  justitiam,  quatenus  heec  est  constans  vo- 
luntas  tribuendi  cuique  quse  illi  debentur,  pro  meritis  vel 
demeritis. 

527.  De  Divina  libertate.  Deum  esse  liberum  cum 
nullo  negotio  probetur,  argumenta  innuere  tantum  suffi- 
ciet.  Quare  libertas  est  perfectio,  eaque  summa,  siqui- 
dem  dicit  independentiam  ab  objectis;  ergo  ens  infinite 
perfectum,  quale  Deus  est,  ea  destitui  nequit.  —  Ens  spiri- 
tuale  nequit  non  esse  liberura,  quia  libertas  in  intellectu 
radicatur;  Deus  autem  est  ens  maxime  spirituale.  —  Nemo 
dat  quod  non  habet;  Deus  autem  perfectionem  hanc 
creaturis  intelligentibus  tribuit,  etc.  —  Nec  minus  perspi- 
cuum  est  in  Deo  nullam  dari  posse  libertatem  contrarieta- 
tis,  quatenus  hoec  dicit  electionem  inter  bonum  et  malum ; 
quia  Deus  est  essentialiter  sanctus.  Dixinms  autem 
(n.  428)  electionem  inter  bonum  et  malum  non  pertinere 
ad  essentiam  libertatis.  —  Tota  ergo  difficultas  estin  modo 
explicandi  divinam  libertatem,  eamque  conciliandi  cum 
summa  Dei  immutabilitate.  Claram  hujus  rei  intelligen- 
tiam  in  hac  mortali  vita  habere  non  possumus.  Ratio 
evidenter  probat  Deum  esse  liberum  et  immutabilem ; 
ergo  neutrum  negari  potest ;  ergo  si  nos  latet  modus  hsec 
duo  conciliandi,  nihil  superest  quam  ut  ignorantiam  nos- 
tram  fateamur. 

528.  Multa  tamen  apud  philosophos  reperiuntur  ad 
hanc  rem,  quantum  satis  est,  declarandam ;  quse  nos  paucis 
hic  indicabimus.  —  a)  In  Deo  summa  datur  simplicitas  ; 
ergo  in  Ipso  nulla  admitti  potest  proprie  dicta  potentiali- 
tas,  quia  hsec  compositionem  supponit.  Ergo  divina 
libertas  concipi  nequit  ad  modum  potentise  indifferentis 
ad  actum.  —  6)  Indifferentia  tamen  qusedam  essentialis  est 

libertati ;  Ergo  si  excluditur,  ut  excludi  debet  a  Deo,  in- 
differentia  ad  actum,  divina  libertas  explicari  debet  per 
indifferentiam  ad  terminos,  quos  divina  voluntas,  eadem 
semper  in  se  manens,  respicere  potest  vel  non.  —  c)  Hsec 
indifferentia  sufficit  ad  veram  rationem  libertatis.  Sicuti 
enim  determinatione  ad  unum  concepta,  hoc  ipso  intelli- 
gitur  necessitas;  sic  libertas  plene  concipitur,  cum  con- 
cipitur  carentia  determinationis  ad  unum.  Atqui  carentia 
determinationis  ad  unum  perfecte  habetur  ex  indifferentia 
ad  terminos  ;  Ergo  hsec  sufficit  ad  veram  rationem  liberta- 
tis.  Fatemur  in  nobis  indifferentiam  ad  terminos  haberi 
non  posse  sine  indifferentia  ad  actus ;  at  id  non  provenit 
ex  ipsa  natura  libertatis,  sed  ex  natura  subjecti,  in  quo 
libertas  reperitur.  IIoc  ipso  enim  quod  transimus  de 
potentia  ad  actum,  diversis  actibus  ferimur  ad  diversa 
objecta ;  ac  proinde  nequimus  esse  indifferentes  ad  ob- 
jecta,  quin  simus  indifferentes  ad  actus,  quibus  ad  illa 
objecta  tendimus.  —  (T)  Hic  modus  explicandi  divinam 
libertatem,  eam  non  reducit  ad  mcram  extrinsecam  de- 
nominationem.  Nam  queniadmodum  libertas  creata  est 
perfectio  quaedam  intrinseca,  quia  est  proprietas  potentise 
non  habentis  determinationem  ad  unum,  potius  quam  ad 
alium  actum;  ita  libertas  in  Deo  est  perfectio  intrinseca, 
quia  est  proprietas  actus  non  necessario  rcspicientis  unum, 
potius  quam  aliud  objectum.  —  e)  Quare  "divina  libertas 
consistit  in  intrinseca  indifferentia  relationis  divini  actus 
ad  objecta  extrinseca."  —  Qui  plura  cupit,  adeat  auctores 
sa^pe  citatos. 

529.  De  Objecto  Dlvlnce  Voluntatis.  Objectum  cujus- 
cumque  voluntatis  est  bonum.  Bonum  autem  aliud  est 
infinitum,  aliud  finitum.  Utrumque  est  objectum  volun- 
tatis  divinse;  sed  ita  ut  bonum  infinitum  sit  objectum 
necessarium  et  princeps,  bona  finita  liberum  et  secun- 
darium.  Utrumque  declaratur.  Libertas,  ut  diximus 
(n.  429),  supponit  imperfectionem  quamdam  vel  in  sub- 

jecto  vel  in  objecto :  scilicet  vel  objectum  non  est  nnde- 
quaque  perfectum,  ac  proinde  datur  ratio  cur  illud  volun- 
tas  a  se  repellat ;  vel  subjecti  cognitio  non  ea  est  ut  attin- 
gat  objectum  prout  in  se  est ;  ac  proinde  licet  bonum  sit 
infinitum,  boc  ipso  tamen  quod  finito  modo  apprehenditur, 
voluntatis  electione  subjacet.  Jamvero  intelligentia  Dei 
infinita  est,  ut  infinita  est  ipsa  Ejusdem  essentia;  Ergo 
essentia  Dei,  seu  bonum  infinitum,  est  objectum  necessa- 
rium  voluntatis  divinae.  Et,  e  converso,  qusecumque  a 
Deo  distincta  sutit,  finita  sunt ;  Ergo  hsec  sunt  objectum 
liberum  voluntatis  divinae  ;  licet  hoc  ipso  quod  bona  finita 
existant,  Deus  ea  non  amare  non  potest.  Exinde  etiam 
deducitur  bona  finita  esse  objectum  secundarium,  infini- 
tum  e  contra  objectum  princeps  voluntatis  divinse.  Illud 
enim  est  objectum  primarium,  quod  necessario,  ratione  sui, 
et  independenter  a  quovis  alio  appetitur ;  illud  est  secun- 
dariuin,  quod  appetitur  ratione  objecti  primarii,  quociim 
aliquo  pacto  connectitur ;  Atqui  illud  primum  tantum  bono 
infinito,  hoc  alterum  omnibus  bonis  a  Deo  distinctis  com- 
petit ;  Ergo.  Vide  quse  diximus  agentes  de  fine  creationi 
prsestituto  (n.  300). 

530.  Juvat  hic  pauca  dicere  de  modo  quo  divina  volun- 
tas  se  habeat  relate  ad  malum  tum  plrvsicum,  tum  morale. 

1°.  Mala  physiea  Deus  non  intendit  ratione  sui,  ut 
finem,  seu  ut  aliquid  in  quo  Ipsius  voluntas  conquiescat ; 
quia  malum  physicum,  qua  tale,  deficit  a  ratione  objecti 
voluntatis;  et  prseterea  Deum  delectari  in  quociimque 
malo  creaturaB  repugnat.  At  minime  repugnat  ut  Deus 
intendat,  vel  permittat  malum  physicum  ut  medium,  ra- 
tione  alicujus  boni ;  et  ita  revera  Deus  vult,  vel  permittit 
mala  physica.  Ita  ex  rerum  pluriinarum  destructione 
bona  multa  pro  vita  physica  animantium  proveniunt;  et 
si  agatur  de  homine,  scimus  mala  physica  opportuna  esse 
ut  ad  virtutem  excitetur,  a  vitiis  absterreatur,  vel  etiam 
ut  quarumdam  culparum  poenam  subeat. 

2°.  Mala  moralia  ne  ut  media  quidem  intendi  possunt  a 
Deo.  Nam  quod  natura  sua  intrinsece  et  absolute  malum 
est,  nequit  ut  medium  eligi  ab  Eo  qui  essentialiter  sanctus 
est ;  quia  medium,  etsi  non  intuitu  sui  optetur,  vere  tameu 
constituit  terminum  actionis  causse  agentis,  qua3  in  casu, 
inspecta  objecti  natura,  mala  foret.  Sed  permissio  nega- 
tiva  mali  moralis  Dei  attributis  minime  repugnat ;  scilicet 
licet  Deus  debeat  reprobare  et  prohibere  malum  morale, 
hoc  tamen  impedire  non  tenetur.  Certe  illud  non  tenetur 
impedire  ex  sanctitate  :  quia  huic  satisfit  peccatum  repro- 
bando  et  prohibendo;  neque  ex  bonitate:  quia  Deus  non 
tenetur  facere  illud  quod  melius  est ;  ac  proinde  ordo  ille 
in  (|uo  peccata  vitari  possunt,  et  ex  malitia  creaturse  com- 
mittuntur,  divinse  bonitati  repngnare  nequit ;  neque  ex 
sapientia:  quia  potest  Deus  vel  ex  nialo  permisso  bonum 
educere;  quatenus  suam  patientiam  et  misericordiam  pro- 
dit,  virtutum  actus  ab  hominibus  elicit,  et  unum  aut 
alterum  infallibiliter  assequitur,  ut  vel  in  parcendo  patris 
clementiam,  vel  in  puniendo  judicis  justitiam  raanifestet. 
Manifestatio  tamen  harum  perfectionum  non  est  finis  cur 
Deus  permittit  malnm  morale  ;  sed,  malo  morali  snpposito 
et  consequenter  ad  illud,  manifestationem  suarum  perfe- 
ctionum  Deus  intendit. 

531.  De  Partitionihus  Voluntatis  Divince.  Quemadmo- 
dum  Dei  simplicissima  scientia  partitiones  non  recipit  nisi 
ratione  termini,  ita  divina  voluntas  nonnisi  ratione  ter- 
mini,  et  modi  quo  in  terminum  fertur,  in  plures  voluntates 
distingui  potest.  Potiores  hic  innuemus.  Quare  dis- 
tinguitur : 

1°.  in  voluntatem  absolutam  et  conditionatam.  Abso- 
luta  est  voluntas  quam  Deus  habet  sine  ullo  respectu  ad 
conditionem  sibi  extrinsecam,  quam  scilicet  libera  volun- 
tas  creata  faciat.  Hujusmodi  est  voluntas  v.  g.  existentise 
mundi  atque  universalium  legum  quibus  mundus  regitur. 
Conditionata  est   voluntas  quam  Deus  habet  sub  aliqua 

conditione  a  libera  creatura  ponenda ;  ita  Deus  vult  homi- 
nes  consequi  felicitatem,  dummodo  nempe  legem  obser- 
vent. 

2°.  in  voluntatem  antecedentem  et  consequentem.  Ad 
hanc  intelligendam  debet  declarari  quicl  sit  illud  relate  ad 
quod  voluntas  divina  sit  antecedens  vel  consequens.  Id 
autem  est  ipsa  actio  libera  creaturse.  Quare  voluntas 
antecedens  est  illa  cujus  tota  ratio  in  Dei  bonitate  sistit, 
praecedens,  in  signo  priori  naturse,  praevisionem  futuri. 
Sic  Deus  vult  seu  destinat  omnes  homines  esse  beatos. 
Consequens  ea  dicitur,  cujus  ratio  includit  opus  liberum,  et 
subsequitur  scientiam  visionis.  Sic  voluntas  impios  puni- 
encli  consequens  est.  Voluntas  con,sequens  est  semper 
conditionata ;  at  voluntas  antecedens  non  est  conditionata 
nisi  quando  terminus  est  actu  consequendus  per  co-opera- 
tionem  liberam  creaturge,  in  qua  hypothesi  voluntas 
antecedens  supponit  conditionem  ponendam,  consequens 
vero  conditionem  positam. 

3°.  in  voluntatem  prsecipientem  et  permittentem.  Vo- 
luntas  proecipiens  est  voluntas  legislatoris,  decernens  quicl 
causa  libera  finita  facere,  vel  omittere  clebeat.  Voluntas 
hsec  est  semper  absoluta,  licet  non  absolute  obtineat  ob- 
servationem,  quia  Legislator  vult  legem  libere  servari. 
Quare,  prae  actu  observantise  legis,  voluntas  praecipiens 
non  est  semper  efficax.  Cum  voluntate  prascipiente  con- 
nectitur  voluntas  permittens  permissione  negativa  trans- 
gressionem  legis,  ne  impediatur  libertas.  Ab  hac  voluntate 
permittente,  quam  seconomicam  quidam  vocant,  differt 
voluntas  permittens  legislativa,  quae  positivam  facultatem 
impertitur  aliquicl  faciendi,  vel  omittencli.  Voluntas  pros- 
cipiens  est  simul  sanciens,  statuit  nempe  prsemium  et 
pcenam ;  et  ita  considerata  reprsesentat  adsequatam  volun- 
tatem  Legislatoris,  quae  sic  inspecta  semper  impletur. 

4°.  Tandem  ratione  nexus  consecutionis  inter  Dei  vo- 
luntatem  et  objectum  volitum,  voluntas  dividitur  in  effica- 

cem  et  inefficacem.  Efficax  est  cum  effectum  consequitur 
sive  ex  se  sola,  sive  cooperante  libera  creatura.  Hinc 
voluntas  absoluta,  voluntas  conditionata  conclitione  im- 
pleta,  et  voluntas  consequens,  sunt  efficaces.  Inefficax  est 
ea  quse  fertur  in  objectum,  quod  ex  defectu  conditionis 
requisita)  non  obtinetur.  Hsec  tamen  ipsa  Dei  voluntas 
efficax  est,  si  adgequate  spectetur;  quia  voluntas  Dei  prse- 
cipiens  adsequate  spectata  disjunctive  se  habet:  "Si  facis 
hoc,  habebis  pryemiuni ;  pcenam,  si  omittis."  Hoc  sensu 
voluntas  Dei  pra3cipiens  semper  impletur. 


CAPUT  TERTIUM. 

De  Influxu  Del  in  Res  Creatas. 

532.  Triplex  est  dependentia  creatnrarum  a  Deo,  quoad 
originem,  quoad  durationem,  et  quoad  operationem.  Si 
triplex  dependentia,  triplex  etiain  datur  influxus.  Depen- 
dentise  quoad  originem  respondet  creatio:  dependentise 
quoad  dnrationein  respondet  conservatio  ;  dependentise 
quoad  actionem  respondet  concursus.  His  si  addatur 
rerum  Grubematio  seu  Providentia,  habebitur  materia  quam 
in  hoc  ultimo  capite  tractare  intendimus. 

ART.    I.  —  DE   CREATIONE   ET    CONSERVATIONE. 

533.  De  Creatione  jam  egimus  in  Cosmologia  (n.  288)  ; 
hic,  ad  ea  complenda  quse  diximus,  duo  addimus.  Pri- 
mum  respicit  naturam  actionls  ereativce.  Creatio  solet 
dupliciter  spectari :  active  et  passive.  Creatio  passive 
spectata  est  ipsa  creatura,  quatenus  refertur  ad  Deum  ut 
ad  suum  principium.  Ihec  relatio  exprimitur  per  depen- 
dentiam  esse  creati  a  suo  princlpio  cum  novitate  essendi ; 
atque  in  hac  relatione  consistit  creatio  passive  spectata. 

Hoc  in  loco  agimus  de  creatione  active  spectata,  seu 
prouti  est  actio  ipsa  divina  producens  totum  esse  rei. 
Quaeritur  ad  quodnam  actionum  genus  actio  creativa  per- 
tineat,  utrum  sit  actio  immanens  vel  transiens.  Respon- 
demus  actionem  creativam  utriusque  esse  participem. 
Nam  actio  voluntatis  est  actio  immanens;  Atqui  creatio 
active  spectata  est  decretum  voluntatis  divinae ;  Ergo 
creatio  est  actio  immanens.  Sed  actio  creativa  vim  liabet 
producendi  aliquid  causae  extrinsecum ;  Ergo  ex  hac  parte 
est  actio  transiens.  Quopropter,  ad  naturam  actionis  crea- 
tivae  definiendam,  dicere  debemus  eam  esse  formaliter  im- 
manentem  et  virtualiter  transeuntem  ;  et  hoc  est  quod  phi- 
losophi  generatim  docent,  licet  quidam  sint,  inter  quos 
ipse  Suaresius,  qui  secus  putant. 

534.  In  altero,  quod  huc  spectat,  qua3ritur  utrum 
actio  creativa  ita  sit  propria  Dei,  ut  nUlli  omnino  creaturse 
valeat  communicari.  Nullum  datur  dubium  quin  virtus 
creativa,  toti  objecto  creabili  adaequata,  in  ente  finito 
repugnet;  neque  in  hoc  ulla  datur  dissensio  inter  auctores. 
Quid  autem  si  hsec  eadem  vis  coarctetur  ad  quorumdum 
dumtaxat  entium  productionem?  Potestne  ratio  evidenter 
probare  eam,  vel  sic  coarctatam,  enti  finito  communicari 
non  posse?  Negant  nonnulli  id  posse  evidenter  probari 
ratione  naturali ;  nihilominus  contraria  sententia  commu- 
nis  est.  Quod  nobis  videtur  firmissimum  argumentum, 
sic  quidam  proponunt :  Virtus  creativa  concipi  nequit  in 
ullo  ente  finito,  si  hsec  eadem  vis  esse  nequeat  limitata  ad 
certum  ordinem  creabilium  ;  Atqui  ita  est.  Nam,  ut  recte 
argumentatur  cl.  Mazzella  S.  J.,  "si  ex  una  parte  suppo- 
natur  in  creatura  potentia  creativa,  et  ex  alia  dicatur 
limitata  ad  certum  ordinem  creabilium ;  hsec  limitatio  vel 
peteretur  ab  ipsa  potentia,  vel  ex  ejus  objecto,  vel  ex 
modo  attingendi  illud.  Atqui  non  potest  peti  ex  ipso 
objecto  :  quia  in  objecto  nihil  aliud  requiritur,  nisi  possi- 
bilitas,  et  hsec  invenitur  in  omnibus  creabilibus ;  non  ex 

parte  modi  attingendi  illud  :  quia  modus  est  producere 
ex  yiihilo,  et  hsec  difficultas  jum  superata  est  ab  eo,  qui 
supponitur  posse  vel  unum  creare ;  non  ex  ipsa  potentia : 
quia  eum  creatio  nullum  prsesupponat  subjectum,  potentia 
creandi  in  creatura  deberet  esse  ipsa  ejus  voluntas,  cui 
communicata  esset  efficacia  divina:  dixit,  et  facta  snnt ; 
mandavit  et  creata  sunt ;  voluntas  autem  potest  velle  sicut 
unum,  ita  omnia  creabilia.  JDices  :  limitatio  illa  peteretur 
ex  ipso  subjecto,  in  quo  esset  potentia  creandi,  creatura 
enim  esset  finita.  —  Resp.  Sed  si  aliqua  potentia  inspecta 
in  se  ipsa,  in  suo  subjecto,  in  tnodo  illud  attingendi  nullam 
patitur  limitationem ;  nequit  dici  quud  limitetur  a  subje- 
cto  limitato,  in  quo  est  ;  sed  potius  quod  cum  sit  infinita, 
nequeat  in  limitato  subjecto  reperiri "  {I)e  Deo  Creante, 
Disp.  I.  Art.  VI.  n.  114). 

535.  I><  Conservatione.  Conservatio  generatim  sumpta 
duplex  est,  directa  el  indirecta.  Haec  in  eo  est  ut  contra- 
ria  removeantur,  illa  sc.  quae  rei  existentire  nocere  possunt. 
Indirecta  hsec  dicitur,  quia  ipsam  rei  existentiam  imme- 
diate  et  per  se  qod  respicit.  Hic  agitur  de  conservatione 
<//'/■<■<■/,(:  quae  est  qusedam  continuatio  actionis,  qua  res 
primo  producta  est;  est  nempe  actio  divina,  qua  Deus 
causa  esi  ut  res,  a  se  productae,  pergant  existere.  Quo- 
niain  autem  conservatio  consideratur  praecipue  praa  en- 
tium  contingentium  substantia,  qua3  nonnisi  a  Deo  per 
creationem  esse  potest,  hinc  conservatio  dici  solet  conti- 
nuata  creatio.  Id  autem  non  est  ita  accipiendum,  ac  si  ens 
contingens  singulis  instantibus  in  nihilum  caderet,  atque 
ex  nihilo  singulis  instantibus  produceretur,  ut  Baylius 
putavit :  absurdum  hoc  foret ;  verum  ita  ut  non  alia  esse 
dicatur  dependentia  entis  creati  a  Deo  primo  instanti, 
quam  secundo  et  ceteris :  nempe  quemadmodum  res  indi- 
get  actione  positiva  Dei  ut  existere  incipiat,  ita  hac  eadem 
positiva  Dei  actione  indiget,  ut  existere  pergat.  Hinc  quem- 
admodum  duratio  ab  existentia  non  differt  nisi  in  eo  quod 

sit  hujus  protractio ;  sic  conservatio  non  distat  a  creatione 
nisi  in  eo  quod  sit  lmjus  continuatio,  sc.  continuata  creatio. 
Creationis  tamen  et  conservationis  conceptus  distincti 
sunt;  alius  est  enim  conceptus  rei  existere  incipientis, 
alius  rei  durantis ;  uterque  dicit  effectionem  rei,  sed  ille 
connotat  rem  antea  non  fuisse  ;  hic  rem  antea  fuisse ;  qua- 
tenus  effectus  refertur  ad  primum  instans,  et  importat  no- 
vitatem  essendi,  dicitur  creatus ;  quatenus  ad  csetera  in- 
stantia,  dicitur  conservatus. 

536.  Conceptibus  sic  declaratis,  facile  probatur  omnia 
quae  sunt  conservantis  Dei  virtute  indigere,  ut  esse  per- 
gant.     Nam    ens    contiugens   non   habet   in    se   rationem 

o  o 

sumcientem  suse  existentiae ;  sed  est  in  se  indifferens  ad 
existendum  vel  non  existendum ;  Ergo,  nisi  ens  contin- 
gens  suam  essentiam  mutare  dicatur,  numquam  ratiohem 
suae  existentiae  in  se  continere  potest ;  Ergo  perseverantia 
in  existendo  repetenda  est  a  causa  extrinseca ;  Ergo  ab 
illa  causa,  a  qua  ipsum  primum  esse  per  creationem  rece- 
ptum  fuit ;  Atqui  hsec  causa  est  Deus ;  Ergo.  —  Neque  hoc 
repugnat  iis,  quse  diximus  agentes  de  immortalitate  entium 
spiritualium.  Verum  est  hujusmodi  entia  esse  immortalia 
naturaliter ;  at  hoc  non  significat  ea  in  se  habere  rationem 
sufficientem  cur  sine  divina  conservatione  existant;  sed 
significat  entia  spiritualia  aliquid  in  se  habere,  quo  fit  ut 
exigant  a  Deo  conservari,  vel  non  annihilari. 

537.  Circa  annihilationis  conceptum  haee  habet  Ton- 
giorgi :  "  Non  est  putandum  ad  annihilationem  requiri  ac- 
tionem  positivam ;  ad  hoc  enim  ut  res  creata  in  nihilum 
reducatur,  sufficit  si  Deus  actionem,  qua  ipsam  conservat, 
ab  ipsa  subtrahat ;  videlicet  ut  divina  voluntas  in  eo  quod 
entis  existentiam  ejusque  durationem  decernit,  non  peren- 
nem  illam,  sed  ad  certum  usque  tempus  decernat.  —  Ad 
Deum  autem  tantummodo  annihilationem  pertinere,  du- 
bium  esse  nequit.  Si  enim  annihilatio  cessatio  conserva- 
tionis  est,  conservatio  autem  continuata  creatio,  profecto 

ille  solum  annihilandi  potestatem  habet,  qui  creandi  virtu- 
tem  possidens,  omnis  existentiae  fons  est."  (Theol.  JSfat. 
1.  IV.  c.  11.  art.  2.) 

ART.  II. — DE  CONCURSU  DEI   IN  ORDINE   NATURALI. 
§1. —  Deelaratur  quaestio. 

538.  Concursus,  generatim  loquendo,  est  cooperatio  unius 
causse  cum  alia,  pro  eodem  effectu.  Hinc  concursus  Dei 
est  "  cooperatio  Dei  cum  agente  finito  ad  eumdem  effe- 
ctum."  Concursus  hic  est  naturalis  vel  supernaturalis, 
prout  effectus  producendus  continetur  in  ordine  naturse, 
vel  hunc  ordinem  superat.  De  hoc  altero  agunt  theologi ; 
nos  de  concursu  Dei  in  ordine  naturali  qusestionem  insti- 
tuimus. 

539.  Jamvero  —  a)  concnrsus  alius  est  moralis,  alius 
physicu*.  Moralem  praebet  alteri  concursum,  qui  illum  ad 
opus  inducit  imperio,  consilio,  precibus,  minis  aliisve 
mediis  moralibus ;  praebet  e  contra  concursum  physicum 
qui,  agens  ut  causa  physica,  una  cum  alio  virtute  sua 
iniiuit  in  effectum.  Patet  autem  nobis  nonnisi  de  physico 
concursu  quaestionem  esse.  Hic  porro  physicus  concursus 
—  b}  alius  est  mediatus,  alius  immediatus.  Mediatus  in  eo 
ponitur  quod  Deus  conferat  et  conservet  vires  agentium 
creatorum;  immediatus  respicit  ipsum  actum  secundum, 
qui  ab  ipsis  ponitur.  Porro  Deum  mediate  concurrere  ad 
actus  creaturarum  patet  ex  dictis  in  praecedenti  articulo ; 
quaestio  est  igitur  coarctanda  ad  concursum  physicum  im- 
mediatum,  et  prsecipue  relate  ad  causas  liberas.  Notamus 
interea  nos  hic  non  qurerere  quid  sit  concursus  in  ipso 
Deo,  seu,  ut  dici  solet,  active  spectatus ;  sed  agere  de  con- 
cursu  prout  attingit  terminum  Deo  extrinsecum. 

540.  Sunt  qui  tenent  concursum  in  eo  consistere,  quod 
causa  prima  tribuat  aliquam  perfectionem  aut  determina- 
tionem  causse  secundse ;  qua  accepta,  ex  non  agente  causa 

secunda  fit  agens.  Sit  exemplo  serra  ;  licet  hsec  capacita- 
tem  habeat  secandi  lignum,  lignum  tamen  de  facto  se  sola 
non  secat.  Cur?  quia  non  habet  motum  per  se.  Unde 
causa  quas  concurrere  debet  ad  opus,  applicare  debet  serram 
ad  lignum,  atque  ita,  imprimendo  motum,  lignum  secare. 
Quid  simile  admittunt  relate  ad  divinum  concursum. 
Sed  perperam ;  nam  praeterquam  quod  in  eo  casu  Deus 
non  concurreret  immediate  ad  ipsum  effectum  producen- 
dum :  siquidem  Ipsius  influxus  non  reciperetur  in  effecti- 
bus  sed  in  causis  secundis ;  data  explicatio  non  videtur 
posse  componi  cum  humana  libertate.  Hic  concursus  ap- 
pellari  solet  prazvius,  vel  etiam  prcemotio  aut  determinatio 
physica.  "Preemotio  physica,  inquit  Goudin  (IV  Pars 
Phil.  Disp.  II,  quass.  3.  a.  2.)  est  influxus  causae  primae,  re- 
ceptus  non  quidem  immediate  in  effectibus,  sed  in  causis  se- 
cundis,  quo  Deus  ipsis  actualem  efncacitatem  inspirat ;  quo 
eas  movet  et  applicat  non  solum  objective  et  moraliter, 
alliciendo,  suadendo,  sed  etiam  physice  et  active,  interius 
inclinando,  applicando,  determinando,  ac  ultimam  illam 
activitatem,  ad  quam  sequitur  actio,  influendo." 

541.  Nos  non  praevium  sed  simultaneum  concursum 
admittimus ;  tenemus  sc.  influxum  Dei  concomitari  actio- 
nem  creaturae,  et  terminari  sine  medio  ad  eumdem  effe- 
ctum.  Quum  Deus  concurrit,  Ipsius  actio  actionem  agen- 
tis  creati  neque  praecedit,  neque  consequitur;  agit  Deus 
eodem  tempore  ac  creatura,  et  eumdem  ac  ipsa  attingit 
terminum.  Quare  effectus  ita  producitur  totus  a  causa 
secunda,  ut  simul  totus,  licet  diversimode,  producatur  a 
causa  prima.  Effectus  ponitur  a  Deo  independenter ;  a 
creatura,  dependenter ;  a  Deo  ut  a  causa  prima  et  univer- 
sali;  a  creatura,  ut  a  causa  secunda  et  particulari. 

542.  Notandum  tamen  sedulo  est  concursum  Dei  non 
esse  unum  eumdemque  relate  ad  omnia  agentia  creata, 
sed  variari  pro  eorumdem  diversitate  ;  ita  ut  quemadmo- 
dum  ad  effectus  numero  diversos  tribuit  concursus  numero 

distinctos,  sic  ad  actiones  specie  diversas,  concursus  pra> 
bet  specie  distinctos.  Quare  si  quandoque  dicitur  con- 
cursus  Dei  esse  unus  idemque  pro  omnibus,  id  referendum 
est  vel  ad  concursum  divinum  active  spectatum,  quia  con- 
cursus  omnis  est  actus  voluntatis  Dei ;  vel  ad  eamdem 
generalem  rationem,  ob  quam  causae  secundee  concursu 
indigent  —  Hinc  quoniam  agentia  creata  alia  necessario 
agunt,  alia  libere,  concursus  ad  utrorumque  actiones  prse- 
betur  modo  cujusque  naturse  accommodato.  Causis  ex 
necessitate  agentibus  concursus  praebetur  "determinatus 
iu  omnibus  ac  definitus,  talisque  ut  cum  illo  haec  et  non 
alia  individua  actio,  hoc  tempore,  his  adjunctis  prodire 
necessario  debeat ; "  in  causis  e  contra  liberis,  talis  deter- 
minatio  admitti  nequit,  sed  requiritur  ut  ad  plures  actus, 
ad  quos  causa  libera  indifferens  est  "indifferens  pariter, 
quantum  est  ex  se,  et  ad  singulos  sufnciens,  concursus  prse- 
beatur."  Aliis  verbis :  concursus  talis  esse  debet  ut  in 
ipsius  voluntatis  potestate  sit,  ut  eo  ad  unum  vel  ad  alte- 
rum  utatur;  Atqui  hujusmodi  non  esset,  si  non  esset 
indifferens;  Ergo  indifferens  poni  debet.  Scimus  hoc  ab 
omnibus  non  admitti,  quippe  quia  plures  putant  Deum  eo 
in  casu  concurrere  confuso  et  cseco  modo,  Eumdemque 
non  amplius  considerari  ut  causam  primam  et  indepen- 
dentem ;  verum  haec  nullius  esse  momenti  postea  proba- 
bimus. 

543.  Superest  ut  aliquid  dicamus  de  quibusdam  vete- 
rum  effatis :  causam  sc.  secundam  non  agere  nisi  motam  a 
prima  —  applicari  a  prima  ad  agendum  —  agere  in  virtute 
causoe  primos.  Horum  dictorum  plenam  evolutionem  re- 
peries  apud  Suaresium  (Disp.  Metaph.  XXIT.  sect.  2.) ; 
nobis  dicere  sufficiat  effata  haec  non  esse  sumenda  in  sensu 
physicaa  determinationis  ad  unum,  sed  —  d)  \\\  sensu  vir- 
tutis  activae  habitse  per  efncientiam  mediatam  vel  imme- 
diatam  causse  primae ;  — 6)  ad  indicandam  necessitatem 
concursus  simultanei; — c)  et  ad  denotandum  quod  desti- 

natio  ad  finem  aliquem  libere  attingendum,  sit  ante  ipsam 
positionem  causse  secundas.  —  His  declaratis : 

§  2.  —  Propositio. 
Deus —  a)    omnibus   actionibus    creaturarum  physice    et 
immediate    co-operatur.      Hic    autem    concursus  —  b)    cum 
recte   componitur  cum  libertate  entis  creati  :  tum   etiam  — 
c)  minime  reddit  Deum  auctorem  mali  moralis. 

544.  la  Paes.  Nulla  omnino  physica  realitas  existere  po- 
test  quin  a  Deo  positive  intendatur ;  Atqui  quaevis  actio 
creaturse  est  physica  qusedam  realitas;  Ergo  existere 
nequit  quin  a  Deo  positive  intendatur ;  Atqui  si  ita  est, 
jam  admitti  debet  concursus  physicus  et  immediatus : 
physicus  quidem,  quia  pro  Deo  velle  et  agere  identica 
sunt;  ac  proinde  si  aliquem  effectum  Deus  vult,  illum 
ponit  ea  ratione  qua  illum  ponere  intendit ;  immediatus, 
quia  volitio  hsec  divina  non  terminatur  ad  causam,  sed  ad 
illum  ipsum  effectum  quem  causa  secunda  producit; 
Ergo  negari  nequit  Deum  physice  et  immediate  concur- 
rere  ad  quamlibet  agentis  creati  actionem.  Prima  illa 
niajor  multipliciter  probari  potest.  1°.  Causae  secundse,  ipsa 
sua  essentia,  subordinatae  Deo  sunt,  non  modo  ut  entia,  sed 
etiam  ut  agentia  sunt ;  Atqui  non  essent  ipsa  sua  essentia 
Deo  subordinatse  quatenus  agentia  sunt,  si  realitas  ulla-ab 
illis  proveniens  existeret  independenter  a  divina  volun- 
tate ;  Ergo  —  2°.  Si  aliqua  realitas  existeret  independen- 
ter  a  divina  voluntate,  jam  Deus  non  esset  causa  univer- 
salissima  omnis  realitatis  ac  perfectionis ;  Atqui  Deus  est 
et  esse  debet  causa  universalissima  omnis  realitatis  et  per- 
fectionis,  ut  ex  ipsa  infinita  Dei  perfectione  constat ;  Ergo 
—  3°.  Si  aliqua  realitas  existere  posset  independenter  a 
divina  voluntate,  jam  durare  in  existentia  posset  quin  a 
Deo  positive  conservaretur ;  quod  enim  absque  alterius 
influxu  incipere  potuit  quoad  entitatem  suam,  non  est  cur 

ab  illo    pendeat   qnoad   entitatis    conservationem ;  Atqni 
lioc  dici  nequit;  Ergo  neque  illud. 

545.  2a  Pars.  llle  concursus  recte  componitur  cum 
humana  libertate,  qui  ipsi  voluntati  relinquit  actus  deter- 
minationem ;  Atqui  hujusmodi  est  concursus,  quem  nos 
statuimus ;  Ergo.  Revera  concursus,  quem  nos  tuemur, 
non  est  prsevius  sed  concomitans ;  non  ad  unum  tantum 
actum,  sed  ad  plures  indifferenter,  quantum  ex  se  est,  prse- 
betur;  non  ipse  voluntatem,  sed  haec  potms  concursum 
flectit  atque  determinat.  Atqui  quod  hujusmodi  est,  jura 
libertatis  laedere  nequit.  Stat  ergo  concursum  recte  com- 
poni  cum  humana  libertate. 

546.  Ut  vis  argumenti  in  tuto  collocetur,  objectionibus, 
quas  in  qusestionis  declaratione  commemoravimus,  satisfa- 
ciendum  est.  Concedunt  ergo  plures  concursum,  ut  a 
nobis  explicatur,  componi  posse  cum  humana  libertate,  sed 
negant  posse  concursum  eo  pacto  explicari,  tum  quia  Deus 
concurreret  modo  confuso  et  eceeo ;  tum  etiam  quia  ratio 
primce  et  omnipotentis  causae  evanesceret.  Respondemus 
negando  utramque  illationem.  Aliud  enim  est  dicere  con- 
cursum  esse  indifferentem,  aliud  illum  esse  confusum  et 
coecum.  Caece  concurreret  qui  nesciret  quid  facit,  quo  in 
casu  vix  intelligeretur  quid  esset  concurrere  cum  alio  ad 
aliquam  actionem ;  praebet  e  contra  concursum  indifferen- 
tem,  qui  concursum  ad  plura  offert.  Jamvero  haec  plura 
possunt  esse  distincte  cognita,  et  revera  distincte  cogno- 
scuntur  a  Deo  qui  omnes  actus,  quos  creatura  facere 
potest,  attingit,  et  ad  eorum  quemvis,  ad  quem  creatura 
se  libere  determinaverit,  concurrere  vult.  —  Prseterea  cum 
Deus  non  modo  cognoscat,  per  scientiam  simplicis  intelli- 
gentise,  quid  creatura  faeere  possit ;  verum  etiam,  per 
scientiam  conditionatam,  quid  creatura  faceret  in  qui- 
busvis  adjunctis,  jam  Deus  distincte  cognoscit  quid  ipsa 
faciet,  verificata  conditione.  Per  hoc  tamen  non  asseri- 
mus  Deum  ad  hunc  tantum  actum  prsebere  concui  sum  ; 

e  contra  explicite  diximus  Deum,  quantum  ex  Ipso  est, 
offerre  concursum  ad  plura,  atque  voluntatem  electione 
sua  concursum  divinum  flectere  ad  hunc  vel  illum  actum. 
Referimus  declarationem  nostram  ad  cognitionem  divinam 
praecipue,  quia  cognitionem  hanc  impetit  objectio. 

547.  Sed  neque  ex  altera  parte  valorem  habet  objectio. 
Nam  licet  in  potestate  creaturse  sit  concursum  flectere  ad 
unum  vel  ad  alium  actum : 

1°.  a  Deo  non  tollitur  ratio  causoe  primce.  Ad  causam 
primam  pertinet,  ut  sit  prima,  ut  efficientia  voluntatis  sit 
ab  ipsa,  et  ut  illa  voluntas  non  determinetur  absque  ejus 
concursu;  Atqui  hsec  duo  a  nobis  ponuntur;  Ergo,  vel 
prsescindendo  ab  aliis  rationibus  cur  Deus  dici  debeat  et 
sit  causa  prima,  hujus  ratio  non  tollitur,  posito  nostro  con- 
cursu.  Caeterum  caveant  adversarii  ne,  dum  suo  sensu 
Deum  faciunt  causam  primam,  Eum  reapse  faciant  causam 
unicam  liberam  ;  quia  si  Deus  actionem  prsedeterminaret, 
jam  nulla  esset  indifferentia  activa  voluntatis ;  et,  hac 
pereunte,  jam  omnis  creaturarum  libertas  e  medio  pelle- 
retur. 

2°.  Neque  a  Deo  tollitur  ratio  causai  omnipotentis.  Con- 
tendunt  adversarii,  admissa  nostra  sententia,  Deum  facere 
non  posse  omnia  quae  vult.  Respondemus  negando  illa- 
tionem.  Cognoscens  enim  Deus  per  scientiam  conditiona- 
tam  quid  creatura  libere  faceret  quibusvis  in  adjunctis, 
constituere  potest  creaturam  in  iis  adjunctis,  in  quibus 
eligeret  id  ipsum,  quod  Deus  vult  ut  fiat. 

548.  3a  Pars.  Ex  dictis  tum  in  secunda  parte,  tum 
alibi  (n.  529)  constat  Deum  malum  permittere  negative 
tantum.  Hoc  autem  ipso  quod  actum  aliquem  non  im- 
pedit,  dat  concursum  indifferentem,  talem  nempe  ut  seque 
flecti  possit  ad  unum  vel  alium  actum,  licet  de  facto  ad 
hunc  potius  quam  ad  illum  actum  flectatur  per  electionem 
voluntatis.  Ergo  si  neque  ex  illa  permissione,  neque  ex 
hujusmodi   concursu   sequatur   Deum   esse    causam   mali 

moralis,  hoc  in  Ipsum  refundi  nequit ;  Atqui  evidens  est 
Deum  non  evadere  causam  mali  moralis  ab  illam  negati- 
vam  permissionem ;  Ergo  declarari  tantum  debet  concur- 
sum,  a  nobis  admissum,  Deum  peccati  auctorem  minime 
reddere.  Revera,  ad  quid  concursus  iste  terminatur? 
Num  ad  malitiam  actus  ?  nullo  modo ;  verum  ad  ipsam 
actus  entitatem  ;  non  quidem  absolute,  sed  consequenter  ad 
electionem  voluntatis.  Malum  morale  non  est  aliqua  phy- 
sica  entitas ;  sed  est  qusedam  relationis  carentia  ad  regu- 
lam  morum ;  Ergo  illius  causa  non  efficiens,  sed  deficiens 
quserenda  est;  Ergo  deformitas  illi  soli  tribuenda  est,  qui 
est  rntio  cur  actus  sit;  Atqui  ex  natura  concursus,  quem 
nos  admittimus,  patet  voluntatem  esse  quae  determinat 
actum  ;  Ergo  in  voluntatem  solam  malitia  refundenda  est. 
Deus,  qua  legislator  est,  illum  actum  adversatur,  prohibet, 
et  maximis  sanctionibus  suum  vetitum  obhrmat.  Non 
privat  tamen  voluntatem  sua  libertate ;  ac  proinde  cum 
voluntas  eligit  illud  quod  Deus  prohibet,  hanc  electionem 
Deus  non  impedit,  et  ad  actum  consequenter  concurrit, 
quatenus  iste  actus  habet  rationem  entis.  Qui  plura 
cupit,  adeat  Suaresium  (De  Concursu  Dei  ad  actus  'natu- 
rales  lib.  2). — 

ART.  III.  —  DE   PROVIDENTIA   DIVINA  ET   GUBERNATTONE 

RERUM. 

§  1.  —  Quaedam  praenotantur. 

549.  Providentia  et  gubernatio  divina,  si  presse  accipi- 
antur,  differunt  inter  se ;  illa  est  causa,  hsec  effectus ;  illa 
spectat  ordinem  rerum  conceptum  et  sancitum,  hsec  hujus 
ordinis  executionem ;  illa  est  quid  seternum,  ut  seterni 
sunt  actus  Dei  immanentes ;  hsec  est  quid  temporaneum, 
quia  supponit  rerum  existentiam.  Laxiori  tamen  sensu 
sumpta,  Providentia  sub  se  rerum  gubernationem  comple- 
ctitur,  et  definiri  solet :  "  actio  qua  Deus  singulas  creaturas 

ad  finem  tum  omnibus  communem,  tum  cuique  proprium 
disponit  ac  dirigit."  Hoc  sensu  nos  providentiam  sumi- 
mus.  Patet  porro  nos  hic  non  agere  nisi  cle  ordine 
naturali. 

550.  Divinse  providentiae  objectum  duplex  est:  statuere 
sc.  finem  creaturis,  eisque  media,  ad  finem  praestitutum 
attingendum,  subministrare.  Media  autem  duplicis  sunt 
generis :  alia  intrinseca,  ut  sunt  vires  naturales ;  alia  inter 
extrinseca  auxilia  continentur.  Finis  etiam  alius  est  uni- 
versalis  et  omnibus  communis,  alius  particularis  et  singu- 
lis  proprius.  Hic  illi  subordinatur.  Cognoscimus  ex  alibi 
dictis  (n.  300)  finem,  rebus  omnibus  communem,  solum  De- 
um,  cognitione,  amore,  et  laude  glorificandum,  esse  posse. 
Finis  iste  immediate  obtinetur  per  creaturas  rationales,  et 
ita  quidem,  ut  in  illius  consecutione  sita  sit  earumdem 
summa  perfectio  atque  felicitas.  Finis  autem  cuique  enti 
proprius  non  semper  a  nobis  cognoscitur,  quse  cognitionis 
carentia  nemini  jus  tribuit  asserendi  finem  nullum  esse. 
Limitationem  mentis  nostrse  meminisse  debemus.  Ratio 
probat  aliquem  finem  pro  singulis  dari  debere,  licet  qui- 
nam  'sit  saspe  nos  lateat. 

551.  Providentia  divina  quatenus  ordinationem  rerum 
respicit  solius  Dei  propria  est;  at  ordo,  divina  providentia 
statutus,  non  obtinetur  in  executione  absque  causarum 
secundarum  concursu.  Ad  divinam  enim  perfectionem 
sapientiamque  pertinet,  creaturis  non  tantum  esse  tri- 
buere,  sed  et  dignitatem  causse ;  secus  frustra  forent ; 
Atqui  vim  causativam  creaturis  concessam  statim  con- 
sequitur  mutuus  earum  concursus  ad  executionem  ordinis 
divinse  providentise :  secus  vis  illa  non  subordinaretur 
ordini  divinse  sapientise ;  Ergo  ordo  divina  providentia 
statutus  non  obtinetur  in  executione  absque  causarum 
secundarum  concursu.  Ad  rem  S.  Thomas:  "Ad  provi- 
dentiam  duo  pertinent,  sc.  ratio  ordinis  rerum  provisarum 
in  finem,  et  executio  hujus  ordinis,  quse  gubernatio  dici- 

tur.  Quantum  igitur  ad  primum,  Deus  immediate  omni- 
bus  providet,  qui  in  suo  intellectu  habet  rationem  omnium 
etiam  minorum,  et  quascumque  causas  aliquibus  effecti- 
bus  praefecit,  dedit  eis  virtutem  ad  illos  effectus  producen- 
dos.  Unde  oportet  quod  ordinem  illarum  in  sua  ratione 
prashabuerit.  Quantum  autem  ad  secundum,  sunt  aliqua 
media  divinse  providentise ;  quia  inferiora  gubernat  per 
superiora,  non  propter  defectum  suse  virtutis,  sed  propter 
abundantiam  suae  bonitatis,  ut  dignitatem  causalitatis 
etiam  creaturis  communicet "  (Summa  la  P.  Q.  XXII., 
art.  3). 

552.  Corollaria  duo  exinde  colliguntur.  1°.  Eorum  qua3 
in  mundo  eveniunt,  nihil  potest  proprie  dici  fortuitum. 
Fortnitum  est  illud  quod  evenit,  quin  intendatur  et  pra> 
videatur.  Respectu  hominum,  multa  intercidere  possunt 
qua3  neque  intendant,  neque  praevideant;  at  nihii  tale 
adinitti  potest  relate  ad  Deum,  Ut  Deus  omnia  cognoscit, 
sic  omnia  intendit  directe,  aut  indirecte,  aut  saltem  per- 
mittit.  2°.  Quum  divina  operatio  non  excludat  ojjerationes 
causarum  secundarum,  insipienter  ille  ageret,  qui,  propria 
actione  prsetermissa,  omnia  a  Deo  expectaret.  Propriam 
industriam  et  curam  })rovidentia  divina  non  excludit,  sed 
eani  dirigit.  Sapienter  autem  Deus  disposuit  ut  humanye 
industria?  plerumque  eventus  responderent,  ut  homines  ex- 
citarentur  ad  illas  vires  adhibendas,  quas  a  Deo  acceperunt, 
quasque  Deus  conservat. 

553.  Providentiam  divinam  alii  omnino  negant;  alii  eam 
coarctant  ad  prsecipuos  eventus  et  nobiliora  entia.  Pro- 
bandum  igitur  est  in  Deo  non  modo  esse  providentiam,  sed 
etiam  eam  respicere  quamlibet  creaturam.  Quum  autem 
quidam,  ad  Dei  providentiam  denegandam,  argumenta  de- 
sumant  ex  distributione  bonorum  et  malorum,  quse  in 
mundo  habetur,  de  hac  etiam  distributione  aliquid  dice- 
mus.     His  declaratis : 

§2.—  Propositio. 
Quamvis  1.  divina  providentia  speciali  modo  respieiat 
creaturas  rationales,  nullum  tamen  ens  est,  quantumvis 
minimum,  ad  quod  se  non  porrigit.  2.  Bonorum  autem  ac 
malorum  distributio,  qualem  in  mundo  esse  conspicimus,  huic 
divinai  providentio3  minime  adversatur. 

554.  la  Pars.  Tria  hsec  pars  complectitur :  1°.  esse  in 
Deo  rerum  providentiam  ;  2°.  hanc  ad  omnia  et  singula 
entia  se  porrigere  ;  3°.  eamdemque  specialem  esse  quoac1. 
entia  rationalia.     Hsec  ex  ordine  probantur. 

1°.  Qui  supremi  Numinis  existentiam  non  negat,  ad- 
mittere  is  debet  Deum  esse  sapientem ;  Atqui  qui  sapiens 
est  nihil  producit  absque  fine ;  Ergo  dicendum  est  entia 
oinnia,  qu83  Deum  habent  auctorem,  ob  aliquem  finem  pro- 
ducta  esse ;  Atqui  qui  vult  finem,  debet  velle  media,  quse 
ad  illum  consequendum  necessaria  sunt ;  Ergo  ita  Deus 
omnes  res  producit,  ut  simul  illis  finem  constituat,  et 
media  prsebeat  quaa  ad  illum  conducunt;  Atqui  id  prsecise 
providentia  sonat;  Ergo  admittendum  est  dari  in  Deo 
rerum  providentiam — Quod  a  priori  statuimus,  sic  a  po- 
steriori  confirmat  Liberatore.  "In  tanta,  inquit,  rerum 
vicissitudine  ac  varietate,  in  tanta  elementorum  contrario- 
rum  pugna,  tam  mirabilis  consensio,  mutuus  nexus,  conspi- 
ratio  et,  ut  ita  dicam,  concentus  consistere  nequaquam 
posset,  nisi  adesset  moderator  aliquis,  cujus  imperio  pare- 
rent  omnia,  ac  nutibus  temperarentur.  An  opinabimus 
navigium  sine  gubernatore  velificari  non  posse ;  urbem 
remoto  principe  destitui  ordine ;  gymnasium  vel  domum 
si  nemo  adest  qui  prsesit  et  cui  pareatur,  dissolvi  penitus ; 
rerum  autem  creatarum  molem,  illis  omnibus  longe  ordi- 
natiorem  ac  naturis  magis  dissentientibus  coagmentatam, 
regeute  atque  administrante  nemine,  posse  servari?" 

2°.  Quse  argumenta,   primum   prsesertim,   seque  valent, 

pro  Omnibus  et  singulis  rebus  vel  minimis  et  vilissimis. 
Nam,  vel  relate  ad  hsec,  sapientia  requirit  ut  non  creentur 
absque  fine  ;  Deus  autem  nequit  constituere  flnem  et  simul 
denegare  media,  quae  ad  illum  conducunt.  —  Cseterum  ex 
rerum  vilitate  nulla  potest  repeti  ratio  cur  divina  provi- 
dentia  ad  omnia  non  se  porrigat;  quia  vel  Deo  nihil  vile 
est,  vel  omnia  vilissima  sunt.  Ideo  inter  homines  non 
decet  omnes  vilissimarum  rerum  curam  suscipere,  quia 
cum  finitae  virtutis  sint,  non  omnes  omnia  curare  valent ; 
hinc  qui  majoribus  curis  distinentur,  minima  cseteris  curan- 
da  relinquunt.  Deus  vero  infinitse  est  virtutis,  et  omnia 
simul  regit  volendo. 

3°.  Dei  providentia  ordinata  est  et  sapiens  ;  Ergo  unicui- 
que  rei  Deus  providere  debet  ut  fert  cujusque  natura ; 
Atqui  natura  entium  rationalium  petit  ut  speciali  provi- 
dentia  regantur,  tum  quia  libera  sunt ;  tum  etiam  quia 
ipsa  tantummodo  felicitatis  et  miseriae  capacia  sunt ;  tum 
demum  quia  creatura  rationalis  sola  Deum  Ipsum  imme- 
diate  assequendum  habet,  solaque  ad  actum  reducit  finem 
totius  creationis ;  Ergo. 

555.  2a  Pars.  Antequam  hanc  alteram  partem  probe- 
mus,  quasstio  ipsa  magis  determinanda  est.  Minime 
concedere  possumus  divinae  providentise  osoribus  bonos 
semper  esse  miseros,  et  impios  semper  felices.  Nam  ut 
omittamus  bona  moralia,  quse  magis  ad  veram  felicitatem 
conducunt,  quseque  bonorum  vitam  condecorant;  et  mala 
moralia,  quae  numquam  cum  vera  animi  tranquillitate  con- 
juncta  reperiuntur  et  vitam  malorum  exagitant ;  falsum 
generatim  est  bonos  semper  cum  adversa  fortuna  collucta- 
ri,  et  impios  deliciis  semper  affluere ;  experientia  non  con- 
stat.  Ex  quibusdam  particularibus  casibus  generalem 
conclusionem  illogice  quis  inferret.  Certe  calamitas,  eo 
ipso  quod  bonos  aliquos  homines  afficit,  mira  prima  fronte 
videtur,  ut  mira  videtur  impiorum  quorumdam  prosperi- 
tas ;  et  hasc  dumtaxat  quidam  attendunt ;  calamitates  e 

contra  quibus  impii  subjiciuntur,  et  bonorum  prosperitas 
vix  attenduntur,  quia  utrseque  meritis  responclent.  Sed 
si  res  generatim  spectetur,  videbuntur  utrique  indiscrimi- 
natim  subjici  vicissitudinibus  bonorum  ac  malorum;  at- 
que  hoc  asserimus  divinae  providentias  nullatenus  adver- 
sari,  et  recte  componi  cum  sapientia  et  bonitate  Supremi 
Gubernatoris. 

556.  Bona  et  mala  physica  per  accidens  tantum  habent 
rationem  prsemii  et  pcenae ;  natura  sua  sunt  unice  meclia 
ad  finem  ultimum;  Ergo  si  distributio  bonorum  ac  malo- 
rum,  qualem  in  mundo  esse  videmus,  huic  fini  ultimo  non 
adversatur,  nec  adversatur  sapientise  et  bonitati  divinae, 
ideoque  nec  providentise.  Atqui  distributio  bonorum  ac 
malorum  ita  fit  a  Deo,  ut  finis  ultimus  semper  obtineatur, 
tum  quia  per  eam  promovetur  ordo  moralis,  tum  etiam 
quia  conservatur  orclo  physicus  ;  Ergo.  Certe  —  a~)  quocl 
animum  natura  sua  attollit  extra  hujus  vitae  ambitum,  et 
erigit  ad  bona  imperitura ;  quod  excitat  ad  constans  virtu- 
tum  exercitium ;  quod  occasionem  prsebet  expiandi  macu- 
las,  quibus  vel  optimi  quique  inficiuntur,  id  certe  ordinem 
moralem  promovere  dicendum  est;  ut  etiam  ordinem 
moralem  promovet  id,  quod  malos  ad  pcenitentiam  trahit ; 
quod  Dei  misericordiam  et  longanimitatem  vel  erga  ingratos 
filios  ostendit;  horumque  bonis  operibus  —  nemo  enim 
adeo  improbus  est  qui  nullam  virtutem  exercuerit  —  remu- 
nerationem  prsebet.  Atqui  ea  quae  in  mundo  obtinet 
bonorum  atque  malorum  distributio  ad  haec  omnia  tendit. 
Ergo  per  eam  promovetur  ordo  moralis.  —  5)  Conservatur 
etiam  ordo  physicus.  Hic  enim  exigit  ut  legibus  constanti- 
.  bus  regatur;  Atqui  nullae  esse  possent  constantes  leges,  si 
singulis  clelictis  statim  rependenda  esset  pcena,  virtutibus 
vero  praemium  exhibendum.  Nam  cum  virtutum  et  vitio- 
rum  actus  ab  humana  voluntate  pendeant,  et  hsec  continuo 
mutet,  ordo  rerum  mutari  contiuuo  deberet,  ut  debita 
sanctio    singulis    concederetur.  —  Prseterea    destruendum 

esset  humanse  libertatis  exercitium,  a  quo  etiam  plerum- 
que  pendet  hominum  prosperitas  atque  miseria.  His  si 
addamus  ea  quse  religione  revelata  edocemur,  magis  magis- 
que  evidens  fiet  Supremum  Gubernatorem  non  modo  juste 
ac  sapienter,  sed  etiam  peramanter  rebus  humanis  pro- 
spicere. 

A.  M.  D.  G. 

mutabile  —  Altera  hypothesis  est  pantheistarum  —  pantheismi  triplex 
forma — probatur  repugnantia  identitatis  universalis  —  respondetur  praeci- 
piis  objectionibus  —  vera  sententia  —  origo  mundi  per  creationem — de- 
claratur  definitio  —  probatur  mundum  nullam  aliani  originem  habere 
potuisse 202-212. 

Art.  II.  —  De  fine  creationis.  Non  quseritur  utrum  detur  finis,  sed 
quinam  sit  —  non  est  quaestio  de  finequi  sit  causa  determinans  volitionem 
divinam,  sed  de  fine  operi  divino  praestituto  —  hic  alius  est  primarius: 
gloria  Dei  extrinseca  —  alius  secundarius:  horainis  felicitas  —  definitiones 
declarantur  —  manifestatio  divinarum  perfectionuni  est  ad  quemdam  gra- 
dum  hiuitata  —  mundus  relative  tantuni  optimus  —  an  homo  praecipue  sit 
finis  secundarius  totius  creationis  visibilis 212-218. 

Art.  III. — De  mundi  initio.     Non  est  quaestio  de  mundi  antiquitate 

—  aetas  mundi  nequit  certo  constare  —  multiplex  explicatio  Mosaicae  cos- 
mogoniae —  inquiritur  utrum  mundus  semper  extiterit,  vel  aliquando  in- 
coeperit  —  ratio  hoc  alterum  invincibiliter  suadet  —  argumentis  adversa- 
riorum  nullus  subest  valor  —  qusestio  de  possibilitate  seternse  creationis 
paucis  declaratur  —  sententia  negans  videtur  probabilior    .     .     218-225. 

CAPUT   II. — DE    MUNDANIS    CORPORIBUS    SPECIATIM. 

Art.  I. — De  natura  corporis  inorganici.  Systema  triplex  —  juxta 
atomieos  corpora  constant  unica  realitate  extensa  —  atomismus  mechani- 
cus  et  chimicus  —  hujus  fusior  declaratio  —  juxta  dynamicos  corpora  con- 
stant  realitatibus  inextensis  —  systematis  favorabilior  forma  —  systema 
Aristotelico-scholasticum  admittit  materiam  primam  et  formam  substan- 

tialem — horum  specialis  declaratio  —  confutantur  atomismus  et  dynarn:- 

smus  —  defenditur  systema  scholasticum 225-233. 

Art.  II.  —  De  natura  vegetaliu.n.  Enucleatur  conceptus  vitse —  quse 
reponenda  est  in  immanentia  actionis  —  vita  in  actu  primo  et  in  actu 
secundo  —  pro  diversa  actionis  immanentis  perfectione,  diversa  daturvita 

—  hujus  triplex  gradus  —  hic  quaestio  de  vita  vegetativa  —  ad  hanc  gene- 
ralis  vitre  definitio  coarctatur  —  triplex  vegetalium  functio  —  principium 
vitale  plantarum  distinguitur  ab  entitate  et  viribus  materise — quod  tri- 
plici  argumento  probatur 233-240. 

Art.  III.  — De  natura  animalium.  Animalia  a  vegetabilibus  specifice 
differunt  —  sensibilitate  gaudent  —  sensibilitatem  quinam  brutis  denega- 
verint  —  conf  utantur  —  est  in  animalibus  anima  sensitiva  —  quse  est  f  orma 
substantialis — hujus  origo  —  facultates  animalium  enumerantur  —  ho- 
rum  opera  rationem  produnt  non  in  ipsis,  sed  in  supremo  artifice  —  in- 
telligentia  distituuntur 240-244. 

Art.  IY.  — De  spatio  et  loco.  Spatium  est  extensio  in  longum,  latum 
et  prof undum  —  spatium  absolutum  est  possibilitas  extensionis  —  non 
autem  immensitas  divina  —  nec  realitas  qusedam  a  corporum  extensione 
distincta  —  Locus  est  spatium  limitibus  circumscriptum  —  locus  corporis 
intrinsecus  et  extrinsecus  —  corporum  circumscriptiva  praesentia — non 
tamen  essentialis  —  Corporum  compenetratio  num  possit  ostendi  repu- 
gnans — possibilitas  circuniscriptivse  nmltilocationis  corporum  245-252. 

CAPUT    III.  — DE   MIRACULIS. 

Art.  I.  —  De  natura  miraculi.  Est  opus  in  se  mirabile,  non  autem  in 
opinione  hominum  tantum  —  datur  conflictus  quidam  inter  miraculum  et 
vires  naturse  —  quomodo  id  explicandum  —  quaenam  sit  natura  quam 
miraculum  superat  —  quotuplici  modo — miraculi  causa  efficiens  solus 
Deus — non  tamen  omne  opus  divinum  est  miraculum  —  hujus  causa 
finalis  continetur  in  altiori  Providentise  ordine  —  quorumdam  definitio- 
num  ambiguitas  et  falsitas 253-257. 

Art.  II.  — De  possib.  et  cognos.  miraculi.  Unde  repetantur  argu- 
menta  ad  negandam  miraculorum  possibilitatem  —  his  respondetur  —  '■ 
statuitur  contingentia  legum  mundanarum  —  miraculum  non  cessat  esse 
possibile  etiamsi  qusedam  leges  ex  corporum  essentia  provenire  dicantur 

—  Miracula  cognosci  possunt  —  constare  potest  eadem  non  provenire  ex 
occultis  naturse  viribus  —  dantur  insuper  criteria  ad  ea  discernenda  a 
miris,  quee  mali  spiritus  efficere  possunt 257-265. 

Art.  III. — De  phcenomenis  mesmerismi.  Hsec  neque  omnia  admitti, 
neque  omnia  negari  possunt  —  qusedam  certo  constant  —  horum  causa 
nequit  esse  aliquid  materiale,  ut  tenent  Fluidistse  —  esse  debet  aliquod 
ens  spirituale,  anima  humana  prsestantius  —  non  Deus,  neque  angelus 
bonus  —  ergo  est  spiritus  malus  —  quod  ipsi  experimentorum  patratores 
non  negant  —  pluenomena  mesmerica  vim  miraculorum  non  labefa- 
ctant 265-269. 

ANTHROPOLOGIA. 

CAPUT  I. — DE   ANIM^E   NATURA,    UNIONE,  ETC. 

Art.  I.  —  7)e  animce  natura.  Anima  est  principium  quo  homo  sentit, 
cogitat,  et  vult  —  hoc  principium  est  substantia,  quia  est  subjectum  per- 
durabile  accidentium — est  unicum  —  est  simplex  et  spirituale  —  utraque 
notio  declaratur  —  dependentia  intrinseca  et  intrinseca  quomodo  expli- 
canda  —  cur  non  repugnat  in  eodem  ente  — simplicitas  animse  demonstra- 
tur  ex  facto  sensationis  —  spiritualitas  ex  actibus  intellectus  et  voluntatis 

—  respondetur  objectionibus 270-282. 

Art.  II.  — De  unlone  animai  et  corporis.     Ex  utriusque  unione  resul- 

tat  una  natura  composita  —  hujus  declaratio  et  probatio— resultat  etiam 
una  persona,  quia  unum  est  attributionis  subjectum  —  anima  est  forma 
substantialis  corporis  —  non  quatenus  spiritualis  est  —  sed  quatenus  con- 
tinet  perfectiones  formarum  inferiorum  —  dat  corpori  ipsum  esse  corporis 
— systema  assistentia?,  harnionne,  infiuxus  physici  rejiciuntur  —  anima 
est  tota  in  toto  corpore  et  tota  in  singulis  partibus  —  quomodo  id  expli- 
candum —  quid  adversarii  dicant  —  objectionibus  satisfit     .     283-296. 

Art.  III. — De  orhjine  et  duratione  animaz.  Origo  animse  per  creatio- 
niin  —  qusenam  corporis  origo  —  aliquid  de  transformismo,  in  nota  —  ani- 
ma  producitur  quando  corpori  unitur  —  quo  praecise  tempore  nequit 
definiri  —  animse  immortalitas  probatur  <x  eo  quod  nullum  detur  moti- 
vum  eam  annihilandi  —  et  ex  eo  quod  plura  motiva  exiganl  animae  per- 
petuam  existentiam  —  tria  afferuntur:  animse  natura;  iinis  creationis; 
desiderium  felicitatis  —  respondetur  objectionibus    ....     296-306. 

CAPUT   II.  —  DE    POTENTIIS    ANIMJE. 

Art.  I.  —  De  potentiis  sensibiliter  cognoscitivis.  Quid  sint  —  quotu- 
plices  sunt  —  agitur  praecipue  de  ipsarum  actu  —  sensatio  est  actio  imma- 
nens  et  cognoscitiva  —  ad  eam  habendam,  praeter  facultatem  et  objectum, 
requiritur  unio  inter  utrumque  —  et  quidem  in  ipsa  facultate —  qune  unio 
habetur  per  speciem  impressam  —  in  hujus  tamen  receptione  non  consistit 

—  per  sensationem  attingitur  immediate  objectum  concretum    306-310. 
Art.  II. — De  facultate  intellectualiter  coynoscitiva.     Hujus  natura 

—  objectum  materiale  est  omne  ens  —  objectum  f ormale,  rerum  essentiae  — 
objeetum  proportionatum,  essentise  rerum  materialium  —  unica  datur  in 
homine  facultas  intellectiva  —  diversum  sumit  nomen  pro  actuum  diver- 
sitate  —  de  ideis  postea  agetur  —  judicium  non  est  actus  voluntatis  —  ju- 
dicium  situm  est  in  apprehensione  convenientiae  vel  discrepantise — ju- 
dicium  non  est  actus  reflexus  —  cur  ratio  adhibeatur  ut  differentia  specifica 
in  homine  definiendo  —  defenditur  hominis  definitio:  animal  rationale, 
contra  aggressiones  quorumdam 310-316. 

Art.  III.      De  appetltu  sensitivo  et  rationali.      Appetitus  est  incli- 

natio  entis  ad  bonum  sibi  conveniens  —  quid  sit  appetitus  naturalis,  quid 
elicitus  —  hie  sensitivus  vel  rationalis  —  appetitus  sensitivus  est  f acultas 
organica  —  ejus  organum  pnecipuum  est  cor  —  ejus  objectum  est  bonum 
sensibile  —  appetitus  concupiscibilis  et  irascibilis —  appetitus  rationalis  pro- 
prio  nomine  vocatur  voluntas  —  qusenam  sit  voluntatis  natura  —  quodnam 
ejusdem  objectum  —  quotuplex  actus  —  quid  intersit  inter  actus  eli- 
citos  et  imperatos  —  quomodo  voluntas  ab  intellectu  moveatur  et  eum 
moveat 316-320. 

Art.  IY.  — De  humance  voluntatis  libertate.  Libertas  moralis  et 
physica  —  libertas  a  coactione  et  indifferentise —  libertas  proprie  consi- 
stit  in  indifferentia  —  non  modo  objectiva  et  passiva,  sed  etiam  activa  — 
spectato  objecto,  partitur  in  libertatem  contradictionis,  specificationis  et 
contrarietatis  —  libertas  omnis  supponit  imperf ectionem  vel  in  subjecto, 
vel  in  objecto  —  libertas  arbitrii  probatur  ex  testimonio  conscientiae — 
ex  ratione  —  ex  absurdis  —  ex  communi  consensu  —  argumentum  Bergier 
contra  fatalistas  —  libertas  non  est  facultas  sui  generis  —  reperitur  for- 
maliter  in  voluntate  —  radicaliter  in  intellectu  —  in  aliis  f acultatibus  per 
quamdam  participationem 320-328. 

Art.  Y.  —  Solvuntur  objeciiones.  Illud  quod  determinatur  non  est 
liberum  —  quod  Deus  prsevidit  necessario  futurum  est  —  actus  omnes 
vohmtatis  sunt  necessarii  necessitate  antecedente  —  admissa  libertate, 
scientia  infinita  ab  ente  finito  dependeret — Deus  non  esset  causa  univer- 
salissima  —  his  respondetur  —  objectio  qusedam  ex  necessitate  judicii 
practici  —  duplex  modus  eam  solvendi  —  nos  negamus  judicium  pra- 
cticum  esse  semper  necessarium  —  asserimus  cum  judicio  practico  liber- 
tatem  posse  componi 329-334. 

CAPUT   III.  —  DE    ACTU   FACULTATIS   INTEEUECTIV^E. 

Art.  I. — De  origine  idearum.  Quoeritur  quomodo  in  homine  habe- 
antur  notiones  illse,  quse  quidditates  rerum  reprsesentant —  has  quidam 
faciunt  innatas  —  alii  efformari  putant  contemplando  ideas  divinas,  vel 
actum  Dei  creativum  —  alii  haberi  dicunt  per  humanum  magisterium  — 
opiniones  istse  indirecte  confutantur,  probando  systema  scholasticum 
esse  admittendum  —  juxta  hoc  cognitio  humana  exorditur  a  sensibus  — 
hinc  primae  ideae  acquiruntur  per  abstractionem  a  sensibilibus  —  mens 
intelligendo  abstrahit  et  abstrahendo  intelligit  —  quid  sit  illuminatio 
pbantasmatis,  lumen  intellectuale,  verbum  mentis  —  probatur  systema 
scholasticum  ita  explicare  originem  idearum,  ut  nihil  admittat  absque 
ratione  sufficienti  —  nihil  quod  non  sit  consonum  natune  cognoscentis  et 
experientise 335-343. 

Art.  II.  —  De  vi  ac  natura  conceptuum  universalium.  Multiplex 
circa  universalia  philosophorum  opinio  —  alii  asserunt  ea  non  esse  nisi 
mera  nomina  —  alii  conceptus  mere  subjectivos  —  alii  naturas  realiter 
universales  —  vera  doctrina  tenet  universalia  efformari  a  mente  cum  f un- 

damento  in  re  —  discrimen  inter  universale  directum  et  reflexum  —  quo 
pacto  utrumque  dici  possit  objectivum  —  universale  spectatum  quoad 
prsedicationem  —  objectum  non  babet  eumdem  essendi  modum  in  re  et 
in  mente  —  nulla  in  hoc  falsitas  —  probatur  existentia  idearum  universa- 
lium  in  mente  —  earum  objectivitas  extra  mentem  —  modus  eas  efforman- 
di  declaratur 348-351. 

Art.  III. — Difficultates  contra  utramque  thesim.  Asserunt  adversa- 
rii  essentias  rerum  non  cognosci  nisi  ratiocinio  —  prsecisionem  essentise  a 
notis  individuantibus  fieri  non  posse,  quia  ab  his  nonest  sejuncta  —  notas 
essentiales,  ut  tales,  a  mente  cognosci  non  posse,  nisi  detur  prsevia  idea 
abstracta  —  essentias  nullo  pacto  contineri  in  perceptione  sensitiva  —  res 
extra  mentem  esse  contingentes  et  mutabiles,  ideas  e  contra  reprsesentare 
aliquid  necessarium  et  immutabile  —  ideas  nostras  veritate  destitui  nisi 
conferantur  cum  ideis  divinis — his  respondetur 351-355. 

Akt.  IV. — De  cognitione  rerum  individuarum.  Agitur  imprimis  de 
individuis  corporeis  —  hsec  cognoscuntur,  quia  de  his  intellectus  judicat 

—  eadem  cognoscit  intellectus  per  reditum  in  facultates  sensitivas  —  quo- 
modo  id  explicandum  —  duplex  de  anima  nostra  cognitio — animae 
essentia  non  cognoscitur  nisi  ratiocinio  —  existentia  cognoscitur  per 
actus  —  quid  juxta  D.  Thoinam  sit  cognitio  aninue  habitualis —  quo- 
modo  mens  nostra  assurgat  ad  ideam  Dei  —  duplex  Dei  cognitio 
declaratur 355-359. 

T  D  E  OLOGIA    X  A  T  U  R  A  L  I  S. 

CAPUT   I.  —  I>U    I>I.l    EXISTENTIA    il     ESSENTIA. 

Art.  I.  —  De  Dei  existentia.  Dei  existentia  probari  indiget  —  probari 
potest — non  a  priori  —  neque  a  simultaneo  —  sed  a  posteriori  —  num 
existentia  Dei  possit  ignorari  —  triplex  atheismi  forma  —  determinatur 
quuestio —  existentia  Dei  probatur  ex  rerum  contingentia —  mundanus 
oido  paucis  describitur  —  requirit  causam  a  materia  distinctam  —  persua- 
sio  de  Dei  existentia  est  fundamentum  subjectivum  totius  moralitatis  — 
habetur  apud  cultas  quasque  gentes  —  inquisitione  firmatur  —  exinde  de- 
ducitur  eam  f alsam  esse  non  posse  —  solvuntur  difficultates    .     361-372. 

Akt.  II. — Dc  Dei  cssentia.  Per  analogiam  cx  rebus  creatis,  ipsa 
divina  essentia  spectari  potest  physice  et  metaphysice — physica  Dei 
essentia  exprimitur  pcr  entis  plenitudinem — conceptum  entis  infiniti 
male  quidam  explicant  —  ens  infinitum  omnes  continet  perfectiones  —  per- 
fectionum  varise  species  —  quomodo  i:i  Deo  sint  —  probatur  Dei  infinitas 

—  fit  gradu3  ad  essentiam  Dei  metaphysicam  —  quid  hoc  nomine  veniat  — 
rcponenda  est  in  aseitate  —  hujus  declaratio  et  probatio     .     .     372-378. 

Art.  III.  — De  Uritatc  Dei.  Cur  hoc  in  loco  de  unitate  Dei  agatur  — 
unitas  singularitatis  et  simplicitatis  —  Deus  est  ens  essentialiter  unicum  — 
qusedam  dc  polytheismo  —  sententia  Dualistarum — unitas  Dei  deducitur 

ox  infinitate  —  ox  conceptu  entis  a  se — ex  ipso  mundi  ordine —  In  Deo 
nulla  compositio  realis,  quia  est  ens  infinitum  —  nulla  compositio  meta- 
physica,  quia  nihil  in  Deo  concipi  potest  ut  determinans  et  determinabile 

—  Deus  est  actus  purissimus  —  qiuedam  de  anthropomorphismo,  in 
nota • 378-384. 

CAPUT  II.  —  DE   ATTRIBUTIS  DIVINIS. 

Art.  I.  —  De  attributis  divinis  generatim.  Quid  sit  attributum  stricte 
loquendo  —  unde  desumenda  attributorum  divinorum  partitio  — quomodo 
intelligenda  partitio  in  attributa  positiva  et  negativa  —  relate  ad  distin- 
ctionem  attributorum  Dei  duplex  vitandus  excessus  —  non  distinguuntu.' 
realiter  ab  essentia  —  nec  inter  se  —  non  est  quiestio  de  distinctione  intcr 
divinas  Personas  —  distinguuntur  logice  cum  fundamento  in  re  —  ad  recte 
loquendum  de  divinis  aliquot  nornise  traduntur  et  explicantur  .  384-388. 

Art.  II.  —  De  quibnsdam  altributis  speciatim.  Declaratur  conceptus 
immutabilitatis — probatur  Dei  absoluta  immutabilitas  —  quomodo  im- 
mutabilitas  consistat  cum  cseteris  divinis  perfectionibus  —  Declaratur  con- 
ceptus  aeternitatis  —  probatur  Deum  esse  seternum  —  coexistentia  rerum 
creatarum  cum  seternitate  divina  quo  sensu  admitti,  quo  sensu  rejici  de- 
beat  —  Declaratur  conceptus  immensitatis  —  prsesentialitas  infinita  confer- 
tur  cum  attributo  ubiquitatis  —  probatur  divina  immensitas    .    388-394. 

Art.  III.  —  De  scientia  Dei.  Declaratur  hujus  natura — in  scientia 
divina  potentialitas  nulla  —  omnia  attingit  per  unicum  actum  —  qui  idem 
realiter  est  ac  divina  essentia  —  scientia  divina  terminatur  ad  objecta,  sed 
ab  his  non  determinatur  —  unica  est  spectato  actu,  multiplex  spectatis 
objectis — multiplex  hinc  scientise  partitio  —  fusior  explanatio  scientire 
simplicis  intelligentise,  visionis  et  medise  —  h?ec  de  utraque  illa  participat 

—  ejus  objectum  est  f uturibile  liberum  —  difficultas  est  in  modo  quo  Deus 
cognoscit  actus  liberos  tum  absolute,  tum  conditionate  futuros  —  eos 
cognoscere  nequit  in  dispositione  voluntatis,  quia  determinationem  non 
habent  —  neque  in  decretis  suis,  quia  hic  modus  cum  humana  libertate 
non  videtur  posse  componi  —  eos  cognoscit  in  seipsis  —  quomodo  id 
intelligendum 394-402. 

Art.  IY. — De  divina  voluntate.  Qusenam  ejus  natura  —  est  nullis 
mutationibus  obnoxia  —  a  se  respuit  actuum  successionem  et  multipli- 
citatem  —  est  essentialiter  sancta,  bona  et  justa  —  est  etiam  libera  —  de- 
claratur  divina  libertas  —  consistit  in  intrinseca  indifferentia  relationis 
divini  actus  ad  objecta  extrinseca — objectium  princeps  et  necessarium 
divinse  voluntatis  est  bonum  infmitum  —  objectum  secundarium  et  libe- 
rum,  bona  finita  —  quomodo  divina  voluntas  se  habeat  ad  malum  —  ma- 
lum  physicum  velle  nequit  ratione  sui,  potest  ratione  alterius  —  malum 
moraie  impedire  non  tenetur,  iicet  illud  prohibere  debeat  —  deciarantur 
prsecipuee  partitiones  divinse  vohmtatis 402-409. 

CAPUT   III.  —  DE   INFLUXU   DEI  IN   RES   CREATAS. 

Art.  I.  — De  creatione  et  conservatione.  Quaenara  sit  natura  actionis 
creativa?  —  creatio  passive  spectata  est  ipsa  res  producta,  cuin  relatione  ad 
divinum  actum  —  active  spectata  est  actio  divinse  voluntatis  —  est  f orma- 
liter  immanens,  virtualiter  transiens  —  actionis  creativoe  objectum  nequit 
concipi  coarctatum  —  hinc  ratione  probatur  incommunicabilitas  virtutis 
creativse  —  quid  a  creatione  differat  conservatio  —  conservatio  negativa  et 
positiva  —  hac  etiam  indigent  entiacreata,  quia,  quamvis  existant,  nonces- 
sant  esse  contingentia  —  declaratur  conceptus  annihilationis    .    409-413. 

Art.  II. —  De  divino  concursu.  Qiuestio  est  de  ordine  naturali  —  ad 
omnem  creaturaj  actionem  requiritur  concursus  physicus  —  non  modo 
mediatus,  sed  etiam  imraediatus  —  non  praevius  sed  simultaneus  —  eadera 
actio  tota  Dei  et  tota  creaturae  —  quoniodo  id  intelligendum  —  quomodo 
divinus  concursus  componatur  cum  humana  libertate — cur  Deus  non 
evadat  auctor  mali  moralis,  licet  cum  creatura  physice  concurrat  ad 
actum 413-419. 

Art.  III.  —  De  divinaprovidcntia.  Quid  hajc  differat  a  gubernatione 
—  providentiae  objectum  duplex:  determinare  finem,  et  prsebere  media  ad 
illum  consequenduni — evincitur  providentisB  existentia  argumentis  ex 
ratione,  ex  ordine  mundi,  ex  huniani  generis  persuasione  —  probatur 
ojusdem  universalitas  —  est  tamen  specialis  relate  ad  entia  rationalia; 
quia  ipsa  tantum  sunt  felicitatis  capacia,  et  iramediate  diriguntur  ad 
tinein  a  Deo  intentum  —  aequa  distributio  bonorum  et  malorum  divinaj 
justitia)  et  sapientise  nullo  pacto  adversatur 419-425. 

